
PREFAŢĂ 


ISTORIC. Editarea din noua «Istoriei Arheologiei» 
de Odobescu este un act de dreptate, pe 
care îl săvârşim faţă de o operă de valoare; este şi 
un semn de cinstire a prozatorului care s'a arătat 
deopotrivă de artist ca şi în restul operei sale. 

Apărută la 1877, trei ani după «Pseudokineghe- 
tikos», «Istoria Arheologiei» este oarecum soră bună 
cu cea dintâi. Rod al aceluiaş fel de preocupări 
ştiinţifice şi artistice, lasă să se vadă lesne izbitoarea 
înrudire ce le uneşte —şi ne mirăm cum de patru- 
zeci de ani mereu s'a vorbit atâta bine despre 
«Falsul tratat de vânătoare» şi s'a uitat în schimb 
să se spună tot binele de care este vrednică «Istoria 
Arheologiei». 

Această operă e constituită din lecţiunile univer- 
sitare pe cari le-a ţinut Odobescu în primul an 
când a profesat la Facultatea de litere din Bucureşti, 
adică în 1874, la cursul public de seara. Sunt în 
număr de cincisprezece, având forma de conferenţe ; 
autorul lor nu aveă darul oratoric, deaceea mai 
întâi scriă şi apoi rostiă cele scrise. Procedarea are 
defectele ca şi calităţile ei, lucru ce vom aveă prilej 
să constatăm la o cercetare mai amănunţită. 

«Istoria Arheologiei» cuprinde numai Antichitatea şi 
Renaşterea, deşi fusese concepută după un plan 
întreg, în care aveă să intre şi Epoca modernă. 
Pentru înfăptuirea ei, autorul a avut la îndemână o 
informaţiune bogată, precum se vede din vasta 
bibliografie ce pune la contribuţie; a fost ajutat 
mai cu seamă însă de erudiţiunea-i de arheolog şi 
istoric, înzestrat cu un discernământ şi un spirit 
foarte ponderat, lucru care îl face să mânuească cu 
uşurinţă şi să ordoneze cu limpezime un material 
atât de vast şi de încărcat pentru un altul. 

«Istoria  Arheologiei» poate fi judecată dintr'un 
îndoit punct de vedere: cel ştiinţific şi cel artistic, 
îmbinare fericită în care se oglindește sufletul celui 
ce o plăsmuise. 

Vom relevă pe cel dintâiu. 


VALOAREA ȘTIINȚIFICĂ Arheologia, cum şi un istoric 
A OPEREI. al ei, la noi eră cevă nou. De- 
mult, prin cronicari, se vorbiă ca 

din auzite despre ruinele străvechi din ţara noastră, 
despre «Troianul» şi alte rămăşiţe de odinioară, dar 
până la Cantemir nici unul nu pricepuse însemnătatea 
lor. Eruditul principe, în ceasurile de răgaz se ocupă 
cu descifrarea câte unei pietre săpate cu slove lăti- 
neşti, ori cu vreun bănuţ ce purtà chip de împărat 
dela Râm. Dar vremile turburi numai prielnice 
pentru ştiinţă nu erau. Pe la finele sec. 18, anume 
ramuri ale arheologiei, precum. paleografia, epigrafia, 
diplomatica, etc., încep a fi folosite ca auxiliare ale 
istoriei înfăptuite de învățații Ardealului. In sec. 19, 
în vremea când se hotără soarta mănăstirilor în- 
chinate, cercetarea şi inventarierea acestora dete 
prilej unor. descoperiri de arheologie naţională; sub 
un asemenea îmbold, Cesar Boliac făcu unele cer- 
cetări şi apoi brodă unele fantezii în «Trompeta 

Carpaţilor», sub rubrica de «Arheologie», fapt care 
îi atrase o critică incisivă şi sarcastică din partea 
lui Alex. Odobescu. Erezii arheologice mai erau 
răspândite tot pe atunci, fiind provocate de exage- 
rările curentului filologic şi istoric al  latiniştilor. 
Atmosfera puţin ştiinţifică ce se creiase trebuiă ri- 
sipită şi ştim că această sacină şi-a luat-o însuşi 
Odobescu, atât prin combaterea etimologismului 
latinizant, cât şi a purismului istoric. Numirea lui 
la Facultate ca profesor de arheologie, a lui Hasdeu 
pentru filologia comparată şi a lui Maiorescu 
pentru logică — aveau ca rost să disciplineze, să 
aducă pe calea cea dreaptă spiritul ştiinţific la noi, 
să-i facă deci un fel de pedagogie, începând atacul 
contra ereziilor ştiinţifice. 

Că acesta a fost înţelesul «Istoriei Arheologiei» a 
lui Odobescu, se vede la tot pasul din cuprinsul ei. 
lată cum zugrăveşte starea de lucruri dela noi: 

«E un qe trist, un ce umilitor pentru noi de a constată cum 
că în mai multe materii ştiinţifice, cultura noastră se află încă 
atât de înapoiată încât oamenii cari se cred a fi corifeii erudiţi- 
unii la noi emit în public idei şi scrieri pe cari abiă le-ar fi 


putut produce secolii de mult trecuţi, prin cele mai multe din 
celelalte părţi ale lumii civilizate» (pag. 96). 


lar în privința scopului ce urmăreşte cu a sa 
«Istorie a Arheologiei», Odobescu are o concepţie 
ştiinţifică superioară : 


«Locul ce i se cade ca ştiinţă îndeplinitoare a istoriei este 
acela pe care-l ocupă binele şi mai cu seamă frumosul, pe lângă 
adevăr. Şi oare nu este frumosul cel mai gingaş, cel mai ade- 
menitor instinct al naturii omeneşti ? Fără dânsul, seceta şi răceala 
domnesc în suflet, inima bate mai rar, mintea nu mai simte 
avânturi generoase, nu se mai răpede în porniri fecunde... (Arheo- 
logia) deşteaptă în suflete o fecundă admiraţiune pentru perfec- 
țiunea formelor şi a ideilor şi astfel înalţă nobilează, purifică şi 
inima şi cugetul omenirii» (pag. 14). 


Dar când scopul este atât de înalt, mijloacele 
trebuie să fie cât se poate de bine alese. Deaceea 

chestiunea metodelor la Universitate revine în multe 
rânduri în opera lui Odobescu. inta este deci: 


«Nu a înfige în memoria juniinii, în răstimpul destinat studiilor 
universitare, oarecari anumite fapte şi regule tehnice, ci de a 
înzestra intelectul cu o puternică armă de atac şi de apărare, cu 
un criteriu ştiinţific, care încă îi lipseşte; nu este de a-l învăţă 
cutare porţiune mai mult sau mai puţin restrânsă dintr'o ştiinţă, 
ci de a-l învăţă cum însuşi poate să înveţe cu spor orice porţiune 
a acelei ştiinţe (pag. 106)... metodul depe care se fac studiile în 
diferite materii, pentru ca să-şi formeze gustul de studiu (pag. 
39). Pentru aceasta se cere neaparat, mai ales dela un profesor 
de facultate literară, ca iniţiativa lui să se manifeste depe catedră 
cu lucrari ale sale proprii, cu creiaţiuni mai mult sau mai puţin 
meritoase, dar în totdeauna destinate a deşteptă în tinerimea 
studioasa interes şi plăcere pentru studiul ce el predă şi a des- 
chide junelor inteligenţe orizonturi pline de ademenitoare lumini 
pentru mai departe cercetări în cercurile multiple şi nemărginite 
ale ştiinţei (pag. 407). 

Având sarcina de a înjghebă la noi ştiinţa arheologiei în ade- 
vărata ei albie, am socotit ca o primă datorie a acestei catedre 
de a arătă de unde şi cum se culeg elementele ştiinţei. A trebuit 
dar mai întâi de toate să dau o ideie despre natura izvoarelor 
(pag. 98), 


Pentru creiarea ştiinţei este nevoie de fixarea 
unor principii conducătoare, evitându-se nesiguranța 
şi superficialitatea : 

«Arheologia este o ştiinţă cu principiile ei, pe cari trebuie ci- 
nevă să le cunoască ; cu regule, pe cari trebuie să le ştie şi să le 
urmeze ; cu o multiplicitate de materii, pe cari nu se cade să le 
nesocotească. Nu este dar permis unui om seriosa o trată numai 
ca o simplă petrecere, bună pentru orele de recreaţiune, ca o 
afacere despre care oricine poate, cu o uşurică spoială, să vor- 
bească ca din carte şi să scrie în fuga condeiului, fără nici o 
pregătire prin studii anterioare.» (pag. 61). 

«Cine nu ştie carte, nu poate fi arheolog...» 


«Orice ştiinţă adevărată îşi află adăpostul şi temeiul său în 
cărţi...» (pag. 137), 


Omul de ştinţă trebuie să rămână obiectiv, fe- 
rindu-se de patriotismul strâmt, «orbesc și neraţi- 
onat». El să se întemeieze «pe izvoare sigure, pe date 
pozitive adunate şi controlate de timp, pe exactita- 
tea ce rezultă când se confruntă menţiunile din 
scriitori cu înseşi monumentele de cari e vorba»: 
metoda istorică, pe de o parte, metoda comparativă 

din logică, pe de alta, depe urma cărora ia naştere cer- 
titudinea cea mai pozitivă în locul ipotezelor fantastice, 

E nevoie de criticism în cercetarea materialelor, 
dar nu împins până la scepticism: 

«În arheologie, prepusul, neîncrederea, sfiala, temerile şi tăgă- 
duirea în toate nu trebuiesc luate de normă absolută, Măsura în 
toate l». (pag. 276). 
Aceasta se traduce şi prin adoptarea unui plan 
limpede şi sigur, care aduce 
«unitatea fireasca şi legăturile neaparate, cari dau unei materii 
ştiinţifice, tratată serios, acea cuvenită şi dreaptă cumpănire în 
desvoltările ei cele mai necesare» (pag. 247), 

Odobescu ştie bine ce  voeşte, deaceea în o- 
pera lui se vede o unitate în părţi şi o identitate 
în spirit. Originalitatea lui consistă în faptul că îm- 
pacă metoda cronologică cu cea analitică, atacând 
toate chestiunile, chiar cele mai mărunte, fără a 
cădeă în prea mult didactism şi, mai puţin, în pe- 
dantism. Dacă prin materialul elaborat, «Istoria Ar- 
heologiei» nu are oarecum o desăvârşită originali- 
tate, nu se poate zice tot astfel în ce priveşte ordo- 
narea şi înfăţişarea lui. Privită astfel, opera sa nu 
mai imită pe nimeni; ea rămâne tot nouă şi inte- 
resantă, oricât s'ar învechi, cu progresiunea timpu- 
lui şi a ştiinţei actuale, unele din datele şi din ve- 
derile ce ne prezintă. 

O notă de distincţie într'însa e introducerea con- 
sideraţiunilor estetice, artistice, umanistice în apre- 
cierea materialului arheologic — înfrățirea istoriei ar- 
heologiei cu aceea a artei, chemarea la vieaţa vie a 
unei ştiinţe ce până atunci păruse un vast cimitir: 

«graiurile şi faptele politice ale oricărui popor sunt ca nişte 
schelete sterpe şi fără viaţă, când ele se prezintă despuiate de 
ornamentele învietoare cu cari le inpodobesc în orice timp şi în 
orice loc, cugetul moral şi geniul artistic al omenirii» (pag. 182). 

In schimb, Odobescu se fereşte de a face obiş- 
nuita confuziune de până atunci între arheologie şi 

filologie. Prea fusese cunoscut trecutul numai din 
cărți, numai din cele ce spusese autorii antici despre 
monumentele de altădată. Dacă Odobescu proclamă 
categoric că «cine nu ştie carte nu poate fi arheolog», 
apoi tot el însă ne trimite dela interpretarea textelor 
la contemplarea directă şi imediată a artei şi anti- 
chităţilor. Separaţiunea filologiei de arheologie, mai 
cu seamă a filologiei «latiniştilor», constitue o direc- 
tivă constantă la Odobescu. In multe rânduri îl 
vedem ridicându-se împotriva exagerărilor antiştiin- 
ţifice ale acelora : 

«ln filologie se face azi la noi ceeace cu patru sute de ani mai 
"nainte produceă prin alte ţări ştiinţa nerumegată a primilor gra- 
matici şi filologi, cari au cercat a-şi da seama despre natura lim- 
bilor moderne». 

«Biată limba română singură a rămas sub o riguroasă tutelă; 
ei i se contestă orice mişcare, orice pornire de independenţă; 
ea trebuie să umble neîncetat ca pruncii, rezimată pe proptele 
latineşti» (pag. 96). 

«Cultul sacrosanct al latinismului, care domneşte astăzi în lu- 
crările filologice ale lexicografilor din Societatea noastră acade- 
mică şi care îi face să calce cu dispreţ şi cu furie în picioare 
orice element care în limba românească nu este din sfânta, din 
candida şi din strălucita origine latină, acel fanatism de patriotică 
latinitate poate singur să vă dea o ideie despre lipsa totală de 


critică, despre excentricităţile exegetice ale arheologilor italieni de 
acum vreo patru sute de ani» (pag. 127). 


Patriotismul îngust şi orbesc trebuie înlăturat din 
ştiinţă, dar ştiinţa la rându-i poate fi naţionalizată. 
Arheologia are să cuprindă în sine tot trecutul, prin 
urmare şi pe cel românesc. Deaceea antichităţile 
-Patriei îşi au şi ele locul lor în opera lui Odobescu: 
Podul lui Traian, Tezaurele dela Conţeşti şi dela 
Pietroasa, Dimitrie Cantemir ca arheolog, etc. 

Acelaş obiectivism ştiinţific” respiră şi aci; bună- 
oară nu se sfieşte a relevă —oh, sacrilegiu! ar fi 
zis latiniştii — după istoricii clasici, defectele urâ- 
cioase ale marelui nostru strămoș, Traian (pag. 284). 

Ştiinţa arheologiei la Odobescu nu e pedantă, 
nu e aridă, deşi obiectul ei l-ar împinge fără să 

vrea către aceste defecte. Indrăgostit, entuziasmat 
de clasicism şi antichitate, arheologul nostru stre- 
coară această căldură şi în materia cursului său, 
ferind-o de rigiditatea şi de didactismul altora. Şi 
totuş recunoşti că este tot profesorul cel ce vor- 
beşte: diviziuni şi subdiviziuni la tot pasul, reveniri 
şi recapitulări necontenite,  digresiuni explicative, 
citate documentare foarte numeroase, salvate prin 
câte o scuză amabilă către auditor, etc. 

«Istoria Arheologiei» este tot atât de interesantă 
ca operă de ştiinţă, cât şi ca un curs propriu zis. 
Sub acest din urmă raport mai cu seamă, directiva 
ce a urmat rămâne valabilă şi astăzi. Ultimul capitol 
«Caracterele învăţământului universitar» (pag. 405), 
cuprinde învățături de actualitate, ce ar fi de o im- 
perioasă necesitate şi pentru unii din universitarii 
noştri de acum, nu numai pentru contimporanii 
lui Odobescu. 


VALOAREA LITERARĂ După ce am semnalat valoarea 
A_OPEREI. ştiinţifică a «Istoriei Arheologiei», 
ne rămâne încă să privim şi va- 

loarea ei literară. 

Odobescu a fost şi un mare artist. Ştiinţa româ- 
nească îi datoreşte mult, dar literatura şi mai mult. 
Numele lui este indisolubil legat de cele două fru- 
moase nuvele istorice atât de cunoscute — Mihnea, 
Doamna Chiajna — şi de Pseudocinegeticul din 1874. 
Multe din însuşirile acestuia din urmă le vom regăsi 
şi în «Istoria Arheologiei». «Falsul manual...» a fost 
comparat cu un caleidoscop literar, cu un mozaic din 
bucăţi de preţ, cu un adevărat poem în proză. Intr'o 
dezordine artistică se amestecă pictura cu poezia, 
sculptura cu muzica, arhitectura cu legenda, şi totuşi 
la sfârşit bagi de seamă că drumul cu multe şi fer- 
mecătoare cotituri eră un drum sigur şi cu ţel hotărît. 

Acelaş aspect de mozaic, acelaş mers întru câtvă 
capricios «sub formă de desghinuri arheologice, cai 
şerpuite, cam frânte şi cam desmădulate», cum zice 
însuşi autorul (pag. 94), se poate recunoaşte oarecum, 
şi în «Istoria Arheologiei». Este o stăruinţă inegală 
asupra feluritelor materii, care îl face pe arheologul 
artist să stea uneori pe loc, să întoarcă pe toate 
feţele un mărunţiş de artă, -să-l înfăţişeze în lumină 
scânteietoare — şi dimpotrivă, să zugrăvească numai 
în câtevă trăsături sigure, deşi din fugă, un obiect 
de o însemnătate cu mult mai mare. Este un impre- 
sionism pe care temperamentul de artist al lui Odo- 
bescu îl împrumută omului de știință, un impreso- 
nism ştiinţific, dacă se poate admite, care colorează 
obiectul analizat, însă nu , merge până acolo încât să-l 
denatureze în mod fantezist. De aci, atâtea pagini 
sugestive provocate de impresiunile predilecte ori de 
asociaţiile sufleteşti ale arheologului-artist. Aşă este 
inimitabilul tablou al «Nopţii Paștelui» înfăţişat în 
legătură cu Renaşterea artelor (pag. 115 sq.), bucată 
vrednică de a figură în toate antologiile. Intr însa 
vibrează cu putere sentimentul datinei strămoşeşti, 
izvorit dintr'o înţelegere adâncă a trecutului nostru 
şi a sufletului creştin în genere, dintr'un spirit larg 
şi umanitar. 

Odobescu face şi humor în opera-i de ştiinţă, humor 
sănătos ca şi în «Falsul manual de vânătoare». Surâsul 
ironic iluminează din când în când faţa severă a eru- 
ditului. Gluma, «butada», sarcasmul, anecdota, se 
împletesc în mod neaşteptat în expunerile arheologice 
ce ne face autorul «Vulpii bearcă» şi «Tigrului pă- 
călit>. Astfel descrierea lui «Marco-Polo», calul-ar- 
heolog al învățatului Fabretti (pag. 185), turma de lei 
de... piatră, transportată la Veneţia de către Morosini 
(pag. 262), salvarea lui Hugo Grotius într'o ladă cu 
cărţi (pag. 161), ori povestea oalelor cari cresc în pă- 

mânt (pag. 113), rude bune cu narghilelele Dacilor din 
«Fumuri arheologice»; păţania arheologului Vaillant, 
care şi-a înghiţit tezaurul numismatic (pag. 285) etc. 
Am stăruit în această înşiruire, tocmai ca să se vadă 
cum Odobescu ştiă să agrementeze un curs ştiinţific, 
fără a-i coborî valoarea. 

Legendele îşi au şi ele o parte însemnată în eco- 
nomia operei lui Odobescu. Fantazia lui de artist 
găseşte domeniu prielnic pentru a mai scăpă din ari- 
ditatea ştiinţei. Aşă, îl vedem în mijlocul cursului, 
oprindu-ne locului, ca să ne povestească în patru 
pagini, minunat de frumos, legenda S-tei Cecilia, — 
întocmai cum în Pseudocinegetic întrerupe continui- 
tatea expunerii, ca să ne povestească «Basmul fecio- 
rului de împărat cel cu noroc la vânat». 

Biografiile în. «Istoria Arheologiei», după cum e 
şi firesc, sunt foarte numeroase. Ele au vieaţă şi va- 
riaţie în formă. Şirul arheologilor pe cari ni-i înfă- 
țişează devine astfel o galerie de portrete literare, 
desigur în trăsături repezi, unde fiece individualitate 
este prinsă în poza ei cea mai caracteristică, Ici vezi 
pe sofistul Lucian, mai colo pe savantul vechimii, 
Pliniu, ori pe omniscientul Varrone ; iată-l şi pe Fabretti, 
arheologul cu multe toane, explorând ruinele Romei, 
călare pe al său «Marco-Polo»; iată şi pe pater Ata- 
nasiu Kircher, născocitor minunat de tot soiul de in- 
venţiuni cabalistice ; apoi-şi şirul bogat al Benedicti- 
nilor, lucrând adăpostiţi în umbra chiliilor lor 4ainice, 
Şi câte numeroase alte figuri, chemate la vieaţă prin 
pana de artist a arheologului nostru! 

Odobescu este un povestitor ce te cucereşte lesne; 
e“viu şi interesant. Aşă ni-l arată toată opera lui 
poetică şi tot aşă îl regăsim şi în «Istoria Arheolo- 
giei». Naraţiunile sunt din belşug, iar autorul se com- 
place într'însele, adăugând amănunte ce însufleţesc sce- 
nele povestite. Astfel: ambasada arheologului Nointel 
la Constantinopol şi în Grecia (pag. 253) şi mai cu 

seamă impresionanta dărâmare a Partenonului de 
către Veneţieni (pag. 260). 

E lesne de închipuit ce rol trebuiă să aibă descrierea 
într'o lucrare de arheologie şi mai cu seamă la un 
curs unde contemplarea directă a resturilor străvechi 
eră exclusă pentru ascultători. Vorbitorul eră ţinut 
să fie cât mai plastic, cât mai sugestiv, cât mai îm- 
belşugat în epitete înzestrate cu calitatea proprietăţii, 
cât mai ferit de prolixitate, de monotonie. 

Şi în adevăr, «Istoria Arheologiei» este un fel de 
album vorbit, în loc de a fi zugrăvit. Câte mărunți- 
şuri artistice, câte vase antice, câte tablouri şi statui, 
câte clădiri şi monumente nu ne sunt trecute pe di- 
nainte ca şi în caleidoscopul din Pseudokineghetikos: 
Laocoon (pag. 57), Nunţile Aldobrandine (pag. 170), 
Vasele artistice şi mozaicurile (pag. 62), Leul dela 
Pireu (pag. 262), Catacombele (pag. 317) — consti- 
tuesc tablouri dibace, în cari se îmbină şi exactitatea 
ştiinţifică şi coloarea literară. Când şi când, se des- 
vălue şi câte un discret colţ din "natură. Odobescu 
împrumută dela scriitorii clasici, Ovidiu, Virgiliu, des- 
crierea scenelor cinegetice; ele ne amintesc numai 
decât pe autorul «Bărăganului». 

Şi fiindcă e vorba de traduceri, sunt demne de 
relevat cele pe cari ni le dă arheologul nostru depe 
scriitorii clasici. Atâta grije de termenii întrebuinţaţi 
şi de armonia frazei te împiedică uneori de a şti ce 
aparţine originalului şi ce traducătorului. 

Pentru explicarea tuturor elementelor de pitoresc 
artistic ce se amestecă în «Istoria Arheologiei», âvem 
două raţiuni: una este spontaneitatea de literat a lui 
Odobescu, ce vine în ajutorul omului de ştiinţă; alta 
însă este nevoia conştientă de a face cursul cât mai 
atrăgător. Repetăm că Odobescu nu a avut darul 
vorbirii, încât nişte conferenţe cu fond arid, având 
să fie citite, pentru ca să captiveze auditorul trebuiau 

să se bucure de farmecul formei şi interesul amă- 
nuntelor, fără ca prin aceasta să cadă în preţiozitate 
ori în superficialitate. 


LIMBA ŞI STILUL. Cu privire la forma, la stilul şi 

limba operei ce analizăm, Odobescu 
rămâne acelaş prozator de seamă pe care îl ştim din 
opera sa poetică. E de ajuns să citeşti primele rân- 
duri din cartea sa, adevărat exordiu măreț, de o am- 
ploare oratorică fără retorism, — pentru a ghici far- 
mecul prozei din rest: 

«Când pe la jumătatea secolului al XV, magnificul duce Lorenzo 
de Medicis întemeiè în Florenţa prima catedră de arheologie, Italia 
intrase în secolu-i de aur. În sânul ei, soarele culturii renăşteă, 
vărsând peste Europa întunecată raze de poezie, de ştiinţă şi de 
frumoase arte» etc. (pag. 5). 

Calitatea dominantă însă în stilul «Istoriei Arheolo- 
giei» rămâne naturalul, exprimarea firească, chiar fami- 
liară câte odată, aşă cum se cădeă pentru o operă didac- 
tică vorbită. Vom regăsi de multe ori eleganța spon- 
tană, armonia şi bogăţia frazei, amploarea periodică, 
coloritul epitetelor, atunci când subiectul se potriveşte 
cu atari mijloace, atunci când ştiinţa cedează artei. 

Neologismul, cuvântul tehnic, este termenul fun- 
damental al limbii din «Istoria Arheologiei», cum şi 
este indispensabil pentru o operă de erudiție; când 
şi când însă răsună şi vreun arhaism pitoresc, mai 
firesc ca oriunde pentru a exprimă cele străvechi. 

Graiul său se înfăţişează cu corectitudine, atât cât 
o reclamă sau o îngădue limba vie, limba rostită, nu 
cea cizelată şi remaniată în cabinet. Vor fi şi unele 
greşeli provenite din înrâurirea curentului latinizant 
— în special în vocabular — sau din influenţa limbii 
franceze, la noi de demult puternică. 

Vor fi şi unele forme româneşti de o întrebuințare 
mai puţin curentă şi poate cam - artificială, bunăoară 
acel depe în loc de după, unele întortocheri sintactice. 

Toate acestea însă sunt incidenie ce nu pot în- 
tunecà celelalte însuşiri relevate mai sus; deaceea 
socotiam la începutul acestei întroduceri, că autorul 
«Istoriei Arheologiei» şi opea sa au fost nedreptățiți ; 
deaceea credem că servim cultura românească şi 
literatura naţională, scoțând din uitare opera de faţă. 


NORMELE DE EDITARE. Cât pentru editarea lucrării, am 
avut în vedere în primul rând ca să 
dăm o ediţiune mai lesnicioasă la citire decât cea din 
1877, volum de 756 de pagini, scris cu ortografia eti- 
mologică a vremii, de care se leapădă însuşi Odobescu. 
Am împărţit materia celor cincisprezece conferenţe, 
pentru a le feri de o continuitate obositoare, în ca- 
pitole mai mărunte, cărora le-am pus subtitluri adop- 
tate chiar de autor. 

Atenţiunea percurge totul în mai multe etape, me- 
moria fixează mai bine, datorită acestora. Am su- 
primat citatele în limbi streine, dar am redat con- 
ținutul lor pe româneşte. 

În privinţa ortografiei, am adaptat-o după regulele 
celei actuale; totuş ne-am sfiit să o modernizăm 
radical, mai cu seamă în acele forme unde este vorba 
nu numai de scriere, ci şi de ortoepie, şi pe care 
Odobescu le menţine uneori cu toată stăruința. Vor 
fi deci unele inconsecvenţe ortografice, explicabile şi 
prin acest compromis, dar vor fi şi altele strecurate 
la tipar şi pe care cititorul lesne le va restabili. 

Am însoţit ediţiunea şi de un indice de materii şi 
nume, atât pentru a satisface un deziderat al lui 
Odobescu, rămas neînfăptuit, cât şi mai cu seamă 
pentru a înlesni orientarea cititorilor. 

Este rândul acestora din urmă, acuma, ca să decidă 
dacă modesta noastră contribuţiune la cunoaşterea 
operei lui Odobescu este un prinos sau o impietate. 


Olăneşti, august 1916, 
CONSTANTIN DAMIANOVICI 

Sunt acum doi ani şi mai bine, în iarna din 1874 spre 
1875, d-l Titu Maiorescu, fiind pe atunci ministru al învăţă- 
turii publice şi dorind să dea instrucţiunii superioare din Bu- 
cureşti o desvoltare ce-i este! încă de mare lipsă, a avut ni- 
merita idee a cere dela mai mulţi bărbaţi, cunoscători şi iu- 
bitori de ştiinţă, ca să înceapă, în localul Universităţii, cur- 
suri libere şi gratuite asupra diferitor materii ştiinţifice, încă 
neeuprinse in programele oficiale ale Facuităţilor. 

La cea de litere, d-nia lui însuş întreprinse o serie de elo- 
cuente conferinţe asupra Logicei ; d-l Hasdeu deschise atunci 
instructivul său curs de Filologie comparativă ; şi eu, autorul 
acestui volum, luai, nu fără de sfieală, sarcina anevbioasă 
de a introduce în şcoalele române noţiunile de Arheologie. 

Trebuie să mărturisesc că propunerea onorătoare, ce mi se 
făcuse prieteneşte de către ministru, eu am primit-o cu mare 
mulţumire, căci ea, în parte, realiză una din cele mai vii ale 
mele dorinţe, născută încă din anii plăcuţi ai studiilor tinereţii. 

Dinaintea unui public foarte îngăduitor pentru lipsa mea 
de înlesnire oratorie, am citit, într'o serie de prelegeri ebdo- 
madarii 2 de seară (dela 22 octombre 1874 până la 14 martie 
1875) cuvântările pe cari le tipăresc aci, cu foarte puţine în- 
dreptări şi adause. Bune sau rele, tot ce pot să afirm este 
că ele au fost lucrate cu conştiinţă, atât în privinţa nóțiu- 
nilor istorice şi speciale ce conțin, cât şi sub raportul păre- 
rilor mele personale asupra unor chestiuni de cultură locală. 

Volumul de faţă, în ale sale cincisprezece despărţiri, cu- 
prinde o schiţă mai mult sau mai puţin desvoltată a istori- 
cului vicisitudinilor şi caracterelor ştiinţei arheologice în An- 
tichitate şi în timpul Renaşterii, adică până pe la jumătate: 
secolului al xvui-lea, 


i 1877; 2 suptamânale. 


AL. I. Opopescu. — Isto 2 Arheologiei. 

Credeam — şi poate că o asemenea speranţă va renaşte 
curând în mine — credeam să completez subiectul, cel puţin 
prin o a doua serie de cercetări, egale în întindere şi rela- 
tive la imensele desvoltări ce s'au mai dat, în Epoca mo- 
dernă, tuturor ramurilor studiului antichităţilor. 

Dar neputând prevedeă deocamdată nici când, nici cum 
această intenţiune îşi va vedeă a sa îndeplinire, am socotit 
că scopul ce-mi propusesem, când am scris şi am rostit in 
public această primă serie de prelegeri, va putea fi şi mai 
bine atins prin ne mai întârziata lor tipărire. 

Dacă într'adevăr nu mă voiu fi amăgit, judecând într'astfel, 
apoi primirea ce publicul va acordă acestui volum mă va în- 
demnă şi mă va înleșni ca să termin, sub formă de curs 
public sau numai de simplă carte, lucrarea mea întreagă. 

Când. va fi completă, în lipsă de orice alte merite, ea va po- 
sede cel puţin pe acela de a fi una din foarte rarele cărţi, în cari 
analele arheologice, cu aproape întregul lor cuprins, se vor 
află prezentate într'o expunere sistematic coordonată, căreia 
autorul se va fi silit a-i însuşi, precât dânsul s'a priceput, atrac- 
țiunile şi foloasele ce răsar din studiul variat al arheologiei. 

Ca orice scriere românească în ziua de astăzi, cea de faţă 
reclamă dela cititori o nemărginită îngăduinţă întru ceeace 
priveşte limba şi mai cu seamă ortografia !. Într'însa, câte erori 
de felul acesta, nu sunt scăpări ale tiparulut sau ale corec- 
turii — şi parte din aceste sunt consemnate în errata — bine- 
voească publicul a nu le aruncă toate pe seama scriitorului. 
Nestatornicia timpului nostru, în filologie ca şi în multe al- 
tele, poartă cea mai mare parte din vină. 

Cât însă deșpre faptele, ideile şi stilul ce se vor găsi în 
acest volum, pentru acelea, încă odată, declar că nu mă dau 
câtuş de puţin în lături, ci din contra cutez a-mi însuşi şi 
a reclamă cu stăruinţă orice răspundere pentru ele. 

Nu mă sfiesc a zice că o asemenea încredere mi-o dă 
numai cugetul cu care am lucratla aceste prelegeri; căci, în 
partea lor narativă, biografică, tehnică şi descriptivă, am avut 
pururea grijă de a recurge la cele mai bune izvoare de in- 
formaţiuni, ce mi-au stat a-mână ; ? iar, în cea critică, înfrun- 


1 In ed. Odob., ortografia este cea veche etimologică. 

2 Osebit de scrierile speciale ale literaţilor şi anticarilor, citați în cursul 
acestor prelegeri, voiu recomandă, ca opere generale asupra arheologiei, 
manualele urmatoare : C. O. Miiter, Handbuch der Archeologie der Kunst, 
Breslau, 1848 — Al. L. Millin, Introduction à l'étude de l'archéologie. 

tând fără crujare exageraţiunile literaturii şi neîntemeiatele 
pretenţiuni de ştiinţă, ce şi-au făcut cărări în publicul nostru, 
am cătat cu sinceritate să deştept în juna noastră genera- 
țiune cultă un spirit mai serios şi să-i pun la îndemână un 
criteriu solid, spre a judecă mai cu temeiu cultura omenirii 
în genere, şi în parte, moştenirile strămoşeşti ale patriei şi 
ale naţionalităţii noastre. 

Scumpătatea celor ce aveam de apărat mi-a impus dreptul 
şi datorinţa de a nesocoti mâniile, făţişe sau înfundate, ale 
celor cari, la noi, pun ştiinţa pe căi rătăcite. Țină-mi-se dar 
numai seamă de intenţiune, şi sunt încredinţat că mi se vor 
iertă multe neajunsuri ! 

Aveam de gând să însoțesc acest volum cu vreo câtevă 
anexe, ce i-ar fi putut da un îndoit folos; pe deoparte, 
voiam să-i fac un indice alfabetic al tuturor materiilor, care 
ar fi înlesnit cercetările asupra diferitelor persoane şi obiecte 
citate în cursul lecţiunilor; pe de alta cugetam să adaug o 
Jistă bibliografică a feluritelor publicaţiuni arheologice din 
epocele despre cari acest curs tratează, listă în care s'ar fi 
introdus, ca un rezumat îndeplinitor, multe nume de anticari 
secundari şi multe titluri de scrieri, de cari nu s'a putut face 
menţiune în decursul prelegerilor. 

Dar proporţiunile ce a luat volumul la tipar, chiar şi fără 
de aceste adause, mau speriat pe mine însumi. Mi-a fost 


Park, 1826. — Ces. Cantù: Dei monumenti de.archeologia e belle arte. 
trattato per l'illustrazione alla sua Storia universale. Torino, 1858 — Wil. 
Smith - Dictionary of Greek and Roman antiquities. London, 1905 ; precum 
şi Dicţionarul de antichităţi, abia început, sub direcţiunea d-lor Darem- 
berg şi Ed. Saglio: Paris, 1814. — J. Labarte: Histoire des Arts indus: 
triels au Moyen-âge et à l'époque dela Renaissance. 3 vol. în +. Paris, 
1872-14. — Fr. Kugler: Handbuch der Kunst-Geschichte. Stuttgart. 
1861. — Dr. C. Schnaase : Geschichte der bildenden Künste. 8 vol. Düssel- 
dori, 1866—64. — Pentru partea biografică relativă la anticarii din trecut. 
izvoarele principale sunt: Moréri: Grand dictionnaire historique (1614). 
nouv. édit 10 vol. Paris, 1759. — Bayle: Dictionnaire historique et cri- 
tique (1727); édit. Beuchot. 16 vol Paris, 1824. — Niceron : Mémoires 
pour servir à l'histoire des hommes illustres dans la république des lettres. 
44 vol. Paris, 1727—45. — Tiraboschi : Storia della letteratura italiana. 
(1761), nuov. ediz. 16 vol. Milano, 1822—26. — Jocher : Allgemeines Ge- 
lehrten-Lexicon. +. vol. Leipzig, 1750—1751. — Saxius : Onomasticon li- 
terarium. 8 vol. Trajecti-ad-Rhenum, 1775—1803. — Michaud : Biographie 
universelle ancienne et moderne. 51 vol. Paris, 1811—1828 ; precum şi 
numeroasele notițe sau elogii ale membrilor Academiei de inscripțiuni 
şi bele-litere din Paris, cuprinse în vechile memorii ale acestui corp 
-de erudiţi. 51 vol. Paris, 1736—1809, etc. 

teamă că, exagerându-le şi mai mult, ele vor descurajă cu 
totul pe citiţor. Şi apoi m'am gândit că asemenea anexe se 
pun mai cu seamă ca complement la o lucrare cu totul îm- 
„plinită, ceeace, în realitate, nu este încă această primă parte 
din Istoria Arheologiei. 

Dacă însă, depe cum sper şi doresc, îmi va fi dat de a 
o completă printr'un al doilea tom, rezervat desvoltărilor mo- 
derne ale ştiinţei arheologice, atunci la sfârşitul aceluia îşi 
vor află locul lor cel mai potrivit citatele două anexe, în- 
tinse asupra întregului cuprins al materiei. 

Intr'astfel completat cu o expunere istorică a noilor cu- 
ceriri ale ştiinţei, care de sineşi va fi ca şi o schiţă descrip- 
tivă a stării sale actuale, şi înzestrât apoi şi cu amplificaţiuni 
bibliografice, cursul preliminar de arheologie se va puteă pre- 
zentă ca o introducere, un rezumat, o călăuză pentru cei ce 
vor voi să ia o cunoştinţă generală şi răpede despre această 
ştiinţă, mai 'nainte de a pătrunde în amănunţimile ei. 

Lipsa unei lucrări de felul acesta se simte acum pretutin- 
deni. Nici o limbă nu posedă un manual de arheologie, în 
care să fie atinse, chiar şi numai în treacăt, feluritele ramuri 
ale cunoştinţelor noastre anticare. 

Nu am pretenţiunea de a împlini îndată lipsa; dar, oricât 
de imperfectă ar ieşi cercarea mea, ea va dovedi cel puţin 
că şi limba română cată astăzi a trage o brazdă cu folos 
pe țarina culturilor moderne. 


lanuarie, 1877. 


INTÂIA LECŢIUNE 


PRELIMINARE. Domnilor, când pe la jumătatea secolului 
al xv-lea, magnificul duce Lorenzo de Me- 
dicis întemeie în Florenţa prima catedră de arheologie, ltalia 
intrase în secolu-i de aur. 

In sânul ei, soarele culturii renăşteă, vărsând peste Europa 
întunecată raze de poezie, de ştiinţe şi de bele-arte. 

Deasupra pământului ei, acoperit cu ruine, răsunase de 
curând glasurile pline de farmec ale lui Dante şi Petrarca, 
ca fremete şi ca susure prevestitoare ale zilei. Şi acum, una 
câte una, ca dintr'un somn letargic şi secular, se treziau şi 
răsăriau la lumină capetele de operă literare şi artistice ale 
antichităţii elene şi romane. Lumea modernă adăstă în ne- 
astâmpăr acea deşteptare a artelor antice, ca depe datina 
lor să plămădească culori pentru penelul lui Rafael şi să 
ascută o daltă, demnă de mâna lui Michel-Angel. 

In acea clocotire învietoare a tot ce eră nobil, bun şi 
frumos în mintea şi în inima societăţii europene renăscânde, 
arheologia, ştiinţa trecutului omenesc, fu aşezată, cu pompă 
triumfală, pe un tron de onoare. 

Vom vedeă curând impreună, domnilor, cari au fost pe aiurea 
destinele acestei ştiinţe, de atunci şi până în ziua de astăzi. 
Deocamdată însă iată că, pentru prima oară, astă-seară, i se 
deschide şi ei o portiţă lăturaşă, spre a întră, cam pe furiş, 
în şcoalele româneşti. 

Departe de mine cugetul de a face prin aceste cuvinte 
vreo imputare învăţământului nostru superior de până acum ; 
mărturisesc chiar că, eu unul, de aş fi găsit dinaintea acestei 
catedre, o poartă mai largă, mai pusă la iveală, n'aş fi cu- 
tezat a mă furişă printr'insa, ca să mă înfăţişez azi dom- 

niilor voastre, eu puţin-ştiutorul, ca reprezentant şi răs- 
pânditor în România al unei açà de întinse şi de falnice ştiinţe. 

M'aş fi temut ca nu cumvă aci, la intrare, vreun judecător 
aspru, ca oribilul Minos al lui Dante, cë: încolăcit în stu- 
foasa-i coadă, să mă întrebe rânjind: 


Gândeşte-te cum intri şi spune cui te încrezi: 
Vezi să nu te amăgească lărgimea acestei intrări. ! 


Ce aş fi răspuns eu, sărmanul, la o aşă cruntă amintire 
a slăbiciunii mele? Repurtându-mi cugetul numai către pu- 
ținul cât mă simţ în stare a face singur, m'aş fi tras negreşit 
spăimântat şi tremurând înapoi... 

Dar acum, acum, domnilor, după ce, intrând aci, avui no- 
rocul să încerc multa d-voastră bunăvoință către mine, simţ 
că am prins la inimă ; ce zic! simţ că atâta m'aţi îmbărbătat, 
încât cutez a declară cum că nu m'ar mai speriă nici chiar 
o mai largă intrare, pe cât aş aveă drept călăuză în cale 
feluritele adimeniri ale ştiinţei ce m'a adus acilea şi pe cât 
iar aş aveă drept sprijin, un auditor — şi luminat şi indul- 
gent— ca acela ce a venit astă seară să mă asculte şi să mă 
inimeze. 

Aş dori, spre a fi demn şi de atâta favoare şi de obiectul 
ce tratez, ca să ştiu a vorbi tot frumos şi bine, despre tot 
binele şi despre tot frumosul cât s'a produs dealungul secolilor 
pe această lume şi cât până astăzi au putut adună arheologii 
din rămăşiţele pripăşite ale trecutei culturi omeneşti. 

Dar ştiţi, vai! că dorinţa, în cazul acesta, nu este tocmai 
sinonimă cu putinţa, şi nu tuturor nici în totdeauna se po- 
triveşte acel semeţ adagiu, pe care îl tot repetă zadarnica trufie 
a muritorilor: Voește și vei puleă ! 

Nu, domnilor, ceeace eu aş poi ca să fac depe această 
catedră, ştiu bine că nu voiu pufeă,; ştiu bine că nu puţinelor 
mele cunoştinţe, nu lipsei mele de talent oratoriu, nu aspi- 
raţiunilor mele — oricât de ambiţioase — va fi dat de a răs- 
pândi în societatea română acel cult al frumosului, acea 
spornică varietate de cugetări şi de adevăruri filozofice, ce 
nasc din studiul adâncit al treptatei şi multiplei activităţi 
omeneşti, 


i In original se da şi textul italian. 

UTILITATEA, SCOPUL Deaceea cu toată umilința 
ŞI TENDINŢELE ARHEOLOGIEI, declar că m'aş simţi tare mân- 
——————————_ gâiat, dacă prin cuvintele mele 
aş izbuti numai să insuflu rarei junimi care, abătându-se din 
curentele generale, vine să rătăcească duios prin pustiitele săle 
ale învăţământului literar din Universitatea noastră, să in- 
suflu, zic, acelor puţini copii de suflet ai părăsitelor noastre 
muze un gust mai raţionat pentru studiile clasice, o dorinţă 
mai lămurită de a-şi completă instrucţiunea literară, prin idei 
clare despre cultura socială şi artistică a trecutului. 

Şi oare, dacă aş aveă parte să fac măcar atâta, n'aş fi 
— spuneţi — în drept să-mi simţ cugetul destul de împăcat 
cu credinţa că am arătat, pentru prima oară, în sânul şcoa- 
lelor române, singura cale pe care se poate învăţă cu adevărat 
folos istoria, cea mai folositoare din toate ştiinţele sociale ? 
Nu m'aş puteă oare felicită că — cel puţin într'un cerc re- 
strâns, dar bine ales—am dat în țară la noi o justă idee 
despre însemnătatea unei ştiinţe, pe care extravaganţele ig- 
noranţei şi speculele cupidităţii au căutat, aci ca şi pe aiurea 
în timpi mai depărtaţi, a o discredită în ochii oamenilor 
serioşi ? 

Şi într'adevăr, domnilor, dacă arheologia n'ar aveă, precum 
cred unii, alt scop decât acela de a mulţumi plăcerile nesă- 
buite şi gusturile răsfăţate ale celor curioşi de fapte şi de 
obiecte cari au pierit din uz sau cari nu mai sunt de modă, 
ar fi păcat, ar fi ruşine să i se facă rând printre ştiinţele 
omeneşti, să i se dea un loc în învăţământut unei şcoale de 
orice fel. . 

Din norocire însă arheologia ştie, prin rezultatul cercetă- 
rilor cari o constitue, să se înalțe la regiuni mai mărețe, mai 
întinse, mai spornice. Ridicată la rangul ce i se cuvine, ea 
ajunge a fi un criteriu puternic pentru prețuirea facultăților 
intelectuale şi pentru cunoştinţa calităților morale ale omului. 


DEOSEBIREA ÎNTRE Dacă ea se servă şi profită de aceà 
ARHEOLOG ŞI ANTICAR. minuțioasă curiozitate care face pe 
—~ ~ anticar să scormonească şi să dibu- 
ească oriunde rămăşiţele trecutului, apoi ea numai prin cum- 
păna şi prin dreptariul arheologului se suie pe treapta ştiin- 
telor. Unul, cu o ardoare Adesea numai instinctivă, descopere, 
culege şi strânge toate rămăşiţele trecutului ; celălalt, prin o 
cunoştinţă întinsă a faptelor şi a monumentelor şi prin o cri- 
tică sănătoasă, alege şi judecă însemnătatea acelor rămăşiţe 

în raport cu cultura din trecuta omenirii. Unul e zidarul care 
adună şi aşterne simetric straturile de piatră; celălalt e ar- 
tistul, priceput şi prevăzător, care combină şi înalţă edificiul. 

De aci dar putem vedeă că rezultatele arheologiei se obţin 
prin o îndoită activitate, Fără adunarea materialelor, adică 
a datinelor şi a monumentelor din trecut, arheologia rar 
puteă există decât ca un şir neraţionat de visuri deşerte, de 
utopii fără temeiu ; precum iar, fără de compararea şi de elu- 
cidarea lor printr'o critică temeinică şi serioasă, munca an- 
ticarului se reduce a fi o osteneală fără de spor, fără de folos 
practic şi fără de nici o importanţă pentru luminarea omenirii. 

Făcând această distincţiune între rolul oamenilor cari con- 
lucrează la descoperirea şi la întemeierea cunoştinţelor arheo- 
logice — distincţiune pe care am socotit-o necesară, spre a 
înlătură, odată pentru totdeauna, ideile greşite ce s'au putut 
strecură prin publicul nostru asupra scopului şi asupra re- 
zultatelor ştiinţei arheologice — făcând, zic, această distincţiune 
între activitatea anticarului şi aceea a arheologului, n'am 
voit câtuş de puţin să declar că aceste două profesiuni sunt 
necompatibile ; că acel ce descopere sau adună nu este nici 
odată în stare să judece; sau că cel care ştie să aprețuească 
cu autoritate, va socoti totdeauna ca nedemne de sine ex- 
ploraţiunile şi colecţionările de monumente antice. 

Din contră, au fost şi sunt arheologi de frunte, cari au 
întrunit cu succes amândouă sarcinele şi este chiar lucru 
cunoscut că însuşirea ambelor aptitudini (a anticarului şi a 
arheologului) produce rezultatele cele mai eficace; căci ni- 
meni nu poate îndeplini cu mai mult succes meseria de an- 
ticar decât acela care, pe lângă timpul şi răbdarea ce sunt 
trebuitoare exploratorului sau colecţionarului pasionat, posede 
şi cunoştinţe adâncite în arheologie, prin cari ştie să dirige 
lucrările de explorare, să consemneze rezultatele şi să clasi- 
fice tot materialul adunat depe noţiuni ştiinţifice şi raţionate. 

Dar sunt şi oameni cari, lipsiţi de orice cunoştinţe dobân- 
dite prin studii, îşi închipuesc cu toată seriozitatea că sunt 
arheologi, ba arheologi serioşi şi erudiţi, luminători ai socie- 
tăţii, numai fiindcă a vrut norocul ca ei să nimerească a 
săpă pamântul tocmai pe acolo unde se brodise să fie as- 
cunse obiecte de prin vechime. 

Toţi câţi, fiind la 'Roma, au avut curiozitatea să viziteze 
interesanta catacombă a Sf. Calist, în care comandatorele de 
Rossi a făcut, cu o pătrundere şi cu o sagacitate admirabilă, 
descoperiri şi restituţiuni de cea mai mare importanţă pentru 

istoria primilor timpi ai creştinătăţii, toţi vizitatorii acelei co- 
mori subpământene, ilustrată de marele arheolog roman, au 
făcut negreşit cunoştinţă cu bătrânul săpător Pietro. 

Acest biet unchiaş, după ce a lucrat mari de ani în aceă 
catacombă, sub direcţiunea d-lui de Rossi, azi, pentru câţivă 
paoli di buona-mano, arată publicului galeriile desfundate de 
dânsul, ba şi inscripţiunile împlinite cu o minunată erudi- 
țiune de către stăpânul său. La fiecare semn de mirare al 
vizitatorului, Pietro dând din umeri, cu un zâmbet de mândră 
satisfacţiune, îi zice: 

«Uite, domnule, eu şi d-l de Rossi am descoperit toate 
acestea ; noi tot împreună am lucrat! Dumnealui fără de mine 
nu se pricepe la nimic !» 

ntr'unele, bătrânul Pietro are dreptate; căci nimeni nu 
atinge cu casmaua, mai uşurel ca dânsul, tuful poros al ca- 
tacombelor. 

Dar oare pentru aceasta, Pietro are şi el drepturi asupra 
lucrărilor erudite şi ingenioase ale celui care a scris capul 
de operă arheologic intitulat La Roma sotterranea cristiana ?! 
Oare meşterul Pietro este şi el arheolog sau cel puţin an- 
ticar ? | 

Nu, domnilor; să nu întrebăm pe Pietro ca să ne dea el 
definițţiunea ştiinţei de care avem a ne ocupă; el şi semenii 
lui vor face confuziune; ei ne vor spune că arheologia este 
meşteşugul de a săpă în pământ spre a scoate dintr'insul 
pietre scrise, bănuţi şi cioburi, pe cari le cumpără şi le plă- 
tesc gros Englezii, de câte ori descoperitorul se va fi priceput 
a le tăinui îndestul pentru ca să nu i ie ia d-l de Rossi şi 
şi să le ducă, fără de plată, la noul muzeu religios din pa- 
latul Lateran. 

Dar cu astfel de definiţiune, noi nu ne putem împăcă. Nici 
eu n'aş fi cutezat să mă urc acilea, nici d-voastră nu v'aţi 
îi pierdut timpul ca să veniţi a mă ascultă, dacă n'am fi 
avut în cuget, şi d-voastră şi eu, cevă mai înalt, cevă mai 
serios decât un asemenea joc, decât o asemenea negustorie. 


1 Până acum sunt sub acest titlu două volume în 40, publicate 
cu stampe, la Roma în anii 1864 şi 1867, precum şi un volum in 
folio : Inscriptiones christianae urbis Romae Vii saeculo antiquiores. 
1557—1861. — hnportantele lucrări ale d-lui de Rossi asupra antichità- 
țtilor creştine din Roma au fost rezumate de doi învaţaţi englezi întrun 
elegant volum, cu mult mai accesibile publicului, carè sa tradus şi în 
limba franceză : «Rome souterraine, par 7. Spencer Northcote et W. R. 
Brownlow, traduit par P. Allard. Paris, 18574». 

E timp dar să părăsim pe bietul Pietro în întunerecul ca- 
tacombelor lui şi noi, ieşind la lumină, să căutăm a da o 
definițiune a ştiinţei noastre, pe cât se va putea mai clară, 
mai demnă şi mai completă, 


DEFINIŢIUNEA ARHEOLOGIEI, Arheologia, domnilor, este 
ROLUL EL ŞTIINŢIFIC, << ştiinţa care cercetează datinele 

= şi monumentele ce au rămas 
dela oamegii din secolii trecuţi şi s'au păstrat până la noi, 
sau în relaţiuni scrise, sau în tradiţiuni orale sau mai ales în 
obiecte reale, plastice şi grafice; ea are sarcina de a adună 
şi de a controlă aceste rămăşiţe, pentru a extrage din studiul 
lor, special sau comparativ, o cunoştinţă cât se poate mai 
deplină despre credinţele, instituţiunile, practicele, uzurile, 
industriile şi artele societăţilor vechi, adică despre starea mo- 
rală şi intelectuală a omenirii la diferitele epoce ale desvol- 
tării sale, 

O astfel de ştiinţă, spiritele cele mai înalte, cele mai adânci, 
cele mai filozofice, nu o pot nesocoti. 

Stimulul ei principal şi imediat este chiar aceă curiozitate, 
adeseori exagerată până la extrem, chiar aceă dorinţă de a 
şti, de a cunoaşte, de a află, de a descoperi, de a dibui, care 
e un simţ firesc al omului şi care, îndreptată către rămăşi- 
tele trecutului, furnică uneori şi prin inteligenţele cele mai 
mediocre. Scopul ei însă o strămută pe tărâmuri mai înăl- 
țate. Având o îndoită tendinţă, el este pe de o parte, de a dă 
seamă omenirii despre toate credinţele intime, despre toată 
activitatea sufletească, cari au mişcat generaţiunile trecute şi 
prin urmare au determinat în totdeauna caracterul lor moral 
sau etic; iar pe de altă parte, de a scoate la lumină şi dea 
preţui creaţiunile, prin cari geniul omenesc şi-a manifestat 
puterea sa de concepţiune şi îndemnarea sa la producere, 
în cercul operelor de artă, în regiunile înalte ale esfeticei. 

De aci naşte pentru arheologie o îndoită activitate; servin- 
du-se cu tradiţiunile orale şi scrise, cu cărţile orale şi scrise, 
cu cărţile şi monumentele vechi, ca de un material comun 
pentru ambele sale scopuri, ea caută a restabili idei/e şi traiul 
public al societăţilor pierite sau transformate şi totdeodată 
ne face să preţuim manifestările frumosului în operele ome- 
neşti din trecut. 

Amândouă aceste serii de rezultate se repoartă la principii 
şi la doctrine filozofice; căci una din ele prezentă material 

şi fapte pentru morala socială sau efica ; iar cealaltă, tratând 
despre arte, este chiar baza esteticei. 

Aşadar, arheologia, în adevărata ei tendinţă, este pururea 
îndreptată cătră studiul a două din cele mai înalte principii 
ale creaţiunii, binele şi frumosul, «to kalon k'agathon» 1 ale 
Elenilor. Acestor principii, ştiinţa mai realistă a timpilor mo- 
derni a adaus un al treilea, aZevărul, cu care arheologia, ca 
şi toate celelalte ştiinţe, se servă necontenit în ziua de astăzi, 
ca cu un mijloc de perpetuă controlare pentru a descoperi 
valoarea pozitivă a oricărui fapt. 


IMPĂRŢIREA ARHEOLOGIEI ÎN Chiar de pe când cei dintâi 
DOUĂ RAMURI: ANTICHITĂŢI  erudiţi ai Renaşterii au început 
ETICE SI ESTETICE ŞI ESTETICE. a se ocupă, în mod cam confuz, 

cu cercetări arheologice, adică 
s'au cercat să extragă din studiul autorilor clasici şi al rămă- 
şițelor plastice ale antichităţii, noţiuni, când asupra stării so- 
ciale, când asupra belelor-arte ale popoarelor vechi, de atunci 
încă s'a simţitcă există o diferenţă destul de bine însemnată 
între aceste două cercuri de activitate, cu toate că materialul 
care servă la ambele, este mai totdeauna comun. Deaceea, 
încă de mult s'a stabilt în cărțile cari tratează despre ar- 
heologie, şi mai ales în învăţământul universitar al acestei 
ştiinţe, o distincţiune pronunţată între studiul porțiunii etice 
din arheologie şi acela al porțiunii artistice sau estetice. S'a 
numit studiu propriu al anzichităților (antichităţii elene, ro- 
mane, etc.) cel dintâiu, şi arheologie pură sau şi arheograjie, 
cel de al doilea. 

Acestor denumiri însă le lipseşte preciziunea, căci pe deo 
parte antichități sunt atât credinţele, instituţiunile şi uzurile, 
cât şi monumentele de tot felul ale popoarelor antice; iar 
pe de altă parte, în arheologie şi arheografie, adică în vor- 
birea, «logos», şi în scrierea, «grafe», despre cele vechi, «ar- 
haia», se cuprinde atât cele spuse şi scrise despre monu- 
mente cât şi cele despre religiunile, întocmirile politice şi 
sociale, moravurile şi uzurile din vechime. Ne lepădăm dar de 
distincţiunea improprie ce s'a făcut între cuvintele antichi- 
tăți şi arheologie, şi le privim pe amândouă ca sinonime, cu 
atâta diferenţă numai că în arheologie recunoaştem chiar 
ştiinţa care se ocupă de antichități. 


1 Toți termenii. cari în original sunt tipariţi cu caractere elene, în cea 
de față au fost transpuşi cu caractere latine, 


Je AL. |. ODOBESCU 


Antichităţile însă, precum am văzut mai sus, se pot grupă 
sub două rubrice: unele se refer numai la credinţele, la da- 
tinele şi la uzurile popoarelor vechi; celelalte sunt produc- 
țiuni ale bejelor-arte din timpii trecuţi. 

Recunoaştem dar caracterul îndoit al ştiinţei ; însă căutând 
denumiri cari să corespundă mai bine cu natura materiilor 
ei de studiu, pe cele dintâi le vom numi antichităţi etice, 
iar pe celelalte, antichităţi estetice. 

Astfel, în mod separat, s'a tratat mai adesea ştiinţa arheo- 
|ogiei, atât in cărţile didactice cât şi în prelecţiunile şcolare ; 
dar trebuie să mărturisim că astăzi, cu grămădirea şi cu îm- 
binarea multiplă a noţiunilor ce sau adunat asupra popoa- 
relor vechi de peste mai tot globul, este tot aşa de greu lucru 
a da învăţământului arheologic toată întinderea complexă ce 
i se cuvine, cât este de vătămător de a-l trunchiă, prezen- 
tând în parte numai câte una din îndoita faţă a ştiinţei. 

Adevăratul folos al studiului arheologic rezultă mai ales 
din sistematica prezentare a tutulor elementelor principale cari 
o compun, din desvoltarea întreagă a feluritelor imagini prin 
cari ea reflectă tot atât organismul intern sau vieaţa publică 
şi privată, cât şi cultura industrială şi artistică a societăţilor 
din trecut. 

Păşind totdeauna alături cu istoria, ea singură o lămureşte, 
o explică, îi dă culori şi suflet, o învie, o împlineşte. Faptele 
naţiunilor, ca şi mişcările omului, sunt determinate de cauze 
intime, sunt îndreptate depe împrejurări locale şi momentane, 
sunt urmate de efecte particulare, pe cari istoria politică nu 
le poate nici constată, nici apreţui. Rolul arheologiei este de 
a urmări toate acele mărunte şi felurite manifestări ale vieţii 
sociale, toate acele producţiuni folositoare sau fantastice ale 
activităţii omeneşti, cercetând întru cât acelea au putut înrâuri 
asupra marilor evenimente istorice, asupra destinelor omeneşti. 

fiice-ni-se-va oare că acest ro| de spicuitor de fapte acce- 
sorii este modest, umilit, înjositor ? fice-ni-se-va că acolo unde 
istoria tună cu glasu-i de aramă, concertul variat şi melodic 
al arheologiei trebuie să tacă ?... Dar care mai este astăzi 
omul cult care va susţine, cu mintea lucidă, că dinaintea 
puterii armelor, ba chiar dinaintea autorităţii efemere a le- 
gilor omeneşti, credinţa în Qumnezeire, virtuțile neclintite ale 
vieţii sociale, descoperirile folositoare ale ştiinţei, producţiu- 
nile de geniu ale belejor-arte cată să se umilească, să se ni- 
micească, să se aştearnă la pământ? 

Dacă chiar în secoluj nostru de |umini am avut durerea 

să vedem izbucnind printre popoarele cele mai de frunte, 
instincte brutale şi funeste, noi nu putem face alta decât a 
deplânge acele orbiri trecătoare şi să le considerăm ca triste 
efecte ale slăbiciunilor noastre omeneşti. Dacă din nenoro- 
cire, răsunetul sălbatic al armelor pustiitoare se chiamă încă 
şi astăzi glorie în limbile noastre, apoi putea-va oare cineva 
să tăgăduească că într'o glorie cu mult mai senină şi mult 
mai învietoare lucesc pentru noi descoperirile şiiinţifice şi 
operele de artă ale timpului prezent? Dacă azi numele unui 
Krupp e repeţit de mai multă lume decât al unui Bopp, al 
unui Niebuhr, al unui Mommsen, al unui Rauch, al unui Kaul- 
bach, al unui Liebig, al unui Humboldt, vă întreb oare, dom- 
nilor, care din aceste nume va ilustră mai mult în secolii 
viitori, actuala capitală a triumfătoarei Germanii? Urletul 
sinistru al tunului se va stinge curând de pe piaţa de Bran- 
denburg, dar Berlinului îi va rămâne pururea onoarea de a 
fi adunat în sânul său şi de a fi stimulat pe corifeii ştiinţei 
şi ai artelor din secolul al xix-lea! 

Ca istorie a culturii popoarelor din trecut, adică,. ca expu- 
nere a credințelor, aşezămintelor şi moravurilor vechimii, ar- 
heologia este dar soră gemenă cu istoria pragmatică sau 
politică. Cât de stearpă şi d€ puţin atrăgătoare este înşiruirea 
cronologică a evenimentelor de stat, cari s'au petrecut în pa- 
latele regilor, sau pe forul popular, sau chiar şi pe câmpii de 
bătălie, dacă toate acele împrejurări ni se prezentă numai în 

“ liniamente aspre şi necolorate, dacă nu ni se arată nici ideile, 
nici simţimintele, nici aplecările cari mişcau pe actorii lor 
nici măcar aspectul scenei în care ele s'au petrecut. 

Ca o tulpină uscată, cu vârtoasele-i ramuri răschirate şi îne- 
grite, ni se înfăţişează istoria faptelor politice ale unui popor 
antic, de câte ori noţiunile adunate prin cercetările multiple 
şi variate ale arheologiei, n'au venit să împodobească bătrânul 
trunchiu cu flori vii şi parfumate, cu poame rumene şi gus- 
toase, ba chiar şi cu acea pecingene rozătoare, cu acel vâsc 
parazit care într'o zi a căşunat uscarea şi putrezirea mân- 
drului copaciu. 

lertaţi-mă, domnilor, dacă insistând asupra acestei com- 
parări împrumutate din regnul vegetal, voiu adăugă că rolul 
arheologului este — pe când istoricul cată a ridică cu 'ane- 
voință dela pământ trunchiul sterp şi surpat — rolul arheo- 
logului este de a culege împrejuru-i cu o pietoasă îngrijire, 
toate frunzele cele veştede, toate florile cele ofilite, toate poa- 
mele cele svântate şi prin nimerita lor alipire la vechia tul- 

pină să redeă copacului vieaţă şi vârtute, foilor umbră şi 
verdeață, flonlor colorit şi miros, poamelor must.şi dulceaţă ; 
într'un cuvânt să reproducă ca printr'un farmec magnetic via 
imagine a splendorii primitive ! 

Să nu mă învinovăţiţi, domnilor, că în entuziasmul meu 
pentru ştiinţa pe care voesca vă face să o iubiţi ca şi mine, 
eu dau arheologiei mai mult decât ce este a! ei. Locul cei 
se cade ca ştiinţă îndeplinitoare a istoriei este acela pe care-l 
ocupă binele şi mai cu seamă frumosul, pe lângă adevăr. 
Şi oare nu este frumosul cel mai gingaş, cel mai ademenitor 
instinct al naturii omeneşti ? Fără dânsul seceta şi răceala 
domnesc în suflet, inima bate mai rar, mintea nu mai simte 
avânturi generoase, nu se mai răpede în porniri fecunde, 

Ca studiu al desvoltării treptate a acestui nobil şi spornic 
instinct, ca istorie a belelor-arte din timpii trecuţi, arheologia 
nu merită dar mai puţină atenţiune decât ca ştiinţă ajută- 
toare şi complinitoare a istoriei pragmatice. Ea, sub acest nou 
aspect, deşteaptă în suflete o fecundă admiraţiune pentru per- 
fecţiunea formelor şi a ideilor şi astfel înalţă, nobilează, pu- 
rifică şi inima şi cugetul omenirii. 

Punând acelaş preţ la ambele feţe ale ştiinţei arheologice, 
îmi propuiu a le ţine pe câtse va puteă mai mult în paralel, 
in tot decursul studiilor ce voiu avea onoare să expun şisă 
desvolt depe această catedră, 

Se cuvine însă, cred, mai 'nainte de toate ca să cat a des- 
pică şi a enumeră dinaintea d-v., cel puţin principalele obiecte 
de cari se ocupă arheologia în fiecare din ambele ei ramuri. 

Mă tem foarte că are să vă cam obosească nomenclatura 
de obiecte ce sunt obligat a înşiră, pentru a face inventariul 
sau tabla de materiile cuprinse în ştiinţa de care avem ane 
ocupă. Dar n'am ce face! Aduceţi-vă, vă rog, aminte că aci 
suntem la şcoală şi că, pe orice treaptă, dascălul nu se poate 
lepădă de meseria lui, meserie care îiimpune curat datorinţa 
de a se servi cu regule precise şi rigide, cu clasificaţiuni me- 
todice şi corecte, de a nu se răsfăță câtuş de puţin în ve- 
sele şi capricioase rătăciri, în colindări fantastice prin dome- 
niul închipuirii. 


I ANTICHITĂŢI ETICE, Să fim dar sistematici, domnilor, 
cum secuvine în şcoală şi, începând 
cu materiile asupra cărora sunt indreptate studiile etice sau 
morale ale arheologiei, să le împărțim mai 'nainte de toate 
in patru categorii generale, având raport: una, la zeitate; a 

doua, la stat; a treia, la societate şi cea din urmă, la fa- 
milie şi la individ. Sub aceste patru manifestări s'au exer- 
citat în tot timpul facultăţile morale ale omenirii. 


ANTICHITĂŢI ATINGĂTOARE Noţiunile ce se ating de zei- 
DE ZEITATE. tate sau de religiune sunt de 
TOENE două specii: mai întâiu, cunoş- 

tința zeilor de orice treaptă şi a atributelor lor, care pentru 
popoarele păgâne se chiamă mitologia, adică descrierea mi- 
turilor sau a fabulelor religioase ; apoi, descrierea cultului re- 
ligios atât întru ceeace priveşte sacerdoții sau preoțimea de 
orice fel, cât şipractica religioasă sau ritul ecleziastic, cere- 
moniile, sacrificiile şi orice alte acte privitoare la adoraţiunea 
divinității. Pe lângă acestea se mai adaugă şi diversele super- 
stițiuni sau eresuri, cari în totdeaunaau legături mai mult 
sau mai puţin directe cu vreunul din cultele existente sau 
dispărute. 

Trecând la faptele atingătoare de stat, arheologia studiază 
constituțiunile, magistraturile civile şi politice, /egiuirile, 
procederile şi uzurile judiciare, în cari se cuprind şi pede- 
psele şi în fine modul de re/ațiuni diplomatice între statele 
din vechime. Unele din aceste materii au, mai ales pentru 
popoarele ale căror legislaţiuni s'au păstrat ca baza jurispru- 
denţei noastre moderne, au, zicem, o întindere aşa de mare 
incât ele trec, prin multiplicitatea teoriilor şi aplicaţiunilor 
lor, peste marginile arheologiei, şi constituesc de sine o ra- 
mură specială a studiilor juridice de astăzi. Negreşit că ni- 
meni nu se aşteaptă a învăţă într'un curs de arheologie, toate 
amăruntele dreptului roman. In cercul pur al antichităţilor se 
cuprind numai acele principii de drept şi acele uzuri judi- 
ciare cari au avut o înrâurire mai generală şi mai caracte- 
ristică asupra constituțiunii statului roman şi asupra vieţii 
private a popoarelor de sub jurisdicţiunea lui. 


SOCIETATEA, In domeniul cunoştinţelor asupra societăţii 
sau maibineaşupra vieții sociale a popoarelor 
din vechime, cercetările arheologiei sunt multiple şi variate. 
Ele se refer mai întâiu la împărțirea socială a populaţiu- 
nilor în clase sau caste, în trepte sau ranguri şi studiază 
însuşirile fiecărei specii de oameni în parte precum şi rela- 
țiunile lor între sine. In acest cerc de idei, ele peste tot locul 
şi în tot decursul secolilor se izbesc de o groaznică lepră 
socială, de sclavagiul, pe care în timpii noştri chiar echitatea 

şi demnitatea omenească se văd încă nevoite să le combată 
pe alocurea. 

Considerând apoi împărţirea societăţilor din punctul de ve- 
dere al activităţii sale /ndusfria/e, arheologia se ocupă de 
diversele meserii şi profesiuni, de organizarea lor specială şi 
de practicile lor; printre aceste, agricultura ţine fără indoială 
în cele mai multe părţi un loc de frunte; dar adesea negofu/ 
îi stă deopotrivă şi deschide un orizont întins pentru cer- 
cetări asupra căilor de comunicaţiune şi asupra modurilor de 
"schimb practicate depe vremi. Studiul economiei sociale la 
diferite epoce ale culturii omeneşti este neapărat unul din 
cele mai interesante şi mai folositoare pentru constatarea mer- 
sului propăşitor sau retrograd al omenirii. 

Intriînsul se cuprind toate noţiunile, aşă de mult instruc- 
tive din punctul de vedere al istoriei şi al filozofiei, asupra 
averii popoarelor la diferite epoce ale desvoltării lor, precum : 
cercetarea cadastrului sau prețuirea pământurilor, întocmirea 
financiară şi regularea impozitelor catre stat, câtimea şi va- 
loarea feluritelor materii de producțiune industrială, diver- 
sele schimburi stabilite între ţări mai mult sau mai puţin 
depărtate şi, tot ca relativă mai ales la trebuinţele comerţului, 
plutirea pe râuri şi pe mare, care chiamă atenţiunea arheo- 
logului asupra aparatelor şi asupra uzurilor adoptate atât în 
navigațiunea comercială cât şi în marinele de războiu. 

Tot daraverile comerciale trag după sine şi un alt studiu, 
care mărturisim însă că tot aşa de bine s'ar puteă înscrie şi 
printre cele atingătoare de investigaţiunile curat ştiinţifice ; 
acesta este studiul metrologiei, adică al ştiinţei şi al uzurilor 
cari prezidă la sistema de greutăţi şi de măsuri, întrebuințată 
de fieşice popor, precum şi la măsurarea timpului adică la 
călindare. 

O materie de explorat însemnată este şi arta militară, care 
se prezintă sub întreitul aspect al înfocmirii oştirilor, al dis- 
ciplinii ce domniă întrinsele şi al zacticii depe cari ele 
se cârmuiau în răsboaie, La câte mari chestiuni istorice, la câte 
minunate prefaceri politice, studiul artelor militare din vechime 
poate singur să dea o soluţiune! 

Intorcându-ne privirile către alte manifestări mai paşnice 
ale vieţii sociale, vom constată şi aci un mare număr de 
obiecte interesante propuse la cercetările arheologului. In capul 
lor, ni se cuvine nouă —şi astfel ar trebui să proceadă nu 
numai scrutatorii vechimii, dar înşişi toţi legiuitorii şi dire- 
gătorii naţiunilor moderne — ni se cuvine, zicem, să înscriem 

studiul sistemelor de ¿nstrucfiune întemeiate pe la diferite 
popoare, cu toată varietatea lor de școale, de exerciții inte- 
lectuale şitrupeşti ; iar în urma şcoalei, se cade să ne purtăm 
atenţiunea şi asupra întregii activități spirituale, asupra tu- 
turor practicelor ştiinţifice, literare şi artistice. Cu toată gra- 
vitatea lor, acestea ne vor mână foarte adesea de sineşi la 
cercetarea serbărilor, jocurilor publice și private, spectaco- 
lelor, exerciţiilor, întrunirilor şi petrecerilor de orice fel; 
aci negreşit intră şi reprezentațiunile teatrale şi danfțurile 
şi muzica, cu teoriile ei pe cari lipsa de opere existente nu 
permite a o numără, mai ales în timpii antici, priutre pro- 
ducţiunile estetice sau printre bele-arte ; aci intră şi Păz/e pu- 
blice, şi ospețele, şi vânătorile ; aci chiar şi distracţiunile mult 
mai rari în timpii vechi decât într'ai noştri, cari le dau sã- 
lătoriile de plăcere şi colecționările de cărți, de opere de 
artă precum şi de curiozități de tot felul 


FAMILIA ŞI INDIVIDUL. Dacă ieşind din vieaţa publică, in- 
o  trăm în cea privată, adică în cercetări 
asupra familiei şi individului, arheologia are a ne spune cari 
erau relaţiunile familiare şi uzurile domestice la popoarele din 
trecut, şi anume : întru cât se întindeau la ele legăturile între pă- 
riuţi şi copii, precum şi între diferitele graduri de rudenie ; cari 
erau condiţiunea femeiei, ocupaţiunile şi rolul ei în societate; 
ce caracter aveă căsătoria ; cum eră primit copilul la naşterea 
sa, ce educafiune i se da mai ales în vieaţa domestică; cari 
erau uzurile în relaţiunile de amicie între cetăţeni şi iarăş 
care eră poziţiunea stăpânilor faţă cu casnicii şi cu servitorii lor. 

Ea încă trebue să se gândească şi la omul suferind şi să 
cerceteze prin ce anume specialişti şi prin ce mijloace el şi-a 
căutat, depe timpi, vindecarea. In fine ochiul scrutător şi 
indiscret al arheologului, care a urmărit pe om dela naştere 
prin toate fazele vieţii lui, trebue să stea faţă şi la ceasul 
dureros al morții, ca să constate şi să însemneze cu o pie- 
toasă scrupulozitate toate uzurile funerare. 

Apoi, luând de-a rândul diversele obiceiuri casnice ale 
omului, el are să ne relateze despre /ocuinfele particulare, 
atât despre casele din cetăţi cât şi despre cele de pe la ţară, 
atingând şi despre dependinfele, grădinile, livezile, apele şi 
chiar animalele ce le înconjurau ; mai are să ne arate şi portul 
sau înveșmâniarea şi incălfarea diferitelor clase, vârste şi 
sexe; nu poate uită nici felul nutrimentelor şi băuturilor, 
nici timpul, nici modul prânzurilor, ospețelor şi cinelor. 


AL. I. Onosescu. — Istoria Arheologiei, a 

lată, domnilor, seria variată de cercetări, prin care arheo- 
logia işi ia sarcina de a completă studiul istoric al civiliza- 
țiunilor din trecut. E peste putință ca la un eveniment oare 
care de importanţă politică să nu se simtă necesitate de o 
elucidare, care nu se poate căpătă decât numai prin una sau 
mai multe noţiuni arheologice din vreunul din ordinele mai 
sus expuse. 

Cine va înţelege, bunăoară, desvoltarea istorică a unui stat 
teocratic, până nu va cunoaşte religiunea ce l-a dominat? 

Revoluţiunile republicelor din Atena şi din Roma nu vor 
rămâne oare enigme nedescifrate pentru cel ce n'are nici o 
idee precisă despre constituţiunile acelor state ? 

Ce poate alege din întreagă vieaţa Indiei cel care nu ştie 
nimic despre împărţirea populaţiunilor indiene în caste ? 

Ce sunt Fenicii, pentru cine nu le a cercetat activitatea 
comercială ? 

Cum are să-şi explice neştine învingerile lui Alexandru 
asupra Perşilor şi ale Romanilor asupra lumii. întregi, dacă 
nu va aveă cunoştinţă despre intocmirea şi mişcările falangei 
macedonice şi ale legiunilor romane ? 

Cum în fine o să priceapă pe autorii clasici, pe poeţii li- 
rici, pe dramatici, pe oratori şi pe istorici, acela care nici că 
bănuie despre serbările literare ale anticei Elade, despre or- 
dinea spectacolelor ei teatrale, despre uzurile Agoralei şi ale 
Forului, despre traiul popoarelor şi al oamenilor cari s'au 
arătat pe scena politică ? 

Nu încape îndoială, domnilor; studiul istoriei nu poate fi 
deplin şi folositor decât atunci numai când i se dă toate acele 
desvoltări pe cari arheologia le prezentă, ocupându-se cu etica 
populară, elucidând toate materiile privitoare la religiunea, 
la statul, la vieaţa publică şi privată a naţiunilor din vechime. 
Ornată şi ilustrată cu colorile vii şi variate ale studiului an- 
tichităţilor, istoria pare în totdeauna mai atrăgătoare şi mai 
plăcută ; astfel, ea este pururea şi mai veridică. 


II. _ANTICHITĂŢI ESTETICE, Până acum, domnilor, vam pre- 


- zentat nomenclatura unei părți 
numai din materialele științei arheologice. Imi rămâne cealaltă 
jumätate, adică partea pe care am numit-o estetică, parte 
în care ea se ocupă de industrii şi arte, 

Trebuie să vă cer o nouă doză de răbdare ca să aştern 
dinaintea d-voastră acea listă de obiecte, cari şi ele merită 
a fi examinate cu atenţiune de către arheolog. 

Aci categoriile sunt încă şi mai numeroase; despicând ma- 
teria şi nu prea foarte, tot am ales zece specii de monumente 
cari se pot studià şi s'au studiat osebite unele de altele. 

Toate aceste obiecte însă, pe cari avem acum a le inven- 
toriă, observați bine, domnilor, că nu mai sunt idei abstracte, 
credinţe, convenţiuni, uzuri şi datini de ordine intelectuală 
sau morală, De aci înainte nu avem a ne ocupă decât cu 
obiecte reale, cari se pot pipăi, cari au forme sau plastice 
sau grafice şi astfel cad deadreptul sub simţul vederii, obiecte 
lucrate de mâna omului sau spre a-i servi pentru un uz oare- 
care, sau ca producţiuni ale unei inspirări artistice, odoare 
închinate instinctului estetic al omenirii. 

Ele, în mare parte, se rânduesc pe treptele înalte ale be- 
lelor-arte; dar sunt şi multe cari n'au alte drepturi decât ale 
unor simple producte industriale. Numai studiindu-le de aproape 
şi în parte se poate însemnă fiecăruia rangul ce i se cuvine. 
Deocamdată nu putem face alta decât a le grupă, fără dis- 
tincţiune de valoare estetică, în zece categorii osebite, 


ANTICHITĂŢI RELATIVE In prima categorie vom pune c/ă- 


tate de mână de om, cu orice ma- 
terial, fie pământ sau piatră, fie metal sau lemn, precum şi 
pe acele cari în loc de a fi rădicate deasupra solului sunt din 
contra săpate în stânci ori în peşteri, sau chiar şi scobite pe 
sub pământ. Acestea se numesc toate, lucrări de arhitectură, 
oricare ar fi gradul lor de imperfecţiune, şi se impart în clă- 
diri religioase, (temple, biserici, monăstiri şi altare); clădiri 
de apărare strategică precum cetăţi, castele, turnuri, porţi, 
ziduri şi valuri de împrejmuire, castre şi întărituri ; palate des- 
tinate suveranilor şi pretorii pentru autorităţile statului ; edi- 
ficii publice de cultură, de petreceri, de salubritate, şi de uti- 
litate publică precum şcoli, biblioteci, teatre, circuri, ipo- 
dromuri, cazărmi, tezaure, ospicii, băi, închisori, poduri, 
apeduce, căi de comunicaţiune, porturi; monumente come- 
morative precum arcuri triumfale, columne şi piramide ; lo- 
cuinţe private şi în fine monumente funerare. Semnul lor dis- 
tinctiv este imobilitatea pe care le o asigură şi proporţiunile 
şi greutatea şi soliditatea lor, cu cari adesea chiar şi timpul 
s'a luptat în zadar, 

SCULPTURA, _GLIPTICA Sculpturile constitue a doua cate- 
e E Ea a IA ŞI TOREUTICA. gorie; ele se fac mai cu seamă de 

piatră, dar s'a întrebuințat pentru 
dânsele şi lemnul, şi metalurile ordinare şi alte materii mai 
mult sau mai puţin preţioase precum cornul, fildeşul, ba chiar 
argintul şi aurul, Arta scupturii poartă, în vocabularul ar- 
heologic, şi numele elinesc de g/iptică, dela «glyfein», a săpă, 
a scobi, iar săpătură sau mai bine ciselarea pe metal turnat 
de mai 'nainte în formă, pe care latinii o numiau coelatura, 
se chiamă şi foreuțică, dela «torevein», elineşte a scobi cu dăl- 
tița. Operele de sculptură sunt mai cu seamă: statuele, izo- 
late sau împreunate în grupe, busturile, sau trunchiuri de 
statue şi reliefurile sau mai bine anaglifele, cari sunt săpă- 
turi pe cari artistul nu le-a desprins cu totul depe suprafaţa 
în care au fost lucrate; acestea sunt alto sau baso-reliefuri, 
depe proeminenţa mai mult sau mai puţin aparentă a su- 
biectelor săpate. Pe lângă sculptură, .se cuvine să adăugăm 
şi gravura, care constă într'o săpătură fină şi uşoară pe piatră, 
pe lemn sau pe metal, ce se execută fără de a se produce 
vreun relief plastic, ci numai o imagine grafică, un desemn. 


PICTURA. Trecând la principala din artele grafice, avem 
"acum, ca o nouă categorie, pictura, ce uneori se 
prezentă sub formă de ornamentare colorată a suprafeţelor 
arhitectonice sau a modelaturilor sculpturale; în asemenea 
cazuri ea primeşte numirile de pictură parietală şi de poli- 
hromie, mai ales când servă ca decoraţiune multicoloră pe 
exteriorul monumentelor arhitectonice. Alte ori— şi acesta 
este aspectul ei cel mai considerat — pictura constitue obiecte 
de artă de sineşi stătătoare, adică tabele lucrate cu colori pe 
lemn, pe metal, pe sticlă, pe hârtie, pe piele sau pe pânză. 
Dela numirea elinească a tabelelor, «pinakes», s'a format ca- 
lificaţiunea de piracotecă, ce se dă edificiilor sau sălilor cari 
sunt excluziv destinate spre a conţine colecţiuni de tabele 
picturale. 





MOZAICUL, SMALŢURILE Un pas mai departe găsim, în 
í clasificațiunea noastră, mozaicele, 
ŞI STICLĂRIA. > PE fut el d 
IE cari nu sunt altceva decât picturi în 
cari, nu penelul muiat în colori produce imaginile grafice, ci 
aşezarea armonică şi alipirea măiestrită a unor mici părticele 
solide de pietre, de sticle sau de smalţuri colorate. 

Analogia de materii ne îndeamnă a alătură tot în această 

categorie atât obiectele lucrate sma/furi adică imaginile gra- 
fice produse prin aşternerea de materii colorate şi consoli- 
date, cât şi produsele plastice de orice formă, lucrate cu 
sticlă uniformă sau multicoloră, cari toate se prezentă la stu- 
diul arheologului. 


PIETRELE GRAVATE. Revenind în cercul gurat al artelor 
plastice, cată să ne oprim asupra catego- 
riei pietrelor gravate, unele scobite şi altele în relief ; acestea din 
urmă poartă numele de camee, iar celelalte se chiamă ¿ntaglie, 
după două cuvinte împrumutate din limba italiană. Aceste 
monumente, în genere de mici proporţiuni şi cărora la noi 
în ţară li se dă numele uzuale de antice, au — trebuie să o 
mărturisim — în ochii anticarilor, un preţ mai mare decât în 
ai arheologilor; cu toate aceste, multe pietre gravate sunt 
obiecte de artă de o rară perfecţiune, multe prezentă chipuri 
interesante de bărbaţi iluştri sau reproducţiuni după monu- 
mente celebre în antichitate sau şi nume înscrise de artişti 
faimoşi. Sunt apoi şi pietre gravate cari au importanţă pentru 
cultele antice, pentru uzurile şi costumele diferitelor popoare. 
Ele se prezentă sub diverse forme; la naţiunile orientale, la 
Babiloneni şi în Egipet se găsesc pietre gravate în forme de 
gândaci (scarabee), de conuri, de suluri, decilindre; ale Ele- 
nilor şi L.atinilor erau mai adesea destinate spre a ornă inele 
şi deaceea ramura anticară care se ocupă cu dânsele se 
numeşte dactilografie, dela «dactylos», deget ; altele serviau 
ca sigilii şi astfel ele intră în specialitatea arheografică numită 
sigilografie sau sfragistică, depe termenul elinesc «sfragis», 
sigiliu, specialitate în care se prenumără încă şi sigiliile de 
metal, de ceară şi de orice altă materie. 


CERAMICA. Ca a şasea categorie de antichităţi din or- 
dineă estetică, să ne fie iertat a înregistră obiec- 
tele de lut sau ceramica, dela «keramis», lutărie; aci intră 
statuele, anaglifele şi ornamentele de orice fel lucrate cu 
humă şi pământ ars, dar mai cu seamă distingem în această 
categorie, vasele de orice formă, de orice coloare şi de orice 
ornamentare. Studiul lor, aşa de însemnat din cauza multi- 
plicităţii şi a varietăţii de vase de lut antice, din cauza su- 
biectelor adesea zugrăvite şi uneori modelate ce le aco- 
pere, poartă numirea specială de angeiologie, de «aggeion», 
vas, oală. 

NUMISMAŢICA. Şi mai importantă însă decât caiegoria ce- 
 —  ramicei este aceea a monetelor şi medaliilor, 
numismatica, dela «nomisma», monetă, care pentru geo- 
grafia veche, pentru istoria trecutului, pentru credinţele reli- 
gioase, pentru cunoştinţa monumentelor, pentru iconografia 
personagiilor ilustre, este fără îndoială cea mai prețioasă din 
ramurile arheologiei. Mulțimea de monete şi medalii şi de 
feluriţi bani şi bănuţi de aur, de argint, de bronz, de aramă 
şi chiar de plumb, ce s'au descoperit şi se descoper încă pe 
toată ziua, varietatea infinită a semnelor ce ele portă stam- 
pate pe sine, caracterele de preciziune a celor mai multe din 
ele, în fine studiul adâncit la care au fost supuse, toate acestea 
constitue numismaticei un loc de căpetenie printre ştiinţele 
cu cari se ajută istoria. 


EPIGRAFICA. Dar tot pe aceeaş treaptă, dacă nu şi mai 
"sus, păşeşte şi epigrafica, studiul inscripţiunilor 
săpate pe piatră sau pe table şi pe figuri oarecari de os, 
de lemn, de ceară şi de metal. Nici o ramură a arheologiei 
n'a dat un aşă bogat contingent pentru cunoştinţa uzurilor 
din vechime ; nici una n'a păstrat aşă multe referinţe atin- 
gătoare de cult, de legislaţiuni, de uzuri publice şi de rela- 
țiuni sociale şi afectuoase; nici una n'a înlesnit aşă de mult 
restituirea faptelor istorice şi dobândirea noţiunilor limbistice 
şi literare, mai ales în privinţa popoarelor cari au adoptat 
tainicele lor inscripţiuni, ieroglife şi cuneiforme, ca ornament 
principal al arhitecturii lor. 


PALEOGRAFIA $I Pentru elucidarea anticelor literaturi şi 
—DipLoMmaTICa. Pentru descifrarea documentelor scrise de 

— ~ tot felul, cunoştinţa paleografiei, adică a 
vechilor moduri de scriere pe pergament, pe papir şi pe hârtie, 
este de neapărată necesitate. Monumentele acestei categorii 
ne arată formele variate ale caracterelor, abreviaţiunile de 
cuvinte şi împletirile stranii de litere ce se uzitau în scrisoare, 
mai 'nainte de descoperirea tiparului — iar la noi chiar şi mai 
până deunăzi. Cu paleografia se leagă de o parte istoria 
foarte interesantă a fiparului, invenţiune admirabilă care în 
patru sute de ani, a dat culturii un avânt de generalizaţiune 
până atunci necunoscut; iar pe de altă parte, paleografia îşi 
dă mâna cu diplomatica, care nu se ocupă de forma externă 
a literelor, ci de conţinutul actelor oficiale, scrise de mână 
în vechime, pentru a trată despre afaceri publice şi private. 

INSTRUMENTE DIVERSE. Incheiem această lungă înşiruire de 
materii arheografice prin categoria 
complexă a instrumentelor şi uneltelor. Aci încape mobi- 
lierul casnic şi public, religios şi civil; uneltele de uz do- 
mestic şi de meserii * instrumentele artelor şi ale industriilor ; 
aparatele de cântărire şi de măsurare; veştmintele şi încălţă- 
mintele : stofele, cusăturile şi ţesăturile de orice fel; orna= 
mentele portative şi giuvelele!; armele şi aparatele de răs- 
boiu şi vasele de plutire, precum şi orice alte obiecte cari nu 
şi-ar găsi locul în cele nouă categorii mai lămurit specificate 
până aci. Muzeele de antichităţi conţin felurimi de asemenea 
măruntaie ?, cari nici ele nu sunt fără de folos când se pot 
explică de pe date sigure şi fără extravaganţă, deoarece şi 
ele contribuesc atunci a da o mai deplină cunoştinţă despre 
vieaţa din trecut şi despre gradul de cultură ale deosebitelor 
epoce şi ale diverselor popoare. 

Dar am ajuns în sfârşit, domnilor, la termenul final al 
nomenclaturei noastre. Am prefirat dinaintea d-voastră — şi 
nu ştiu cum să vă mulţumesc pentru răbdarea cu care m'aţi 
ascultat —am prefirat, zic, toate ramurile arheologiei, atât 
în ceeace priveşte noţiunile etice, cât şi monumentele plastice 
şi grafice cu a căror elucidare ea se ocupă. 





METODELE PENTRU EXPUNEREA Rămâne numai să ne între- 
ARHEOLOGIEI. băm ce avem acum să facem 
—————— cu atâta material grămădit co- 

lea, dinaintea noastră? Ca să începem, după cum avem de gând, 
un studiu mai amănunţit şi mai precis al faptelor şi al obiec- 
telor pe cari până acum le-am rânduit în categorii şi specii, 
trebuie să decidem un mod de procedere prin care să fim 
feriţi de confuziune în mijlocul acestui dedal de ruine şi de 
eresuri, de frânturi şi de datine în care ne-am afundat. 

Cum avem dar să facem? 

Dacă vom cercetă în ce fel până acum s'a tratat materia 
aşă de variată a arheologiei, vedem că unii au adoptat me- 
todul analitic, adică au descris pe rând fiecare categorie de 
tradiţiuni şi de monumente, fără ca să ţină seamă nici de 
timpul, nici de locul în cari ele au avut rând pe lume. Alții 
au îmbrăţişat sistema cronologică şi au înşirat faptele ar- 
heologice depe ordinea în care timpul le-a dat naştere ; alţii 
iar au preferit metodul geografic şi s'au mărginit a clasifică 
datine şi monumente depe ţările în cari ele s'au ivit; în 


9 


1 giuvaerurile ; 2 mărunţişuri. 

fine au fost şi unii cari n'au găsit alt mijloc mai practic decât 
acela de a înfăţişă noţiunile arheologice sub forma /exico- 
grafică a unor dicţionare de antichităţi. 

Cât despre noi, se înțelege că nu putem adoptă în prele- 
gerile ce ne propunem a ţine, şirul alfabetic, care însă este 
fără îndoială cel mai înlesnitor pentru, cercetările grabnice 
ale cabinetului. Apoi de am urmă ordinea categoriilor pe 
cari le-am enunțat adineaori — pentru ca dela început să în- 
grădim bine cuprinsul arheologiei — mă tem că, sărind mereu 
dintr'o ţară într'alta şi dela o epocă la alta, vom alege puţin 
folos pentru scopul suprem care l-am însemnat ştiinţei, aceia 
de a determină în mod precis, caracterul etic şi estetic al 
diferitelor culturi naţionale din trecut. Apoi iar, tot cam la 
astfel de confuziune ne-ar aduce şi adoptarea excluzivă a 
metodului cronologic, depe care am fi nevoiţi să amestecăm 
pe tot minutul şi popoarele şi speciile. 

Ne vom decide dar, domnilor — şi cred că aşă facem cum 
e mai bine— ne vom decide a urmări cultura din popor în 
popor, depe rândul secolilor în cari ele se prezentă şi la fie- 
care din ele, vom cercetă care din materiile arheologice ce 
ne sunt acuma toate cunoscute, au luat desvoltări mai ca- 
racteristice şi mai importante. 

Timpul ce ne este iertat să-l consacrăm fiecărei culturi na- 
tionale, în răpedele studiu ce se cuvine unui curs mărginit în 
numărul anilor şcolari ai Facultăţii, nici că poate da acum 
pas a urmă într'alt mod. 


PROGRAMA CURSULUI. Ne vom sili dar a schiţă în imagini 
scurte dar pe cât se va puteă mai 
substanţiale, elementele de cultură morală şi artistică ale po- 
poarelor antichităţii. Mai 'nainte însă de a ne opri în faţa 
vreunei anume naţiuni, vom aruncă o repede ochire asupra 
acelei vieţi primordiale a omenirii, pe care au scos-o de curând 
de sub pământ agerii descoperitori ai ramurii celei mai moderne 
din ştiinţa antichităţilor, fundatorii arheologiei preistorice. Depe 
acele propilee ale arheologiei vom privi seminţia omenească 
încercându-şi pentru prima oară ingeniozitatea şi îndemânarea 
prin trudnica confecţionare a uneltelor de piatră şi de os, pe 
cari exploratorii acum le culeg de prin tărâmuri geologice ce s'au 
socotit mult timp anterioare chiar şi creaţiunii omului. 
Lăsându-ne apoi la vale, în locuri din ce în ce mai puţin 
sălbatice, vom cutrieră anticul Orient, India cu înduioasele-i 
ramificațiuni transoceanice din America, Egiptul, Asiria şi 

Persia, Asia-mică şi Palestina, Fenicia şi Cartaginea, între- 
bând în tate aceste ţări despre anticele lor religiuni, legiuiri 
şi datine, despre rămăşiţele vechilor monumente ale lor. 

Când o asemenea treptată colindare ne va aduce până în 
Grecia, atunci vă voiu cere ca să ne oprim cevă mai înde- 
lung pe acele ţărmuri predilecte ale filozofiei, ale poeziei şi 
ale beielor-arte, pentru ca de acolo să trecem apoi în Italia, 
unde tradiţiuni şi amintiri strămoşeşti ne vor face iarăş să 
mânăm mai cu stăruinţă. 

Poate că va trece termenul întrunirilor noastre de doi ani 
mai *nainte ca să fi putut ieşi din catacombele primilor creş- 
tini: dar daca cumvă soarta destină acestei catedre o vieaţă 
mai durabilă, apbi în periodul final al cursului, vom puteă 
să căutăm treptat, prin întinderea secolilor de mijloc, cari au 
fost elementele gârbovite ale traiului şi ale artelor din im- 
periul bizantin ; ce au ştiut să facă în acelaş cerc de activi- 
tate Arabii, acei impetuoşi cotropitori cari într'o zi s'au res- 
lăţit cu armele şi cu cultura lor dela marea Indică până la 
oceanul Atlantic; cum au încolţit şi s'au desvoltat.în Europa 
nordică şi apuseană vieaţa feudală şi artele gotice, şi cum în 
fine tot cam pe acolo, a răsărit în zorile lumii moderne soa- 
rele strălucitor al «Renaşterii !» 

După o călătorie aşă lungă şi variată prin răstimpii şi prin 
răstavurile în cari s'au semnalat geniul şi activitatea omenirii 
întregi, ce repaus mai plăcut şi mai întăritor putea-vom află, 
decât cercetând în jurul nostru cu o pietoasă solicitudine acea 
scumpă moştenire de vechi datini şi de vechi monumente, 
pe care ne-au lăsat-o străbunii noştri, pe pământul mult iubit 
al patriei ? 

Dar bag, cam târziu, de seamă, domnilor, că pe când eu 
îmi preumblu privirile asupra unui viitor depărtat şi nesigur, 
ora trece şi cu dânsa răbdarea d-voastră se sleeşte. Nu mi se 
cuvine a abuză mai mult de dânsa; permiteţi-mi numai a vă 
vesti, sfârşind, că mai înainte de a începe colindarea noastră 
arheologică prin timpii istorici şi pe țărmurile orientale, 
mă voiu cercă, în viitoarele întruniri, a vă face cunoscuţi pe 
călăuzii cari mă vor îndreptă în mersul meu, vă voiu arătă 
cine au fost întemeietorii ştiinţei arheologice; şi apoi, după 
ce voju fi rememorat pe toţi oamenii de geniu şi de merit 
ale căror vieţi şi lucrări constituesc istoria ştiinţei arheologice, 
cu glasul umilit şi rugător voiu adresă fiecăruia din ei pe 
rând, o parafrază a versurilor cu cari divinul poet al Italiei 

întâmpină pe maestrul său Virgiliu, când cu dânsul e să por- 
nească pe calea cea mult spinoasă: 


«O tu che mi guidi 
Guarda la mia virtù, s'ella e possente, 
Prima che all' alto passo tu mi fidi». 


Astfel voiu zice şi eu către fiecare din călăuzele mele în 
arheologie : 


O tu ce-mi arăţi calea, 
Aveavyvoiu eu putere 
Să te urmez pe tine 
În mersul tău semeţ? 


A DOUA LECŢIUNE 


RĂSPUNS LA O IMPUTARE. Domnilor, mi s'a imputat prin 
publicitate, cum că am venit di- 
naintea d-voastră spre a face arheologie depe salteă, pe când 
alţii, suflecându-şi mânecile, scormonesc cu sudori ţărâna şi 
frământă amarnic pulberea, ca să scoată din ele obiecte de 
artă antice şi să le arate cu fală pe etajerele din cabinetele 
lor; s'a zis că în lecţiunea de deschidere a acestui curs aş fi 
făcut «o diatribă în contra anticarilor, colecționarilor, desco- 
peritorilor de antichităţi, diregătorilor de săpături şi prin ur- 
mare şi în contra muzeelor». 

Dorind a restabili faptele depe cum sunt, daţi-mi voie a 
repeţi ceeace se vede că unii nau auzit bine din glasul meu, 
emoţionat poate la prima noastră intrunire şi deoarece nedi- 
băcia mea ca orator mă sileşte a scrie ceeace ama vă spune, 
profit de această slăbiciune a mea spre a reciti întocmai rân- 
durile în cari mai deunăzi m'am cercat a ja distincţiunea 
între arheologi şi anticari, 

Acestea le-am zis eu mai deunăzi. Dar dacă este necesar 
să aduc infimei mele opiniuni sprijinul unei autorități de- 


1 Aci s'au recitit cele spuse spre a caracteriză diferența între arheolog 
şi .anticar, în lecțiunea întâia, dela cuvintele: «Dacă ea se servă şi pro- 
fită.... >» (pag. T), până la fraza care se termină cu: «.... depe no- 
țiuni științifice şi raționate» (p. 8), 

primul rang, voiu traduce definițiunile ilustrului Charles Le- 
normant, sub direcțiunea căruia s'au desvoltat în timp de 
treizeci şi doi de ani, cele mai de frunte colecțiuni de anti- 
chități ale Parisului. Marele arheolog Charles Lenormant, care 
până la 1859 a fost totdeodată şi unul din cei mai dibaci 
anticari ai secolului, se exprimă într'astfel: 1 


«În ziua de astăzi arheolog se chiamă acela căruia odinioară i sar 
fi dat numele de anticar, dacă cumva anticarii de odinioară ar fi ştiut 
tot ceeace știu adevaraţii arheologi de astăzi. Ambele cuvinte de anticar 
şi de arheolog sunt încă întrebuințate cam deopotrivă, însă cu oarecare 
delicată nuanţă în înţelesul lor. Anticar este mai mult acela care adună 
monumentele antichităţii decât acela care le pricepe; un anticar poate 
avea gust, tact şi obicinuinţă, fără de nici o erudiţiune: d-l Durand bună 
oara cel bine cunoscut prin avutele şi frumoasele colecţiuni ce îşi for- 
mase, eră negreşit un anticar, fâră de aaveă cel mai mic drept la titlul 
de arheolog..... Mă explic: spre a se ridică cinevă până la ştiinţa ar- 
heologiei nu este de ajuns ca să adune obiecte de artă antică, să le cla- 
sifice prin muzee, să cerce a le studià atributele şi chiar să cate a le 
explică prin publicaţiuni. Când aceluia îi lipsesc elementele ştiinţifice de 
comparaţiune şi principiile de critică, când acela e într'o neştiință ab- 
solută despre bazele istoriei artelor, oricare studiu al său va fi infruc- 
tuos, oricare explicaţiune va fi nesigură, oricare lucrare a lui va rămâneă 
fără de folos pentru ştiinţă. ~ 

lată din ce cauză, lucrări enorme asupra antichităţilor s'au putut 
face în secolii trecuţi, fără ca prin ele, adevărata ştiinţă a arheologiei să 
fi fost încă întemeiată. Această onoare revine toată timpilor noştri . ... 


Aceste cuvinte, adunate din scrierile unui fruntaş al ştiinţei, 
ne pun pe calea ce ne-o însemnăm pentru întrunirea noastră 
de astăzi. 

Voesc, domnilor, în trăsuri pe cât se va puteă mai răpezi, 
să schiţez istoria arheologiei şi adică să vă prezent fazele di- 
verse prin cari au trecut studiile anticare până la momentul 
când arheologia a luat aspectul sub care îmi propuiu mai apoi 
a vă o infăţişă. 


PERIOADELE ISTORIEI Oricât însă m'aş sili să 
ARHEOLOGIEI: ANTICHITATEA, economisesc timpul şi să cruţ 


—  ohosirea atenţiunii d-voastre, 
RENAŞTEREA, EPOCA MODERNA. 3y de -mai 'nainte-că -voiu 


aveå multe nume proprii de înşirat, căci în această istorie a 
opintirilor prin cari omenirea s'a cercat a ajunge la cunoş- 
tinţa trecutului său, fiecare fapt este legat cu un nume de 


1 Charler Lenormant : Beaux-Arts et Voyages, Paris, 1861, vol. I, p. 430, 
unde se află reprodus un articol intitulat L'archéologie, son objet et ses 
conditions, cart s'a publicat mai întâiu în «Enciclopedie du XIX-e siècle», 

om mai mult sau mai puţin ilustru. Veţi recunoaşte în cursul 
studiilor noastre că erudiţii, anticarii şi arheologii, pe cari dela 
început voiu să vi-i prezint în rândul timpilor, ne vor fi neîn- 
cetat pnvăţuitori, călăuze şi patroni, în toate cercetările noastre 
ulterioare. 

Cât de mulţi vi s'ar păreă aceia pe cari îi voiu numi, cre- 
defi că mi-am impus datoria a alege din istoria arheologiei 
numai pe acei oameni cari, într'un mod mai precis, carac- 
teriză o epocă sau o tendinţă. 

Mai "nainte de toate am ales dintre autorii antichităţii 
elene şi latine, vreo câţiva din aceia pe cari arheologul tre- 
buiă să-i răsfoească neîncetat, ca nişte izvoare nesecate de 
fapte interesante atât pentru cunoştinţa etică, cât şi pentru cea 
artistică a popoarelor din trecut. 

Astăzi ne vom mărgini dar a face cunoştinţă din punciul 
de vedere curat anticar, cu unii din bărbaţii cari în socie: 
tatea elenă şi în cea romană au fost reprezentanţii de căpe- 
tenie ai ştiinţei noastre. 

După dânşii vor veni, la rândul lor, erudiţii şi anticarii 
Renaşterii, cari au deşteptat ştiinţa antichităţii din lungul somn 
in care a zăcut în secolul de mijloc, 

In fine, după trei, patru sute de ani de încercări nume- 
roase şi diverse, vom vedeă înjghebându-se ştiinţa arheolo- 
giei din elemente adunate de secoli, dar acum mai întâiu su- 
puse la o critică comparativă şi raţionată. 

Astfel vom face să treacă desvoltarea istorică a științei ce 
ne ocupă prin cele trei stadii ale ei: Antichitatea, cu poeții, 
şi prozatorii cari au descris, pur şi simplu, datinele şi obiec- 
tele de artă ale timpilor vechi; Renașterea, cu toţi anticarii 
şi erudiţii cari cu mai multă ardoare decât ordine şi pătrun- 
dere, au căutat prin rămăşiţele literare şi plastice ale anti- 
chităţii, amintiri ale trecutului; şi în fine, Epoca modernă, 
epocă în care oameni cu cunoştinţe variate, cu gust încercat 
şi cu vederi întinse au înălţat arheologia la gradul de ştiinţă 
filozofică, au îndreptat cu tărie paşii ei către principiile bi- 
nelui şi frumosului, au făcut dintr'însa baza eticei sociale 
și temeiul esteticei. 

Această ochire preliminară asupra formării şi creşterii 
ştiinţei de care ne ocupăm, acest studiu pregătitor îndreptat 
asupra naşterii şi întocmirii treptate a noţiunilor arheologice 
nu va fi, crez, domnilor, un ce fără de folos; căci pe de o parte 
vom învăţă printriînsul a ne feri de urmările greşite cari au 
ţinut în loc ştiinţa atâţi mari de ani, iar pe de altă parte, el 

ne va deprinde cu metodele de critică, cu procedeunile de 
analiză şi de comparaţiune ce sunt mai cu succes întrebu- 
ințate pentru a ajunge la stabilirea adevărurilor arheologice. 

Chiar de astăzi vom puteă preţui de ce mare necesitate este 
pentru arheologi deplina cunoştinţă atât a monumentelor plas- 
tice cât şi aceea a scriitorilor antici, spre a-i pune mereu în 
prezenţă pe unii cu altele şi dintr'o mută a lor controlare, 
a deduce elemente pozitive şi necontestabile pentru istoria 
culturii timpilor antici. 

Vom vedeă toideodată de cât ajutor ne sunt datinele ce se 
culeg chiar şi din acei autori vechi, cari de sigur nu au aş- 
ternut cugetele şi ştiinţa lor cu gândul premeditat de a trată 
materii arheologice, ci numai au scris cu ideile timpului pe 
când scriau şi în cercul de activitate al epocei lor. 

Aci se naşte înrebarea dacă în societăţile vechi au existat 
sau nu oameni cari să facă anume profesiune de arheologi 
sau cel puţin de anticari, cari să-şi petreacă timpul cercetând 
datinele şi monumentele vechi şi să se ocupe a le împărtăşi 
contimporanilor şi ale transmite posterităţii ? 

Dacă, pentru a da un răspuns lao asemenea chestiune, ain 
consultă numai ideile, aplecările, gusturile şi mai ales ma- 
niile educaţiunii noastre moderne, am fi neapărat conduşi 
a crede că al doilea om născut pe lume a trebuit să fie an- 
ticar şi s'a preocupat îndată să păstreze, să admire, să amin- 
tească şi să comenteze cu mai multă sau mai puţină iste- 
ciune ideile, faptele şi operele antecesorului său. 


SPIRITUL NEMIŞCĂTOR AL Intr'adevăr, a doua generaţiune 
POPOARELOR ANTICE de muritori a găsit fără îndoială 

DIN ORIENT. pe pământ, remâăşiţe dela cea din- 

—— tâi. Ea, dacă cumvà ar fi fost miş= 
cată de spiritul vioiu şi curios al lumii civilizate, le-ar fi 
privit negreşit pe acele ca lucruri învechite, ca antichități bune 
numai spre a-i aminti despre trecut. Dar în societăţile pri- 
mitive, spiritul pare a fi avut dispoziţiuni mai domoale, mai 
lenoase, mai stăruitoare; mintea concepeă mai cu anevoinţă; 
ideile veniau greu, încet; ele se târau, nu sburau şi îndată 
ce ajungeau a căpătă o formă oarecare, ele nu se mai trans- 
formau cu înlesnire; activitatea eră restrânsă în cercuri măr- 
ginite. Copilul nu ştiă şi nu făceă mai mult decât ceeace 
învățase dela părinți; tradiţiunea erà lege. Imaginaţiunea ră- 
mâneă staționară; arta sta pe loc şi astfel nimic nu se înve- 
chia în ochii generaţiunilor omeneşti. 

Acest spectacol ni-l prezentă în genere vechile societăţi ori- 
entale, cari par a fi întrebuințat mii de ani spre a dobândi 
culturi, pe care secolii le ţineau înţepenite în loc tot aceleaşi 
şi pe cari numai catastrofe gigantice le cufundau în peire, 
fără ca timpul să le fi schimbat din starea lor primitivă. 

Când astăzi ne aruncăm dar privirile asupra anticelor ci- 
vilizaţiuni ale Indiei, ale Egiptului, ale Asiriei, productele lor 
ni se arată sub formă de petrificaţiuni seculare; într'unele 
vedem copii gârboviţi, cari aievea n'au avut junie; înir'altele, 
moşnegi vârtoşi pe cari nu i-au putut sdrobi bătrâneţele. 

Inrădăcinatele lor întocmiri teocratice, uriaşele lor grămă- 
diri de popoare sub domnii despotice au păstrat un minunat 
caracter de stabilitate în toate datinele şi în toate monumen- 
tele ce ne au venit până acum la cunoştinţă. Neclintite şi ne- 
strămutate, ele au înfruntat şi mulţi secoli de mărire şi lungi 
timpi de uitare, 

De ele se poate zice ceeace a zis portul nostru despre tăria 
împunătoare a nopţii: 

«Tăcere ește totul şi nemişcare plină. 
Încântec Îi descântec pe lume s'a lasat !» 


In acele societăți în cari nimic nu se invechiă, nimic nu se 
schimbă, în cari legi, uzuri şi monumente vechi erau totele 
mereu nouă, în acele societăţi n'au putut să fie anticari, adică 
oameni speciali cari să amintească lumii preînoite despre cele 
vechi. Nici o scriere de acest fel nu ni s'a păstrat din ţările 
antice ale răsăritului şi suntem în drept a crede că nici că 
a fost acolo vreodată cine şi ce să ne păstreze. 


ELENII ŞI LATINII NU NUMAI CĂ La Greciînsănu mai este 
AU AVUT ANTICARI SPECIALIŞTI, tOt aşă. Un spirit mai viu, 


3 mai sprinten, maimişcător, 
DAR TOŢI SCRIITORII LOR SUNT mai multiplu inimează acea 


PENTRU NOI PREŢIOASE IZVOARE națiune de eroi şi de ne- 
ARHEOLOGICE. guţători, de filozofi. şi de 
E a artişti. Ei în toate laturile 
cată cărări nouă pentru activitatea omenească; ei mereu in- 
ventă, schimbă, prefac. 

Se înţelege că într'acest neastâmpăr al minţii, geniul elen 
care a tras după sine pe acela al Romei, aşadar geniile 
întrunite ale Elenilor şi Latinilor s'au repurtat uneori şi către 
cele trecute; atunci s'au ivit oameni cari s'au preocupat şi 
de vechile datine şi de vechile monumente. Aceia au fost pre- 

cursorii ştiinţei noastre, arheologii sau anticarii societății 
antice. 

Dar nu numai operelẹ lor, adică scrierile speciale despre 
cele vechi, «antiquitates», au azi în ochii noştri o valoare 
arheologică ; cei cari au descris traiul şi artele din propriul 
lor timp, cei cari nu s'au preocupat de străbuni ci numai de 
contimporani, aceia chiar nu oferă mai puţin interes pentru 
noi ca izvoare arheologice, căci astăzi şi din acele descrieri 
noi putem extrage numeroase noţiuni despre vieața trecu- 
tului. Ceeace eră azi pentru dânşii a devenit tot ieri pentru noi. 


IMPĂRŢIREA LOR ÎN PATRU Aşadar modificând oare- 
CATEGORII: PERIEGEŢI, SCRIITORI Cum. şi completând clasi- 


ficaţiunea pe care a sta- 
TEHNICI, ERUDIŢI ŞI SOFIŞTI. bilit-o renumitul arheolog 


german K. Otfried Müller, în Manualul său de arheologie 
a artei, t vom admite patru specii de autori antici, greci şi 
latini, ca premergători ai ştiinţei arheologice şi mai cu ose- 
bire preţioşi pentru elementele anlicare ce aflăm în scrierile lor. 

Aceştia sunt: scriitorii perregeți, «periegetai», călători geo- 
grafi şi istorici, cari descriu în opere narative obiectele de 
artă şi uzurile de prin localităţile .ce au vizitat; artiştii sau 
oamenii tehnici cari au scris tratate şi comentarii despre ar- 
tele practicate de dânşii şi de alţii; erudiții, culegători de 
fapte antice de orice ordine, cari mai cu seamă publicau scrieri 
sub numirea de antiquitates, şi în fine sofiştii, «sofistai», 
cari au luat drept subiecte ale compoziţiuni'or lor retorice 
materii culese în domeniul vieţii sociale sau în acela al artelor. 

Pe lângă aceşti reprezentanţi, oarecum mai direcţi ai ar- 
heologiei în vechile literaturi, se rânduesc toţi poeții, istoricii, 
filozofii, lexicografii şi poligrafii antici. Nici unul nu se poate 
socoti ca fără de folos pentru cunoştinţa culturii morale şi 
artistice a trecutului. Fiecare din ei ştie să răspundă cu câte 
o vorbă bună, cu câte o povaţă folositoare, arheologului care 
vine să i-o ceară la timp priincios. 

Ne este peste putinţă a întinde aci o listă completă nici 
măcar a acelor scriitori antici pe cari i-am puteă cuprinde 


1 K. O. Müller, Handbuch der Archaeologie der Kunst. 3-te Auflage 
mit Zusaetsen von Fr. W. Welcker, Breslau, 1848, § 85.— Există şi o 
mediocră traducţiune franceză de P. Nicard a acestei însemnate cărţi, 
printre manualele populare, zise Manuels-Roret, (Paris) 1841, cu un atlas 
de figuri. 

în cele patru clase de izvoare arheologice de cari am vorbit. 
Tot ce putem face este de a alege dealungul timpilor, atât 
în Grecia cât şi în Italia, pe câţivă din cei mai de frunte 
scriitori periegefi, artişti, erudiți şi sofişti, spre a arătă în 
puţine cuvinte, întru cât şi în ce mod ei vin astăzi în aju- 
torul ştiinţei noastre arheologice. 


ERODOT. Dacă am luă, în această enumerare făcută pe să- 
"— rite, ordinea cronologică şi totuşi ne-am feri de toţi 
poeţii, chiar de Omer şi de Esiod, acei pictori vii şi fideli ai so- 
cietăţilor în cari au trăit, acei pietoşi raportori ai vechilor datini, 
am întâlni pe pragul literaturii în proză a Elenilor, pe isto- 
ricul Erodot, cel mai perfect şi cel mai ştiutor dintre anticii 
logografi sau povestitori de fapte vechi, de datini strămoşeşti. 
Erodot, născut, precum ştiţi, domnilor, printre Grecii din 
Asia Mică cu vreo 500 de ani mai 'nainte de Hristos, a cu- 
trierat lumea depe atunci adică a pătruns în Asia apuseană, 
a fost în Egipet şi a colindat prin toate aşezămintele elineşti 
depe țărmurile asiatice şi europene ale mării Mediterane. 
Pretutindeni el a însemnat ce i se spuneă şi pe ici pe colea, 
ceeace vedea cu ochii. Firea îl înzestrase cu minunatul talent 
de a da povestirilor sale un farmec nespus; îl citeşte cinevă 
cu aceă plăcere pe care o simte tot omul la orice vârstă, când 
ascultă la basme frumos povestite. Dar basnele! lui Erodot, 
pe care el le-a înşirat fără altă ordine decât cotiturile bo- 
gatei sale memorii şi răsfăţările plăcutului său stil, basmele 
lui, zic, sunt mai adesea adevăruri preţioase despre cultura 
popoarelor pe cari le-a vizitat; sunt şi însemnări despre mo- 
numente, pe cari descoperirile de astăzi vin pe toată ziua a 
le întemeiă. Ne bucurăm şi ne minunăm de sagacitatea lui 
Erodot, de câte ori se adeverează prin fapte nouă, vreo spusă 
a lui; dar totdeodată nu ne putem tăinui uneori lipsa de 
de spirit critic care a domnit în unele observări şi explicări 
pe cari el le dă. Adesea el a trecut cu vederea fapte de cele 
mai însemnate, a ocolit monumente de cele mai semeţe; 
alteori iar a dat crezământ celor mai absurde fabule cu cari 
îl amăgiau pe dânsul, călător străin, pământenii glumeţi sau 
prefăcuţi ; apoi întotdeauna preocupat de a fi plăcut şi lesne 
de înţeles pentru compatrioţii săi, el a căutat mai puţin a păstră 
adevărata fizionomie a celor văzute şi de dânsul decât a pre- 
zentă sub forme accesibile Elenilor ideile şi imaginile culese 
de prin ţări depărtate. Astfel el a ştiut să dea descrierilor şi 

faptelor adunate de prin zarea cea mai întunecată a orizontului 
elinesc, o înfăţişare ademenitoare şi prietenoasă, în care Elenii 
cei mult capricioşi n'aveau a se sfii de nimic străin sau neplăcut. 

Erodot însă, în nouă ale sale cărţi, denumite depe cele 
nouă înțelepte fiice ale Memoriei, e plin de amănunte cari 
astăzi încă au un viu interes arheologic. 


INMORMÂNTĂRILE Să luăm îndată, domnilor, un exemplu 
REGILOR SCIT. şi să îl luăm, dacă nu privitor chiar la 
—— patria noastră, dar cel puţin la o ţară ve- 

cină, cu care timpul ne va dovedi poate că avem multe în- 

rudiri, măcar pe tărâmul arheologiei. Asemenea exemple ne 
vor face, cred, să preţuim mai bine valoarea arheologică ce au 
pentru noi autorii antici. 

In a patra carte — cea care sub numele Melpomenei, muza 
tragică, vorbeşte despre Traci, Geţi, Sciţi şi despre toate po- 
poarele ce se pierdeau în timpii depărtaţi prin ceața locu- 
rilor pe «unde aerul, zice Erodot, mai multe luni dearândul 
se umple de fulgi şi unde pământul cărunţeşte» — în a patra 
carte a sa, Frodot ne spune cum se îngropau regii Sciţilor 
şi ce fel de morminte li se înălțau:! 


«Mormintele regilor, zice el, sunt în ţara Gerrilor, acolo unde Boris- 
tenele începe a fi pluteţ. Acolo. când la dânșii moare un rege, ei sapa 
o groapă mare pătrată în pământ şi sfârşind-o, iau pe mort cu trupul 
scăldat în ceară, îi despintecă şi-i curaţă pântecele, umplându-le cu izmă 
pisată, cu miresme, cu săminţe de selină salbatică şi de anason, îl cos 
la loc şi îl duc într'o căruţa până la alt popor. Apoi aceia la cari duc 
în trăsură pe mort, fac şi ei ca Sciţii cei regali, adică îşi taie bucățele 
din urechi, îşi tund părul jur împrejurul capului, îşi crestează cu cuțitul 
braţele, îşi sfâşie fruntea şi nasul şi îşi străpung mâna stângă cu săgeți. 
De aci duc tot in căruţă trupul regelui, la alt popor peste care ela 
domnit, iar cei la cari a sosit mai întâu, îl urmează. După ce au 
purtat trupul pe la toate popoarele, în sfârşit ajung şi ia Gerri, cari 
Sunt cel mai depărtat din neamurile supuse lor, şi unde îl îngroapă. 
Acolo dar, depunând trupul în groapa ce i-a fost pregătită, întins pe 
un aşternut de verdeaţa şi înfigând ici şi colea împrejurul mortului 
sulițe, ei aşează deasupra lemne şi le acopere cu ramuri verzi de ri- 
chită. In locul cât mai rămâne gol în groapă, ei depun pe una din 
țiitoarele regelui sugrumată, pe pimnicerul, pe bucătarul, pe comisul, pe 
slujitorul, pe vestitorul lui, vreo câţiva cai de ai săi, prinoase din toate 
avuţiile lui şi mai multe vase de aur, căci argint şi aramă ei nu între- 
buințează. După ce au tăcut acestea, ei înalţă d'asupra o mare movilă, 
lucrând toţi împreună cu mare sirguinţă şi silindu-se a o face cât se va 
puteă mai înaltă». 2 


1 Herodoti 1, îl. 
2 In original se dă şi textul elen. 

Aşă povesteşte Erodot, căruia am încercat să-i păstrez şi 
limba lui cea bătrânească. Părintele Huc, un călător francez 
din secolul nostru, ne atestă că în Tartaria asemenea obiceiuri 
barbare, pe cari şi pe la anul 1247 franciscanul Plane del Car- 
pino le constatase la curtea hanului mongol Batii, încă şi 
până acum se păstrează la înmormântarea căpeteniilor! ; dar 
e un fapt şi mai doveditor despre veridicitatea şi exactitu- 
dinea ziselor istoricului elen. 

Sunt abiă câţivă ani de când un profesor dela Universi- 
tatea din Oxford, d-l George Rawlinson a publicat în volume, 
o traducţiune engleză a istoriei lui Erodot?, însoţită cu o 
mulţime de note critice luate din cele mai bune izvoare. Me- 
ritul principal al acestei cărţi, prețioasă pentru arheologie, 
este că traducătorul a cătat prin comentariile sale să pună 
în comparaţiune zisele lui Erodot cu rezultatele cele mai nouă 
ale ştiinţei, cu descoperirile etnografice, limguistice și arheo- 
logice ale secolului nostru. 

Povestirile despre Egipet ale istoricului ionic sunt contro- 
late depe scrisele ieroglifice ; cele despre Asiria şi Persia, depe 
inscripţiunile cuneiforme ; cele despre Grecia şi Asia Mică sunt 
prefirate prin critica arheologiei moderne ; chiar şi cele despre 
Scitia n'au rămas neluminate prin noile descoperiri, ce s'au 
făcut de curând în ţinuturile anticei barbarii scitice. 

Vă recomand cu deosebire, domnilor, pe Erodotul englez 
al lui Rawlinson, ca o carte de mare utilitate pentru istorie 
şi arheologie. 

In paragraful despre înmormântarea regilor sciți, pe care 
îl citirăm, comentatorul reproduce în rezumat toate desco- 
peririle ce s'au făcut la 1831 şi anii următori, în Crimea şi 
mai cu seamă în preajma oraşului Kerci. 

Pe malul meridional al Bosforului Cimeric, în Taurida tra- 
cică, înfloriă în vechime cetatea Panticapea, colonie greacă a 
Miletului, asvârlită pe țărmurile neospătoase ale borealului 
Euxin. Acolo şi-a dat sfârşitul neîmpăcatul duşman al Roma- 
nilor, regele Mitridate, şi numele lui a rămas până astăzi unui 
munte, dela care se începe un şir de numeroase movile. De 
patruzeci de ani încoace, învățații ruşi şi străini— printre 
cari se numără cu mare laudă şi răposatul Moret de Blarem- 


1 D'Avezac, Notice sur Plan du Carpin, Paris, 18389. — Le R. P. Huc, 
Souvenirs d'un voyage dans la Tariarie, Paris, 1850. 
i 2 History of Herodotus, a new english version by G. Ruwlinson, London, 
862. 


ISTORIA ARHEOLOGIEI 35 


berg, moşul compatrioților noştri de acest nume — învățații, 
zic, au săpat acele movile şi în mai multe din ele, au găsit 
încă schelete de regi sciți lungite pe aşternuturi de frunze 
uscate, împresurate cu sulițe şi cu arme, ocolite de alte 
schelete de femei, de servi, de cai; ba încă au aflat în acele 
morminte instrumente şi vase preţioase de lemn, de os, de 
lut şi de aur, obiecte de artă, în cari perfecțiunea şi gustul 
Elenilor par a se fi mlădiat depe uzurile, depe placul şi depe 
cerinţele barbarilor. 

Vom aveă ocaziune, domnilor, a reveni asupra interesan- 
telor antichităţi ale Bosforului Cimeric, cari au înavuţit aşâă 
de mult muzeul Ermitagiului din St. Petersburg; vom vorbi 
în parte despre Kul-Oba, despre Țarskoi Kurgan, despre 
Certamlâk şi despre atâtea alte movile vechi, cari au dat 
ştiinţei anticare bogatul lor contingent. Deocamdată insă 
să ne mărginim a constată, depe unicul exemplu aci adus, 
însemnătatea ziselor lui Erodot în materie de antichități. 


LOGOGRAFII, ATIZII Numind pe Erodot în fruntea scriito- 
ŞI MISTAGOGII. rilor periegeți ai Eladei, am aveă în 
= urma lui să cităm o mulţime de scriitori 

de a doua şi de a treia mână, ale căror opere, azi pierdute, 

se referiau, depe spusa altora, la faptele, datinile şi monu- 

mentele diverselor părţi ale lumii pe atunci cunoscută, O 

serie întreagă de literați modeşti au scris numai despre Atena 

şi imprejmuirile ei; aceia s'au numit Afizi şi cel mai vestit 
dintre dânşii a fost Filochor, fiul lui Cycnus, «o mantis kai 
ieroskopos», proorocul. şi ghicitorul. 

Pe lângă toate templele cele mult frecuentate ale Greciei, 
trăiă, după cum ne spune veselul Lucian, o clasă de oameni 
cari ar fi murit de foame dacă n'ar fi găsit închinători cuvioşi 
şi călători curioşi, cărora să le arate cu o mică plată, minu- 
nile locurilor sfinte şi să le povestească basnele zeilor şi ale 
eroilor. 

Astăzi, unor asemenea oameni, palavragii şi limbuţi, le 
zicem ciceroni, batjocorind pe nedrept numele ilustrului orator 
latin. Grecii îi numiau «exegetai», explicatori, «mystagogoi», 
introducători la mistere şi «oi epi thaumasin», cei ce spun 
despre minuni. Cicerone, neprevăzând, sărmanul, ponosul ce 
aveă să-l ajungă, vorbeşte şi el despre «mystagogi Jovis 
Olympia et Minerva Athenis». 

Este foarte probabil că din spusele acestui fel de oameni, 

călătorii cei cu gând de a scrie, adică periegeții, au păstrat 
posterităţii multe fabule, pe cari ei înşişi nu ştiau mai adesea 
să le supună la vreo critică. 


POLEMON. Intr'un loc, Ateneu, scriitor grec din al n-lea 

secol creştin, plin de anecdote asupra antichităţii, 
ne rapoartă cum că Polemon, unul din cei mai erudiţi perie- 
geţi ai Greciei, spuneă despre un predecesor al său, numit 
Ister, că aşă de puţin eră priceput în meseria sa, încât ar fi 
meritat să-l înnece cinevă în râul omonimul său, «eis ton 
omonymon katepontou potamon». 

Acest Polemon, căruia i s'a zis «stelokopas» adică iscoditor 
de inscripţiuni, trăiă cu vreo două sute de ani înainte de 
Hristos; el eră născut în Noua Troia — llion nova — şi, cer- 
cetând cu deamănuntul antichităţile patriei sale, el a scris, 
se vede, o carte voluminoasă despre locurile pe cari între- 
prinzătorul german Schliemann le-a săpat mai deunăzi până 
la o adâncime de patrusprezece metri şi mai bine, cheltuind 
sute de mii de franci, ca să scoată din pământ antichităţile 
istorice şi preistorice ale anticei Troie. 

Asupra lui Polemon, modelul periegeţilor eleni, a scris o 
mică şi elegantă monografie d-l Emile Egger, profesor de 
literatura elenă la Facultatea din Paris, căruia, ca vechiu al 
său şcolar, îmi place a-i aduce cu orice ocaziune şi mai 
cu seamă depe această născândă catedră, tributul meu de 
afectuoasă recunoştinţă. Urmărind cu gândul pe Polemon, 
în toate călătoriile sale, d-l Egger, din adunătura fragmentelor 
vechiului scriitor, ne explică unele din inscripţiunile culese 
de dânsul în Atena, în Delfi, în Beoţia şi aiurea; ne vorbeşte 
despre odoarele ce Polemon văzuse în templele Acropolei şi 
despre picturile ce el admirase la Propilee ; în fine rememo- 
rează multe alte amărunte ale călătoriei uitatului perieget: 


« Odoarele depuse în templul Minervei, zice d-l Egger, erau de tot felul, 
de tot preţul şi din epoce felurite. Unele erau danii voluntare, altele 
curiozilăţi luate ca pradă în răsboaie şi aduse de oştirile ateniane. În 
fiece an se făceă inventarul lor, pe care păzitorii templului îl transmiteau, 
impreună cu cheile comorii. În colecţiunile de inscripţiuni grece ale 
d-lor Boeckh, Rizo-Rangavi şi Philippe Le Bas se găsesc lungi fragmente 
de asemenea inventare, în cari figurează uneori şi nume de personaje 
istorice... Numai tezaurele unora din bisericile creştine se pot asemui 
cu acele bogate colecţiuni depuse in Acropolea Atenei, in templul lui 
Apolon Pitianu din Delfi, în acela al lui Apolon Didymeu din Milet, Din 
atâtea obiecte, foarte puţine au ajuns până la noi, prea puţine mai cu 
seamă din acelea cărora materia le da un preţ mare»... 

Spre completarea celor raportate de d-l Egger să adăogim 
că sălile de antichităţi din British Museum în Londra conţin 
astăzi preţioase inscripţiuni cu inventare ale obiectelor depuse 
în Partenonul din Atena ; iar asupra galeriei de tabele, ce 
Polemon zice a fi văzut la Propileele Acropolei, a scris d-l 
Beule, eminentul arheolog pe care mai întâi luptele politice 
ale Franţei şi apoi o repede moarte l-a răpit mai deunăzi 
Ştiinţei ; d-l Beule a consacrat Pinacotecei dela Propilee, un 
capitol din frumoasa d-sale carte, «l'Acropole d'Athènes» !, 
in care d-lui a expus descoperirile ce făcuse în anul 1853 
la poarta, la zidurile, la turnul şi la scara Acropolei. O 
inscripţiune scrisă cu litere grece arhaice pe o placă de 
marmoră rememorează azi, la intrarea acelei vechi cetăţi, la 
Propilee, acest fapt de o mare importanţă pentru istoria şi 
artele anticei Atene, 


BICIUL CORCIREI. Aş mai vorbi, domnilor, despre Polemon, 
«dibuitorul de inscripţiuni» al antichităţii, 
predecesorul prin urmare al iluştrilor epigrafişti Boeckh, 
Philippe Le Bas, Rizo Rangavi, Beule şi alţii; dar mi-e teamă 
că aveţi să-mi aplicaţi mie zicătoarea grecească despre biciu/ 
Corcirei. 
Daţi-mi voie cel puţin să vă mai spun din ale lui Polemon, 
această mică istorioară : 


«În templul lui Joe la Dodona sunt doi stâlpi vecini şi de aceeaş 
înălţime ; pe unul se află un vas de aramă cam de mărimea căldărilor 
noastre ; pe celălalt stă un copil cu un biciu în mâna dreaptă; al doilea 
stâlp, cel cu vasul, este deadreapta copilului. Când începe să bată vântul, 
şuviţele de metal ale biciului se mişcă, par'că ar fi adevărate curele, şi 
izbesc vasul, făcându-l să răsune pe cât timp ţine şi vântul.» 


Această minune urlătoare, adaogă Strabone, ? eră un dar 
al Corcireilor şi deaceea s'a aplicat celor obositori prin a 
lor multă vorbă, porecla de biciu al Corcirei. 

Ferească-vă Domnul de asemenea biciu, mai ales când bate 
în vasele dogite ale anticarilor! 

Până aci pare că vorbirăm, domnilor, numai despre scriitori 
din clasa periegeţilor, călători geografi şi istorici ai antichi- 
tăţii elene, şi încă n'am terminat cu dânşii. 


l Beule, L'Acropole d'Athènes vol. 1, chap. 8, Paris 1853. 
2 Strabonis lib. vu, fragm. 3. 

INSCRIPŢIUNI ANTICE CU Dar să întrerupem un moment 
DEVIZURI DE CLÂDIRI. biografia iluştrilor periegeţi, ca să 
———— amintim, depe spusele lui Pliniu, 
lui Vitruviu şi altora, că printre artiştii Greciei au fost mulţi 
cari au scris, unii tratate tehnice despre artele lor, despre 
arhitectură, sculptură, toreutică, pictură şi altele, iar alţii, 
comentarii asupra operelor ce au exetutat, sau ca să vorbim 
mai depe limbajul uzual de astăzi, devizuri descriptive şi 
explicative ale lucrărilor lor. Ceeace d-l Viollet le Duc, 
restauratorul catedralei Notre-Dame din Paris a făcut mai 
deunăzi pentru admirabila sa operaţiune de restaurare ; ceeace 
d-l Garnier, arhitectul nouei opere depe Bulevardul Italie- 
nilor a făcut pentru creaţiunea sa, Ictinus şi Carpion, acum 
vreo 2200 de ani, l-au făcut şi ei pentru Partenonul din Atena; 
ar Filon, constructorul basinului din Pireu, pentru minunata 
sa clădire navală, 

Dar operele acestora şi ale altor mulţi artişti scriitori ai 
Eladei s'au pierdut şi acum, spre a ne dao scurtă dar pozi- 
tivă idee despre partea practică a măreţelor construcţiuni 
antice, avem numai fragmente de inscripţiuni parietale, păs- 
trate în British Museum, în Luvru şi în templul lui Teseu 
din Atena, în cari inscripţiuni stau aşternute pe piatră soco- 
telile ce s'au ţinut la clădirea unora din acele splendide 
monumente, 


DESCRIEREA ELADEI Insă, pentru descrierea monumentelor 
DE PAUSANIAS. Greciei dintr'un punct de vedere mai 
TEETE mult pitoresc şi anecdotic, posedem 

încă un izvor de o imensă însemnătate. Cu toată lipsa de 

critică, cu toată confuziunea de stil ce i se impută, iiinerarul 
sau ziarul de călătorie al lui Pausanias, intitulat «Ellados 
periegesis», este o scriere prețioasă. 

Pausanias, care se născuse în Cesarea Capadociei cu vreun 
secol şi jumătate în urma lui Hristos, după ce călători prin 
toată Grecia, prin Asia şi Africa mediterană, se stabili la 
Roma, şi publică acolo, în zece cărţi, toate însemnările sale 
adunate pe drum în Elada; el vorbi pe rând, despre monu- 
mentele Aticei, Corintului, Laconiei, Meseniei, Elidei (în două 
cărţi), Ahaiei, Arcadiei, Beoţiei şi în fine ale Focidei. 

N'am de gând, vă asigur, domnilor, să vă înşir cu deamă- 
nuntul toate cele ce spune Pausanias în voluminoasele şi 
mult cuprinzătoarele sale cărţi. Cred chiar că aceasta ar fi 
de prisos, 

Scopul învăţământului la care am cutezat a mă urcă nu 
este de a expune în toate amănunţimile sale întregimea unei 
materii, fără de a lăsă nimic la ulterioara cercetare a ascul- 
tătorilor, doritori de a învăţă. La un curs de facultate nu 
vine cinevă pentru ca să înveţe pe deplin un complex total 
de materie atingătoare de vreun obiect, ci mai mult pentru ca 
să înveţe metodul depe care se fac studiile în diferite materii, 
pentru ca să-şi formeze gustul de studiu, pentru ca să se de- 
prindă a studià lucrurile în adâncul lor. 

Aşadar, pentru Pausanias ca şi pentru ceilalţi corifei ai 
anticarilor din vechime, voiu căută numai a-l caracteriză 
printr'o simplă citaţiune. 


JOE OLIMPICIUL Să deschidem pe Pausanias la cartea v, 
AL LUI FiDlAs. despre Elida, cap. xi, în care se cuprinde 
———————— descrierea statuii lui Joe Olimpicul, opera 
de căpetenie a marelui sculptor Fidias. Traducem întocmai 
din Pausanias:! 


«Şade însă pe tron zeul, lucrat de aur şi de fildeş: pe cap poartă o 
cunună ce imită frunzişul de măslini. În mâna dreaptă ţine o victorie, 
şi dânsa de aur şi de fildeş. cu cordele în mână şi pe cap cu O cunună. 
In mâna stângă a zeului se află un sceptru, înflorat cu tot felul de me- 
taluri ; pe deasupra lui stă acvila. De aur sunt şi incălțţămintele zeului 
şi mantia lui; pe acel veşmânt sunt închipuite animale şi flori de crini. 
Insuş tronul este o îinpestriţare de aur şi de pietre scumpe, o îmbinare 
de abanos şi de fildeş...» 2 


Urmează apoi descrierea amănunţită a ornamentelor artis- 
tice şi alegorice ale tronului, care se sfârşeşte cu următoarea 
anecdotă. După ce Fidias termină minunata sa lucrare, însuş 
Joe îi manifestă a sa mulţumire; se zice că atunci zeul, 
din ceruri trăsni lespedea pavimentului 3, chiar în faţa măre- 
țului său chip! 

Un arheolog şi eminent critic de artă francez, Quatremtre 
de Quincy, care la anul 1849 a murit după o vieaţă aproape 
seculară, a luat subiect din descrierea Joelui Olimpic a lui 
Pausanias, spre a cercă prin studii tehnice şi prin critică de 
erudiţiune, o restituire grafică a capului de operă al lui Fi- 
dias. Co!osalul volum al lui Quatremere de Quincy asupra 
Joelui Olimpic + este o lucrare arheologică de căpetenie, căci 


i Pausaniae Gracie descript. lib. v. Eliacorum prior, 11. 

2 In original şi textul elen; 3 pardoseala. 

4 Quatremere de Quincey, Le Jupiter Olympien ou l'art de la sculp- 
ture antique, Paris, 1815. 

ea atinge o mulţime de chestiuni artistice privitoare la este- 
tica sculpturii antice, la colorarea prin polihromie a operelor 
gliptice, la statuele hriselefantine sau de aur şi de fildeş ale 
vechilor, în fine la numeroase procederi mecanice, intrebuin- 
tate de artiştii şi de meşterii antichităţii în lucrările lor. 

Nu cred că este fără de folos, domnilor, ca în cursul ex- 
punerii mele, să vă citez principalele publicaţiuni moderne 
cari au făcut să înainteze ştiinţa arheologiei sau care pre- 
zentă rezultatele ei sub forme atrăgătoare şi corect dispuse. 


ARTIŞTII SCRIITORI. Este cunoscut că din cărţile cele bune 
7 se învaţă mai bine şi ideile luminoase 
ale altora şi direcţiunea cea mai logică şi cea mai nimerită 
pentru a practică orice artă. Acest adevăr îl cunoşteau foarte 
bine Elenii, căci la dânşii vedem cum că artişti iluştri n'au 
despreţuit condeiul; vedem că inspiratul pictor şi sculptor 
Eufranor a scris despre simetrie şi colori; că un Apelle, cel 
mai mare pictor al Greciei, a tratat în scris despre regulele 
artei sale; că renumitul turnător şi argintar Pasiteles, despre 
care Pliniu a zis, «in omnibus his summus», a redactat cinci 
cărți despre «minunatele opere» ale toreuticei; că alţi meş- 
teri vestiți au scris despre clădirea templelor, «Neo poiesis», 
despre arsenale, «Oplotheke», despre săpătura pietrelor, «peri 
lithon glyfes» şi despre tot felul de generalităţi şi de amă- 
nunţimi tehnice şi estetice, 

Grija artelor şi a desvoltării lor îndreptau spiritul activ ul 
Elenilor către toate mijloacele practice de a le răspândi cu- 
noştința ; deaceea şi artele, cultivate cu predilecţiune şi aso- 
ciate cu toate actele culturii în Grecia cea veche, au răs- 
pândit o graţie, o armonie, un farmec neasemuit asupra 
întregii vieţi sociale a Elenilor! 
` Dar, pare-mi-se, domnilor, că ne-am uitat cu totul în desfă- 
tările artelor şi literelor elene. Trebuie să ne aducem aminte 
de bărbăţia romană şi să ne grăbim a trece acum” şi în aspra 
patrie a străbunilor noştri. 

Oare aci, ce fel de anticari o să găsim? Pozitivii fii ai lu- 
poaicei romane credeau ei oare că pot să tragă vreun folos 
din amintirile trecutului? Nu li se păreă oare că asemenea 
cercetări şi scrieri sunt bune numai pentru dascălii greci, pentru 
acei Graeculi lihniţi de foame, cari amuzau, prin isteţimea şi 
procopseala lor, pe trufaşii şi neciopliţii lor stăpâni? 

M. T. VARRONE ŞI Nu, domnilor, lucrurile nu s'au 
„ANTIQUITATES RERUM“. petrecut tocmai astfel. Când Ro- 
= manii au simţit că-i copleşeşte Grecia 
cu credinţele, cu ideile, cu artele şi gusturile ei, prefirate în 
toţi porii societăţii romane, vechii Latini, cetăţenii de baştină 
strămoşească s'au îngrijat şi au început să-şi adune prin cărți, 
vechile datini italice. Atunci Marcu Terentiu Varrone, cel mai 
învăţat dintre toţi Romanii, neobosit la carte, precum erau 
concetățenii săi la arme, M. T. Varrone scrise uriaşa lui carte, 
întitulată Antiquitates rerum divinarum humanarumgue, în 
care el cuprinse toată nesecata lui ştiinţă despre cele vechi 
ale lumii şi mai ales ale nemuritoarei sale patrii, ale Romei. 

Se vede că această operă există încă în al xıv-lea secol, 
deoarece poetul şi eruditul italian Petrarca a citit-o într'un 
manuscript, a cărui pierdere o deplânge cu amar, în aceâ 
scrisoare imaginară ce el adresă, la 1581, către ilustrul autor 
latin de odinioară. 

Pe cât ştim însă, depe fragmentele şi notițele ce s'au păstrat 
asupra acelei opere capitale, ea eră împărțită în patruzeci şi una 
de cărţi, din cari o parte eră consacrată antichităţilor divine şi 
cealaltă antichităţilor omeneşti. Amândouă aceste diviziuni erau 
apoi subimpărţite sub patru rubrice, tratând despre persoane, 
despre locuri, despre timpi şi despre lucruri, şi acestea 
erau repărţite şi ele în mai multe cărţi speciale fiecare. 

Antichităţile divine cuprindeau mai întâi o introducere, în 
care materia eră tratată în genere; apoi, trei cărţi despre per- 
soanele sacerdotale, cari se referiau la pontifici, ia auguri 
şi la quindecemviri; trei despre locurile sfințiţe, cu cuprin- 
dere asupra altarelor private, asupra templelor publice şi 
asupra altor localități consfințite ; încă trei despre timpi, 
adică despre zilele de sărbători, raportându-se la feri;,! la jo- 
curile circului şi la teatre; în fine, trei despre lucruri, des- 
tinate mai cu seamă sacrificiilor şi vorbind despre consecra- 
țiuni, despre sacrificiile private şi despre cele publice. Pe 
lângă toate acestea se adăugia o a cincea parte, specială numai 
diviziunii religioase a operei, în care eră excluziv vorbă despre 
zei. Şi aci materia se află distribuită în trei cărţi: una despre 
Zeii cerți sau neschimbați, a doua despre cei incerți sau ĉn- 
doioși şi a treia despre zeii principali sau aleşi. 

Trecând acum la diviziunea anfichifăților umane, aflăm 
că, după o primă carte cu reflexiuni generale, veniau şase, 


1 sărbători. 

tratând despre persoanele din timpii primitivi ai Romei ; 
alte şase, făcând lauda locurilor şi descrierea geografică a 
Italiei ; încă şase, unde erau expuşi fimpii calendarului şi 
cronologia romană, în fine şase ultime în cari se vedeau 
descrise /ucrurile Romanilor, adică instituţiunile şi uzurile 
lor, legile şi magistraturile, pedepsele şi răsplatele, ba chiar 
regulele şi armele lor de răsboiu, pe uscat şi pe mare. 

Depe întinderea acestui schelet de plan se poate pricepe 
multiplicitatea de fapte şi de idei ce veniau a se grămădi 
într'o operă aşă de colosală. Publicarea ei fu un eveniment 
de o mare însemnătate în societatea romană. Cicerone adresă 
autorului, următoarele cuvinte:! 


«Pe noi cari, ca nişte călători rătăciţi şi pribegi, eram străini chiar în 
ţara noastră, cărţile tale, o Varrone, ne-au întors, cum am zice, acasă 
şi ne-au făcut să cunoaștem în orice timp, cine şi unde suntem. Tu ai 
destăinuit vârsta patriei noastre; tu, şirul întâmplărilor; tu, rânduiala 
cultului religios şi al sacerdoţilor; tu, uzurile casnice şi ale războiului; 
tu, situațiunea regiunilor şi a locurilor; tu în fine, toate numirile, toate 
speciile, toate datinele şi toate cauzele oricărui lucru divin şi omenesc». 2 


Acest entuziasm al lui Cicerone, antichitatea toată l-a în:păr- 
tăşit şi l-a transmis din generaţiune în generaţiune. Titlul de an- 
tiquitates, adoptat de către Varrone, a rămas consacrat adună- 
turilor scrise de fapte şi de datini vechi ; istoricul elen Dionisiu 
din Alicarnas îl dete operei sale greceşti, în care, puţini ani în 
urma lui Varrone, compilă cartea lui. Flaviu losif, un general 
evreu şi scriitor grec din timpii împăratului Titu, îl aplică 
istoriei şi datinele ebraice, Alţii mulţi mai făcură ca aceştia. 
Materialul adunat cu mai multă ordine şi sistemă decât ju- 
decată critică, în vastul tratat al lui Varrone, rămase ca o co- 
moară nesecată de fapte, pentru o droaie de scriitori greci şi 
latini, prozatori şi poeţi: Macrobiu, în Safurnale, şi Aulu 
Geliu, în Nopfile Atice, Ateneu în Deipnosofiștii şi Polibiu 
în Istorie, Festu, în cartea sa de verborum significatione, 
Serviu, în Comentariile sale asupra lui Virgiliu şi însuşi Ovidiu, 
poetul Ovidiu în Fastele sale, aceştia toţi şi mulţi foarte 
mulți alţi autori vechi, acum existenţi sau perduţi, au trăit, 
dealungul secolilor, cu fărămiturile rămase dela ospăţul îm- 
belşugat dar nu lesne de mistuit, al eruditului Varrone. 

Astăzi încă, mutte din acele fărămituri sunt anaforă pentru 
anticari. 


! Ciceronis Academ. lib. cap. 3; 2 In original şi textul latin. 

CARTEA DESPRE ARHITECTURĂ Intr'o altă ordine de idei, 
A LUI VITRUVIU. adică printre /rafatele teh- 
ETE nice despre artele celor vechi, 

se prenumără cele zece cărți «de Architectura» ale meşterului 

şi scriitor Marcu Vitruviu Pollione, contimporan al lui luliu 

Cesar şi al lui August. Deşi acest autor vorbeşte despre arta 

sa mai mult ca om al meşteşugului, unind noţiunile de artă 

arhitectonică cu acelea de mecanică, de hidraulică, de gno- 
monică sau ceasornicărie antică şi altele, scrierea lui Vitruviu, 
grea la citire din cauza stilului încălcit, ne prezintă mulţimi de 
fapte foarte interesante din punctul de vedere al arheologiei. 

S'o deschidem depe întâmplare, şi iată că picăm asupra 

precuvântării din Cartea u-a, 

Dar mai întâi, permiteţi-mi, domnilor, o mică digresiune. 


MUNTELE ATOS ŞI ` Puţinidin d-voastră, cred, au fost 
ARHITECTUL DINOCRATES. la Sântagură, sau mai bine pro- 
— N  nunţată depe slavoneşte, la Sieta- 
Gora. Eu unul —vă las să judecaţi dacă din evlavie sau din 
curiozitate anticară — m'am dus până la acel Sfânt-Munte, 
pe care cei antici îl numesc Atosul. Am văzut cu ochii aceă 
limbă muntoasă de pământ, care se lungeşte printre arţă- 
goasele valuri ale Arhipelagului, ca uriaşa coamă a unui 
monstru marin, al cărui creştet cărunt de marmoră şi de ză- 
pezi se înalţă jalnic până la nori. Dealungul poalelor alpes- 
trului promontor stau astăzi risipite cuvioasele mănăstiri ale 
Lavrei, Ivirului, Vatopedului, Dohiarului şi aitele multe — 
lipitori până mai deunăzi ale avuţiilor ţării noastre — cari. 
în secolii creştini, s'au superpus deasupra ruinelora o mul- 
time de cetăţi antice: Dium, Cleone, Thyssos, Sane, Olofyxos, 
Acrothoon şi altele. 

O zi întreagă trebuie să se suie omul pe stâncile râpoase 
ale Atonului, ca să ajungă la culmea lui, a cărui umbră, 
credeau anticii, întunecă la solstițiul de vară, piaţa din Mirina, 
pe ţărmul depărtat al insulei Lemnos. 

Intr'o zi de trufaşe mândrie, Xerxes, marele tiran al Per- 
siei, porunci să se desprinză de continentul tracic aceà limbă 
de pământ, ca să treacă, prin noul canal dăruit de dânsul 
mării, nenumăratele vase ale ordiei sale. 

Dar geniul semeţ al artelor Eladei a visat și mai mult! 

Să ascultăm acum pe Vitruviu:! 


1 Vitruvii de Arhitect. lib. u, pret, 

<Dingocrates arhitectul, încrezător în cugetările şi în dibucia sa, pe când 
aie sad îşi câştigă domnia lumii, plecă din Macedonia spre armată, 
doritor de a se recomandă regelui. El, din ţara lui, luase dela rude şi 
dela amici, scrisori catre căpetenii şi către cei mai de frunte, pentru ca 
să poată ajunge lesne; şi fiind foarte bine primit de aceştia, el îi rugă 
ca să-l ducă cât mai curând dinaintea lui Alexandru. Dar, deşi făgăduise, 
ei tot întârziau, sub cuvânt ca aşteaptă timpul! priincios. De aceea şi 
Dinocrates, crezând că dânşii işi fac un joc cu el, hotări să nu mai ceară 
ajutor decât la sine însuş. 

Eră el de o statură măreaţă, de un chip plăcut, de o înfăţişare cât 
se poate mândră şi demnă Deci, încrezându-se în aceste daruri ale na- 
turii, el îşi lâsă veşrnintele la gazdă. îşi unse trupul cu untdelemn, îşi 
încunună capul cu frunze de plop. îşi acoperi umărul stâng cu o piele 
de leu şi, ţinând cu dreapta o ghioagă, intră drept în sala în care re- 
gele şedeă, imparțind dreptatea. Noutatea lucrului făcând pe gloată să se 
întoarcă către dânsul, îl văzu şi Alexandru. Minunându-se, ordonă să-i 
facă loc, ca să se apropie, şi-l întrebă cine este. lar el: Sunt Di- 
nocrates, zise, arhitect macedonean, şi îţi aduc cugetări şi proiecte 
demne de a ta strălucire; căci mi-am închipuit să prefac muntele Atos 
într'o statuă cu figură omenească, în a cărei mână stângă am pus gând 
să înalţ zidurile unei cetăţi; iar în dreapta, un vas care va primi apele 
tutulor râurilor câte sunt pe acel munte, pentru ca de acolo să le reverse 
în mare, 

Plăcându-i lui Alexandru planul acesta, el întrebă însa dacă sunt în 
preajmă câmpii, cari s'ar puteă întrebuinţă pentru hranirea acelei cetăți ; 
dar aflând că nu este pentru aceasta alt mijloc decât a aduce merinde 
pe mare: — Dinocrates, îi zise, pricep frumoasa închipuire a planului tău 
şi ea îmi place ; dar cuget că dacă ar duce cinevă o colonie in acel loc, 
s'ar puteă ca judecata lui să fie cu drept cuvânt defaimata. Căci, precum 
un prunc de curând nascut, fără de laptele unci mame, nici hrăni nu se 
poate, nici ajunge la un grad mai răsărit de vârstă, tot aşă şi o cetate. 
tără de câmpii şi de roadele lor, nu poate nici să crească pe acei ce 
s'ar adună în zidurile ei, nici să-şi adauge populaţiunea, nici să o păs- 
treze, dacă nu va aveă îmbelşupgare de-ale vieţii. Deaceea, deşi cred că 
proiectul tău este demn de laudă, însă judec că locul nu este bine ales. 
Voiu însă ca tu să ramâi cu mine, căci mă voiu servi de activitatea ta, 

«De atunci, Dinocrates nu se mai depărtă de rege şi îl însoţi pâna în 
Egipet. Acolo, observând Alexandru un port sigur, un loc plăcut de târg 
şi împrejuru-i câmpiile roditoare ale întregului Egipet şi multele aju- 
toare ale marelui râu Nilul, porunci sa se clădească, depe numele său. 
cetatea Alexandriei. Astfel, Dinocrates, recomandat prin înfăţişarea demnă 
a chipului şi a trupului său, ajunse la un rang aşă de însemnat».! 


Ce să zicem, domnilor, despre această simplă povestire? 
Oare nu conţine ea tot geniul culturii elene, pe care noi mai 
târziu ne vom cercă a-l studiă mai cu deamănuntul din punctul 
de vedere arheologic, atât în manifestaţiunile sale morale, cât 
şi în concepţiunile sale artistice. Aci, Dinocrates, artistul in- 
genios şi semeţ, ia chipul mitologic al unui zeu şi se infă- 
țişează marelui rege, cu o măreaţă fantasmagorie estetică ; el 


1 În original şi textul latin. 


ISTORIA ARHEOLOGIEI 45 


arată, ca prin vis, Atonul, muntele uriaş, transformat prin pu- 
terea artei, într'o statue colosală. Dar, dinaintea lui, Alexandru 
cel Mare, răsboinicul şi politicul cel intrepid şi neobosit, care a 
cutrierat în câţivă ani tot continentul răsăritean al lumii an- 
tice, răspândind peste tot locul, în Persia şi în Scitia, în India 
şi în Egipet, cultura luminoasă şi drept-cumpătată a Greciei, 
Alexandru opune, prin raţionament şi faptă, la acele aspiraţiuni 
nemărginite ale inchipuirii artistice, o idee mai practică, mai 
folositoare omenirii, mai conformă moralei sociale. 

Nu este oare simbolizat aci tot complexul civilizaţiunii elene? 
Arta, cu pornirile sale mărejţe pe câmpii idealului; filozofia, 
cu ințeleapta-i cumpătare, aplicată la practica vieţii ? 

Vitruviu arhitectul, Vitruviu scriitorul practic, Vitruviu la- 
tinul ne-a împins, din întâmplare şi poate fără voia lui, către 
aceste consideraţiuni generale asupra poporului care a jucat, 
fară îndoială, rolul cel mai eminent în vieaţa intelectuală şi 
artistică a lumii antice. 

Prin acestea însă noi n'am luat o deplină cunoştinţă despre 
cartea arhitectului, scriitorului practic şi latinului Vitruviu, ca 
izvor pentru cercetările arheologiei. 


AMINTIRI DE ARHEOLOGIE Să urmăm dar, domnilor, mai 
PREISTORICĂ ÎN ATENA, departe cu răsfoirea şi poate căa 
"ROMA SI LA NOL. doua oară vom aveà noroc să ne- 
ROMA. ŞI LA NOL merim mai bine. 

lată cum începe el capitolul «despre vieţuirea oamenilor 
primitivi, despre începuturile omenirii, despre locuinţe şi des- 
voltările lor». 

Să nu credeți, domnilor, că vă citesc o pagină scrisă de 
vreun descriitor modern al culturii preistorice: ! 


«Oamenii depe obiceiul vechiu, se năşteau ca fiarele, în codri, în 
peşteri şi în păduri, şi îşi petreceau vieaţa hrănindu-se cu mâncări sal- 
batice. Cam pe atunci, întâmplandu-se ca copacii, tare îndesaţi, să fie 
într'un loc oarecare mişcaţi de vânturi şi de furtuni, se aprinseră cră- 
cile şi focul se încinse. Cei cari erau în preajma acelui foc, spăimântaţi 
de iuţeala flacărilor, fugiră. Dar mai apoi liniştindu-se şi viind mai aproape, 
simţiră cât'este de plăcută trupului căldura focului; mai adăugiră lemne 
şi, păstrându-l cu îngrijire, chemară pe alți oameni, şi, prin semne, le 
arătară şi lor cât folos trag ei dintr'însul»..... 2 


Dar ce să mai lungesc, domnilor, cu citirea! Vitruviu ne 
spune cum, adunându-se oamenii împrejurul vetrelor incepură 


1 Vitruvii de Architect. lib. 1, 1; 2 In original şi textul latin. 

a-şi formă o limbă şi a desvoltă toate acele fericite însuşiri 
ce firea le dase mai presus de animale, adică de a cunoaşte 
ceeace e bun şi frumos pe lume şi de a lucră cu înlesnire 
orice lucru, servindu-se cu mânile şi cu degetele lor. Ei atunci 
se apucară a-şi face colibe cu crăci şi cu frunzare sau a-şi 
scobi bordeie în pământ; alţii, luându-se depe exemplul rân- 
durelelor, îşi urziră casele cu paie şi cu pământ clisos. Apoi 
întrecându-se din zi în zi care de care în arta clădirilor, în- 
cepură a înțepeni furci şi a împleti între dânsele garduri de 
nuele, pe care le lipiau cu humă, ca să le facă păreţi; dar 
fiindcă acoperemintele de frunză şi de pământ nu-i apărau în- 
destul în contra ploilor, ei făcură învelitori povârnite de şovar 
şi de trestie. In Atena se arătă încă, pe timpul lui Vitruviu, 
ca un lucru curios pentru antichitatea sa, acoperemântul Areo- 
pagului, făcut cu pământ clisos, şi în templul Capitolului, 
coliba lui Romul, învelită cu şovar, păstră încă până şi în 
timpii imperiului, caracterul obiceiclor vechimii. 

lată-ne, domnilor, repurtaţi spre timpii primitivi ai Romei şi 
ai Atenei. Vitruviu, care are să spună cu deamănuntul, depe 
ce procederi complicate, depe ce reguli estelice, au fost clă- 
dite toate măiestritele capete de operă ale arhitecturii grece 
şi romane, Vitruviu, care în mod sistematic are să ne ex- 
pună pe larg toate ingenioasele teorii şi toate nimeritele 
practice, depe cari au fost înălțate in localităţile ocupate de 
Eleni şi de Italioţi, atâtea nepieritoare monumente, expresiunca 
cea mai perfectă a geniului şia îndemânării omeneşti, Vitruviu 
mai întâiu de toate ne strămulă în sânul omenirii primitive. 

Dar adunând şi compilând tot ceeace Grecii şi Latinii scri- 
sese mai 'nainte de dânsul asupra tutulor materiilor mai mult 
sau mai puţin direct atingătoare de subiectul său, şi între- 
buinţând chiar şi cele nouă cărți pe cari M. T. Varrone le 
compusese asupra ştiinţelor şi din cari una trata în parte 
despre arhitectură, Vitruviu n'a trecut cu vederea nici unul din 
punctele cari puteau interesă atât pe contimporani de meseria 
sa, cât şi pe urmaşii lui, curioşi de a pătrunde în secretele 
tehnice ale construcţiunilor antice. 

El a vorbit despre scopul şi utilitatea artei arhitectonice, 
şi «lucrând la arta sa» — depe cum însuş zice— «nu spre 
a-şi câştigă avere, căci mai bine imi place strâmtorarea cu 
nume decât belşugul cu neomenie», el prescrie datoriile ar- 
hitectului şi face o aspră dojană, ba şi chiar propune pe- 
depse pentru acei cari — în vechime ca şi acum — abuzează 
fără milă nici ruşine de punga nevoiaşilor de proprietari, ce 

s'au încrezut unor devizuri ieftine şi mincinoase, iar apoi se 
pomenesc cu necurmate sporuri de cheltueli; el totdeodată 
a indicat locurile şi materialurile cele mai priincioase pentru 
clădiri (cap. 1, 1); apoi, cu o minuțioasă scrupulozitate a des- 
cris formele, dimensiunile şi ornamentele arhitectonice ale 
templelor, specificând originea şi natura celor trei ordine pri- 
mordiale ale arhitecturii elene, ionicu/, doricul şi corinticul, cari 
prezentau fiecare o dispoziţiune diferită în structura şi în aşe- 
zarea columnelor (cap. m, Iv). Vorbind despre acele mândre 
clădiri ale Eladei, el ne dă noţiunea următoare, pe care ne 
cercăm nu fără anevoinţă, a o interpretă pe româneşte:! 


«In patru locuri se află edificii sfinte ale căror zidiri de marmoră sunt 
decorate cu aşa însemnate ornamente, încât numele lor lăudate au rămas 
ca denumiri tipice pentru viitorime ; structura lor este aşa de perfectă 
şi de bine combinată încât ea s'a învederat ca pe deplin demnă de şe- 
zători ale zeilor. Cel dintâiu este templul Dianei din Efes, de ordinea do- 
rică, pus la cale de Hersifron Gnosiotul şi de fiul său Metagene, şi pe 
care se zice că l-ar fi sfârşit mai târziu Demetriu, preot chiar al Dianei 
şi Peoniu din Efes. Acelaş Peoniu, precum şi un milesian anume Dafnis 
înălţară, de pe rânduelile ionice, pe acela al lui Apolon în Milet. Apoi 
ia Eleusis, în onoarea Cererei şi a Proserpinei, Ictinos clădi un templu 
de o imensă mărime, depe uzul doric, însă fără de columne exterioare, 
spre a lăsa loc mai larg pentru sacrificii; dar mai târziu, pe când De- 
metriu din Falere luase stăpânirea Atenei, Filon făcu dintr'insul un 
prostylon (adică templu cu columne în faţă) aşezând columne în fruntea 
templului, şi astfel adăugindu i-se o tindă, i se dete o înfăţişare mai mă- 
reaţă, făcând totdeodată şi loc închinătorilor cari nu eunt încă iniţiaţi 
la mistere. In fine se ştie că în cetatea Atenei, Cossutius (precum s'a scris 
mai sus) a întreprins a clădi cu cele mai bogate ornamente şi depe 
rândueala şi proporiiunile corintice, templul lui Joe Olimpicul» 2. 


Dar să trecem acum ca in sbor, domnilor — căci timpul 
ne zoreşte — pe deasupra nenumăratelor date ale lui Vitruviu 
despre clădirile publice şi private ale celor vechi: pieţe şi 
pretorii, teatre şi băi, porturi şi case, şi altele multe (cap. v, vI); 
despre tencuirea şi zugrăvirea edificiilor (cap. vu); despre 
cercetarea şi conducerea apelor (cap. vut, despre măsurătoarea 
timpului prin construcţiuni solare (cap. 1x); despre felurite 
maşini industriale şi militare (cap. x) şi aruncând o privire 
retrospectivă să ne întoarcem iarăş la punctul de unde el 
s'a pornit în cercetările sale asupra clădirilor omeneşti, la 
sirăcăcioasa colibă de nuele şi de lut a omenirii primitive. 
Vorbind în mijlocul splendorilor arhitectonice ale secolului 
său despre acei timpi întunecoşi, Vitruviu, acu vreo două mii 
de ani, se ocupă şi el cu arheologia preistorică. 


1 Vitruvii de Arhitect. lib. vii, praef.; 2 In original şi textul latin. 

Dar ce zic? Oare avem noi, Românii, trebuință să aflăm 
dela Vitruviu, dela autorii antichității, cum au fost locuințele 
omeneşti în epocele de barbarie? Oare pentru noi aceasta 
este o materie arheologică ? 

Apoi n'avem decât să ieşim la marginile capitalei noastre 
şi vom găsi nenumărate exemple reale, cari ne vor servi de 
comentar văzut şi pipăit pentru toată această parte a operei 
lui Vitruviu, pentru tot ce nise spune despre locuinţele ome- 
neşti în timpii primitivi şi preistorici. 

Din nenorocire, domnilor, nu vom puteă fi tot aşa de fe- 
riciţi când, cu textul anticului arhitect în mână, vom aveă a 
a studià mai târziu, regulele şi ordonanța clădirilor de stil antic. 

Dea cel puţin Domnul ca cuvintele mele, învitătoare la stu- 
diul producţiunilor estetice ale trecutului, să deşiepte în inima 
şi în mintea nouei generaţiuni şcolare, un cult al frumosului, 
salutar şi spornic peniru patria noastră ! 

N'am izbutit, domnilor, a restrânge în marginile timpului 
ce pot a cere dela d-voastră pentru astă seară, toate cele 
ce aveam a spune despre toate speciile de reprezentanţi ai ar- 
heologiei în societatea greacă şi în cea romană. 

Impărţindu-i în patru clase deosebite: periegeții sau călă- 
torii, artiştii şi tehnicii, erudiții sau curaţii anticari şi sofistit 
sau foiletoniştii de artă, abia am găsit timp a vă vorbi despre 
Erodot, Polemon şi Pausanias, dintre Greci, despre Varrone 
şi Vitruviu, dintre Latini. 

Am cercat, în această răpede şi parcimonioasă! spicuire, a 
restrânge pecât s'a putut mai multe, mai variate şi mai ca- 
racteristice noţiuni asupra scriitorilor citați; dar prin aceasta 
chiar, pare-mi-se că n'am insistat nicăieri îndestul pentru ca 
să vă puteţi face o idee precisă şi deplină despre beneficiile 
ce se pot trage din studiul atentiv al autorilor antici, pentru 
cunoştinţa vieţii morale şi a operelor de artă ale trecutului. 

Imi veţi permite dar, domnilor, în folosul nostru comun, 
de a modifică oarecum, sau mai cu drept cuvânt de a des- 
voltà pe viitor modul de expunere ce am inaugurat în intru- 
nirea noastră de astăzi ; astfel, în lecţiunile viitoare vom com- 
pletă, prin analize mai amănunțite, examenul câtorva din 
izvoarele de informaţiuni arheologice ale antichităţii; şi apoi, 
după ce vom fi constatat în treacăt o lacună, un gol, un noian 
confuz şi întunecos în istoria intelectuală şi artistică a gintelor 
europene, o epocă, căreia i s'a zis Secolul de mijloc, şi în care 


l cu cumpătare. 


ISTORIA ARHEOLOGIEI 49 


spiritele au fost prea tare preocupate sau de grelele nevoi 
ale traiului prezent în lipsă de echilibru social, sau de as- 
piraţiuni extatice la o vieaţă extra-lumească, spre a-şi întoarce 
privirile înapoi şi a se dedă cu studii retrospective, după ce, 
zicem, vom fi aruncat o privire trecătoare asupra acelui pustiu 
al analelor arheologice, care se 'ntinde pe un spaţiu de aproape 
“una mie de ani, apoi vom trece cu o netăgăduită mulţumire 
la studiul interesant al acelei serii de anticari laborioşi şi 
entuziaşti, care se începe cu epoca Renașterii, spre a ajunge 
în fine la lucrările arheologice cu cari cu drept cuvânt se 
mândresc timpii noştri. 

Acestea, sper, ne vor deschide o cale mai bine pregătită 
pentru prețuirea şi lesnicioasa pricepere a tabelelor analitice, 
în cari îmi propun a vă prezintă mai în urma diversele culturi 
naţionale din antichitatea orientală, elenă şi italică, precum 
vam fost anunţat în cuvântarea mea preliminară. 

Mergând poate mai încet decât cum îmi eră cugetul, cred 
că vom aveă câştigul de a înaintă cu paşi mai siguri. 

A trebuit să fie şi cam arheolog acela care a zis mai întâi: 


Chi va piano, va sano ; 
E chi va sano, va lontano, 


A TREIA LECŢIUNE 


Domnilor, deoarece în ultima noastră întrunire, lipsa de 
timp m'a făcut să rămân în drum, adică să întrerup şirul 
notiţelor ce voesc dela început a vă da asupra unora din 
principalii scriitori ai vechimii cari pot fi priviţi ca premer- 
gătorii arheologiei, sau mai bine ca izvoarele literare cele de 
capetenie ale informaţiunilor noastre asupra antichităţii ; de 
oarece în rândul trecut nu v'am putut vorbi, şi chiar aceasta 
cam repede, decât despre scrierile preţioase ale călătorului 
istoric Erodot, despre puţinele fragmente rămase dela ves- 
titul perieget Polemon şi despre notele de călătorie în Elada 
ale lui Pausanias ; apoi, iar despre marea operă enciclopedică 
pe care o scrisese eruditul roman Varrone, sub titlul de Az- 
tiquitates divinae humanaeque şi despre cele x cărţi mai mult 
tehnice ale lui Vitruviu, de Architectura ; deoarece, chiar spi- 
cuind, cernând şi alegând dintre autorii antici, eleni şi latini, 

şi chiar sdrelind pe cei atinşi, tot n'am izbutit a cuprinde într'o 
singură lecţiune prima fază a istoriei arheologice; deoarece 
în fine mă văd obligat a vă mai vorbi despre antichitatea 
clasică, spre a caracteriză în mod complet importanţa litera- 
turii sale în respectul arheologiei, daţi-mi voie a mă întinde 
de aci înainte cu cercetări mai varii asupra doi oameni în- 
semnaţi, cari, unul la Roma şi celălalt în Grecia, au scris mult 
pentru plăcerea şi instrucţiunea contimporanilor şi nu mai puţin 
pentru luminarea viitorimii. 


PLINIU NATURALISTUL. Aceştia sunt naturalistul latin Pliniu 
şi sofistul elen Lucian, cărora voin 
a consacră în acest curs, câte un studiu mai special. 

Scrierile acestor doi bărbaţi sunt aşă mult cuprinzătoare 
de fapte interesante din ambele puncte de vedere cari ne 
preocupă, adică şi de relaţiuni despre vieaţa socială şi intimă, 
şi de noţiuni asupra artelor din vechime; iar pe de altă parte 
felul scrierilor lor este aşă de diferit, încât vorbind cevă mai 
pre larg despre dânsele, sper că vă voiu puteă da o idee 
completă şi fructuoasă de folosul care-l poate trage arheo- 
logul, atât din studiul scrierilor de erudiţiune ale celor vechi, 
cât şi din cunoştinţa, mai mult sau mai puţin elegantelor de- 
clamaţiuni ale celor cari la dânşii se numiau sofiști. 

Incă odată insă vă aduc aminte, domnilor, că dacă pentru 
a demonstră importanţa scriitorilor antici din punctul de ve- 
dere arheologic, am osebit— spre a vă vorbi în treacăt despr: 
dânşii— vreo câţivă autori periegeți, tehnici, erudifi şi sofiş i 
ai antichităţii, tot încă sunt mulţi, foarte mulţi alţii, cari se 
pot socoti ca deopotrivă, dacă nu superiori, celor denumiți, 
ca izvonre prețioase pentru cunoştinţa antichităţilor. 

Cu aceasta rezervă, voiu completă lista mea, vorbindu-vă 
mii întâi despre scriito”ul latin Pliniu şi apoi, într'o viitoare 
întrunire, despre cel elen Lucian. Cursul timpilor, dela care 
însă m'am abătut în expunerea din ultima mea lecţiune, îmi 
prescrie această ordine. 


VIEAŢA ŞI MOARTEA LUI. In adevăr, Caiu Pliniu Secundus 
aa. s'a născut cu un secol înainte de 
Lucian, pe la anul 23 al erei creştine; el eră din provinciile 
nordice ale Italiei. A servit mult timp în armatele romane, 
pe cari le-a urmat în Africa, în Germania, în Spania, ob- 
servând pretutindeni cu o neobosită curiozitate, toate feno- 
menele naturii şi toate îndemănările industriilor omeneşti. 

El a scris mai multe cărți, acum pierdute, despre strategie, 
istorie şi gramatică; dar opera lui de căpetenie fu Istoria 
Naturală în treizeci şi şapte cărți, «Naturalis Historiae libri 
XXXVII» dedicată, la anul 78, împăratului Titu. 

Un an în urmă, Pliniu aveà să piară, la vârsta de cinci- 
zeci şi şase de ani, jertfă, ca mulți alții mai puțin iluştri, a 
unui eveniment teribil, căruia arheologia nu-i datoreşte mai 
puţin decât principalei sale victime. 

Pliniu eră pe atunci comandant al flotei romane din marea 
Tirenică ; reşedinţa lui se află în portul dela promontoriul 
Misenei, tocmai la capătul nordic al încântătorului sân de 
mare, pe care se înalță astăzi în amfiteatru frumoasa ce- 
tate Neapoli, umbrită de creştetul fumegos a! Vesuviului. In 
ultimii timpi ai republicei romane şi în periodul Cesarilor, 
acele graţioase maluri erau semănate cu mândre şi elegante 
orăşele campanice, unde avuţii din Roma îşi aveau locuinţele 
lor de vară; tocmai imprejurul poalelor muntelui erau aşe- 
zate Retina, Herculanum, Stabiz şi Pompei, cetăţi adesea 
încercate de cutremure, dar mereu renăscânde din ruinele 
lor, sub nouă şi vesele podoabe, 

Ziua însă de 23 august anul 79, eră ursită ca să stingă 
în sânul acestor frumoase locuri, vieaţa cea dulce şi desfătată, 
şi să le înmormânteze de vii sub un strat fierbinte de lavă, de 
sgură şi de cenuşă. 

Aceă zi fatală, în care soarta răpi lumii antice cetăţile ve- 
suviane, ca să le destine a îi peste şaptesprezece secoli, cel 
mai splendid dar oferit arheologei noastre moderne, aceă zi 
merită să ne oprească un moment. Ea mai în urmă va re- 
veni adesea in memoria noastră, astfel precum moştenitorii 
omului bogat îşi aduc mereu aminte cu o mângâioasă jale 
despre diata ce i-a înavuţit. Pentru momentul de faţă însă, 
noi vom vorbi de dânsa, fiindcă în aceă catastrofă a pierit, 
deodată cu Herculanum şi Pompei, bătrânul Pliniu, şi apoi 
iarăşi fiindcă a lui moarte şi fenomenul care o produse ne 
sunt descrise de un martor mai ocular, de nepotul său de 
soră, Caiu Pliniu cel tânăr. El a povestit aceste fapte în două 
scrisori, ce ilusttul amic şi panegirist al lui Traian adresă şi 
mai ilustrului istoric Tacit. 

Permiteţi-mi dar, domnilor, a traduce cel puţin una din 
aceste în atâtea feluri însemnate epistole, aceea în care, în- 
trevăzând starea funebră a oraşelor pierdute, veţi află cu 
deamănuntul moartea curagioasă şi lină a marelui scriitor de 
care avem acum a ne ocupă: 

Imi gri — zice Pliniu către Tacit! —imi ceri să-ţi scriu sfârşitul un- 
chilalui meu, pentru ca să-l poţi tradă mai cu adevăr viitorimii. lţi mul- 
jumesc, căci văd bine că, fiind de tine ilustrată, moartea lui e menită 
unei glorii nemuritoare. Deşi el, pierind în prapadirea celor mai frumoase 
pământuri, ar fi ca memoria lui, prin aceasta împrejurare neuitata, să 
rămână în veci neştearsă, împreună cu a popoarelor şi a cetăților ; deşi 
însuşi el a făcut lucrări multe şi nepieritoare, şi mai mult încă va adaogi 
la perpetuitatea acelora, eternitatea scrierilor tale. Cât despre mine, so- 
cotesc fericiţi pe aceia cărora zeii le-au dăruit favoarea sau de a face 
lucruri demne de a se scrie, sau de a scrie lucruri demne de a se citi, 
şi mai fericiţi încă pe aceia cărora le-a dat pe amândouă. In numarul 
acestora va fi şi unchiul meu, atât prin ale sale, cât şi "prin ale tale 
cărţi. Deaceea voiu îndeplini, ba chiar voiu stărui a face ceeace-imi ceri. 

Erà în Misena şi acolo ţineă comandamentul flotei, In ziua calendei a 
noua din septembre, cam pe la ora şapte, muma-inea îl vesti că se ara- 
tase un nor neobişnuit, atât prin marime, cât şi prin felul său. El, după 
ce stătuse la soare şi apoi luase o baie rece, gustase cevă culcat şi se 
pusese pe studiu. Atunci îşi cere încălţămintele şi se suie la un loc de 
unde poate mai bine să privească aceă minune. Norul se înalţă, dar cei 
cari îl vedeau de departe, nu puteau şti din ce munte; mai târziu însa se 
cunoscii că eră din Vesuviu. Dupa aparenţa şi forma lui nu s'ar fi putut 
asemui cu nici un alt copaciu mai bine decât cu un plop; caci se radică 
în sus ca un trunchiu foarte lung, care apoi sa reslăţiă în mai multe ra- 
muri. Crez că împins mai întâi de o suflare care în sus se slabiă, sau 
poate şi învins de propria sa greutate, el se rasipiă lărgindu-se; uneori 
alb şi alte ori mânjit şi patat, după cum purtà în sine ţarăna sau cenuşa. 

Unui om aşă de învăţat ca unchiul meu, acest lucru i se pari un ce 
însemnat şi demn de a fi vazut de aproape. Ordonă dar să i se pregă- 
tească un vas uşor şi mie îmi lusă să aleg de voesc a-l însoţi. Raspunsei 
însă că mai bine voesc a studiă, cu atât mai mult că se întâmplase să-mi 
dea chiar el cevă de scris. leşind din casa, el luă cu sine tabliţe de în- 
semnat. Matrozii din Retina, spaimântaţi de pericolul amenintător (caci 
aceă localitate eră aşezată sub munte şi alti scăpare n'aveau decât în co- 
răbii) îl rugă să-i scape de o aşă napaste. El îşi schimbă atunci cuge- 
tul şi ceeace umblă sa faca din simpla curiozitate, întreprinse din bună- 
tate de suflet. I se aduse vasele, însuşi se urca întrinsele spre a duce 
ajutor nu numai Retinei, ci şi multor alte locuri, cari acolo sunt nume- 
roase, din cauza frumoasei poziţiuni. El aleargă acolo de unde alţii fug ; 
în mijlocul pericolului el ţine mersul şi cârma dreapta, aşă depărtat fiind 
de orice frica, încât toate mişcările acelei urgii, toate figurile, cât le ză- 
reşte cu ochii, le dictează şi le însemneaza. Cu cât mai mult se apropie, 
cu atât cenuşa pică mai fierbinte şi mai deasă pe vas, cu atât şi pietrele 
poroase, inegrite, arse şi făramate de foc, cu atâta marea se umflă şi pe 
țărmuri se grămadesc munţi protivnici de sdrobituri. Oprindu-se puţin 
ca sa cugete dacă se va întoarce înapoi, el spuse îndată cârmaciului, 
care-l povaţui să facă într'astiel:— «Pe cei tari, nbrocul îi ocroteşte ; 
trage dar la Pomponianum ! — Acesta eră la Stabie, desparţit de cetate 
printr'un mic sân de mare, căci valurile pe nesimţite se înfundă în acele 
țărmuri încovoiate şi scobite, Acolo, deşi pericolul nu eră încă apropiat, 
dar fiind în vedere, puteă crescând să se şi apropie; deaceea toate ba- 


3 Plinii junioris Epistolar. lib. iv, 16. 

gajele se încărcase în corăbii, hotărît să fugă, îndată ce se va îi astâm- 
părat vântul cel împotrivitor, Acest vânt înlesnise sosirea unchiului meu, 
care imbrăţişeaza cu căldură pe amicul său Pomponian, îl mângâie, îl 
îmbărbăteaza şi, ca sa-i aline frica prin securitatea sa, ordonă sa i se gă- 
tească o baie; după scăldare se culcă şi cinează, vesel, sau — ceeace este 
tot aşă de măreț la suflet, — prefăcându-se că este vesel. În vremea aceasta 
pe muntele Vesuviu, în mai multe locuri, străluciau Flacări întinse şi pâr- 
joale a căror lucoare ! şi lumină răsariau şi mai tare în întunericul nopţii. 
lar el, ca sa potolească pe cei îngroziţi, le spuneă că arde în năpustire 
case goale şi părăsite focului de către ţăranii fugiți. Apoi se dete repau- 
sului şi se odihni cu somn adevărat, căci răsuflarea lui, care din cauza 
grăsimii trupului eră tare şi răsunătoare, se auziå de acei cari-l păziau 
la prag. Însa curtea prin care întrai în casă se împleă acoperindu-se 
aşă tare cu cenuşe şi cu pietre de tot felul, încât, dacă mai şedeă mult 
timp în pat, n'ar fi mai putut ieşi. Deşteptându-l, el se duse ca să gă- 
sească pe Pomponian şi pe ceilalţi cari veghiase. Cu toţii împreună se 
sfatuiră dacă vor rămâneă sub acoperemânt sau dacă vor rătăci prin lo- 
curi deschise ; caci casele erau cletenate de dese şi întinse cutremure 
şi, ca şi când ar fi fost mişcate din temeliile lor, păreau că merg şi vin 
când încoace când încolo ; apoi iar la loc deschis aveau a se teme de 
caderea pietrelor. deşi acelea erau uşoare şi urse. Adunarea preferi pe 
acest din urmă dintre pericole şi într'aceasta unchiul meu se povăţueşte 
dupa cugetare, pe când ceilalţi se hotărăsc numai sub impresiunei fricii. 
Ei îşi pun pe capete perne legate cu ştergare. Astfel se apară de ceeace 
pică de sus. 

Pe când într'alte părţi se făceă ziuă, acolo eră încă noapte, dintre toate : 
nopțile mai neagră şi mai adâncă; abiă multele torţe şi alte felurite lu- 
mânări o mai răsipiau. ` 

El dori să meargă la mal şi să vadă de aproape dacă s'ar puteă pune 
pe mare; dar marea rămăsese turburată şi protivnică. Acolo, culcându-se 
pe un covor aşternut pe jos. certi de două ori dearândul apă rece şi băii. 
Dar atunci flacările şi un miros de pucioasă prevestitor al focului făcură 
pe toţi ceilalți ca să fugă, şi pe dânsul ca să se scoale de jos. Se rădică, 
rezemându-se pe doi servitori şi îndată căzù iarăş fiindu-i resutlarea nă: 
buşită, depe cum cred, de o duhoare mai îndesată şi pieptul înecat, 
deoarece din fire nu-l aveă nici sănătos, nici larg, ci adesea apasat. 
Când se făcù iarăşi ziuă (adică a treia zi după aceea pe care o văzuse 
el mai în urmă), trupul lui fu găsit tot acolo, întreg, neatins şi acoperit 
cu veşmintele în care fusese îmbrăcat; înfăţişarea lui semană mai mult 
a unui om adormit, decât cu a unui om mort». ? 


Astfel, domnilor, Pliniu cel tânăr, martor ocular al groaz- 
nicei erupţiuni din anul 79, ne descrie şi aspectul naturii în 
acele zile fioroase şi moartea cea curagioasă a unchiului său, 
marele naturalist latin Pliniu. 

Să lăsăm însă în pacea lor seculară rămăşiţele muritoare 
ale lui Pliniu — pe ale cetăților vesuviane le vom răscoli mai 
târziu — şi să ne îngrijim acum numai de rămăşiţele spiritului 
şi ale ştiinţei lui. 


l strălucire; 2 In original şi textul latin. 

IMPĂRŢIREA ŞI CUPRINSUL Depe titlul operei lui Pli- 
OPEREI „HISTORIA NATURALIS“, Nitu, Historia Naturalis, na 


s'ar prea crede că ea îşi are 
NOŢIUNI DESPRE INDUSTRIILE ŞI jocul printre izvoarele arheo- 


ARTELE ANTICE. logiei, deşi, punându-ne pe 
tărâmul cu totul modern ab 
arheologiei preistorice, studiile geologice şi cele fiziologice au 
inceput a-şi da mâna cu antichităţile omeneşti. Dar rezultatul 
la care astăzi a ajuns ştiinţa, scormonind rămăşiţele străvechi 
prin fundul pământului, Pliniu, şi cu dânsul toţi naturalişiii 
vechimii, l-au presimţit numai prin instinct; deaceea au şi 
cuprins în scrierile lor asupra naturii tot ceeace ştiau, şi despre 
urzirile nesocotite ale firii, şi despre lucrările cugetate ale oa- 
mmenilor. 

Nimeni mai mult şi mai bine decât Pliniu n'a îndeplinit 
această sarcină enciclopedică. In treizeci şi şapte ale sale 
cărţi, el a adunat noţiuni din mai mult de cinci sute scrii- 
tori, pe cari îi şi numeşte, şi pe lângă aceasta a adaus tot 
ceeace à puiut află şi învăţă prin propriile sale observaţiuni 
şi cercetări. El într'insele vorbeşte mai întâi despre lume şi 
“elemente, de mundo et elementis, schiţând cunoştinţele as- 
tronomice, fizice şi meteorologice ale epocei sale; apoi în 
patru cărţi face o descriere completă a pământului ştiut pe 
atunci, enumerând cu oarecari amănunte, uneori interesante 
şi pentru arheologi, locurile, gintele, mările, cetăţile, portu- 
rile, munţii, râurile, întinderile şi popoarele, cari sunt sau au 
fost, qui sunt aut fuerunt. Cartea a şaptea e destinată for- 
mării şi desvoltării omului, precum şi invenţiunii . artelor; 
acolo dă el idei răpezi despre antropologie, fiziologie şi chiar 
despre etica timpului său. Apoi de aci înainte urmează patru 
cărţi despre animalele pământene, acuatice şi sburătoare, şi alte 
douăzeci şi una cărţi, în cari se întinde foarte mult asupra 
plantelor, studiindu-le din punctul de vedere fiziologic, de- 
scriptiv, agricol, industrial şi mai ales farmaceutic, Zece lungi 
cărţi din acestea, Pliniu le scrise numai spre a ne da cu dea- 
măruntul toate rețetele de leacuri, de doctorii şi descântece, 
câte s'au ispilit vreodată babele a plămădi cu rădăcini, cu 
ierburi, cu lighioane şi cu pietre. 

Ultimele cinci cărţi cuprind noţiuni despre metaluri, despre 
pietrele ordinare şi scumpe, în fine despre pictură şi culori. 
Aci sunt grămădite numeroase indicaţiuni şi fapte de cea mai 
mare însemnătate pentru cunoştinţa artelor antice. De aci vom 
culege dar, cam pe încercate, un şir de exemple, cari ne vor 

face, cred, să preţuim, sub raportul arheologiei, valoarea 
scrierii celei mult variate şi mult cuprinzătoare a lui Pliniu. 

Deschizând-o la cartea XXXVI, despre natura pietrelor, într'un 
capitol special, destinat la enumerarea bărbaţilor cari şi-au 
făcut un nume prin sculptură, găsim despre Fidias cele ce 
urmează. 

Le vom adauge ca un complement la acele ce ni s'au spus 
în Pausanias, despre măreaţa lui statue din templul Elidei.! 


«Nimeni nu pune la îndoială că Fidias este cel mai renumit printre 
toate popoarele cari cunosc faimă Joelui Olimpic; dar pentru ca sa ştie 
a-l lăudă, după meritul său, şi cei cari n'au văzut lucrarile lui (şi dintre 
aceia suntem şi noi, domnilor), vom aduce la cunoştinţă oarecari mici 
împrejurări, cari vor învederă geniul său, Nu ne vom servi întru aceasta, 
de frumuseţea Joelui Olimpic, nici de marimea Minervei, făcută de 
dânsul pentru Atena, care este 'naltă de douăzeci şi şase de coţi, lu- 
crată numai numai de fildeş şi aur, ci vom arătă numai că pe umflă- 
tura rotunjită a scutului ei, el a săpat o bătălie de amazoane, şi pe 
partea scobită a pavezei, lupta crâncenă a zeilor cu uriaşii; iar pe tăl- 
pile ei, pe aceea a Lapiţilor cu Centaurii; astfel în orice amanunt afla 
un prilej de a-şi desvoltă arta şi maestria...» 2 


MINERVA DIN PARTENON Intocmai ca pentru Joele Olimpic, 
OA LULEIDIAS. arheologia modernă, nemângâiată de 
TEVI a fi pierdut lăudatele modèle ale lui 
Fidias, a făcut şi pentru Minerva hriselefantină din Partenon, 
încercări de restituțiune ; dar, în cazul acesta, nu numai Qua- 
tremere de Quincy a scris asupra subiectului o disertaţiune 
specială, însoţită cu desemnele detaliate ale restituţiunii, dar 
încă un ilustru şi bogat arheolog francez, ducele de Luynes, 
care, pe lângă unul din cele mai mari nume ale Franţei şi 
pe lângă una din cele mai mari averi ale Europei, aveă şi 
gustul artelor şi cunoştinţele unui perfect anticar, ducele de 
Luynes, nemulţumit de încercările lui Quatremere de Quincy, 
întreprinse a reface cu aur şi cu fildeş o Minervă pe cât se 
va puteă mai asemănată cu aceea a lui Fidias. El încredinţă 
această lucrare importantă, renumitului sculptor francez Si- 
mart, care lucră opt ani la dânsa, punând toată ştiinta şi arta 
sa, pentru a scoate la lumină o nouă Minervă hriselefantină. 
La prifna expoziţiune universală din Paris, în anul 1854, 
opera lui Simart a fost expusă publicului, care a admirat 
într'însa erudiţiunea şi talentul artistului modern; dar impre- 


i Plinii Secundi Natur. Histor. lib. XXXVI, 4. 
2 in original şi textul latin. 

siunea generală a fost că, precum spre a da naştere unei 
zeițe a înţelepciunii trebuiă un cap de Joe, tot aşă, spre a 
inchipui şi a execută o adevărată Minervă a Partenonului, 
trbuiă un geniu ca al lui Fidias. 

Această fastuoasă fantazie de arheolog a costat însă du- 
celui de Luynes vreo 250,000 franci, şi astăzi, după moartea 
bătrânului duce, care, credincios  tradiţiunilor aristocrației 
catolice, şi-a sfârşit zilele la 1867, în vârstă de 65 ani, pe- 
trecând nopţile pe bastioanele Romei, în apărarea papei, astăzi 
Minerva lui Simart se află într'una din sumptuoasele sale 
ale castelului dela Dampierre, nu departe de Paris, unde ră- 
posatul duce ştiuse a întruni nepreţuite minuni ale artei an- 
tice şi contimporane, 


GRUPA LAOCOONTELUI Să nu părăsim încă, 
DIN VATICAN JUDECAT DE PLINIU, domnilor, lista de opere 
sculpturale dată de Pliniu, 
şi în urma Minervei lui Fidias, cea pierdută pentru noi, cu toate 
încercările sumptuoase ale arheologiei moderne, să ne oprim 
asupra unui alt cap de operă, pe care am avut fericirea de a-l 
regăsi chiar la locul unde Pliniu ne spune că l-a văzut şi 
dânsul. Obiectul este de o mare importanţă, căci iată cum 
vorbeşte Pliniu despre el, după ce a enumărat anume pe cei 
mai de frunte sculptori ai antichităţii elene: ! 


«Renume mare — zice el — au mai avut şi alţii mulți, ale căror opere 
perfecte, fiind lucrate în comun de un număr mare de artişti, nu le-a 
rămas faimă, din cauză că ea nici se puteă da numai unuia, nici mai 
mulţi nu o puteau impărţi deopotrivă: precum este cazul cu Laocoon- 
tele ce se află în clădirea împăratului Titu, operă care trebuie pusă mai 
presus de toate producţiunile de arta, şi ale picturii şi ale sculpturii, 
Dintr'o singură piatră, pe dânsul, pe fii lui şi pe minunata împleticire a 
şerpilor, le lucrară, într'o unire însemnaţii artişti din Rhodos, Agesandru, 
Polydor şi Athenodor». 2 


In primăvara anului 1506, un cetăţean din Roma, care pe 
atunci eră proprietar al locului depe muntele Escuilin, unde 
fusese băile lui Titu, săpând printre ruinele de sub pământ, 
dete intro boltă, peste grupa de marmoră menţionată cu 
laudă de Pliniu. Iuliu al n-lea, mare protector al artelor, dete 
500 scuzi de aur descoperitorului şi trimise pe însuşi Michel- 
Angel ca să constate dacă este chiar Laocoontele lăudat în 


1 Plinii Secundi Natur. Histor. lib. XXXVI, 4. 
2 In original, şi textul latin. 

scrierea naturalislului latin. Marele artist cercelă aceă minune 
a artei, miracolo dell arte, precum zise el, şi descoperi că 
Pliniu se înşelase numai socotind-o săpată toată dintr'o sin- 
gură piatră; Laocoontele erà compus din trei bucăţi foarte 
măiestrit adunate. Dar când s'a descoperit, mai multe părţi 
erau fărâmate şi lipsiau; a trebuit dar ca diferiţi artişti să 
lucreze la restaurarea braţelor. Astfel s'a schimbat poate cevă 
din aspectul primitiv al operei, care azi, intr'o sală osebită a 
Vaticanului din Roma, ne prezintă cu mândrie cea mai fru- 
moasă grupă sculpturală a antichităţii, 

De 368 de ani, de când s'a descoperit Laocoontele, s'a 
scris mai mult decât se poate citi asupra lui şi asupra ar- 
tiştilor cari l-au executat, S'a crezut că unul din ei, Agesandru, 
a fost tatăl celorlalţi doi, Polydor şi Athenodor, şi că ei, cu 
toţii, trăiau chiar pe timpul lui Titu. Dar judecătorii cei mari 
ai esteticei antice cu Winckelmann, întemeietorul istoriei ar- 
telor, în cap, au recunoscut, în stilul acestei opere, o epocă 
încă înfloritoare a artelor grece, adică cu puţini ani în urma 
lui Alexandru cel Mare. 


WINCKELMANN. Winckelmann a admirat în această grupă, 
Tm minunatul simţimânt estetic al anticilor, care 
îi învăţă să tăinuească sub o figură cu trăsuri liniştite, adân- 
cile suferinţe ale trupului şi ale sufletului. «Precum marea, 
zice el, stă liniştită în adâncimile ei, oricât de turburată 
i-ar fi suprafaţa, aşă şi în figurile grece, chiar în mijlocul 
pasiunilor, înfăţişarea lor anunţă un suflet mare şi neclintit 1». 

In adevăr, ce senină şi cu toate acestea ce pătrunzătoare 
e durerea care stă răspândită. pe feţele lui Laocoon şi ale fiilor 
săi, în admirabila grupă de marmoră! Doi şerpi lungi şi 
mlădioşi i-au încolăcit de toate părţile; unul strivind, sub vâr- 
toase împleticiri, un picior şi un braţ al copilului din stânga, 
care cearcă spăimântat a se desprinde, şi-a înfipt colții în 
şoldul bătrânului, ale cărui pântece se sumet, formând un 
deşert spasmodic până sub coaste. Copilul din dreapta, muşcat 
sub braţ de celălalt şearpe, pare a cădeă sleit de puteri pe 
altarul de piatră, unde se reazimă şi muncitul său părinte. 
Totul formează o piramidă în care musculatura cumpătată a 


1 Winckelmann's, Geschichte der Kunst des Alterthum, 1764. Mai multe 
ediţiuni au urmat. Ca traducţiuni ale acestei insemnate opere, e de notat 
cea italiană a lui C. Fea, Roma, 1783—84. Există şi două traducţiuni 
franceze : una de Huber, Leipzig, 1781 ; şi alta de Jansen, Paris, 1798—83. 

trupurilor goale şi expresiunea de adâncă durere a frumoa- 
selor chipuri răsar cu un efect armonios şi impunător din 
pletoasele şi năclăioasele încolăciri ale fiarelor târitoare. 
Firea omenească se vede suferind straşnic, dar suferinţa 
n'o face să piardă nimic din frumuseţea formelor ei. Laocoon 
şi fiii lui, cu amarnică jale, rabdă pedeapsa cerească ce i-a ajuns, 


MOARTEA LUI LAOCOON Cine din d-voastră ar vedeă, în 
ÎN VIRGILIU. marmoră, grupa Laocoontelui, nu 
= şi-ar puteă opri gândul de a se re- 

purtà îndată către admirabilele versuri din cartea u-a a Eneidei 

lui Virgiliu, versurile în cari vedem cum fiul lui Priam, preotul 
lui Apolon, cel care, în înjeleapta-i prevedere se temeă de 

Greci şi când veniau cu daruri— timeo Danaos et dona 

ferentes — îşi plăteşte cu o groaznică moarte întemeiatele 

sale presimţiri. 
Daţi-mi voie, domnilor, a vi le rememoră, ca o plăcută şi 

clasică amintire, de care arheologia niciodată nu se fereşte]... 
Acum pentru ca să ne servim mai cu înlesnire, în cercetarea 

noastră arheologică, cu fiorosul tabel prezentat în aceste mi- 

nunate versuri, le vom trădă într'o păcătoasă proză româ- 

nească : 


«Aci altă mai mare şi mai înfiorătoare întâmplare se arală nenoroci 
ţilor Troieni şi fâră veste le turbură şi mai tare minţile. 

Laocoon, adus de soartă a fi preotul lui Neptun, înjunghiă cu solem- 
nitate un taur uriaş, pe altarele lui. Dar iată că din Tenedos, pe liniş- 
titele valuri se aştern doi şerpi pe deasupra mării (mi-e groază a 
spune!) şi formând cercuri nemărginite, se apropie împreună de ţărmuri. 
Grumazurile lor se înalţă printre valuri şi creştetele lor sângeroase ra- 
Sar deasupra undelor; la spate, trupurile lor se târăsc înapoi prin mare, 
iar spinările lor se încovoaie în arcuri colosale. Ei trec cu sgomot prin 
apa spumegată ; dar iată-i că ajung la mal. Ochii lor învăpaiaţi scapără 
numai sânge şi foc, iar din fălcile lor şuerânde ies limbi răsunătoare. 
Noi fugim toţi cu feţele palite. Dar ei, cu mers hotărit pornesc către 
Laocoon. Mai întâi şerpii cuprind în verigile lor, trupurile mai plăpânde 
ale ambilor săi fii, şi muşcându-le, se repasc din ticăloasele lor membre. 
Apoi, venind chiar ei în ajutorul lor şi asvârlind săgeți, îl cuprind şi pe 
dânsul şi îl lănţuesc în încolăciri uriaşe; de dona ori s'au sucit împre- 
jurul mijlocului său, de două ori spinările lor cu solzi i s'au înfăşurat 
împrejurul gâtului, şi creştetele lor înalte se ridică deasupra capului său. 
Dar ei, întinzând când o mână, când pe cealaltă, cată a se destăşură 
din noduri şi pe cordelele depe fruntea lui pică sângele şi negrul venin. 
Totdeodată el înalţa către cer groaznice strigari, precum muge un taur, 
când dela altar fuge ranit şi leapădă depe grumaz securea rău îndrep- 


1 [n original urmează textul latin. 

tată. In fine gemenii monştri îşi apucă calea către altarul înălţat al tem- 
plului, şi se duc în locuinţa asprei Palade, ca să-şi ascundă trupurile lor 
sub picioarele şi sub scutul boltit al zeiţei.» 


LESSING. Confruntarea aşă de firească a acestui admirabil 
episod de poezie clasică cu capul d'operă scul- 
pturală din Vatican, a deschis, domnilor, un câmp întjns şi ro- 
ditor studiilor de estetică şi de arheologie. Unul din cei mai 
de frunte literați ai Germaniei din secolul trecut, Lessing, 
căruia arta dramatică îi datoreşte atâta cât şi critica literară 
şi artistică, a luat materie din această confruntare, spre a 
scrie un mic tratat despre marginile picturii şi poeziei, ! 
care a rămas pentru totdeauna un model de critică anticară, 
un breviar al esteticei, aplicată la cele două arte despre 
cari tratează, şi, prin extensiune, la literatură, la poezie şi la 
frumoasele arte în genere. | 

Lessing stabileşte acest important principiu: că activitatea 
poetului se poate desvoltă în domeniul zimpului, pe când însă 
a artistului se află restrânsă în marginile spațiului; că unul 
produce impresiune asupra publicului prin o desvoltare suc- 
cesivă şi cadenţată de efecte varii, pe când celălalt trebuie, 
în orice operă a sa, să aleagă un moment unic al timpului 
şi să cate a-l reprezintă sub cel mai frumos, mai viu şi mai 
impunător al său aspect. 

Aplicând aceste idei la grupa Laocoontelui şi la diferenţele 
cari există între formele ei şi descrierile scenei din Eneida, 
iată în ce mod se exprimă Lessing: 


«Artistul a lucrat cu scop ca să ajungă la cea mai înalta Îrumuseţe 
sub împrejurările impuse de durere trupească. Pe aceasta nu puteă însă. 
sa o împreune cu cealaltă, pe cât el ar fi ţinut seamă de puterea ei 
desfigurătoare. A trebuit dar să o supună celeilalte; a trebuit să aline 
Strigatul în suspin; nu doară pentrucă strigarea dovedeşte un suilet fară 
tărie, ci fiindcă ea descompune figura într'un mod respingător. Sa-şi în- 
chipuească în adevăr cinevă pe Laocoon cu gura mare căscată, şi va 
judecă ; să şi-l închipuească strigând şi va vedeă. Mai înainte el s'a pre- 
zintat ca o imagine, care inspira compâtimirea, fiindcă întruniă în acelaş 
timp frumusețea şi durerea ; acum a devenit o imagine pocită şi nesu- 
ferită, dela care îşi întoarce omul privirile, fiindcă aspectul durerii deş- 
teaptă neplăcere, fără ca frumuseţea ființelor suferinde să poata preface 
acea neplacere întrun simţimant duios de compătimire». 


Aşă vorbeşte Lessing despre grupa Laocoontelui ; şi într'alt 
loc, el ne dovedeşte ca descrierile poeţilor nu sunt supuse 


1 Lessing, Laocoon der ueber die Graenzen der Malerei und Poesie. 
Leipzig, 1776. Trad. franceză de Ch. Vanderbourg, Paris, 1802. 

la aceleaşi condițiuni estetice. Poetul se bucură de mai multă 
libertate. Astfel, bătându-şi joc de criticii nevoiaşi, cari mai 
“nainte de dânsul, aruncau ponosul când asupra scenei din 
Virgiliu, când asupra grupei din Vatican, Lessing ne-a făcut 
să înţelegem că admiraţiunea noastră poate să fie egală 
pentru poetul din Mantova şi pentru sculptorii din Rhodos, 
deşi dânşii ne-au reprezințat, în moduri cu totul diferite, 
moartea dureroasă a lui Laocoon şi a fiilor săi. Astfel am 
rămas împăcaţi şi cu opiniunea lui Pliniu, care declară că, 
dintre toate operele sculpturii şi ale picturii din timpul său, 
Laocoontele a fost şi este bucata cea mai aleasă, bucata cea 
mai de frunte. 

Nu cred, domnilor, a fi pierdut timpul cât l-am petrecut 
vorbindu-vă despre această operă capitală a artei antice. Marea 
stimă ce însuşi Pliniu aveă către dânsa ne-a impus oarecum 
această digresiune, chiar în sânul apreţuirilor ce voim a con- 
sacră naturalistului anticar. El, în acest caz, ne va da de sigur 
aprobaţiunea sa. Dar totuş, nu voim a abuză de dânsa, şi 
prin urmare vom mai căută, tot prin cărţile lui, alte subiecte 
de studiu şi de comparaţiune. 


DESCOPERIREA ŞI INDUSTRIA Să alegem deocamdată o ma- 
STICLEI ÎN ANTICHITATE. terie în cercul industriilor vechi. 
IEC EEE E a Să vedem bunăoară cum s'a 

descoperit sticla şi cum s'a priceput antichitatea a o întrebuinţă. 
Tot Pliniu ne spune cum că în ţara Feniciei se scurge din 

muntele Carmel un râu cu ape line şi sălcii, numit Belus, 
care se varsă în mare, lângă oraşul Ptolemais, depuind pe 
ale sale maluri un năsip mărunt, neted şi limpezit de orice 
mocirlă : 


«Se zice că o corabie cu neguțători de silitră, fiind împinsă pe acele 
maluri, şi aceştia respândindu-se pe tarmuri ca să-şi gătească mâncarea 
şi, negăsind pietre spre a-şi aşeză pe ele căldările, aduseră din corabie, 
pentru acest scop, bulgări de silitră Dar silitra înferbântându-se ames- 
tecată cu năsipul depe mal, începu a se scurge sub forma de şioaie 
transparente, şi astfel se afla sticla.» 1 


Apoi, de aci înainte industria omenească se încercă în tot 
felul asupra acestei materii : 


«Massele de sticlă, adaugă tot Pliniu, se topiră în cuptoare şi fură di- 
vers colorate; uneori li se dete forme prin suflare; alteori se taiară la 


1 Plinii Secundi Natur. Histor. lib. xxxvi, 66. 

roată ; alteori încă se sculptara ca argintul, şi oraşul Sidonul se deosebi 
în vechime prin asemenea fabrici. Acolo se născociră chiar şi oglinzile 
de sticla — siquidem etiam specula excogitaverat». | 


Auziţi, domnilor, Pliniu ne spune că la Sidon, într'o adâncă 
vechime, s'au născocit oglinzile de sticlă şi nu la Veneţia, 
într'al vu-lea secol, precum ar puteă crede cei cari n'au citit pe 
Pliniu. E neapărat dar ca să cunoaştem bine pe autorii vechi, 
când ne ocupăm de arheologie, căci altfel putem cădeă, din 
neştiinţă, în erori neiertate, şi ajungem să ne facem, atât în pri- 
vinţa antichităţilor, cât şi în vocabularele limbilor antice, teorii 
şi exegeze de fantazie, cari ne dau îndată cu capul de ridicol. 

Daca insist aşă tot mereu, domnilor, asupra modului de- 
pe care trebuieşte studiată arheologia, creadă-mi-se că o fac 
numai cu gândul că, printre d-voastră, toţi cari îmi faceţi 
onoarea de a veni să mă ascultați, se va găsi vreunul care 
din mult-puţinul ce va auzi dela mine, va prinde gust 
la studiile arheologice; şi pentru acela mai cu seamă mă 
simt dator, depe această catedră, ca să-i arăt la ce fel de 
sorginţi i se cade să alerge şi cefel de metode se cuvine să 
întrebuinţeze, pentru ca să nu umble zăpăcit prin domeniul 
antichităţilor, 

Arheologia, o repet, domnilor, este o ştiinţă cu principii 
ale ei, pe cari trebuie cinevă să le cunoască; cu regule pe 
cari trebuie să le ştie şi să le urmeze; cu o multiplicitate de 
materii pe cari nu se cade să le nesocotească. Nu este dar 
permis unui om serios a o trată numai ca o simplă petre- 
cere, bună peniru orele de recreaţiune, ca o afacere despre 
care oricine poate, cu o uşurică spoială, să vorbească ca din 
carte şi să scrie în fuga condeiului, fără de nici o pregătire 
prin studii anterioare. 

Feriţi-vă, domnilor, de asemenea ispite ; fugiţi de astfel de 
mâncărimi arheologice. Ele nu o să vă ducă, zău, la vreun 
rezultat bun, nici pentru d-voastră, nici pentru progresul ştiinţei. 
Vă recomand toate acestea cu insistenţă, pentru ca nu cumvă 
vreunul din d-voastră, pornit pe aşă primejdioasă cale, să ia, 
îndată ce va ieşi de aci, pana în mână, spre a scrie despre 
antichităţi, socotind c'a învăţat dintr'ale mele slabe cuvinte 
tot ce-i trebuiă, pentru a croi din bucată articole de arheologie. 

Citiţi mai bine pe Pliniu sau veniţi să-l citim uneori îm- 
preună şi totdeodată să cercetăm prin muzee ce anume lu- 
cruri s'au mai găsit, despre cari pomeneşte şi Pliniu. 


1 In original şi textul latin. 

Bunăoară, dintre vestitele sticlării ale antichităţii, de cari 
el ne vorbeşte cu atâta laudă la sfârşitul cărții a XXXVI-a, 
dintre acele obiecte aşă plăpânde, încât te miri cum timpul 
a mai putut păstră vreuna, o să vă citez acum deocamdată, 
domnilor, numai două mici vase, admirabile prin delicatețea, 
prin grația, prin eleganța lor. 


VASUL „DIATRETUM“ DIN Unul se află în muzeul național 
MUZEUL DELA PESTA. din Pesta, găsit la 1845 în rui- 
a a EBIIEI nele vechii cetăţi panonice Alisca. 

astăzi Szekszard, în comitatul Tolna. E de mirare cum s'a 
putut transportă aşa departe de centrurile culturii antice, un 
obiect atât de friabil!; cum a putut el să străbată atâţi se- 
coli! E o năstrapă de sticlă albă transparentă, de o fineţe 
minunată, căreia timpuli a dat reflecte multicolore şi pe fundul 
căreia, ca ornamente lucrate d-jour şi deaceea numite dean- 
ticari diafrefa — vasa diatreta — sunt lipiți mai mulţi peşti- 
şori modelaţi tot de sticlă, cu aripile, cu solzii lor şi cu bo- 
turile căscate ; împrejurul lor aleargă un cerc format de îne- 
luşe de sticlă, iar pe laturile vasului, par'căar fi un rând de 
uşurele şi delicate toarte, se înşiră, una câte una, o mulţime 
de elegante litere elene, cari întocmesc inscripțiunea urmă- 
toare : «LEIBE TO POIMENI PIE ZES AlS». Peştii alegorici, precum 
şi înţelesul inscripţiunii, par a se referi la simbolurile şi la 
formulele creştinismului primitiv; ea zice: Toarnă în onoarea 
păstorului ; şi să trăeşti vieață cuvioasă ! 


VASUL LUI PORTLAND, Dela vasul ajurat ori diatret, san 

dela năstrapa creştină din Pesta, sâ 
trecem la vestitul urcioruş păgân, cunoscut astăzi sub numele 
de vasul lui Portland. Acest cap d'operă al sticlăriei antice 
a făcut, dela descoperirea sa in secolul al Xvir-lea, o falnică 
intrare în lumea anticară ; el s'a găsit îutrun sarcofag de 
marmoră pe calea dili Roma la Tivoli şi s'a crezut că ce- 
nuşa dintr'insul erà chiar a împăratului Alexandru Sever. 
Faptul nu s'a prea putut constată istoriceşte, dar vasului 
i-a rămis valoarea sa artistică; el e de sticlă albastră netrans- 
parentă, cu mânere subțiri de ambele laturi; dar pe fund şi 
pe pântece sunt figuri albe proeminente, lucrate cu o minu- 
nată fineţe, cu o artă necomparabilă. Subiectele alegorice re- 
prezentate atât de către bustul de femeie îmbrobodită depe 


1 fragil. 

fund, cât şi de cele două grupe, fiecare de câte trei persoane, 
depe laturi, sunt încă enigme anticare. 

Nu e locul aci de a expune toate desbaterile iscate între 
arheologi asupra acestei materii; de 250 ani şi mai bine, 
acest vas a preocupat pe învăţaţi. Intrat mai întâi în colec- 
țiunea din palatul Barberini în Roma, el a trecut prin mai 
multe mâni, până când ducele de Portland l-a cumpărat pe preţ 
de 2.000 livre sterling, adică 50.000 l. n., şi apoi l-a dăruit 
muzeului britanic din Londra. 

Dar pe lumea aceasta, domnilor, invidia se leagă de orice 
nume mare şi lăudat. Marea reputaţiune şi faimă a acestui 
urcioraş necăji atât de tare pe unuldin acei insulari, a căror 
originalitate e soră bună cu nebunia, încât într'una din zilele 
anului 1845, Englezul nostru întră în British- Museum cu planul 
premeditat de a sparge vasul ce-l supără, şi cu cel mai mare 
sânge rece, fără milă nici mustrare, el îşi execută negrul 
proiect. Din norocire, cioburile se putură adună; vasul lui 
Portland se lipi la loc şi originalul nostru gustă în liniştea 
închisorii, plăcerile şi gloria nedisputate ale triumfului său. 

Dar mă veţi întrebă poate, domnilor, Pliniu pomeneşte cl 
oare anume despre urciorul de sticlă albastră din Londra şi 
despre năstrapa de sticlă albă din Pesta? Adevărul e că na- 
turalistul, în ceeace priveşte vasurile de sticlă, se ţine în ge- 
neralităţi şi nu menţionează despre nici un vas, care să se 
fi păstrat, tocmai acela, până la noi. Nu este aci cazul Lao- 
coontelui; dar un caz analog îl vom află, vorbind despre o 
industrie antică foarte înrudită cu a sticlăriei. E vorba de 
mozaică. 


MOZAICELE ANTICE. Noi, în clasificaţiunea ce am impus 
monumentelor estetice ale antichităţii, am 
întrunit mozaicele cu sticlăriile şi cu smalturile. Transiţiunea 
ne este dar indicată chiar prin programa noastră. 
Să facem dar încă un împrumut lui Pliniu, privitor, acesta, 
la arta mozaicei, şi fără de a ieşi din a XXXVI-a carte, cea 
plină de noţiuni asupra artelor antice : 1 


«Pavimentele'— zice el, (adică pardoseiile de camere cu pietre aşezate 
în figuri simetrice) — îşi au originea lorla Greci, carile lucrau cu artă, 
imitând pictura, până în timpul când mozaica le înlocui. In acest ultim 
gen, cel mai renumit a fost Sosus, care aşternu în Pergama, mozaica 


1 Plinii Secundi Natur. Histor., lib. XXXVI, 60. 

ce sa numit Asaroton oicos, fiindcă el lucră cu bucățele marunte şi co- 
lorate în diverse fețe, o pardoseală. pe care păreă a fi ramas lepadaturile 
unui prânz, lepădături ce este obiceiu a se mătură. Acolo eră şi o ad- 
mirabilă porumbiţă bând. cu umbra capului ei restrântă în apă; pe 
buzele vasului se vedeau şi altele, ciugulindu-şi fulgii». ! 


PORUMBII CAPITOLIULUI, Vă las să judecaţi, domnilor, ce 
m sărbătoare fu pentru lumea anti- 
cară şi artistică din Roma, când la 1737, se descoperi în rui- 
nele vilei lui Adrian, aproape de Tivoli, un cadru de mozaică 
reprezintând patru porumbi cu penele lor frumos variate în 
colori, stând, în felurite graţioase poziţiuni, pe buzele unei 
căldăruşe cu mânere. Cardinalul Furietti scrise îndată o carte 
despre mozaicele antice, în care cătă să dovedească cum că 
acest cadru este chiar o parte din vestita pardoseala a lui 
Sosus, menţionată de Pliniu; că împăratul Adrian o adusese 
de sigur din Pergama, spre a ornă cu dânsa vila sa tibur- 
tină ; în fine el numără chiar şi bucăţelele de sticlă colorată 
ale acelui cadru, arătând că într'un fol pătrat se aflau numa; 
puţin de una sută şasezeci. 

Mai târziu, sub papa Clement al xu-lea, renumita mozaică, 
de care mult s'a ocupat şi Winckelman, preţuind-o numai ca 
o copie depe tabelul lui Sosus. fu aşezată în muzeul Capi- 
tolin, unde ea este încă admirată sub numirea populară de 
Porumbii Capitoliului. 

E, netăgăduit, plină de graţie acea pictură lucrată din mii 
de fărâme solide şi în care blândele păsărele se răsfaţă, în 
poziţiuni mlădioase, sub veşmântul lor pestriţ. 

Acum vreo patruzeci de ani însă, o altă mozaică, cu acelaş 
subiect, dar poate şi mai corect lucrată, se găsi în ruinile 
Pompeii. 


„ASAROTON OIKOS“. Dar tot pe atunci, adică în anul 1833, 
o într'o vie dela marginile Romei, se află 
şi altă mult mai mare mozaică, care şi dânsa deşteaptă în 
memoria arheologilor, camera nemăturată, «asaroton oikos» 
a lui Sosus din Pergama. 

Guvernul pontifical cumpără acel paviment de mozaică 
și-l aşternii într'o sală a muzeului din palatul Lateran. Cen- 
trul lui, — poate locul vasului cu porumbii — lipsiă din cauza 
unei clădiri mai noi ce se făcuse deasupra anticei pardoseli; 


1 În original şi textul latin. 

dar jur-împrejur stau răsipite, ca fărămituri aruncate pe jos 
dela un prânz, tot felul de ciolane, oscioare de pui şi de peşte, 
scoici, melci şi coji de raci, coaje de mere şi de nuci, cior- 
chine de struguri cu boabele ciugulite, foi de lăptuci pişcate 
de dinte, ba chiar şi un şoricel care ronţăie într'un colţişor 
rămăşiţele acestui ospăț. 

E poate chiar acelaş despre care Horaţiu spune că din os- 
peţele îmbelşugate ale bogațţilor, trăiă bucurându-se de tre- 
cătoarele bunuri ale vieţii, şi da amicului său câmpean po- 
veţe de o comodă filozofie: 


«Cât poţi, trăeşte vesel în vesele ospeţe; 
Trăeşte, zău, cu gândul că traiu-ţi va fi scurt!» 1 


Versurile lui Horaţiu lipsesc depe aceă pardoseală; dar în 
locul lor se citeşte o inscripţiune greacă, stricată tocmai la 
începutul numelui propriu al artistului carea lucrat mozaica. 
Acela de sigur nu este Sosus din Pergama, ci se pare mai 
mult a fi un oarecare Eraclit. Tot ce se poate însă citi este 
«...klitos ergasato», adică «...clitos a lucrat-o». In orice caz, 
Pliniu aveă drept a zice că luxul pavimentelor ajunsese la un 
mare grad în vechime; martore ne stau încă rămăşiţele de 
mozaică aşternute pe jos, cari s'au găsit prin ruinele de case 
şi de băi la Roma şi la Pompei, ba chiar şi prin provincii 
depărtate ; mozaice interesante s'au găsit la 1823, şi în Ardeal, 
la Grădiştea din comitatul Hațegului. ? 

Despre spusele lui şi despre ce putem încă vedeă cu ochii, 
mai mai că am da dreptate acelui filozof cinic, Diogen sau 
Aristip, despre care spun medicul Galen şi istoricul Diogen 
Laerţiu că, fiind poftit să viziteze splendidele locuinţe, aşter- 
nute peste tot cu picturi şi cu mozaice prejioase, ale unui 
bogătaş ce nu-şi prea vedeă de curăţenia trupului, atât cât de 
a palatelor sale, scuipă drept pe obrazul stăpânului şi dacă 
i se cerii seama de o asemenea necuviinţă, se scuză zicând 
că, în toată casa, el nu a aflatalt loc, care să i se pară mai 
potrivit pentru această trebuinţă firească a omului. 


1 In original şi textul latin. 

2 Aceste mozaice, cari reprezintă între altele: Judecata lui Paris, pe 
Priam îngenunchiat dinaintea lui Ahile şi diverşi genii, au fost publi- 
cate cu desemne, de Joseph Arneth, în Archeologische Analecten, Wien, 
1851, stamp. XV, XVI, XVII, XVIII şi XXIII. 

ARGINTĂRIA DE MASĂ Pliniu, care ştie a fi şi moralist, 
LA ROMANI. mai ales când vorbeşte despre luxul 
CNI Ei cel nebunesc ce se introdusese pe 

timpul său, în uzurile casnice ale avuţilor Romani, Pliniu se 

necăjeşte foarte, se întristează, se vaietă şi se ruşinează când 
se vede silit să înşire zadarnicele cheltuieli ale strănepoțţilor 
lui Fabriciu, ai acelui vechiu şi aspru roman, care nu da 
voie unui general de armată să aibă mai multă argintărie decât 

o cupă şi o solniţă; Pliniu exclamă cu durere: «Heu mores! 

Fabricii nos pudet!» şi apoi, după acest omagiu dat anticei 

simplităţi romane, ne spune la ce preţuri considerabile ajun- 

sese vechia argintărie de masă, lucrată cu o măiestrie artis- 
tică, care deja eră pierdută pe vremea lui. 


MAGIRISCIA. Între alte subiecte săpate în relief pe aseme- 

nea vase, el ne pomeneşte despre păhăruţele 
pe cari se reprezentau, cu o delicateţe neimitabilă, scene de 
bucătărie, şi cari din această cauză se numeau magiriscia, 
(depe «mageiros», elineşte bucătar). 

Puţine de aceste magiriscie ne-au rămas până astăzi, căci 
obiectele antice de argint şi de aur au fost mai cu seamă 
sdrobite şi topite pentru alte uzuri, în timpii de barbarie. Dar 
tot se mai găsesc prin muzee, frumoase rămăşiţe de argin- 
tărie de masă din timpii antici. Cea mai prețioasă descope- 
rire de acest fel este fără îndoială şi cea mai nouă, adică 
aceea care s'a făcut abiă de opt ani acum. 


TEZAURUL DELA HILDESHEIM. Armata prusiană, căreia dela 

un timp încoace! soarta îi 
surâde în toate şi pretutindeni, intrase învingătoare la 1866, 
în cetatea hanovreză Hildesheim. Soldaţii lucrau la bastioane, 
când deodată ei deteră peste o comoară şi scoaseră de sub 
pământ vreo şasezeci de vase, mari şi mici, toate de argint, 
talere, căldăruşe, tăviţe, cupe, solniţe, castroane de diferite 
dispoziţiuni şi forme, multe simple, dar unele ornate cu fi- 
__ guri şi cu arabescuri din cele mai elegante. S'a crezut că aceasta 
ar fi argintăria de campanie întreagă a unui comandant de 
armată roman, a unui nedemn urmaş al lui Fabriciu, tare 
abătut dela virtuoasele lui prescrieri; poate chiar a fost aceea 
a nenorocitului Varu, care pierzându-şi legiunile pe câmpii 
dela Teutoburg, va fi părăsit, pitite sub pământ, luxoasele 
sale unelte de ospeţe. 


1 Odob. scrie în 1877. 

D'ar fi aşă, n'aveă oare dreptate Phniu când ziceà: «Vai de 
moravurile de astăzi! Cată să roşim dinaintea unui Fabriciu» ? 

Printre vasele tezaurului dela Hildesheim, cari astăzi se 
văd în cabinetul de antichităţi din Berlin, se deosebesc mai 
cu seamă două, şi anume: un adânc crater ornat cu ipo- 
grifi la basă şi, pe laturile lui cu plante marine depe cari 
mici genii se luptă cu animale acuatice, raci, peştişori şi lan- 
guste; apoi încă o frumoasă pateră, care prin forma sa se 
asemueşte cu strachina noastră de aur dela Pietroasa, dar care 
poartă la mijlocul ei o Minervă şezând pe o stâncă, rezi- 
mată pe scutul ei şi sprijinindu-şi mâna stângă pe un fel de 
ancoră. Graţia acestei figuri, perfecțiunea amăruntelor, cari 
toate par a fi fost aurite, ne confirmă în înalta idee ce ne 
dă Pliniu, despre arta toreutică şi despre cizelatura în argint 
a meşterilor antici. 


PREŢUL ŞI NATURA Un alt subiect de indignaţiune pen- 
VASELOR „MURRHINE«. tru naturalistul nostru, şi totdeodată 
——— o mare bătaie de cap pentru arheologii 
moderni, sunt vasele pe cari Romanii le numiau murrhine, şi cari, 
depe spusa lui Pliniu, veniau din adâncul Orient şi se plătiau 
la Roma până la 300 talenţi (adică 1.476.000 l. n.) bucata. 
Astfel, cel puţin, a cumpărat împăratul Neron o cupă murr- 
hină, şi Pliniu povestind aceasta, se indignează cum un pă- 
rinte al patriei a putut să bea aşa de scump! «Memoranda 
res tanti imperatorem patremque patriae bibisse». 

Dar ce erau acele vase murrhine, pe cari le găsim ase- 
muite la preţ, în antichitate, cu pietrele cele mai rare şi mai 
scumpe, cu diamantul, cu smaragdul, cu mărgăritarul? 


NEGOŢUL ROMANILOR CU Unii arheologi moderni au cre- 


ADÂNCUL ORIENT. zut că erau chiar vase de porțelan 
E de China, pe cari industrioasa şi 


iscusita naţiune a Serilor sau Chinezilor le vindeă neguţă- 
torilor din apusul depărtat, împreună cu stofele lor de mă- 
tase, ascunzând însă cu mare îngrijire secretul acestor in- 
dustrii. Slabele noţiuni ce putem culege asupra acestui subiect 
din scriitorii antici sunt cu totul insuficiente, spre a rezolvă ches- 
tiunea. Aşadar fără de a pune mare; temeiu pe această atri- 
buire a misterioaselor vase murrhine, noi însă astfel am căutat 
a explică cum au putut face orientalii ca pentru vasele şi sto- 
fele lor, precum şi pentru blănuri, profumuri şi alte câtevă 
articole de lux, să treacă pe tot anul, din imperiul roman, 

în Asia cea abiă cunoscută, aceă sută de milioane de sesterții, 
despre care menţionează naturalistul nostru. + 

Pliniu, cu neobosita lui stăruință de a enumeră toate obiec- 
tele cunoscute pe timpul său — calitate sau defect pe care 
se cam vede că mi l-a trecut şi mie, de când am început să 
citez noţiuni arheologice de prin scrierea naturalistului — 
Pliniu ne vorbeşte cu deamăruntul despre toate acele arti- 
cole de negoţ, despre caracterul şi preţul lor. Acestea sunt 
toate însemnări foarte interesante, atât pentru istoria tran- 
sacţiunilor comerciale din trecut şi pentru cunoştinţa diferi- 
telor industrii ce au înflorit în vechime, prin ţările vizitate 
sau numai bănuite de Romani. 

In acest cerc de idei, am puteă, cu o legitimă curiozitate, 
să mai întrebăm pe Pliniu — el care erà aşă de bine infor- 
mat despre aşă multe şi felurite lucruri — să-l întrebăm ca 
să ne spună ce va fi ştiut el oare despre locuitorii ţării 
noastre; pe acele vremi? 


NOŢIUNI DESPRE DACI ŞI Din nenorocire, el nu pare a se 
DUNĂRE CULESE ÎN PLINIU. fi interesat mult de străbunii noştri 
A Cei barbari; îi cam trece cu ve- 
derea, şi abiă la un loc spune că dincolo de Dunăre (adică 
aci) trăesc în codrii muntoşi nişte Gaţi, cărora Romanii le 
zic Daci; într'alte două locuri adauge că acei Daci, bărbaţi 
şi femei, au sălbaticul obiceiu de a-şi însemnă trupul cu cu- 
lori stoarse din plante şi că uneori copiii lor se nasc cu sem- 
nele ce părinții şi-au făcut la braţ. Apoi încă, vorbind despre 
mândra noastră Dunăre, povesteşte că pe acolo unde ea îşi 
are izvorul, adică în munţii Abnoba din Germania, în apele 
ei se naşte un fel de peşte negru care ucide îndată pe cine-) 
gustă. Faptul, precum ştiţi, nu s'a adeverit până acum, dom- 
nilor. Dunărea în cursul ei nu ne aduce peşti veninoşi şi 
oricare i-ar fi natura acolo unde se naşte, aci la noi, ea 
curge falnică şi înroditoare. Să nu credem dar la toate ca- 
lomniile lui Pliniu, ci împreună cu un poet român, să zicem 
şi noi vechiului Istru, binecuvântatul şi mult darnicul nostru 
ocrotitor ; 

Curgi, şi dacă vreo ţară ar face vreo vană încercare 

De a te reclamă cu dreptul că în ea ai fost născut, 

Spune-i să te ţină în leagăn până când vei creşte mare, 

Şi-apoi vino în ţara noastră, mândru, falnic şi avut! 


1 Plinii lib. xu, 4l. 

Ar fi o nedreptate, ar fi un sacrilegiu, domnilor, să sfâr- 
şesc această cercetare a operei lui Pliniu, făcută cam pe să- 
rite, lăsându-vă sub trista impresiune a dispreţului ce el arată 
către străbunii noştri cei barbari, către Dacii, locuitorii stră- 
vechi ai luncii dunărene. 


. APOLOGIA ROMANILOR Ne vom împăcà însă cu dânsul, 
ŞI A ITALIEI mai 'nainte de a ne despărți, citind 
e laudele ce el dă poporului roman şi 

luminilor pe cari acesta le-a respândit peste lumea întreagă, 
lumini cari aveau să ajungă şi pe malurile Istrului, cu puţini 
ani după publicarea cărţii lui Pliniu. 

lată cum exprimă el această admiraţiune către poporul 
Tege:! 


<Neţărmuritei maiestăţi a păcii romane, omenirea datoreşte acel bine 
universal, purtat deopotrivă peste tot locul, acel folos nu numai dea 
se cunoaşte între sine oamenii de pretutindeni, dar încă de a căpătă 
ştiinţe despre ţări şi despre popoare, despre munţii ce-şi înalţă fruntea 
până la nori. despre productele sânului lor, despre plantele ce cresc pe 
ei! Fie“ca cerul să ne păstreze în etern acest bine! Căci ela dăruit 
lumii pe Romani, întocmai ca şi un al doilea soare !» 3 


Nimeni, domnilor, nu erà mai în stare ca Pliniu să pre- 
ţuească în dreapta sa valoare întinsa domnire a Romanilor, 
căci nimeni mai bine decât dânsul nu se folosise de ea ca 
să adune de prin toate locurile unde ea pătrunsese, cunoş- 
tinţe felurite pentru luminarea de veci a omenirii. 

Pierzând dar din vedere toate mărunţişurile nenumărate 
ale cărţii lui şi privind-o în măreaţa ei universalitate, însuşi 
naturalistul Pliniu ni se învederează ca unul din cei mai de 
frunte reprezentanţi ai acelei neţărmurite maiestăţi în care 
luciă, ca un al doilea soare, poporul roman, respândind 
deopotrivă pacea şi binele peste tot locul. 

Prin cuvintele sale, Pliniu pare însuşi a fi cuprins de acel 
simţimânt, prezumpţios dar întemeiat, al gloriei şi al puterii 
romane; pe lângă dânsul însă, el ne arată şi altul, mai blând, 
mai dulce, pornit dintr'o firească iubire către ţara care l-a 
născut şi pe care el, scrutator al naturii, nu o puteă preţui 
mai prejos decât ce i se cade acelei neasemuite grădini a 
Europei. 


1 Plinii Secundi Natur. Histor. lib. XXVII, 1. 
2 In original şi textul latin. 

Intr'adevăr, vorbind despre Italia, ascultați, domnilor, ce 
dulce el o mângâie ; ! 


«De peste tot pământul, depe oriunde se întinde bolta cerului, ţara 
cea mai frumoasă şi cea mai demnă de a ţine întru toate domnia na- 
turii, este Italia, îndreptătoarea şi a doua mumă a lumii; ţara cea mai 
renumită prin bărbaţii, prin femeile, prin căpitanii, prin ostaşii. prin 
muncitorii şi prin artele sale, prin geniul oamenilor ei celor mari, şi 
încă prin salubritatea cerului şi a timpului ei, prin înlesnirea cu care de 
toate părţile o poţi abordă, prin multele şi bunele ei porturi, prin dulcea 
suflare a vânturilor ei, prin abundanţă apelor, prin răcoarea pădurilor, 
prin varietatea munţilor, prin blândeţea fiarelor, prin fertilitatea ţarinelor, 
prin grăsimea păşunilor. Oricare lucru e mai trebuincios vieţii, intr'însa se 
află mai frumos : grâne, vinuri, uleiuri, lânuri, inuri, ţesături, vite. La fugă, 
nici un fel de cai nu întrece pe ai ei. Pe cât a fost liber a scoate din 
pământ metaluri, niri o fară n'a dat mai mult aur. argint, aramă şi fier ; 
şi acum, când ea stă încă cu sânul plin de atâtea comori, ea totuş re- 
varsă băuturi felurite, roduri şi poame gustoase». 2 


Oare, vă întreb, domnilor, acest elocuent entuziasm pa- 
triotic al bătrânului Pliniu, această vie şi sinceră iubire pentru 
pământul părintesc, nu sunt ele dovezi ale unei inimi nobile 
şi simţitoare, cari ne fac să-i iubim ca om, atât cât l-am 
admirat ca erudit? Spirit înalt şi fără cruţare de sine de- 
votat şi patriei şi ştiinţei, iată cum ni se arată Pliniu în fap- 
tele ca şi în scrierile sale. Îl auzirăţi cum cugetă despre a lui 
fară; acum vă cer un moment încă spre a vă citi pietoasa 
invocaţiune prin care îşi sfârşeşte opera sa capitală. Prin acee: 
vom încheiă şi noi aceste cuvinte: 


«Salve, parens rerum omnium, Natura ; teque nobis Quiritium solis 
celebratam esse numeris omnibus tuis, fave l> 


«Mă închin ţie, o natură, mumă a tot lucrul; păzeşte-mă 
tu, pe mine, care singur dintre toţi Romanii te-am lăudat 
întru toaie ale tale!» 


1 Plinii Secundi natur. hist. lib. XXXVU, 77. 
2 In original şi textul latin. 

A PATRA LECŢIUNE 


SOFIŞTII DIN ANTICHITATE, Domnilor, în ultima lecţiune am 

anunţat că voiu completă prin no- 
ţiuni mai detaliate asupra naturalistului latin Pliniu şi sofis- 
tului elen Lucian, lista scriitorilor vechi, pe cari i-am ales 
spre a da printr'înşii o idee de reprezentanții arheologiei în 
antichitate, După ce v'am vorbit despre istoricul Erodot, 
despre călătorii Pausanias şi Polemon, toţi trei ca modele 
ale speciei de scriitori ce se numiau periegeți; după ce vam 
citat pe arhitectul Vitruviu, ca autor fehnic; după ce în fine 
am arătat, vorbindu-vă despre atotştiutorul Varrone şi despre 
naturalistul Pliniu, ce erau anzicarii şi erudiții în vechime ; 
îmi rămâne acum încă să vă fac cunoscută a patra şi ultima 
specie de scriitori antici, dintre cei pe cari i-am recunoscut 
ca mai cu osebire folositori la studiul arheologiei, adică pe 
aceia cari la Eleni se chcmau sofişti, «sofistai». 

Acest nume de sofist poate să deştepte astăzi în minţile 
d-voastră o idee uricioasă, neplăcută, o idee de dispreţ, pe 
care mă simt însă dator a o răsipi, până la un punct oare- 
care, depe memoria celor mai de frunte scriitori cari în ve- 
chime au purtat această denumire. Intr'adevăr de ne vom 
întrebă astăzi ce este oare un sofist, îndată ni se va înfăţişă 
dinaintea ochilor chipul displăcut al unuia din acei oameni 
pentru cari adevărul nu are o fiinţă pozitivă pe lume şi că- 
rora firea le-a dat vătămătorul şi făţarnicul talent de a îm- 
brăcă minciuna în văluri amăgitoare şi în urzeli sclipicioase, 
prin cari orbesc şi înşeală omenirea. Sofist este azi avocatul 
care prin arguţii sau tertipuri judecătoreşti cată să întunece 
mintea magistraţilor şi să răpească dreptul celui care-l are; 
sofist e filozoful care din principii greşite deduce, prin viclene 
subtilităţi, doctrine stricăcioase pentru morala societăţii; so- 
fist e chiar şi arheologul care, ştiind puţine, îşi ascunde ne- 
știința întrun potop de vorbe late şi scamotează astfel cu 
dibăcie admiraţiunea celor nepricepuţi. Acestora şi multor 
altora asemeni li se asvârle acum în faţă, şi în toate limbile 
moderne, epitetul ruşinos de sofist. 

Dacă însă ne vom repurtă la alţi timpi şi vom schimbă 
dicționarul, aflăm că la Greci sofist a fost mai întâi omul 
cel mult învăţat şi încercat, care prin studiu şi prin expe- 
rienţă deveniă cel mai înalt şi adevărat adept al înţelep- 

ciunii, «tes sofias». Erodot numeşte sofişti pe cei şapte 
vestiți înţelepţi ai Greciei. Mai târziu însă termenul pierdù 
din caracterul său general şi luă chiar uneori o accepţiune 
ironică şi despreţuitoare. Platon şi Aristotel, întemeietorii 
unei noi şi înalte filozofii, nesocotiau şi batjocoriau pe în- 
văţaţii sofişti, cari cu vorbe frumoase făceau lauda unor doc- 
trine, ce în ochii măreţilor reformatori erau false şi absurde. 
Dar mai apoi—şi mai ales în timpii când arta oratorică se 
stinsese pe piaţa publică, împreună cu adunările populare ale 
republicelor căzute — toţi aceia cari ştiau să expună prin 
cuvântări frumoase, idei, principii şi noţiuni de orice fel, luară 
încă odată cu laudă numirea de sofişti. In tot timpul impe- 
riului roman auzim vorbindu-se cu mare distincţiune şi ră- 
sunet, ba uneori chiar şi cu entuziasm, despre învățații so- 
fişti eleni, cari mergeau din loc în loc, prin toate centrurile 
populoase ! ale culturii antice şi cu elocuentele lor declamaţiuni 
asupra celor mai felurite materii, îşi câştigau şi glorie şi 
avere. Ei nu erau filozofi sau erudiţi, scrutatori ai secretelor 
naturii, nici preţuitori ai puterilor minţii omeneşti; dar ei 
ştiau tot ce cugetase şi scrisese alţii, şi apoi încă ştiau a le 
spune astfel ca tuturor să placă. 

Un scriitor modern a zis despre sofiştii epocei imperiale, 
că ei au fost, către filozofii antichităţii, ceeace bunii autori 
moderni de romanţuri istorice sunt către istoriografii noştri 
contimporani. Comparaţiunea este de sigur foarte nimerită, 
căci printe sofiştii antici aflăm şi oameni de talia lui Walter 
Scott şi de aceea a lui Alexandru Dumas tatăl, ba încă şi 
zămislitori de opere literare demne de a figură în calendarele şi 
revistele noastre româneşti, alături cu atâtea nuvele istorice. 

Să nu şi-o ia nimeni asupră, căci în felul acesta am pă- 
cătuit şi eu. 


LUCIAN. VIEAŢA LUI, Printre sofiştii de cari vorbim acum, 
este netăgăduit că Lucian ocupă un loc 
` din cele mai de căpetenie. 

Mulțimea şi varietatea scrierilor lui, corecţiunea şi simpli- 
tatea stilului său, care mai mult decât al oricărui alt scriitor 
elen din timpii imperiului roman, se apropie de puritatea şi 
de eleganța limbii clasice din Atena, în fine numeroasele 
fapte interesante de tot felul ce ne sunt relatate de dânsul, 
în chipul cel mai atrăgător; toate acestea fac ca Lucian să 


1 populate. 

fie pururea unul din autorii cei mai populari ai literaturii 
elene şi totdeodată un prețios izvor pentru cunoştinţa vieții 
antice. Tradițiuni, uzuri, practice industriale, opere de bele- 
arte, el, cu pana sa glumeață şi cochetă, le-a atins pe toate; 
şi în scrierile sale, atât de lesnicioase şi de plăcute la citire, 
el le-a presărat cu pumnul ca noţiuni pe cari arheologul le 
culege într'insele astăzi, cu o neasemuită mulţumire. 

Pentru a şti şi a vorbi atât de bine despre aşă multe lu- 
cruri, adevărul este că Lucian eră şi pregătit cum rar se 
întâmplă. Ştudii întreprinse în ramurile cele mai opuse, până 
să-şi aleagă o carieră, iar pe de altă parte, o lungă vieaţă 
petrecută toată în fructuoase călătorii, îl pusese în poziţiune 
de a şti să vorbească şi multe şi bine. 

Născut, depe cum se vede, cam cu vreo douăsprezece 
zecimi de ani după Hristos, într'o cetate din Siria, numită 
Samosate, părinţii lui, Greci de origine, voiră mai întâi să-l 
facă sculptor; dar meşterul la care îl deteră ca ucenic şi care 
îi eră unchiu de mamă, luă într'o zi la bătaie pe bietul băiat, 
fiindcă din întâmplare spărsese o placă de marmoră şi astfel 
îi tăie dela început gustul de a se face artist de meserie. Lu- 
cian se puse atunci să studieze legile şi deveni advocat; dar 
minciunile şi cârcotele acestei noi profesiuni îi pricinuiră tot 
efectul bătăiei sculptorului. Atunci se dete cu totul literelor şi 
începu să studieze şi să predeă retorica, alergând din cetate, 
în cetate, din ţară în ţară. Cu această nouă profesiune, pe 
care foarte mult o înlesniau talentele lui naturale de a scrie 
şi de a vorbi bine, el îşi făcu un nume mare şi îşi dobândi 
o avere însemnată. Trecu din Antiohia în Atena; de acolo 
în Italia, şi apoi mai târziu chiar şi în Galia ; reveni în Asia 
mică, şi în fine se aşeză în Egipet, unde pare a fi şi murit 
foarte bătrân, ocupând în magistratură un post, pe care i-l 
încredinţase împăratul filozof Marcu Aureliu. Lucian a trăit 
dar în timpul lui Traian şi al succesorilor săi imediaţi; el a 
fost una din stelele cari au luminat aceă ultimă epocă de 
splendoare a literaturii şi a artelor antice. 

De atunci încoace scăpătarea a fost aşă de repede şi aşă 
de adâncă, încât descriind întâiul period al istoriei arheolo- 
gice, socotim de prisos a ne cobori mai la vale, şi prin ur- 
mare vom încheiă, precum am zis, această repede clipire asupra 
studiului literaturilor antice, din punctul de vedere arheologic, 
prin câtevă exemple aduse numai din scrierile lui Lucian. 

STILUL ŞI OPERELE LUI. Mărturisesc însă, domnilor, că mi-a 


fost foarte cu anevoie a alege din com- 
punerile aşă de variate şi tot aşă de instructive şi de plăcute 
ale lui Lucian, materiile pe cari să vi le pot aduce ca dove- 
zile cele mai nimerite ale interesului ce ne prezintă acest 
autor, nouă, cercetători ai noţiunilor de etică şi estetică antică, 
câte se pot găsi prin autorii vechimii. 


TRATATUL _„ ANACHARSIS+. Am ales, am ales..... (sper 

că nu veţi adăogă: până am cules), 
am ales mai întâi o scriere al cărei nume are pentru noi o 
atracţiune locală — aş zice chiar naţională, dacă ar fi iertat 
să ne zicem urmaşi ai Dacilor, — dar al cărei cuprins ne 
strămută tocmai în sânul celei mai înflorite şi mai originale 
epoce a culturii din Elada antică, 

Anacharsis este titlul unui mic şi preţios opuscul al lui 
Lucian ; dar pe lângă acest nume amintitor despre barbaria 
scitică, se mai adaugă şi acela de gimnaziile, care ne face 
să pătrundem chiar în măduva educaţiunii elene. 


SCIŢII ŞI GRECII. In mai multe din scrierile sale, Lucian 

a vorbit despre Sciţi, despre uzurile şi despre 
vieaţa lor. Pe timpul lui, un regat eleno-scitic îşi întindeă 
cultura sa originală şi comerciul său, tare activ, pe țărmurile 
Mării-Negre. Stabiliţi în cetatea Panticapea, despre care am 
mai vorbit deunăzi, regii Bosforului Cimeric dominau peste 
colonii greci din acele părţi şi întreţineau relaţiuni de o prie- 
tenie necontenit bănuită cu bandele rătăcitoare ale Sciţilor şi 
ale Grecilor, vecinii lor. 

Lucian, ca mulţi alţi scriitori greci depe acele timpuri, 
pare a se fi preocupat de aceă ultimă rămăşiţă de indepen- 
denţă elenă, răsărită pe ţărmuri depărtate, şi revine adesea 
asupra popoarelor cu cari acei Greci se aflau în contact. Se 
ştie că tratatul său intitulat Țoxaris, depe un nume propriu 
scitic, este un lung şi elocuent panegiric al puternicului sim- 
țimânt de amicie care domniă cu o virtute exemplară printre 
Sciţi ; acei barbari se legau fraţi de cruce, pe când încă crucea 
nu eră un semn sfinţit de frăţie, amestecându-şi sângele şi 
sorbindu-l dintr'aceeaş cupă, tot astfel precum încă se mai 
obişnueşte şi la poporul nostru. Se ştie iar că scurta şi ele- 
ganta dedicaţiune, care, printre scrierile lui Lucian se chiamă 
Scitul sau Proxenul, nu conţine altcevă decât tradiţiunea, 
până la oarecare punct mitică, ce se referă la acelaş Toxaris. 

Se zice că odinioară acel Toxaris, om din popor din ţara 
Sciţilor, dar însă fruntaş cu patru boi, <oktapous», şi nu 
nobil sau boier cu gugiuman, «piloforos», a venit în Atena 
ca să ia cunoştinţă despre cultura Elenilor şi că acela a fost 
mai târziu povăţuitorul unui alt Scit de neam boieresc, numit 
Anacharsis, care, venind şi el în Grecia pentru acelaş scop, s'a 
lipit pe lângă legislatorul atenian Solon şi a învăţat dela 
dânsul a cunoaşte cu cât, întru toate măiestrita cultură a Ele- 
nilor eră superioară sălbăteciei barbarilor săi compatrioți. 

In tratatul asupra căruia voim a ne opri, adică în acela 
numit Anacharsis sau Gimnaziile, Scitul întâmpină cu mi- 
rare pe Solon şi-l întreabă: 1 


«De ce doară, Solone, tinerii dela voi fac într'astel: unii îi văd că, 
cuprinzându-se în braţe, îşi pun piedică unul altuia; alţii se strâng, se 
sucesc şi în sfârşit se trântesc şi se rostogolesc în noroiu, ca purceii ? 
Mai întâi i-am văzut cu ochii mei, desbrăcându-se şi ungându-se cu uleiu 
unii pe alţii foarte liniştit; dar deodată, nu ştiu ce au pâţit de sau 
repezit unii asupra altora şi ca berbecii s'au ciocnit în capete. Şi iată 
că unul înhaţă pe protivnicul său de picioare, îl culcă la pamânt, se 
pune pe dânsul ca să-l oprească de a se sculă de jos, îl tăvaleşte prin 
noroiu, îi strânge pântecele cu genunchii, îi pune cotul pe gâtlej şi paci 
p'aci l-ar fi sugrumat, dacă nenorocitul, punându-i mâna pe umăr, nu l-ar 
fi rugat fierbinte, depe cum cred, ca să nu-l năbuşeasca cu totul. Dar, 
deoarece uleiul cu care s'au frecat nu-i opreşte de a se mânji, şi văzând. 
din contră cum aceă unsoare se umple i glod şi de sudoare, zău mie 
îmi vine tare să râd, mai ales când se strecoară ca ţiparii, prin mânile 
unii altora. 

Apoi alţii, în partea cea descoperită a curţii, fac tot aşă, cu deosebire 
numai ca aceştia nu se mânjesc cu noroiu, ci au 0 groapă plina cu 
nasip, unde merg de râcâie ţărâna ca nişte cocoşi şi apoi şi-o toarnă cu 
pumnul pe trup unii altora, negreşit ca să nu poată scăpă aşă lesne 
când se strâng, fiindcă năsipul opreşte trupul de a alunecă şi lăsându-l 
uscat le da mijloc de a-l cuprinde mai ţeapăn. 

Mai sunt şi alţii, cari, stând plini de pulbere unii în faţa altora, se 
lovesc cât pot cu pumnii şi cu picioarele. Uite, biet. unul care e p'aci 
să-şi scuipe jos toţi dinţii din gură, fiind plin de sânge şi de nisip; a 
fost lovit, precum vezi, la falcă. Dar arhontele — căci închipuesc că acel 
om cu haina de purpură este aci mai mare —în loc să-i despartă şi să 
spargă bătaia, îi aţâţă dimpotrivă şi laudă pe cel care a lovit. 

Mai văd dincolo şi alţii cari se mişcă cu iuţeala şi sar în sus, par'c'ar 
alergă, dar tot în loc rămân şi asvârlindu-şi trupul în sbor, ai crede că 
vor să cuprindă spaţiul cu talpile. 

Aş vrea tare să ştiu la ce sunt bune acestea, căci mie unuia mi se 
par toate ca un îel de nebunie, şi cu greu aş crede că cei ce fac astiel 
de lucruri nu sunt cam smintiţi». 2 


1 Luciani Anacharsis sive De Exercitationibus, § 1—6. 
2 In original şi textul elen. 

Aşà vorbeşte Scitul Anacharsis, adus fiind de Solon în 
mijlocul unei şcoale de gimnastică, unui gimnaziu, unde ti- 
nerii din Atena se deprind cu luptele, cari formau în vechea 
Eladă, o parte esenţială a educaţiunii junimii. 

Solon, care regulase acele jocuri, acele lupte, prin legi 
speciale, privitoare mai ales la morala care trebuie să dom- 
nească într'însele, Solon, legiuitorul republicei ateniane, se 
însărcinează a explică străinului barbar şi regulele şi scopul 
acestei instituţiuni de care Grecia antică eră aşă de mândră, 
şi care fără indoială a fost una din trăsurile cele mai carac- 
teristice ale culturii ei, 


GIMNAZIILE ŞI EDUCAŢIUNEA Daţi-mi voie, domnilor, mie 

LA ELENI, care nu sunt înţelept ca Solon, 

— să vă descriu mai pe scurt, 
d-voastră, care poate nu sunteţi aşă curioşi şi aşă răbdători 
ca barbarul Anacharsis, să vă descriu, în câtevă cuvinte, în 
ce consistă aceă parte însemnată din instrucţiunea junimii 
elene, cari erau locul şi felul acelor exerciţii, şi apoi, după 
aceste explicațiuni mai mult tehnice, voiu lăsă cuvântul legis- 
latorului Atenei, ca să vă desvăluească dânsul, prin pana lui 
Lucian, scopul înalt şi efectele moralizatoare ale acestei ori- 
ginale instituţiuni, pe care nu o mai găsim aiurea, 

Asupra unui subiect aşă de interesant e învederat că co- 
mentatorii şi disertatorii nu puteau lipsi. Încă din anul 1569, 
medicul italian Geronimo Mercurialis a publicat disertaţiunea 
sa De arte gimnastica. Nu vom spune pe toţi câţi i-au călcat 
în urmă; vom menţionă numai lucrările eruditului francez 
Burette, care a publicat, sunt acum aproape 130 de ani, în 
memoriile Academiei de inscripţiuni şi bele-litere din Franţa, 
o serie de disertaţiuni asupra gimnasticei şi a tuturor ramu- 
rilor ei în antichitate; dar opera cea mai completă este 
voluminoasa carte a unui profesor german din Halle, dr. 
Krause, tipărită la 1841, sub titlul «Die Gimnastik und 
Agonistik der Hellenen», în care se cuprinde tot ce au zis 
cei vechi şi cei moderni, tot ce s'a putut culege depe mo- 
numentele antice, privitor la exerciţiile gimnice şi la jocurile 
agonistice ale Grecilor. 

Din toate acestea vom culege numai câtevă răpezi noţiuni, 
având să revenim asupră-le, când vom trată, la rândul său, 
despre vieaţa socială a poporului elen. 

Ne va fi deajuns acum a spune că în vechea Eladă, 
educaţiunea junimii se împărţiă depe vârste, în trei părţi: 

întâi veniau literele, «grammata», apoi muzica, «mousike» şi 
în fine gimnastica, «gymnastike», care după ce ocupă ca un 
studiu de căpetenie pe tineri începând dela adolescenţă, 
deveniă o deprindere plăcută, o petrecere favorită a bărba- 
ților în vârsta lor matură, 

Legiuitorii întărise în toate straturile Greciei acest uz, ce 
pare a fi fost străvechiu. A se luptă desfăşurând graţia tru- 
pului, puterea membrelor şi iuţeala mişcărilor a fost pururea 
o desfătare predilectă a Grecilor. Deaceea ei, încă din junie, 
învățau dela anume profesori, sub privegherea unor magis- 
trai speciali şi în sumptuoase locale cu dinadinsul clădite, 
arta complicată a luptei, care se compuneă din exerciţii de 
tot felul. 

Fiecare cetate a Greciei îşi aveă şcoala sa de gimnastică, 
una cel puţin, dacă nu mai multe. Arhitectul Vitruviu nu 
trece cu vederea edificiile ce se înălțau cu asemenea desti- 
naţiune ; el descrie, în stil cam confuz, dispoziţiunile arhitec- 
tonice ale gimnaziilor greceşti, pe cari Romanii le-au trans- 
format mai târziu în vastele lor clădiri de băi sau terme. 
Din nenorocire abiă din anticele gimnazii s'au păstrat până 
astăzi puţine şi neînsemnate ruine în cetăţile Efes, Hieropolis 
şi Alexandria Troadei din Asia Mică. Dar gimnaziile Atenei 
sunt cu totul şterse depe faţa pământului. Scriitorii, numai, 
ne spun că ele erau în număr de trei; mai întâi, la apusul 
oraşului, afară din eleganta suburbie «Keramikos» sau Cără- 
midăria, pe malul llisului, lângă o pădure de platani, eră 
gimnaziul Academiei, care îşi luase numele dela vechiul pro- 
prietar al locului, un oarecare Academos; în partea opusă, 
adică sub muntele Licabet, cam în dosul actualei Atene şi 
al palatului regal de astăzi, eră gimnaziul numit «Lykaios» 
sau Liceul, pus sub ocrotirea lui Apolon Liceanul sau uci- 
gătorul de lupi. 


«lată, zice Solon către Anacharsis, şi statua zeului, rezemat pe o co- 
lumnă şi ţinând în mâna stângă un arc; cea dreaptă e îndoită pe sub 
cap, ca cum ar arătă că se odihneşte după o lungă osteneală». 


Al treilea gimnaziu din Atena eră «Kynosarges» sau al 
Cânelui-alb ; acela erà mai de rând; numai copiii străini şi 
nelegitimi mergeau acolo. 

Să observăm, domnilor, că osebit de acest din urmă, 
apoi atât numele colectiv al acestor aşezăminte, cât şi numi- 
rile locale ale celor două gimnazii de frunte din Atena, adică 
Academia, Liceul, şi Gimnaziul, câte şi trele au rămas con- 

sacrate stabilimentelor de instrucțiune ale junimii. D-voasträ 
ați urmat la gimnaziu, ați urmat la liceu, azi urmați la aca- 
demie, şi poate nu v'a trecut niciodată prin minte idea de a 
vă întrebà de unde oare vin aceste numiri primite în uzul 
limbilor moderne, ce au fost oare gimnaziile primitive şi în- 
tâiul liceu şi academie originară. 

Cine se mai gândeşte astăzi, când pe băncile gimnaziilor 
învaţă latineşte, franţuzeşte, istorie, geografie, şi matematici, 
cine se mai gândeşte că odinioară şcolarul, când intră în 
aşezămintele astfel -pe atunci numite, se desbrăcă până la 
piele, rămâneă gol, «gymnos», se ungeâ cu uleiu, apoi îşi pre- 
sără trupul cu ţărână şi cu năsip şi sub straşnica priveghere 
a unui gimnaziarh, purtând mantilă de purpură, încălţăminte 
albe şi toiag în mână, nu recită, fericitul şcolar, pe derost 
gramatica lui Bădilescu sau istoria Românilor, care începând 
dela tata Romul se sfârşeşte cu domnia lui Caragea, ur- 
maşul direct al împăraţilor Romei; ci cu agerime şi cu vâr- 
toşie, îşi deprindeă trupul la salturi, la alergături, la irântă, 
la asvârlirea discului şi a săgeţii, exerciţii cari toate îm- 
preună purtau numirea tehnică de pentatiu sau încincita 
luptă, precum încă şi la alte mişcări energice dar graţioase 
ale trupului. 

In acele antice gimnazii erau săli spaţioase, portice cu lungi 
columnade, numite x/ste, şi grădini aşternute cu năsip mă- 
runt, în cari copiii învăţauart a felurită a gimnaslicei, iar oamenii 
maturi îşi întreţineau sprintenia mușchilor prin dese exercitări ; 
în aceleaşi clădiri se aflau băi de tot felul, basinuri de scăldat 
bolți cu aburi, camere răcoroase şi odăi cu temperatură fier- 
binte. Toate acestea erau trebuitoare pentru a restaură şi a 
curăţi trupul de ostenelile şi de mânjelile cari minunau aşă de 
tare pe Anacharsis. 

Apoi tot acolo, în unghiurile vastelor peristile, erau clădite 
şi mari exedre sau bănci circulare, pe cari filozofii şi literaţii 
se aşezau, atrăgând împrejurul lor, prin frumoasele lor cuvinte, 
pe junii doritori de a-şi cultivă facultăţile minţii, deodată cu 
grațiile şi forţele trupului. 

Pe când trăiă Platon, el în gimnaziul Academiei mergeă să-şi 
întâlnească pe şcolarii săi şi deaceea şcoala lui de filozofie 
sa chemat academică. Aristotele se duceă la gimnaziul Li- 
ceului şi preumblându-se prin porticele şi prin grădinile acelui 
stabiliment, el predă lecţiunile sale, întemeind astfel şcoala 
Liceană a Peripateticilor sau a filozofilor cari discutau şi in- 
struiau preumblându-se. 

In fine nici gimnaziul Kinosargelui, al cânelui alb, nu 
rămase nefrecuentat de filozofi, căci acolo îşi aleseră sălaş 
filozofii despreţuitori şi egoişti, cari s'au numit cinici, nu fiindcă 
se purtau în societate ca nişte câni, ci fiindcă profesau chiar 
în gimnaziul cânelui alb. 

Menţionând însă târziile tradiţiuni literare şi ştiinţifice cari 
se leagă cu anticele gimnazii, sa nu uităm scopul lor primitiv. 
Şi ca să-l pricepeţi mai bine, voiu culege de aci înainte din 
scrierea lui Lucian, cuvintele lui Solon, cari într'un mod ad- 
mirabil ne fac să pricepem tot preţul ce-l puneau Elenii la 
educaţiunea gimnică a junimii lor:! 


«Tinerii noştri — zice el — tinerii noştri dogoriţi şi pârliţi de arşiţa 
soarelui, au o înfăţişare bărbătească şi plină de vieaţă, care dovedeşte 
focul şi inima dintr'înşii, daruri ale unei bune sănătăţi. Nu vei găsi 
printre dânşii nici unul sbârcit ori slab ; şi iar nici unul îngreuiat de gră- 
sime. Toţi au dreapta măsură a unui trup potrivit. Ce a fost fără de 
folos şi prisositor în cărnuri, aceea s'a topit în sudoare ; iar ceeace în- 
tocmeşte vârtoşia şi puterea muşchilor, aceea a rămas limpede şi fără de 
amestec stricăcios, Precum face vânturătorul cu grâul, aşă fac la noi exer- 
ciţiile gimnastice cu trupurile tinerilor ; ele leapădă în vânt pleava şi 
neghina şi rămâne numai grâul curat şi bun de păstrat», 


După aceste cuvinte, Solon, arătând cu deamăruntul fo- 
losul fiecărui exerciţiu în parte, al trântei, al asvârlirii discului, 
al salturilor, al pancraţiului sau pugilatului şi celelalte, el în- 
cheie zicând : 2 


«Acestea sunt, Anacharsis, exerciţiile cu cari noi deprindem pe tinerii 
noştri, încredinţaţi fiind că astfel vor deveni minunaţi apărători ai cetăţii 
şi că vom trăi neatârnaţi, învingători ai inamicilor, dacă cumva ei ne-ar 
atacă, temuţi de vecini, cari cei mai mulţi de frică se vor închină nouă. 
In vreme de pace însă, tinerii noştri se arată şi mai virtuoşi ; neavând 
aplecare către viţii, depărtaţi fiind de îngâmfarea ce naşte din nelucrare, 
ei sunt mereu cu gândul la exerciţiile lor şi cu dânsele îşi petrec timpul. 
Numai atunci poate un stat să aibă acel bine general, aceă fericire a 
tuturor, când tinerimea, atât în răsboiu, cât şi în pace, se sileşte la tot ce 
e bine şi n'are altă dorinţă decât a se purtà frumos». 


Intr'astfel urmează discuţiunea între ambii interlocutori şi 
când barbarul Anacharsis îşi arată îndoielile sale asupra 
efectelor întăritoare ale acestei educaţiuni şi spune c'ar fi mai 
bine ca, în loc de uleiu şi de ţărână, în loc de jocuri şi de 
sărituri, tinerimea să se deprindă a mânui săgeata, paloşul, 


1 Luciani Anachars, § 25. 
2 Idem, $ 30. 

Şi praştia, Solon, prin răspunsul său, îl face să preţuească deo- 
sebirea ce există între un popor cult şi un neam de barbari !: 


«Noi credem — zice el — cum că e lucru de prisos de a fi pururea 
înarmaţi şi de a târî neîncetat, în vreme de pace, sabia la brâu. La noi 
sunt chiar pedepse destinate pentru cei ce vor purtă arme prin oraş, fără 
de a fi trebuinţă, sau cari s'ar arătă cu dânsele în public», 


Asemenea idei pătrund din ce în ce mai mult de mirare 
pe omul trăit în vieaţa nestatornică şi mereu primejduită a 
hordelor scitice ; dar ceeace îl porneşte pe un râs neînvins, este 
când Solon îi spune că spre a stimulă neîncetat plăcerea de- 
prinderilor gimnice, în toată Grecia şi mai ales la Olimpia, 
la lIstmu, la Nemea, la Delfi şi la Atena, se află instituite 
din vechime jocuri mari, în cari se întrec cu ardoare cei mai 
de frunte luptători, având prespectiva de a câştigă, la Olimpia, 
o cunună de măslini, la Istmu, una de plop, la Nemea, una 
de leuştean, la Delfi, fructe culese depe pomii consfinţiţi 
lui Apolon, şi în fine la Panateneele din Atena, roduri depe 
măslinii Minervei, 

Scitul nu se poate câtuş de puţin împăcă cu aceste idei, 
pe cari elle declară de visuri deşerte, de neauzite nebunii; 
în zadar Solon îi vorbeşte de vitejia atleţilor, de frumusețea 
trupului lor, de admirabilele lor mişcări, de mlădierea lor 
minunată, de puterea lor neobosită, de îndrăzneala, de emu- 
laţiunea, de curajul lor neînvins, de necurmatele lor opintiri 
spre izbândă. Ce folos, zice Anacharsis, dacă toate acestea 
n'au altă răsplată decât o cunună de plop sau de leuştean 
sau un pumn de măsline? 

Dar atunci Solon, ridicând dinaintea lui vălul care ascunde 
sub zadarnicele şi copilăreştile sale cute, scopul suprem al 
acelei curioase educaţiuni, dată în gimnazii, pronunţă urmă- 
toarele cuvinte, în cari se învederează minunat toate măreţele 
simţiminte ce mişcau în politică, geniul patriotic şi liberal 
al nobilei naţiuni elene: 2 


«In ceeace priveşte cugetul nostru asupra junilor şi asupra creşterii ce 
le impunem îndată ce au ajuns în vârsta de a deosebi răul de bine, de 
a da trupului lor o energie virilă şi dea răbdă ostenelile, îți voiu spune 
indată totul, pentruca să ştii cu ce scop am instituit noi acele exerciţii 
şi am supus de timpuriu trupurile lor la osteneli, nu numai cu privire 
la jocurile publice şi la preţurile ce ar puteă să câştige acolo, unde foarte 


1 Luciani Anachars, § 34. 
2 idem, § 15. 

puțini ajung la izbândă: dar ca să te fac să înţelegi tot binele ce se trage 
dintr'aceasta, atât pentru ţara întreagă cât şi pentru înşişi luptatorii ei. 

Este într'adevăr o altă luptă, care stă deschisă pentru toţi cetăţenii cei 
buni; cununa aceleia nu este nici de plop, nici de leuştean, nici de măs- 
lini, dar într'insa se cuprinde fericirea tutulor; aceea este libertatea 
fiecărui cetăţean în particular şi a patriei în general: avuţie, glorie, li- 
niştita serbare a solemnitaţilor statornicite de strabunii noştri, păstrarea 
bunurilor ce avem, întrun cuvânt, cele mai strălucite daruri pe cari le 
putem, dori dela zei; toate aceste bunuri sunt împletite în cununa despre 
care iţi vorbesc şi acele nu se pot dobândi decât prin lupta de virtuoasă 
emulaţiune, la care exerciţiile şi ostenelile duc deadreptul pe tinerii noştri» 1. 


V'am vorbit îndelung, domnilor, despre gimnaziile elene, 
cari lui Anacharsis i sau părut mai întâi. vrednice de râs. 
Am speranţă însă că singură această ultimă citaţiune din tra- 
tatul lui Lucian va răsipi tot urîtul care l-aţi simţit în lunga 
digresiune, prin care m'am socotit dator a pregăti înţelesul 
aceştor măreţe cuvinte. 

Nu ştiu şi nu voiu eu să cercetez până la ce punct ideile 
"şi simţimintele lui Solon pot fi astăzi aplicabile la vieaţa noastră 
socială şi la educaţiunea tinerimii din timpul nostru ; dar fie 
ori cum ar fi, trebuie să închinăm toată a noastră admira- 
țiune poporului care întemeiase instituţiunile sale cele mai 
practice, pe aşă măreţe principii de libertate şi de prospe- 
ritate naţională ! 

Să mulţumim încă şi lui Lucian, care ne-a revelat în cu- 
vinte aşă de elocuente, toată aceă splendidă fază a culturii 
Elenilor. 


SUBIECTE SCULPTURALE Dacă însă dela o aşă înaltă sin- 
LUATE DIN GIMNAZII. teză a principiilor de educaţiune 
————— ——— la Eleni, ne-am repurtă din nou 
mintea către exercitaţiunile trupeşti, cari, prin cuvintele citate 
din Lucian, ne-au adus până la asemenea consideraţiuni mo- 
rale, şi dacă, tot pe urmele manifestaţiunilor diverse ale ge- 
niului elen, am căută, drept recreaţiune anticară, printre ră- 
măşiţele artelor trecutului, un comentariu plastic pentru acele 
cuvinte, aş puteă, domnilor, să vă citez o mulţime de statue 
încă existente, de baso-reliefuri și de picturi pe vase, repre- 
zentând juni atleți în toate poziţiunile graţioase şi energice 
in cari îi puteau admiră odinioară vizitatorii gimnaziilor greceşti. 

Unii, pregătindu-se la luptele palestrei, ţin în mână ur- 
cioraşul de uleiu, cu care îşi vor unge trupul, ca să se poată 


l In original şi textele elene. 

mai lesne «strecură ca ţiparii prin mânile unii altora», sau 
doritori a se întrece la fugă, îşi încalţă crepida impletindu-i 
curelele pe picior ca nojiţele opincii româneşti; astfel ni se 
arată, de mai multe ori repetat în marmoră, frumosul june 
cu mijlocul îndoit dar cu capul ridicat în sus ca spre vor- 
bire, în care ilustrul arheolog Winckelmann a recunoscut nu 
pe romanul Cincinat, cum se crezuse mai "nainte, ci pe eroul 
tesaliot lason, părăsind munca plugului şi gătindu-se să 
meargă la fatalul ospăț al unchiului său Pelias. 

Alte statue ne înfăţişează pe luptători, restaurându-se în 
diverse moduri de ostenelile agonisticei; dintre acestea vom 
menţionă însă aci numai două, de cari se pot oarecum prinde 
nume de sculptori faimoşi ai antichităţii şi cari amândouă s'au 
găsit în Roma: una e azi în galeriile Vaticanului şi s'a pretins 
de unii arheologi că ea ar fi chiar o copie depe vestitul 
Apoxycomenos sau Răzuitorul, lucrat de marele Lisip din 
Sicyona, sculptorul lui Alexandru cel Mare, şi despre care 
Pliniu zice că poporul Romei s'a turburat în contra lui Ti» 
beriu, când acesta a voit să strămute statua din băile pu- 
blice ale lui Agrippa, în secreta sa cameră de culcare; ea 
reprezintă un efeb în picioare, răzuind sau curăţind depe braţe, 
cu lopăţica încovoiată, zisă Sfrigi/, țărâna sau nisipul din xist 
ce şi le turnase cu pumnul pe trup. Cealaltă, provenită din 
Villa Farnese şi astăzi în British Museum din Londra, pare 
a fi reproducerea sau imitaţiunea renumitului Diadumenos 
al lui Polyclet, despre care vosbeşte tot Pliniu ca de un cap 
de operă şi care înfăţişă pe junele atlet victorios încingân- 
du-şi fruntea cu o cordeă sau diademă, pe deasupra căreia 
se aşeză în urmă cununa câştigată «de plop, de leuştean sau 
de măslin». 


FONDUL ŞI FORMA Dar se cade, domnilor, să 


IN_PRODUCŢIUNILE ARTISTICE Menționăm mai cu seamă des- 


ŞI LITERARE. pre acele opere plastice în cari 
artistul a reprodus mişcările 


gimnaziului în focul acţiunii lor. Să spicuim deci din grămadă, 
dar să culegem numai culmea secerişului. 

Se ştie că Myron, rivalul lui Polyclet în secolul de aur al 
sculpturii elene, a lucrat o minunată statuă reprezentând un 
discobol sau asvârlitor de disc, despre care Quintilian ne spune 
cu laudă cât eră de măiestrit sucită şi lucrată, «tamdistortum 
atque elaboratum quam ille Discobolus Myronis !» Dar Lucian. 
Lucian al nostru, ne-o descrie şi mai cu deamăruntul. 

Dați-mi voie a vă mai traduce un mic fragment de con- 
vorbire din tratatul numit Filopseudul sau Mincinosul: ! 


«Nu văzuşi, când ai intrat în curte, zice Eucrate către Tychiade, acea 
mult frumoasă statuă, lucrată de sculptorul Demetriu 2» — «Nu este oare 
aceea a unui om ce ţine discul şi care se pleacă în jos pentru ca să-l 
asvârle ? Faţa lui e întoarsă către mâna în care ţine discul şi stând cu 
genunchiul cam îndoit, el se arată gaļa a se ridică îndată ce-l va îi ra- 
pezit». — «Nu este acela ; discobolul despre care vorbeşti este o lucrare 
a lui Myron. Nu este nici acel frumos băiat de alături, care îşi încinge 
fruntea cu cordelele diademei ; acela este lucrat de Polyclet». ? 


Norocul ne-a favorizat, domnilor, în cazul de faţă ; opera 
închipuită de Myron, ca şi poate Diadumenul lui Polyclet, ni 
s'a păstrat; dar reputaţiunea ei a fost aşă de mare şi de în- 
tinsă în antichitate, încât capul de operă al lui Myron a fost 
reprodus adesea! şi în mai multe feluri; deaceea s'au re- 
găsit printre ruinele antice mai multe statui de discoboli, ofe- 
rind între sine mici deosebiri, Tipul creat de marele artist 
al epocei clasice a rămas pururea ca un model neinlăturat. 
În vila impăratului Adrian dela Tibur s'au aflat doi asvâr- 
litori de disc, din cari unul este azi în British Museum şi 
celălalt în Vatican ; dar discobolul cel mai perfect, cel mai ase- 
mănat poate cu originalul lui Myron, fiindcă are şi capul în- 
tors spre disc şi genunchiul cam îndoit ca să se poată lesne 
ridică, este acela care la 1782 s'a găsit pe muntele Escuilin 
şi care se păstrează în palatul Massimi din Roma. 

Căta-vom acum şi aiurea, afară din cercul operelor de artă 
pomenite de Lucian, alte chipuri sculpturale de luptători, sur- 
prinşi în exerciţiile felurite ale pentatlului ? 

Galeria Luvrului din Paris ne va prezintă pe faimosul 
Gladiator Borghese, al cărui corp de efeb atenian, pornit în 
repezirea unei lupte cu paloşul şi cu scutul, întinde în linii 
divergente şi oblice, picioarele şi braţele, şi înfăţişează în tot 
întregul său o musculatură încordată, energică, palpitândă, 
ca şi vie. Acest cap d'operă este una din rarele producţiuni 
artistice ale antichității, cari poartă pe sine numele autorului 
lor. Impinşi de o discretă deferenţă către artă, artiştilor din 
vechime nu le plăceă a influenţă judecata privitoare prin în- 
semnarea unui nume, care adesea puteă să atragă după sine 
o nesocotită părtinire. Cu toate acestea, pe un trunchiu de 
copaci alături cu piciorul drept al Gladiatorului Borghese, stå 


Luciani Philopseudes, § 18. 
In original şi textul elen. 

scris greceşte un nume uitat de istoricii antici ai artei: Aga- 
sias, fiul lui Dositeu din Efes. 

Dar să ne închipuim pentru un moment, domnilor, că 
luându-ne după străbunul nostru, Scitul Anacharsis, am in- 
trat întrun gimnaziu din Atena. Fie acela pentru noi — 
dacă binevoiţi — vestita tribună din palatul degli Uffizi în 
Florenţa. Drept în mijlocul acelei săli octogone, tixită numai 
cu capete de operă ale sculpturii antice şi ale picturii mo- 
derne, vedem pe un piedestal de structură ovală, o grupă 
formată de doi mândri juni cu trupurile goale, şi aplecate în 
jos. La aceâ privelişte ni se pare că auzim pe Anacharsis 
şoptind: «Şi iată că unul culcă pe protivnicul său la pă- 
mânt, se pune pe dânsul ca să-l oprească de a se sculă de 
jos, îl tăvăleşte prin noroiu, îi strânge pântecele cu genuchii, 
îi pune cotul pe gâtlej şi p'aci, p'aci l-ar fi şi sugrumat, 
dacă nenorocitul, punându-i mâna pe umăr, nu l-ar fi rugat 
fierbinte, după cum crez, ca să nu-l năbuşească cu totul», 

Acesta este în adevăr momentul în care sculptorul antic 
a surprins, în imaginea-i de marmoră, grupa junilor atleți, 
una din cele mai minunate producţiuni rămase dela cei vechi, 
Ea a fost descoperită în Roma, încă pe la 1583 şi cu toate 
că nici ea nu destăinueşte, nici nu i se poate curat aplică 
numele special al vreunui artist cunoscut, perfecţiunile de tot 
felul ale lucrării, corecţiunea minuțioasă a formelor anatomice, 
graţia poziţiunilor în aceă împleticire strânsă de membre, sim- 
țimântul de viu interes ce ea inspiră privitorului pentru re- 
zultatul deciziv al luptei, toate acestea sunt semne netăgă- 
duite pe cari le-a tipărit întrînsa mâna unui mare meşter 
dintr'o epocă de înaltă cultură artistică, Winckelmann a dat 
cu gândul că ar fi aci o simplegmă sau o grupă îmbrăţişată 
de pancratiaşti sau luptători cu pumnul, ca aceea a scul- 
ptorului Cefissodot, despre care vorbeşte Pliniu, dar care cu 
toate acestea pare mai mult a fi fost o compunere de un 
caracter cu totul erotic. 

Nu vreau să încheiu, domnilor, această repede reviziune a 
operelor plastice, prin cari eu am voit să comentez pe Lu- 
cian, iar antichitatea a reprezentat cu o înaltă perfecţiune, 
formele vârtoase şi mlădioase ale petrecerilor ei agonistice, 
nu voiu să o încheiu fără de a vă atrage atenţiunea asupra 
unui mic, dar destul de preţios monument, ce se află în mu- 
zeul nostru de antichităţi, oferit de generosul donator, răpo- 
satul general N. Mavros. 

E o mică stelă, «stele», sau stâlp funerar pătrat, pe care 

stă sculptat în alto-relief, cu arta epocelor lăudate ale gli- 
pticei elene, un june cu trupul gol, făcând o mişcare pare c'ar 
voi să înainteze; mâna dreaptă e ridicată în sus în chip 
de a turnà cevă; iar în cea stângă el ţine un obiect poros, 
care dacă ar fi un burete, s'ar puteă crede că anaglifa re- 
prezentă un efeb pregătindu-se pentru luptele gimnaziului şi 
turnând uleiu pe buretele cu care are să-şi ungă trupul. Poate 
că părinţii junelui, răpit de moarte în vârsta plăcutelor de- 
prinderi ale gimnaziului, au voit să păstreze într'acest chip 
grațios, memoria dorită a gingaşului lor june atlet! 

Aţi văzut într'adevăr, domnilor, ce rol însemnat ocupau 
exerciţiile agonistice în educaţiunea junimii elene şi, atât de 
pe cele spuse de Solon lui Anacharsis, cât şi depe monu- 
mentele plastice pe cari m'am cercat a vi le descrie, aţi putut 
preţui şi înalta ţintă morală şi fericitele efecte estetice ale 
acelor jocuri predilecte ale tinerimii din cetăţile greceşti. 

Lucian ne-a venit întru ajutor la dovedirea acestei îndoite 
propuneri ; el pe de o parte ne-a semnalat însemnătatea politică 
a gimnaziilor; pe de alta tot dintrinsul am găsit a culege 
oarecari descrieri de opere artistice inspirate de luptele pa- 
lestrei. Dar însă în ceeace priveşte valoarea scrierilor lui ca 
critic de artă, aş socoti idea ce v'am dat despre dânsul ca 
necompletă, dacă m'aş mulţumi cu exemplele aduse până aci 
şi cari în mare parte se refer mai cu seamă la antichităţile 
etice ale Eladei. 


PICTORUL ZEUXIS. Lucian, precum aţi şi putut întrevedeă, 
SEC A RE domnilor, poate fi încă dat şi ca un model 
pentru descrierea operelor de artă ale antichităţii. Spre a vă 
convinge şi mai bine despre aceasta, permiteţi-mi a vă citi 
încă o parte, cevă cam lungă, din micul tratat, intitulat Zeuxis 
și Antioh. Ne vom ocupă numai de ceeace priveşte pe 
Zeuxis, marele artist elen, care venind în urma lui Polygnot şi 
mai înainte de Apelles, întocmeşte cu dânşii treimea glorioasă 
a pictorilor de frunte ai Greciei. Dar operele acestor mari 
oameni au pierit cu totul pentru noi. Fericiţi încă suntem 
când pentru vreuna din ele posedem o descripţiune aşă 
frumos scrisă, cum este cea pe care o voiu traduce — cum 
s'o puteă — din Lucian :1 

«Mai deunăzi, după ce vă rostisem o cuvântare, întorcându-mă acasă, 
mai mulţi din aceia cari mă ascultase — cred că nimic nu mă opreşte 


1 Luciani Zeuxis et Antiochus, § 1—6. 

de a va spune aceasta vouă, cari îmi sunteţi acum prieteni — ma întâm- 
pinară cu multe felicitări şi se arătară foarte tare admiratori ai mei. Ei 
mă însoţiră multă cale, strigând şi lăudându-mă aşă tare încât mă ro- 
şisem, de teamă ca nu cumvă laudele lor să fie cu mult mai presus de 
meritele mele. Dar capul laudelor din partea tuturor eră nai cu seamă 
ca în scrierile mele este un ce neobişnuit şi că într'insele se află multe 
lucruri nouă. Dar mai bine încă ar fi să reproduc chiar unele din vor- 
bele ce le pronunţară ei:— «Ah! ce lucru nou! Zău, ce originalitate! 
Ce om plin de scorniri! Nimeni n'a mai zis lucruri aşă de neaşteptate !»— 
Astfel de cuvinte şi multe altele de acest fel spuneau ei, încă cu totul 
mişcaţi de ceeace auzise. Şi ce cuvânt ar fi putut ei să aibă spre a minţi, 
lăudând într'aşă chip pe un străin, de care lor nu puteă altfel nici în- 
tr'un mod să le pese? 

Cu toate acestea, pe mine — trebuie să vă mărturisesc — aceste laude 
m'au supărat foarte tare, şi îndată ce ei plecară şi rămăsei singur, ma 
gândii într'astfel : Ce doară ? Scrierile mele n'au alt nimica plăcut decât 
că nu sunt obişnuite şi că nu urmează tocmai calea cea de toţi bătută? 
Dar cuvintele bine alese şi mlădiate depe regulele celor vechi, dar fi- 
neţea de cugetare, dar vioiciunea închipuirii, dar graţia atică, dar armonia 
şi măiestria întru toate, oare acestea lipsesc ele dela mine? De n'ar fi 
insă aşă, de n'aş fi lipsit de acestea toate, negreşit că n'ar lăudă lumea 
la mine numai formele neobişnuite şi nouă. Şi eu, nesocotitul, mă lin- 
guşiam cu speranţa că, de câte ori s'au ridicat auditorii ca să mă aplaude, 
nu i-a fost îndemnat la aceasta numai noutatea ziselor mele, după cum 
spune şi Omer, că 


«In veci un cântec nou, plăcut e cui l-ascultă» 


ci că, oricât de mare ar fi acel merit, puteam din parte-mi să-l soco- 
tesc ca un ce ajutor, ca o neînsemnată podoabă, care ar fi adaos cevă 
la perfecțiunea lucrării, şi că în fine ascultătorii au prețuit celelalte toate 
calităţi, pe cari le-am înşirat !» — Şi cu aceasta mă mândriam şi paci 
eram să cred ceeace auzisem zicându-mi-se, anume ca, dintre toţi Grecii, 
eu aş fi singur în felul meu şi alte laude de acestea. Dar, după cum vine 
vorba, comoara mea s'a făcut cărbune şi nu mă simt departe de a fi 
laudat de dânşii cam în felul unui scamator de bâlciuri. 


TABLOUL LUI ZEUXIS «In privinţa aceasta, voiu, sa vă povestesc 
——— M cevà despre un pictor. Vestitul Zeuxis, cel mai 


REPREZENTÂND OFA- minunat dintre pictori, nu zugrăviă niciodată 
MILIE DE CENTAURI, Subiecte obişnuite şi populare, abiă dacă uneori 
———————— făcea eroi, zei sau bătălii; dar in totdeauna se 
siliă sa scoată cevă nou, şi dacă scorniă cevă neobişnuit şi străin, 
într'aceea îşi arătă toată puterea şi exactitatea talentului său. Printre cele 
mai îndrăzneţe ale lui opere se prenumără şi centaureasa femeie, pe 
care Zeuxis o zugrăvi, dând sa suga la doi prunci centauri, de curând 
nascuţi. La Atena se află acum un tabel cu acest subiect ; iar originalul, 
se zice ca generalul roman Sylla l-ar fi pornit, cu alte tabeluri, catre 
ltalia, într'o corabie; dar că, în dreptul Malei, s'ar fi înnecat corabia şi 
ar fi pierit toate, împreuna şi cu pictura aceasta. Insa fiindcă am vazut 
copia acestui tabel, vi-l voiu descrie prin cuvinte, pe cât voiu putea, 
deşi nu prea sunt cunoscator la picturi; dar îmi aduc bine aminte de 
dânsul, caci l-am vazut nu de mult în Atena, în atelierul unui pictor, şi 

aşa de tare m'a patruns de admiraţiune arta lui, încât aceasta îmi va 
înlesni foarte mult descrierea ce voesc a face. 

Pe iarbă stufoasă e reprezentată centaureasa, cu toata partea ei de 
cal aşezata pe jos şi cu picioarele dinapoi întinse ; partea ei superioară, 
care este de femeie, stă rezimată pe cot; picioarele ei de dinainte nu 
sunt lungite ca ale unui animal ce ar sta culcat pe şold, ci unul din pi- 
cioare, afectând poziţiunea încovoiată a unei persoane ce se pune în 
genuchi, are copita sucită înăuntru; celălalt e drept şi proptit în pă- 
mânt, după cum fac caii, când vor să se ridice de jos. Ea ţine în braţe 
unul din copii şi îi dă să sugă la sân, ca o femeie; iar celălalt suge la 
ugerul mumei sale, întocmai ca un mânz. In partea de sus a tabelului 
stă, ca la pânda, un centaur, care se vedea fi soţul celei ce dă să suga 
pruncilor ; else uită în jos zâmbind şi din trupul lui apare numai juma- 
tate a părţii sale de cal; cu mâna dreaptă arată un puiu de leu şi îl 
ține în sus, pare c'ar voi să glumească, speriind cu dânsul pe copii. 

Toate celelalte frumuseți ale acestui tablou, cari în mare parte scapă 
ochiului unui om aşă puţin priceput ca mine, deşi ele însuşesc toate 
perfecţiunile picturii, adică corecţiunea desăvârşită a desemnului, norocita 
îmbinare a colorilor, potrivirea meşteşugită a efectelor de proeminenţă 
şi de umbre, dreapta cumpănire a părţilor în raport cu totul, armonia 
generală, toate acestea las să le laude fiii de pictor, cari au sarcină dea 
le pricepe. Cât despre mine, am lăudăt mai mult pe Zeuxis, unde a 
ştiut, într'un singur subiect, să desvolte comorile variate ale geniului său, 
dând centaurului o înfăţişare aspră şi sălbatică, o coamă asvârlită cu 
mândrie, un trup sbârlit de păr, nu numai în porţiunea sa de cal, dar 
chiar şi în cea omenească. După largile lui spete, dupa privirea lui şi 
zâmbitoare şi fieroasă, se cunoaşte o fiinţă sălbatică, crescută în munţi 
şi care nu sar puteă domestici. 

Astfel este dânsul; dar femeia seamănă cu acele mândre cavale ! cari 
traesc în Tesalia, nesupuse la frâu şi la zăbale. Partea ei de sus e trupul 
unei frumoase femei, afară numai de urechile, cari se ascut la vârf ca 
ale Satirilor ; dar amestecul, îmbinarea ambelor firie aşă de delicat lu- 
crată, mai ales la locul unde trupul calului se preschimbă în trup de 
femeie, incât prefacerea nici că se poate simţi şi ochiul în zadar cată a 
deosebi punctul de despărţire. Cât despre copii, în feţele lor, deşi sunt 
incă prunci, se vede cevă sălbatic, amestecat cu blândeţea prunciei. Şi 
dupa părerea mea, un lucru foarte minunat este că ochii lor copilăroşi 
sunt îndreptaţi către puiul de leu, fără ca ei să lase ugerul dela gură 
şi fără ca să se deslipească câtuş de puţin de muma lor. 

Când Zeuxis scoase în public acest tablou, el crezii ca cu dânsul are 
să câştige admiraţiunea întreagă a tuturor spectatorilor; şi într'adevăr 
toţi începură a strigă: — căci ce alta poate face omul dinaintea unui 
astfel de cap d'operâ ? — Dar toţi lăudau într'insul numai ceeace voi aţi 
laudat la mine, adică formele neobişnuite, idea nouă şi ciudată a unui 
tabel precum nu se mai vazuse pâna atunci. 

Deaceea şi Zeuxis, băgând de seama că numai aceă noutate îi preo- 
cupa şi că dânsa îi face să privească ca un ce secundar arta perfectă 
a execuţiunii: haide — zise lui Mikkion, şcolarul sau — strânge tabelul 
sa-l ducem acasă. Oarnenii aceştia laudă numai pulberea artei ; iar ceeace 
da adevăratul ei preţ artei, ei nici nu bagă în seama. Talentul lu- 
crării piere la vedele lor, dinaintea curiozităţii subiectului tratat. 

Aşă vorbi Zeuxis, suparat poate cam peste masura. ? 

Deşi lecturile de prin autorii clasici, cu cari mie unuia îmi 
place şi mă simt dator a presără lecţiunile acestei catedre, 
pot păreă cam lungi şi cam dese unei părţi din publicul 
ce-mi face onoarea de a se adună acilea, eu însă nu cred că 
ar fi nici bine, nici folositor ca să renunţ la dânsele. In stu- 
diul arheologiei, domnilor, cunoştinţa capetelor d'operă ale 
literaturilor antice este o adevărată şcoală de morală şi de 
estetică ; ele ne adapă la fântâna în veci limpede şi învăţă- 
toare a binelui şi a frumosului; fiecare sorbitură produce în 
inimă şi în minte un efect salutar pentru cine ştie să-i simtă 
gustul şi s'o preţuească. 

Bunăoară, din pasajul pe care vi-l citii, cugetaţi numai câte 
învățături de tot felul am puteă să tragem! 

Timpul nu ne mai iartă ca să intrăm în prea multe amă- 
nunte ; dar totuş, fiindcă ţin cu tot dinadinsul a încheiă 
astăzi cu primul period al istoriei arheologiei, adică cu Anti- 
Ckitatea, vă cer, domnilor, un mic adaus de răbdare, ca să 
ne oprim câte un moment asupra trei idei sau noţiuni, di- 
ferite prin natura lor, cari răsar mai cu seamă din toate cele 
ce am tradus chiar aci adineaori după Lucian. 

Primul punct se atinge în adevăr numai în mod indirect 
de studiul arheologiei. El ni se prezenta ca o generalitate, 
aplicabilă la multe împrejurări ale vieţii literare şi artistice, 
şi pentru aceea nu se cuvine niciodată să-l trecem cu vederea. 
Voiu să vorbesc de consideraţiunile cu cari se începe şi se ter- 
mină lectura ce v'am făcut şi cari constitue, cum am zice. 
morala fabulei, Autorul precum şi artistul se plâng cum că 
publicul nu admiră decât originalitatea şi noutatea formei în 
operele lor şi nu-şi dă osteneală a pătrunde până la fundul, 
la înţelesul, la măiestria artei lor. Au dreptate, domnilor, şi 
pictorul şi scriitorul ! 

E dureros, e mâhnitor lucru pentru cel ce lucrează cu con- 
ştiinţă la o operă, de a vedeă că ea este apreciată de public 
într'un mod cu totul superficial, că nimeni nu o priveşte cu 
alt gând şi cu alt folos decât acela de a-şi face dintr'insa o 
plăcere trecătoare, El se întreabă atunci: «Au doară din ceeace 
am lucrat eu, nu poate ieşi mai mult folos decât atâta ?» Şi 
în totdeauna această îndoinţă este o crudă încercare. 

Daţi-mi voie a fi mai clar, a spune lucrul mai pe derost, 
luând exemplu chiar din întrunirile noastre, în cari un public 
numeros, distins şi felurit îmi acordă a sa binevoitoare aten- 
țiune. 

Negreşit că această varietate aşă măgulitoare a autorului 

meu, nu poate decât să-mi aducă o vie mulțumire, să mă 
amăgească chiar asupra meritelor mele; dar permiteți-mi acum 
să vă mărturisesc că aş crede scopul silințelor mele atins pe 
deplin atunci numai, când aş dobândi convingerea că printre 
acest public, plin de o aşă binevoitoare curiozitate, se află şi 
câţivă juni cari culeg din zisele mele, mult puţină materie 
instructivă cât ştiu şi pot eu a răspândi într'însele şi că aceia 
cel puţin nu vin la cursul meu de arheologie numai pentru 
noutatea lui şi pentru forma sa conferenţiară şi încă neobiş- 
nuită în facultăţile noastre, 

Dar să ne întoarcem curând n domeniul arheologiei, pur- 
tând acum privirile asupra descrierii acelui tablou al lui Zeuxis, 
despre care ne-a vorbit aşă de bine Lucian. 

Ar îi greu, şi în orice caz ar fi de prisos, să mai adăugem 
ceva la frumoasa şi măiestrita descriere pe care o auzirăţi. 
Cred că ar fi mai de folos ca să luăm dintr'însa materie, spre 
a da un mic ocol prin mitologia elenă şi prin artele cari se 
refer la subiectul tratat de Zeuxis în tabloul său. 

In minunata pictură a acestui artist se vedeă, precum ştiţi, 
o familie de centauri sau mai bine de ipocentauri, muma, 
tatăl şi doi copii, cu trupurile formate din boiuri de cai, din 
ale căror piepturi ieşiau torsurile omeneşti. 


CENTAURII ÎN MITOLOGIA Dar ce ne spune antichitatea, 


1 ÎN ARTELE ANTICHITĂȚII, În Operele sale scrise sau fipurate, 
ŞLIN ARTELE ANTICHITĂȚII. despre aceste fabuloase ființe? 


lată ce voim acum să cercetăm în treacăt. 

Mai întâiu se vede că centaurii au fost un popor de oa- 
meni aprigi şi vârtoşi, cari au locuit în pădurile muntoase 
ale Tesaliei, cam pe acolo unde astăzi sunt aşezaţi fraţii * 
noştri, Românii dela Pind. Ei îşi petreceau timpul vânând şi 
ucigând cu barda (greceşte «kentron») taurii sălbatici, cari 
rătăciau prin acele păduri; şi fiindcă Tesalia a fost renumită 
în antichitate pentru caii săi cei frumoşi — Lucian însuşi ne-a 
vorbit cu laudă despre neinfrânatele cavale tesalice — se vede 
că centaurii vânau călări, ceeace a făcut, pe de o parte, să li 
se adauge numele în acela de ipocentauri, adică săgetători 
de tauri călări, precum am zice astăzi, /ănceri sau jandarmi 
călări ; iar, pe de altă parte, să şi-i închipuească lumea ca 
întrupaţi cu caii lor, pe cari erau în veci îmcălecaţi. Tot ase- 
menea, indigenii din America, Pieile Roşii, când văzură pentru 
prima oară pe Spaniolii lui Fernand Cortez, venind asupră-le 
călări şi trăgând într'înşii cu arme de foc, ei rămaseră în- 

groziţi, crezând că au în fața lor nişte ființe supranaturale 
cu formă îmbinată de om şi de patruped, nişte ipocentauri 
cari posedau chiar zeescul dar de a asvârli cu propriile lor 
mâni trăsnete şi fulgere. 

Intr'astfel, Spaniolii, cuprinseră lesne ţările de curând des- 
coperite ale Americei, stârpind mai cu totul pe naivii şi ino- 
fensivii indigeni. 

Cu centaurii din Tesalia s'a petrecut tot cam astfel; ei se 
luară la ceartă cu vecinii lor Lapiţii şi, voind a sparge o 
nuntă a regelui lor Piritou şi a-i fură pe mireasă, pe fru- 
moasa Ippodamia, aceia se uniră cu cei mai de frunte eroi ai 
Eladei, Eracle, Teseu şi alţii, fugăriră şi măcelăriră pe bieţii 
centauri, cari fură atunci cu totul nimiciţi şi stârpiţi. 

Luptele Lapiţilor cu Centaurii au devenit cu timpul un 
motiv favorit al artelor plastice şi un subiect spornic de des- 
cripţiuni poetice. 

Timpul nu mă iartă, domnilor, a vă citi minunata poves- 
tire din Metamorfosele lui Ovidiu ! relativă la acele lupte, 
nici a vă descrie metopele sau tăbliţele sculptate de sub strea- 
şina Partenonului din Atena, cari erau toate ca nişte neste- 
mate artistice, înşirate dealungul păreţilor, deasupra colum- 
nelor acelui templu măreț. 

Aş dori încă să vă mai citez unele sarcofage, unele camee, 
unele picturi şi mozaice, reprezentând toate centauri ori cen- 
taurese, sau izolaţi, sau ocupând, în veselul şi tumultuosul 
cortegiu al lui Dionisiu sau Bacus, un loc dearândul cu Si- 
lenii cei pântecoşi şi lăbărţaţi, cu Satirii cei cu copite şi cu 
corniţe de ţap, cu Bacantele cele despletite şi nebunatice. 

Se vede că firea semibestială a ipocentaurilor a îndemnat 
pe artiştii mai târzii ai Eladei ca să înroleze pe sălbaticii 
ucigători de tauri ai Tesaliei, printre sgomotoşii şi desmăţaţii 
sateliți ai zeului beţiei ; i-au înhămat la carul în care Bacus 
stă îmbrăţişind pe Ariadna ; le-au pus în mâni citare, tim- 
bale, fluiere; au supus mândrele lor capete la jugul tutulor 
desfrânărilor. 

Astfel îi vedem, bărbaţi şi femei, pe cele mai multe mo- 
numente plastice din vechime, cari ne-au păstrat imaginea lor. 

Dar însă ne-au rămas şi opere reprezentând, ca pictura lui 
Zeuxis, scene de familie, ce se petrec intre centauri. 


1 Ovidii Nasonis Metamorfos. lib. X1, v, 210—537. 

MOZAICA LUI MAREFOSCHI, O faimoasă mozaică dela Roma, 
care poartă numele descoperito- 
rului ei, Marefoschi, ne arată într'o pădure cu stânci, o cen- 
taureasă ucisă la pământ şi sfâşiată de unghiile unui leopard, 
pe când centaurul, soţul ei, cu fruntea încreţită de jale şi 
de mânie, combate cu bolovani de piatră fiarele ce-l împre- 
soară. Un leu e întins mort la pământ; leopardul e ame- 
ninţat de bolovanul centaurului, iar sus pe stâncă urlă un 
tigru întărâtat. Toate aceste figuri sunt minunate prin expre- 
siunile lor, în mozaica lui Marefoschi. 

Dar şi mai apropiat de tipul închipuit de Zeuxis este o 
piatră gravată, care a făcut parte din vechia colecţiune Strozzi 
dela Roma şi pe care a descris-o vestitul Winckelmann. Acolo 
centaureasa dă să sugă la sân pruncului ei. Poate că până 
la oarecare punct, aceasta este chiar reproducerea tabelului 
descris de Lucian .., 

Mi-ar plăceă să vă trec pe sub ochi, insistând mai mult 
asupra amănuntelor, cel puţin monumentele de căpetenie, 
cari ne prezintă centauri şi centaurese, în diferite poziţiuni: 
statue, reliefuri, vase de lut zugrăvite, picturi murale dela 
Herculanum şi Pompei, camee şi pietre gravate, ba chiar şi 
medalii. 

Una din plăcerile cele mai atrăgătoare ale studiului anti- 
car este chiar de a face astfel de comparaţiuni, în cari 
acelaş tip se preface dinaintea ochilor sub toate formele sale. 


FILOSTRAŢII ŞI LIBANIOS. Aş dori încă să vă vorbesc 
TI domnilor, şi despre unii urmaşi ai 
lui Lucian în cariera lui de sofist; mai ales asupra ambilor 
Filostraţi, unchiul şi nepotul, favoriţi ai împărătesei lulia 
Damina, soţia lui Septimiu Sever, şi cari ne-au lăsat amândoi 
descrieri de tabele antice, sub titiul de «ikones», şi apoi încă 
asupra retorului Libanios, care cu o sută de ani mai în 
urmă a scris şi el opere de acest fel, dar de un merit cu 
mult mai inferior. 

Dar timpul ne zoreşte ; va să grăbim, şi cu sfârşitul acestei 
prelungite lecţiuni să punem capăt şi istoriei arheologice din 
antichitate, 

DESPOIEREA GRECIEI Tot citaţiunea noastră din Lucian ne 
DE OBIECTELE SALE Va deschide un orizont asupra epocei 
Ea Dac ORE COMISE răsipire r ă din så 
DE ARTĂ. de răsip ea operelo de artă din sânul 
———— Greciei, şi prin urmare a repedei scă- 
pătări ce a încercat, de atunci încoace, cultura estetică. 

Lucian ne spune în adevăr că pictura cu centaureasa a 
lui Zeuxis a pierit, cu alte tabele, în naufragiul unei corăbii 
pornită de Sylla din Grecia către Roma, încărcată numai cu 
opere de artă, luate de acolo. 

Incă depe atunci se începuse despoierea Greciei ; şi în curs 
de secoli, învingătorii, cu o mână adesea brutală şi neprice- 
pută, jefuiră comorile artistice din templele şi din cetăţile 
greceşti, ca să le reverse în Roma. 

Numele unui Mummiu, unui Lucullu, unui Sylla, unui 
Scaur, mai ales al unui Verres, înfruntat pentru asemenea 
fapte de către marele Cicerone, aceste nume sunt stigmate 
rămase pe sânul sfâşiat al artisticei Elade. 

Intr'o scrisoare, pe care Serviu Sulpiciu o adresează ami- 
cului său Cicerone, spre a-l mângâiă de moartea fiicei sale. 
el zice, întorcându-se din Grecia, aceste memorabile şi întris- 
țătoare cuvinte: | 

«Voiu să-ţi împărtăşesc şi ţie o cugetare care mi-a adus multă mân- 
gâiere, dacă cumvă a ta durere se poate oarecum alină. Când mă întor- 
ceam din Asia, plutind dela Egina către Megara, începui a privi locurile 
ce mă înconjurau. Inapoi eră Egina, dinainte-mi Megara. la dreapta 
Pireul, la stânga Corintul; toate acestea, cetăţi cari odinioară au fost 
din cele nai înflorite, iar acum zac răsturnate şi sfărâmate dinaintea 
ochilor. Şi începui atunci a cugetă astfel în mine: Vai! noi, nişte bieţi 
oameni a căror vienţă este aşă de scurtă, ne mâhnim când unul din noi 
piere sau este ucis, pe când într'un singur loc, cadavrele atâtor vestite 
cetăţi stau culcate la pământ... quum uno loco tot oppidum cadavera 
projecta jacent !» 2 


lată, domnilor, spectacolul ce prezintă Grecia în timpul 
lui Cicerone; de atunci însă câte alte jafuri n'au mai venit 
încă să o bântuie şi s'o pustieze! 


ROMANII ÎNCEP _RISIPIREA  Roma,îngâmfata Romă, se împo- 
ŞI DISTRUGEREA OPERELOR dobiă mereu cu acele despoieri. 


DE ARTĂ ALE GRECIEL I traiul ei falnic şi desfătat, în 
—— M sânul ei aprig la dobândă, veniau 


să se reverse comorile de pretutindeni. Asprii şi lacomii ei fii, 


1 M. T. Ciceronis Epistolar. ad diversos. lib. 1v, epist. 5. 
2 In original şi textul latin. 

geloşi de gloria lųmii, voiau s'o restrângă toată în trufaşele 
ei ziduri. 

Rămână lumea stearpă, goală şi pustie, numai Roma să 
se înalțe mândră, puternică şi avută, să devină cetatea fără 
seamân pe lume! 

Dar într'o zi, pe tronul acestei universale cetăţi, urgia 
soartei puse pe un adolescent, cu minte de nebun, cu inimă 
de criminal. Sătul până la desgust de toate desfătările şi de 
toate mişeliile, el închipui, în deşănţata-i fantazie, să dea 
foc cetăţii imperiale, să arză într'însa tezaurele adunate de 
peste tot pământul, 

In noaptea de 19 iulie, anul 64 după Hristos, Neron puse 
să dea foc Romei, din mai multe părţi deodată. Şapte, zile 
şi şapte nopţi dearândul arse capitala lumii, prefăcând în 
scrum, în var şi cenuşă, temple şi locuinţe, marmore şi 
bronzuri ! lar dânsul, împărătesc tâlhar, Neron, în costum 
de actor tragic, recitând versuri despre căderea Troiei, priviă 
cu desfătare, depe turnul înălțat de Mecenate pe muntele 
Escuilin, acest spăimântător ocean, ale cărui valuri de flacări 
mistuiau fără cruţare şi coliba săracului şi splendidele capete 
d'operă ale geniului artistic! 

Astfel falnica şi aspra Romă, pururea credincioasă devizei 
ce, cu disprețul artelor, îi rezervă pe seama ei numai dom- 
nirea lumii ; 1 


Unii vor lucră cu foarte multă artă bronzuri însuflețite o recunosc; 
vor creă din marmură chipuri vii; vor fi oratori foarte dibaci... Tu însă, 
popor roman, gândeşte-te mai bine să domneşti asupra lumii, 


aspra Romă aruncă mereu în foc, câţivă secoli dearândul 
toate frumoasele plăsmuiri ale poeticei Elade şi plămădeşte 
cu nepăsare, în grosolana şi tiranica sa mână, venin rozător 
pentru frageda şi plăpânda cultură antică. 

In viitoarele lecţiuni, domnilor, trecând repede peste secolul 
de mijloc, voiu căută a vă face cunoscuţi pe fruntaşii dintre 
acei răbdători şi curioşi cercetători, cari peste mai mult de 
o mie de ani, în timpul Renaşterii, începură să scormonească 
prin cenuşa giganticului incendiu, rămăşiţele pripăşitelor opere 
de artă ale civilizaţiunii de odinioară. 


! În original sunt citate numai versurile latine, 

A CINCIA LECŢIUNE 


FOLOASELE STUDIULUI PREGĂTITOR Domnilor, o persoană 
ASUPRA ISTORIEI ARHEOLOGIEI. Care a urmat dearândul 


şi cu răbdare seria în- 
VAALEITA NUL cepândă a prelecțiunilor 


acestui curs, un amic, mi-a adresat o chestiune, la care mă 
simt dator a răspunde, căci este probabil că nu: numai unul 
din auditorii mei şi-a făcut în sine o asemenea întrebare. 

Mi s'a rememorat că în discursul prin care am deschis 
aceste lecţiuni, am dat mai întâi definiţiunea arheologiei, 
arătând totdeodată şi însemnătatea ei în raport cu cunoş- 
tințele istorice; apoi am însemnat împărţirea ei in două 
ramuri: una atingătoare de vieaţa morală şi socială a ome- 
nirii, cealaltă tratând mai cu seamă despre operele artistice ; 
în urmă am enumărat speciile de materii diferite, în cari 
se subimpart aceste două ramuri, etica şi estetica ; şi în fine 
semnalând inconvenientele ce se trag pentru studiul raţionat 
al arheologiei, din expunerea materiilor depe un metod 
excluziv, adică strici analitic, sau geografic, sau istoric, m'am 
îndatorat a prezenta succesiv şi în ordinea cronologică a 
timpilor, tabeluri despre cultura diferitelor popoare, analizând 
in fiecare din ele, datinele şi monumentele ce se refer la 
studiul arheologic. Aşadar am promis a vorbi pe rând, 
despre uzurile şi monumentele timpilor preistorici, despre 
civilizaţiunea antică a Indiei, a Egiptului, a Babiloniei, a 
Persiei, a Feniciei şi altor vechi popoare din Orient... 

Până acum însă — şi astăzi suntem la a cincia a noastră 
întrunire — nici unul din aceste tabeluri nu s'a ivit dinaintea 
auditorului, şi s'ar păreă dintr'aceasta — mi-a spus amicul 
meu — că fără de a preveni, am schimbat metodul de ex- 
punere şi m'am abătut din calea cea sistematică şi bine coor- 
donată ce-mi propusesem la început, spre a face, sub formă 
de desghinuri arheologice cam şerpuite, cam frânte şi cam 
desmădulate, analiza unora din scriitorii antichităţii grece şi 
latine. Şi într'adevăr, trei lecţiuni, una după alta, v'am vorbit, 
domnilor, numai despre câţivă din acei scriitori ai antichi- 
tăţii, pe cari, din punctul de vedere al însemnătăţii lor ar- 
heologice, i-am clasat în patru serii, sub rubricile de scrii- 
tori periegeți sau călători, scriitori tehnici, erudiți şi anticari 

propriu zis, în fine sofiști sau disertatori mai mult sau mai 
puţin elocuenţi. Intr'astfel am crezut că voiu puteă să vă fac 
a preţui prima fază ce prezintă istoria ştiinţei de care ne 
ocupăm. 

Din acest punct de vedere —şi nu numai din acesta — 
socotesc, domnilor, că digresiunea preliminară ce am între- 
prins a face cu d-voastră, mai 'nainte de a intră în expu- 
nerea materiei, conform metodului pe care l-am anunţat, adică 
această serie, încă nu terminată, de lecţiuni asupra istoriei 
arheologice la diferitele epoce ale culturii, această cercetare 
a izvoarelor din cari noi azi ne tragem cunoştinţele, acest 
examen al cercărilor şi al silinţelor ce s'au făcut succesiv de 
către oameni merituoşi, spre a elucidă şi a regulă materialul 
ştiinţei trecutului, tot acest studiu introductiv, mă linguşesc 
a crede că va aveă pentru cei doritori de a se instrui, şi 
chiar pentru această catedră, un îndoit folos. 

Când grădinarul voeşte să sădească pe o țarină încă ne- 
cultivată, o nouă plantaţiune, dela care să poată aşteptă o 
spornică rodire, se ştie că mai 'nainte de toate, el trebuie să 
plivească acel loc, să curețe dintr'insul pirul şi buruiana care 
l-au înţelenit, să-l grebleze, să-l fărâme şi să-l mărunţească, 
să-i împlinească golurile şi stârpiturile cu pământ roditor de 
răsadniţă, să-l plămădească, să-l ude, să-l aşterne, într'un 
cuvânt să-l facă numai bun pentru noua sădire. 

Cam în poziţiunea grădinarului ne aflăm azi şi noi, noi 
cari ne-am luat greaua sarcină de a sădi o ştiinţă nouă în 
şcoala şi în ţara Românilor. Şi acestea le zic, domnilor, cu 
o deplină încredere că nu veţi fi d-voastră din aceia cari ne 
vor impută că aducem: 

Un măceş ghimpos, sălbatic 
De prin locuri depărtate, 
Noduros, râios, iernatic, 
Smuls de criveţe turbate, 
Spre a-l pune 'ntr'o gradină 
Avuţită, roditoare, 

Ca să prindă rădăcină 
Printre flori mirositoare. 


Orice ar puteă să cârtească îndărătnica invidie şi îngâm- 
fata neştiinţă, oricât ar țrată unii de superfluităţi pretenţioase, 
de nefolositoare declamaţiuni, cursurile noastre suplementare, 
lecţiunile noastre de seară, eu şi cu mine, toţi colegii mei 
care vin aci să expună, cu bună credinţă, dinaintea d-voastră 
noţiuni străine până acum Universităţii române, noi, zic, ne 

hrănim cu via dorință şi cu sincera încredere cum că, în 
mărginirea mijloacelor noastre, vom aduce un adevărat ser- 
viciu junimii studioase, ba poate chiar vom provocă un oare- 
care avânt în cultura socială din ţara noastră. 

E un ce trist, un ce umilitor pentru noi de a constată — 
cum a făcut-o de mai multe ori până acum d-l Hasdeu, chiar 
depe această catedră — de a constată cum că, în mai multe 
materii ştiinţifice, cultura noastră se află încă atât de ina- 
poiată, încât oamenii cari se cred a fi corifeii erudiţiunii la 
noi, emit în public idei şi scrieri pe cari abiâ le-ar fi putut 
produce secolii de mult trecuţi, prin cele mai multe din cele- 
lalte părţi ale lumii civilizate. 

In filologie, se face azi la noi, ceeace cu patru sute de 
ani mai înainte produceă prin alte ţări, ştiinţa -nerumegată a 
primilor gramatici şi filologi, cari au cercat a-şi da seama 
despre natura limbilor moderne. 

Pentru toată Europa, însă, pentru toată lumea, ştiinţa lim- 
bilor a înaintat cu paşi de uriaş. Noi singuri am rămas înapoi. 
Toate fiicele anticei limbi latine şi-au câştigat, prin ştiinţă, 
iertarea lor de vârstă, au ajuns a-şi cunoaşte şi a-şi exercită 
drepturile şi puterile lor. 

Biată limba română singură a rămas sub o riguroasă tu- 
telă ; ei i se contestă orice mişcare, orice pornire de inde- 
pendenţă ; ea trebuie să umble neîncetat ca pruncii, rezimată 
pe proptele latineşti. 

Şi oare cine o supune la astfel de osândă? 

Să o mărturisim. Simţimântul care dictează această îndărăt- 
nicie nejustificabilă e numai un patriotism orbesc şi neraţionat, 
a cărui fire pocită şi îngustă nu puteă să nască decât în 
şcolile unei naţiuni cu vederi mărginite, în şcolile ungureşti. 

E timp, domnilor, ca şi la noi, ştiinţa lumii culte să-şi 
reverse adevăratele ei lumini şi să nu mai pătrundă până 
aci, prefirată prin întunecata lucoare! a gimnaziilor şi uni- 
versităţile maghiare. Latineasca dela Cluj, dela Pesta şi chiar 
învăţătura veche dela Beciu şi-a făcut timpul. Trebuie să 
căutăm de aci înainte a ne lumină şi a ne încălzi minţile la 
un soare cu străluciri mai adevărate, mai pătrunzătoare ; tre- 
buie să ne cultivăm limba şi istoria de pe principiile recu- 
noscute de bune şi întemeiate cu tărie în toate acele ţări, 
unde adevărul şi nu un interes meschin şi nepriceput e sin- 
gurul scop al ştiinţei. 


2 lumină, 

Şi ceeace am zis, domnilor, în treacăt despre filologie, se 
aplică de sigur tot aşă de bine şi la studiul arheologiei. 

Să ne temem ca nu cumvà spiritul falsificator al unui pa- 
triotism rău înțeles să vină cu timpul a întunecă izvoarele 
istoriei române, precum el face astăzi pentru limba noastră; 
să ne ferim a admite cu uşurinţă explicațiuni de monumente 
antice, dictate numai de unele aspirațiuni fantastice, cari azı 
vor a ne da de strămoşi pe Daci, mâine pe Celţi şi mai apoi 
pe Dumnezeu mai ştie cine. Să ne păzim încă şi de acele 
naivităţi, vrednice de râsul lumii, cari fac, dela o vreme în- 
coace să răsară mereu, tot în ţară la noi, când săbii de ale 
lui Absalon, când inele de ale lui luliu Cesar, când lulele 
de ale lui Decebal. 

Dar ca să scăpăm de asemenea ponoase, ca să nu mai fim 
expuşi la imputarea de ignoranță ce ni se aruncă în față, ca 
să ocupăm şi noi un colţişor cât de mic în concertul eru- 
diţiunii serioase a Europei, trebuie neapărat, domnilor, să ne 
dăm seama şi despre izvoarele la cari se adapă aceă erudi- 
țiune şi de diferitele încercări prin cari ştiinţa a trecut, în 
cursul timpilor, pentru a ajunge în starea ei actuală. 

Acest îndoit scop, crez eu că-l vom puteă atinge, domnilor, 
întru ceeace priveşte arheologia, dacă vom da oarecare aten- 
țiune istoriei acestei ştiinţe, şi dacă vom şti să tragem profit 
din învăţăturile ce un asemenea studiu poate, mai mult decât 
oricare altul, să ne prezente. 

Cunoştinţa izvoarelor, modul de a le întrebuinţă şi de a 
ne folosi de dânsele, ne vor face să înţelegem cât de sterpe 
şi fără temeiu sunt în arheologie: şi toată aceă ştiinţă care 
nu se bazează pe date pozitive, adunate şi controlate de 
timp, şi toate acele fantazii ale anticarilor exploratori, cari 
n'au altă temelie decât o curiozitate copilărească, spoită cu o 
falsă erudiţiune, adunată şi aceea numai din răsfoirea vre- 
unui dicţionar. 

lată, domnilor, pentruce am insistat a vă aţinti atențiunea 
asupra scriitorilor antichităţii şi a vă arătă prin unele exemple 
în ce chip zisele lor trebuiesc mereu puse în confruntare cu 
monumentele existente. Prin acest meiod comparativ şi ade- 
vărat ştiinţific se inlăturează, pe cât se poate, erorile; prin- 
tr'însul, şi numai printr'însul, certitudinea cea mai pozitiv. 
sau cel puțin probabilitatea cea mai apropiată de adevăr, ia: 
locul ipotezelor fantastice ; printr'însul, în fine, ideile se lămu- 


n 

resc astfel, încât să pună la cale o cunoştinţă clară despre 
treptata desvoltare a întregei activități omeneşti. 

Dacă faptele ce se adună şi se statornicesc prin acest metod 
sunt în mare parte măruntaie, cari par a fi lucruri fără im- 
portanță, mai mult curiozităţi decât noţiuni folositoare, apoi 
cel ce se va gândi mai departe va recunoaşte că îmbinarea 
şi îmbucarea acelor mărunţele cercuri şi verige întocmesc 
chiar lanţul care poartă din secol în secol, din ţară în ţară, 
civilizaţiunea omenească, 

Omul care, prin metodele întăritoare ale ştiinţei, ştie să 
ojelească, ca să zic aşă, cel puţin câtevă din acele cercuri, 
şi apoi să le prinză la locul ce li se cuvine în lanţul cel mare 
al culturii, acela este un lucrător vrednic, un erudit, un ar- 
heolog, al cărui nume va rămânea pururea lăudat. 

Dar cel care, din nepricepere sau din îngâmfare, voeşte cu 
uşurinţă să agaţe de temeinicul lanţ al ştiinţei, câte. veriguţe 
de sticlă şi câţi talaşi de rindeă se încolăcesc sub lunecoasa 
lui închipuire, acela e un om de care râd cei ce ştiu mai 
mult decât dânsul, dar care poate deveni primejdios, pentru 
cei cari neştiind nimic au însă dorinţa dea învăţă. 

Ideile şi noţiunile greşite pe cari le răspândesc în public 
asenienea arheologi, acelea sunt, domnilor, pirul şi buruiana 
pe cari grădinarul caută să le dăsrădăcineze, să le lepede şi 
să le stârpească depe țarina necultivată. 

Având dar sarcina de a înjghebă la noi ştiinţa arheologiei 
în adevărata ei albie, am socotit ca o primă datorie a acestei 
catedre, de a arătă de unde şi cum se culeg elementele ştiinţei. 
A trebuit dar mai întâi de toate să dau o idee despre na- 
tura izvoarelor şi acum încă, domnilor, socotesc că nu va fi 
de mai puţin folos ca să schiţez în ce mod aceste izvoare 
au fost întrebuințate şi utilizate până în ziua de astăzi. 

Noţiunile ce am emis până acum asupra autorilor antichi- 
tăţii şi explicarea rangului ce scrierile lor ocupă ca documente 
arheologice, au constituit prima parte a studiului istoric ce 
mi-am propus a face dinaintea d-voastră asupra desvoltării 
progresive a ştiinţei noastre. 

Mă linguşesc cu speranţa că n'am rămas cu totul mai 
prejos de scopul meu şi că am izbutit, prin numeroase exemple 
şi confruntări, a vă face să preţuiţi de ce mare valoare este 
cunoştinţa literaturii clasice, atât pentru constatarea stării 
etice a socetăţilor antice, cât şi pentru priceperea ideilor şi 
operelor estetice, cari s'au desvoltat şi s'au manifestat în acele 
societăţi. 

Acum însă, continuând a vă face pe scurt istoricul ştiinţei 
arheologiei, şi prezentându-vă o răpede desfăşurare a vicisi- 
țudinilor ei în timpi mai apropiaţi de noi, şi anume dela 
Renaştere până în zilele noastre, cuget a îndeplini a doua 
parte din lucrarea, prin care voesc a vă pregăti la studiul 
propriu al materiei arhelogice. 

|n adevăr veţi vedeă, domnilor, ce faze a luat acest studiu 
în timp de aproape cinci sute de ani ; cum s'au cercat oameni 
de merit a descurcă iţele învălmâăşite ale civilizaţiunilor tre- 
cute; cum unii au greşit calea din puţina lor ştiinţă; cum 
alţii au stabilit ordine în diversitatea multiplă a noţiunilor; 
cum, în sfârşit, oamenii de geniu au presimţit adevărul şi au 
răspândit asupra îndoelilor, lumina cea mai netăgăduită. 

Prin cercetările de felul acesta, veţi vedeă cum s'au stabilit 
metodele cele mai temeinice ale ştiinţei şi totdeodată veţi 
află numele celor mai principali dintre oamenii cari au con- 
tribuit la progresul cunoştinţelor noastre. 

Astfel, când mai în urmă vom aveă a expune sistematic 
şi a desvoltă în ordine, rezultatele cercetărilor ştiinţifice ale 
acelor oameni, nu vă veţi simţi străini de dânşii şi vă veţi 
încrede mai cu înlesnire unor călăuze, pe cari de mai 'nainte 
aţi învăţat a le cunoaşte şi a le preţui. 

Acum, domnilor, după o expunere prelungită a foloaselor 
pe cari socotesc că le vom trage cu toţii împreună, din acest 
studiu preliminar asupra izvoarelor antice ale arheologiei şi 
asupra progreselor ce această ştiinţă a făcut în timpii moderni, 
crez că amicul meu şi toţi acei cari în -mod ţăcuţ au im- 
părtăşit îngrijarea lui, vor puteă preţui scopul şi folosul digre- 
siunii prin care am curmat încă dela început, ordinea ma- 
teriilor stabilită în prima mea lecțiune. [mi vine chiar a crede 
că dânşii mă vor îndemnă acum să urmez tot depe aceeaş 
sistemă istoricul arheologiei, spre a aşeză astfel pe temeiuri 
mai solide, pe noțiuni mai variate asupra antichităților, asupra 
oamenilor şi a cărților, regulata expunere ulterioară a materiei 
ştiinţifice. 

pe aceste motive mă socotesc îndreptăţit, domnilor, a reluă 
şirul vicisitudinilor arheologiei de unde l-am întrerupt la ultima 
noastră întrunire şi fiindcă timpul m'a silit atunci a trece 
cam răpede asupra unui eveniment de o mare însemnătate 
în acest cerc de idei — voiu să vorbesc despre despuierea 
Eladei şi despre transportarea monumentelor ei artistice în 
Roma — îmi veţi da voie, domnilor, a confirmă prin câtevă 

fapte mai notorii, acest act aşă de important în analele ar- 
heologiei europene. 

A fost acesta un eveniment despre care a rămas până |a 
noi un mare răsunet în literaturile antice şi nu se cade să-l 
trecem iute cu vederea, dacă voim să ne dăm seamă despre 
iubirea, despre valoarea ce popoarele antichităţii acordau 
operelor de artă. 


DESPUIEREA GRECIEI DE OBIECTELE Oameni de stat, scrii- 
SALE DE ARTĂ A FOST REPROBATĂ tOr din cei mai gravi 


s'au preocupatde această 
DE SCRIITORI EMINENŢI CA POLIBIU chestiune, şi ca să vă 


ŞI CICERONE. dau o dovadă foarte sem- 

nificativă despre aceasta, 

daţi-mi voie să vă citesc în traducere un fragment, în care 

ilustrul istoric elen Polibiu, generalul şi politicul, care după 

ce se formase sub ordinele lui Filopimen, ultimul Elen, trăi 

într'o frăţească prietenie cu marele Roman, Scipione Africanul, 

în care, zic, Polibiu îşi emite apreţuirile sale asupra acestei 
grave chestiuni: ! 


«Romanii — zice el — hotăriră de a transportă în patria lor toate or- 
namentele de preţ ale Siracusei invinse şi de a nu lăsă nici una dintr'insele, 
în cetatea supusă domnirii lor. Ar fi materia unei lungi desbateri, de a 
şti acum dacă ei au avut cuvânt şi dacă le-a fost de folos a face într'astfel,. 
Mai cu drept este de a crede că ei nau făcut bine şi că încaastăzi nu 
fac bine urmând în aşă mod. Negreşit că dacă ei ar fi început să-şi 
ilustreze patria lor, numai prin despuierea celorlalte cetaţi, atunci foarte 
bine ar fi făcut de a strămută într insa ceeace ar fi mărit şi puterea şi 
gloria ei; dar dacă, numai prin vieaţa lor foarte cumpătată şi printr'o 
alungare straşnică a luxului şi a trufiilor, ei au ajuns să-şi supuna po- 
poarele la cari au găsit cele mai multe şi cele mai frumoase din acele 
ornamente, trebuie neapărat să recunoaştem că mult au greşit luându-le 
la dânşii ; căci a părasi obiceiele cărora un popor datorește invingerile 
sale, spre a-şi însuşi pe acelea ale învinşilor, şi luându-le, a se încarcă 
cu aceă invidie care pururea însoţeşte strălucita înfăţişare a marilor 
avuţii lucrurile de cari staturile trebuie mai mult să se ferească— aceasta 
făra îndoială este o purtare neiertată; căci lumea în loc să fericească 
şi să vrea binele celor cari au cotropit avuţii straine pe cari ea le în- 
vidiază, prinde milă de cei cari au fost despuiaţi, şi când norocul 
creşte tot în partea unora, când aceştia se înavuţesc cu tot bunul celorlalţi 
şi-şi resfaţa avuţiile dinaintea celor pe cari i-a despuiat, atunci răul se 
îndoieşte, căci lumea, nu se mai mărgineşte a compatinn ca alţii, ci toată, 
plângându-şi de propria sa mila, se umple de invidie, ba incă şi de mânie 
în contra acelora cari şi-au înălțat marirea pe derăpănarea tutulor ; heş- 


1 Polibii libri ix, fragm. 10, (ediţ. greco-latin, Paris, 1859. p. 421). 

ine într'adevăr, când îşi aduce aminte de nenorocirile sale, nu poate să 
nu urască pe cel ce i le-a pricinuit, Aşadar dacă Romanii, în cotropirile 
lor. ar fi adunat numai aur şi argint, nu li sar putea impută aşa de 
multe. Negreşit că spre a împărăţi asupra lumii, trebuiă ca ei sa lip- 
sească pe popoarele ce aveau a birui, de asemenea mijloace şi să şi le 
păstreze pe seama lor ; dar în privinţa tuturor celorlaite avuţii. mult 
mai de laudă ar fi penţru dânşii ca să le lase unde se află, împreună şi 
cu invidia ce trag după sine, şi să-şi pună fala patriei lor, nu întru mul- 
țimea şi frumuseţele picturilor şi statuelor, ci întru străşnicia obiceielor 
şi întru mărinimia simţimintelor. Urez dar ca învingătorii viitorimii să 
înveţe din aceste cugetari, a nu mai despuiă cetăţile ce-şi supun, şi a 
nu face din nenorocirile celorlalte popoare, podoaba patriei lor». ! 


ACTELE LUI MUMMIU Dacă aceste înțelepte cuvinte făcură 
OSI LUI SYLLA. pe Scipione Emilian, scolarul lui Poli- 
ee ee biu, să restitue cetăților grece din Si- 
cilia toate statuele câte li se răpise de către Cartaginezi, spre 
a fi transportate pe țărmurile africane, ele nu opriră câtuş 
de puţin pe generalul roman Mummiu, aşă de vestit prin 
vitejie cât şi prin ignoranţa lui, de a jefui Corintul de toate 
sculpturile şi de toate picturile sale. Când Mummiu expedui 
toate acele nepreţuite şi neimitabile capete de operă către Roma, 
el recomandă întreprinzătorilor de transporturi militare ca să 
i le păstreze în stare bună şi ji îndatoră să facă altele la loc 
dacă cumvă s'ar pierde sau s'ar strică vreuna dintr'însele. 
Apoi, ajungând şi el în Roma, în urma preţioaselor sale jafuri 
mai dete dintr'însele şi lui Lucullu, căci prea i se părură multe 
şi fără valoare pozitivă pentru intrarea sa triumfală în cetate. 
lată, domnilor, în ce chip operele nemuritoare ale artei elene 
ajunsese a fi jucăria unor mândri şi grosolani cotropitori. 
Sylla, crudul şi făţarnicul Sylla, împinse lăcomia şi mai 
departe; el despui€ templul lui Apolon din Delfi, unul din 
cele mai venerate sanctuare ale Eladei, de toate tezaurele 
sale, şi când în superstiţiunea lor, locuitorii îngroziţi de un 
asemenea sacrilegiu, veniră să-i povestească că lira zeului 
răsunase amenințătoare sub bolta templului, el le răspunse 
râzând: «Dar, măi oamenilor, nu pricepeţi voi oare că zeul 
cântă de veselie, unde a putut să-mi facă mie un dar aşă 
de plăcut ?» 
Aş puteă, domnilor, să înmulţesc exemplele de jafuri şi de 
despuieri, comise de învingătorii Romani asupra nenorocitei 
Elade; dar niciodată inventariul obiectelor de preţ cari, în 


l In original şi textul elen. 

timp de doi secoli şi mai bine au trecut din cetăţile gre- 
ceşti în Roma, n'ar puteă fi complet. 


CLĂDIRILE LUI SCAURU Un singur om, un particular, Marcu 
Emiliu Scauru, fiul unui proconsul 
IN ROMA: hrăpitor al Ahaiei, împodobi teatrul 
cel mare ce el clădi în Roma, cu trei mii de statue aduse 
toate din Grecia. Astăzi nu e oraş în lume care să conţină 
un aşă mare număr de statue, dacă vom exceptă poate ca- 
tedrala sau domul dela Milan, ale cărui faţade prezentă as- 
pectul unei întregi păduri de ornamente sculpturale şi de chi- 
puri de marmoră. Tot cam aşă trebuie să fi fost şi anticul 
teatru al lui Scauru, despre care ne;au rămas foarte puţine 
noţiuni detaliate. 

Acest Scauru, renumit prin luxul său, mai clădise în Roma 
şi o casă, pe care ne-a descris-o Pliniu, arătând mare parte 
din avuţiile artistice ce ea cuprindeă. Un arhitect francez de 
talent, Francisc Mazois, care sub primul imperiu începi 
publicaţiunea unei splendide şi voluminoase cărţi asupra rui- 
nelor din Pompei, a scris la 1819 o cărticică plină de gust 
şi de erudiţiune, sub titlul: Palatul lui Scauru, «Le palais 
de Scaurus». Într'însa găsim descrierea unei fastuoase lo- 
cuinţe romane; autorul a profitat într'aceă folositoare şi plă- 
cută scriere, de toate noţiunile ce se potculege prin scriitorii 
antici şi de toate cercetările făcute de dânsul în locuinţele 
vechei cetăţi Pompei, spre a ne face cunoscute distribuţiunea 
şi dispoziţiunile uzitate în edificiile casnice şi private ale an- 
tichităţii grece şi romane. 

Dar să încheiem rememorarea ce mi-am propus a face 
despre prădarea obiectelor de artă ale cetăților grece de către 
Romani, tot astfel precum am început-o, adică printr'o cita- 
țiune culeasă şi aceasta dintr'un autor antic şi nu mai puţin 
grav decât istoricul Polibiu. 

lată cum Cicerone, atacând dinaintea tribunalului pe nevred- 
nicul Verres, pretor şi spoliator al Siciliei, vorbeşte despre 
adânca jale ce încercau Elenii din asemenea despuieri: ' 


«Nu voiu mai face vorbă despre jafuri, de cari menţionându-se în acest 
loc, ele vor păreă a îi neînsemnate, precum dacă voiu spune că el, din 
toate locaşele sfinte ale Siracusei a răpit table delfice de marmoră, cra- 
tere de aramă din cele mai frumoase şi o mulțime de vase corintice. 


1 M. T. Ciceronis în Verrem. act. 11, lib. 4,59. 

Astfel încât, acei cari au obiceiu de a duce pe vizitatori ca să le arate 
fiecare obiect şi cari se numesc la Greci mistagogi. şi-au schimbat acum 
modul de explicare, căci în loc de a spune ca mai 'nainte, ce lucru este 
fiecare obiect acum arată numai locul unde a fost cutare sau cutare 
obiect. Şi ce, oare gândiţi că puţin au fost mâhnite acele popoare, de 
toate acestea? O nu, judecători! Mai întâi, toţi oamenii în genere ţin 
la religiunea lor şi tuturor le place a îngriji şi a păstră zeii părinteşti, 
pe cari i-au moştenit dela străbuni; apoi mai cu deosebire Grecii se 
vesfătează cu toate obiectele de artă, cu toate lucrurile mesteşugite, 
precum statue şi tabeluri zugrăvite. Numai din plângerile lor putem în- 
țelege cât le-au fost de amare acele pierderi, pe cari noi poate le so- 
cotim ca neînsemnate şi le despreţuim. Credeţi-mă, judecători (şi ştiu 
că de sigur acestea le-aţi auzit şi voi) că din câte supărări şi injurii au 
primit în aceşti din aceşti din urmă ani, aliaţii noştri şi naţiunile străine, 
nici una n'a atins mai greu pe Greci ca despuierile acestea, ce s'au facut 
in templele şi în cetaţile lor».! 


Acuzaţiunile aduse de Cicerone lui Verres nu avură în pri- 
vinja rapturilor ce se făceau mereu Greciei, un efect mai ho- 
tăritor decât poveţele politice ale lui Polibiu, şi chiar, dacă 
în timpi mai târzii, unii din cei mai mari şi mai înţelepţi 
împărați ai Romei căutară a întemeiă gloria acestei cetăţi, 
nu prin obiecte de artă aduse de aiurea, ci prin creajiuni şi 
lucrări artistice locale, alţii din contra, şi aceştia sunt cei mai 
numeroşi, urmară vechiul şi comodul obiceiu de jefuire. 


ARTA ROMANĂ LOCALĂ Se zice într'adevăr că toate clădi- 
SUB AUGUST. AGRIPPA. rile făcute de August în Roma, şi mai 
———————————— ales acelea ale ginerelui său Agrippa, 
înfrumuseţătorul şi clăditorul acelui templu circular al tuturor 
zeilor, Panteonul, unde astăzi încă se celebrează serviciul 
divin în onoarea Maicii Domnului şi a tuturor sfinţilor, Au- 
gust şi Agrippa, întrebuinţară la monumentele lor numai ma- 
terial nou, dând astfel un timp de repaus provinciilor de peste 
mare, stoarse de avuţiile lor artistice. 

August, care aveă mândria a zice că din Roma de că- 
rămidă ce primise sub a sa domnire, el a făcut o Romă de 
marmoră, ţineă tot aşă de mult la gloria capitalei sale, ca şi 
la împăciurea întregului imperiu. Dar nu toţi urmaşii lui se 
mărginiră într'o aşă înţeleaptă politică. 


JEFUIRILE LUI NERON ŞI TITU. Neron, ale cărui fapte nu 

ştie bine istoria dacă le poate 
atribui unei inimi de monstru sau unei minţi de nebun, Neron, 
pe de o parte arde Roma, fiindcă i se păreă veche şi nu clă- 


1 În original, şi textul latin. 


104 AL. l. ODOBESCU 


dită după gusturile lui, iar pe de altă parte întreprinde prin 
emancipatul său Acratus, şi cu o autoritate mai puţin con- 
testată decât a lui Verres, o nouă prigonire a obiectelor de 
arte greceşti, şi înalță în Roma, pe muntele Escuilin, un palat 
colosal şi nepomenit prin luxul său, căruia îi dete numele 
bine meritat de Casa aurită. După incendiul Romei, care con- 
sumase aşă multe capete de operă adunate depe aiurea, a 
trebuit ca împăratul să dea din nou cu plasa, ca să-şi umple 
noua sa locuinţă de alte splendori artistice, şi tot biată Grecia 
plătiă cu geniul ei de odinioară, aceă necumpătată şi strică- 
cioasă lăcomie de lux, care înlocuise la Romani nobilul sim- 
țimânt estetic, cultul frumosului, ce domnise şi poate domniă 
incă în unele cetăţi ale Eladei. 


EPOCA LUI TRAIAN S'ar puteă zice, domnilor, că în vremea 
ŞI A ANTONINILOR. lui Titu şi mai ales sub Traian şi ur- 

maşii lui din familia Antonină, Grecia, 
ca şi tot imperiul roman, fu mai puţin bântuită decât oricând; 
cu toate acestea istoria, chiar şi sub cei mai buni împărați, 
ne vorbeşte de bogatele prăzi ce se aduceau în Roma, ca să 
serve la triumful învingătorilor. Precum odinioară marele 
Pompeiu arătase Romei minunate mulţimea de chipuri de 
aur, de argint, de fildeş şi de chihlibar, nenumăratele vase 
'nurrhine, ploaia de pietre scumpe şi gravate, pe cari el le luase 
dela regele asiatic Mitridate, tot asemenea şi impăratul Titu 
îşi împodobi triumful cu despuierile lerusalimului şi atunci 
ieşiră la iveală în Roma, vasele sfinte şi vestitele candelabre 
de aur cu şapte braţe ale templului evreesc, obiecte a căror 
imagine numai, a rămas sculptată pe arcul lui Titu din Forul 
roman ; tot astfel mai târziu şi Traian, sdrobind puterea Da- 
cilor şi descoperind comoara lui Decebal, aduse în Roma care 
pline cu vase de preţ şi cu arme împodobite, câştigate dela 
dunărenii săi inimici. E multă probabilitate că aurul şi pie- 
trele scumpe luciau în tot aparatul de resbei şi de ospeţe al 
Dacilor ; formele variate şi bogatele ornamente ce se deose- 
besc pe marmora sculptată a piedestalului columnei Traiane, 
care reprezentă numai asemenea trofee, ne întemeiază a crede 
că luxul eră tare obişnuit Dacilor. Un învăţat francez, membru 
al Academiei din Paris, şi chiar membru onorar al Societăţii 
noastre academice, d-l Ferdinand de Lasteyrie, înir'un me- 
moriu foarte interesant a vorbit despre scuturile dacice, pe 
care d-nialui le crede a fi fost acoperite cu ornamente de aur 
şi de pietre scumpe sau de sticle colorate. 

Când v'am vorbit despre Lucian, domnilor, vam rememorat 
despre epoca de înflorire literară şi artistică, care a fost una 
din splendorile secolului ilustrat prin administraţiunea dreaptă 
şi inteligentă a lui Traian şi a celor trei ai săi urmaşi, Adrian, 
Antonin şi Marcu Aureliu. Lumea romană ne prezentă atunci 
un secol întreg de linişte, întrebuințat mai cu seamă la fapte 
măreţe : victorii temeinice în contra barbarilor depărtaţi, clă- 
diri şi restaurări de edificii în Roma şi în întregul imperiu, 
cultivare a literelor de către bărbaţi cu talente variate, crea- 
ţiuni artistice cu un caracter al lor propriu. 

La timpul său, vom reveni asupra monumentelor înălțate 
de Traian şi mai ales asupra columnei pe care o putem privi 
astăzi ca unicele anale păstrate ale răsboiului dacic ; vom vorbi 
şi despre arcul triumfal, ale cărui sculpturi, pline de o ener- 
gică măiestrie, denotă fără contestaţiune epoca înfloritoare a 
lui Traian, deşi împăratul Constantin îşi însuşi cu două sute 
de ani mai târziu, acel arc, împestriţând opera cea veche cu 
sculpturi de o artă cu totul decăzută. 

Voiu aveă asemeni a vorbi despre multele şi minunatele clă- 
diri, cari se înălţară în Roma şi în mai toate locurile ocupate 
de Romani, sub împărăţia lui Adrian, împăratul care călători 
aşă de mult şi ţină ca pretutindeni să-şi lase numele său pe 
ziduri, ridicate sau restaurate de dânsul. Lui i se poate cu 
drept cuvânt aplică zisa lui Virgiliu: Te saxa loquentur, «pe 
tine pietrele te vor spune viitorimii !» 

Dar contimporanii lui, glumeţi, văzându-l în veci preocupat 
de clădiri şi de inscripţiuni pe păreţi, îl botezară herba pa- 
rietaria, sau cum am zice pe româneşte, mătrice, iarba care 
creşte lipită de păreţi. 

Adrian, printre altele multe, împodobise Roma şi vecină- 
tatea ei cu două minuni arhitectonice, pe cari toate celelalte 
arte ale antichităţii veniră a le înfrumuseţă. Amândouă se păs- 
trează încă; dar una, în ruine, ceealaltă în ființă, deşi foarte 
schimbată de ceeace eră. Ele ne aduc amintiri diferite, căci 
ruinele vilei lui Adrian dela Tivoli, nu deparie de Roma, ne 
repoartă la vieaţa industriosului împărat; iar mausoleul lui, 
astăzi prefăcut în castelul Sant-Angelo din vecinătatea Vati- 
<anului, ne prezentă chiar mormântul colosal, în care ță- 
râna lui a fost depusă. 

EROD ATICU ŞI Nu putem să ne depărtăm de 
INSCRIPŢIUNILE TRIOPEENE. €POca Antoninilor, care, osebit 
———— de mulpimea monumentelor, ne-a 
lăsat şi opere multe literare cât se poate de folositoare ar- 
heologiei, printre cari mai cu seamă scrierile deja citate ale 
lui Pausanias şi Lucian, nu putem, zic, să ne depărtăm de 
aceşii timpi, ca să facem aci menţiune despre vestitul retor 
şi avocat Erod Aticu, protector al literelor şi al artelor, care 
a întrebuințat averea sa imensă în edificii publice şi private, 
atât în Atena, unde se născuse şi a locuit multă vreme, cât 
şi în Roma, In cetatea Minervei, ca şi în alte părţi ale Gre- 
ciei, el restaură teatrele, templele, gimnaziile şi redete Eladei 
un moment de înflorire, de care a profitat Pausanias sprea 
face călătoria şi descrierea sa. 

Nu departe de Roma, într'o localitate numită în urmă Trio- 
peum, şi care eră moşia de zestre a soţiei sale Appia Annia 
Regilla, Erod Aticu, arătând la moartea ei o nemărginită şi 
fastuoasă durere, în care cronica timpului bănuiă o tainică 
ucidere, clădise pe lângă frumoasa locuință de ţară ce po- 
sedă acolo, un sanctuariu pe care îl decorase cu inscripţiuni 
în emfatice versuri exametre elene, de formă şi de stil ar- 
haic, punând pe eroina Regilla d'arândul cu anticele divi- 
nităţi, sub-pământeana Demetra, Kora, Nemesis şi cu divi- 
nizata împărăteasă Faustina cea bătrână. Erod Aticu, în a 
cărui conştiinţă de soț şi de avocat nu avem a pătrunde mai 
adânc, aveă, precum vedeţi, domnilor, gusturi arheologice ; şi 
el şi le îndestulă nu numai adunând pentru colecţiunile sale 
tot ce găsiă din vechile opere de artă, dar încă şi imitând 
formele antice în lucrările ce el comandă. Inscripţiunile tem- 
plului său, cunoscute sub numele de /nscripfiuni Triopeene 
se păstrează şi acum în muzeul Luvrului din Paris; învă- 
țatul E. Q. Visconti le-a discutat şi le-a comentat; ele sunt 
cu deosebire interesante arheologilor, pentrucă dau o idee 
despre gusturile şi cunoştinţele anticare ale Romanilor din al 
doilea secol după Hristos. ! 

Din puţinele câte am putut să spuiu asupra mişcării ar- 
tistice ce se manifestă în primii timpi ai imperiului roman, 
sa văzut că, începând chiar dela August şi mai ales sub 
domnia lui Traian şi ale urmaşilor săi, o artă nouă, plină de 
valoare şi de caracter se născuse în staturile imperiale. Fost-a 





1 W, /Froehner, Les inscriptions grecques du musée du Louvre, Paris, 
1568, p. 9. 

aceea creată de Greci sau de Romani ? Aceasta vom cerceta-o 
într'alt rând. Ajungă-ne acum a constată că Roma, dupăce 
jefuise Grecia şi în aceste jafuri răsipise o mare parte din 
operele artistice ale epocelor anterioare, se înavuţi cu alte opere 
multe şi preţioase, făcute pe seama ei şi în sânul ei. 

Acest fapt trebuie bine statornicit acum îndată, căci, ur- 
mând şirul istoric suntem în ajunul de a vedeă peninsula 
elenică răsbunându-şi asupra Romei de vechile ei jafuri şi 
plătind capitalei imperiului roman cu aceeaş grea monetă. 

Când Constantin cel Mare ajunse la împărăție şi deveni 
singur stăpân al lumii romane, mişcarea artistică din timpul 
Antoninilor eră mai cu totul sleită. 


SEPTIMIU SEVER: Printre succesorii lui Marcu-Aureliu, nu 

"putem semnală alţi împărați protectori ai 
artelor decât pe Septimiu Sever, care clădi în Roma uriaşul 
edificiu numit Septizonium, astăzi dispărut, prin care el voiă 
să rivalizeze cu mausoleul lui Adrian: şi apoi încă pe Au- 
relian, sub a cărui vitează domnie se ridicară monumentele 
din Palmira, în Siria, ale căror ruine măreje minunează şi 
astăzi pe călători. 

Dar şi mai minunată, pe malul Bosforului tracic, eră să 
se înalțe cetatea lui Constantin, vechiul Bizanţiu, transformat 
de câţivă ani prin voinţa împăratului, care, fiind sub mâna-i 
de fier lumea antică, îsi deschise zarea viitorului, îmbrăţişând 
legea cea nouă, legea lui Hristos. 


ORNAREA CONSTANTINOPOLEI Constantin cel Mare, în do- 
CU DESPUIERILE ROMEI,  finfă-i de a răspândi de în- 
O dată asupra tinerei sale capi- 

tale toate splendorile vechei reşedinţe împărăteşti, organiză o 
transferare continuă a tuturor obiectelor de preţ şi de artă, 
cari se puteau duce din Roma în Bizanţiu. Celelalte cetăţi 
ale imperiului, şi mai cu seamă ale Greciei şi Asiei-Mici, nu 
fură mai cruţate; dar Roma plăti mai tare. Ea trăgeă acum 
păcatul vechelor sale jefuiri. 


SURPAREA JOELUI OLIMPIC. Cei din urmaşii lui Constantin 

cari avură timpul să dea oare- 
care atenţiune artelor şi clădirilor capitalei celei nouă, făcură 
şi ei ca dânsul; dar totdeodată mulţi dintr'inşii, inimaţi de 
un zel puţin luminat către religiunea creştină, persecutară în 
operele de artă, cultul zeilor păgâni. Pe atunci, la anul 383 

al erei creştine, împăratul Valentinian al u-lea ordonă sur- 
parea şi desfiinţarea Joelui Olimpic al lui Fidias, care, în 
templul său din Elida adesea jefuit, înfruntase în timp de 
şase sute de ani şi mai bine, toate pericolele şi toate spo- 
liaţiunile, 


CAUZELE DE RUINARE A Istoricul englez Gibbon, negreşit 
MONUMENTELOR ANTICE, că vă este cunoscut cel puţin din 


DUPĂ ISTORICUL GIBBON. Nume, domnilor, El, în secolul tre- 
— cut, pe când nimeni în Europa 


cultă nu se gândiă a susţine originea latină a poporulu român, 
pe când din contra istoricii unguri şi austriaci susțineau că 
Valahii sunt o adunătură de barbari, vorbind o limbă cur- 
cită şi fără caracter naţional, Gibbon, în importanta sa operă 
asupra Scăpătării şi căderii imperiului Roman, afirmă că, 
în tot timpul cât barbarii petrecuse în lunca Dunării: de 
jos, colonii romani ai lui Traian trăiră înconjurați de barbari, 
dar nu amestecați cu dânşii, şi că ei au fost strămoşii Ro- 
mânilor dela Dunăre £. 

Fie zise acestea în treacăt, ca o căzută laudă, ca un omagiu 
pururea datorit ilustrului apărător al originei noastre latine! 

In momentul de faţă însă, eu menţionez numele lui Gibbon, 
pentru ca să vă spun în ce mod specifică el cauzele cari au 
adus treptata ruinare a cetăţii Roma, cauze cari sunt apli- 
cabile la toate oraşele, la toate monumentele antice. ui 

Patru cauze de destrucţiune recunoaşte Gibbon, cari au 
exercitat acţiunea lor derăpănătoare asupra Romei, în curs 
de o mie şi mai bine de ani; mai întâi injuriile naturii, 
precum furtune, cutremure, incendii şi înnecuri ; apoi atacurile 
duşmăneşti ale barbarilor, cari jefuiau spre a se înnavuţi 
şi ale creştinilor, cari desfiinţau cu o pietoasă ură rămă- 
şițele urgisite ale păgânismului; se adauge încă uzul ne- 
încetat care se făceă cu materialele cele vechi, adaptate 
mereu la trebuinţe ale momentului, adică metalele se pre- 
făceau în monete, în arme şi în alte obiecte de uz; pietrele 
serviau la noi clădiri; marmorele, şi adesea chiar acelea cari 
purtau stampa geniului, se aruncau la cuptor spre a deveni 
var de zidărie. In fine a patra cauză erau revoluţiunile interne 
ale cetăților, în cari mai în totdeauna monumentele deveniau 
prada duşmăniilor dintre clase sau dintre familii. 


1 Edw. Gibbon, The history of the decline and fall of the Roman Em- 
pire, vol. u, chap. L 

Când se gândeşte cinevă la toate aceste diverse cauze de 
distrucţiune, cari au fost pururea acolo mai grămădite unde 
se aflau mai multe obiecte demne de a fi păstrate, se miră 
cum încă Grecia şi ltalia, cum Atena şi Roma, după o succe- 
siune de calamităţi aşă de grele şi aşă de felurite, posed şi 
astăzi atâtea rămăşiţe, atâtea ruine, în cari se pot recunoaşte 
urmele artistice ale culturii antice. 

Ruinarea a mers însă treptat şi este negreşit foarte intere- 
sant lucru de a urmări, în documente din epoce succesive, 
starea monumentelor antice la diferite momente ale lungului 
răstimp, pe care soarta l-a dăruit cu totul geniului urgisit al 
destrucţiunii, 

Scriitorii decadenţei, poeţi şi prozatori, precum Procopiu din 
Cesarea, Sidoniu Apollinarul, Cassiodor şi alţii, laudă încă 
multele monumente rămase în ființă, după pustiirile săvârşite 
de Goţi, de Huni şi de Vandali. Erau însă vremi pe atunci, 
când nu numai barbarii stricau monumentele; apărarea în 
contra lor a fost adesea o cauză de destrucţiune mai puter- 
nică decât a lor lăcomie, care se atacă mai mult de obiectele 
ce aveau o mare valoare intrinsecă, fiind şi lesnicioase la 
transportare, precum aurul, argintul şi pietrele scumpe. 

Când ostrogotul Vitiges asedie Roma la anul 537, gene- 
ralul bizantin Belizarie, trămis de Justinian ca s'o apere, ne 
având la îndemână alte proiectile, puse să surpe statuele ce 
împodobiau mausoleul lui Adrian şi le asvârli prin puternice 
catapulte asupra hordelor impresurătoare. 

Vă întreb, cari, din asediați sau din asediatori, se arătară 
atunci mai barbari ? 

Dar nevoile răsboiului sunt fără de cruţare. E o crudă 
lege a soartei ca omul să nu uite niciodată primitiva-i săl- 
bătecie, să fie pururea supus adevăratului său păcat originar. 


BARBARIA SECOLULUI Dacă istoria arheologiei, astfel 
DE MIJLOC: ICONOCLAŞTII, Cum socotesc că vă poate fi 


MAHOMETANII ŞI CREŞTINI, d-Voastre mai profitabilă, ar 
C aveà a ţine seamă de toate 


amăruntele cuprinse în analele timpilor de destrucţiune, ar 
trebui să vă desfăşor aci nesfârşitul şir de prădăciuni, cari 
au bântuit în timpii de barbarie ai secolului de mijloc, toate 
părţile lumii unde înflorise anticele civilizaţiuni, cu datinele 
şi cu monumentele lor. 

Am vedeâ atunci Roma încă odată spoliată în folosul Orien- 
tului de către împărații Justinian şi Constantin; apoi Orientul 

expus la toate furiile destructoare de obiecte de artă ale 
fanaticilor iconoclaşti, cari ca Evreii şi Mahometanii, sdro- 
biau orice chip de fiinţă însufleţită; apoi proseliţii lui Ma- 
homet executând şi ei straşnice pustiiri prin ţările numeroase 
pe unde au trecut învingători. 

In Europa însă, pe lângă barbari, se adăugeau şi creştinii, 
ca să înteţească stârpirea vechilor monumente. 


PAPA GRIGORIE CEL MARE, Istoria acuză pe unu! din cei 
EA mai glorioşi papi ai Romei, pe 
Sf. Grigorie cel Mare, întemeietorul calendarului creştin şi al 
ordinelor noastre de călugărie, în al vi-lea secol, de a fi 
contribuit la surparea statuelor din Roma şi la aruncarea lor 
în apele Tibrului, 

Dar apoi, când ajungem la secolii al rx-lea, al X-lea, ¿ 
secolo di ferro, cum îl numeşte analistul italian Muratori, şi 
la cei următori, ce groaznice pustiiri prin toată Europa! 


EFECTELE RĂSBOAIELOR CIVILE Roma în acei timpi e un 


ASUPRA MONUMENTELOR DIN câmp de bătaie; poporul cu 
ROMA SI CONSTANTINOPOL. nobilii, familiile patriciane în- 

ROMA PLCONSTANTINOPOL tre dânsele susțin neîncetat 
răsboiu. Monumentele antice devin toate fortificațiuni. In am- 
fiteatrul lui Titu, care astăzi se chiamă Coliseul, iar pe atunci 
Castellum aureum, domniă familia Frangipani; în mausoleul 
lui Adrian, neamul Orsinilor ; în mormântul Ceciliei Metellei, 
Gaetanii ; în teatrul lui Marcellu, Savellii ; şi toți aceştia, din. 
sânul unor cetăţi improvizate, unor monumente cari îşi pier- 
duse caracterul lor artistic sub grosolane prefaceri şi întări- 
turi, se luptau cu o feroasă duşmănie, pentru a căpătă care 
de care, mai multe tiranice drepturi, pentru a puteă mai tare 
să împileze poporul, 

Apoi iar, când veniă ora răsbunărilor plebeiane, când 
oamenii de rând izbutiau a înfrânge pe sălbaticii castelani, 
jafurile cele mai pustietoare se purtau asupra locuinţelor 
nobile şi atunci încă, tot pe bietele edificii antice, pe martu- 
rele unor timpi mai glorioşi, cădea toată mânia populară, 

Castelul Sant-Angelo va purtă în veci urmele răscoalei lui 
Crescenzio din secolul al X-lea; Septizoniul lui Sever pieri 
dărâmat în turburările din al XI-lea; ca la una sută patruzeci 
de edificii antice, temple, terme, teatre, fură surpate de Bran- 
caleone în al xi-lea; altele, de Giovanne de Arloto? în al 
xiv-lea. Urgia poporului, mânat de acest căpitan teribil, se 

revărsă mai rău decât focul şi potopul asupra monumentelor 
antice, pe care unii din nobili şi le alesese drept locuinţe şi 
cetăţi de apărare. 

Dacă, dela vechea capitală a imperiului, decăzută acum în 
mânile unor papi fără de putere, ne vom întoarce ochii către 
reşedinţa împăraţilor bizantini, şi acolo revoluţiunile interne 
se întrec cu asediile întreprinse de Mahometani, spre a împu- 
țină din ce în ce mai mult monumentele înălțate şi adunate 
de urmaşii lui Constantin. Nimic însă nu grăbi şi nu stârpi 
cultura artelor în Constantinopole, ca învingerea şi cotropirea 
acestei cetăți de către Cruciații Franci ai lui Baldovin din 
Flandra. Nici tradiţiunea, nici arta, ba nici chiar religiunea 
nu aflară cruţare dinaintea lor. 

S'ar zice că un fel de beţie destructoare, un fel de aprigă 
mânie în contra oricărui lucru vechiu încinsese minţile tuturor 
acelor tinere popoare, noi închinători ai lui lisus sau ai lui 
Mahomet, şi le împingeă deopotrivă a curăţi depe faţa pă- 
mântului orice urmă antică, spre a-şi face locul mai larg 
pentru sălbaticele lor instincte. Astfel, în curs de mai mulţi 
secoli, depe malurile Gangelui, unde pe la anul 1000 pă- 
trunseră mahometanii Ghaznevizi, până în provinciile cele mai 
apusene, în care Romanii purtase industriile, luxul şi cultura 
lor, pretutindeni, în Asia, în Africa şi în Europa, mai toate 
monumentele trecutului, mai toate obiectele de artă datorite 
civilizaţiunilor locale, încercară din partea barbarilor cotro- 
pitori osânda focului şi a fierului. 

A trebuit ca nenumărate şi nepreţuite victime să cadă 
pradă furiei orbeşti, care cuprinsese pe răsboinicii Nordului 
şi pe fanaticii Semiţi ; a trebuit să ardă mii şi sute de cetăţi, 
templuri şi biblioteci, până când adevărata lumină să se arate 
vederii lor turburate, chiar la lucoarea flacărilor ce ei înşişi 
aprindeau ; aşa s'au risipit pe rând dar mereu, atâtea tezaure 
adunate în bogatele municipii ale Galiei, în Roma, în Atena, 
în Constantinopole, în Alexandria, în Antiohia, în Ctesifon, 
în Persepolis, în Niniva, în Babilon şi chiar până şi în cetăţile 
brahmanice de sub poalele Himalaiei. 

Dela răsărit până la apus se grămădiau ruinele, înălțând 
din ce în ce mai mult valul cel negru, sterp şi misterios 
care desparte lumea antică de cea modernă. 

Pe când însă răsboaiele şi turburările civile risipiau într'astfel 
urmele mai vădite ale artelor antice, ignoranţa şi supersti- 
țiunea atacau, fără sgomot dar şi fără încetare, obiectele 
“cele mai mărunte. Statuele zeilor păgâni — şi cine pe acei 

timpi de neştiinţă, mai deosebiă zeii dintre orice alte statue ? — 
erau fărâmate şi prefăcute în var; manuscriptele autorilor 
vechi, sau se aruncau în foc ca cuprinzătoare de farmece 
şi de solomonii, sau se spălau şi se răzuiau, spre a servi 
din nou la transcrieri de psaltiri şi de ceasloave. 


PALIMPSESTELE. Astăzi, prin procederi chimice se poate 
uneori descoperi, chiar şi pe pergamentul 
spălat, vechile scrieri. Acelea se chiamă manuscripte pa/im- 
pseste. O mare parte din tratatul lui Cicerone despre Repu- 
blica e datorit unei asemenea lucrări, executată cu o admi- 
rabilă răbdare de eruditul cardinal roman Angelo Mai. La 
1816, istoricul german Niebuhr a descoperit întrun palim- 
psest din Verona, Institutele jurisconsultului roman Gaiu. 


OBIECTE ANTICE PĂSTRATE DIN Dacă însă putem învino- 

í vățìi pe călugării secolului 
NEŞTIINȚA ŞI SUPERSTIȚIUNE. de mijloc de a fi pierdut şi 
stricat multe monumente antice, tot lor suntem datori şi 
multe altele, cari fără de ei nu s'ar fi păstrat până la noi. 
Făcutu-o-au ei oare din respect către antichitatea cea clasică ? 
Mai adesea nu; dar ignoranţa lor chiar a venit uneori în 
ajutorul obiectelor de artă păgână. 

Se ştie, spre exemplu, că în mai multe biserici catolice din 
Franţa meridională, statue de piatră neagră, de bazalt, au 
fost păstrate cu veneraţiune ca chipuri făcătoare de minuni 
ale Maicii Domnului, pe când acelea erau antice statue ale 
zeiţei egiptene Isis, ţiind pe fiul ei Horus în braţe. 

Pe de altă parte, o sumă însemnată de pietre gravate, de 
camee şi de intaglie antice, cu subiecte mitologice şi istorice, 
au fost păstrate pe ferecături de evanghelii, pe odoare bise- 
riceşti, şi făcând astfel, preoţii şi călugării n'au socotit că pă- 
cătuesc, fiindcă pe toate ei le botezase cu câte un nume luat 
din vechiul sau din noul Testament. Frumosul cameu de 
agată, din cabinetul de medalii dela Paris, care reprezentă 
apoteoza lui August şi triumful lui Tiberiu, adus în Occi- 
dent de Baldovin, comitele Flandrei, s'a păstrat sute de ani 
printre odoarele Sfintei-Capele din Paris sub ocrotirea biblică 
a lui Iosif, fiul lui Isac; şi vasul de cristal cu chipul regelui 
pers Chosroes, din aceeaş colecţiune, a fost mereu privit, 
în mănăstirea dela S-t Denis, ca un portret autentic al înţe- 
leptului Solomon. 


ISTORIA ARHEOLOGIEI 113 


OALELE CARI CRESC Aş puteă cità, domnilor, multe exem- 
ÎN PĂMÂNT. ple de felul acesta, spre a vă lămuri 
== ideile asupra ignoranței în materie de 

arheologie, ce a domnit în tot secolul de mijloc. Dar prin 

nici un exemplu nu pot, crez, să vă fac a preţui tâmpirea 
la care poate să ajungă mintea necultivată a unui popor în- 
dărătnic, decât citindu-vă câtevă rânduri din opera unui că- 
lător german, a cărui publicaţiune nu conţine mai puţin de 
zece volume in-folio, cu numeroase gravuri. Mathias Zeiler 

a scris cartea sa, întitulată Topographia în al xvil-lea secol, 

dar ceeace voiu extrage dintr'însa este, fără îndoială, un ră- 

sunet al credințelor poporului german de prin secolul de 
mijloc, credinţe cu care ştim că ştiinţa modernă a avut a se 
luptă acolo mai mult decât în orice alt loc. 

lată ce raportă Zeiler din călătoria sa prin Germania: 


«În provincia Oels din Silesia, aproape de târgul Trebnitz, şi împre- 
jurul satului Masel, este o măgură de unde se scot oale, cari cresc acolo 
fireşte în pamânt. Acea măgura, oamenii din partea locului o numesc 
. Tapelsberg (muntele cu oalele): şi dintr'insa ies tot felul de oale şi 
strachine de lut moale, cari se întăresc la aer şi slujesc oamenilor din 
vecinatate, pentru trebuinţele lor. 

«Tot aşa se întâmpla, în aceeaş ţară, la laben, la Sara Somerteld; tot 
aşa, lânga târguleţele Nochau şi Poluze ; tot aşa în oraşul Streno, în Po- 
lonia şi Bohemia, unde pamântul se deschide de sineşi. In unele locuri 
se gaseşte în fiecare oală, câte un ce de mirare; altele au şi capace, 
Mai obişnuit aceste oale ies la lumina prin luna lui maiu», 


Şi pe lângă un text aşă de interesant, autorul alătură de- 
semnul unui urcioraş cu ţâţâne, sub care scrie cuvintele: 


«Oala de lut care creşte de sine în pământ, împreună cu alte strachine !» 


Ce ziceţi, domnilor, despre această arheologie medievală a 
Nemţilor, care asemueşte oalele şi strachinele îngropate de 
străbunii lor, cu ciupercile, şi le face să răsară din pământ 
primăvara, la căldura soarelui de maiu! 

Dacă arheologii nemți de acum două sute de ani credeau 
că anticele vase de lut cresc de sine în pământ, apoi de ce 
să ne îngrijim noi de narghilelele Dacilor, cari şi ele ies astăzi 
la noi de pe sub pământ? 

Germanii sunt astăzi în fruntea arheologiei. 

Noi să ne silim însă, domnilor, ca să nu lăsăm să treacă 
două sute de ani până să ajungem a stârpi dintre noi aşă 
ciudate şi burleşti eresuri de anticari. 


Ar. I. Ouonescu, — Istoria Arheologrei. 

A ŞASEA LECŢIUNE 


RENAŞTEREA. Domnilor, dacă întradevăr lecţiunile mele 
de până acum n'au avut alt efect decât acela 
de a obosi publicul prin monotonia citirii mele, apoi încă şi 
mai multă atenţiune sunt-silit să reclam dela bunavoinţa 
d-voastre pentru expunerea materiilor ce urmează. 

Vorbind despre istoria arheologiei în antichitate, m'am ne- 
voit, pe cât mau iertat puterile să vă aţintesc băgarea de 
seamă asupra unor puţine puncturi mai răsărite, şi deaceea 
v'am semnalat mai cu deamăruntul câţivă din acei bărbaţi 
de frunte, cari în scrierile lor ne-au lăsat mai multe şi mai 
luminoase noţiuni despre traiu şi despre artă la popoarele 
cele vechi. Am trecut răpede și asupra acelui period de o mie 
şi mai bine de ani, period fără lumini şi fără glasuri pentru 
ştiinţa noastră, asupra acelui lung răstimp d'ogni luce muto, 
cum zice Dante despre Infern şi cum putem zice şi noi, is- 
torici ai arheologiei, despre secolul de mijloc, şi iată-ne acum 
sosiți la pragul epocei în care stau să învieze ştiinţa, literele, 
artele, în care lumea, încercată ca de nişte fiori de mântuire, 
simte o vieaţă nouă strecurându-i-se prin vine, 


STUDIUL ANTICHITĂȚII A Atunci, în amurgul timpilor 
PROVOCAT MAI CU SEAMĂ moderni, lumea, cu o copilă- 


rească isteciune, îşi clipeşte ve- 
DEȘTEPTAREA CULTURII. derile încă turburi şi îngreuiate, 


asupra trecutului luminos; ea 
cată a-şi împrospătă suflarea la izvoarele limpezi şi dătătoare 
de vieaţă ale antichităţii şi astfel, numai astfel, soarbe în- 
tr'insa cu tărie aceă virtute învietoare a secolului de aur, pe 
care toţi îl cunoaşteţi sub frumoasa şi nimerita numire de 
Renastere. 


MULTIPLICITATEA ŞI ACTIVITATEA Pentru caînsă în timp 
CERCETĂTORILOR. aşă de scurt, în puţinele 
Da a zecimi de ani ce întocmesc 

vreo doi secoli, cultura mai întreagă a Europei să se fi 

schimbat cu totul, pentruca din grosolana tâmpire a secolului 
de mijloc, deodată poezia şi istoria să se fi înălţat pe aceeaş 
treaptă cu poemele lui Omer şi cu proza lui Titu Liviu, pentru 

<a artele să fi născut rivali demni de Fidias şi de Zeuxis, 
pentru ca ştiinţele să fi deschis căi nouă şi necunoscute an- 
tichităţii, a trebuit neapărat ca lucrătorii ce au îndeplinit aşă 
iute opera de desgropare a antichităţii, ca dibuitorii, culegă- 
torii, lămuritorii rămășițelor din trecut să fie la acel moment, 
tot aşă de numeroşi, cât şi de activi; a trebuit ca o grămadă, 
o mulțime de literați şi de erudiţi, de artişti şi de imitatori, 
de curioşi şi de colecționari, într'un cuvânt ca o spuză de 
anticari de tot felul să se opintească toţi cu totul, ca să scoată 
de sub pământ, ca să scuture de pulberea seculară, ca să 
pătrunză şi să explice toate monumentele, toate scrisele, toate 
datinele mult admiraţilor şi mult fericiţilor timpi ai antichi- 
tăţii. 

La o asemenea muncă, fiecare a adus mult puţinul cât a 
putut, iar din silințele tutulor s'a înjghebat tăria cea mare 
a Renaşterii. Lumina s'a revărsat atunci pe lume din razele 
îmbinate a mii şi milioane de stele sclipitoare, unele mai mari, 
altele mai mărunte, printre cari s'au ivit şi unii luceferi. 


ÎNVIEREA ŞI RENAŞTEREA. Când cugetăm la acel timp în 


care societatea europeană se tre- 
zeşte din somnul lung şi ingrijat al secolului de mijloc, pentru 
ca peste câţivă ani să se răsfeţe în toate desmierdările su- 
fleteşti şi întelectuale cari deschid porţile istoriei noastre mo- 
derne, gândul ni se repoartă asupra unei vechi datine a legii 
şi a ţării noastre, asupra unei măreţe şi mângâioase sărbă- 
tori, care revine pe tot anul, în veci scumpă şi alinătoare 
oricărei inimi creştine şi româneşti. 

Patruzeci de zile d'arândul, creştinul a trăit lepădat de orice 
plăcere, de orice ispită, muncindu-şi trupul în straşnică cum- 
pătare şi sufletul în aspră pocăință; el, cu inima obidită a 
urmărit lungile chinuri şi umiliri ale Mântuitorului omenirii, 
pe cari în săptămâna patimelor, preotul în biserică, le-a po- 
vestit prin îndelungi şi dese citiri, prin jalnice cântări; el a 
stat faţă la sfâşietoarea agonie a fiului lui Dumnezeu şi cu 
toată procesiunea funebră a unei înmormântări, a văzut în 
seara de Vineri epitaful pe care se arată trupul sângerat şi 
sdrobit al lui lisus, reintrând cu pompă solemnă în tainicul 
altar, ca întrun mormânt tăcut. 

Sub aşă negre întipăriri a ieşit el din biserică, cu capul 
plecat, cu inima înfrântă, şi sfântul locaş şi-a închis porţile 
într'o jalnică tăcere. O noapte şi apoio zi întreagă au trecut, 
posomorite, fără nici o uşurare pentru inimă, fără nici o mân- 

gâiere pentru biată firea omenească. O negură de jale, o 
amorţire sufletească s'a revărsat peste lumea creştină, la amin- 
tirea îngrozitoarei crime ce s'a comis, sunt acum câtevă su- 
timi de ani. 

A doua seară vine, şi presimţirea, aşteptată dar nu încă 
mărturisită, a unei apropiate bucurii, face pe creştin să-şi 
caute şi alinarea şi întărirea într'un somn prematur. De tim- 
puriu cetatea e afundată în întuneric, în linişte, în nemişcare. 
Abiă dacă în fundul altarului, dinaintea icoanei mântuitoare, 
mai veghează lumina şovăindă a unei candele. 

Dar în tăria nopţii, servitorii templului păşesc dibuind pragul 
cel năpustit ; ei pătrund în locaşul deşert, care răsună agul 
sub pasurile lor sfieţe : unii aprind scânteia de iască în adân- 
cile candele de argint; alţii fac să vibreze din ce în ce mai 
tare toaca şi clopotul, cari deşteaptă din somn pe qredin- 
cioşi. 

Unul câte unul sosesc acum şi aceştia, strecurându-se dea- 
lungul păreţilor întunecoşi, pe cari abiă se resfrânge sticlirea 
transparentă a candelelor; o şoptă de paşi umiliți, de tăcute 
mătănii, de cruci cuvioase, o murmură de închinăciuni şi de 
binecuvântări încep a se înălță de pretutindeni. Atunci uşile 
altarului se deschid; preotul, în vestminte strălucitoare de fir, 
apare cu făclia aprinsă; el dă semnul obşteştii luminări şi 
fiece creştin aleargă să ia pentru sine foc dela acea lu- 
mină; în câteva minute mii de făclii îşi înalţă flacăra lor 
luminătoare sub boltele templului ; cădelniţele răspândesc cer- 
curi din ce în ce mai întinse de miresme; glasurile întărite 
tresar de cântece de bucurie, O ştire mântuitoare vestesc ele 
toate : «Hristos a înviat! Hristos a înviat din morţi, cu moarte 
pe moarte călcând şi celor din mormânturi vieaţă dăruin- 
du-le !» 

Inimile credincioşilor tresaltă de bucurie ; minţile lor simt 
porniri uimitoare către gloria şi mărirea cerească. [n acele 
valuri de lumină, de profumuri, de cântări, în aceă falnică 
veselie a bisericii creştine, toată firea serbează cu încântare 
măreţul mister al Invierii, întărirea credinței, înturnarea spe- 
ranfelor, renaşterea a tot ce e bun, frumos şi adevărat, a 
lot ce se poate chemă pe lume amorul divin ! 

Ceeace, domnilor, prin efectele nesecatei virtuţi a sfintei 
noastre religiuni, se petrece necontenit şi se împrospătează pe 
tot anul în conştiinţa creştinului, tot aceea s'a produs, sub 
proporțiuni mai întinse, în sânul societăţilor europene şi le-a 
făcut să intre, sunt acum vreo trei, patru sute de ani, într'o 

cale de propăşire;, pe care astăzi încă lumea o urmează cu 
mândrie. 

Momentul când s'a deschis açeastă nouă carieră a primit 
numele de Renaştere, şi această numire însăşi dovedeşte 
cu prisos că noua înflorire a culturii europene este în mare 
parte datorită amintirilor antice, descoperirilor ce se făcură 
atunci printre rămăşiţele trecutului, imitaţiunii mai mult sau 
mai puţin fidelă a operelor intelectuale şi plastice, pe cari le 
ascunsese barbaria medievală sub negurile şi nepăsarea ei. De- 
aceea se poate zice că până la un punct însemnător, arheo- 
logia, ştiinţa trecutului, sub toate multiplele ei înfăţişeri, a 
fost călăuza omenirii în momentul de deşteptare şi că cele 
mai numeroase scântei de lumină ale acelei epoce a fost 
aprinse la focarul ei. 

Dar totdeodată trebue să constatăm că pe atunci lumina 
nu s'a produs altfel decât prin minunata mulţime de mici 
scânteie, cari din toate părţile au scăpărat, ca sub o impul- 
siune electrică, spre a înteţi din ce în ce mai tare luminarea 
societății; aşa dar Renaşterea literelor şi a artelor a fost cu 
totul o operă colectivă, prin care cu anevoie am puteă noi 
acuma să alegem genii de acelea, cărora lumea să se crează 
în drept a le atribui toată acea spornică lucrare. 

lată pentru ce, domnilor, când a venit timpul să vă vor- 
besc despre bărbaţii cari au ilustrat epoca Renaşterii, de acei 
oameni, cari mai presus de orice altă ramură de erudiţiune, 
sau pe lângă ori cegrad de talent, au fost scrutatori ai ve- 
chimii, anticari şi arheologi, iată pentruce mă văd silit a vă 
prevesti că oricât aş voi să împuţinez nomenclatura numelor 
proprii, tot voiu aveă să vă înşir multe personagii de o ce- 
lebritate mediocră, ale căror cercetări neobosite, a căror ac- 
tivitate îmbinată au întocmit acel concert din ce în ce mai 
sonor şi mai armonic, care ne-a pus pe calea civilizaţiunii 
moderne. 

Inchipuiţi-vă că ne aflăm dinaintea unui fagur şi că din 
fiecare căsuţă, din fiecare alveolă avem a culege câte o pi- 
cătură de miere. Putea-vom spune numele a fiecărei albine 
în parte? De sigur, nu; dar cel puţin, vom numi pe mat- 
cele stupului şi poate că, în mersul nostru răpede şi cam 
rătăcit, vom fi uneori opriţi în loc, pentru un minut, de câte 
o albină mai laborioasă sau mai semeaţă. 

Astfel dar îmi propui, domnilor, a străbate azi cu d-voastre 
primii secoli ai istoriei arheologice moderne. 

AMINTIRI CONFUZE ALE Când v'am vorbit despre scăpă- 
TIMPILOR TRECUȚI, ÎN tarea culturii intelectuale şi despre 
a răsipirea obiectelor de artă ale anti- 
ITALIA, CHIAR ÎN SECOLUL chităţii, în timpul Mediului-Ev, vă 
DE MIJLOC, aduceţi aminte, domnilor, că aten- 
țiunea ne-a fost mai cu seamă aţin- 
tită asupra Italiei. In Grecia, în vechea Eladă, antica cultură, 
sfâşiată mai întâi de cotropitorii Romani, ajunsese acum a 
se părăgini şi mai mult sub lângezeala bizantină şi tot ce 
fusese odinioară nobil şi frumos se cufundase în putrejunea 
unei societăţi avilite 1, 

Dar în peninsula Apenină — căci e de prisos a ne mai 
aruncă acum ochii şi peste ţările în cari civilizaţiunea antică 
se revărsase numai în mod superficial — în peninsula Ape- 
nină lovirile date vechilor datine, vechilor monumente, erau 
de o natură mai aspră, mai sălbatică, mai neconştiincioasă ; 
ele veniau mai cu seamă dela barbari, cari nici că bănuiau 
vechea fiinţă a unei lumi mai culte, şi negreşit, pe tot timpul 
cât au trăit în aşa neştiinţă, ei nici că i-au purtat dorul. Dar 
acolo însă un spirit mai viu, mai neastâmpărat, mai puţin 
leneş şi ofilit domniă în populaţiunea improspătată a taliei 
şi sta gata să iîmbrăţişeze cu înfocare, cu folos şi cu spor, 
idea unei renaşteri a culturii antice. 

Ţara, cea dulce mângâiată de bătrânul Pliniu aveă acum 
încă sânul plin de tezaure; ea aşteptă o scânteie învietoare 
pentru ca peste toată întinderea ei să se aprinză miile de 
făclii ale culturii artistice şi literare, 

Un poet modern al ei, vestit atât prin suferinţele cât şi 
prin armonioasa lui limbă, a cântat în versuri dulci şi entu- 
ziaste acele daruri, cu cari natura şi arta au înzestrat mândra 
lui patrie. E o plăcută şi cuvenită datorie cui vorbeşte despre 
epoca Renaşterii, de a aminti mai 'nainte de toate, călduroa- 
sele versuri adresate Italiei, de poetul ei Silvio Pellico: 


«E il piu gentile 
Terren non sei di quanti scalda il sole? 
D' ogni bell' arte non sei madre, o Italia ! 2 


Şi într'adevăr în Italia, în mult turburata şi mult încercata 
ltalie, vedem chiar prin secolul de mijloc licurind din vreme 


1 decăzute. 

2 Silvio Pelico în tragedia «Francesca di Rimini»: «Nu eşti tu ţara 
cea mai gingaşă din câte scaldă soarele? A oricărei mândre arte nu 
eşti tu mumă, o Italie 2» 

în vreme câte o slabă vâlvoare a trecutului, câte o aspira- 
țiune către ceeace a fost. În orele de urgie, Roma îşi aduce 
ca prin vis aminte că ea a fost stăpâna lumii, centrul unei 
măriri fără de seamăn ; şi când din întâmplare ea se trezeşte 
pentru un moment din somnul ei dureros, gloria unei antice 
republice, umbra unei libertăţi poporane, numele unui Cesar 
sau al unui August, se aud rostite fără şir în şoapta ei 
confuză. 


O_REVOLUŢIUNE CU In secolul al xXIv-lea, în toiul acelor 
CARACTER ANTICAR. crâncene lupte pe cari nobilii, cazarmaţi 
şi intăriţi în vechi monumente romane, 
le susțineau în contra poporului înnecat şi revoltat de ale lor 
sălbatice asupriri, o mişcare de asemenea natură ia deodată 
un caracter arheologic. Roma face un vis de câtevă luni; ea 
sau cei ce o mână îşi închipuesc şi cearcă să dovedească 
lumii că antica republică s'a înturnat tânără şi sănătoasă în 
sânul cetăţii, că timpul s'a dat fără veste înapoi cu vreo 
două mii de ani, că toate câte s'au petrecut în curs de două- 
zeci de secoli au pierit nălucă şi că anul 1347 după Hristos, 
anul revoluţiunii de care vorbim, are să se lege nemijocit de 
primii lustri} ai Romei consulare, 

Erà pe atunci timpul când papii, supăraţi şi spăimântaţi de 
neastâmpărul cetăţii, se retrăsese la Avignon în Franţa ; Roma 
rămăsese fără de stăpân; ea eră prada celui ce se sculă mai 
de dimineaţă sau da mai cu putere năvală. În asemenea tur- 
burări, poporul, de câte ori îi venià la îndemână, trimite soli 
către Sfântul părinte dela Avignon, rugându-l ca să se întoarcă 
între supuşii săi şi să le stea drept apărător; dar şasezeci de 
ani dearândul aceste solii fură toate zadarnice. 


COLA RIENZI. Printre trimişii cari la anul 1342 merseră să 

felicite pe papa Clement al vi-lea de a sa în- 
tronare, eră şi un oarecare Nicola sau Cola Rienzi, fiul unui 
om din popor, cârciumar sau sacagiu, din Roma, care însă 
prin iubirea sa de învăţătură îşi făcuse un nume lăudat printre 
concetăţenii săi. «Din tinereţile sale — zice un cronicar al 
timpului — Cola Rienzi, hrănit cu laptele elocuenţei, fu un 
bun gramatic, un şi mai bun retor, un scriitor minunat. O! 
cât de iute şi de bine ştiă să citească! Adesea el aveă în 


1 perioadă de cinci ani. 

mână pe Titu-Liviu, pe Seneca, pe Tulliu Cicerone şi pe 
Valeriu Maxim şi mare îi eră plăcerea când începeă să spună 
despre măririle lui Cesar. In fieşce zi el sta şi priviă cu 
drag la sculpturile de marmoră, cari zac răsturnate în ocolul 
Romei. Numai dânsul ştiă să citească vechile epitafe, să 
traducă toate inscripţiunile vechi şi să explice îndată toate 
acele chipuri de marmoră». 

Depe aceste cuvinte nu rămâne îndoială, domnilor, că Ni- 
cola Rienzi a fost un erudit, un anticar pasionat din secolul 
al xIv-lea; dar la dânsul amorul ştiinţei nu se mărgini în 
cercul lecturilor de autori clasici şi al desluşirilor de monu- 
mente plastice şi epigrafice. El vru să dea arheologiei apli- 
caţiuni practice chiar şi în politică; nu-i fu de ajuns, ca al- 
tora, ca din răsfoirea manuscriptelor şi din pipăirea pietrelor 
să culeagă un îndemn, o suflare, care să înlesnească noul 
avânt al societăţii; el crezu că farmecul predilectelor sale 
studii va fi destul de puternic pentru ca în fiecare locuitor al 
sdruncinatei Rome medievale, să deştepte un cetăţean al glo- 
rioasei republice romane. Stăpânit de aşă deşerte şi amăgi- 
toare visuri, văzând din încercare că dela papi, poporul nu 
poate aşteptă nimic, Rienzi într'o zi proclamă depe vârful 
Capitoliului restaurarea Republicei romane şi pe sineşi se de- 
clară de Tribun al plebei. O constituţiune în care vechile 
aşezăminte romane se aflau interpretate cu erudiţiunea confuză 
a timpului, eră temeiul închipuit al acestei reforme, care purtă 
numirea de // buono Stato. Tot deodată ea eră însoţită de 
tot aparatul unei reprezentări teatrale a anticelor uzuri, astfel 
cel puţin cum ele puteau fi închipuite de un anticar depe 
atunci. 

Poporul, uimit de pompoasele privelişti, încântat de vorbele 
şi de promisiunile tribunului său, îl aclamă cu frenezie; iar 
el, în nemărginitul său entuziasm, dete ştire lumii întregi, prin 
scrisori şi vestitori porniţi în toate laturile, că străbuna glorie 
romană a ieşit iarăşi la lumină, sub cârmuirea lui «Nicola, 
tribun al libertății, al păcii şi al justiției, liberator ilustru 
al Sfintei Republice romane !» 

Astfel eră titlul oficial ce-şi dăruise anticarul demagog. 

N'am a face, domnilor, un curs de istorie şi prin urmare 
n'am să apreţuesc aci răscoala lui Cola Rienzi din alt punct 
de vedere decât acela al caracterului anticar şi al entuzias- 
mului arheologic ce ea deşteptă în Italia. 

PETRARCA. ARHEOLOGIA Un om, care, pe acel timp, eră 
ÎN POLITICĂ. unul din arbitrii ştiinţei şi care până 
=== azi încă a rămas unul din corifeii 

poeziei italiane, Francesco Petrarca, aflând despre faptele lui 

Rienzi, se aprinse şi el de o adâncă şi sinceră admiraţiune. 

El scrise în grabă tribunului o epistolă cu laude şi exor- 

taţiuni : 


«Măreaţa ta declaraţiune anunţă restabilirea libertății; aceasta tare mă 
mângâie, mă încântă, mă răpește... Scrisorile tale sbor din mână în mână ; 
toţi vor să le citească, să le decopieze;... s'ar crede că ele se cobor din 
cer... îndată ce le aduce curierul, toţi aleargă ca să le auză şi chiar ora- 
colele lui Apolon n'au primit vreodată mai multe şi mai diverse inter- 
pretaţiuni... In tine, nu ştie lumea ce trebue mai mult să admire : faptele 
sau scrisele tale ?... Se zice că tu făptueşti ca un Brutu şi că vorbeşti 
ca un Cicerone». 


Apoi încordând aceă liră italiană, pe care poetul o în- 
chinase cu totul iubitei sale, frumoasa "Laura de Nove, el 
cântă cu o erudită înfocare lauda lui Rienzi, pe care-l nu- 
meşte spirto gentil, mulţumindu-i că a spălat glorioasele ruine 
ale Romei de orice ruşine. In aceă vestită canzone, el esclamă : 


O grandi Scipioni, o fedel Bruto, 
Quanto v'aggreda, se gli é ancor venuto 
Romor l'aggiù del ben locato offizio ! 
Come cre' che Fabbrizio 

Si faccia lieto udendo la novella! 

E dice: Roma mia sarà ancor bella ! 


«O mari Scipioni, o statornice Brute! Cât de mult vă bucurați voi, dacă 
v'a sosit până acolo jos, faima acelei fapte, aşă de bine nimerită! Şi cât 
de vesel crez că va fi Fabriciu aflând această ştire, despre care el va zice: 
Roma mea va fi încă odată mândră !» 


Terminând acele strofe pline de o sinceră credință în pu- 
terea şi în izbânda eroului său, Petrarca vorbeşte într'astfel 
către propria sa cântare : 


«Sopra 'l monte Tarpeo, canzon, vedrai 
Un cavalier ch’ ltalia totta onora, 

Pensoso più d'altrui che di se stesso. 
Digli: un che non ti vide ancor da pressa, 
Se non come per fama uom s'innamora, 
Dice che Roma ogniora, 

Con gli occhi di dolor bagnati e molli, 

Ti chier mercè da tutti sette i colli.» 


«Pe muntele Tarpeu, o cântece, tu vei vedeà un cavaler, pe care Italia 
toată îl onoră, mai îngrijat de alții decât de sine însuşi. Spune-i aşa: 

unul care încă nu te-a văzut de aproape, dar care ca om te iubeşte 
depe a ta faimă, îţi spune că Roma, la fieşce oră, cu ochii scăldaţi şi 
ofiliţi de durere, dela tine cere scăpare din câte şapte ale ei colnice», 


Petrarca se pregătiă să meargă la Roma să dea sprijinul 
şi ajutorul său de aproape cutezătorului său confrate de eru- 
dițiune, eroului său politic, când află pe drum că după şapte 
luni de friguri arheologice, poporul din Roma se săturase de 
învățatul său liberator şi că dânsul abia scăpase cu zile, fe- 
recându-se, cu toată familia, în castelul Sant-Angelo, anticul 
mausoleu al lui Adrian. 

Jalea lui Petrarca fu tot aşă de adâncă precum fusese şi 
bucuria lui: «Ce-mi mai rămâne acum de dat patriei — zise 
«el — decât numai lacrimile mele ?» 

In adevăr, tot cursul vieţii marelui poet fusese plin de 
două mari iubiri. Gândirea-i se repurtase când asupra gin- 
gaşei Laure, căreia sonefele şi canzonele lui i-au păstrat o 
eternă frumuseţe, când asupra falnicului trecut al Italiei, pe 
care îl lăudă în numeroase scrieri în proză şi în versuri. Dar 
pentru fiecare din ambele sale amoruri, Petrarca adoptă o 
limbă diferită; pe Laura o cântă în limba Italiei moderne, 
căreia dânsul îi dete o şi mai mare dulceaţă. Gloriile şi vi- 
cisitudinile anticei măriri romane, el le descrise într'o poemă 
latină asupra răsboaielor punice, în numeroase tratate şi epis- 
tole, scrise toate într'o limbă pe cât se puteă mai apropiată 
de a clasicilor latini. pe care mereu îi adună, îi citiă şi îi 
studià. 

In timpul său, Petrarca, nu atât pentru nemuritoarele sale 
rime, sonete şi canzone, cât pentru scrisele sale latine, fu 
proclamat rege al poeziei. O sărbare — şi aceea de caracter 
arheologic — îi fu pregătită în Roma la anul 1341. Senatul 
îl învită a primi cu pompă pe înălțimile Capitoliului cununa 
de aur şi aclamaţiunile poporului, care strigă cu entuziasm : 
Trăiască poetul! trăiască Capitoliul ?... 

Puţini mai citesc astăzi măiestrita poemă latină a lui Pe- 
trarca, intitulată Africa ; dar toată lumea cultă cunoaşte dul- 
cele doine prin cari el a desmierdat pe Laura, atât în vieaţă 
cât şi după moartea ei; noi însă, trebuie să adăugim pe lângă 
celelalte merite mai cunoscute ale poetuiui şi eruditului Pe- 
rarca, cum că dânsul a fost nu de sigur întemeietor, dar 
negreşit unul din cei mai puternici investigatori în cercetările 
şi studiile arheologice. 

Vorbind de Roma, de monumentele ei antice, de nenumă- 
ratele statue ce se aflau încă pe timpul său într'însa «cum 

adhuc innumerabiles supersint statu», el deplânge continua 
lor ruinare şi jafurile, profanaţiunile nesocotite şi neîncetate 
ce se comiteau în Roma. 

Însuşi el, pe când se preocupă mereu de a strânge ma- 
nuscripte vechi de autori clasici latini, ba şi eleni, atenţiunea 
îi eră purtată şi asupra monumentelor plastice ale antichi- 
tăţii; el recomanda Romanilor să-şi păstreze cu sfinţenie co- 
lumnele de marmoră, templele, monumentele şi statuele vechi 
şi totdeodată aduna antice, colecţionă monete. La 1352, voind 
să deştepte în inima împărătului Germaniei Carol al ıv-lea o 
nobilă ardoare de a restabili anticul imperiu roman, el îi tră- 
mite un număr de vechi medalii de aur şi argint cu efigia 
vechilor cesari ai Romei şi-i scrie într'asîel: 


lată, Cesare, al cui urmaş eşti tu! lată modelele pe cari trebuie să le 
imitezi şi carora trebuie să te conformi. Nimenui altuia decât ţie, n'aş 
fi dat aceste medalii, fiindcă eu cunosc foarte bine uzurile, titlurile şi 
faptele acestora ; iar tu eşti dator nu numai a le cunoaşte, dar încă şi a 
te asemui lor». 


Istoria ne arată, domnilor, cum că poveţele de politică an- 
ticară ale lui Petrarca nu avură la 1352, asupra tedescului 
împărat, mai mult efect decât arheologica răscoală a patrio- 
tului Cola Rienzi dela 1347. 


Se vede că arheologia nu este leacul cel mai potrivit pentru 
boalele politice ; deaceea să trecem, după ce am caracteri- 
zat-o, asupra acestei prime faze a aspiraţiunilor, căci nu cutez 
încă a zice a studiilor anticare, şi să cercetăm acum, tot în 
ajunul Renaşterii, ce fel de cercări arheologice s'au făcut în 
domeniul mai puţin tumultuos şi mai puţin zadarnic, dar ne- 
greşit mai statornic, al literelor şi al artelor. 

Chiar în secolul al xıv-lea întâlnim, domnilor, câţivă puţini 
anticari sau cel puţin oameni de studiu, cari s'au preocupat 
de a înregistră şi a descrie monumente antice. 


CARTEA LUI GUILIELMO Cel mai vechiu pare a fi notarul 
DI PASTRENGO: din Verona, Guilielmo di Pastrengo, 
ESETE care în Avignon cunoscù pe Pe- 

„DE ORIGINIBUS RERUM“. trarca şi-i fu prieten. El a lăsat în 

biblioteca s-ţilor loan şi Pavel din Ve- 

nejia un manuscript intitulat De originibus rerum, în care, 
printre alte multe materii clasificate depe alfabet, a menţionat 
şi a descris mai multe antichităţi, a transcris şi a explicat 
mai multe inscripţiuni latine antice. Tocmai după două sute 

de ani, adică la 1547, cartea lui Guilielmo di Pastrengo a 
fost tipărită. 


CĂLĂTORUL EPIGRAFIST Cu un secol în urma acestui pre- 
CIRIACO PIZZICOLI. mergător al ştiinţei, aflăm un număr 
>= mai mare de erudiţi, cari simt fo- 

losul epigrafiei şi o întrebuinţează pentru controlarea şi com- 
pletarea cunoştinţelor gramaticale şi istorice, pe cari le-au 
transmis vechii scriitori, Printre dânşii, vom numi mai cu seamă 
pe călugărul Chiriac Pizzicoli, (1391—1450), mai cunoscut sub 
numele de Ciriaco Anconitano căci eră din Ancona, pe care 
papa Nicolae al v-lea îl trămise prin mijlocul secolului al xv-lea 
să călătorească în Orient. El vizită Dalmația, Ungaria, păr- 
tile Dunărene, se scobori până in Grecia, prin locurile încă 
nu pe atunci ocupate de Turci, se întoarse prin Sicilia şi din 
toate aceste drumuri aduse o colecţiune de transcrieri cuprin- 
zând 269 inscripţiuni, ce el putuse decopiă şi vedeă, Manu- 
scriptul în care Pizzicoli îşi descrise itinerariul stătu şi âcela 
vreo două sute de ani nepublicat şi tocmai când el văzu lu- 
mina, căzură bănuielile de impostură ce se aruncase asupra 
operei conştiinţiosului călugăr epigrafist. 


ACTIVITATEA ARHEOLOGICĂ Cu toate acestea, în secolul 
ÎN SEC. XV. al xv-lea, cultura literelor, a ştiin- 
=== telor precum şi a artelor prinde 

temeiu în teate părţile, iar mai cu seamă în Italia, Manuscrip- 

tele de autori clasici, aduse aci de Greci, după căderea Con- 
stantinopolei sub Turci, deşteaptă acum o curiozitate mai vie, 
mai variată, care se întinde cu ardoare asupra monumentelor 
plastice ale antichităţii, atât cât şi asupra operelor ei literare. 

Mai toţi principii şi ducii micilor staturi italiene îşi fac o 

laudă de a adună pe lângă dânşii oameni învăţaţi şi artişti, 

de a întocmi biblioteci adunând manuscripte vechi, de a-şi 
decoră locuinţele cu statue antice, cu colecţiuni de medalii, 
de pietre gravate, de antichităţi de tot felul, 


DUCII DE MEDICIS Mai cu deosebire însă şi mai presus de 

toţi se ridicară gonfalonierii republicei flo- 
INE LORENA: rentine, din familia Medicis. Această fa- 
milie de neguţători avuţi ajunsese, precum ştiţi, a domni fără 
control în patria lor; din gusturile literare şi artistice, pe cari 
le manifestară Cosma de Medicis şi apoi fiul său Lorenzo 
Magnificul, făcură pentru un timp din Florenţa, centrul cul- 

turii italiane, izvorul de unde se răspândiră lumini până şi 
în ţările cele mai depărtate. 


ACADEMIA PLATONICĂ Medicisii, admiratori entuziaşti ai 
ŞI MARSIGLIO FICINO. literelor şi ai artelor antice, întemeiară 
2 în Florenţa o societate erudită, în 
care filozofia lui Platon eră privită ca baza tuturor cunoştin- 
telor. Ea tocmai de aceea primi şi numele tradiţional de 
Academie şi serbă pe tot anul, cu o pompă pedantescă, 
aniversarea discipolului lui Socrate. In Academia florentină 
erau întruniţi cei mai de frunte erudiţi, latinişti, elenişti, 
anticari şi oameni de ştiinţă ai epocei; dar sufletul acelei 
societăţi eră vestitul Marsiglio Ficino, traducătorul operelor 
lui Platon în limba latină, favoritul şi la ocaziune chiar po- 
văţuitorul domnitorilor florentini. Marsiglio Ficino, fiul medi- 
cului personal al lui Cosma de Medicis, eră născut la 1433 
şi a murit în vârstă de 66 de ani. El poate fi privit ca per- 
sonificarea erudiţiunii secolului său, erudiţiune care negreşit 
nu eră fără temeiu, dar în care se vădeşte mereu un cult 
naiv şi lipsit de critică, pentru toate ideile şi producţiunile 
antichităţii. 

In imaginaţiunile docţilor din acel secol, înfierbântate de 
farmecul proaspăt al operelor antice, adoraţiunea necumpătată 
a culturii clasice ajunsese a se prefiră şi printre credinţele 
creştinismului. Filozofi antici ca Pitagora, Socrate şi Platon 
câștigase în ochii lor câte un loc de onoare în ceruri, şi 
dela aceştia mai cu seamă ei sperau că vor obţine revelaţiuni 
neţărmurite până şi pentru misterele religiunii noastre. [n 
neastâmpărata lor ardoare de a pătrunde secretele naturii, 
închipuirea şi fantazia le veniau în ajutor, spre a completă 
pe vechii inţelepţi, de câte ori oracolele acestora nu erau 
destul de explicite. 

Ca un exemplu al spiritului ce domniă pe acele timpuri, 
chiar şi printre învăţaţi, daţi-mi voie, domnilor, să vă poves- 
tesc în câtevă cuvinte legenda morţii lui Marsiglio Ficino. 

Acest mare preot al psihologiei platonice eră tare prieten 
cu un alt erudit al timpului, Mihail Mercati; în desele şi 
lungile convorbiri ce ambii amici aveau asupra nemuririi 
sufletului, ei se jurase ca cel care va muri mai întâi să aducă 
veste confratelui său despre existenţa unei vieţi viitoare. Intr'o 
dimineaţă, despre zori, Mihail Mercati sta adâncit în studiu 
când deodată aude pe stradă tropotul unui cal care se 
opreşte sub fereastra lui şi glasul lui Marsiglio Ficino îi strigă: 

«Mihaile, Mihaile, adevărat că există!» Mercati se scoală iute, 
iese la fereastră şi în amurgul dimineţii zăreşte o umbră albă 
fugind răpede pe un cai alb şi răsipindu-se în zarea crepus- 
culară. Speriat de această fantasmă, Mercati trimite să ia 
ştiri despre Ficino, care şedeă într'o vilă de lângă Florenţa, 
unde-l instalase favoarea ducelui, protectorul său, şi află că 
în aceă noapte chiar, amicul său işi dase sufletul, apucând 
calea nemuririi, care, precum se vede, treceă pe atunci tocmai 
pe sub fereastra lui Mercati. 

Această anecdotă ne poate da astăzi, domnilor, o idee lă- 
murită despre caracterul totdeodată scrutator şi naiv al preo- 
cupaţiunilor şi al credințelor din epoca de cultură renăscândă 
care ne ocupă. Insuşi Marsiglio Ficino, vorbind despre se- 
colul său, pe care cu entuziasm il declară un secol de aur, 
arată că, «într'insul au fost iarăşi aduse la lumină toate 
Ştiinţele şi toate artele până acum mai cu totul stinse: 
gramatica, poezia, elocinţa, pictura, sculptura, arhitectura, 
muzica cu vechile cântece ale lirei lui Orfeu». Observaţi, 
domnilor, că Marsiglio Ficino aveă o predilecţiune pentru 
muzică şi că el introdusese în petrecerile Academiei, cântarea 
poemelor Orfice cu acompaniament de lire antice. «Şi toate 
acestea, adaugă el, înfloresc mai cu seamă în Florenţa; iar 
tot pe vremea noastră, în Germania s'au descoperit apa- 
ratele pentru tipărirea cărţilor, precum şi tabelele depe cari, 
într'o singură oră, se poate cunoaşte forma cerului întreg 
în curs de un secol». 

Aci, el vorbeşte de lucrările făcute de către matematicul 
german Müller Regiomontanus, care împreună cu profe- 
sorul său, austriacul Purbach şi cu cardinalul Nicola Krebs de 
Cusa, deschiseră calea lui Copernic şi lui Galileu. 


COLEGIUL ERUDIŢILOR Pe când însă, în jurul lui Cosmo 
“DIN ROMA. Ñ lui Lorenzo de Medicis, cultura se 

e desvoltà prin studiul antichității îi- 
dreptat mai cu seamă asupra scrierilor celor vechi, asupra 
speculaţiunilor filozofice şi ştiinţifice ale antichității, asupra 
părţii din arheologie pe care noi am numit-o etică, în Roma 
se formă o altă societate de erudiţi, cu tendinţe mai mult 
estetice, institut uneori ocrotit, alte ori persecutat de papi. 
după cum eră şi starea de cultură şi caracterul bărbaţilor «e 
se succedau foarte repede pe tronul pontifical. Acei erudiţi 
avură în vedere mai întâi de toate monumentele Romei, ce 
stau răspândite peste tot locul, în cetatea eternă. 

FLAVIO_BIONDO_ŞI Astfel Flavio Biondo, secretarul papei 
POMPONIO LETO. Eugeniu al Iv-lea, în trei scrieri succe- 
———————— sive, intitulate Roma instaurata, Roma 
triumphans şi Italia illustrata, descrise şi explică monumen- 
tele antice din vechea Capitală, precum şi din alte părţi ale 
Italiei. Alt erudit, Pomponio Leto, bastard din familia cala- 
breză San Severino, străbăti ţări depărtate, căutând pretu- 
tindeni rămăşiţele gloriei romane, şi scrise despre magistra- 
Zurile, despre sacerdoțiile, despre legile Latinilor, şi despre 
tot felul de antichități ale Urbei Romane, pentru cari el ma- 
nifestă un cult aşa de exaltat, încât a fost acuzat şi perse- 
cutat ca un detractor al creştinismului şi ca un adept al pă- 
gânismului antic. 

Amândoi aceşti membri ai colegiului academic din Roma, 
şi împreună cu dânşii mulţi alţii, cu cari socotesc de prisos 
a împovără memoria d-voastră, vorbesc toţi despre antichitate 
cu o emoțţiune, cu o dragoste, cu un respect, cu o mirare, 
cu o idolatrie de cari noi astăzi, oricât am fi de admiratori 
ai lumii antice, nu ne putem oprl de a zâmbi. 


LIPSA DE CRITICĂ Entuziasmul lor, aşă de sincer, noi îl 
ÎN ARHEOLOGIE. calificăm de pedantesc. Credinţa lor în 
————— perfecțiunea necontestabilă a oricărui fapt, 
a oricărui rest antic, ni se pare de o naivitate copilărească, 
şi cel care astăzi are răbdarea să răsfoească vreuna din 
acele voluminoase cărţi arheologice din secolul al xv-lea, pline 
de o admiraţiune fără margini pentru tot ce e antic, ba 
uneori chiar de bociri şi de lacrimi de dor pentru fericirile 
neasemuite ale timpilor de odinioară, acela, zău, nu ştie 
curat până la ce punct se poate încrede în noţiunile prezen- 
tate cu aşă mult foc şi jale de către nişte admiratori obsti- 
nafi, cărora critica noastră modernă, cât de inocentă ar fi, 
li s'ar păreă negreşit o crimă în contra imaculatei maiestăţi 
a antichităţii. 

Ca să puteţi pricepe mai bine, domnilor, spiritul care 
inimează aceă naivă arheologie a secolului al xv-lea, vă voiu 
arătă un fenomen analog, care se petrece chiar acum în ţară 
la noi, în cercul unei ştiinţe foarte adesea legată cu arheo- 
logia ; voiu să vorbesc despre filologie. Cultul sacrosanct al 
latinismului, care domneşte astăzi în lucrările filologice ale 
lexicografilor din societatea noastră academică şi care îi face 
să calce cu dispreţ şi cu furie în picioare orice element care 
în limba românească nu este din sfânta, din candida şi din 

strălucita origine latină, acel fanatism de patriotică latinitate 
poate singur să vă dea o idee despre lipsa totală de critică, 
despre excentricităţile exegetice ale arheologilor italieni de 
acum vreo patru sute de ani. 

Aceia însă, ca şi lexicografii noştri, aveau meritul de a 
depune în operele lor, printre pleavă multă, şi câtevă grăunţe 
de grâu curat. Ca să fim drepţi, trebuie şi unora şi altora 
să le ţinem în seamă acest merit, fără însă de a uită că 
morţilor de acum patru secoli, oamenilor cari abiă ieşiau din 
neştiința Mediului-Ev, acelora li se poate iertă mai multe 
decât nouă, care trăim astăzi într'un secol de ştiinţă, pe care 
alţi mulţi secoli l-au înzestrat cu avutele lor moşteniri. 

Vedeţi, domnilor, că mă sfiesc cât pot dea vă înşiră nume 
proprii multe. Nu voiu să plecaţi de aci cu o nemistuită 
povară de biografii, mai ales că cei despre cari vaş puteă 
vorbi sunt toţi din acei erudiţi greoi cari, conform spiritului 
pedantesc al secolului lor, şi-au pocit numele cu câte o 
poreclă latinească sau le-au adăugit în coadă câte un us, cu 
fizionomie arhaică. 

lertaţi-mă însă, spre a încheiă ciclul sapienţilor în us, din 
secolul al xv-lea, de a spune câtevă cuvinte despre unul 
dintr'înşii, care a produs o operă din cele mai caracteristice 
chiar din punctul de vedere al pedantismului ce domniă în 
societatea cultă din aceă epocă. 


„HYPNEROTOMAHIA« Călugărul dominican Francesco Co- 
LUI POLYPHILUS. lonna sub pseudonimul de Polyphilus, 
——————— tipări la anul 1499, o carte din cele 
mai curioase, a cărei primă ediţiune este astăzi una din cele 
mai preţioase rarităţi bibliografice. Ea e scrisă într'o italie- 
nească macaronică, cum se zice în ţara transalpină, ames- 
tecată cu multă latinească, cu elineşte, ba chiar şi cu ebreeşte. 
Sanscrita pe atunci nu se cunoştea. Omul a vrut să pună 
întrînsa tot ce ştiă. 

Titlul însă îi este mai mult grecesc. Nu ştiu, zău, dacă se 
cuvine depe o catedră de facultate, să-l rostesc ;... dar fiindcă 
suntem la un curs de seară, la un curs facultativ, iar „mai 
ales fiindcă cuprinsul cărţii lui Polyphilus nu corespunde 
întru nimic titlului său cam deochiat, să alunecăm a-l spune. 
E aşă de complicat şi de schimonosit, încât nu mi-e teamă 
c'o să-l ţineţi minte şi c'o să-l spuneţi p' afară. El e compus 
din cuvintele elene «ypnos», vis, «eros», amor, şi «mahe», 
luptă. Dar sub scandaloasa etichetă de Hypnerotomahia, 

scrierea lui Colonna n'are alt scop decât-acela de a prezentă, 
printr'o alegorie pretențioasă, pe omul erudit înamorat de anti- 
chitate şi căutând ca prin vis să răpească dela misterioasa 
lui amantă toate desmierdările, pe cari i le pot da monu- 
mentele antice de arhitectură, statuele, monetele, cameele, 
intagliele, vasele, inscripţiunile, în fine tot ce conţine sânul 
fecund şi încântător al eroinei romanţului său arheologic. 

Depe câte spusei despre opera lui Polyphilus, vi se va 
păreă poate, domnilor, că lectura ei n'ar fi fără de oarecari 
adimeniri. Dar credeţi-mă, nu vă amăgiţi, Nu o căutaţi spre 
a o citi, căci fără îndoială dela a doua pagină veţi lepăda-o 
cât colo de urit. Gravurile singure vor puteă să vă aducă 
oarecare plăcere, căci ele sunt foarte frumos lucrate şi atri- 
buite unuia din cei mai vechi şi mai iluştri pictori ai şcoalei 
veneţiane, vestitului Giovanni Bellini. In mare parte ele re- 
prezentă obiecte antice reproduse întrun mod grațios; dar 
altele sunt închipuiri, lucrate cu gândul de a imită antichi- 
tatea ; aci însă se învederează o lipsă totală de simţimântul 
estetic al vechimii, o falsă concepţiune a stilului antic, asupra 
căreia găsim aci un bun prilej de a ne opri cel puţin pentru 
un moment. 

Am vorbit până acum, domnilor, de anticarii erudiţi sau 
literați ai primilor secoli moderni şi dintre aceştia v'am citat, 
în secolul al xiv-lea, pe Guilielmo di Pastrengo ; in al xv-lea 
pe epigrafistul Ciriaco Anconitanul, pe diregătorul Academiei 
platonice din Florenţa, vestitul Marsiglio Ficino, pe descriitorii 
monumentelor romane Flavio Biondo şi Pomponio Leto, în 
fine pe arheologul romanţiar t! Francesco Colonna. Mai 'nainte 
de aceştia vă vorbisermn de anticarii politici ai Italiei, ca Pe- 
trarca şi Cola Rienzi. 


IMITAŢIUNEA_ ANTICHITĂȚII Dar nu numai prin reformatori 
IN BELE-ARTE. utopişti de staturi şi prin scriitori 
E erudiţi s'a revelat în lumea mo- 

dernă antichitatea pe timpul Renaşterii. O altă clasă de anticari 

a jucat şi ea un rol foarte insemnat; aceştia sunt artiştii, 

cari în lucrările lor de sculptură şi de pictură au imitat ori 

s'au inspirat din operele antichităţii. 
Printre aceştia se poate constată că încă de prin secolul 
al xut-lea, marele sculptor Nicola Pisano a rupt cu tradiţiunea 


1 autor de romane. 

artei gotice sau bizantine şi a introdus în operele sale, mai 
ales în baso-reliefuri, elemente pe cari învederat le luase din 
sculpturile antice. Nu rămâne îndoială că şcoala pe care el 
o formă, a călcat pe aceleaşi urme şi că pe timpul când 
literaţii se preocupau a găsi texturi şi monumente plastice 
din timpii vechi, artiştii se siliră a da operelor ce ieşiau din 
mâinile lor, un caracter cu cât s'ar puteă mai analog cu 
acela al operelor antice. 

Dar artiştii, precum ştiţi, se deosebesc foarte mult între 
sine prin gradul de talent şi de îndemânare ce posed. 

Un sculptor ca Michel-Angel, care neîncetat studià capetele 
de operă ale statuariei antice, adunate pe timpul său în 
palatele papilor din Roma şi ale Medicisilor din Florenţa, a 
putut într'o zi să amăgească pe cunoscătorii din Roma, sco- 
țând de sub pământ statua unui Cupidon, pe care însuşi el 
o lucrase şi o îngropase, depe povaţa protectorului şi ami- 
cului său Lorenzo de Medicis, mândru de a dovedi într'astfel 
meritul netăgăduit al artistului modern. 


COLECŢIONĂRI ŞI FALSIFICĂRI Dar, pe lângă Michel-Angel, 
DE OBIECTE ANTICE. câţi alţi artişti mediocri, ba 
= încă câţi stricători de piatră 

şi de pânză, s'au cercat să prefacă antichițatea şi n'au 

izbutit a face alta, decât a produce opere incorecte, ce port 
un caracter special, ìn care regulele estetice ale artei antice 
sunt nesocotite fără milă şi păcat. 

A fost un timp, domnilor, când, prin toată Europa s'au 
răspândit o mulţime de statue, baso-reliefuri, şi mai ales bus- 
turi de bărbaţi iluştri ai antichităţii, cari toate acestea, sub 
numirea uzurpală de opere antice, nu erau nimic mai mult 
decât falsificări grosolane, făcute în Italia prin secolul al xv-lea 
şi al Xvi-lea. Numeroase gravuri pe oțel, lucrate pe atunci 
fără măiestrie, bunăoară ca stampele arheologice şi chipurile 
de vechi domni români pe cari le publică la noi unii închi- 
puiţi anticari, serviau de modele la asemenea opere incorecte 
şi fantaziste. Imitând pe suverani, fiecare om cu avere voiă 
să aibă şi el statue şi busturi antice, ca să-şi decoreze cu ele 
biblioteca şi galeriile, apoi încă pietre gravate şi medalii, în 
fine producte de tot felul ale artei antice. 

Industria modernă — căci aci nu mai este vorba de artă — 
industria modernă se aplică, sub vălul imposturii!, să îndes- 


1 înşelăciunii. 

tuleze toate acele cereri ale fanfaronadei omeneşti şi sunt su- 
timi de ani acum, de când o clasă numeroasă de amatori, 
cu mai multă vanitate decât ştiinţă, se mulţumesc cu acele 
false antichităţi, măgulindu-se cu stearpa credinţă că sunt şi 
cunoscători în arheologie şi posesori de capete de opert antice. 

Din nenorocire, muzeul nostru de anțichităţi conţine şi el 
un număr destul de însemnat de asemenea opere apocrife, 
În dulapul din fund al sălii din dreapta puteţi vedeă, dom- 
nilor, o serie de busturi şi de medalioane, botezate cu tot 
felul de nume de zei şi de bărbaţi iluştri ai antichităţii, pe cari 
ochiul arheologului, cât de puţin deprins cu stilul artistic al 
vechimii, le va recunoaşte lesne drept săpături de foarte puţin 
merit din secolul al xv-lea şi al xvi-lea. 

Ele se disting prin o lipsă foarte învederată de proporţiuni 
fireşti, prin o musculatură uscăţivă şi costelivă a figurilor, 
prin un caracter de asprime, de stângăcie, de pretențioasă 
accentuare a trăsurilor, cari nu sunt câtuş de puţin în spi- 
ritul şi în procederile artei antice, nici chiar în cele mai rele 
opere ale ei. Un ce îți spune curat, când le vezi, că ele în 
zadar vor să fie ceeace nu sunt întradevăr. 

Uneori impostura a mers cu tâmpirea până a-şi aşterne 
pe opera modernă numele vreunui artist renumit al antichi- 
tăţii. Acum doi ani, când în sălile otelului Herdan s'a făcut 
o expozijiune de obiecte de arte şi antichităţi, se vedeă pe 
un perete al unuia din cabinetele ocupate de colecţiunile pri- 

te, un mic baso-relief cu un subiect foarte puţin cuviincios 
pentru o expoziţiune publică — un sacrificiu zeului Priap -— 
pe care sculptorul, mai îndrăzneţ chiar decât abil, cutezase 
a săpă numele lui Policlet, unul din cei mai mari sculptori 
ai Greciei antice, dela care nu putem afirmă că aajuns vreo 
operă până la noi. Proh pudor! ar fi putut exclamă, în toate 
privirile, vizitatorii cei mai puţin dedaţi cu cunoştinţa anti- 
chităţilor. 

Să lăsăm însă pe falsatori, cu ruşinoasa lor industrie, şi pe 
amatorii nepricepuţi cu fericita lor naivitate, şi ca să terminăm 
schița ce am întreprins a vă prezenta astăzi despre mişcarea 
arheologică dela începutul Renaşterii, să ne întoarcem pentru 
un moment în Roma. 

PROIECTUL LUI RAFAEL Acolo, pe la începutul secolului 


PENTRU DESCOPERIREA al XvI-lea, vom află pe pictorul 
—— M Rafael, numit de papa Leon al x-lea 
MONUMENTELOR VECHI. de Medicis ingrijitor al tuturor 
monumentelor antice din Roma 
şi prezentând pontificelui un măreț proiect pentru desgroparea 
şi restaurarea a tot ce rămăsese în cetate din anticele ei edificii. 
Preocupaţiunea lui Rafael eră tare legitimată prin preţioa- 
sele descoperiri ce se făcuse în timpul său. Pe atunci ieşise 
la lumină ruinele Termelor lui Titu, înălțate deasupra Casei 
de aur a lui Neron. 


„LE SETTE SELLE”, Acolo se găsise grupa Laocoontelui, şi 
” în şapte săli boltite, cărora le-a rămas 
numirea de Le Sette Selle, se văzură picturi decorative, ara- 
bescuri originale, de cari Rafael a profitat aşă de mult în or- 
namentarea camerelor din Vatican şi a casei zisă Farnesina, 
pe care el o decoră cu picturi, pentru bancherul Chigi. 
Acele şapte săli au fost în urmă, pe timp de doi secoli 
şi mai bine, până la 1775, acoperite din nou cu dărămături 
şi calomnia atribui cu nedrept această profanaţiune, unui sim- 
țimânt de invidie din partea lui Rafael, 


APĂRAREA COLUMNEI TRAIANE Să adăugim aci, ca un fapt 

DE CĂTRE PAPI, de un interes mai naţional 

Pe pentru noi, că sub papa Paul 
al m-lea, pe la 1540, fu desgropată partea de jos a columnei 
Traiane, care zăcuse până atunci, pe jumătate înfundată în dără- 
măturile ce ucoperise Forul lui Traian. Insă, încă dela anul 1162, 
papa Alexandru al u-lea dase un ordin, prin care se osândiă la 
moarte şi la confiscarea averilor toţi aceia cari ar fi cutezat 
să strice baso-reliefurile de marmoră, ce singure ne-au păs- 
trat parte din istoria antică a patriei noastre, 

Ca Români şi ca iubitori de arheologie, să mulţumim de 
ocamdată papilor Alexandru şi Paul al m-lea, pentrucă ne-au 
conservat şi ne-au curăţit monumentul străbunilor noştri, până 
când va sosi ora dorită ca să putem mulţumi altora pentru 
reproducerea şi înălţarea chipului ei de bronz pe una din 
pieţele Capitalei noastre, sau, ca la locul ei cel mai nimerit, 
chiar în faţa edificiului consacrat luminării naţiunii noastre, 
în faţa palatului Academiei în care ne aflăm. 

Socotesc că cu toţii am luă un asemenea fapt ca de bun augur. 

Fără de a exageră, unde nu se cade, patriotismul nostru 

retrospectiv, ca popor cu ființă a sa proprie, avem fără în- 
doială datorii de împlinit către strămoşii noştri ; avem co- 
memoraţiuni de consacrat pentru a constată printr'insele cine 
suntem şi mai ales pentru ca ele să ne îndemne a deveni şi 
mai mult de ce suntem. 

Şi apoi, domnilor, nu este oare datoria tradiţională a noastră 
a Românilor, de a aduce cultura Occidentului, pe ţărmii săl- 
păteciţi ai Dunării ? 

Un fapt ce-l culeg din istoria literelor şi a arheologiei, chiar 
pe timpul despre care ne-am ocupat astăzi, ne dă o dovadă 
de această datorie a noastră, pe care se cuvine să o păstrăm 
precum am moştenit-o. 

lată faptul. 

În a doua jumătate a secolului al xv-lea, tronul maghiar al 
S-tului Ştefan a fost ocupat cu glorie de un mare rege, a 
cărui familie mai toţi o recunosc a fi fost românească, din 
Hajegul Ardealului. 


UNIVERSITATEA ŞI BIBLIOTECA Mateiaş Corvin a fost un 


FUNDATĂ ÎN BUDA rege puternic prin sabie, drept 
= prin judecată, falnir prin iu- 
DE MATEIAŞ CORVIN, birea ce a arătat către toate 


lucrurile civilizaţiunii. Ajutat 
de miniştri activi şi inteligenţi, printre cari mai ales arhie- 
piscopul lon Viteazul — poate iar şi acesta un Român — el 
a fundat o universitate în Buda, a chemat de pretutindeni 
şi mai ales din Italia, literați, erudiţi şi artişti, precum pe ma- 
tematicul german Regiomontanus, pe istoricul Bonfiniu din 
Ascoli, pe literatul florentin Naldi, pe pictorul Filippo Lippi şi pe 
alţii; a adunat medalii antice, pietre gravate; a format o bi- 
bliotecă, precum nu mai erà alta în timpul său. 

Se zice că ea se compuneă de 50.000 volume, parte tipă- 
rite — şi tiparul abiă născuse pe atunci —iar cele mai multe 
scrise de mână şi înfrumuseţate cu splendide desemne, cu 
tocuri de mare preţ. In localul unde el aşeză acest tezaur 
al minţii, el voi ca ochii să întâlnească privelişti nu mai puţin 
plăcute şi, pentru decorarea sălilor bibliotecii, aduse tot din 
Italia trei sute de statue, dintre cari multe erau opere ale 
antichităţii. Treizeci şi trei mii de galbeni îl costă pe an acest 
mărej aşezământ, consacrat cu totul culturii intelectuale, ornat 
<u monumente arheologice. 

lată, domnilor, ce ştiă să facă; sunt acum nu mai puţin de 
patru sute de ani, un puternic rege de sânge românesc! 

A ŞAPTEA LECŢIUNE 


Domnilor, sunteţi preveniţi chiar din lecţiunea trecută cum 
că în istoria desvoltării ce a lyat ştiinţa arheologiei din timpub 
Renaşterii şi până' aproape de secolul acesta, adică în a doua 
fază a studiului nostru preliminar, nu putem face alta decât 
să menţionăm dearândul pe fruntaşii acelei nenumărate ple- 
iade de bărbaţi, cari şi-au aţintit atenţiunea lor asupra rămă- 
şiţelor trecutului, căutând atât în scrisele, cât şi în monumen- 
tele plastice ale antichității, elemente pentru o nouă înflorire 
intelectuală. 

Am spus şi o repet încă, voiu fi nevoit, cu pericolul de a 
vă deveni fastidios, să pronunţ nume proprii multe, foarte 
multe. lar din partea d-voastre— mă simţ iarăş dator a o 
repeţi — va trebui o nemărginită bunăvoință, o încordare de 
memorie fără preget, pentru ca din puţinele ce timpul îmi 
va permite a zice, să puteţi luă aminte ĉntru cât şi în ce 
chip fiecare din lucrătorii cei mai ageri şi mai meritoşi ai 
acestor trei secoli au fost părtaşi la apriga şi înfierbântata 
mişcare literară, la via şi juvenila ! clocotire artistică, cărora 
noi datorim o bună parte din cultura noastră actuală. 

Insuşi caracterul distinctiv al epocei memorabile prin care 
se deschide eră modernă este o curiozitate generală, activă, 
nesecată, febrilă, care în foarte scurt timp se răspândeşte 
peste toată societatea europeană şi face să răsară fără de 
încetare într'însa o nenumărată mulţime de oameni de merit, 
toţi aplecaţi cu tot dinadinsul la descoperirea şi la deşteptarea 
culturii antice, sub diferitele ei faze. Aşă s'a manifestat, aşă. 
s'a petrecut periodul istoric pe care-l numim Renaşterea, şi 
am căutat a vă arătă, domnilor, în lecţiunea trecută, cum, 
începând încă din secolul al XIV-lea şi d'alungul tot secolului 
următor, un entuziasm neţărmnrit, un amor şi un cult fără 
margini pentru tot ce eră antic, a dat naştere, mai cu seamă 
în prematura Italie, la apologii şi imitaţiuni mai totdeauna 
puţin raţionate, la nesocotite avânturi arheologice în litera- 
tură, în arte, ba chiar şi în politică. 


i tinerească. 

IN SEC. XVI, CERCETĂRILE Cu un caracter oarecum abătut 
ANTICARE DEVIN MAI dela aceă primă încântare copi- 


SPECIALE. MAI POZITIVE. lărească, cercetările arheologice 
——— se prelungesc, ba încă se înmul- 


țesc şi se specifică din ce în ce mai mult, în cursul secolilor 
ce urmează. Astfel dar istoricului îi rămâne acelaş rol; el 
încearcă numai o şi mai mare greutate întru a grupă snb 
rubrice generale, aceă gloată de erudiţi şi de artişti laborioşi, 
cari aduc mereu nouă contingente la opera comună a culturii. 

Aci însă se poate zice că naşte cu adevăr istoria arheo- 
logiei. Aci încep a se frământă şi a se plămădi mai întâi 
elementele acelei științe cari se ocupă în special cu elucidarea 
şi cu lămurirea trecutului; aci scopul arheologiei se învede- 
rează curat. Rămâne numai ca materialul asupra căruia ea 
operează, să ajungă a se inavuţi din ce în ce mai mult; ră- 
mâne ca timpul, experienţa şi mai ales geniul unor oameni 
cu totul superiori să determine şi să confirme procederile şi 
metoadele ei, pentru ca dânsa să devină o ştiinţă intăritoare 
pentru spiritul omenesc şi folositoare chiar din punctul de 
vedere al moralei sociale. 


CERCETĂRILE ANTICARE AU ADUS Considerând lucrurile în 


UN CONTINGENT INSEMNAT DE Modul pe ei tea db 
DI a pricepe, domnilor, că nu 
CUNS UMIE este fără de importanță de 


a se da oarecare atenţiune lucrărilor, multe şi felurite, cari 
s'au efectuat cu o aşă vie ardoare de către numeroșii an- 
ticari ai tuturor secolilor ce au preces imediat pe al nostru. 
Oricare ar fi meritele sau defectele acestor oameni, ei au 
deschis calea ştiinţei şi, cât de mari ar fi progresele săvâr- 
şite în vremea de față, nu este prin putință ca să nesocotim 
tot ce s'a lucrat cu câtevà sute de ani mai 'nainte de către 
o aşă mare câtime de cercetători laborioşi. Astăzi putem zice 
că lumea cultă trăeşte într'o atmosferă de noțiuni arheolo- 
gice, pe cari tot omul le dobândeşte chiar din şcoalele infe- 
rioare ; puțini însă se mai îngrijesc a şti cum şi ce fel s'au 
dobândit acele cunoştinţe, cum s'au răspândit ele în public, 
Toţi le privesc ca o avere comună a societăţii moderne şi 
acelor noţiuni anonime, cari se par aşă de simple şi de 
uzuale, nimeni nu se mai gândeşte astăzi a le aplică numele 
modestului anticar din secoli trecuţi, care cu multă erudi- 
țiune şi laboare ! le-a extras din moştenirea rămasă incurcată 


1 trudă. 

şi trunchiată dela cei antici. Pare că de când lumea s'a ştiut 
bunăoară cum că zeii mitologiei antice au avut însuşirile di- 
verse pe cari orice versificator de gimnaziu le cunoaşte, cum 
că Spartanii şi Latinii n'au purtat veşminte de postav şi de 
mătase ca ale noastre şi n'au serbat ca noi Dumineca sau ca 
Evreii Sabatul, cum că în republicele Atenei şi Romei, popo- 
rul aveă obiceiu de a deliberă d'adreptul despre afacerile pu- 
blice pe piaţă şi nu reprezentat prin mandatari ai săi, cari stau 
adunaţi şi închişi într'o Cameră, ca în epoca contimporană. 

Dar toate acestea şi multe altele erau lucruri uitate cu de- 
săvârşire în timpii întunecoşi ai secolului de mijloc şi a trebuit 
ca erudiţii, cari au scormonit antichitatea dela Renaştere în- 
coace, să descopere toate aceste fapte, acum aşă de cunoscute, 
şi să le divulge publicului celui mare, sub nedreapta osândă 
de a vedeă modestia lor răsplătită cu uitare şi cu nepăsare. 

In asemenea împrejurări, nu se cuvine oare, domnilor, ca 
cel puţin, în studiul special al arheologiei, să se facă o ră- 
pede menţiune despre cei mai de frunte spicuitori şi semă- 
nători ai cunoştinţelor arheologice? Expunând materia ştiinţei 
noastre vom aveă aşă des ocaziune de a cită, fără de a numi 
în specie pe vechii anticari, fapte şi monumente vechi, des- 
coperite şi lămurite de dânşii, încât ar fi de neiertat ca să-i 
trecem cu vederea chiar şi acum pe când răsfoim în grabă 
analele arheologice. 

Aci le este negreşit locul mai mult, aş puteă zice, şi decât 
al autorilor antici, cari, curat vorbind, n'au fost întemeietori 
ai ştiinţei arheologice, ci sunt cu deosebire priviţi ca nişte 
elemente preţioase, necesare, indispensabile pentru cunoştinţa 
uzurilor şi monumentelor antice. 

In adevăr, faptele consemnate în scriitorii cei vechi pe de o 
parte, iar obiectele plastice rămase din vechime pe de alta, 
constituesc materialul arheologiei. Studiile noastre ulterioare 
se vor repurtă asupra acestor două specii de noţiuni, din cari 
însă unele, adică cele dintâi, nu le putem culege decât din 
izvoare literare ; pentru aceea am şi voita da mai 'nainte de 
toate o idee despre acele izvoare şi le-am prezentat ca prima 
fază a istoriei arheologice. 


IMPORTANŢA _ CĂRŢILOR Este de o neapărată trebuinţă 
IN STUDIUL ARHEOLOGIEI. de a se şti, domnilor, că studiul 
acestei ştiinţe nu consistă excluziv 
din descoperirea, din vederea, din pipăirea şi din aşezarea şi 
catalogarea monumentelor plastice ale vechimii. Am mai 

spus-o şi o repet: cine nu ştie carte, nu poate fi arheolog; 
şi acei cari vin a povesti că ei sunt arheologi, fiindcă umblă 
toată ziua cu anticele în mână, şi că nu vor să ştie despre 
scrierile arheologice şi despre bibliotecile ce se rânduesc pe 
rafturi, aceia îmi aduc, zău, aminte — iertaţi-mi asemuirea — 
pe vestitul amiral elveţian din nu mai ştiu ce bufonerie tea- 
trală, căruia observându-i-se că Elveţia n'are flotă, răspunde 
cu îngâmfare: «Nepricepuţilor, eu sunt amiral din naştere!» 

Se vede că şi arheologii cei mult laborioşi. cari lucrează 
fără de biblioteci şi fără de cunoştinţă de carte, se cred a fi 
şi dânşii «arheologi din naştere!» Fereşte Doamrie! 

Noi însă, domnilor, cari nu ne facem spaimă de carte, ştim 
cu toții şi depe băncile de unde d-voastre îmi acordaţi o 
binevoitoare ascultare, şi depe înalta catedră unde această 
bunăvoință mă întăreşte, ştim, zic, că orice ştiinţă adevărată 
îşi află adăpostul şi temeiul său în cărţi, precum ştim iarăşi 
că ele sunt vama cea mai înaltă şi cea mai netăgăduită a 
ştiinţei celei adevărate. 

Să dăm aşadar atențiunea noastră cărţilor ce s'au scris, 
şi în secolii trecuţi, şi într'al nostru, asupra arheologiei, şi 
deocamdată să aruncăm o repede privire asupra celor cari 
au ieşit la lumină în cursul secolului al xvi-lea, acela la 
care ne-am oprit în ultima noastră întrunire. 

Zic că ne-am oprit; dar mă înşel. Am călcat chiar într'insul, 
vorbindu-vă despre măreţul proiect de exploraţiuni arheologice 
prezentat papei Leon al x lea, de către marele pictor Rafael. 

Graba ce am avut de a ajunge la acest fapt, aşă de ca- 
racteristic pentru geniul semeţ al sublimului artist, ne si- 
leşte acum să păşim puţin înapoi, spre a constată impor- 
tanţa descoperirilor arheologice ce s'au făcut în Italia pe 
timpul acela. 


STATUELE ANTICE PĂSTRATE Am văzut că Petrarca, pe la 


ÎN ROMA ŞI TRANSPORTAREA 1354, recomandă Romanilor 
DB RIN artk río, păstrarea numeroaselor statue 


LOR S RIN ALTE TER, ce se aflau încă pe timpul său 
în cetatea eternă. 

E de mirare însă că cu un secol în urmă, la 1459, isto- 
ricul florentin Poggio Bracciolini, în scrierea sa De varietate 
fortune, deplângând vicisitudinile Romei, afirmă în mod po- 
zitiv că într'insa nu se mai văd decât cinci statue, cinci şi 
nu mai multe, printre cari trebuiesc numărate cele două statue 
culcate, a râului Tibru şia Nilului, ce se află azi, una în Va- 

tican şi cealalta în Luvrul din Paris. Cum că faptul acesta nu 
poate fi tocmai exact, stă dovadă împrejurarea că cu puţini 
ani în urmă, ducele Lorenzo de Medicis puse într'o noapte 
să taie capetele la statuele regilor barbari cari se aflau pe 
arcul lui Constantin din Roma şi transportă la Florenţa acest 
preţios furtişag artistic, în care se cuprindeau fără îndoială 
şi câtevă chipuri de capete dace, din cele cu cari Traian îm- 
podobise arcul său triumfal. 

Adevărul e că Roma eră mereu jăfuită de capetele sale de 
operă ; regii Neapolului trăgeau în capitala lor multe mo- 
numente sculpturale ; tot aşă,au făcut în secolul al xv-lea re- 
gele Aragonului, Alfons Magnificul; tot aşă, precum am văzut, 
regele Ungariei, Mateiaş Corvin ; apoi iarăşi nu mai puţin 
Francisc l-iu de Valois, regele Franţei, care însărcinase pe 
trei artişti italieni de frunte, arhitectul Francesco Primaticcio, 
pictorul Andrea del Sarte şi argintarul-sculptor Benvenuto 
Cellini, încredinţându-le şi sume însemnate spre a-i adună 
din patria lor obiecte de artă. Optzeci de statue antice, printre 
cari şi capete de operă, fură atunci strămutate în Franţa şi 
ornară d'arândul castelele dela Fontainebleau şi dela Ver- 
sailles şi în fine sălile Luvrului, unde se află până acum. 

Se vede că însuşi papa Paul al m-lea, care iubiă pe Fran- 
cisc I-iu, a înlesnit în mod excepţional aceste preţioase achi- 
ziţiuni ale Franţei. 

Epoca cea mai productivă în asemenea descoperiri, a fost 
fără îndoială pentru Italia sutimea de ani cari se împarte între 
secolul al xv-lea şi al xvi-lea. La sfârşitul acestui period, adică 
la 1556 şi 1562, un oarecare Aldrovandi, care nu poate fi 
vestitul naturalist cu acest nume, a întocmit liste de toate 
sculpturile ce se aflau desgropate până atunci în Roma, ară- 
tând şi numele posesorilor; în ultima listă a lui Aldrovandi 
sunt enumerate şase sute patruzeci şi două de statue antice 
întregi şi trunchiate, osebit de o mulţime de busturi şi de 
baso-reliefuri. 


RESTAURAŢIUNEA STATUELOR ; Plăcerea acestor aflări eră 
IMITAŢIUNI ŞI FALSIFICĂRI.  âŞă de mare, zelul de a nu 
EI TREI EEE RSR lăsă vreun defect chiar întâm- 

plător obiectelor antice aşă de viu, încât cele mai multe statue 

ce se găsiau trunchiate erau îndată supuse la restauraţiuni, 
cari adese nu erau tocmai nimerite. Toţi sculptorii de frunte, 
până şi cei mediocri din aceă epocă s'au ocupat cu asemenea 
lucrări ; iar mai cu seamă printre dânşii şi-a dobândit renume 

în această specialitate, Fra Giovanni-Angelo Montorsoli, şco- 
larul şi conlucrătorul lui Michel-Angel, care la anul 1530 îm- 
plini sub ochii papei Clement al vii-lea, lipsurile la braţele sta- 
tuelor nu de mult descoperite ale Laocoontelui şi Apolonului 
din Belvedere. 

Să nu uităma spune că tot pe atunci, împreună cu gustul 
colecţiunilor de monete şi medâlii antice, despre cari vom 
vorbi mai la vale, se introdusese foarte şi acela al pietrelor 
gravate antice. Principii şi oamenii avuţi îşi formau colec- 
țiuni gliptice, printre cari se deosebiă mai ales aceea a lui 
Lorenzo de Medicis. Dar gustul nu se mărgini numai în co- 
lecţionări de opere antice, săpate în pietre şi în metaluri scumpe ; 
mulţi artişti se aplicară a imită şia creă din nou depe mo- 
delele vechi; ei adesea cătau să strecoare operele lor drept 
antice şi chiar ilustrul Benvenuto Cellini, una din stelele ar- 
tistice ale secolului al xvi-lea, se dete cu asemenea amăgiri, 
prin cari şi-au făcut o reputaţiune, nu ştiu dacă trebuie să zic 
mai mult defăimată decât lăudată, săpătorii de pietre scumpe 
Francesco Visconti din Milan şi Angelo Baronello. 


CINQUE - CENȚISTII. Săpătorilor celor fini în geme şi meta- 
uri din epoca despre care vorbim li s'a 
dat numele original de Cinque-centi, care se vede a nu aveă 
altă etimologie decât aceea care derivă dela secolul în care 
trăiau: mille cinque cento, o mie cinci sute. Azi, colecţiunea 
cea mai bogată de săpături ale Cingue-centistilor se află în 
cabinetul de antice imperiale din Viena. ! 


IMAGINILE DE OAMENI ILUŞTRI Pe lângă obiectele de artă 
AL ANTICHITĂȚII, PUBLICATE DE S€ cade însă, domnilor — noi, 
——— cari nu punem cărţile arheo- 
FULVIO_ORSINI. logice la urpie — să numim 

şi vreuna din acele opere cu 

gravuri, în cari artiştii anticari din secolul al xvi-lea, au reprodus 
mai ales chipurile oamenilor iluştri ai antichităţii depe statue, 
busturi, medalii şi geme şi cari, precum am spus-o în lec- 
țiunea precedentă, au servit foarte mult falsificatorilor spre a 
desfigură stilul sculptural al antichităţii, conform trăsurilor 
nemăiestrite ale condeiului unor gravori nedibaci şi neprice- 
pători de regulele adevăratei estetice. Vom alege negreşit pe 


1 J. Arneth, Die Cinque-Cento-Cameen und Arbeiten des Benvenuto 
Cellini und Zeitgenossen, Wien, 1858, 1 vol. føl, unde se află reprodusă 
foarte fin toată preţioasa colecţiune de pietre gravate din Viena, 

cea mai renumită din acele cărţi, pe a lui Fulvio Orsini, sau 
Fulvius Ursinus, copil lepădat al unui comaridatore din or- 
dinul Maltei, care deveni călugăr, erudit şi bibliotecar şi adună 
în cursul vieţii sale o prețioasă colecţiune de obiecte antice. 
La 1859, else servi cu una sută cincizeci şi una de stampe, 
gravate încă de mai 'nainte, dela 1517, de către Andrea Ful- 
vius din Palestrina, autorul unei poeme arheologice Antiquaria 
Urbis Romæ, care, el mai întâi luase titlul de anticar, până 
atunci neuzitat. Ursinus însoţi aceste stampe cu un text ex- 
plicativ, sub titlul de /magines et elogia virorum illustrium. 
Cartea lui, deşi tare imperfectă, a păstrat o lungă reputa. 
țiune, deoarece ea a fost şi tradusă în limba franceză, la 
1770, sub numele de Portrais d'hommes et femmes illustres 
de l'antiquité, 


NUMISMATUL AENEAS VICO. Un alt artist anticar, care pe 

"acel timp trăiâ în Veneţia, a fost 
Æneas Vico din Parma, pe care numistnații îl privesc ca unul 
din părinţii acestei ramuri a arheologiei. După Andreas Ful- 
vius, care gravase monete antice în /maginile bărbaților 
iluştri, stampate la 1517, se vede că Æneas Vico a tipărit 
mai întâi opere curat numismatice, cu stampe ale împăra- 
ților romani şi ale soțiilor lor. Vico fusese şcolar a doi ar- 
tişti, Marcu-Antonio şi Rafael; gravurile lui se resimt de 
aşă bună şcoală şi texturile descriptive, cari sunt la diferitele 
sale publicaţiuni când latinești, când în lingua volgare, adică 
italieneşti (Discorsi sopra le medaglie delli antichi. 1555), 
arată oarecare tendinţă spre clasificarea materiei numismatice 
şi mai ales prezentă o parte critică având de scop distingerea 
monetelor adevărate de cele false, cari chiar depe atunci 
erau foarte numeroase. 


CONTRAFACTORII PADOVANI Spuserăm mai sus, cum oa- 


DE MONETE ANTICE. meni de merit cu totul supe- 
—————— ú riori ca Benvenuto Cellini, gă- 


siau plăcere de a falsifică operele de gliptică antică ; dar această 
specialitate fu practicată în vederea comerţului, însă cu o ne- 
contestabilă îndemânare şi cunoştinţă, de către doi artişti din 
Padua, lon Cavini şi Bonzagna, ale căror monete, imitate de 
pe cele antice, sunt foarte de temut pentru cei ce nu sunt 
cunoscători perfecţi şi bine dedaţi cu productele artei numarii, ! 


l? meşteşugul fabricării banilor. 

Cabinetele de medalii cele mai renumite păstrează monetele 
false, numite Padovane, atât pentru a servi de criteriu, cât şi 
pentru meritul artistic al contrafacturilor. 

Ştiinţa e gazdă miloasă ; ea scapă uneori de poteră chiar 
şi pe calpuzani.! 


SEBASTIAN ERIZZI. Aeneas Vico avù pe timpul său un emul 
"în numismatică chiar în Veneţia, pe unul 
din membrii teribilului Consiliu de zece, pe nobilul Sebastian 
Erizzi, care tipări la 1557, un Discurs, în limba italiană, 
despre medaliile şi monetele celor vechi, cu explicarea mo- 
netelor consulare şi a medaliilor imperiale romane. 


HUBERT GOLTZIUS. Dar publicaţiunile cari determină în 
"modul cel mai caracteristic prima fază 
sau adolescenţa ştiinţei numismatice, sunt acelea ale gravorului 
olandez Hubert Goltzius sau Goltz, născut la 1525. Intre 
anii 1566 şi 1576, el tipări, cu stampe de monete, mai multe 
cărţi, în cari reproduse toate monetele romane şi grece câte 
erau cunoscute pe timpul său ; dar printre ele, el strecură, cu 
ştire sau din neştiință, multe bucăţi false; cu toate acestea 
colecţiunea lui Goltzius, întitulată Thesaurus rei antiguarice 
ex antiquis numismatibus, fu retipărită de mai multe ori, şi 
întru ceeace priveşte explicaţiunile pe cari el le trase din 
monete şi din alte monumente, asupra religiunii, istoriei, geo- 
grafiei, cronologiei şi altor ramuri ale studiului antichităţii, 
cărţile lui Goltzius au fost totdeauna stimate de arheologi, chiar 
dacă adesea opiniile sale au fost combătute şi răsturnate. 
Deaceea şi Goltz este privit ca reprezentantul cel mai 
vădit al numismaticei din secolul al xv-lea, adică până la 
oarecare punct ca întemeietorul acestei ramuri, pe care apoi 
alţii în secolii următori au desvoltat-o şi au îndreptat-o pe căi 
mai raționate. 


LUCRĂRI CONSIDERABILE Intrerup aci, domnilor, şirul 
EXECUTATE DE „GLADIATORI  ânticarilor cari în secolul al 
» 


REPUBLICEI LITERELOR« Asi opace lui cu 
ISC ODESA CAE REDIS ce antichităţi artistice sau este- 


tice, depe cum le-am cali- 
ficat şi adică cu opere de statuarie, de gliptică şi de numis- 
matică şi mai 'nainte de a trece la alte categorii de monu- 
mente de aceeaş specie, crez de folos ca să arunc o ochire 


1 falsificatori de monete. 

sumară asupră lucrărilor, poate şi .mai însemnate, cari s'au 
făcut pe acest timp în domeniul antichităţilor etice, iar mai 
cu seamă asupra studiilor îndreptate către statul şi societatea 
romană. 

Aci întâlnim un rând întreg de oameni eminenţi, de aceia 
cărora ştiinţa antichităţilor le va rămâneă pururea datoare, 
dacă nu chiar pentru bazele ei, dar cel puţin pentru partea 
cea mai considerabilă a materialului pe tare ea se află aşezată. 
Cine întradevăr rosteşte numele unui Paul Manuciu, unui 
Carol Sigoniu, unui Justu Lipsiu, unui Onufriu Panviniu, unor 
Scaligeri tatăl şi fiul, acela numeşte totdeodată pe neobosiţii 
Gladiatori ai republicei literelor din secolul al xvı-lea, depe 
cum i-a botezat un critic francez din timpul nostru!, şi de- 
şteaptă amintirile unor erudiţi adânci, cărora le-au lipsit spre 
a fi perfecţi din toate punctele de vedere, nişte predecesori 
asemenea cu dânşii. Prin aceste cuvinte voiu să arăt, dom- 
nilor, că dacă alţii ar fi adunat tot materialul ştiinţific pe care 
aceşti oameni meritoşi au fost nevoiţi să-l culeagă cu o mi- 
nunată răbdare şi stăruință de prin toate fântânile antice pe 
atunci cunoscute, ei de sigur ar fi fost în stare să aprecieze 
vieaţa publică şi privată a popoarelor antice cu toată înălţimea 
de idei şi de vederi, pe care au arătat-o arheologii de frunte 
ai epocei noastre. Dar când omul e biet silit să-şi petreacă 
vieața adunând cu propria sa spinare piatră, var şi lemne 
spre a-şi clădi casa, moartea îl ajunge mab 'nainte de a fi 
pus temelia, şi altora le rămâne sarcina lăudată de a înălţă 
edificiul, pe care abiă îl putuse închipui sau visă obositul 
muncitor. i 

Tot astfel ni se arată erudiţii arheologi despre cari voiu 
să vă dau scurte notițe, lăsând în umbra acestora o mulţime 
de alţi cercetători mai puţin luminoşi. 


MANUCII, Este un fapt cunoscut, domnilor, în analelele 

tipografiei că printre cei mai însemnați tipăritori 
din secolul al xv-lea şi al xvi-lea se socoteşte familia vene- 
țiană a Manucilor. Cel mai bătrân, Alde Manuciu, a lăsat 
numele său de botez 'uneia din cele mai faimoase tipografii 
italiane, din cari au ieşit nenumărate ediţiuni princeps sau 
încă netipărite, de autori clasici, eleni şi latini. Alde Manuciu 


1 Ch. Nisard, Les Gladiateurs de la République des lettres aux xve, 
XVie et Xxvie siècles. Paris, 1860; precum şi Le Triumvirat littéraire au 
xve siècle, Paris, 1852. 

muri în Veneţia la 1533, lăsând stabilimentul său, încărcat 
de judecăţi, fiului său Paul Manuciu, un prunc care abiă 
la vârsta de 22 ani putu să ia sarcina anevoioasă a averii 
părinteşti ; dar junele, mai aplecat la studii anticare decât 
la cârcote judecătoreşti, părăsi curând moştenirea şi se duse 
în Roma, unde papii Piu al 1v-lea şi Gregoriu al xui-lea îl aşezară 
în palatul Capitoliului cu noi teascuri, menite de a întrece 
pe cele din Veneţia. In liniştea acestor ocupaţiuni predilecte 
Paul Manuciu scrise trataturi despre vechile legi ale repu- 
blicei romane, despre senat, despre comiții şi despre orga- 
nizațiunea cetății în Roma, explorând şi comentând mai cu 
seamă pe autorul său favorit, pe Cicerone. Inconjurat de o 
întinsă reputaţiune de erudit, care totuş nu-l ajutase a scu- 
tură sărăcia, el muri la anul 1574. 


SIGONIU. Alături cu dânsul, dar pe o treaptă şi mai înaltă, 

se cade să punem pe Car/o Sigone sau Sigonius 
din Modena, care în anii vieţii sale, dela 1523 până la 1584, 
a ocupat pe rând cu cel mai deplin succes catedrele de li- 
tere în Universitățile dela Modena, dela Veneţia, dela Padova 
şi dela Bolonia. Activitatea lui se desvoltă în diferite cercuri: 
pe de o parte el mai întâi de toţi se ocupă cu descifrarea şi 
lămurirea vechilor documente sau diplome din mediul-ev şi 
astfel deveni adevăratul fundator al ştiinţei numită dip/oma- 
fica, pe care alţii, ca benedictinul francez Mabillon, ca iezuitul 
german Papebroeck, şi ca istoricul italian Muratori, o des- 
voltară ; totuş Carol Sigoniu este privit ca primul stâlp al 
arhivelor. 

In ramura antichităţilor romane privitoare la stat, el făcu 
tratate despre legi şi despre întocmirile politice, asupra că- 
rora avù desbateri cu un erudit francez născut în Rouen şi 
profesor de elineşte la Bordeaux, N. de Grouchy sau Gru- 
chius, traducător în limba latină al operelor lui Aristotele ; 
dar mai cu seamă, el intră în polemică cu profesorul pa- 
dovan Robortello din Udine. Cearta între aceşti doi înv 
ajunse a fi aşă de învierşunată, încât senatul Veneţiei so” 
de cuviință a impune acestor impetuoşi luptători un u” 
ego... legal şi a-i opri prin ordin de stat de a mai disp 
Osebit de aceasta, Sigoniu întocmi tabele pentru Fastele cOn- 
sulare ale republicei romane şi le corectă în mai multe rân- 
duri, completându-le neîncetat; cu aceste lucruri el aduceă 
câştig şirului cronologic al istoriei romane. 

El încă eră reputat ca unul din scriitorii latini cei mai pu- 

rişti şi mai eleganți ai timpului său; întemeiat pe această 
credinţă, el scoase sub numele lui Cicerone, un tratat De 
consolatione, a cărei falsitate nu rămase însă mult timp ne- 
dovedită. E curios lucru de a vedeă în acel timp de fragedă 
încolţire a literelor şi a artelor moderne, încercări de tot felul 
spre a amăgi publicul cu imitaţiuni depe operele antice. Oare 
această rea credință din partea _literaţilor şi a artiştilor n'a 
fost şi pe atunci precum este şi acum, dovada unei imper- 
fecte cunoştinţe despre adevăratul spirit al operelor imitate ? 
Omul care posede noţiuni exacte şi precise despre o artă 
din alte timpuri şi care îşi dă bine seama despre geniul tre~ 
cutului, acela ştie tot atât de bine că acel geniu este neimi- 
tabil, că aceă artă ajunge prin studii a fi pricepută, dar că 
ea în veci nu se poate reproduce. 

Dar ideile erau diferite în socolul al xiv-lea şi pe Sigoniu, 
nimeni nu-l defăimă că a voit să plagieze pe Cicerone. Din 
contra, el aveă de prieteni pe cei mai însemnați oameni din 
ltalia şi printre şcolarii săi se prenumărau mai mulți principi 
indigeni şi străini, cari mai apoi îşi câştigară nume ilustre. 

Să cităm mai cu seamă pe marele cancelar al Poloniei, 
vestitul loan Sarius Zamoysky, acelaş care aduse in patria sa 
ca rege pe Henric de Valois şi care, la 1595, puse domn la 
Moldova pe leremia Movilă, depărtând din tron pe Răsvan- 
Vodă, vrednicul aliat al lui Mihai Viteazul. Zamoysky, care 
studiase în ltalia dela Sigonius, scrise şi el la 1548, sub nu- 
mele latinizat de Zamoscius, un tratat în limba latină despre 
Senatul roman ; acest opuscul unii îl atribuesc cu nedrept 
profesorului, atât eră de bine studiat şi ca materie şi ca stil. 


PANVINIU. Păşind către un nou atlet al ştiinţei anticare din 

"sec. al xvrlea, ni se prezentă călugărul veronez 
Onufriu Panvinius, bibliotecar în Vatican, care trăi abiă treizeci 
şi nouă de ani, dela 1529 până la 1568, dar lăsă o sumă con- 
siderabilă de lucrări însemnate. Studiile lui arheologice se 
purtară asupra Cetăţii şi imperiului roman ; asupra Fastelor 
și triumfurilor la Romani, asupra jocurilor circului, asupra 
Profeţiilor sibiline ; cel puţin acestea sunt tratatele anti- 
care publicate de dânsul, în cari domnește o erudiţiune vastă, 
dar cam puţin rumegată; dacă este însă să dăm crezământ 
istoricului veronez Scipione Maffei, apoi lui Panviniu îi revine 
onoarea celei dintâi mari colecţiuni epigrafice. Se constată 
că printre manuscriptele lui se află o operă capitală sub titlul 
Antiquarum totius terrarum orbis inscriptionum liber, Aceasta 

s'a pierdut şi se bănue că ea, căzând mai apoi în mânile al- 
tora, a devenit chiar lucrarea cu care şi-a făcut un nume 
nemuritor batavul !, Gruter, despre care vom vorbi în curând. 


JUSTU LIPSIU. Dar mai 'nainte, să facem loc aci eminentului 

publicist, filolog şi anticar, Justus Lipsius din 
Luttich, (1547—1606), a cărui vieață mereu turburată prin 
polemice religioase, pe cari ile suscită întreita sa schimbare 
de religiune, se petreci mai întâi în călătoriita Roma (1569), 
apoi în profesorat la lena (1572), la Leyda (1579) şi în fine 
în patria sa la Luttich, 

Ca anticar, Justu Lipsiu scrise despre politica şi monumen- 
tele Romanilor sub titlul de Admiranda seu de magnitudine 
romana, despre jocurile amfiteatrului, despre sărbătorile Sa- 
turnale şi despre alte chestiuni secundare; dar cercetările 
sale arheologice s'au purtat mai mult asupra artei militare 
la Romani. Opera lui specială asupra acestei materii este un 
comentariu perpetuu al tratatului istoricului Polibiu, în care 
el expune şi discută pentru prima oară, în mod complet 
miliția, armele, ordinea de bătaie şi legile de răsboiu; apoi, 
adauge, într'un osebit tratat, numit Po/yorcetica, descrierea 
maşinilor de răsboiu şi a armelor săgetătoare, pe cari le 
însoţeşte chiar cu desemne închipuite de dânsul. 

Printre poligrafii epocei sale, Justu Lipsiu este cel care a 
ştiut mai bine să dea ştiinţei celei mai adânci, o înfăţişare 
plăcută şi ademenitoare, întrebuinţând un metod de expunere 
simplu şi sistematic, care până atunci nu prea fusese uzitat 
de către învăţaţi; el a izbutit mai totdeauna să prezente cer- 
cetările sale cele mai docte, sub forma unor convorbiri spi- 
ritoase ?, cari atât prin claritatea ideilor cât şi prin corecţiunea 
cu care el mânuiă limba latină, pătrundeau lesne mintea fie- 
căruia şi răspândiau astfel în public gustul cunoştinţelor se- 
rioase, atât de uşor dobândite. 

Erudiţiunea, eleganța de stil şi spiritul superior ale acestui 
bărbat îi creară o poziţiune cu totul însemnată în Europa din 
Nord, astfel încât el jucă în ţările cisalpine rolul pe care în 
acelaş timp îl aveă Sigoniu în Italia. 


1 Olandezul ; ? spirituale. 

SCALIGERII. Dar iată că vine timpul, domnilor, să vă vor- 
— besc şi despre doi bărbaţi, tatăl şi fiul, cari în 
cursul secolului al xvi-lea au aţâţat în sânul republicei lite- 
rare, şi cele mai entuziaste admiraţiuni şi cele mai neruşinate 
certuri. Au fost oameni plini de ştiinţă şi de inteligenţă 
amândoi Scaligerii, dar firea le-a fost din cele mai ciudate. 
Tatăl, luliu Cesar Scaliger, eră, se vede, născut în Verona la 
1484, dintr'un om foarte de rând numit Benedict Bordon; 
dar el tăgăduiă această origine şi îngâmfat peste măsură de 
o închipuită nobleţă, se pretindeă coborit din ilustra familie 
a principilor dela Scala; de unde îşi dase numele de Scaliger. 
El fu pe rând ostaş, medic şi apoi lipindu-se pe lângă epi- 
scopul din Agen în Franţa, sedete cu totul filologiei, dobân- 
dindu-şi un nume lăudat prin ştiinţa sa, dar nesuferit prin 
aroganţa şi pretenţiunile sale. El muri la 1558. 

Fiul său losif Justus Scaliger îi semănă în toate cele rele; 
dar îl întrec în erudiţiune şi în spirit de critică. Se vede, 
domnilor, că s'a întâmplat uneori juni să fie mai învăţaţi 
decât cei cari s'au devotat ştiinţelor până încă aceia să nu 
fie născuţi. Aşă trebuie să şi fie ca să se producă progres 
în lume şi cei cari la noi susţin contrariul dau dovadă că nu 
vor sau nu pricep adevărata înaintare a ştiinţei. Orişicum, 
acesta a fost cazul cu junele Scaliger, născut în Agen, la 
1540, al zecelea din cincisprezece copii la părinţii săi. El că- 
lători foarte mult prin Franţa, Germania, Italia şi Scoţia. 
Schimbându-şi religiunea spre a deveni protestant, el nu mai 
putu rămâneă în Franţa şi se aşeză în Leyda, luând cu fală, 
la 1593, catedra pe care o părăsise modestul Justu Lipsius. 
Dar nu numai chestiunile religioase fură pentru dânsul cauze 
de învierşunate polemice ; o carte ce el scrise despre vechimea 
familiei Scaliger, pe care o scoboră deadreptul dintr'un vechiu 
rege Alan, fundator al Veneţiei, şi pe care o preumblă pe 
tronurile Bavariei, lliriei, Dalmației, Ungariei şi chiar al 
Moldovei, în persoana veneticului Eraclit-Despot-Vodă, pre- 
tins rudă a lui, îi suscită un pamflet defăimător inspirat de 
ura iezuiţilor şi subscris de un învăţat german numit Gaspar 
Schioppius. Când se ispiteşte cinevă să citească vreo pagină 
din polemica străbălată ! şi trivială ce se făceă pe timpii aceia 
în regiunile ideale şi liniştite ale literelor, mai mai că-i vine a 
crede cum că sufletele înveninate ale anticarilor depe atunci 

au scăpătat, prin metempsicosă, până în trupul unor gaze- 
tari anonimi din ţară dela noi. 

Iosif Scaliger muri la 1609 în Leyda şi mormântul lui, 
înălţat în biserica reformată, poartă armele sale de familie şi 
menţionează originea lui princiară. Fie-i dar pe plac; el a 
fost cu adevărat principe printre filologi şi anticari şi a in- 
trodus in şcoalele batave! un spirit de critică, pe care până 
atunci nu-l avusese nici chiar şcoalele italiane cele mai bine 
reputate ; el fu cel dintâi care intemeie istoria pe stâlpii 
solizi ai unei critice” metodice, pe ai numismaticei şi ai epi- 
graficei. Lucrările sale asupra cronologiei, în cari se cuprind 
ciclele tuturor popoarelor pe atunci cunoscute, sunt din punctul 
de vedere istoric opere capitale; într'însele, adică în vestita 
lui carte De emendatione temporum, publicată la 1583, după 
ce supune toate datele până atunci admise, la o critică vic- 
torioasă, el se ingeniază a inventă o nouă sistemă cronolo- 
gică, căreia îi dă numele de period Julian, după numele ta- 
tălui său, sistemă prin care el voeşte să doboare şi să înlo- 
cuească reforma gregoriană a calendarului ce se introdusese 
în anul precedent, de către papa Grigorieal vur-lea, în toate 
ţările catolice. 


EPIGRAFIŞTII: |. GRUTER. Apoi iar, ca un fapt însemnat 

de activitatea lui Scaliger în ramul 
arheologic. să mai arătăm că el a dat tot ajutorul său la 
opera epigrafică a lui lanus Gruter, care de sigur n'ar fi 
intrunit atâtea merite, dacă n'ar fi atins-o mâna măiastră a ma- 
relui erudit, înavuţind-o şi cu felurite indicii sau tabele, auxi- 
liare nepreţuite la colecţiuni de felul acesta. 

În privinţa acestei opere intitulată Corpus inscriptionum 
antiquum totius orbis Romani şi publicată mai întâi în anul 
1603 la Heidelberg, unde lanus Gruter, originar din Anvers, 
a fost profesor, am mai spus că este oarecare bănuială cum 
că editorul s'ar fi servit cu manuscriptul lui Onufriu Panviniu, 
emendat încă şi prin o altă publicaţiune epigrafică a lui 
Martin Smetius din Bruggen (1988). 

Am arătat, în lecţiunea trecută, domnilor, cum arta epi- 
grafiei s'a născut prin dibuirile unui Guilielmo di Pastrengo 
în secolul al xiv-lea şi mai ales prin tentativele mai raţionate 
ale lui Ciriaco Anconitanul din secolul al xv-lea. In secolul al 

xvi-lea, găsim ca reprezentanţi ai acestei ramuri arheologice 
pe nedreptăţitul Onufriu Panviniu, pe germanul Bienewitz, 
supranumit Apian, care, la 1534, tipări o colecţiune de in- 
scripţiuni ; pe olandezul Martin Smetius, care fu ucis de un 
soldat jăfuitor, ce-i răpi totdeodată şi manuscriptul şi îl vândă 
apoi unui alt epigrafist George Duza; pe însuşi acest Duza, 
care călători în Constantinopole şi aduse de acolo o colec- 
țiune de inscripţiuni grece; în fine şi mai ales pe lanus 
Gruter, omul care a întrunit şi a rezumat în opera sa toate 
lucrările şi toate meritele predecesorilor săi, adăugindu-le în 
mod foarte simţitor. Ceeace este în acest secol, Goltzius pentru 
numismatică, Paul Manuciu, C. Sigoniu şi lustu Lipsiu pentru 
legislatura şi statul roman, losif Scaliger pentru cronologie, 
tot aceea este şi Gruter pentru epigrafică. Rămâne să con- 
statăm în secolii viitori, simţitoarele progrese ce ştiinţa a 
făcut dela dânsul încoace. 


INSCRIPŢIUNILE ROMANE Să nu uităm insă, domnilor, a 


DIN DACIA. face chiar aici menţiune despre 

———— câţivă bărbaţi de ştiinţă, cari încă 
din aceste vremuri depărtate au făcut să intre şi unele ră- 
măşiţe de epigrafică romană din Dacia, în cercul cunoştinţelor 
lumii culte. Wolfgang Lazius, istoriograf al împăratului german 
Ferdinand 1-iu şi bibliotecarul său în Viena, fu cel dintâi care 
cuprinse câtevă inscripţiuni latine din Dacia în Commentariile 
sale istorice şi arheologice asupra provinciilor imperiului 
roman, şi în opera sa geografică asupra Panoniei, Daciei, etc., 
publicată pe la 1572. Medicul şi botanistul francez Carol 
Clusius, mort la 1609 în Francfort, căpătă şi el în Viena 
copie depe inscripțiuni din Ardeal, cari ajunseră în mânile 
şi în colecţiunea lui Gruter. 


CEI DOI ZAMOSII. Dar mai special asupra epigraficei ro- 

mane din Dacia a scris transilvăneanul 
Stefan Szamoskâsi, în opera sa intitulată Analecta lapidum 
vetustorum et nonnuilorum in Dacia antiquitatum, în care 
el transcrise inscripţiuni văzute şi studiate de dânsul chiar la 
faţa locului. Să observăm, domnilor, că acest adevărat pă- 
rinte al epigrafiei noastre daciane a purtat pe latinie, mai 
acelaş nume cu cancelarul Poloniei 7Zamoysky, şi deaceea 
trebuie să se ferească cinevă de a confundă pe Polonul lon 
Sariu Zamoscius, cu Ardeleanul Stephanus Zamosius, care 
studiè în Universitatea dela Padova la anul 1597 şi deveni 

mai târziu istoriograful principelui Botskai. Acesta a deschis, 
în secolul al xXvi-lea, calea epigrafiştilor locali, despre cari 
vom aveă ocaziune a vorbi mai târziu. 

Destul vă va fi deocamdată să recunoaşteţi, domnilor, din 
câte vă spusei până acum despre epigrafiştii secolului al 
XVI-lea, că o vie mişcare se producea în toată Europa, în 
sânul acestei ramuri importante a arheologiei. Interesul ce 
ea inspiră începuse a fi aşă de mare, încât, aci ca şi în toate 
celelalte rămăşiţe ale antichităţii, contrafactori mai mult sau 
mai puţin dibaci, printre cari se deosebi mai cu seamă lta- 
lianul Pirru Ligorio, compuseră inscripțiuni imitate şi mai 
adesea inventate depe regulele nu încă bine studiate ale 
epigraficei antice. 

In orice caz, dela malurile dacice ale Dunării, unde mo- 
numentele lapidare ! fusese aduse de Traian, interesul către 
aceste preţioase rămăşiţe ale trecutului era acum răspândit 
până pe țărmurile iberice, cari dase naştere gloriosului împărat. 
Acolo în Spania, sub domnia strălucită a lui Filip al 1-lea, 
artele, literele şi ştiinţele se aflau pe atunci în floarea lor; is- 
toriograful regal Ambrogio Morales din Cordova adună pe 
la 1975, inscripţiuni-antice din toată Spania şi cătă să dea 
regule pentru ştiinţa epigrafică, 


DESCRIEREA COLUMNEI LUI Dar un alt erudit spaniol, că- 
TRAIAN DE ALF. CHACON. lugărul dominican Alfonso Cha- 
con sau Ciaconius, din acele 
timpuri (1540—1599), deşteaptă pentru noi un interes mai 
local. Mai întâi însă să statuăm un fapt biografic, care să ne 
ferească şi aci de confuziune; tot în secolul al Xvi-lea a trăit 
şi un alt erudit spaniol P. Chacon, care s'a distins aşa de 
mult în cronologie, în numismatică şi în alte ramuri ale ar- 
heologiei, încât i s'a dat supranumele de Varronele Spaniei. 
Acesta nu este Alfonso Chacon călugărul, care la 1576 a pu- 
blicat mai întâi un text explicativ al sculpturilor depe co- 
lumna lui Traian din Roma, sub titlul Historia utriusque 
belli dacici a Trajano Casare gesti, ex simulacris que în 
Columna ejusdem Romae visuntur collecta. 

Acest text insofià un volum de 130 stampe, de format în 
4° mare, în care pictorul leronim Muziano decopiase tot 
şirul baso-reliefurilor depe vestitul monument, 

IMPORTANŢA, ISTORICUL Deşi mai târziu imi propun, dom- 

ŞI BIBLIOGRAFIA ACESTUI nilor, a consacră în cursul „cerce- 

= tărilor noastre un studiu amănunţit 

MONUMENT. columnei celei mult importante pen- 

tru istoria patriei române, permi- 

teţi-mi însă chiar de astăzi a vă da o răpede idee şi despre 

aspectul acelui monument şi despre lucrările arheologice ş 
artistice cărora el a dat naştere. 

Cum că columna lui Traian a fost înălţată pe Forul acestui 
împărat de către arhitectul său Apolodor din Damasc, ca 
să serve de mormânt învingătorului Dacilor, Germanilor şi 
Parţilor, cum că ţărâna lui depusă la temelia columnei într'un 
vas de aur a fost răsipită în timpii de jafuri, acestea sunt 
fapte ale istoriei. Să adăugim numai, ca noţiuni artistice, că 
dânsa se compuneă din patru părţi: un fundament subteran 
un piedestal pătrat, un stâlp cu capitel de ordin doric şi o 
statuă a împăratului Traian. Douăzeci şi nouă enorme bu- 
căţi de marmoră de Paros, aşezate una peste altă, întocmesc 
acest monument; ele pe dinăuntru sunt scobite spre a formă 
un gol, în care se suie o scară spirală, ceeace se şi confirmă 
prin numele tehnic de columna cochieata («kohlis», melc) 
al monumentului ; iar pe dinafară, marmora e pretutindeni 
sculptată cu baso-reliefuri adânci. Piedestalul pătrat reprezentă 
numai trofee de arme, victorii, şi poartă deasupra uşii de 
intrare o inscripţiune, care constată cum că toată columna 
are aceeaş înălțime cu muntele ce s'a săpat spre a se clădi 
în locul lui Forul lui Traian, adică ea cu totul este înaltă 
de una sută picioare romane sau aproape treizeci de metri. 

Pe stâlp se încolăceşte un brâu, volumen, de sculpturi, 
formând douăzeci şi trei de spirale, care în una sută două- 
zeci şi patru de tablouri reprezentă amândouă răsboaiele lui 
Traian cu Dacii. Chipul unei victorii aripate, scriind pe un 
scut rotund, desparte pe la mijlocul spiralei, istoria figurată 
a ambelor campanii. 

Dar cu pericolul de a repeti multe din aceste amănunte 
descriptive, permiteţi-mi, domnilor, a vă citi o pagină scrisă 
în lauda columnei Traiane, de un renumit om de stiință şi 
de artă contimporan, care esie totdeodată şi un scriitor 
foarte meritos. O traduc din interesantele şi instructivele 
«Convorbiri asupra arhitecturii» de d-l Viollet-le-Duc: ! 


Viollet-le-Duc, Entretiens sur l'architecture, vol 1; p. 117, Paris, 1863 

«Când Romanul voeşte să fie artist — zice eruditul arhitect francez — 
la timpul şi depe placul sau, apoi cu anevoie i se pot asemui alţii. 
Avem despre acest fapt, un exemplu foarte însemnat într'un monument 
cunoscut de toata lumea, pe care toţi îl admiră prin tradiţiune, fara de 
a şti pentru ce, şi care în genere a fost cam rău prețuit din punctul 
de vedere al artei; acesta este columna Traiană. Nu ştiu dacă cumva 
Elenii au conceput la dânşii ceva de felul acesta, dar nu-mi vine a crede, 
caci în acea concepţiune se simte un ce cu totul roman; întriînsa se 
regasesc ideile de ordine, de metod, acel simţimânt pe care poporul do- 
minator l-a ridicat până la sublim. În idea de a scrie istoria unei cu- 
ceriri pe o spirala de marmoră, având statua cuceritorului d'asupra, se 
află ceva cu totul străin spiritului grecesc, Atenianii erau prea tare in- 
vidioşi spre a face o asemenea onoare unui singur om şi ei n'aveau în 
politică acel simţimânt de ordine care se învederează în mod aşa de 
puternic pe columna din Forul lui Traian. 

Dela temelie până la culmea acestui monument se poate recunoaşte, 
ca sa zicem aşa, tiparul geniului politic şi administrativ al Romanilor. 
Baza pătrată sau stilobata este acoperită pe câte şi patru ale ei feţe, cu 
sapături oable în cari sunt reprezentate grămezi de arme de ale popo- 
rului cucerit. Deasupra uşii care dă intrare la scara încovoiată ce pe 
dinăuntru se înalţă pâna la masa de d'asupra capitelului, se află o in- 
scripţiune purtată de două victorii aripate. La unghiurile acelei stilo- 
bate, d'asupra, patru acvile ţin în ghiarele lor cunune de laur. Însăşi 
toarta dela bază e o lată cunună. La urmă, d'alungul trunchiului se în- 
colăcesc, ca o cordeâ, un fel de frize sau chenare, pe cari stau minu- 
nat sculptate toate împrejurările primei campanii a lui Traian. Pe la 
mijlocul columnei, o victorie, produsă în baso-relief, însemnează pe un 
scut faptele învingătorului, Apoi se începe şirul anaglifelor cari repre- 
zenta a doua campanie şi cari se opresc sub un capitel, al cărui profil, 
cam asemănat cu cel doric al Elenilor, este ornat cu ovel. Totul se ter- 
mină cu un piedestal circular pe care era aşezată statua lui Traian. 

Dacă concepţiunea e frumoasă, apoi şi construcţiunea nu este mai 
prejos. Ea se compune din enorme bucăţi de marmoră albă, în miezul 
cărora e scobită scara. Capitelul este din o singură bucată şi piedestalul 
se compune din opt placi de marmoră. Columna Traiană ne învederează 
adânca deosebire ce desparte pe Romani de Greci în operele lor artistice. 
Curioasele descrieri ce ne-a lăsat Pausanias despre Grecia ne arată în 
tot momentul pe pieţele publice, în acropolele cetăților, statue, monu- 
mente votive, anaglife sculptate de cutare artist şi comandate de cu- 
tare personagiu, spre a consacră un fapt. Deaceea ne şi vine a crede 
ca acele cetăţi greceşti trebuiau să semene cu muzee deschise, cu colec- 
țiuni de opere de artă, dispuse în jurul şi în interiorul monumentelor 
principale. Acest fel de lucruri pareau jucării Romanilor. Când ei voesc 
sa facă ọ operă de artă, cer mai 'nainte de toate ca ea să fie bine or- 
donată, ca. ea să reprezente un complex întreg şi perfect, ca ea să însu- 
şească însemnătatea unei legi. unui act politic sau administrativ, ca ea 
sa aibă aceeaşi claritate, acelaş spirit metodic. Artistul se nimiceşte, căci 
monumentul este ca şi un Senatus-consult. Astfel totul e zis. 

Atunci când, întemeindu-se pe idei atât de largi şi de înălțate, se 
întâmplă ca rezultatul.să fie aşa de nemerit ca în columna Traiană, cât 
despre mine marturisesc *că arta elenă mi se pare invinsa, dacă nu 
in forma sa, dar cel puţin în al ei spirit . 


l ornamente în formă de ou. 

Această frumoasă şi dreaptă apologie a artei Romanilor 
mi se pare, domnilor, a fi mai cu deosebire la locul său, 
când este vorba despre monumentele înălțate de marele 
Traian, de acel rar împărat a cărui preocupaţiune statornică 
a fost, nu trufia şi plăcerile sale personale, ci mărirea şi fo- 
loasele poporului roman. 

Şi în adevăr, în mijlocul Forului pe care el îl inzestrase 
şi-l împodobise cu bibliotecă, cu templu, cu basilică, cu 
teatru, cu gimnaziu, cu arc de triumf şi cu statue ecuestre. 
în mijlocul acelui armonios şi măreț complex de edificii 
sumptuoase cari, cu o înţeleaptă ordonanţă, întruniă în acelaş 
ocol toată activitatea intelectuală a poporului, acolo, deasupra 
columnei consacrată răsboaielor prin cari pământul Daciei a 
fost dat moştenire de veci seminţiei latine, acolo, ca un demn 
coronament al întregii opere, sta în vechime statua de bronz 
a lui Traian, aurită poate; dar în orice caz în costum mi- 
litar, cu o lance în mâna stângă, cu o victorie aripată pe 
cea dreaptă. Aşă cel puţin se vede statua figurată pe nu- 
meroasele medalii ale timpului, cari reprezentă monumentul. 
Statua a pierit de mult dela locul ei şi la anul 1587, papa 
Sixtu al v-lea aşeză în locu-i gol pe aceea a Sf. Petru. 

Am mai spus în lecţiunea trecută, cât de mult au fost 
papii îngrijaţi de conservarea acestui monument. Traian a 
avut pururea o mare trecere la Sfinţii pontifici şi se zice că 
în secolul al vu-lea, papa Sf. Grigorie cel Mare a făcut rugă- 
ciuni, posturi şi denii, ca să scape din iad sufletul marelui 
împărat; favoare excepţională ce i s'a şi acordat, însă sub 
condiţiunea expresă că altădată nu va mai aduce astfel de 
supărare raiului pentru vreun alt suflet de păgân. 

Această minune a ilustrului pontifice a povestit-o pe larg 
chiar Alfons Chacon într'un volum in folio tipărit în Roma, 
la 1576 ; dar încă mai dinainte însuşi Dante atestase minunatul 
fapt în treacăt: 


Quiv'era storiata l'alta gloria 

Der roman principe, la cui gran valore 
Mosse Gregorio alla sua gran vittoria ; 
lo dico di Traiano imperadore. 


<Acolo eră îniaţişată înalta glorie a principelui roman, a carui mare 
vrednicie împinse pe Grigorie la marea sa izbânda: eu voiu sa zic despre 
Traian împaratul». 


In adevăr, Traian a avut norocul să fie multora plăcut şi 
această predilecţiune s'a repurtat şi asupra monumentului 
său funerar. Incă de prin secolul al xvi-lea, regele Fran- 

cisc l-iu de Valois ceru dela vestitul arhitect Iacob Vignole 
ca să-i facă o decopiere de gips a columnei din Roma; lu- 
crarea însă nu se putù efectuă cu totul din lipsă de bani. 
Ea fu reincepută sub Ludovic al xıv-lea şi de astădată se 
execută pe d'întreg, dar numeroasele tipare nu fură toate 
transportate în Paris; multe au rămas la Roma, în Villa Me- 
dicis, unde este stabilită şcoala franceză de arte şi de ar- 
heologie. In timpul victoriilor Republicei franceze în Italia 
se propuse ca întreaga columnă să fie adusă pe apă la Paris 
şi să se aşeze pe o piaţă, puindu-se deasupra o statuă a 
libertăţii. Acest semeţ proiect nu fu pus în lucrare, dar 
pe timpul ultimului imperiu, la 1861 şi 1862, Napoleon al 
ul-lea, care n'a rămas indiferent la nici o idee măreaţă a 
trecutului, a pus să se decopieze din nou toată columna, şi 
toate bucăţile ei, turnate în aramă galvanoplastică în fabrica 
lui Oudry dela Auteuil, stau şi azi depuse în muzeul galo- 
roman dela St. Germain-en-Laye. 

Depe tiparele făcute din ordinul împăratului, căruia Ro- 
mânia îi datoreşte aşă de mult, am puteă cu neînsemnate 
sacrificii să căpătăm o reproducere în bronz a intregei co- 
lumne 'Traiane, care s'ar înălţă cu fală chiar în faţa acestui 
edificiu, unde ne place şi se cuvine ca să amintim pururea 
despre măreţele fapte ale marelui Traian. 

Până când însă veţi puteă să vedeţi cu ochii columna lui 
Traian turnată în bronz, mă simt dator, domnilor, a vă arătă 
în ce anume cărţi, acest interesant monument merită a fi 
studiat de către arheologii şi de către istoricii patriei noastre. 

Am vorbit despre publicaţiunea Spaniolului Alfons Chacon, 
însoţită cu stampele lui leronim Muzianu; apărută mai întâi 
la 1976, ea a fost reprodusă de vreo două ori, până când, 
la 1672, desemnele cele vechi s'au completat în mod mai 
mult sau mai puţin imperfect, de către gravorul Pietro-Sante 
Bartoli, pe timpul când se scoteau tiparele depe columnă 
pentru Ludovic al xıv-lea. Arheologul Bellori traduse ita- 
lieneşte şi împlini pe ici pe colea textul explicativ al lui 
Chacon. 

Dar tot pe acel timp, un mare arheolog italian, luceafărul 
Italiei anticare din secolul al xvu-lea, Rafael Fabretti scrise în 
contra lui Bellori şi despre columnă, o mare carte plină de 
erudiţiune. Voiu vorbi însă la locul său mai pe larg, despre 
opera întitulată Syntagma de columna Traiani, tipărită la 
1683. 


In secolul următor, la 1752, se publicară în Amsterdam, 

tot asupra columnei. nişte desemne reduse, de către Elve- 
țianul Morell, cărora le adause explicaţiuni, arheologul ita- 
lian Gori. Ca comentariu şi ca desemne, această publicaţiune 
are o mică valoare; cu mult mai notabile sunt splendidele şi 
atlanticele stampe, în cari vestitul gravor italian Piranesi din 
secolul trecut (1720—1778), neobositul pictor al ruinelor, 
precum i s'a zis, a ilustrat, printre alte nenumărate monu- 
mente şi dărămături ale Romei, măreaţa columnă din Forul 
lui Traian. 

In fine, în zilele noastre şi în urma sumptuoaselor lucrări 
executate din ordinul lui Napoleon al ui-lea, se începu opera 
cea mai capitală asupra acestui monument, pe care a pu- 
blicat-o la Paris în aceşti patru din urmă ani, d. Wilhelm 
Froehner; d-nialui nu s'a descurajat nici după căderea impe- 
riului şi a stăruit a pune capăt colosalei publicaţiuni ce în- 
treprinsese sub auspiciile guvernului imperial. Azi opera d-lui 
Froehner, compusă din 220 stampe foto-litografiate, format in 
folio mare, este terminată. Textul care o însoţeşte desvoltă 
tot ce se ştie până acum despre vechii Daci, despre împă- 
ratul Traian şi mai ales despre răsboaiele ce s'au petrecut 
între poporul învins şi suveranul victorios. Această operă de 
cea mai mare însemnătate pentru noi, şi ca iubitori de ar- 
heologie, şi ca Români, se află acum, în mai multe exem- 
plare în Bucureşti, şi nu pot decât a recomandă celor ce se 
interesează de obiecte artistice şi anticare, ca s'o studieze cu 
atenţiune. 

D. W. Froehner, cu care am mulţumirea de a întreţine 
plăcute relaţiuni stiinţifice, publicase încă dela 1865, un mic 
volum asupra Columnei lui Traian, din care eu unul am 
extras pentru d-voastre, principalele noţiuni ce vă prezentai 
despre columnă. D-l V. A. Urechiă începuse în foaia Buletinul 
Instrucțiunii Publice din anii 1866 şi 1867, traducerea acestui 
foarte interesant opuscul; din nenorocire ea a fost întreruptă, 
ca multe lucruri bune la noi. Ca însemnare de bibliografie 
locală, să adaug încă, pentru amintirea sau ştirea d-voastre, 
că părintele canonic din Blaj, Timoteiu Cipariu a publicat în 
Archivul său pentru filologie şi istorie din anul 1867, o no- 
tiţă asupra columnei, în urma căreia a tipărit în text origi- 
nal şi traducere română, descrierea lui Ciacone, precum şi 
o epistolă a istoricului Engel despre columna lui Traian. 

Ne-a mânat departe de subiectul nostru special, domnilor, 
atenţiunea care voiam s'o acordaţi notelor lui Alfonso Chacon 
asupra sculpturilor istorice depe columna lui Traian. Dar 

să nu ne plângem; pe cât am stat la sânul părintesc al fon- 
datorului coloniilor romane din Dacia, tot acasă am fost. 
El, din Spania a venit până aici; noi, tot în Spania, la 
curtea lui Filip al n-lea, am găsit pe primul comentator al 
monumentului nostru tradiţional. 


GEOGRAFUL ABRAHAM Tot acolo vom întâlni şi pe un alt 
erudit al secolului al xvI-lea, pe ves- 
„ORTELIUS. titul geograf Abraham Oertel sau 
Ortelius, născut în Anvers la 1527 şi căruia regele Filip al 
i-lea, stăpân al ţărilor batave, îi dete titlul de istoriograf al 
său. Ortelius a fost o mare autoritate în epoca sa; el se 
pregătise prin studii adânci şi prin călătorii numeroase, pentru 
operele de geografie ce publică la 1570 şi 1595; cea dintâi 
este cea numită Theatrum orbis terrarum, fundamentul geo- 
grafiei moderne şi primul atlante geografic care a apărut 
vreodată în lume. Cea de a doua dovedeşte erudițiunea de 
anticar a autorului; ea se referă numai la geografia cea 
veche, pe care Orteliu mai întâi a osebit-o cu totul de geo- 
grafia modernă. 

Permiteți-mi, domnilor, a vă observă că Abraham Orte- 
lius geograful nu trebuie confundat cu un leronim Ortelius, 
posterior acestuia, care a scris istoria răsboaielor orientale, 
şi a dat, în cartea sa, portrete ale multor oameni de stat şi 

ăsboinici din acea epocă; acolo se găsesc şi portrete de 
domni români, printre cari se numără şi al lui Mihail Viteazul !. 


CONRAD PEUTINGER ŞI Dar să nu ne oprim la această 
TABELA PEUTINGERIANĂ. nouă abatere, ci să încheiem no- 
N  menclatura prescurtată a antica- 
„rilor din secolulalxvi-lea, printr'un german dela Augsburg, 
senator în patria sa şi însărcinat cu misiuni diplomatice pe 
lângă marele împărat Carol al v-lea. Conrad Peutinger a 
fost şi el pe timpul său, dela 1465 până la 1547, un om 
foarte considerat, atât prin poziţiunea cât şi prin ştiinţa lui; 
operele sale arheologice au tratat mai cu seamă despre 
inscripţiunile şi alte antichităţi romane ce se aflase în Ger- 


l Mult preţuitul nostru istoric N. Balcescu a vorbit despre acest por- 
tret în vol. 1v, p. 212, no. 1 din Magazinul istoric (I5ti); în vol. n 
(1546), p. 871, vorbise despre dânsul învaţatul A. Kurz din Braşov ; iar 
noi l-am reprodus în copie, în Revista Româna vol. 1, 1861. In exerga 
yravurii se citesc: Michali Voivoda de Valachia UDCI. 

mania ; ele nu sunt fără de preţ; dar încă şi mai prețioasă 
eră colecțiunea sa de antichităţi de tot felul, din care cime- 
Jiul său giuvelul! arheologic cel mai însemnat a fost fără 
îndoială, tabela geografică sau itinerarie, prin care numele 
lui Peutinger a rămas pentru totdeauna în memoria arheo- 
logilor. , 

Tabela Peulingeriană, căreia fără de nici un cuvânt plau- 
zibil i s'a zis şi /finerariul teodosian, este un sul compus 
din unsprezece piei de pergament — se zice că au fost mai 
"nainte douăsprezece — pe cari stă zugrăvită cu şase co- 
lori, astăzi cam trecute, o configuraţiune închipuită a în- 
tregei lumi cunoscute de antichitatea romană în timpul im- 
periului, şi depe toată probabilitatea în epoca lui Constantin 
cel Mare. Forma lumii este însă reprodusă printr'o fâşie în- 
gustă, care se teşeşte dela N. spre S. şi din contră se lun- 
geşte în mod neproporţionat în sensul ecuatorului. Apele, 
mări şi râuri, sunt însemnate cu o coloare verzuie, cetăţile 
şi staţiunile postale, prin nişte mici clădiri de forme diferite 
depe importanţa localităţilor ; oraşele capitale, Roma, Con- 
stantinopole şi Antiohia, trei la număr, sunt marcate cu 
câte un rotocol mare în care şeade pe tron o figură coro- 
nată. Toate punctele denumite sunt legate prin linii cari 
arală căile, şi distanţele sunt însemnate pretutindeni cu 
cifre romane. 

Se ştie că încă din timpul lui August şi poate mai 'nainte, 
se obişnuiă la Roma a se face, pentru uzurile administra- 
țiunii şi ale armatei, atât itinerarii scrise, ¿zinera adnotata, 
cât şi tabele zugrăvite sau ¿tinera picta, cum am zice acum 
hărți postale sau marș-rute. Se poate dar ca una din acele 
tabele, cari negreşit se prefăceau cu timpul, să fi servit de 
model fabe/ei peutingeriane. Cât despre exemplarul existent, 
se ştie pozitiv că el esteo copie făcută la anul 1265, de către 
un călugăr din Colmar în Alsacia, depe un original pierdut. 
Bibliotecarul imperial Conrad Meissel, altfel numit Celtis Pro- 
tucius, o descoperi la 1507 în Worms şi prin testament o 
lăsă lui Peutinger, cu condiţiunea ca să o deâ la lumină, 
Moştenitorul însă nu izbuti să îndeplinească voinţa testato- 
rului şi după mai multe reproducţiuni reduse şi defective °. 
făcute în cursul secolilor al xvi-lea şi al xvii-lea, abiă la 1753, 
guvernul austriac, în stăpânirea căruia ajunsese acum sulul 


o 


l giuvaerul: 2 cu greşeli şi lipsuri. 

de pergament al lui Peutinger, făcu să se publice cu mare 
lux un fel de facsimile al tabelei, însoţit cu oarecari note 
fără valoare, scrise de Scheyb. De atunci încoace se mai cer- 
cară şi alţii a reproduce harta peutingeriană depe această 
carte : dar tocmai la 1824 ieşi, sub auspiciile Academiei din 
Miinich, o nouă ediţiune a stampelor lui Scheyb oarecum co- 
rectate şi însoţite cu o disertaţiune foarte detaliată, scrisă de 
geograful Mannert, căruia datorim şi un memoriu asupra fap- 
telor săvârşite de Traian la Dunăre, Res Traiani Imperatoris 
ad Danubium gest, 1793. 

In toate aceste ediţiuni succesive, erorile erau numeroase; 
figura părţilor de pământ şi de apă, ortografia numelor de 
localităţi transcrise în litere de formă gotică de către călu- 
gărul din' Colmar în secolul al xul-lea, colorarea uniformă a 
stampelor, toate acestea lăsau mult de dorit. Guvernul im- 
perial al Franţei, aci ca şi în privinţa columnei lui Traian, 
luă iniţiativa unei nouă reproducţiuni stampate a tabelei lui 
Peutinger. D-l Ernest Desjardins, care a călătorit la 1867 
pe toate malurile Dunării-de-jos şi a scris asupra lor un me- 
moriu epigrafic, în care se cuprinde şi cea mai mare parte 
din inscripţiunile muzeului nostru de antichităţi, memoriu, 
care şi acesta a fost reprodus în traducţiurie românească în 
Arhivul părintelui Cipariu, d-l Desjardins a fost însărcinat 
cu noua publicarea hărții itinerarii din biblioteca Curţii dela 
Viena, Opera sa, executată cu o exactitudine şi cu un lux de 
erudiţiune şi de tipărire cari fac onoare şi ştinţei şi artelor 
franceze, a ajuns până acum la a 13-a făscioară! din 20 câte 
au să fie. Facsimilele multicolore ale tabelei, în număr de xi 
segmente, sunt toate în fiinţă. Multe greşeli ce se strecurase 
în ediţiunile anterioare, au fost aci îndreptate. Ca să semnalăm 
în treacăt numai una singură, privitoare la ţara noastră, vom 
arătă că gurile Dunării, Ostia fluvii Danubii, cari chiar 
în ediţiunea lui Mannert să văd reprezentate printr'o deltă cu 
patru braţe, sunt restituite depe original, în număr de şase, 
de către d-l E. Desjardins. 5 

Aceasta se vede pe hartă; dar comentariile editorului n'au 
cuprins încă porţiunea în care se află figurată provincia Daciei. 

Suntem în drept a aşteptă multe lumini asupra geografiei 
antice a-ţării noastre dela acel comentariu, făcut de un om, 
care a cercetat monumentele şi izvoarele de informaţiuni chiar 


l fasciculă. 

la faţa locurilor, Până atunci însă, dreapta nerăbdare a lumii 
culte de a vedeă mai elucidat acest punct al ştiinţei anticare, 
a făcut să se propună printre chestiunile congresului geografic 
ce se va ţine în primăvara viitoare la Paris (1875), o discu- 
ţiune asupra numirilor geografice cari se văd scrise în ţinutul 
Daciei pe tabela peutingeriană, precum şi în celelalte docu- 
mente geografice ale antichităţii. ! 

Ar îi de dorit, domnilor, ca şcoalele noastre superioare să 
fie întemeiate pe aşă baze încât junimea studioasă dela Fa- 
cultățile noastre de litere să simţă dorinţa şi puterea de ase 
încercă, dânsa mai întâi, la asemenea nobile şi folositoare lupte, 

Dumnezeu e bun! El vă va ajută, mai ales dacă veţi voi, 
domnilor, să vă ajutaţi şi înşivă, aplicându-vă la studii asidue 
şi serioase, 


RECAPITULARE. Mă tem acum, domnilor, că din pomel- 

nicul ce m'am văzut nevoit avă face astăzi, 
vă va rămâneă foarte puţin în memorie; deaceea daţi-mi 
voie, mai 'nainte dea termină, ca să recapitulez oarecum no- 
țiunile despre desvoltarea ştiinţei arheologice în secolul al xvI-lea, 
adică în adevărata tărie a Renaşterii, 

Am văzut că într'insul ştiinţa anticară, mărginită până acum 
mai cu totul în hotarele Italiei, s'a revărsat cu puternice raze 
peste Europa centrală, ba chiar a pătruns până în extremi- 
tăţile ei. În Germania, în Olanda, în Franţa, în Spania s'au 
născut şi au lucrat anticari de frunte; am puteă să adăugim 
şi alte ţări mai depărtate, ca Anglia, Scandinavia, Polonia, 
Ungaria şi Ardealul, cari nici ele n'au rămas cu totul înstrăi- 
nate dela această mişcare, 

Mai întâi, în cercul antichităţilor etice, subiectul preferit 
în acest period a fost ca şi în cel precedent, tot antichi- 
tatea romană cu legile, cu statul, cu uzurile ei; Italienii P, Ma- 
nuciu, C., Sigoniu şi O. Panviniu, Olandezul Justus Lipsiu, Fran- 
cezul Grouchy, Polonul Zamoisky, cosmopolitul losif Scaliger 
şi mulţi alţii mai puţin arătoşi au tratat asemenea materii. 


1 Trebuie să constatăm cu părere de rău că concursul deschis în aceasta 
privinţă de Societatea Academică Română, în sesiunea sa din 1874, nu 
a dat un rezultat pe deplin satisfăcător ; un singur concurent a prezentat 
o lucrare asupra Dacilor, care nu cuprindeă nici un fapt sau o apreţuire 
nouă. Să nu se descurajeze însă junimea noastră, ci din contra să se 
silească a aprofundă mai bine chestiunile de ştiinţa. la cari corpul nostru 
academic o stimulează neîncetat. 

Ca arheologi ai părții estetice găsim, osebit de artiştii cari 
au imitat şi au falsificat uneori cu succes operele plastice ale 
antichităţii, pe anticarul italian Fulviu Orsini, pe ambii an- 
ticari spanioli P. şi Alf. Chacon, pe numismaţii din ltalia, 
Olanda şi Germania, Æneas Vico, Erizzi şi Goltzius; pe epi- 
grafiştii olandezi Martin Smetius, George Douza şi mai ales 
lanus Gruter; pe geograful tot olandez Ortelius; încă odată 
pe eruditul cronologist Scaliger, pe anticarul german Peutinger, 
şi încă pe mulţi alţii, nenumiţi sau numai citați în mod accesoriu. 


OPINIUNEA LUI NIEBUHR Toate aceste nume sunt 
DESPRE ANTICARII RENASTERII. astăzi răsunete seci, din cari 
DESPRE ANTICARII RENAŞTERII. vulgul nu ştie să distingă de 
cât un ton uniform de pedantism; dar pentru omul care se 
ocupă serios cu ştiinţa arheologiei, ele au toate un caracter 
bine determinat, o valoare pozitivă, pe care nu o poate tă- 
gădui orice om luminat. Despre aceasta, nu cer a vă da 
altă dovadă decât apreţuirea unui bărbat eminent al seco- 
lului nostru, care, fiind însuşi un mare inovator în ştiinţa 
trecutului, nu poate fi privit ca un sfieţ! adulator? al erudi- 
ţiunii anterioare lui; acesta e istoricul german Niebuhr, care 
a răsturnat cu o perspicacitate genială, toate ideile stereoti- 
pate de secoli asupra istoriei Romanilor ; iată cum se exprimă 
dânsul în privinţa erudiţilor din secolul al xvi-lea: 


«Oameni cu capacităţi strălucite şi cu cunoştinţele cele mai întinse, 
ştiură a se mărgini în limite înguste; printrinşii se întocmi din nenu- 
mărate amănunţimi răsipite, aceea ce literatura păstrată până la noi din 
vechime nu prezentă în cuprinsul unei singure lucrări, adică cunoştinţa 
antichităţilor romane. Ceeace dânşii au făcut în acest sens este cevă mı- 
nunat şi aceea numai ar fi de ajuns ca să le asigure o glorie nepieritoare. 


1 sfios, 2 linguşitor. 

A OPTA LECŢIUNE 


JURISCONSULŢI ANTICARI Domnilor, cu temerea de a pre- 
ÎN SECOLUL XVI. lungi peste măsură lecţiunea din 
————— rândul trecut, în care m'am silit să 

condensez pe câi s'a putut mai multe din numele de anticari 

meritoşi, cari au ilustrat secolul al xvI-lea — şi aceasta poate 
am făcut-o cam în paguba interesului ce v'ar fi prezentat 
subiectul, mai pe larg expus — cu temerea zic, de a vă obosi 
şi mai mult atenţiunea de cum am făcut, m'am văzut nevoit 

a nu da locul ce li se cuvine, printre reînvietorii antichităţii, 

unor jurisconsulţi vestiți, cari pe atunci au deşteptat în ştiinţa 

dreptului, un nou şi puternic avânt, şi cu acest scop s'au 
aplicat la cercetarea raţionată şi critică a vechilor izvoare ju- 
ridice, mai cu seamă a celor rămase dela poporul roman. 

Astfel dar, printre laborioşii şi învățații iniţiatori ai lumii 
moderne la vieaţa publică şi privată a trecutului, printre ex- 
ploratorii monumentelor arhitectonice şi epigrafice, ai operelor 
de gliptică şi de numismatică, printre acei mulţi anticari eru- 
diți pe cari vi i-am arătat dedaţi toţi cu totul la scrupuloasa 
răsfoire a vechilor documente scrise şi la pacienta înregis- 
trare a rămăşiţelor antice, atingătoare mai cu osebire de starea 
socială şi de cultura Romanilor, eu, cu drept sau cu nedrept, 
am omis de a prenumără şi pe bărbaţii eminenţi, a căror 
fructuoasă activitate o pot reclamă excluziv legiştii în cercul 
ştiinţei lor şi pe cari ei încă şi până acum îi privesc ca ade- 
văraţi fundatori ai şcoalei moderne de jurisprudenţă. 

Precum am spus dela începutul acestui curs, domnilor, stu- 
diul amănunţit al legislaţiunilor romane, care studiu a devenit 
chiar baza învăţământului nostru juridic, nu poate face parte 
din materia arheologiei, decât în mod accesoriu sau mai bine 
zicând, prin trăsurile sale caracteristice şi generale ; de aceea 
nu pot face mai mult decât să adaug aci, ca o noţiune prin 
care se complineşte tabloul ce mi-am propus să vă prezint 
despre mişcarea arheologică a secolului al xvi-lea. 


IACOB _ CUJAS. Tot pe atunci un mare jurisconsult francez, 

"vestitul Jacob Cujas, născut în Tulusa, pe la 
anul 1520, deveni arbitrul şi oracolul specialităţii sale, mai 
cu seamă prin luminatele comentarii cu care el elucidă ve- 
chile documente juridice ale antichităţii romane. 

Cujas, pentru prima oară în secolii moderni, profesă ştiinţa 
dreptului, cu aceeaş autoritate pe care odinioară antichitatea 
o recunoşteă unui Papiniun sau unui Uipian, şi atrase după 
sine un număr însemnat de şcolari, pretutindeni unde îşi stră- 
mută catedra, îm Cahors, în Valence, în Paris, în Turin şi în 
fine în Bourges, unde şi muri la 1590. 


HUGO GROTIUS. Secolul următor, cel căruia avem a con- 

sacră atenţiunea noastră de acum înainte, 
avù ca urmaş al lui Cujas, dar într'o sferă mai independentă 
de doctrinele şcoalei, pe un om de un spirit şi mai novator 
în ştiinţele politice; acesta fu renumitul diplomat olandez Hugo 
Grotius sau van Groot, care cultivând cu predilecţiune stu- 
diile clasice ale trecutului, intemeiè totdeodată pe principii 
echitabile şi solide, pe regule bine cumpănite, ştiinţa cea nouă 
a dreptului gintelor. Legat prin comunitate de ide: cu marele 
pensionar al Olandei lon Oiden Barneveldt, apărătorul liber- 
tăților patriei sale, Grotius fu persecutat de catre violentul 
Stathuder Mauriciu de Nassau şi osândit de dânsul la închi- 
soare pe vieață; dar scăpând prin devotamentul soţiei sale, 
care-l ascunse într'o ladă cu carți — vedeţi, domnilor, la câte 
sunt bune cărțile — el trâi de atunci înainte mai mult în 
Franţa, unde fu iubit şi considerat de toţi. Regina Svediei, 
Crist na, îl alese ca ambasador şi reprezentant al ei pe lângă 
Ludovic al xi lea. Ritragându-se din această sarcină la 1645, 
când eră în vârstă de 63 de ani, Hugo Grotius muri pe ţăr- 
murile prusiane ale Baiticei, din urmele unei furtuni pe mare 


GUIDO PANCIROLLI, Fiindcă însă ne-am abă- 
COMENTATOR AL DOCUMENTULUI lut Oarecum pe tărâmuri 


NOTITIA DIGNITATUM“ MEEI ai 6 arheologia SA 
PE AA IL e is A a ne grăbim a ne înturnă în 


sânul ei, aducând aminte 
tot din secolul al xvı lea, despre jurisconsultul italian Guido 
Pancirolli, renumit profesur de drept la Padova şi la Turin, 
care pe noi ne atr:ge m ti p iţin prin doctele sale scrieri asupra 
legilor antice şi moderne decât prin eruditele comentarii, cu 
cari el, chiar la finele secolului, înzestră şi lămuri un preţios 
document al antichităţii. 
Nu va fi, cred, o desplăcere pentru d-voastre, domnilor, 
ca în decursul acestei răpezi răsfoiri a analelor arheologiei, så 
aflaţi prilej de a face cunoştinţă cu câte se va puteă mai 

multe din izvoarele de noţiuni arheologice şi din monumen- 
tele cele mai reputate ale antichităţii, 

Acelea vor fi mai târziu prieteni vechi, cari o să netezească 
şi o să vă uşureze calea, când vă veţi întâlni iarăşi cu dân- 
sele la locul propriu, ce le este destinat în expunerea siste- 
matică a noţiunilor de arheologie. Aşadar nu mă veţi ţine 
de rău dacă uneori mă voiu abaie cu digresiuni, dela faptele 
istorice şi biografice; cât de cutezătoare vi s'ar păreà acele 
abateri, fiţi siguri că voiu purtă mereu grijă ca ele să nu vă 
mâne niciodată pe tărâmuri streine ştiinţei de care am între- 
prins a ne ocupă. 


NOȚIUNI ASUPRA „NOTITIEI«. Să ne întoarcem dar numai 

decât la comentariile lui Panci- 
rolli asupra documentului antic care se numeşte Notitia dig- 
nitatum et administrationum tam civilium quam militarium 
in parlibus Orientis et Occidentis, 

Titlul acestei opere spune pe deplin ceeace ea este şi ceeace 
cuprinde, Guvernul Romanilor a ținut pururea un fel de căr- 
țulii, în forma lungăreață a unei cărămizi, care pentru aceea 
se şi numeau /afercula, şi în cari se înscriau veniturile sta- 
tului, numărul armatelor, rândul diregătorilor. Împăratul Au- 
gust şi urmaşii lui au avut tablete speciale, cărora li se ziceă 
Comentarii ale Principelui. Când însă, sub domniile lui Dio- 
cleţian şi apoi lui Constantin cel Mare, se dete imperiului o 
nouă organizaţiune, mai în raport cu întinderea lui colosală, 
toate acele însemnări se înscriseră oficial în registre, sub fe- 
lurite rubrice privitoare la administraţiunile civile şi militare, 
la rândueala casei şi cancelariei împărăteşti, la distribuirea 
armatelor şi flotelor, la mecanismul perceperilor financiare, 
la fabricarea de monete, de arme şi de alte muniţiuni nece- 
sare statului, 

Aceste registre formau neapărat ca un A/manah oficial al 
Imperiului, care se preschimbă de câte ori se simţiă trebuinţă 
sau prin dislocarea oştirilor sau prin modificaţiuni aduse în 
împărţirea provinciilor şi în diregătorii. 

Până la noi au rămas manuscripte mai mult sau mai puţin 
complete, cari conţin, sub numirea citată de Notitia digni- 
tatum etc., un asemenea almanah depe la începutul secolului 
al v-lea, adică depe când impeșiul abiă se împărţise între ambii 
fii ai lui Teodosiu cel Mare, Honoriu şi Arcadiu. Repeţitele 
manuscripte se află astăzi în bibliotecile din Roma, Paris, 
Viena şi Miinich; încă din anul 1529, un învăţat anume Al- 

ciatus, publică Notitia depe unele manuscripte ; dar şasezeci 
şi patru ani în urmă, Guido. Pancirolli dete o ediţiune com- 
pletă, căreia voluminoasele şi eruditele sale note îi adausș un 
preț considerabil. Aceste comentarii, de mai multe ori reti- 
părite, au fost în fine întrupate în ediţiunea modernă a No- 
ziției, publicată la Roma de doctorul Eduard Boching în anii 
1839 până la 1853. 

Este de o neasemuită importanţă pentru istoria şi geo- 
grafia timpilor respectivi aceă bogată întrunire de însemnări 
asupra organizaţiunii Imperiului, în care figurează, pe lângă 
arătarea pe scurt a autorităţii fiecărui dregător, şi semnul 
emblematic sau distinctiv al funcţiunii sale. Intr'insa se vede 
cum pe atunci fiecare din loturile fiilor lui Teodosiu eră îm- 
părţit în câte trei mari prefecturi ale Pretoriului. La Răsărit, 
prefectura Orientului, a lliricului şi a cetăţii Constantino- 
pole; la Apus, a Italiei, a Galiilor şi a cetăţii Roma. Fiecare 
prefectură cuprindeă un mic număr de diocese, împărțite şi 
acestea în provincii, în capul cărora se aflau dregători cu 
putere administrativă şi judiciară, gradaţi depe titlurile de 
proconsuli, vicari şi presidii. Unul din diocesele prefecturii 
lliricului este încă numit al Daciei, şi conţinea cinci pro- 
vincii sub numirile de Dacia mediterană, Dacia ripense sau 
râureană, Mæsia prima, Dardania şi Prevalitana. Dar toate 
acestea îşi aveau cuprinsul lor pe malul drept al Dunării şi 
abiă dacă printre dregătoriile militare găsim puterea magis- 
rilor de armate călări şi pedestre şi a ducilor sau a coman- 
danţilor de oştiri, întinsă asupra unor cetăţi depe malul stâng, 
care pe atunci se află ocupat de barbarii de seminţie gotică. 
Astfel bunăoară vedem pe ilustrul bărbat magistru al arma- 
telor din Tracia, vir illustris magister militum per Thraciam, 
având sub dânsul, în legiunea XXI-a, ostaşi balistarii (cum 
am zice astăzi, artilerişti) din cetatea Dafne, clădită de Con- 
stantin cel Mare pe ţărmul românesc al Dunării; vedem iar 
pe ducele Daciei ripense {iind cantonate în mai multe forturi 
depe malul nostru, precum Drobeta sau Turnul Severinului (?), 
Zernes sau Cerneţii şi altele, pâlcuri de călăreţi, cunei eq ui- 
tum, şi garnizoane de legionari din a v-a legiune Macedo- 
nică şi din a Xil-a Gemină, cari amândouă au lăsat aşă multe 
urme despre lunga lor staţionare prin lunca oltenească a 
Dunării de jos. 

Notitia dignitatum este foarte interesantă şi prea neapă- 
rată de consultat întru ceeace priveşte intinderea imperiului 
şi împărţirea provinciilor; dar ea totdeodată ne dă şi o no- 

menclatură curioasă a sarcinilor celor înalte ale curţii împă- 
răteşti. Aflăm întrînsa cum erau compuse ministerul şi con- 
siliul, cari înconjurau pe capul statului: în prepositul la 
Sacrul cubicul ni se pare a recunoaşte un fel de mareşal al 
palatului, dacă nu cumvă va fi un vătaf al saraiului, un Kâz- 
lar-aga oriental ; în magistrul oficiilor, vedem pe ministrul de 
interne, şef al poliţiei şi director superior al fabricelor statului ; 
în questorul, pe ministrul justiţiei, secretar de stat şi orator im- 
perial; în comitele sacrelor largiții, pe vistierul primitor şi 
distribuitor darnic al banilor publici; în comitele afacerilor 
private, pe ministrul intendent general al averilor împără- 
teşti; în comiții domesticilor calări şi pedestri, pe coman- 
danţii gardei şi ai statului-major imperial; în magistrii 
scriniorum, pe postelnicii cu însărcinări diplomatice, pe gră- 
măticii şi pe condicarii, redactori, şi păstrători în scrinii, de 
memorii, de epistole, de libele şi de scrisori greceşti. 

In deşert însă căutăm în Notıfia demnităților, pe aceea a 
ministrului de instrucţiune publică. Primiceriul notarilor, 
despre care se zice că fractat etiam scholas, nu aveă auto- 
ritate decât asupra corporaţiunilor sau breslelor cunoscute 
în antichitate sub numirea de scko/. In vre mile vechi, dom- 
nilor, învăţătura nu a tost niciodată redusă ca să dispute 
pentru sine un colţişor oficial printre sarcinile statului; «a, 
în timpii măreţi de înflorire ai antichităţii a stat mai presus 
de toate şi când această predominare a ei ajunse a declină 
şi a se stinge, dezordinea, slăbiciunea şi barbaria cuprinseră 
tot imperiul şi-l porniră spre ruinare, 

In urma celor ce vă spusei despre unii jurisconsulţi an- 
ticari ce s'au distins în secolul al xvi-lea şi au adus un no- 
tabil contingent la desvoltarea cunoştinţelor arheologice, şi 
anume despre Francezul Jacob Cujas şi despre Italianul Guido 
Pancirolli, către cari am adaus chiar. din secolul următor, pe 
Olandezul Hugo Grotius, mă simt, domnilor, mai împăcat cu 
idea de a mărginii ntru cele spuse până acum noţiunile asupra 
epo'ei curat zisă a Renaşterii, asupra acelti period în care 
arheologia a jucat un rol de căpetenie. Mă bucur mai ales 
că pe lângă menţionarea tabelei itinerarii a lui Peutinger, 
despre care v'am vorbit pe scurt în lecţiunea trecută, am 
putut astăzi să vă semnalez în Notitia dignitatum, un alt 
document vechiu de o egală importanţă pentru cunoaşterea 
imperiului roman, la un moment când puterea lui ştiă încă 
să ţină piept faţă cu barbaria ce a cotropit Europa în secolid 
următori. 


ISTORIA ARHEOLOGIEI 165 


Aceste două izvoare de noţiuni arheologice, cari ambele 
s'au întors mai întâi la lumina publicitaţii în sutimea a xvI-a 
după Hristos, au neasemuitul merit de a ne lămuri ele sin- 
gure multe puncturi atingătoare de istoria antică a patriei 
noastre, pe cari nu le aflăm aiurea, şi pentru aceea chiar, 
trebuie să recunoaştem într'insele o valoare capitală, întru 
ceeace priveşte investigaţiunile de arheologie națională. 

Nu mai puţin important în acelaş cerc sunt faptele ce ni 
se prezentă pe documentul plastic al Columnei Traiane din 
Roma ; şi astfel în trei opere de natură foarte variată, pe cari 
însă numai arheologia are sarcina a le explică, într'un ca- 
talog scris de dregătorii, precum e Notitia dignitatum, într'o 
hartă de drumuri, cum e Tabela Peutingeriana, şi într'un 
cap-d'operă de artă sculpturală, cum este spirala de baso-re- 
liefuri a Columnei lui Traian, aflăm cele trei mai complete 
şi mai de frunte documente ale trecutului ţării noastre, scoase 
câte şi trele pentru prima oară la iveală, prin lucrări din se- 
colul al xvi-lea. 

Dacă cel puţin prin acest ultim fapt, am reuşit a vă da o 
idee lămurită despre reala însemnătate a erudiţiunii din acel 
secol, căreia i se aruncă aşă des imputarea de pedantism, 
dacă, după câte spusei, am putut să restitui oamenilor de 
merit din acel timp partea de recunoştinţă ce li se cuvine 
dela noi toţi, atunci m'aş crede în drept a purcede înainte 
cu cercetările noastre asupra istoriei arheologice, având cre- 
dinţa că n'am făcut nedreptate anticarilor Renaşterii şi n'am 
dat numai, asupră-le, o prea stearpă şi prea pripită enumerare 
de nume proprii şi de titluri de cărţi ale lor. 


LUCRĂRILE ARHEOLOGICE Ajungând la timpii cari urmează 


DIN PERIOADA CUPRINSĂ imediat după aceştia, adică la spa- 
a fiul de un secol şi jumătate — depe 


ÎNTRE_1600 ŞI 1750. la anul 1600 până pe la 1750— 
prin care mi-am propusa încheiă 

periodul al doilea din istoria arheologiei; ajungând, zic, la 
acea epocă în care, sub domnirea falnică a primilor Burboni 
pe tronul Franţei, Europa a simţit influenţa atât politică cât 
şi literară a acelei puteri, vă mărturisesc, domnilor, că cu 
pericolul de a prelungi mai mult decât aveam de gând seria 
acestor studii preliminare, voiu insistă a vă da în fiecare lec- 
ţiune, nu mai multe nume proprii decât fapte de interes anticar. 
Astfel crez că oricare din anticarii de frunte pe cari îi 

voiu cità, va rămâne întipărit în memoria d-voastre cu © 
anume crestătură, adânc săpată pe răbojul arheologiei. 


MULTIPLICITATEA ŞI Am socotit de cuviinţă, domnilor, a cer- 
VARIETATEA LOR. C™ într'un spaţiu de una sută cincizeci de 
—————— ani cercetările prin cari voesc a completă 

periodul ce, dela început, l-am numit al Renaşterii, şi aceasta 
am făcut-o pentru cuvântul că în acest răstimp, lucrările ar- 
heologice, deşi îndreptate în direcţiuni mai multiple decât în 
cei trei secoli precedenţi, nu schimbă însă caracterul lor ge- 
neral în decursul întreg al acestor 150 de ani; pe când din 
contra, a doua jumătate a secolului al xvir-lea este semnalată 
prin evenimente capitale, cari prefac cu totul ştiinţa arheo- 
logiei. Acolo dar, deodată cu descoperirea ruinelor Hercu- 
lanului şi ale Pompeii, cu desgroparea de numeroase vase 
zugrăvite, în necropolele Etruriei, ale Laţiului şi ale Campa- 
mei, cu transferarea în Europa occidentală a unor însemnate 
capete d'operă de artă elenă încă rămase în Orient, în fine 
deodată cu publicarea scrierilor arheologice ale ilustrului Win- 
ckelmann, vom recunoaşte un spirit nou, o puternică afir- 
maţiune a periodului modern. 

Acum însă, până să ajungem acolo, voiu să vă notez fap- 
tele de importanţă, cari s'au petrecut în istoria arheologiei, 
dela începutul secolului al xvi-lea până la mijlocul secolului 
al Xvul-lea. Ele, precum am mai spus, sunt de natură mult 
mai variată decât acele pe cari am avut a le în registră 
până acum. 

Anticarii din sutimile a XIV-a, a XV-a şi a XVI-a n'aveau 
altă grijă decât a descoperi, a admiră şi apoi a lămuri anti- 
chităţilor poporului roman ; cei cari le urmară, fără de a 
părăsi această grijă, căreia ei deteră p tendinţă şi mai minu- 
țioasă, şi mai scrupuloasă, şi mai îndreptată spre amănunţimi 
ale traiului şi ale artelor la Romani, aceia, zic, îşi întinseră 
vederile şi asupra mai multor alte cercuri de activitate ar- 
heologică. Observăm într'adevăr la dânşii o muliiplicitate de 
cercetări, în domeniuri mai cu totul necunoscute sau despre- 
țuite de predecesorii lor. Astfel, spre exemplu, antichităţile 
Fladei încep a se studià cu atenţiune, atât de către erudiţi 
lucrând în liniştea cabinetului cu ajutorul cărţilor trecutului, 
cât şi de către călători cu curiozitate şi cu cunoştinţe arheo- 
logice; numismatica atunci devine o specialitate, care se în- 
tinde cu paşi răpezi şi mai bine întemeiaţi, peste cea mai 
mare parte a domeniului culturilor elenă şi romană ; pe de altă 

parte instituţiunile şi monumentele popoarelor orientale de- 
şteaptă atenţiunea unor oameni cari, cu multă neîndemânare 
în adevăr, se cerc a dibui câte cevă în acel haos întunecos 
al străvechilor civilizaţiuni. 

Dar, precum faptele anterioare clădirii Romei şi Atenei, ase- 
menea şi aceleă cari au caracterizat anevoioasa şi mult per- 
secutata întemeiere a credințelor creştine, au fost în această 
epocă un subiect bogat şi preferit de studii anticare. Ele s'au 
repurtat încă şi asupra unor fapte mai nouă decât antichi- 
tatea catacombelor creştine, şi prin ştiinţa diplomaticei s'au 
întins asupra documentelor secolului de mijloc. 

lată dar, domnilor, o mulţime de specialităţi diferite: an- 
tichităţi romane, moştenire a epocei anterioare, cari şi ele luară 
desvoltare -depe o direcţiune specială ; antichităţi e/ene ; studiu 
lărgit al monetelor antice; monumente şi datine ale Orien- 
tului; rămăşiţe ale creștinismului primitiv ; diplome ale me- 
diului-ev ; toate acestea fură studiate în concurenţă d'alungul 
epocei în care avem a intră; şi pe lângă aceste toate, se mai 
adauge, tot în timpul de care vorbim, o minunată tendinţă 
de a colecţionă, de a adună, de a întrupă în opere colective, 
în Tesaure şi Corpuri, cum s'au numit încă depe atunci, 
cărţile în cari, sub formă de dicţionar sau de bogate cu- 
legeri de tratate diverse, se retipăriă în extenso sau în des- 
voltate extracte, tot ce se zisese până atunci asupra tuturor 
ramurilor arheologiei. 

Mă voiu sili, domnilor, a vă aduce succesiv la cunoştiință 
cele mai principale lucrări ce s'au făcut în fiecare din aceste 
specialităţi, urmând pentru toate d'arândul, şirul cronologic 
al publicaţiunilor şi al descoperirilor, prin cari s'a ilustrat 
fiecare din ele. 


CARACTERIZAREA ANTICARILOR Vom da precădere antichi- 
DIN ACEASTĂ EPOCĂ, tăţilor romane, cu atât mai 


= mult că, tratând mai întâi 
DE_K. OTFR. MULLER, despre ele, nu facem alta 


decât a continuă expunerea 
materiei cu care am avut mai excluziv a ne ocupă până 
acum ; dar, împreună cu eminentul arheolog german Otfried 
Müller, care dă timpului cuprins între anii 1600 şi 1750, 
numirea de period al anticarilor, vom recunoaşte că «anti- 
carul, care dela început erâ mai mult întrebuințat ca un 
nomenclator al statuelor ce stau aşezate prin palate, do- 
bândi puţin câte puţin o mai mare însemnătate, fără ca în 

vremea aceasta, cei mai de frunte cunoscători ai antichității 
să poarte mare grijă despre artă în sineşi. Silințele facute 
spre a elucidà obiectele de artă, deşi nu sunt fără de merit, 
au totuş în genere o tendință prea mult îndreptată către 
înfăţişarea exterioară şi către amănunțimi meschine, iar ne- 
fiind întemeiate pe nici o cunoştinţă exactă despre vieața 
elenă, ele sunt toate pornite pe o cale eronată. In această 
epocă se manifestă şi preocuparea de a se da publicității 
cu o îngrijire din ce în ce mai mare, colecţiunile de antichi- 
tăți plastice, cari până atunci fusese foarte rău interpretate». ! 


ANTICARUL I. P. BELLORI, Această caracterizare a epocei de 
PICTORUL SI GRAVORUL care vorbim, tradusă depe Manualul 
PICTORUL ŞI GRAVORUL de arheologie a artei al lui Otfried 

P. S. BARTOLI. Müller, ne dă prilej de a intrà în- 
dată în materie, prin aplicarea celor 
zise, la operele pictorului şi gravorului Pietro-Sante Bartoli, 
ale cărui stampe au apărut mai adesea însoțite cu texturi ex- 
plicative, redactate de anticarul italian |. P. Bellori. Ambele 
aceste nume vă sunt cunoscute, domnilor, din lecţiunea pre- 
cedentă, în care am făcut menţiune despre cartea asupra 
Columnei lui Traian, pe care au tipărit-o în Roma la anul 
1672 aceşti doi bărbaţi, pe timpul când se scoteau tipare de 
gips depe columnă pentru regele Franţei Ludovic al xıv-lea. 
Cartea lor e chiar dedicată acestui rege. 

Contimporani şi ajutându-se fiecare prin arta sa la lucrări 
comune, anticarul roman Bellori eră născut la 1615 şi servi 
ca bibliotecar al reginei Cristina de Svedia, în timpul lungei 
petreceri a acestei renumite femei în Roma; iar gravorul 
Pietro-Sante Bartoli, şcolar şi amic al marelui pictor francez 
Nicolas Poussin, eră născut în Perugia la 1635. Acesta muri 
la 1700; celălalt, cu patru ani mai "nainte. 

Meritele lui Bellori sunt fără îndoială de ordine cam se- 
cundară ; ele niciodată nu s'au întins mai departe decât la 
scurte notițe descriptive. Vom aveă mai târziu ocaziune a 
vedeă cum le înjoseşte, mai mult poate chiar decât se cade, 
un mare anticar italian din acelaş timp, reverendul Rafael 
Fabretti, despre care m'am legat deunăzi a vă vorbi mai 
pe larg. 

Cât despre dalta artistului Bartoli,... sau cum aş zice mai 


1 K. Ot. Müller, Handbuch der Archæologie der Kunst, § 37. 

bine instrumentului ascuţit de gravor, pe care Francezii îl 
numesc burin ?... despre ce/ul lui (ierta-ţi-mi, rogu-vă, domnilor 
un act de apostasie filologică, dacă eu însumi viu a impru- 
mută din dicționarul nostru academic acest neologism, spre 
a denumi cu dânsul acel «instrumentu de ta'are, sapare, scul- 
ptare, asiă numita dalta, vorbindu mai vertosu de instru- 
mentulu ce/aforiloru sau sculptoriloru addevaratu art sti»), 
— aşadar, cât despre celul lui Bartoli, putem în deplină 
conştiinţă să ne alunecăm a-i aplică chiar şi exemplul citat 
în zisul dicţionar — e greu omului până ce apucă odată de 
păcătueşte! «d'in celulu acestui artefice au essitu multe si 
formose celature». Vedeţi pentru conformitate la pag. 574 
a Proiectului de dicţionar al Societăţii Academice. 

Otfried Müller nu pare a fi pe deplin mulţumit de aqua- 
fortele sau gravurile cu apă tare ale lui Bartoli; ele negreşit 
au un caracter de corecţiune mult mai mare decât tot ce 
s'a lucrat până atunci ca decopiare a operelor de artă antică; 
ele învederat fac epoca în arta desemnului şi a gravurii depe 
antic, de a da picturilor un relief mai plastic, iar sculpturilor 
o musculatură mai pronunţată, cari erau şi una şi alta, 
însuşiri ale artei din timpul Renaşterii. 


LUCRĂRILE LUI BARTOLI. Cu asemenea calităţi şi cu ase- 
menea defecte, Pietro Sante Bartoli 
scoase la lumină cărţi numeroase cu gravuri şi agua-forte, 
depe tot felul de monumente antice aflate în Roma:  mor- 
minte şi mausolee romane şi etrusce (1697), arcuri de triumf 
(1690) columne comemorative, adică a lui Traian şi a lui 
Antonin, baso-reliefuri şi alte rămăşiţe ale vechii sculpturi 
romane, demne de a fi admirate (1693), candele sau lucerne 
sepulcrale (1691), pietre gravate din muzeul nobilei familii 
Odescalchi (1751), picturi murale de prin morminte (1680), 
băi publice şi alte clădiri vechi; în fine şi ilustraţiuni din 
manuscripte de autori antici. El, pe lângă altele, formă şi 
un album cu asemenea picturi, decopiate în colori, care, 
trecând prin posesiunea renumitului arheolog francez comitele 
de Caylus din secolul trecut, rămase la Biblioteca centrală 
din Paris. Publicarea acestui album în stampe colorate, făcută 
în Paris la 1757, este o carte de un preţ foarte înălţat. 
Dintre picturile antice reproduse de Bartoli voiu alege, 
domnilor, câtevă subiecte spre a vă da o idee despre impor- 
tanţa arheologică a obiectelor de artă, pe cari le-a ilustrat 
şi le-a vulgarizat acest meritos picter şi gravor. 

„NUNŢILE ALDOBRANDINE“. In albumul său intitulat: Ad- 
Cae e I SREER: miranda romanarum antiqui- 
tatum ac veleris sculpturæ vestigia, vedem reprodusă cea 
mai vestită din toate picturile antichității descoperite până 
astăzi; ea s'a găsit la anul 1606, pe peretele unei antice 
case ruinate depe muntele Escuilin, în preajma arcului de 
triumf al lui Gallian ; lucrată a fresco, pe tencuiala zidului, 
cardinalul Cintio Aldobrandini puse să desprindă, cu ferestrul 
tencuiala depe zid şi transportă tabelul, fără de a-l strică, la 
vila sa depe Quirinal, unde el stătù până la anul 1818, când 
papa Piu al vu-lea o cumpără cu 10.000 de scuzi şi o mută 
în Vatican, rămâindu-i însă numele cunoscut de toţi arheo- 
logii şi artiştii, Nunfile A/dobrandine. 

În adevăr, subiectul reprezentă, în desfăşurarea lui longi- 
tudinală, scene intime ale unui măritiş antic, şi fiecare amă- 
nunt dintr'iinsul se poate explică şi comentă prin citaţiuni din 
autorii clasici greci şi latini. Deşi cele zece personagii, foarte 
variat grupate în tabel, se află toate pe primul plan, păretele 
cu doi stâlpi sau pilastri care compune fundul, pare a de- 
semnă perspectiva a trei camere osebite ; în centru este scena 
principală ocupată de eroii micii drame familiare; în dreapta 
şi în stânga câte un episod accesoriu, Patul de nuntă, cu 
picioarele de fildeş, cu bogatul lui aşternut, 





O cubile, quot omnibus, 
andido pede lectulis 1...» 


patul stă la mijloc. Mireasa, cu capul plecat, cu fruntea gân- 
ditoare, cu faţa întristată, îngânată poate între temere şi 
dorințe, 

«Conjugis cupidam novi, 

Mentem amore revinciens». 


înfăşurată şi împodobită în largi veşminte albe, şade pe 
dânsul şi alături cu ea o mângâie şi o descântă cu blânde 
cuvinte, nuna sau călţunăreasa cea mult ispitită; întocmai 
după cum zice şi Catul, poetul deja citat, în frumosul epi- 
talam al Juliei şi al lui Malliu:1 


«Vos bone senibus viris 
Cognitæ bene feminae 
Collocate puellulam». 


«Voi, vrednicelor mătuşe, cari de mult vafi dedat cu toate casni- 
cele virtuți, aşterneți voi copilifei». 


1 Catulli Julie et Mallii Epithalamium. 

In faţa patului, grațios rezemată pe un trunchiu de columnă 
şi vărsând balsam dintr'un tainic urcioraş, stă o altă mândră 
femeie; unii cred că aceea este chiar Vinerea, gingaşa şi di- 
vina mumă a geniului iubirii, care duce pe tânăra femeie la 
soțul ei, 

«Qui rapis teneram ad virum 
Virginem,» — 


zeița amoroasă ce aleargă veselă la nuntă, cu călțuni de 
aur în albele-i picioare 


Laetus huc; 
Huc veni, niveo gerens 
Luteum pede soccum». 


Dar pe o treaptă înălţată în dosul patului, şade cuprins 
de o învederată nerăbdare, mirele încununat cu viță, rezemat 
pe palma sa stângă şi ţiindu-şi genunchiul cun cea dreaptă. 


«Uiţă-te colo — va fi şoptind miresei, înduplecătoarea matronă — uită-te 
colo cu ce nerâbdare te așteaptă soțul tau, rezemat pe patul de pur- 
pură». 


jădspice intus ut accubans 
Vir tuus tyrio in toro, 
Totus immineat tibi». 


In tindă, adică în porțiunea tabelului din stânga privito- 
rului, o altă matroană îmbrobodită, poate chiar preoteasa 
sau soția Flaminului care la Romani prezidà la cununii, în- 
cearcă cu mâna stângă apa dintr'un vas şi ține în cealaltă 
o apărătoare ; două figuri, o servitoare şi un copil, par a o 
ajută la pregătirile de scăldare; iar pe partea opusă, adică 
dincolo de colțul unde aşteaptă nerăbdător mirele, trei alte 
femei, frumos drapate în lungi veşminte, încununate cu po- 
doabe variate, stau în jurul unui bogat tripod, 


«Tripodumque Ministri», 


cum zice poetul Stațiu;! una varsă pe dânsul dintro pa- 
teră sau strachină, profumurile sacrificiului; alta, întoarsă 
cu spatele, se încovoaie mlădios spre a atinge coardele unei 
lire, 

«eat enthea vittis 


Atque hederis redimita cohors, ut pollet ovantis 
Quisque Lyra ;» 


1 Statii Silvar lib. I, carm. 1. Epithalamion Stellæ et Viollantillæ. 

cea de a treia cântă poate din gură strofele veselului hi- 
men, cari se sting treptat ca şi versurile poetului Catul: 

«Cląudite ostia, virgines : 

Lusimus satis. At boni 

Conjuges, bene, vivite, et 

Munere assiduo valentem 

Exercete juventam. 

lo, Hymen Hymenæe, io, 

Io, Hymen Hymenæe !». 


«Inchideți ușile, fecioare ; destul am cântat. lar voi sofi buni, trăiţi 
bine şi, în plăceri înmulţite, petreceţi ințile voastre tinereți !.. .. .». 


Despre tabelul Nunţilor Aldobrandine au scris foarte mulți 
arheologi, sau spre a-i arătă calităţile estetice, sau spre a 
descrie procedeurile telmice, conform cărora a fost zugrăvit, 
sau în fine spre a-i da o exegesă ştiinţifică. 

Celebrul Winckelmann a crezut că el reprezentă măritişul 
mitologic al regelui tesaliot Peleu cu zeiţa marină Thetis, 
muma lui Ahile; Boettiger, un alt anticar şi mitolog vestit, 
a crezut că mai bine s'ar potrivi subiectul cu nunțile zeului 
Bacus şi ale Ariadnei, veneraţi de Romani sub numirile 
de Liber şi Libera; alţii au zis că e reprezentarea cununiilor 
lui Paris şi Elena; în fine, admiţându-se de toţi că pictura 
aceasta, care poate că este şi ea o reproducere depe un 
cap-d'operă al artei greceşti — şi nu s'au făcut uitate zisele 
Jui Pliniu bătrânul (lib. xxxv, 36, 16) despre un pictor grec 
Echion din a Cvu-a olimpiadă, care zugrăvise o mireasă mi- 
nunată prin ruşinarea ei, nova nupta verecundia notabilis — 
admiţându-se, zic, că tabelul mural depe Escuilin a fost 
o lucrare făcută în Roma, nu mai târziu decât în timpul lui 
August, unii au crezut că ea înfăţişează o simplă scenă de 
moravuri locale, cu cari stau foarte deaproape în legătură 
epitalamele lui Malliu şi luliei de Catul şi acel al lui Stella 
şi Violantillei de Staţiu, din care mi-am permis a extrage mai 
mulie poetice explicaţiuni ale scenei zugrăvite. 

Meritele picturii au fost tare discutate. Unii sau entu- 
ziasmat peste măsură de perfecţiunile acestui tabel şi l-au 
pus alături cu capetele de operă ale artei moderne; comitele 
Caylus a spus că, dacă nu ar fi lucru sigur că Rafael n'a 
văzut niciodată Nunţile Aldobrandine, s'ar fi crezut că el 
le-a luat de model pentru picturile sale æ fresco. In orice 
caz, fie sau nu lipsită de mişcare, de cunoştinţa regulelor 
perspectivei, de artă în gruparea persoanelor, de exactitu- 
dine în amănuntele anatomice, de expresiune potrivită în fi- 

zionomii, pictura despre care atâtea s'au scris şi sau vorbit, 
este o opera care dă o idee cât se poate de avantagioasă 
despre armonia liniilor şi a colorilor în arta antică; în ea 
domneşte acel farmec de cumpătare, acel instinct al perfec- 
țiunii estetice, semne distinctive şi nediscutabile ale ope- 
relor artistice din antichitate. 

Deoarece vorbirăm de picturile antice, să mai alegem şi 
altele tot din publicaţiunile lui Bartoli. Pictura este una din 
artele vechimii, care, deşi ajunsese în Grecia şi ltalia la 
un înalt grad de perfecţiune, ni s'a păstrat însă nouă nu 
prin capetele ei de operă, pierite cu totul, ci numai prin lu- 
crări de ordin cel mult secundar; şi cu toate acestea, mai 
toate acele rare şi imperfecte rămăşiţe învederează aceea co- 
rectă sobrietate de linii, acea minunată armonie de colori, 
acea graţie senină, ce pururea caracterizează arta antică, 


MORMÂNTUL _NASONILOR. O sală funerară întreagă, zu- 
grăvită peste tot, dete subiect lui 
Bartoli de a tipări opera sa intitulată Le pitture del sepulcro 
de’ Nasoni, la care Bellori făci, depe obiceiu, un text expli- 
cativ. In acel mormânt, aflat în anu! 1674 la oarecare de- 
părtare spre nord de Roma, de către lucrătorii cari curăţau 
calea Flaminia, se găsi pe jos o piatră purtând o inscrip- 
țiune, care arătă că Quintus WNasonius Ambrosius clădise 
această sală peniru sine şi pentru liberaţii şi lib ratele 
sale, pentru Nasonia Urbica soția sa, pentru conliberații 
ei și pentru urmaşii lor. 
lată, depe Bellori, chiar şi textul inscripţiunii: 


D, M. 


Q. NASONIUS AMBROSIUS 
SIBI ET SUIS FECIT LI — 
BERTIS LIBERTABUSQUE 
NASONIAE URBICAE 
CONJUGI SUAE ET COL— 
LIBERTIS SUIS ET 
POSTERISQUE EORUM. 


Se ştie că familiile romane îşi făceau morminte colective, 
Columbarii, (căci păreţii le erau dispuşi pentru oalele cine- 
rarii, ca cuiburile de porumbi), în cari se depuneau rămă- 
şițele membrilor familiei şi ale sclavilor ce se înălţase până 
la un grad de înrudire cu patronii lor prin liberarea din 
robie sau /ibertarea, din care apoi limba noastră a format 
cuvântul aşă uzitat la noi, de iertare. 

Dar să lăsăm cui se cuvine asemenea exercitaţiuni etimo- 
logice şi să ne întoarcem la mormântul Nasonilor. Bellori, 
asemuind numele din inscripţiune cu al poetului Ovidiu, re- 
cunosci pe cei din epitaf ca urmaşi de ai lui, din timpul 
Antoninilor, iar într'una din picturile boltei, văzu chiar pe 
cântăreţul Ponticelor, declamând versuri lui Mercuriu, pe 
când o muză îi însoţeşte glasul cu lira. 

Nimic nu este mai puţin sigur decât această atribuire a 
citatei picturi la nenorocitul poet, care a murit exilat pe 
țărmurile sălbatice ale Mării Negre, fără ca mâna-i, dibace 
pe Strunele lirei latine, să se fi putut vreodată deprinde 
a încordă arcul sarmalic.! 

Astăzi, domnilor, nu mai posedem picturile din mormântul 
Nasonilor decât numai în gravurile lui Bartoli; timpul a dis- 
trus originalele; dar în reproducţiunile artistului din secolul al 
Xvu-lea vedem încă cu mare plăcere reprezentarea acelor fe- 
lurite scene din lumea infernală sau din vieaţa uzuală antică, 
zei şi eroi, figure alegorice şi chipuri omeneşti. 

Dintre scenele mitologice, vă voiu semnală ca pe cea mai 
graţioasă şi mai caracteristică pentru arta antică, aceea în 
care se vede Pegas, fugarul aripat al lui Apolon, îngrijit şi 
adăpat pe malul unei ape cu stuf, de trei nimfe marine sau 
poate de trei din acele zeițe uşoare la picior, «malakaipodes», 
în cari Grecii personificau Orele, în veci înfloritoare, «aithaleai», 

Dar din cercul uzurilor omeneşti cele mai curioase ale an- 
tichităţii, vă voiu atrage luarea aminte asupra celor patru 
scene de vânătoare, pe cari având ocaziune a le descrie nu 
de mult într'o cărticică,? unde arheologia s'a cam fost vârit 
fără ştirea lui Dumnezeu, îmi veţi permite a le rememoră 
aci, ca la un loc unde ele ne vor procură o nimerită oca- 
ziune de a preţui frumosul talent al lui Bartoli, pus la ser- 
viciul unor interesante subiecte de artă antică. 

«Acele patru picturi de vânătoare ocupau fiecare câte un 
compartiment pătrat pe tavanul boltei depe via Flaminia, şi 
corespundeau cu câte o grupă de două figuri alegorice, sim- 
bolizând cele patru timpuri ale anului. Cu primăvara se îm- 
bină vânătoarea de cerbi; cu vara, cea de lei; cu toamna, 
cea de pantere, şi în fine compartimentul iernii eră ocupat 
de o vânătoare de mistreți. Acest al patrulea compartiment 


l În original şi textul latin. 
2 In volumul întitulat «Pseudo-kynegetikos». Bucureşti 1874. 

s'a dărâmat însă îndată după deschiderea boltei şi desemnul 
publicat de Belori este dintr'o altă descoperire făcută la 1672, 
în grădinele Sertoriane din Roma, sub muntele Celius. 

Cele două dintâi, adică vânătoarea de cerbi şi de lei, se 
petrec în păduri îngrădite cu zăbrele. Un câine goneşte un 
cerb şi o ciută, urmăriţi de un vânător pe jos, care opreşte 
de sgarda numită copula pe un al doilea copoiu. Alt vânător 
cu sulița pândeşte animalele la marginea ţarcului. 

Vânătorii de lei sunt mai numeroşi ; ei au toţi paveze mari 
rotunde, din dosul cărora se ascund, lipiţi unii de alţii. Una 
din fiare se răpede întărâtată asupra acelor mişcători păreţi 
de metal; dar cealaltă a izbutit a dobori jos pe un vânător 
şi-l striveşte sub propriul lui scut, pe care ea calcă cu o fe- 
roasă mândrie. 

Tot cu paveze şi cu ţăpoaie, venabula, sunt înarmaţi şi 
vânătorii de pantere, cari închid şi rostogolesc pe animal 
într'un cerc de scuturi late şi solide; dar ei şi mai mult se 
bizue, spre a prinde şi a ucide fiare, pe o cursă în formă 
de ladă pătrată, în fundul căreia au pus o oglindă. Pantera 
turbată de mânie îşi zăreşte deodată chipul răsfrânt pe 
faţa lucioasă a sticlei; ea stă şi se miră, şi după cum zice 
poetul Claudian : 1 


«Ea tresare decât soţul ei zefirul mai răpede; mânia ei, pe toate 
strălucitoarele ei pete se răstiră şi gata a înghiţi în adânca ei gură pe 
vânător, ea se opreşte dinaintea chipului ei răsfrânt în oglindă». 2 


MISTREȚUL DIN CALIDON. Al patrulea tabel antic, cel din 

grădinele Sertoriane, reprezentă vâ- 
nătoarea de mistreți. Un vier uriaş fuge urmărit de un că- 
lăreţ cu două lungi sulițe, contus, în mâni, de alți patru vă- 
nători cu țăpoaie şi cu săgeți, de câni, unul liber şi altul 
oprit de sgardă ; în faţa vânatului se prezentă doi juni, 
unul cu arcul încordat, celălalt cu sulița îndreptată spre 
fiară. Toţi aleargă, toţi strigă, toţi sunt cuprinşi de cea mai 
fieroasă turbare. De nu s'ar deosebi, pe' sub această miş- 
care, sobrietatea de linii a artelor antice şi oarecari imper- 
fecţiuni de forme, cari denotă o epocă de scădere, s'ar puteă 
crede că acest episod a fost schiţat de penelul energic al lui 
Rubens sau al tovarăşului său, olandezul Snyders, vestitul 
pictor de vânători. 


1 Claudiani de raptu Proserpine, 1, v. 265, 
2 In original şi textul latin. 

Toate calităţile acestei picturi şi poate chiar mai multă 
mişcare, mai mult foc şi în orice caz mai multă corecţiune, 
se găsesc într'un baso-relief antic din muzeul Capitolin din 
Roma (sala împăraţilor), care şi acela a fost desemnat de 
Bartoli în publicaţiunea sa despre anaglifele romane demne 
de admirat. 

Şi pe dânsul se vede un vier uriaş, împresurat şi atacat 
într'o pădure, de şase vânători şi de trei câni. Doi juni, 
din care unul cu coif împenat, îşi înfig lăncile în şalele lui; 
un călăreț cu forme femeiești, îl izbeşte şi el cu sulița; alt 
vânător a căzut sub dobitoc, oprind de sgardă un copoiu; 
ceilalţi doi câni, din cari unul e molos, saltă ca să-l apuce 
de rât Dar la spatele fiarei, o jună femeie cu scurtă tunică 
fâlfâindă, s'a oprit pentru a-i râpezi cu arcul o săgeată în 
coamă ; iar în faţă-i un bărbat mai în vârstă ridică baltagul 
ca să-l lovească în creştet». 

Asşă se prezentă scena de vânătoare vie şi înfocată, pe aceâ 
vestita anaglifă, căreia cu dreptul i s'a dat numele de «Mi- 
streţul din Calidon». 


DIN_METAMORFOZELE Pare că arta sculpturală a incre- 
LUL OVIDIU. menit aci —ca să zic aşă — unul din 
SANTE ZI momentele cele mai dramatice ale fru- 

mosului episod, în care Ovidiu povesteşte în Metamorfozele 

sale ! vănătoarea groaznicei fiare mistreţe, pe care vindicativa 

Diană o trimise în Calidon, ca să pedep ească uitarea ne- 

socotitului părinte al eroului Meleagru. Cu versurile poetului 

vom întocmi un comentariu complet al operei artistului, o luptă 
de întrecere, în care numai absenţa acesteia de aci, va da 
lirei precăderea asupra daltei. 

Și'n adevăr, iată, drept loc de petrecere al scenei, acel plaiu 
de codru neatins de om şi de secure, în care s'au adunat eroii 
Eladei chemaţi la vânătoare de mândrul Meleagru, în care 
ei şi-au întins laţuri, au şi împărechiat în sgarde cânii, şi 
luându-se după urmele fiarei, o adulmecă. doritori a înfrumă 
primejdia... 2 

Mistreţul s'a răpezit, a spart haita cânilor, a răsturnat pe 
cei mai dârji şi a răsipit cu colții, în laturi, turma lătrătorilor. $ 


1 Ovidii Nasonis Metamorphos, VIII, 4. 
2 In original sunt citate în latineşte versurile 329— 333, 
3 Idem, versurile 343—344. 


ISTORIA ARHEOLOGIEI 177 


Junii viteji s'ațin însă după dânsul şi fiecare cată a-l 
izbi; dar Diana, zeiţa vicleană, tuturor pe rând le înfrânge 
sulițe şi darde. In zadar Echion şi Jason, în zadar Mopsu 
şi Enesim, în zadar Nestor şi Telamon se 'ncearcă a-l lovi; 
acesta chiar cade jos, impiedecându-se de tulpina unui copaciu. 

Atunci se arată Atalanta, podoaba Tegeei şi a pădurilor Li- 
ceene, cu veşmântul apucat numai sus într'o copcă lucitoare, 
cu părul adunat sub un simplu nod, cu tolba de fildeş a să- 
geților, atârnată şi răsunând pe umărul stâng şi ţinând în 
mâna-i stângă un arc uşor; astfel îi este podoaba. La faţă 
ai fi zis, zău, că e fecioară cu chipul de june sau că e june 
cu chipul de fecioară, De cum o zări Meleagru, eroul Cali- 
donului, îndată el dori de dânsa şi într'insul, fără de voia 
zeilor, se 'ncinse un 'toc ascuns: «Ah ! ferice de acela — zise 
el — care se va învrednici soţul ei să fie!» Mai mult n'avi 
nici timp nici cutezare a spune, căci alte mai mari griji pe 
toţi îi chiamă la luptă 1. 

Aşadar, pe când Peleu ridică de jos pe Telamon, fecioara 
din Tegea pune pe coardă o uşoară săgeată şi o răpede depe 
arcul său încovoiat. Darda, sdrelind spinarea fiarei, se înfige 
țeapăn sub urechea ei, şi câtevă stropituri de sânge îi ro- 
şesc coama. Nici chiar Atalanta nu se simţi atât de fericită de 
izbânda lovirii sale, pe cât fu Meleagru ; el mai întâi văzuse 
sângele, el mai întâi îl arătă tovarăşilor săi şi el îi spune că 
dânsa singură a câştigat toată onoarea virtuții. Bărbaţii se 
roşiră ; ei se îndemnau unii pe alți şi imbiind-se cu larmă, 
ei asvârle cu grămada săgețile; însă imbulizeala mai rău îi 
încurcă şi loviturile lor se impiedecă una pe alta. Dar iată că 
Anceu Arcadianul, alergând înfuriat spre pieirea sa, cu îndoitul 
său baltag în mâni: «Copii! zice el, învăţaţi dela mine că 
lovirile bărbăteşti sunt mai vârtoase decât ale femeilor, Ia, 
faceţi-mi loc! Chiar dacă cu înseşi armele sale l-ar apără 
acum Diana, tot nu va aveă încotro să-l scape fiica Latonei 
din mânile mele!» Rostind îngâmfat aşă semeţe cuvinte şi 
ridicând cu amândouă mânile securea scobită pe ambele la- 
turi, el se înalță în vârful degetelor, încordându-şi toate pu- 
terile în sus. Pe când însă voinicul se găteşte a lovi, fiara 
îi înfige amândoi colții în vintre, tocmai unde calea morții 
este mai apropiată, şi Anceu cade la pământ, ? 

Cu o clipă numai, în povestirea aşă de vie a poetului, am 


l Jdem, versurile 317—328 ; 2 Ibid., versurile 380—401. 

trecut peste momentul ales de artist în sculptura capitolină, 
cea plină de animaţiune, pe care am comentat-o, cu Meta- 
morfozele lui Ovidiu dinaintea ochilor; şi cu toate acestea 
vă mărturisesc, domnilor, că nu mă îndur încă a părăsi su- 
biectul, fără de a pune un capăt fericit la voiniceştile izbânzi 
şi la dulcile simţiri ale junelui erou Meleagru, 

Văzând pe Anceu ucis, el asvârle cu furie amândouă ale 
sale darde ; una cade în pământ, dar cealaltă pătrunde adânc 
în şalele monstrului, care mugind şi spumegând, se ros- 
togoleşte în pulberea roşită de al lui sânge. Atunci toţi vâ- 
nătorii fac să răsune aerul de ale lor strigăte de veselie; toţi 
înconjoară şi felicită pe învingător; iar el, puind piciorul pe 
acea căpățână urgisită şi strivind-o: «Primeşte, o tu fiică a 
Arcadiei, această despuiere care este dreptul meu, zise, căci 
şi partea mea de glorie voiu s'o împarţ cu tine»! 


Fiindcă însă ne-am întins aci asupra subiectelor de vânătoare, repre- 
zentate în antichitate, fie-ne permis a mai udauge şi următorul extras din 
publicațiunea noastră citată mai sus, cu atât mai mult că următoarele 
rânduri se referă la obiecte din muzeul nostru de antichităţi: 

«Scenele de vânătoare au fost foarte mult întrebuințate ca subiecte 
decorătive de către sculptorii antichităţii. Chiar şi în muzeul nostru, 
unde nu ne prea putem lăudă până acum cu multe sculpturi antice, tot 
însă se văd două scene vânătoreşti. Una e pe un fragment de piatră 
(0,m 19 înălţime ; 0,m 2+ lărgime) purtând jos inscripţia elenă «AURELIOS 
DIOGENES». Pe această lespede trunchiuta se mai văd picioarele unui 
călăreț cu partea de jos a calului alergând ; sub dânsul, râtul şi copitele 
unui mistreţ, asupra căruia se asvârie un câne cu botul căscat şi cu 
coada în sus. Săpătura e cam grosolană, dar desemnul e plin de mişcare. 
(Se vede că această bucată provine dela d. C. Bo liac). 

Cealaliă scenă de vânătoare e în adevăr mai desvoltată, dar din ne- 
norocire e mai puţin distinctă. Ea se află pe un brâu îngust cure încinge 
buza de sus a unui sarcofag, ale cărui luturi externe sunt acoperite cu 
sculpturi. Acest interesant monument a fost adus de peste Olt (dela Reşca 
sau dela Celei, depe toată probabilitatea) de către răposatul ban Micha- 
lache Ghica, din curţile cărw am insistat a se transporta la Muzeu. . . . 
Acum să venim la brâul superior, pe care jur imprejur se zăresc sub 
ştersura rozătoare a timpului, vreo douăzeci şi patru animale, vreo 
trei sau patru bărbaţi, toţi în poziţiuni toarte animate, şi poate încă şi 
câţivă copaci. Animalele par a fi lei, mistreți, cerbi şi tauri sălbatici, 
atacați cu furie de câni colosali şi pândiți sau isbiţi de către vânători. 
La un loc, între altele, se vede lămurit cum un vănător rezemat într'un 
genuchiu işi îndreptează sulița către un taur, care cu coarnele plecate 
se răpede asupra-i Oare nu vom fi având aicea reprezentarea uneia d n 
acele scene vanătoreşti, cari negreşit se petreceau adesea in pădurile Da- 
ciei, intre colonii romani şi bourii uriuşi (bos urus), ce au lăsat şi până 
azi creştelul lor fioros în stema Daciei răsăritene ?» 


1 Ibid., versurile 425—427. 

Sper, domnilor, că nu mă veţi ţine de rău pentru ajutorul 
<are-l cer aşă des dela scriitorii şi mai ales dela poeţii anti- 
chităţii, spre a vă da idei mai lămurite despre lucrările ar- 
tistice ale trecutului, pe cari anticarii din epoce mai apro- 
piate le-au admirat, le-au lăudat, le-au desemnat şi le-au 
publicat. 

Din nenorocire, în întrunirile noastre nu-mi stă prin pu- 
tință a vă pune sub ochi perele de artă despre cari voesc 
a vă vorbi; dar mi se pare că cel puţin vă pot înlesni re- 
flectarea lor, adesea ori fidelă, în camera lucidă a închipuirii, 
aducându-vă la auz şi la memorie descripţiunile clasice ale 
aceloraşi scene. Urmând astfel, îndeplinesc totdeodată şi 
scopul care şi-l propuneau anticarii din trecut, când publicau 
în desemne, monumentele antice. Ei nu uitau niciodată, în 
explicările lor, de a se referi la autorii vechi cei mai renumiţi. 

Aceasta voiu a vă o dovedi şi prin alte exemple alese dintr'o 
altă publicaţiune a lui Pietro-Sante Bartoli, care prezentă pic- 
tura celor vechi, într'un stagiu al ei mai degradat decât cum 
am văzut-o în mormântul Nasonilor; însă chiar şi aci vom 
recunoaşte că ea poartă sigiliul frumosului şi demnităţii antice. 

In biblioteca Vaticanului se afla depe atunci, dăruit fiind 
de anticarul Fulvio Orsini, şi se află încă până azi un ma- 
nuscript pe pergament, de format in-quarto mic, care conţine 
cincizeci de picturi colorate, reprezentând scene din poemele 
lui Virgiliu şi însoţite cu extracte din autor, relative la acele 
picturi. Toţi anticarii şi paleografii cari s'au ocupat de acest 
manuscript, şi printre dânşii se prenumără numele cele mai 
ilustre ale ştiinţei, Mabillon, Winckelman şi alţii, au declarat 
că stilul picturilor precum şi forma literelor scrisorii nu pot 
să fie posterioare secolului al 1v-lea din era creştină. 

Acesta ar fi dar cel mai vechiu manuscriptilustrat ce po- 
sedem şi, cu toate imperfecţiunile ce prezentă picturile, atât 
sub raportul proporţiunilor cât şi sub al perspectivei, for- 
melor şi coloritului, nu e mai puţin adevărat că într'însele 
se simte încă nu ştiu ce din acel caracter placid t şi măreț al 
artei antice. Se vede că multe din micile ilustraţiuni ale 'acestui 
manuscript s'au şters cu totul sau în parte; nici timpul, nici 
valoarea obiectului nu ne permite să analizăm d'arândul pe 
toate cele ce se văd în gravurile lui Bartoli, care le-a putut 
desemnă pe toate, ba încă le-a şi dat— după cum zic unii — 
mai multă perfecţiune plastică decât ce au în realitate. 


1 liniştit. 

MOARTEA EURIDICEI Voiu aruncă numai câtevă cuvinte 
“DIN GEORGICE. asupra picturii care reprezentă pe Euri- 

= dicea zăcând moartă într'o peşteră de 
stânci, pustie, înconjurată numai de șerpii cari au ucis-o. 

In aceă pictură de un aspect aşă de simplu, aşă de de- 
vastat, se simte domnind un adânc simţimânt de jale, de ìn- 
tristare. Ea este o naivă refractare a nemuritoarelor versuri, 
prin care poetul a descris nealinata.durere a bardului Orfeu !... 

Nu vă cer scuze, domuilor, dea vă mai fi citit încă două- 
zeci şi unu exametre de ale lui Virgiliu. Aci se cade ca toţi 
să pricepem în limba sa, pe divinul poet; dar vă cer iertă- 
ciune dacă voiu cuteză acum, pentru vreunul mai uitător de 
studiile clasice, să traduc acele suave versuri într'o stângace 
proză românească : 


«Şapte luni întregi d'arândul, sub o stâncă stearpă pe malul pustiu al 
Strimonului, el plânse, făcând să răsune îngheţatele peşteri, îmblânzind 
tigrii şi mişcând chiar şi stejarii, prin cântările sale. Precuin filomela, la 
umbra plopilor, suspină văietându-se după puişOrii ei, pe cari cruntul 
plugar, zărind cuibul, i-a răpit până ce nu aveau încă tuleie; iar dânsa 
plânge noaptea şi. stând pe o ramură, îşi şpune mereu cântecul de durere 
şi umple până în depărtare locul de ale sale dureroase plângeri ; tot aşa 
nici placerile iubirii, nici ale însoţirii nu mai înduplecă sufletul lui Orfeu. 
Singur, el cutreeră gheţurile iperboree şi zăpezile Tanaisului şi càm- 
piile Ripee, unde în veci nu se topesc poleiul şi bruma, şi pretutindeni 
el cere pe a sa Euridice răpită şi acele daruri cu cari zeii l-au amagit. 
Până în sfârşit însă, femeile trace despreţuite de dânsul, în timpul săr- 
bătorilor zeului şi în orgiile nocturne ale lui Bacus, răsipiră pe câmpuri 
membrele sfâşiate ale junelui amant. Dar şi atunci, pe când capul lui, 
rupt depe albu-i grumaz, se prăvaliă în mijlocul prăpastiilor Erebului in- 
fernal, glasul lui încă, şi limba-i îngheţată: «Euridice !» — strigau, şi 
atunci, lipsite de suflet — «Ah! nenorocită Euridice !» Şi «Euridice ! «răs- 
pundeau de pretutindeni coastele râpoase ale râului». 


Un ecou al acestei imense dureri a răsunat de sigurcu pu- 
tere la auzul pictorului care a ilustrat manuscriptul din Vatican, 
când a zugrăvit scena de moarte a Euridicei. Tot aşă am 
puteă zice şi despre multe alte scene din anticul pergament 
virgilian : /upta taurilor, din Georgice, ospăful Didonei, din 
cartea l-ia a Eneidei, chiar şi scena morții lui Laocoon, în 
care pictorul s'a ţinut mult mai aproape de textul poetului 
decât sculptorii greci ai grupei de marmoră din termele lui 
Titu ; apoi încă somnul şi viziunea lui Enea, din cartea a 
v-a, moartea Didonei pe rugul înflăcărat, din aceeaş carte 
acestea şi multe altele sunt subiecte tratate de pictorul antic 


1 În original şi textul latin. 

cu o mare sobrietate de amănunte, cari servă şi ele ca cea 
mai adevărată dovadă la cele ce zice Lessing despre deose- 
birea ce există între artificiile poeziei şi ale picturii, deose- 
bire pe care cei vechi au preţuit-o şi au ştiut-o aplică în toate 
operele lor, 


SCROAFA CU PURCEI Voiu însă, domnilor, până a nu ter- 
A LUI ENEA. mină şi vorbirea mea despre numeroa- 
ae sele şi însemnatele opere gravate depe 

antic, ale lui Bartoli, şi aceea despre pictură la cei vechi, să 

vă mai atrag atenţiunea asupra unui subiect din Eneida, în 
care pictorul, pus în primejdie de a scăpătă pe alunecuşul 
ridiculului, a ştiut să dea tabelului său un aspect de dem- 
nitate, ce nu lasă nimic de dorit în comparaţiune cu scena 
descrisă de poet. 

Suntem la cartea a viu-a din Eneida şi, ca să nu lungesc, 
voiu cità numai pe româneşte pasagiul care urmează după 
versul : 


«Dixit ; deinde lacu fluvius se condidit alto, 
lma petens...» 1 


«Şi noaptea şi somnul părăsesc pe Enea. Se scoală şi cătând la lumina 
oarelui care se înălţă dela răsărit pe ceruri, el, depe datină, luă din râu 
apă în pumni şi îndreptă către ceruri aceste cuvinte: «Nimfe, o Nimfe 
ale Laurenţiei, născătoare ale oricărei ape ce curge. şi tu, o Tibre, på- 
rinte al acestui râu sfinţit, primiţi pe Enea şi feriţi-l de orice nevoie. Ori 
care ar fi locul de unde tu îţi tragi izvorul, tu care ai milă de ale noastre 
rrăstrişti ; oricare ar fi pământul din care tu eşi aşă de mândru, eu în 
totdeauna te voiu onoră pe tine, în totdeauna te voiu serbă cu daruri, 
râu purtător de corn şi stăpân al tuturor apelor din ţara Esperidelor. 
Vino-ne întru ajutor şi întăreşte cât mai curând spusele oracolelor tale!» 

Aşă îi aduce aminte făgăduelile sale şi din flota sa îşi alege două 
vase cu îndoit rând de vâsle, le găteşte cu lopătari şi le umple cu soţi 
de arme. Dar iată, fără veste, o minune neauzită se arată deodată 
ochilor săi. In pădure şi pe verdele mal se zăreşțe culcată o scroafă albă 
cu turma ei de purcei, toţi la fel cu dânsa, pitulaţi imprejuru-i. Ție, o 
măreață Juno, ție şi în onoarea ta,îi ucide pe toţi pietosul2 Enea, adu- 
cându-ţi astfel sacrificiu, d upă ce a pornit cu turma toată împrejurul al 
tarului tău !» 3 


Uzurile antice, domnilor, işi au originalităţile lor. Văzurăm 
că Enea adresându-se către Tibru, îl numeşte purtător de 
corn; nu doară că râul aveă vreun corn în frunte, precum 


i Virgilii ZEneid, VII, v. 6T, 
2 piosul. 
3 In original şi textul latin. 

am auzit eu însumi mai deunăzi explicându-se de către însuşi 
profesorul, într'o clasă de liceu de aci, dela noi. 

Aceasta — fie zis în treacăt — m'a făcut chiar să preţuesc 
şi mai mult marea necesitate ce se simte în şcoalele noastre, 
despre răspândirea noţiunilor arheologice. Când însuşi învă- 
țătorul, cât de bun gramatic şi filozof să fie — se află totuş 
lipsit de cunoştinţele etice şi estetice, neapărat trebuitoare 
spre a pricepe în mod raţional textul autorilor antici, apoi 
cum va puteă el oare să explice acel text cu succes şcola- 
rilor şi să le însufle acel viu interes, aceă firească plăcere ce 
în totdeauna inspiră, mai ales junelor imaginaţiuni, ideile ge- 
neroase, uzurile originale şi simbolurile ingenioase ale antichi- 
tății ? Mai adesea — cum este cazul în exemplul ce ne-a venit 
acum a-mână — cele mai naturale şi mai graţioase concepţiuni 
ale esteticei clasice se transformă, din cauza neştiinţei în ma- 
terie de arheologie, în imagini pocite şi enigmatice. 

Incă odată o repet, pe băncile modeste ale şcoalelor infe- 
rioare, ca şi în cercurile înălțate ale erudiţiunii, şi filologia, şi 
istoria, adică şi graiurile, şi faptele politice ale oricărui popor, 
sunt ca nişte schelete sterpe şi fără vieaţă, când ele se pre- 
zentă despuiate de ornamentele învictoare cu cari le împo- 
dobesc, în orice timp şi în orice loc, cugetul moral şi geniul 
artistic ale omenirii. 

Dar să revenim, spre a sfârşi, la râul Tibrului, şi să vedem 
dacă cu adevăr el a purtat vreodată un corn în frunte. 

Nu, domnilor; arta antică reprezentă diferitele râuri, per- 
sonificate sub chipul unui bătrân pletos, cu cunună de salcie 
pe cap, culcat pe un aşternut de plante acuatice, dealungul 
căruia curg valurile apei. Intro mână el ţine în genere o 
vâslă ; cealaltă e rezimată pe un corn de abundanţă, plin 
până la vârf cu toate rodurile şi cu toate poamele cari cresc 
pe malurile lui. Astfel este faimoasa statuă a Tibrului, una din 
cele şase cari se aflau în Roma pe timpul istoricului Poggio 
Bracciolini şi care apoi, sub Francisc l-iu de Valois, trecu în 
Franţa, şi astăzi se află în Luvru. 

In aceă măreaţă operă de sculptură, sub umărul stâng al 
unchiaşului corniger, purtător de corn —.de abundanţă, se 
înțelege — e culcată lupoaica romană, la ugerul căreia sug me- 
morabilii prunci, Romul şi Remu. 

Tot astfel, în pictura manuscriptului Virgilian din biblioteca 
Vaticanului, la ugerul scroafei sug gligănaşii ei, albişori ca 
şi dânsa; ei sunt nenumărați; din câţi se văd, am putut so- 
coti până la vreo treizeci şi cinci. Toţi stau înghesuiți de două 

laturi, împrejurul mumei, care şi dânsa e culcată la răcoare, 
sub doi frumoşi copaci. Enea, în veşminte de pace, adică în 
togă şi nu armat, face libaţiunile după datină, scurgând apă 
din palmele sale, pe malul râului. In fund se destinde o veselă 
privelişte câmpenească. 


SIMŢIMÂNTUL DE DEMNITATE Precum v'am mai spus, dom- 
ÎN ARTELE ANTICE. nilor, nu ştiu cum se face, dar 
= o linişte demnă, un ce solemu 

şi sacramental pare a domni în aceă naivă scenă, ale cărei 

elemente s'ar crede aşă de puţin apte a deşteptă în minte 
idei grave şi împunătoare. 

Acel nu știu ce, credeţi-mă, este chiar esenţa, secretul ar- 
telor antice, o însușire a lor proprie, care nu se desminte 
nici chiar în opere din cele mai mediocre, precum omul cu 
fire nobilă şi virtuoasă se recunoaşte sub cele mai modeste 
veşminte, 

Acel farmec uimitor şi tainic al artei antice, au cătat în 
zadar a-l prinde marii artişti moderni, şi iluştri arheologi s'au 
cercat fără de folos să-l explice şi să-l definească, 

Este dar un merit însemnat când oameni de talent, cum a 
fost în secolul al xvu-lea Pietro-Sante Bartoli, căruia am con- 
sacrat cea mai mare parte din această lecţiune, atı izbutit a 
reproduce, a imită cu inteligenţă, dacă nu şi cu o scrupu- 
loasă exactitate, operele de artă ale antichității. 

Ora fiind prea înaintată, rezerv, domnilor, pentru rândul 
viitor cele ce aveam a vă spune despre anticarul Rafael Fa- 
bretti şi despre alţii, cari în răstimpul de una sută cincizeci 
de ani, pe care îl studiem deocamdată, s'au ocupat şi ei mai 
special cu antichităţile poporului roman. 

A NOUA LECŢIUNE 


CONTINUAREA STUDIULUI Domnilor, vă aduceţi poate 
ASUPRA ANTICARILOR DIN âminte că în ambele ultime lec- 
————————— ţiuni am menţionat cu laudă nu- 
SEC. XVII: R. FABRETTI $I. jhele unui anticar italian, în care 
VIEAŢA LUI. toţi s'au învoit a recunoaşte spi- 
„ritul cel mai erudit, cel mai lu- 
minat şi cel mai pătrunzător al epocei sale. Acela e Rafael 
Fabretti, care, născut fiind la 1680 ìn Urbino, şi înălțat la 
gradul universitar de doctor la vârsta de 18 ani, muri în 
Roma ca prefect al arhivelor pontificale din castelul Sant- 
Angelo, tocmai la anul 1700, şi astfel umplu mai tot secolul 
al Xvu-lea cu a sa respectată personalitate. Se poate într'a- 
devăr zice că, întru ceeace priveşte studiile anticare asupra 
monumentelor din Italia, Fabretti rezumă pe deplin şi cu o 
necontestabilă superioritate, toată ştiinţa arheologică şi chiar 
modul de a trată din acest răstimp. 


SPIRITUL _MINUŢIOS_AL Exaltaţiunii ditirambice a anti- 
ANTICARILOR SEC. XV, Cârilor de cu două sute de ani mai 
— "nainte precum şi investigaţiunilor 
largi şi complexe ale erudiţilor din secolul al xvi-lea, urmase 
în a şaptesprezecea sutime un spirit mai sceptic şi mai 
puţin difuz, un gust mai scrupulos şi mai critic, o aplecare 
mai mult pornită spre cercetări minuţioase, amănunțite, in- 
time, migăloase am puteă zice, asupra uzurilor şi mnonu- 
mentelor vechimii. În acest nou period, erudiţiunea se fră- 
mântă, se deosebeşte şi se mărunţeşte în creeri de adevăraţi 
anticari specialişti, şi cu cât comparaţiunile, explicările şi exe- 
gesele lor sunt mai fine şi mai subtile, cu atât meritul arheo- 
logic al autorilor se consideră ca mai mare şi este mai bine 
prețuit. 

Să nu nesocotim însă această tendinţă, domnilor; ea a 
servit pe deo parte, a lămuri foarte multe puncturi îndoioase 
ale ştiinţei antichităţilor ; pe de alta, a scoate din întunericul 
pământului şi al muzeelor o mulţime de mici rămăşiţe secun- 
dare ale vieţii uzuale sau artistice din trecut, mărunţişuri cu- 
rioase, prin a căror cunoştinţă s'a putut pătrunde în urmă 
mai lesne, in înţelesul intim al culturilor antice. 

Cu principalii oameni, cari pe tărâmul antichităţilor romane 

au lucrat în acest sens d'alungul secolului al xvu-lea, ba şi 
chiar până la jumătatea secolului al xvi-lea, îmi propun a vă 
ocupă astăzi, şi nu cred să pot face mai bine decât a-i grupă 
în jurul celui mai renumit dintre dânşii, împrejurul lui Fabretti. 


CARACTERUL ŞI LUCRĂRILE Acum, când Fabretti se află 
"LUI FABRETIL de mulţi ani lipsit de graiul şi 

— de pana lui, nimeni nu ne va 
opri ca să-i facem un cortegiu ales de anticari, contimporani 
ai săi; dar se vede că pe când abatele Rafael Urbinatul eră 
cu zile, nu tot aşă de lesne s'ar fi apropiat de dânsul colegii 
sau rivalii săi de ştiinţă. Eră aspru la fire arheologul nostru; 
însuşi nu o tăgăduiă ; dovadă că îşi luase drept emblemă 
un groaznic ariciu cu ţepile sbârliie, însoţit de legenda eli- 
nească : «filois harisasthai ehthron amynasthai». «Pe amici 
a îndatoră; de vrăjmaşi a-şi răsbunăl!» Vai de aceştia, când 
ariciul dela arhivele pontificale îşi înăspriă ghimpii ! Germanul 
Gronovius, într'o discuţiune asupra lui Titu-Liviu, şi neferi- 
citul Bellori, în privinţa sculpturilor depe columna lui Traian, 
le-au incercat cu amar ascuţişul, 

Dacă însă Fabretti se împăcă rău cu oamenii de meseria 
sa, el, în singurătatea cabinetului şi în mijlocul ruinelor an- 
tice, se arătă neobosit la lucru; timpul îi eră împărţit între 
redactarea scrierilor sale de erudiţiune şi colindarea locurilor 
pustii, pe unde puteă să descopere antichităţi; nici arşiţa soa- 
relui, nici ploaia, nici gerul, nici osteneala drumurilor, ba 
nici chiar boala nu-l opriau, când era vreo cercetare arheo- 
logică de făcut pe câmpiile romane. Poporul din Roma, când 
îl vedeă trecând călare pe vestitul său cal Marco-Polo, ştia 
că amândoi, cal şi călăreț, au plecat la vânătoare de antice; 
căci trebuie să ştiţi, domnilor, că Fabretti învățase pe Marco- 
Polo, singurul său amic şi confident, să stea locului îndată 
ce mirosiă a ruină, precum prepelicarul se opreşte când simte 
vânatul. El însuşi mărturisiă că datoreşte multe descoperiri 
inteligentului său tovarăş, anticarului cu patru picioare. 

Dar, lăsând acum în laturi partea de onoare ce revine ca- 
tului în lucrările lui Fabretti, vom enumeră, înainte de a 
despică unele puncturi din ele, principalele titluri pe cari se 
întemeiază marea, lui reputaţiune de anticar. Fabretti a tipărit 
la 1670 trei disertaţiuni asupra vechilor apeducte romane şi 
tot în cercul studiilor de hidrografie antică, a descris mai 
târziu canalul care odinioară uniă lacul Fucin cu râul Leris 
sau Garigliano. Tocmai pe la sfârşitul vieţii sale, la 1699, a 

publicat o mare operă epigrafică, în care el mai întâi a 
expurgat şi a clasificat inscripţiunile Romanilor în aşă mod, 
încât ele să prezente o lănţuire logică şi să poată înlesni cer- 
cetările istorice; prin aceasta el a pus temelia cea mai so- 
lidă la ştiinţa epigralicei şi unind aplicaţiunea cu teoria a 
ştiut mai bine decât toţi anticarii predecesorii săi, a se folosi 
de inscripţiuni şi de monete, ca să explice fapte istorice şi 
monumente arheologice. 


SYNTAGMA DE Multiplicitatea şi varietatea cunoştin- 
COLUMNA TRAIANI. telor sale, precum şi subtilitatea geniului 
=~ său investigator, le-a dovedit încă şi în 
elucidarea unui renumit basorelief din muzeul Capitolin, cu- 
noscut sub numele de Tabla iliacă, iar mai mai ales în vo- 
lumul în folio pe care l-a scris mai mult în contra lui Bellori, 
sub titlul: De Columna Traiani Syntagma. Roma 1683, 

Mai întâi, precum v'am prevestit de mai deunăzi, domnilor, 
vă voiu opri puţin asupra acestei ultime şi foarte interesante 
publicaţiuni. Nu doară că aş voi să vă fac aci o analiză com- 
pletă a acestei cărţi; ea, în nouă ale ei capitole, conţine o 
aşă enormă profuziune de discuţiuni şi de notițe asupra mii 
şi sute de chestiuni mărunte, încât de ar voi cinevă să o re- 
zume, ar trebui mai-mai să o recapituleze în întregul ei. In 
prima parte, autorul, vărsându-şi focul asupra bietului Bellori, 
căruia nu-i zice altfel decât Neo/ericus, servindu-se cu un 
termen elinesc ce se poate luă în râs, şi ca inovator, şi ca 
neîndemânatic sau, cum am zice, ageamiu, autorul despică, 
critică şi restitue, cu o erudiţiune netăgăduită, dar totdeauna 
agresivă, toate puncturile pe cari comentatorul gravurilor lui 
Bartoli, sau că le trecuse cu vederea, sau că le tratase cu 
erori, sau că le modificase fără cuvânt după cum erau ex- 
puse de Chacon, sau în fine că le închipuise dânsul fără de 
nici un temeiu. Apoi de aci înainte, el tratează într'un ca- 
pitol special despre arta navală la Romani şi în acest studiu, 
- cercetările sale sunt primele investigaţiuni serioase asupra 
materiei ; în altul se ocupă de oarecari rituri religioase şi 
superstițiuni antice; de aci apoi examină felurite chestiuni de 
artă militară şi în fine, după ce în cartea a vin-a a vorbit 
de inscripţiunile privitoare la răsboaiele dacice, el consacră pe 
cea din urmă la examinarea monetelor ce s'au bătut în timpul 
acestor expediţiuni şi astfel, prin elemente epigrafice şi nu- 
mismatice, se cearcă a restitui şirul cronologic al întregului 
răsboiu reprezentat pe columna lui Traian. 

Intru aceasta, Fabretti a aşezat adevărata bază a istoriei 
evenimentelor din timpii învingătorului Dacilor. Se ştie în- 
tr'adevăr, că mai nimic nu s'a păstrat dela numeroşii scriitori, 
cari în vechime au tratat pe larg despre faptele lui Traian 
şi în parte despre răsboaiele lui dela Dunăre. Lista comentată. 
de autori pierduţi, pe care cu o sagacitate! din cele mai lău- 
dabile o publică acum d-l Papadopol-Calimach, în revista d-lui 
Hasdeu, Columna lui Traian, vă poate da, domnilor, noţiuni 
precise despre câte s'au scris şi despre câte au pierit din cele 
scrise asupra vechilor locuitori ai ţării noastre. 


UTILIZAREA EPIGRAFICEI In lipsa acelor nenumărate şi 


ŞI NUMISMATICEI PENTRU preţioase documente, istoricii mo- 
= derni au venit să ceară ajutor dela 


ISTORIE, arheologie şi dânsa, ca soră bună 
şi îndatoritoare, a vărsat prin Fa- 
bretti şi prin mulţi, foarte mulţi urmaşi ai lui, un îmbilşugat 
tezaur de noţiuni, culese depe inscripţiuni şi monete, prin 
cari s'au restituit şi cronologia şi istoria domnirii marelui 
împărat. Astfel s'a putut constată că Traiân a fost ales de 
şase ori consul, la anii 91, 98, 100, 101, 104 şi 112; că de 
douăsprezece ori a primit titlul de imperator; că de două- 
zeci de ori a ocupat puterea fribuniție ; că, calificativul ono- 
rific de Germanicus i s'a dat încă din zilele lui Nerva; că la 
anul 103 a fost numit Dacicus şi la 110, Parthicus ; iar titlul 
de Optimus princeps, cel mai bun dintre principi, pe care 
nimeni mai bine nu l-a meritat şi pe care dânsul mai întâi 
de toţi l-a primit, i-a fost acordat de senat şi de popor la 
anul 104. Tot din izvoare arheologice, şi numai dintr'acestea, 
domnilor, s'a putut alege timpul exact al faptelor şi al clă- 
dirilor sale celor mari; astfel, cu al v-lea şi al vi-lea consulat 
corespund aducerea apelor în Roma, mărirea circului, clădirea 
portului Centum-Celle, înălțarea unui templu şi aşternerea 
podului pe Dunăre... 

Dar nu este aci locul de a ne întinde mai mult asupra 
acestor amărunte biografice cronologice; destul ne este acum 
a fi însemnat folosul ce poate trage istoria fundării coloniei 
romane în Dacia, din monumentele arheologice şi apoi încă 
de a fi semnalat pe Fabretti ca principalul iniţiator al acestei 
încruscriri a arheologiei cu istoria, pe tărâmul originelor noastre 
naţionale. 


i pătrundere. 

Mă tem însă că numai din câte am spus, nu veţi fi putut 
preţui îndestul nici metodul critic, nici cunoştinţele anticare 
ale eruditului de care ne ocupăm. Aş dori să vă lămuresc 
mai bine şi asupra meritelor lui, şi asupra interesului ce 
nouă mai ales ne prezentă cartea sa. Dacă însă nu-mi stă 
prin putință a vă spune tot ce se zice întrinsa, apoi cel 
puţin daţi-mi voie să -aleg pe ici şi pe colea trăsuri mai ca- 
racteristice ale procederilor sale, cari totdeodată să ofere şi 
vreo atracțiune mai specială pentru noi. 

V'am spus, pare-mi-se, cu ce scrupulozitate şi cu ce cir- 
cumspecţiune, Fabretti a cernut şi a rânduit inscripţiunile an- 
tice, pe cari predecesorii lui le primiau şi le înregistrau toate 
de bune, fără de critică şi fără de control. Astfel ajunsese 
a se prefiră prin colecţiunile epigrafice o sumedenie de mo- 
numente lapidare spurii ! şi croite depe închipuirea mai mult 
sau mai puţin cultivată a istoricilor falsificatori. 

lată un exemplu pe care îl culeg din capitolul lui Fabretti, 
despre inscripţiunile privitoare la răsboaiele dacice. 


TEZAURELE LUI DECEBAL, Chacon, la una din scenele co- 
lumnei, unde se văd cai incărcaţi 
cu adânci panere pline de vase măiestrite, pe cari le aduc 
dinaintea lui Traian, a reprodus povestirea din fragmentul 
lui Dion Cassiu, care zice : ° 
«Şi s'au găsit tezaurele lui Decebal, deşi fusese ascunse sub râul Sar- 
geţia, care treceă pe la palatele acestuia ; în adevăr, el abătuse râul prin 
nişte robi şi îi scobise fundul; apoi, depuind acolo mult argint, mult aur 
şi celelalte nestemate, cari n'aveau a se teme de umezeală, aşezase d asupra 
lor pietre şi grămădise pământ; apoi după aceasta, dase drum râului 
pe la locul său; iar în peşteri depusese tot prin acei oameni, veşmintele şi 
celelalte obiecte de acest fel. Isprăvind acestea, îi ucisese, ca nu cumvă 
vreunul să destăinuiască. Dar Bicilis, un soţ al lui, care cunoşteă tot ce 
făcuse, fu prins şi le spuse toate». 3 
Pe temeiul acestor cuvinte, învățații din secolul al xvr-lea 
visau mereu la comori de ale lui Decebal. Unii, ca istorio- 
graful austriac Wolfgang Lazius, pe care l-am citat mai de- 
unăzi ca cel mai vechiu epigratist al Daciei, neţinând seamă 
de trădarea lui Bicilis, povesti că pe timpul său, nişte pes- 
cari români, plutind cu luntrea din Mureş în Istriga sau Streia, 
care este vechea Sargeţia, a izbit vasul lor sub apă de o bu- 


1 false. i 
2 Dionis Cassii histor. roman. lib, Liviu, 14. 
3 In original şi textul elen, 


ISTORIA ARHEOLOGIEI 189 


turugă şi scormonind ei acolo au descoperit o tainiţă din 
care au scos peste 40.000 bani de aur, toţi cu efigia lui Li- 
simach, regele Traciei ; din aceştia, cardinalul Martinuzzi, vestit 
în istoria depe atunci a Ardealului, a putut căpătă abiă vreo 
mie, deoarece pescarii trecuse în Moldova, cu mai multe 
care încărcate de avuţii. Acestea se credeau a fi fost chiar 
comorile lui Decebal. 

Dar alții, cu gând mai isteţ, scorniră fo inscripţiune latină, 
pe care Fabretti o respinge cu dispreţ, ca o falsificare închi- 
puită numai depe spusele lui Dion şi ca o nedibace imita- 
țiune a altor epigrafe cunoscute. Aceea ar voi să rememoreze 
un sacrificiu pe care l-ar fi făcut augustul Cesar Nerva 
Traian, părintelui Joe, aflătorului de avuții, şi zeiței mume 
a pământului, pentru descoperirea tezaurelor dacice : 


IOVI. INVENTORI 
DITI. PATRI 
TERRAE MATRI 
DETECTIS. DAC. 
THESAVRIS 
CAESAR. NER 
VA.TRALANVS 
AVG. 
SAC. F. 


Dar Fabretti, citând toate izvoarele de unde scornitorul 
modern storsese elementele plastografiei sale arheologice, îi 
spune curat că n'a izbutit a-i fură vederile, fuci faciendi. 

In alt loc, la capitolul al 11-lea, el se răpede încă şi cu mai 
multă mânie asupra lui Bellori, carea socotit de cuviinţă să 
corecteze şi să împlinească pe Chacon, 


PODUL LUI TRAIAN PE DUNĂRE. Chestiunea este despre po- 


DESCRIEREA LUI DEPE D.CASSIU du! pe Dunăre al lui Traian. 
——————— In desemnele cari au servit 


ŞI CHACON. primului comentator al co- 

lumnei pentru descrierea sa, 

la stampa no. 86, se vede în fund o parte din acel pod cu 
şapte din stâlpii lui, impreunaţi prin bolte pline, cari se par 
a fi de zid, iar deasupra se întinde podeala cu ambele sale 
balustrate ornate în răscruci. In explicaţiune, autorul spaniol, 
minunându-se de această gigantică operă a lui Traian, descrie 
podul astfel precum îl aflase descris în fragmentele lui Dion 

'Cassiu, păstrate de cronicarul bizantin Xifilin, unde se zice că 
stâlpii lui de piatră pătrată erau douăzeci la număr, înalţi 
de câte una sută cincizeci de picioare, afară de temelii, largi 
de câte şaptezeci, şi că ei erau depărtaţi unul de altul cu 
câte una sută şaptezeci picioare, fiind împreunaţi prin bolte». 
Apoi tot autorul grec se miră cu câte cheltueală şi cu ce 
greutăţi s'au putut clădi aceşti stâlpi, întrun râu aşa de 
mare, într'o apă aşă de prăpăstioasă şi pe'o albie aşă de 
tinoasă, de unde nici că se puteă abate cursul apelor. ! 

Intr'acest ultim punct, fie zis în treacăt, scriitorul elen 
pare a nu fi de aceeaş părere cu Pliniu cel Tânăr, care apro- 
bând proiectul poetului Caniniu de a cântă răsboaiele dacice, 
îi aduce aminte că va aveăa spune despre râuri strămutate 
de curând prin ţarine şi despre poduri de curând aruncate 
peste râuri : «Dices immissa terris nova flumina, novos pontes 
fluminibus injectos». 

Dar să ne întoarcem la cele zise de Dion şi repeţite de 
Chacon. Spre a învederă şi mai tare greutăţile învinse cu 
lucrarea podului, ei spun că eră făcut tocmai acolo unde 
matca râului este în partea locului mai îngustă, dar tot- 
deodată şi mai adâncă, iar apele lui mai răpezi. La acestea 
anticarul modern, luându-se după un descriitor depe atunci 
al Austriei, care nu pare nici măcar a-şi fi dat bine seamă 
de poziţiunea locului, adaugă că podul, din care nu se mai 
văd nici stâlpii, nici bolțile, a fost aşezat în Panonia infe- 
rioară, nu departe de locul cetăţii Canizza, unde în apropiere 
se află şi o fântână minunată, care îşi schimbă apele în sânge, 
de câte ori vreun pericol ameninţă regatul Ungariei. 

Oraşul Caniţa, odinioară bine întărit, seaflă pe râul Tisa, 
tocmai în nordul Banatului Temişoarei ; cât despre fântâna 
cea minunată, pricepeţi, domnilor, că o asemenea indicaţiune 
de topografie taumaturgică ? nu ne poate fi de mare folos 
pentru a preciză localitatea unde Traian a înălţat vestitul său 
pod. Scriitorii cei vechi nu sunt nici ei mai expliciţi; dar 
nouă ni s'au păstrat urme cu mult mai pozitive, despre cari 
osebit de arheologii moderni, ne pot încredință pe tot mo- 
mentul Mehedinţenii noştri din Severin. 

Ei, în fiecare zi dela Dumnezeu, văd colo jos, la poalele 
oraşului, pe ţărmul năsipos al Dunării, acea surpătură de 
zid cu masivele-i cărămizi înegrite şi ciuruite de timp, roase 


i Dioni Cassii histor. roman. lib. Lxviu, 13; în original şi textul elen. 
2 făcătoare de minuni. 

şi măcinate de umezeală şi de muşchiu, streajă seculară, care 
de optsprezece sute de ani aproape stă cu ochii țintiți la 
soţia ei de decindeă râului 1, şi parecă amândouă împreună 
duc dorul altor optsprezece ca dânsele, pe care le-au înghiţit 
treptat apele sub luciul lor limpezit, din momentul când s'a 
rupt lanţul de zid sau de lemn, ce le uniau odinioară toate 
într'o singură şi uriaşă clădire. 

Dar ce alt a putut oare să fi fost aceă minunată clădire, 
dacă nu chiar podul cel mai presus de toate lăudat de în- 
treagă antichitatea, pe care î] aşternuse peste Istru, marele 
arhitect Apolodor din Damasc, ca să împlinească cugetarea 
măreaţă şi voinţa neînfrântă a gloriosului împărat, care, ur- 
cându-se pe tronul Romei, nu se mai jură altfel decât cu 
aceste cuvinte: «Să n'am parte dea vedeă Dacia redusă în 
provincie romană şi de a trece pe poduri, Dunărea şi Eu- 
fratul !» 22 f 


CERCETĂRI FĂCUTE Că într'adevăr acele ruine dela 
DE COMITELE DE MARSIOLI. Turnu-Severinului sunt chiar ale 
podului clădit de Traian pe 
timpul răsboaielor sale cu Dacii, faptul a fost mai întâi re- 
cunoscut şi dovedit de un bărbat eminent din secolul al 
xvil-lea, căruia ştiinţa îi datoreşte o frumoasă lucrare asupra 
râului nostru moştenesc, asupra Dunării. Comitele italian 
L. F. Marsigli, născut în Bolonia la 1658, a ajuns prin acti- 
vitatea, prin cunoştinţele şi prin capacitatea sa, la graduri 
înalte în armata austriacă. Pe la 1689, când Austria, purtând 
răsboiul cu Turcii izbutise a luă Nişul şi apoi Vidinul, Mar- 
sigli, însărcinat ca colonel de geniu să aşeze un pod de vase 
pe Dunăre, ca să poate trece oştirea în iernatic pe pământul 
Ţării Româneşti, studiè cu atenţiune toate localităţle împrej- 
muitoare şi-şi aţinti mai cu seamă luarea aminte asupra 
ruinelor dela Turnu-Severinului. El măsură, desemnă şi 
descrise cu deamăruntul toate rămăşiţele încă existente ale 
podului, precum şi orice alte antichităţi ale Dunării, şi întocmi 
din ele al doilea volum al colosalei publicaţiuni tipărită de 
dânsul la 1726, în şapte mari volume in-folio, sub titlul: 
Danubius Pannonico-mysicus, observationibus geographicis, 
astronomicis, hydrographicis, historicis, phisicis perlustratus. 


1 depe malul celălalt. 
2 Ammiani Marcellini rerum gestar. lib. XXIV, 3 ; în original şi textul latin. 

Tot în acel volum, printre alte multe monumente antice 
şi curiozităţi, veţi recunoaşte pe tabela 54, un pilastru fune- 
rariu sau cip, cippus, purtând aceste cuvinte, pe ici pe 
colea trunchiate : 


D. M. 
ANTON 
CALLIST 
VIXIT 
ANN. LX 
DIOGE 
MOSC 
CONIVGI 
D. M. 


adică: «Zeilor Mani ai Antoniei Calliste, care a trăit ani 
şasezeci, Diogen Moscu, a ridicat acest monument soţiei 
sale, celei plină de merite». 

Marsigli ne spune că el a descoperit această inscripțiune în 
curtea bisericii dela Cerneţi, în iarna anului 1689, când Mark- 
graful Ludovic de Baden şi generalul Hæusler, puind temeiu 
pe îngăduinţa foarte îndoioasă a lui Constantin Vodă Brânco- 
veanul, venise să-şi aşeze cuartierele de iarnă în judeţele de 
peste Olt. Astăzi n'aveţi, domnilor, decât să vă coboriţi aci jos, 
in sala unde stau grămădite monumentele lapidare ale mu- 
zeului nostru, şi veţi puteă constată înşivă exactitatea tran- 
scrierii anticarului italian. Răposatul Mihalache Ghica, după 
cum ne spune d-l Laurian, a transportat mai ‘nainte de 1843, 
acest monument în Bucureşti, unde cel puţin în ochii d-voastre, 
el trebuie să câştige mai mult preţ decât în ai gramaticilor şi 
cărturarilor români depe timpul voevodului Brâncoveanu. 

Sunt mulţumit că am putut îndeplini, deşi cam în mod 
incidental, o datorie către învățatul comite de Marsigli, pe 
care nu se cade ca noi, Dunărenii, să-l trecem cu vederea 
printre erudiţii din secolul al xvu-lea ; voiu mărgini însă cele 
ce am spus despre dânsul, adăugând numai că, după ce el 
a lucrat la delimitarea hotarelor noastre despre Banatul Te- 
mişoarei, apoi în anul 1703, a fost pe nedrept disgraţiat şi 
chiar degradat de împăratul Austriei, în urma nenorocitei 
predări a cetăţei Brisach din Alsacia, şi retrăgându-se la Mar- 
silia şi în fine în patria sa, la Bolonia, a trăit numai în ocu- 
paţiuni ştiinţifice, atât istorice şi geografice, cât matematice 
şi fizice, până la anul 1730, lăsând după sine un nume lăudat 
şi o întinsă corespondenţă cu învățații de prin diferite ţări. 

POZIŢIUNEA_ PODULUI Lui îi datorim dar priina constatare 
"LA T.-SEVERIN. serioasă a localităţii unde a fost con- 

RARI REZ SE struit podul pe Dunăre al lui Apolodor; 
dovezile produse de dânsul sunt destul de temeinice spre a 
nu lăsă îndoieli; cu toate acestea învățatul german dr. H, 
Francke din Wismar, care acum vreo treizeci şi mai bine de 
ani a tipărit o preţuită istorie a lui Traian !, bazându-se pe cal- 
cule greşite de Sulzer în măsuratoarea largimii Dunării la 
locul podului, a susţinut că a! lui Traian, aşezat, precum se 
ştie, pe stâlpi de piatră, a fost cladit lu Celei şi că cel dintre 
Cladova şi Severin este podul de lemn al lui Constantin cel 
Mare. Nu ştiu cum s'a făcut, de şi d-l Kogălniceanu, în istoria 
Țării Româneşti, scrisă de d-sa în limba franceză, a alunecat 
pe priporul acestei erori. Răul este că astfel, mai ales pe che- 
zăşia unei autorităţi locale, neîntemciatele presupuneri ale lui 
Sulzer şi-au făcut pârtie în public, şi alţi istorici străini, tot 
cu aşă slabe cuvinte ca şi ale lui Francke, au căutat nu numai 
să așeze podul cel cu stâlpii de lemn acolo unde ruinele din 
apă sunt învederat de zidărie, ci chiar să facă loc trecătoarei 
lui Traian, cu câtevă kilometre mai în sus de Ruşava, în 
dreptul Ogradinei, unde pe malul sârbesc este o mare şi 
frumoasă inscripțiune antică, constatând că Traian, de trei 
ori consul, adică la anul 100 după Hr., a surpat stâncile şi 
a înstrunat pâraiele, ca să deschidă o cale pe malul drept al 
Dunării — montibus excisis, amnibus superatis, viam fecit — 
iar nu deloc ca să facă pe acolo pod stătător peste apă. 

Podul lui Traian rămâne dar fără îndoeală acela ale că- 
rui ruine se văd sub Turnu-Severinului, şi care în vechime 
se porniă din cetatea Egeta, depe malul drept, ca să răs- 
pundă dincolo, la o altă localitate între Zernes şi Drobetis, 
a cărui numire nu se poate încă determină cu preciziune. 
Este de prisos a se mai împotrivi cinevă evidenţei, sub za- 
darnicul cuvânt că la acel loc matca râului nu este prăpăs- 
tioasă şi aşternută cu pământ tinos, cum pretinde Dion Cassiu. 
Cât despre măsurătoarea distanţei dela un mal la altul, dată 
de acest istoric, adică de douăzeci şi una de ori 170 picioare, 
ceeace face cu totul 3570 picioare, aceasta a fost constatată, 
cu foarte neinsemnate diferenţe şi de comitele Marsigli şi de 
alţi exploratori mult mai noi. 


1 Dr, H. Francke, Zur Geschichte Trajan's und seiner Zeitgenossen 
2-te Ausgabe, Leipzig, 1840. 

CONSTATĂRI MODERNE. Şi 'n adevăr, fiindcă vorbirăm aşă 
mult despre starea actuală a ruinelor, 
să nu uit a face menţiune despre un fapt de cea mai mare 
importanţă, privitor la rămăşiţele antice din faţa Severinului. 
Din toată inima aş fi dorit, domnilor, ca acest fapt să fie 
săpăturile făcute în mai multe rânduri cu autorizaţiunea şi 
spesele ministerului nostru; dar, trebuie să mărturisesc, că 
citind şi recitind raporturile cari s'au scris şi s'au tipărit prin 
ziare asupra exploraţiunilor executate până acum fără, şir nici 
sistemă la Severin, am rămas numai cu întrebarea încă ne- 
deslegată : «La ce vor fi bune cercetările arheologice, făcute 
în mod aşă de empiric şi aşă de fantastic?» Păcat de parale! 
şi mai ales, păcat de bietele ruine, scormonite fără de nici un 
spor pentru ştiinţă! 

Fără de nici o cheltuială insă, întâmplarea a adus rezultate 
cu mult mai fructuoase. Acum şasesprezece ani, în luna ia- 
nvarie 1858, apele Dunării au scăzut în mod cu totul ex- 
cepțional; în ziua de 15 ale lunei, ele fiind cu 1’, 4” mai 
prejos de O la nivelul din Ruşava, lăsară să se vază în albia 
râului şasesprezece stâlpi de zidărie, pe cari cercetându-i se 
găsiră construiți, ca şi capetele podului dela maluri, cu pie- 
troaie şi cu mocirla de ciment roman, şi căptuşiţi cu cărămidă 
mare pătrată; ei erau spaţiaţi într'astfel d'alatul râului, încât 
locul unde lipsiau dintr'inşii patru, spre a se face douăzeci 
cu totul, eră acoperit de o insulă care pesemne potmolise 
pe aceia. 

Un inginer militar din Ruşava şi un conductor de clădiri 
al companiei vapoarelor din Turnu-Severinului făcură măsu- 
rători şi exploraţiuni minuţioase. Ei dovediră în interiorul 
zidăriei nu numai găuri regulat dispuse, in cari fusese aşezate 
bârne încrucişate, dar încă aflară şi câtevă crâmpeie de lemn 
de stejar; cărămizile cari acoperiau stâlpii purtau mărcile a 
trei diferite cohorte auxiliare din a xui-lea legiune Gemenä, 
cari negreşit au fost întrebuințate la lucrarea podului. Din 
acele cărămizi avem şi noi în muzeul nostru naţional. 

Pe temeiul constatărilor făcute la faţa locului în iarna anului 
1850, profesorul Aschbach a publicat în Viena o monografie 
foarte interesantă şi detaliată asupra podului de piatră al lui 
Traian depe Dunăre, ! în care ela desbătut toate chestiunile 
istorice, topografice şi tehnice, atingătoare de această însem- 
nată construcţiune. 


1 Prof. Dr. Aschbach, Ueber Trajan steinerne Donaubriici:e, Wien, 1558. 

Dar socotesc că e timpul să ne întoarcem la Fabretti; sunteţi 
în drept, domnilor, a mă. acuză că am colindat secolii şi ţă- 
rile cu cercetări asupra podului lui Traian şi am lăsat cu 
totul în laturi pe autorul Sintagmei despre columna Traiană. 
Dânsul, cu toate acestea, ne-a adus la podul depe Dunăre; 
se cuvine dar să-i facem loc, ca să-şi dea şi el părerile asu- 
pra lui. 


LUCRĂRI DE LEMN LA POD. Mai întâi însă cată să ve- 
O dem în ce mod Bellori, în no- 
titele sale, a amplificat pe Chacon. lată dar cum el se exprimă 
la $ 259, având dinaintea ochilor desemnele cu mult perfec- 
ționate ale lui P. S. Bartoli şi neputând prin urmare tăgădui, 
depe structura învederată a podului, la stampa 7», că arcu- 
rile bolților cari uniau stâlpii sunt formate de nişte întreite 
cercuri de lemn, legate între sine cu stinghii, bătute cu pi- 
roane la încheieturi şi proptite în capul stâlpilor pe nişte 
căpriori împărechiate, asemenea de lemn. Bellori zice însă 
cele ce urmează: 


«Dion descrie acest pod ca o clădire minunată, cu 20 stâlpi de mar- 
moră patrata, 'nalţi de 150 picioare, osebit de temelii, largi de 60şi de- 
părtaţi intre sine de 170 picioare, cari stâlpi erau uniţi prin arcuri; 
lucrare de necrezut, căci din cauza adâncimii şi a iuţelii lor, apele nu 
iertau acolo nici o clădire, nici se puteau abate. Podul înălţat aci de 
Traian a fost cu totul de marmoră, împreună cu arcurile lui ; iar cel pe 
care îl vedem e făcut cu bârne de lemn şi numai cu stâlpii de piatră, 
poate pentru necesitatea grabnică de a trece pe dânsul». 


Aci Fabretti se face Dunăre de mânie, fiindcă ageamiul 
explicator, «novitius interpres», a cutezat a zice că podul a 
fost cu totul de piatră împreună şi cu arcurile lui. «Chiar 
de l-aş fi văzut de piatră, zice el, eu tot de lemn l-aş fi 
crezut; dar arătându-se învederat că eră de lemn, a tre- 
buit ca prinir'o minune să-l prefacă în piatră». Apoi, luând 
în cercetare cu deamăruntul structura stâlpilor de zidărie, 
el arată că au trebuit să aibă o formă exagonală, ale cărei 
unghiuri ascuţite, puse în lungul apei, despicau mai cu în- 
lesnire valurile şi lăsau dela muchia extremă a unui stâlp 
până la a celui următor, o distanță de 170 picioare, pe când între 
păreţii laterali ai pilastrilor rămânea un spaţiu numai de 110 
picioare. Spre a intemeiă şi mai tare măsurătorile sale şi spre 
a explică modul de construcţiune al acestor zidării făcute în 
apă, el aduce mărturia însemnată a unui vestit mecanic şi 
constructor hidraulic grec din secolul al Xxu-lea, patriciul Theofil, 

a cărui scriere asupra podului înălţat pe Dunăre de Apolodor 
s'a păstrat în analele versificate ale cronicarului „bizantin 
Tzetzes, intitulate Chiliadele. Theofil luase indicaţiunile tehnice 
şi dimensiunile chiar din descrierea compusă de însuşi Apo- 
lodor, făcătorul podului, «gefyrergastes», descriere despre care 
face menţiune şi Procopiu din Cesarea, istoricul împăra- 
tului Justinian, în opera sa De edificii, unde vorbeşte de nă- 
ruirea în apă a podului de piatră din vecinătatea castelelor 
dunărene Zanes şi Pontes. 

Fabretti, completând prin aşă puternice documente însem- 
nările mai puţin lămurite ale lui Dion Cassiu, constată că 
numai stâlpii erau făcuţi de zidărie şi ca spre a-i construi, 
s'au întrebuințat nişte mari cutii de tălpoae, «kivotion», înţe- 
penite pe dinlăuntru cu bârne încrucişate, în cari s'au turnat 
bolovani de piatră şi de acel ciment nedestructibil, pe care 
Romanii ştiau açà de bine a-l plămădi. Astfel stâlpii s'au înălţat 
d'asupra apei mai presus de orice creştere a râului, înfrun- 
tând toată volbura lui impetuoasă; iar d'asupra lor, peste spa- 
tiul ce-i despărţiă, s'au desvoltat bolți construite cu grinzi, 
dispuse în întreite arcuri teşite. Dovada acestui fapt, Fabretti 
o găseşte nu numai în posibilitatea raţională a unei asemenea 
construcţiuni, nu numai în desemnul foarte clar şi desluşit ab 
baso-reliefului depe columnă, dar încă şi în tipul unei me- 
dalii a lui Traian, pe care el o văzuse în colecţiunea reginei 
Cristina de Svedia şi în care el recunoscuse podul depe Du- 
năre, reprezentat pentru înlesnirea gravorului printr'o sin- 
gură din ale sale boli, sprijinită pe doi pilastri monumen- 
tali la ambele căpătâie. 

Aceă medalie mare de bronz merită să ne oprească un 
moment. Muzeul nostru o posede, într'o mare şi frumoasă 
colecţiune de două sute cincizeci şi cinci bucăţi de aur, argint 
şi bronz, toate relative la domnia lui Traian, care la anul 
1870 s'a cumpărat dela d-l C. Bolliac şi care conţine o serie 
aproape completă pentru istoria monetară a marelui împărat. 
Multe din aceste preţioase documente numarii! sunt adunate 
din Dacia şi câtevă sunt, pare-ni-se, încă inedite. 

Bronzul de care vorbim acum mai în special poartă pe 
o față bustul lui Traian încununat cu lauri şi împrejuru-i 
legenda următoare: IMP. CAES. NERVAE TRAIANO AVG. GER. DAC. 
P. M. TR. P. COS. V. P. P.; pe revers este figurat întreitul arc 
de lemn, care reprezentă podul pe Dunăre şi care de ambele 
părţi se reazimă pe câte un stâlp cu turn şi poartă, având 


1 monetare, 

d'asupra câte trei statue. Sub pod este o luntre plutind pe 
valuri. In jurul acestora se citeşte: S. P. Q. R. OPTIMO PRIN- 
CIPI. S. C. t 

Acì găsim chiar data clădirii podului; e al v-lea consulat 
al lui Traian, adică anul 857 dela clădirea Romei, 104 dela 
Hr., în fine anul care desparte întâiul răsboiu dacic de 
al doilea. Traian utilizase intervalul de pace spre a construi 
aceà minune. 

Acum să mai dăm încă odată cuvântul lui Dion Cassiu, 
care, să nu uitaţi, domnilor, a scris întinsa sa istorie a Ro- 
manilor, cam pe la :anul 200 după Hr.:? 


DISTRUCŢIUNEA PODULUI, «Din astfel de lucrari se dovedesc înal- 
tele cugetări ale lui Traian; iar nouă, podul 


lui nu ne inai este de nici un folos, caci nu mai Sunt decât nişte stâlpi, 
ne mai având trecătoare deasupra lor, pare că nar îi fost facut cu alt 
scop decât numai spre a dovedi că nu este nimic pe lume care să nu 
poată fi îndeplinit de firea omenească. In adevar Traian, bănuind că pe 
când Dunărea ar fi îngheţată, s'ar puteă ca Romanii de dincolo să fie 
atacați în răsboiu, făcii acel pod ca să poată trece mai lesne pe dânsul 
oştirile sale. Dar din contra, Adrian, temându-se ca nu cumvă barbarii, 
după ce vor înfrânge strejile podului, să gasească pe dânsul o trecătoare 
lesnicioasă în Mesia, puse sa-i scoată construcţiunea depe d'asupra». 3 


Fabrett icrede că aceà construcțiune egretie (?) nu poate să fi 
fost altcevà decât bolțile şi podeala de lemn, pe cari Adrian 
puse să le. ridice, lăsând în prelargul râului numai stâlpii de 
zidărie expuşi la vânturi, la valuri şi la ploi, osândiți a se 
surpà cu timpul din înălțimile lor. Astfel peste câtevă sute 
de ani abiă au mai rămas, ca martori neînlăturaţi ai mărimii 
lui Traian şi ca chezaşi ai legământului etern ce uneşte pă- 
mântul Daciei cu colonii romani veniţi de decindea 4, au rămas, 
zicem, la lumina cerului, acele două căpătâie ruinate ale po- 
dului pe ambele maluri opuse, iar tăinuite sub ape crâm- 
peiele celorlalţi optsprezece pilastri de mult înecaţi în adânc! 

Ştiinţa aşă de variată a lui Fabretti a provocat, domnilor, 
pe nesimţite, desvoltările cu cari m'am întins aci asupra unui 


1 «Impăratului Cesarului Nerva Traian, Augustului, Germanicului, 
Dacicului, Pontificelui-Maxim, însărcinatului cu a Tribunilor putere, 
consulului pentru a V oară, Părintelui Patriei. — Senatul şi Poporul 
Roman, optimului Principe prin Senatus-Consulte. 

2 Dioni Cassii istor. Roman. lib. LXVII, 13. 

3 În original şi textul elen. 

4 de peste Dunăre. 


198 AL, I, ODOBESCU 


punct de arheologie naţională, atins de anticarul nostru cu 
o perfectă intuiţiune a faptelor, pe cari cercetări posterioare 
le-au adeverit la faţa locului, Aş puteă să grămădesc în lauda 
lui numeroase alte exemple de acelaş fel; dar vam promis 
că în jurul său voiu face astăzi loc celor mai fruntaşi dintre 
anticarii, contimporanii lui, 


TABLA ILIACĂ. Deaceea, drept mijloc de transiţiune şi 

pentru ca să nu ne luăm ziua bună prea 
fără veste dela supărăciosul Fabretti, daţi-mi voie a vă aduce 
aminte că printre scrierile lui de erudiţiiine am prenumărat 
şi o disertațiune asupra baso-reliefului antic numit Tabla 
iliacă, lucrare pe care el a anexat-o la volumul Sintagmei, 
ca un corolariu desvoltător al mai multor locuri din aceă 
carte, în care el explicase scenele sculptate pe columna 
Traiană, prin scene depe citata tablă, 

Denumirea acestei vestite anaglife v'a şi făcut să înţelegeţi 
că ea este relativă la cetatea Ilion sau Troia şi poate că veţi 
fi şi bănuit că dânsa reprezentă întâmplările epice ale acelei 
pierdute cetăţi, căreia nemuritorul Omer i-a asigurat o glorioasă 
şi eternă amintire, 


STUDIILE In acest caz nu v'aţi amăgit, 
OMERICE ÎN ANTICHITATE. titlu! disertaţiunii lui Fabretti con- 
C L firmà aceasta; el este: Explicatio 
veteris tabellæ anaglyphæ Homeri Iliadem atque ex Stesi- 
choro, Arctino et Lesche Ilii excidium continens, 

Nu este nici loc aci; nici necesitate de a vă vorbi despre 
însemnătatea literară şi despre marea înrâurire ce au avut 
asupra literelor antice, ba şi chiar asupra celor moderne, 
poemele omerice, D-voastră ştiţi neapărat cu câtă îngrijire 
Elenii, din toate epocele şi din toate părţile, s'au ocupat de 
a adună, de a controlă, de a transcrie, de a studiă şi de a 
explică versurile atribuite nemuritorului părinte al poeziei şi 
chiar ale altor mulţi, cari pe trepte mai inferioare au povestit 
în poeme epice faptele eroilor primitivi ai Eladei, şi au com- 
pletat aceà adunare de fabule poetice şi de întâmplări reale 
cari întocmiau seria de opere numită Cic/u/ epic, Ştiţi ne- 
greşit cum sub tirania inteligentă a lui Pisistrat în Atena 
au lucrat diascevastii, spre a alege, a orândui şi a redactă 
cele mai veridice tradiţiuni orale ale rapsozilor sau cântăre- 
ților omerizi ; cum anticele cetăţi greceşti se întreceau care 
de care să aibă o ediţiune mai completă şi mai corectă a 

operelor lui Omer, ediţiuni cari se numiau politice, adică 
proprietăţi municipale ale oraşelor ; cum însuși filozoful Aris- 
totele s'a ocupat a face ọ recensiune a divinului poet, pe care 
Alexandru-cel- Mare o purtà pretutindeni cu sine, închisa într'o 
preţioasa lădiţă luată din tezaurul persic al lui Dariu, şi din 
care cauză aceă recensiune s'a şi zis, «e ektou narthekos»; 
cum apoi erudiţi din Alexandria Egiptului, dintre cari răsare 
mai presus de toţi ilustrul Aristarh, modelul criticilor, au 
făcut compunerilor omerice şi în genere intregului ciclu epic, 
felurite îndreptări sau dior/hose, şi le-au explicat, le-au inter- 
pretat, le-au completat şi le-au comentat în tot felul; cum 
iarăş cărturarii mai noi ai Bizanţiului, meditând asupra acelor 
poeme seculare le-au înzestrat cu voluminoase note sau 
sckholii, printre cari mai cu seamă ne sunt şi nouă azi de mare 
ajutor ale episcopului creştin Eustatiu Tesalonicul din secolul 
al Xxu-lea; cum în fine toată activitatea elenă şi romană s'a 
adăpat d'alungul secolilor, cu versurile lui Omer şi, putem 
zice, s'a închinat în numele lui. 

Dar ce să mai zic? Studiul lui Omer erà în vechime o 
porţiune esenţială a învăţământului public, o necesitate ne- 
înlăturată a educaţiunii oricărui om cult; el eră considerat 
ca mijlocul cel mai nimerit spre a formă şi a desvoltă spi- 
ritul, gustul şi inima tinerimii; deaceea şi Platon, când în 
visurile sale politice se cearcă a închipui o societate de oa- 
meni fără de patimi, fără de slăbiciuni, pe ale căror suflete 
nimic să nu vină a le înmuiă, el nu cutează să depărteze 
dintr'însa pe sfinţitul, pe minunatul, pe răpitorul Omer, «ieron 
kai thaumaston kai edyn andra», atât eră de mare respectul 
ce inspiră anticul rapsod! — decât răspândind profumuri şi 
depuind cunune pe capul său venerat, «myron kata tes ke- 
fales latahcantes kai erio stepsantes». ! 

In genere, toţi scriitorii antici atestă marele rol ce se da 
poemelor omerice în instrucţiunea junimii ; filozofii, grama- 
ticii, oratorii şi sofiştii vorbiau necontenit de dânsele şi din 
ele scoteau învăţăminte de tot felul. In toate localităţile unde 
trăiau Greci, şi mai târziu chiar şi în Italia antică, în Galia 
şi aiurea, au existat şcoale omerice, unde, prin felurimi de 
metoade se studiau şi cuprinsul şi esenţa nemuritoarelor 
epopei ale lui Omer. Tot astfel la epoce mai apropiate de 
noi, cetăţile italiane înfiinţară catedre speciale pentru citirea 


l Platonis de Republica lib. un, $ 398. 

şi comentarea Divinei Comedii a lui Dante; mai mulți ar- 
tişti din timpul Renaşterii se cercară să reprezente prin ta- 
beluri picturale, dispoziţiunile generale şi scenele episodice ale 
nenumăratelor regiuni şi cercuri, prin cari poetul florentin se 
strecurase colindând pe rând, în întreita sa viziune profetică, 
Infernul, Purgatoriul şi Paradisul. 


DESCRIEREA „TABLEI ILIACE“. De o idee analogă cu a pic- 
Zooo a torilor danteşti pare a fi fost 
inspirat sculptorul omeric care a lucrat la Tabla iliacă, des- 
crisă şi explicată de Fabretti. Ai zice că ea a fost o tabelă 
mnemonică, destinată a'se aşterne pe păreţii unei clase ome- 
rice, pentru ca şcolarii să-şi întipărească în memorie ordonanța 
şi faptele poetice cuprinse nu numai în Iliada lui Omer, ci 
şi în alte poeme cari completează ciclul epic al Troiei. 

Această presupunere pare mai cu seamă a fi confirmată 
printr'o inscriptiune, trunchiată la început, care străbate de-a 
curmezişul toată tabla; ea zice: « . . . învaţa frumoasa în- 
tocmire a lui Omer, pentru ca instruindu-te să capeţi măsura 
întregii înțelepciuni». 


«.. OREON MATHE TAXIN OMEROU OFRA DAEIS PASES 
METRON EHES SOFIAS» 


Dar, să vă spuiu, domnilor, cât se va putea mai pe scurt, 
în ce consistă aceă tabelă sculpturală. Proporţiunile îi sunt 
mici (12 degete nălţime, 14 lărgime); ea nu pare a îi de piatră, 
ci de o migmă! foarte tare şi solidă, despre care Vitruviu 
spune că eră întrebuințată la tencuielile ce aveau a se orna- 
mentă cu reliefuri. Din ea ne lipseşte toată laturea dreaptă. 
Tabelul din centru, mai lat decât părţile lăturașe, reprezentă 
cetatea Troiei cu zidurile ei de împrejmuire, şi intr'insa, pe 
trei planuri superpuse, se văd luptele ce au determinat în- 
vingerea Troienilor; sus e calul de lemn al Elenilor, «dou- 
reos ippos» şi scenele de măcel cari au însoţit imediat no- 
rocita stratagemă a Grecilor; mai jos, uciderea lui Priam în 
porticele palatului său de lângă templul Afroditei; iar dede- 
subt, reprezentarea faptelor lui Enea şi mai ales la mijloc, 
ca un obiect principal al întregii compuneri, se vede eroul 
strămoş al neamului roman, ieşind pe poarta cetăţii, cu tatăl 


l ciment. 

său Anchise, purtător al zeilor Penaţi, pe umeri, cu fiul său 
Ascaniu de mână, câte şi trei călăuziţi de zeul Ermes sau 
Mercur. 

Această ultimă scenă, pusă oarecum mai în evidenţă, a 
făcut pe Fabretti să presupună că monumentul, fiind lucrat 
cu specială intenţiune pentru Romani, a avut în vedere şi 
poema latină a lui Virgiliu ; cu toate acestea, dedesubtul men- 
ționatului tabel stau scrise numai cuvintele: «lliou persis kata 
Stesihoron». Se vede dar că artistul înfăţişase aci ruinarea 
ionului, astfel cum o descrisese poetul elen Stesihor, în 
epopea sa acum pierduta. 

Poate că această reprezentare plină de animaţiune a fost 
şi ea o reminiscență mai mult sau mai puţin fidelă a vre- 
unui din tabelele picturale lucrate de marii artişti Polygnot, 
Cleant sau Teodor, cari toţi au ilustrat cu penelul lor ace- 
leaşi scene de destrucţiune. 

Mai jos însă de titlul prădării llionului, dar tot în spaţiul 
mijlociu al Tablei iliace, sunt alte patru scene privitoare la 
evenimente troiane, relatate în următoarele poeme, cari acolo 
stau indicate anume: /liada de Omer, Æthiopida depe Arc- 
tinu din Milet, şi iada numită cea mică depe Lesches din 
Pyrrea. 

Aceă parte centrală eră cuprinsă între doi stâlpi figuraţi, 
pe cari s'a înscris un istoric prescurtat al întâmplărilor înfă- 
țişate în tot tabelul; apoi d'asupra mai este o bandă îngustă 
de mici sculpturi, şi dedesubt, alte două bande superpuse; 
iar de două părţi, dincolo de columnele scrise, erau câte 
douăsprezece bande mai scurte, dispuse una peste alta, în- 
făţişând fiecare câte una sau mai multe scene din poemele 
ciclice. Am mai spus că toată partea din dreapta, împreună 
şi cu stâlpul ei, lipseşte; se vede că aceea conţineă repre- 
zentarea plastică a unsprezece din primele cânturi ale Iliadei, 
căci pe partea stângă, încă existentă, se văd, aşezate de jos 
în sus şi însemnate prin literele elene cari erau afectate dife- 
Titelor rapsodii ale poemei, scenele principaie din cânturile 
al X-lea, N, până la al xxıv-lea, 9. Titlurile rapsodiilor şi 
numele proprii ale indivizilor şi ale monumentelor figurate, 
sunt gravate dedesubt, la fiecare scenă; astfel, bunăoară, 
luând in cercetare banda cea de d'asupra compartimentului 
central, găsim într'insa scenele primului cânt al Iliadei: templul 
lui Apolon Sminteu, «ieron Apollonus Smintheus», şi pe 
preotul său Hrises, «Hryses», sacrificându-i victime; oamenii 
şi cânii murind de ciumă, «loimos» ; Calhas, «Kaihas», invo- 

când pe zei; «Agamemnon», certându-se cu Ahile, «Ahil- 
leus», dinaintea lui Nestor, «Nestor» şi a altor căpetenii; zeița 
Minerva, «Athena» oprind pe agerul Ahile de a lovi cu paloşul 
pe regele Aheilor; Ulise ducând ecatomba zeului, «Odis- 
seus ten elkatomben to theo agon», şi înapoind pe Hriseida, 
«Hryseis», tatălui său ; în fine zeiţa Tetis, «Thetes», îngenu- 
chind dinaintea lui Joe. 

lată dar pe o îngustă bandă de vreo 20 centimetri, ornată 
cu două temple şi altare şi cu douăzeci şi una de figuri în 
diferite poziţiuni, osebit de vitele sacrificiilor şi de cânii ciu- 
maţi, iată un rezumat aproape complet al primului cânt al 
Iliadei, începând dela invocaţiunea amăritului preot şi părinte 
Hrises: 


Ascultă-mă tu, care ai arc de argint, care ocrotești Hrisa şi sfinţita 
Killa şi care domneşti cu putere în Tenedos, Apolone Sminteule 1...» t 


şi până la momentul suprem, când, înduplecat de rugumintele 
şi de plânsorile galeşei Tetide, prea puternicul Joe, gră- 
măditorul de nori, 


«vorbi, şi tot deodată fiul timpului clipi spre aprobare din negrele-i 
sprâncene, şi pletele piu mule ale zeului fâlfâiră pe nemuritorul său 
creştet ; iar întinsul Olimp se cutremură cu totul». 2 


Dacă vă citez versuri din Omer, domnilor, eu nu fac alta 
decât să urmez metodul de explicaţiune pe care Fabretti l-a 
întins asupra întregului monument. Eu însă mă voiu mul- 
țumi deocamdată cu ceeace am zis pe scurt despre cântul 
şi banda întâia, lăsând ca d-voastre să completaţi, dacă veţi 
voi, studiul numeroaselor scene şi inscripţiuni depe Tabla 
iliacă. 


LAURENŢIU BEGER. Ceeace am încă a vă mai spune despre 

dânsa este că în urma lui labretti şi pro- 
fitând de ale lui elucidări, un anticar şi numismat german 
din aceeaş epocă, Laurent Beger (născut în Heidelberg la 
1653 şi răposat in Berlin la 1705), meritosul bibliotecar şi 
oficiosul curtean al electorului palatin de Brandenburg, Carol 
Ludovic, a restituit depe această tabelă sculptată, într'o scriere 
arheologică, istoria răsboaielor şi a căderii Troiei. Acestui 
bărbat — fie constatat cam în treacăt —ii datoreşte Berlinul, 


1 In original şi textul elen; 2 Idem. 

atunci încă foarte înstrăinat de arheologie, întocmirea şi des- 
crierea primelor sale colecţiuni anticare şi bibliografice. Ştiinţa 
încă foarte italiană a antichităţilor începeă depe atunci a-şi 
face cuiburi statornice prin tările Nordului. 

Dar să nu ne depărtăm încă cu totul de Tabla iliacă a lui 
Fabretti. Altele analoge, cu scene din Odisea şi din ciclul 
lui Ercule sau Eracle, s'au mai găsit în urmă şi au înavuţit 
muzeele cu .asemenea tabele epice, cărora li se ziceă poate 
în vechime «pinakes kykhkoi». In orice caz, cea mai întâi 
cunoscută şi cea mai importantă din ele, adică Tabla iliacă, 
relativă la ciclul Troian sau «Troikos», după cum stă scris pe 
dânsa, aceea care astăzi face parte din colecţiunile Capito- 
liului, a fost descoperită, depe spusa lui Fabretti, nu departe 
de Albano, pe calea Appia, la locul numit Bovilla (iar astăzi 
alle Frattochie), unde se ştie că împăratul Claudiu, mare ad- 
mirator al lui Omer, aveă o casă de ţară, in agro Ferentino. 

Dar tot acolo se aflase şi un alt monument sculptural cu 
caracter omeric, pe care pentru mai multe cuvinte se cade 
să-l alăturăm pe lângă faimoasa Tablă iliacă din Muzeul ca- 
pitolin. 

E şi acesta un baso-relief pe stuc sau tencueală de mar- 
moră, care din palatul principilor romani Colonna a trecut în 
preţioasa colecţiune a englezului Towneley, cu care la 1819 
s'a înavuţit foarte mult Muzeul britanic din Londra. 


APOTEOZA LUI OMER. Dar încă din secolul al xvi-lea, 
această curioasă tablă, interesantă atât 
prin subiectul ce reprezentă cât şi prin meritul artistic al sculp- 
turilor sale, a atras asupră-i atenţiunea unui foarte mare număr 
de anticari şi de arheologi. Insăşi numirea de Apofeoza lui 
Omer, ce cu drept cuvânt i s'a dat, ar explică deajuns viul 
interes ce ea a inspirat tuturor încă dela descoperirea ei; şi 
în adevăr, a numi pe toţi câţi au tratat despre dânsa, ar fi 
ca şi a face nomenclatura aproape completă a autorilor cari 
s'au ocupat cu descrierea şi interpretarea antichităţilor greco- 
romane în cei din urmă trei secoli. 


PĂRINTELE ATANASIU KIRCHER. Vom alege dar numai pe 

cei mai de frunte şi, fără, 
chiar de a menţionă pe arheologii moderni, vom numi, din 
epoca de care ne ocupăm, mai întâi pe cel mai vechiu dintre 
toţi, pe vestitul călugur iezuit părintele Atanasiu Kircher, una 
din fizionomiile cele mai originale dintre învăjaţii secolului; 

apoi pe cunoscutul nostru Fabretti, care a explicat şi a lä- 
murit mai multe amănunte anticare din Apoteoza lui Omer 
in disertaţiunea sa despre Tabla iliacă; în fine pe învățatul 
olandez Gisbert Cuper, care sub titlul de Apotheosis vel con- 
secratio Homeri, sive lapis antiquissimus in quo poetarum 
principis Homeri consecratio sculpta est, a tipărit la 1683, 
cartea cea mai întinsă şi mai desvoltată asupra aceste materii. 

Lăsăm deocamdată la o parte pe numismatul Ezechiel 
Spanheim şi pe criticul Gronovius, despre cari voiu aveă a vă 
vorbi cu alte ocaziuni, precum şi pe alţii mai puţin arătoşi; 
dar crez că ar fi o nedreptate să trec cu totul cu vederea 
numele lui Schott, consilierul, bibliotecarul şi anticarul regelui 
Frederic cel Mare al Prusiei, care şi dânsul la 1714 a dat 
o nouă explicaţiune a Apoteozei lui Omer, rezumând pe ale 
tuturor predecesorilor săi. 


STIINTA, INVENŢIUNILE Stau la îndoială în această gră- 
ŞI ORIGINALITĂŢILE LUI, Mădire de notițe bibliografice, dacă 
=T vă voiu vorbi acum îndată mai pe 
larg despre minunatul iezuit pater A. Kircher, căci acest curios 
personagiu, într'o vieaţă de aproape 80 de ani, a desvoltat 
o activitate aşă de necurmată, aşă de multiformă, aşă de 
stranie, încât mai în toate ramurile de ştiinţă explorate sau 
descoperite pe timpul său, el s'a semnalat prin cercetări, prin 
scrieri şi prin invenţiuni, dacă nu totdeauna folositoare, cel 
puţin în totdeauna originale, Anticar şi matematic, teolog şi 
fizic, orientalist şi mecanic, filolog şi chimic, medic şi astrolog, 
magnetizor şi nu mai ştiu ce, el a elucubrat, a redactat şi 
a publicat în vieaţa lui atâtea, încât altul cu greu ar puteă 
să le citească toate d'arândul, fără de a încercă oarecare ame- 
țeală sau confuziune în intelectul său. Numai enunţarea titiu- 
rilor ce el a pus pe poarta cărţilor sale e un kaleidoscop 
în care se ivesc sub formele cele mai stranii şi mai sclipi- 
toare, toate cunoştinţele reale şi ipotetice ale omenirii. E 
minune a vedeă câte a ştiut iscusitul Kircher, câte a presimţit, 
câte a inventat; dar totdeodată e curios lucru a constată 
cum această vastă şi neastâmpărată inteligență eră pururea 
gata a alunecă pe luciul nesigur al închipuirilor deşarte. 

In cercul ştiinţelor de calcul şi ale naturii, el căută neîn- 
“cetat procederi mecanice de dovedire şi inventă tot felul de . 
instrumente ştiinţifice: când nişte oglinde sau specula, des- 
tinate a rezolvă problemele sferei, ale calendarului ale astro- 
logiei şi chiar ale cabalei; când un panfometru, care a şi 

rămas în uzul practic al geometrilor; când o altă maşină, 
numită organum mathematicum, prin care să se execute de 
sine toate operaţiunile de calcul. Totuş, pe d'asupra acestora 
şi destinată la uzuri mai puţin transcendentale, adâncul nostru 
erudit scorni şi aceă jucărie de lumini şi de umbre ce se 
chiamă /anterna magică sau comedia pe părete, care de sigur 
v'a vesdlit adesca în copilărie, fără ca nici unul din d-voastre 
să fi şut ca are a mulţumi de petrecere doctului pater 
Kircher din secolul al xvir-lea. 

In arheologie, învaţatul nostru fu însă el însuşi straşnic 
amagit de unbre pe parcţi. Intâmplarea îl adusese în Roma. 

Dar am uitat să vă spun, domnilor, că Atanasiu Kircher 
eră născut la Giessen în Saxonia, la anul 1602, că studiase 
în colegiul iezuişilor din Fulda, intrase în compania lor şi 
până lu anul 1635 profesase ştiinţele şi literele în diferite 
oraşe ale Germaniei renane; atunci chemat fiind în Viena, 
el se îniburcase pe la Marsilia, din cauza răsboaielor lui Gustav 
Adolf. O furtună aruncase vasul în portul Civitn-Vechia; 
fireşte, naufragiatul se duse să caute adăpost şi repaus în 
Roma; îi prinse bine, se vede, căci el rămase acolo până la 
starşitul zilelor sale (1680), comod instalat în Colcgiul Roman 
al iezuiţiior, unde numele lui e şi până acum însemnat pe 
una din cele mai interesante colecţiuni de antichităţi şi de 
instrumente de preciziune, pe cari el începuse a le adună. 


EGIPTOMANIA. In Roma, în holda bogată a antichităţilor, 
neadormitul investigator nu j uteă să nu devie 
anticar; dar dintre toate rămăşiţele antice ale universalei ce- 
tăţi, spiritul ciudat croit al lui Kircher trebui să se acaţe de 
cele mai puţin explorate, de cele mai enigmâtice. leroglifele 
depe obeliscul lui Calligula, pe care papa Sixtu al v-lea îl 
restabilise pe măreaţa piaţă a S-tului Petru, îl preocupau de 
demult; el îşi împrospătă memoria cu tot ceeace autorii eleni 
şi latini spusese despre istoria, ştiinţele, religiunea şi limba 
vechilor Egipteni ; studiè şi compară mult-puţinele monumente 
ce se aflau pe atunci pripăşite în Roma, şi cu puţin dela 
sine înjghebă o exegesă fantastică a ieroglifelor, o ştiinţă 
universală a Egiptului, pe care o expuse în mai multe opere 
şi mai cu seamă în voluminosul tratat ce poartă emfaticul 
titlu de CEdipus ægyptiacus, hoc est universalis doctrince 
hieroglyphica instauratio, Roma, 1652—1655. 
Dupa o aşă pompoasă afirmare a omniştiinţei sale iero- 
glifice, mai este oare trebuinţă să adaugem ca corolarii ale 

operei principale, cartea despre Obelisci din 1650, şi cea 
num'tă Sphinx mystagoga din 1676? Kircher se declarase 
în faţa lumii, Edipul tuturor sfinxilor ierogilifici ; obeliscii, cu 
tăinuitele lor semne şi chipuri scripturale, nu mai aveau mis- 
tere pentru închipuirea lui; el ajunsese a se încredinţă însuşi 
că citeşte pe ele ca într'un ceaslov. Ba şi mai mult! izbutise 
a descoperi greşeli în ortografia ieroglifică a obeliscului Pam- 
filian depe piaţa Navona. 

Acum, ca să vă dau o idee lămurită despre natura cu 
totul iluzorie a cunoştinţelor egiptologice ale înfocatului an- 
ticar, vă voiu spune numai un fapt; într'o grupă ieroglifică 
depe acelaş. obelisc Pamfilian, grupă în care ştiinţa modernă 
a recunoscut, în mod necontestabil, unicul cuvânt egiptean 
ce corespunde elinescul «autokrator», Kircher, depe sistema 
sa de interpretare citise următoarea frază, cu toate desvol- 
tările ei metafizice : «Uneltitorul îmbelşugării şi al rodirii este 
Osiris, a cărui putere fecundătoare e adusă din ceruri în 
locul domnirii sale, prin mijlocirea divinului Moftha». 

Auzind cum sună aceasta ultimă denumire a unei miste- 
rioase fiinţe egiptene, vă rog să nu credeţi, domnilor, că îmi 
permit a glumi. Eu aci traduc pe Kircher, care de sigur, cu 
toată puterea viei sale imaginaţiuni, nu bănui, sărmanul, 
acum vreo două sute de ani, ce caz şi ce haz ar puteă să 
facă mai târziu Românii, de egipticul său Mofthu. 

Ca sa vorbim însă serios, daca se poate, cred că dinaintea 
acestei năpraznice şi mult înflorate imaginaţiuni anticare, 
d-voastre v'aţi şi format îndată o diagnostică sigură a boalei 
de egiptomanie de care eră atins bietul Kircher, şi prin ur- 
mare nu vă veţi mai miră nici auzind că el declarase de 
curate şi autentice ieroglife, ba şi tradusese pe latineşte nişte 
mâzgălituti fantastice pe cari un glumeţ al timpului i le tri- 
misese, ca să încerce cutezătoarea lui ştiinţă, ce nu se da în 
laturi dinaintea nici unei dificultăţi. 


DESCRIEREA BASO-RELIEFULUI Şi cu toate acestea, since- 
0 OMERIC. tatea lui Kircher nu poate fi 

== bănuită; el cu bună credință 
se învățase a vedeă în toate şi pretutindeni, tradițiuni, uzuri, 
embleme şi formule egiptene ; astfel, bunăoară, în cartea sa 
despre antichităţile Laţiului !, dând, el mai întâi descripţiunea 
anaglifei ce reprezentă Apoteoza lui Omer, el şi în aceea vrea 


1 Latium, id est nova et paralella, Latii, tum veteris tum novi, des- 
criptio. Romæ, 1669. 

cu tot dinadinsul să afle numai rituri şi simboluri arhaice din 
țara Nilului. 

Nu pot incă a vă specificà cari anume sunt acelea, de- 
oarece până acum nu v'am spus cum e înfăţişarea generală 
a baso-reliefului în chestiune. 

Să procedem dar îndată la această descriere, pe care ma 
voiu sili a o scurtă pe cât se va puteà. Ştiu cât este de greu 
a urmări cu gândul imaginea rostită a unui monument plastic, 
pe care ochiul ar cuprinde-o şi ar judeca-o dintro clipire, 
astfel cum niciodată nu poate nici graiul nici pana să o 
arate, prin lungi şi anevoioase perifraze. 

Tabelul Apoteozei este împărțit în trei regiuni sau planuri 
superpuse. Sus de tot, ca pe un munte Olimpul sau Par- 
nasul, şade culcat pe stâncă, cu un lung toiag sau sceptru 
în mâna dreaptă, un bărbat matur, al cărui cap e încins cu 
cordele. Acvila dela picioare îl vădeşte că este chiar zeul 
Joe. Şase din muze stau cevă mai jos de dâusul, grațios 
rânduite pe trepte, la diferite înălţimi; acolo e mai întâi 
Caliopa, şezând jos şi citind pe tăbliţele-i epice ; Clio în pi- 
cioare, cu manuscriptul istoric, volumen, în mână; Talia, a 
cărei mască comică e înlocuită printr'o mică citeră sau liră; 
Euterpe cântăreaţa, răzimată de piatră şi ridicând în sus în- 
doitul său fluier; Melpomena înălțându-se, cu o statură tra- 
gică, mai presus de toate; în sfârşit Terpsihora care face 
un salt grațios, spre a se cobori până la nivelul acelui întâiu 
plan al tabelului. 

In a doua regiune urmează mai întâi celelalte trei din muze, 
şi adică Erato şezând jos, gata să atingă coardele amoroasei 
sale lire; Urania arătând cu mâna sfera universului, și în 
fine, Polimnia, inspirata muză a elocuenţei, mândru înfăşu- 
rată în a ei mantie şi cu pletele fâlfâind în vânt. Apoi se 
deschide ca o boltă în stânci, negreşit peştera profetică dela 
Delfi, căci întrinsa se arată zeul Apolon Musagetul, pur- 
tând pe dânsul lunga tunică talarie! a ceremoniilor religioase 
şi sunând din a sa liră; Pitia îi aduce băutura sfinţită înir'o 
pateră ; între dânşii se vede movilița consacrată a templului 
din Delfi, acel venerat «omfalos», centru al pământului, ornat 
cu arcul şi cu tolba de săgeți ale zeului. Mai departe, pe 
un postament pătrat, stă alt bărbat în vârstă, cu un sul de 
hârtii în mână. iar din dosul lui se vede tripodul fatidic sau 
proorocesc. Fi-va acesta străvechiul aed Olen, întemeietorul 


! lungă până la călcâie. 

templului din Delfi? Fi-va un preot? Fi-va însuşi Omer? 
Fi-va altul? Anticarii sunt încă în dispută. 

Cele ce în acest monument complicat se află cu mult mai 
supuse la îndoieli, acelea sunt figurile depe planul inferior, 
cari toate au scrise sub ele numele lor. Fundul e decorat 
cu o cortină, care ascunde stâlpii de cari ea este aninata ; 
dinainte-i şi la mijlocul scenei se află un altar circular şi 
împodobit cu cunune de flori; un taur pregătit pentru sa- 
crificiu stă alături ; dar în faţa altarului, la dreapta tabelului, 
pe un jef înălţat şi cu scăunel pătrat sub picioare, şade cu 
o solemnă gravitate gloriosul poet, «Omeros», ţinând falnic 
în mâna-i dreaptă un lung toiag iar în cea stângă un sul 
de scrieri ; îngenuchiate de ambele laturi ale jeţului se văd 
două june copile: una, «lias», poartă un paloş de formă an- 
tică ; cealaltă, «Odyssea» înalţă în sus una din acele aplusire 
sau ramuri despicate, cu cari Grecii împodobiau capătul va- 
selor de plutire; doi şoricei, fară nume, — dar li s'a zis că 
sunt chipul alegoric al Batracomiornahiei — stau pitiți sub 
scăunelul de sub picioarele poetului. 

In dosul jețului, două mândre figuri, din cari una aripată, 
e Timpul, «sHronos», iar cealaltă, purtând pe cap un fel de 
columnă, emblemă a pământului, şi numită « Oikoumene» sau 
întinderea locuită, depun o cunună pe creştetul înzeitului 
rapsod. 

In faţa lui, Fabula, «Mythos», sub forma unui copil încu- 
nunat cu flori, poartă vasele sacrificiului ; dincolo de altar, 
Istoria, «Istoria», varsă miresme pe jaratecul lui; apoi Poezia, 
«Poiesis», înalță cu amândouă brațele torţe aprinse; Trage- 
dia, «Tragodia», şi Comedia, «Komodia», în veşmintele lor 
sacramentale urmează, şi în dosul lor, ca să încheie scena, 
vine o grupă de cinci figuri, june copile şi prunci, ale căror 
nume sunt: Natura, «Fysis», Virtutea, «Arete», .Memoria, 
«Mneme», Credinţa, «Pistis», şi Inţelepciunea, «Sofia». 

lată, domnilor, toate elementele acestui monument gliptic 
care, prin alegorii destul de lucide şi prin douăzeci şi optde 
figuri foarte fin şi frumos lucrate, ne dă fără îndoială prive- 
liştea solemnă a unei canonizări mitologice, a unei adevărate 
consecraţiuni sau apoteoze a nemuritorului Omer. Sculptorul 
acestei meritorii opere nu şi-a ascuns numele; sub chipul lui 
Joe stă săpat acest nume: «Arhelaos Apolloniou epoiese 
Prieneus», lucrată de Arhelau, fiul lui Apoloniu din Priena. 

De v'aş spune acum, domnilor, cu deamăruntul ce anume 
atribuiri s'au dat fiecărei din acele douăzeci şi opt de chi- 

puri precum şi emblemelor accesorii, de către succesivii ex- 
plicatori ai monumentului, aş trece negreşit cu mult peste 
limitele scopului meu şi al răbdării d-voastre de astăzi. Dar 
cu două trei cuvinte sper să le împac şi pe unul şi pe alta. 

Egiptomanul Kircher a vrut ca sacrificiul pe altar să fie 
făcut depe modul egiptean; ca tripodul fatidic dela Delfi să 
fie un simbol faufic şi o cruce cu toarte, crux ansata, uzi- 
tate în riturile din Egipet; chiar şi şoriceii erau pentru dânsul, 
nu ştiu pentru ce, aduşi din grânarele Faraonilor; apoi mu- 
zele erau cetăţile cari îşi disputau pe Omer; aplustra marină 
a Odiseei eră un biciu de şerpi, flagellum «ofiomorfon», des- 
tinat a pedepsi răutăţile tiranilor... Curmez şi las lui Fabretti 
grija şi onoarea de a vă edifică asupra acestor erezii arheo- 
logice, când veţi vot a-l consultă. 


GISBERT CUPER. Pe de altă parte însă vă recomand şi diser- 
 taţiunea lui Cuper. In ea veţi vedeă că eru- 
ditul olandez a presupus că cele trei regiuni ale anaglifei 
prezentau pe Omer în trei diferite graduri ale consecraţiunii. 
Jos, el e pe tron, încununat cu lauri terestri, şi i se sacri- 
fică victime pământeşti; la mijloc, else înalţă pe piedestalul 
profetic al Pitiei, dacă nu cumvă gravul persoragiu adă- 
postit sub acea misterioasă emblemă, pe care şi Cuper, în- 
duplecat de Kircher, o concede Egiptului, nu va fi tatăl poe- 
tului, pe care unii l-au crezut a fi fost un magistrat, antistes, 
sau un profet, «profetes», din Teba; în fine, sus sub înfă- 
țişarea divină a lui Joe, el domneşte în Olimp, înconjurat 
de nemuritoarele nouă surori, fiice ale Mnemosinei, cari cu 
viers dulce cântă fără de încetare laudele eterne ale zeilor. 
Aci însă, depe idea lui Cuper, alte două muze vin să mă- 
rească, în acest caz special, corul sau cortegiul noului în- 
zeit; acelea sunt Iliada şi Odisea, propriile sale fiice, precum 
celelalte nouă sunt fiice ale lui Joe. 

Luând apoi pe fiecare din figurile planului inferior, în 
deamăruntă analiză, autorul cercetează şi explică cu o mi- 
nunată erudiţiune, întru cât şi în ce mod, toate alegoricele 
fiinţe şi concepte cari întâmpină acolo pe Omer au contri- 
buit la glorificarea lui. Se înşelă însă mai întâi asupra celor 
două figuri ce reprezentă Timpul şi Pământul locuit, ale 
căror nume, împreună cu Kircher, le citeşte «Eumelia», adică 
talentul armonic şi prozodic, apta modulatio seu aptus nu- 
merus, şi «Keronos» în loc de «Hronos» ; cât despre cele ur- 
mătoare, fabula, istoria şi poezia sub diversele ei forme, na- 

tura, virtutea şi memoria, credința şi înţelepciunea, el, prin 
numeroase citaţiuni din scriitorii antici şi uneori chiar prin 
monumente numarii, epigrafice şi sculpturale, dovedeşte în- 
dreptăţita lor prezenţă in acea imagine simbolică a geniului 
universal al nemuritorului poet. 

După ce a despicat într'astfel toate scenele şi toate punctele 
tabelului, Cuper, repurtându-şi vederile asupra înaltului ca- 
racter al poeziei omerice, susţine că principalu-i farmec constă 
în acea putere a imaginaţiunii, care strămută mereu eveni- 
mentele reale în regiunile minunate ale ficţiunii, Astfel, depe 
părerea măiestreţului anticar şi critic, a ştiut Omer să-şi asi- 
gure pentru vecie acea nevestejită aureolă, care îndemnă pe 
artişti a-l reprezentă în apoteoze, iar pe poeţi, urmaşii lui, a 
cântă gloria divină a în-veci înfloritului Omer, «semper flo- 
rentis Homeri». 

Intru aceasta nu s'au amăgit nici vechii artişti, nici vechii 
scriitori de acum vreo douăzeci de secoli, căci precum a spus 
un poet modern francez : ! 


Trei mii ani au trecut pa lui Omer cenuşe, 
Şi de trei mii de ani, cinstit de orice popor, 
Omer sta mereu june, glorios, nemuritor ! 


Dar să ne mai oprim un moment! Nu se cade ca vieaţa 
de veci a lui Omer, care nu este al nostru, al arheologilor, 
să ne facă să despreţuim pe modeştii noştri anticari. Aşă, 
spre exemplu, vorbindu-vă de Gisbert Cuper, eu nui v'am spus 
nici când, nici unde el a trăit. Adevărul este că vieaţa unui 
simplu erudit, născut în Gheldra la 1644, care în timp de 62 
de ani a trăit în patria sa ca profesor şi ca magistrat la 
Deventer, o asemenea vieaţă nu face mare sgomot în lume. 
De două ori ferice însă de acela pe care, după o vieaţă aşă 
laborioasă şi liniştită, îl poate încă pomeni cu laudă posteri- 
tatea, peste două sute treizeci de ani! 

Am spus mai multe, în bine şi în rău, despre Atanasiu 
Kircher; dar tot îmi mai rămâne a vă vorbi despre princi- 
palul obiect, care i-a păstrat în Roma, dacă nu faima sa sgo- 
motoasă de erudit, dar cel puţin o meritoasă amintire de an- 
ticar colecţionar. 

Doriam să vă cer ca să mă însoţiţi chiar acum — cu gândul, 
bine înţeles — până in micul dar mult interesantul muzeu 


l «Trois mille aus ont passé sur la cendre d'Homère. 
Et depuis trois mille ans, Homère respecte. 
Est jeune encore de gloire et d'immortalité». J. Chénier. 

din Roma, căruia a rămas numele părintelui său, Kircher ; 
dar mă tem că intrând cu d-voastre în el, mă voiu simţi prea 
tare aplecat a vă oprì acolo mai îndelung decât timpul imi 
permite, spre a vă face să prețuiți, prin descrierea mai des- 
voltată a unora măcar din curioasele sale specimene de an- 
tichităţi, tot interesul practic şi artistic ce merită unele ase- 
menea colecțiuni de mărunţişuri ale vieţii uzuale din trecut, pe 
cari întâmplarea le readuce uneori la lumină şi din cari eru- 
ditul iezuit, interpret fidel şi priceput al spiritului anticar din 
epoca sa, a avut nimerita idee de a întocmi un muzeu special. 

Negreşit că asemenea colecţiuni corespundeau pe deplin şi 
se îmbinau minunat cu acele tendenţe minuţioase ale antica- 
rilor din secolul al xvii-lea, despre cari v'am vorbit la începutul 
cuvântării mele ; de aceea chiar nu mă 'ndur a trece cu pripa 
nerăbdării asupra lor. Mai bine prefer a trunchiă aci subiectul 
ce-mi propusesem a desvoltă în întregul său, în întrunirea 
noastră de astăzi, şi a rezervă pentru cea viitoare ceeace-mi 
mai rămâne de spus asupra anticarilor, cari în țarina antichi- 
tăţilor italice, asupra căreia domniă pe atunci ca despot Ra- 
fael Fabretti, au ştiut a plivi, a netezi şi a înrodi vreo brazdă 
mai măruntă, dar şi aceea atrăgătoare. 


REZUMAT. Aşadar, dacă astăzi vorbindu-vă mai în spe- 

cial despre lucrările meritorii ale lui Fabretti am 
atins cu dânsul împreună câtevă chestiuni arheologice, precum 
istoria epigrafică şi numismatică a lui Traian, basuele despre 
comorile lui Decebal, topografia şi structura podului pe Du- 
năre, apoi forma şi inţelesul ambelor anaglife omerice, numite 
Tabla iliacă şi Apoteoza lui Omer; dacă pe de laturi am 
găsit ocaziune a menţionă despre unii anticari respectabili 
din acele epoce, precum italianul Comite de Marsigli, ger- 
manul Laurenţiu Beger, olandezul Gisbert Cuper şi în fine 
originalul polihistor, pater Kircher ; apoi, în rândul viitor, spi- 
cuind de prin muzeul acestuia şi de prin alte colecţiuni ale 
timpului, sper că veţi găsi plăcere şi folos a face cunoştinţă 
şi cu alţi anticari contimporani, şi cu alte antichităţi italice, 
puse la iveală în decursul de una sută cincizeci de ani, pe 
care studiul nostru îl străbate încetinel. 

Să facem şi noi ca omul cu minte şi cu gust, care dacă 
nu poate mâncă dintr'odată o poamă prea tare mustoasă, nu 
Jeapădă jumătatea ce i-a rămas, ci o păstrează pe a dcua zi. 

Cât despre mine, vă promit, domnilor, că mă voiu sili să 
nu o las să se trezească, 

A ZECEA LECŢIUNE 


MUZEUL LUI KIRCHER Domnilor, este la Roma, chiar în cen- 
DIN COLEGIUL ROMAN. trul oraşului, între biserica Santa Ma- 
— C  ria-sopra-Minerva, unde Maica Dom- 
nului a luat locul anticei zeițe a înţelepciunii, instalată acolo 
de Pompeiu, şi biserica cu mult mai modernă, care la 1696, 
s'a înălțat în numele mult prea vestitului Sfânt lgnaţiu de Lo- 
yola, este, zic, o casă mare şi întinsă, dar de o înfăţişare po- 
somorită şi tăcută. Aceea e Colegiul Roman al părinţilor 
iezuiţi, a căror mănăstire sau reşedinţă principală, misterioasa 
casă profesă, numită Gesù, se află în apropiere. 

In Colegiul Roman vin pe tot anul, fără de nici o plată, 
mai mult de una mie douăsute de tineri catolici de orice 
treaptă şi de orice naţiune, spre a învăţă pe băncile acestei 
foarte bine întocmite şcoale, să închine fără răsgândire şi 
fără mustrare, atât ştiinţa cât şi conştiinţa lor, planului mons- 
truos de dominaţiune ocultă şi de stoarcere a omenirii printr'o 
făţarnică religiozitate, plan pe care l-a conceput şi l-a inaugurat, 
acum vreo trei sute cincizeci de ani, aprigul şi neobositul 
călugăr spaniol, Ignaţiu de Loyola. 

Noi, fii ai bisericii ortodoxe, cari din norocire am știut să 
păstrăm cu mai multă sfinţenie şi cu mai multă sinceritate 
dogmele blânde şi simple ale primitivelor credinţe creştineşti, 
noi ne simţim în totdeauna dispuşi a ocoli cuiburile întune- 
cate ale făţărniciei iezuitice. La noi tainele conştiinţei îşi gă- 
sesc mai d'adreptul calea către judele ceresc; căci mijlo- 
citorii cari le transmit, în candida lor simplitate, nici că se 
prea pricep a le vămui în folosul lor propriu. 

Ce să căutăm dar noi în sacristiile catolice şi mai ales în 
şcoalele iezuiţilor ? 

Cu toate acestea, în cazul de faţă, adică acum când ne 
aflăm porniţi în cercetarea monumentelor antice, scoase la 
lumină în secolul al xvii-lea, o vie şi neînvinsă curiozitate ne 
va împinge pe noi (ce să-i faci dorului de bine, de frumos 
şi de adevăr al arheologului, care îl indeamnă să înfrunte 
voios orice întunecime?) ne va împinge, zic, să batem cu 
discreţiune la poartă înegrită a Colegiului Roman. 

Ni se deschide şi dorind a fi bine primiţi modulăm fra- 
telui portar, pe tonul cel mai cuvios, umilita cerere de a 

vizită, întru cea mai mare glorie a prea fericitului Ignațiu, 
colecţiunea de antichităţi, muzeul Kircherian. Apoi, urcând la 
scări drepte şi goale, străbătând la galerii pustii şi răsună- 
toare, abiă ajungem după o lungă rătăcire, care ne înspăi- 
mântă prin singurătatea şi taina acelor imense clădiri, la o 
mică uscioară, pe care citim numele vestitului nostru egip- 
toman de mai dăunăzi. 

Aci ne vine inima la loc, mai ales când in cinci săliţe foarte 
simple ca ornamentare, ochii ni se resfaţă asupra unei ne- 
crezute sumedenii de obiecte antice, cele mai multe de un 
aspect cu totul. straniu şi neobişnuit. Nu mai sunt înşirate 
aci, ca în celelalte muzee din Roma şi de aiurea, acele co- 
losuri, statue, busturi, reliefuri, sarcofage, altare şi cande- 
labre de marmoră şi de porfir, nici acele elegante dulapuri 
pline cu vase din cele numite etrusce, nici mari monumente 
epigrafice incastrate pe păreţi, nici chiar numeroase vitrine 
smălţuite cu strălucitoare medalii de aur şi de argint, cu camee 
multicolore, cu pietre scumpe măiestreţ scobite. 

Din toate acestea e într'adevăr câte cevă aci; dar princi- 
palul interes al colecţiunii stă în miile de obiecte mărunte 
de lut, de piatră şi de bronz, unelte casnice şi instrumente 
de meserii şi de tortură, amintind despre suferințele marti- 
rilor ; candele şi mosoare; cărămizi şi pietroaie cu inscripţiuni 
şi chipuri săpate, sau graffiti de acelea sgâriate cu vârful 
sulei pe tencueală; figurine de forme stranii, adevărate ca- 
ricaturi antice, găsite în Sardinia, şi cari se cred a fi de ori- 
gină feniciană; în fine bani de aramă ai vechimii, aşa de 
mari şi aşă de grei încât cu o sută de bucăţi ai încărcă cu 
prisos pe cel mai ţeapăn catâr. 

lată, domnilor, în câtevă trăsuri generale felul de curiozi- 
tăţi anticare, cari dau muzeului Kircherian un caracter cu totul 
particular; dar tot ele îi şi constituesc o mare valoare arheo- 
logică, un fel de monopol al vieţii private şi intime a Italie- 
nilor din timpi foarte depărtaţi. 

Vă spuneam în rândul din urmă că spiritul anticarilor din 
epoca de care ne ocupăm eră pornit, întru ceeace priveşte 
antichităţile din Italia, către cercetare scrupuloasă a mărun- 
ţişurilor din trecut. Nimic nu poate da o idee mai precisă 
despre această tendenţă decât adunătura de rămăşiţe italice, 
păgâne şi creştine, cari se văd în ciudata colecţiune a Cole- 
giului Roman. 

Voiu găsi poate chiar azi ocaziune de a vă spune că pe 
acelaş timp au mai fost în Italia şi alţi colecționari de cu- 

riozităţi antice, osebit de părintele Kircher ; apoi iar să nu 
credeţi că tot ce se află astăzi în muzeul Kircherian a fost 
depus şi lăsat acolo numai de întemeietorul lui. Prin nume- 
roase daruri, prin exploraţiuni şi cumpărători, muzeul Cole- 
giului s'a înavuţit tot mereu, fără însă de a pierde nici fizio- 
nomia sa cea originală, nici caracterul său special. 

Dintre donatorii lui cei mai de căpetenie din secolul al 
XV-lea, vom prenumeră aci pe un cardinal Zelada, care cu 
medalierul său a adaus foarte mult colecţiunea de monete 
primitive ale Italiei; apoi încă pe doj arheologi din acelaş 
timp, marchizul Alexandru Capponi şi distinsul anticar Fran- 
cesco Ficoroni. 

Aceşti doi merită să revenim în parte asupra lor; deocam- 
dată însă, ca să nu ni se impute a fi făcut numai o vizită 
superficială şi fără folos practic muzeului Kircherian, daţi-mi 
voie a vă descrie şi a vă explică câtevă din multele obiecte 
interesante, cuprinse în această colecţiune. 


NUMISMATICA PRIMITIVĂ Fiindcă însă ne-am propus, în 
A ITALIEI. examinarea primului cerc de activi- 
ena tate arheologică al studiului nostru 

actual, de a ne mărgini pe cât se va puteà în rămăşiţele an- 

tice ale poporului roman, ce altă materie îşi poate găsi mai 
bine locul acì decât descrierea acelor străvechi monete ita- 
lice despre cari făcurăm chiar acum mențiune? 

Şi în adevăr, de câte ori în cercurile arheologice vine vorba 
despre banii primitivi ai Italiei, despre așii ei de bronz, mintea 
tuturor se repoartă asupra muzeului Kircherian, ca asupra 
celei mai bogate şi mai complete comori de asemenea cu- 
rioase specimene ale schimburilor comerciale în străvechile 
societăţi italiote. 

Doi erudiţi din sacra companie di Gesù — în care, trebuie 
să o mărturisim, erudiţiunea nu este rară — părinţii G. Marchi 
şi P. Tessieri, au publicat la 1839 o carte foarte însemnată 
asupra tezaurului numismatic al muzeului lor, în care s'au 
ocupat excluziv de monetele primitive ale popoarelor italiei 
mezii !}, având în vedere, osebit de fondul cel mai dinainte 
adunat, două descoperiri moderne foarte importante, de ase- 
menea natură. 


1 L'es grave del Museo Kircheriano. ovvero le monete primitive de’ 
popoli dell’ Italia media, ordinate e descritte. aggiuntovi un raggiora- 
mento per tentarne lillostrazione, Roma, 1539. 


Qi 

La anul 1828, in ruinele anticei cetăţi etrusce Vulci, de 
demult pierdute prin băltişurile insaiubre ale Maremelor din 
câmpia romană, se găsise întrun borcan de lut grosolan o 
mare câtime de bani antici de bronz şi de aramă, de trei specii 
diferite, Cei mai vechi erau de un metal compus, în care 
arama intră cu 93,'/,9 părţi, iar cositorul cu 6,30/,99, adică 
erau de un bronz cu totul primitiv. Aceştia se prezentau sub 
forma de bucăţi turnate în tipare cubice fără de nici un 
semn şi cu toate că s'au găsit tare stricaţi, greutatea le eră 
dela o libră până la o uncie. Alţii erau mari patrulatere de 
câte două, trei şi cinci libre, purtând stampate pe ambele 
feţe, sau câte un bou, sau „câte o furcă cu trei dinţi, sau 
câte o vâslă cu doi pui de găină în dos; din aceştia erau 
unii tăiaţi in jumătăţi şi sferturi, În fine, a treia specie de 
monete din vasul 'dela Vulci consta în mari bucăţi de metal 
rotunde, ale căror corpuri în formă de elipse teşite purtau 
felurite chipuri şi aveau o greutate în genere inferioară acelei 
a cuburilor de aramă. 

O mare parte din aceste curioase monete intrară în mu- 
zeul lui Kircher. Apoi iar mai veniră acolo şi alte bucăţi 
multe şi mari de aramă, fără semne dar de o greutate de- 
terminată, cari se găsiră la 1838 sub muntele Falterona din 
Apenini, chiar la obârșia rîului Arno. 

Tot aci se cuvine să constatăm că cea mai importantă 
dintre descoperirile de acest fel a fost aceea pe care la 1852 
au făcut-o călugării iezuiţi în anticul basin al izvorului sul- 
furos dela Vicarello, pe malurile lacului Bracciano. Acolo fu- 
sese încă din vechime o staţiune termală, numită Aquæ Apol- 
linares, şi se vede că depe un eres tradiţional al popoarelor 
italice, pătimaşii, drept semm de recunoştinţă sau de îmblân- 
zire, aruncase tot mereu bani şi obiecte de preţ în izvorul 
care le dase sau le făgăduiă sănătatea. Astfel se îndepliniă 
uzul refigios al banului aruncat lui Apolon, «Apolloni stipem 
jacere», pe care şi Titu Liviu îl constatase la Romani, ca un 
mijloc de a-şi atrage indurarea zeului în urma învingerii 
dela Canne. 

Straturi, straturi se aflară în fundul fântânii Apolinare, 
pietoasele danii din toţi timpii; cronologia numismatică a 
Italiei eră acolo aşternută în nenumărate specimene. dela 
greii drugi şi ţigle de aramă ale epocelor mitice până la bă- 
nuţii cei calpi ai imperiului mufluzit. 

Această nestemată comoară arheologică treci neapărat d'a- 
dreptul în muzeul Colegiului Roman. Cu ce s'a ales dintr'insa 

şi din cele mai dinainte căpătate, să-mi permiteţi a schiţă 
aci câtevă noţiuni sumare despre banii primitivi ai Romei, 

Dar făcând astfel mă veţi întrebă : n'avem oare să ieşim 
din istoria arheologiei în secolul al xvi-lea ? — Răspund : da 
şi nu. 

Da, fiindcă voiu aveă a vă prezentă fapte ce s'au cons- 
tatat şi s'au confirmat numai de ştiinţa contimporană, bazată 
pe noile descoperiri. Nu, fiindcă şi în primii ani ai secolului 
al xvur-lea au fost anticari foarte însemnați, cari s'au ocupat 
de banii primitivi ai Romei, ba încă s'a şi petrecut pe atunci 
o discuţiune faimoasă asupra acestui șubiect, discuţiune pe 
care o provocase un erudit german foarte arţăgos la fire, 
Gronovius — pe care l-am mai întâlnit odată certându-se cu 
Fabretti — dar care s'a petrecut mai cu seamă între doi ama- 
bili şi blânzi anticari, acoperiţi în lupta lor ştiinţifică sub 
scutul pedantesc al unor nume elenizate. 


JAC. PERIZONIUS ŞI Olandezul lacob Voorbrock, profesor 
z4 LUD. KÜSTER. din Leyda, născut la 1651, mort la 1715, 

E şi germanul Ludolf Küster, născut în 
Westfalia la 1670, mort în Paris la 1747, au fost amândoi 
bărbaţi de ştiinţă şi de omenie pe timpul lor. Cel dintâiu, 
pe care Bayle în dicţionarul său filozofic îl denumeşte Errata 
al istoricilor şi al criticilor — aşă de tare eră dedat cu scru- 
puloasa îndreptare a tutulor greşelilor prefirate prin scrierile 
de ştiinţă — Voorbroek, îşi tradusese pe greceşte rău-sunătorul 
său nume neerlandez printr'acela de Perizonius, adică cin- 
gătoare sau chimir. Küster, care deşi german trăi mai mult 
în Anglia şi în Franţa, deşi născut în religiunea protestantă 
se botezase catolic, Küster, despre care se spune că aşă de 
mult îşi iubiă cărţile încât întro noapte de trăsniă şi ful- 
geră groaznic afară, el culcă în pat cu sine manuscriptul ad- 
notațiunilor sale la lexicul lui Suidas, ca să-l ferească de pri- 
mejdie, Küster se poreclise Neocorus, fiindcă păzitorii biseri- 
cilor, cum am zice ţârcovnicii, se numesc Krisfer pe nemţeşte, 
iar păzitorii templelor elene se numeau «Neokoroi . 

Aceşti doi stimabili învăţaţi, onoarea universităţilor şi aca- 
demiilor cari îi primise în sânul lor, au avut, precum v'am 
spus, neînţelegeri asupra vechilor bani ai Romei, Ca să pre- 
țuiţi însă mai bine cauzele disputei, vom traduce mai întâi 
câtevă rânduri din acel nesecat izvor de noțiuni anticare al 
lui Pliniu. 

AES RUDE, AES SIGNATUM lată cum vestitul naturalist po- 
ŞI AES GRAVE. vesteşte istoria monetei de aramă 
a: la Romani: ! 


«Poporul roman nu sa servit cu monetă de argint, mai 'nainte de a 
îi învins pe regele Piru (adică până la anul Romei 479). Assul (sau 
banul de aramă) cântăriă tocmai o libră, de unde vin numirile mone- 
teior zise libella şi dupondius. De aceea şi gliobirile2 în bani se numesc 
a fi de grea aramă, gris gravis; iar în semile 3 băneşti au rămas cuvin- 
tele expensa, impendia, dependere, cu înţeles de cheltueli şi a cheltui ; 
tot de aceea, plata militarilor s'a numit stipendia, adică cântărirea ba- 
nilor, stipis pondera, iar plătitorilor li s'a zis dispensatores şi libri- 
pendes. Tot din acel obiceiu provine că şi acum se întrebuinţează cân- 
tarul în toate acele tocmeli cari se fac cu predare sau mancipaţiune. 
Regele Serviu a fost cel dintâiu care a tipărit semne pe banii de aramă, 
signavit ds. Mai 'nainte de dânsul, Timeu spune că Romanii se serviau 
cu aramă simplă, rudi. Cea însemnată purtà chipuri de vite, pecudum ; 
de aceea s'a şi chemat pecunia... Bani de argint s'au bătut mai întâi în 
anul 485 al cetăţii, sub consulatele lui Q. Ogulniu şi C. Fabiu, cu cinci 
ani mai 'nainte de primul răsboiu punic. Le plăci atunci a da dinarului 
(de argint) o valoare de zece libre de aramă; quinarului, de cinci ; ses- 
terției de două şi jumătate. Greutatea librei de aramă tu însă scăzută pe 
timpul primului răsboiu punic, fiindcă republica nu puteă da de căpătâiu 
cheltuelilor ; se decise atunci că se vor bate aşi cu greutate numai de 
două uncii. Astfel se făcu câştig cu cinci părţi din şase şi scăpară de 
nevoia banilor străini, Acei noi bani de aramă purtau pe o parte chipul 
îndoit al lui Janus, iar pe cealaltă, un cioc sau rostru de corabie; pe 
moneta /riens (a treia parte dintr'un aş) şi pe quadrans (a patra parte) 
eră câte un vas de plutire. Quadrantul se numiă mai 'nainte teruncius, 
fiindcă eră de trei uncii. Mai târziu, pe când Anibal ne strângeă de 
aproape, iar Q. Fabiu Maximu eră dictator, se făcură aşi de o uncie 
şi se hotărî că dinarul va fi de şasesprezece aşi, quinarul de opt şi 
sesterţia de patru. Cu acest mijloc tezaurul public a fost câştigat cu ju- 
mătate. Cu toate acestea, la plata oştirilor, dinarul fu prețuit totdeauna 
drept zece aşi». + 


Până aci din Pliniu! Voiu reveni îndată în mod mai lă- 
murit asupra valoarei şi împărţirilor succesive ale asului. De- 
ocamdată să nu uităm a spune în ce constă desbaterea an- 
ticară între Voorbreeck-Perizonius şi .Kiister-Neocorus. 

Acesta, intrând la 1713 ca membru asociat în Academia 
de inscripţiuni şi bele-litere din Paris, tratase drept teză 
inaugurală chestiunea banilor romani de aramă, zişi ces grave. 
Perizonius nu admise de bună opiniunea lui şi depe toate 
constatările posterioare se vede că Perizonius aveă mai multă 


1 Plinii Secundi histor. natur. lib. XXXII, 13. 
2 amenzile. 
3 socotelile. 


4 In original, şi textul latin. 

dreptate; el susţineă că prin ces grave, autorii latini înţele- 
geau totdeauna arama în bucăţi şi nu în monetă, sau şi mai 
bine acei bani primitivi din timpul republicei, cari se numiau 
asses şi cari la început cântăriau o libră, dar pe cari ne- 
voile statului îi reduseră treptat la greutăţi cu mult mai mici. 
Küster din contră zisese că es grave se numiă orice mo- 
netă de aramă, oricare i-ar fi fost greutatea şi forma, şi se 
află în opoziţiune cu simplul cuvânt cs, care, neînsoţit fiind 
de calificativul grave, însemnă tot felul de monetă curgătoare, 
de orice metal, chiar şi de aur, precum bunăoară noi azi în 
limba uzuală ne servim cu termenul generic de bani sau de 
parale. 

E timp însă, domnilor, să rezumăm şi, din cele zise de 
către Pliniu, Kiister şi Perizonius, precum şi mai ales de 
către alţi scriitori mai noi, să alegem în câtevă cuvinte cu- 
ratul adevăr asupra așilor romani şi asupra banilor vechi, 
ce s'au numit în limba latină, ces rude, ces signatum, ces 
grave şi as libralis, as trientalis, as uncialis ş. c. |. 


NOTIUNI _METROLOGICE Cel mai vechiu mijloc de schimb 
7 ŞI ARTISTICE prin metaluri în Italia a fost fără 


îndoială acela cu drugi pătraţi de 
ASUPRA AŞILORROMANI.  grosolană aramă amestecată cu pu- 


ţin cositor, cari nu purtau nici un 
semn, dar cari aveau o greutate dela două libre romane până 
la două uncii. 

Libra romană — fie zis spre ştiinţă, domnilor — cântăriă 
325 de grame; ea se împărţiă in douăsprezece uncii şi fie- 
care uncie în douăzeci şi patru de scrupule. Acei drugi s'au 
numit cs rude, fiindcă erau de metal necioplit, dar respectul 
Romanilor către uzurile tradiţionale a făcut ca ei să fie între- 
buințaţi până şi în timpi foarte târzii, dacă nu ca monetă 
dar cel puţin ca arvuna ce se da la tocmeli sub numirea 
înrudită de raudus şi raudusculurm. 

Depe cum pretinde Pliniu, regele Serviu, imitând negreşit 
pe Grecii din Italia meridională, puse să tipărească semne pe 
amândouă feţele vechilor monete de aramă şi le dete forma 
unor pătrate cu mult mai lungi decât late şi groase. lată dar 
banul devenit aramă însemnată, ces signalum. Semnele pri- 
mitive au fost boul, berbecele şi porcul, adică vitele, pecudes, 
dela cari a rămas numirea de pecunia şi cari, ia toate po- 
poarele de seminţie ariană sau indo-europeană, au servit 
pentru schimburi, mai 'nainte de orice metal. Apoi depe 


ISTORIA ARHEOLOGIEI 219 


împrejurările religioase sau politice a început a se tipări pe 
plăcile băneşti şi alte semne, cari mai adesea sunt chiar in- 
dicaţiuni cronologice; pe ele se găsesc: trăsnetul fulgurale 
al lui Joe; caii semizeilor Castor şi Pollux, răpeziţi în fugă 
la bătălia dela lacul Regil; delfini şi tridenţi, embleme na- 
vale ale răsboaielor punice; pui de găină consacraţi supersti- 
țiunilor augurale; elefanţi de ai regelui epirot Piru, şi în 
fine chiar şi numele Romanilor, sub forma arhaică de RO- 
MANOM. 

Asemenea monete, din cari cele mai multe trăgeau până 
la cinci libre, adică un chilogram şi trei sferturi, erau ne- 
greşit de un uz puţin comod şi numai cu carele, ne spune 
Titu-Liviu, se aduceau ele la erariu, «plaustris ad erarium 
convehentes». 

Cu toate acestea tocmai pe la anul patru sute treizeci înainte 
de Hr., atunci când în Grecia artele plastice ajunsese în cea 
mai învoaltă a lor înflorire, pe atunci legea Papiria, înlo- 
cuind definitiv în daraverile comerciale prețuirea pe capete 
de vite, prin banii de aramă, determină o modificare în forma 
acestor monete. Imitând atunci banii de argint sau nummi, 
«nomizmata», din Siracusa, Romanii, impreună cu vecinii lor 
din Laţiu, din Etruria şi din Campania, bătură monete ro- 
tunde, dar mai umflate la mijloc decât pe muchi, monete în 
“forma unui bob de linte uriaş. 

Acestea primiră numirea generică de as şi cutoatecă, 
greutatea lor nu mai eră aceea a unei libre romane depline, 
ci se redusese la a unei litre, «litra», siracusane (5/, din 
libra), diviziunile asului cele mai uzuale fură jumătatea de 
as sau semis, sfertul sau quadrans, a treia parte sau friens, 
a şasea parte sau sex/ans, a douăsprezecea parte sau uncia. 
Semiuncia care eră a douăzeci şi patra parte din as şi quin- 
cuncele, cari erau cinci din douăsprezece părţi, n'au fost bă- 
tute niciodată în Roma, ci numai în alte cetăţi italiote, 

Asul aşadar rămase a fi cea mai mare unitate monetară, 
iar uncia cea mai mică; deaceea în însemnările grafice, 
vedent asul reprezentat printr'o dungă verticală (|) şi uncia 
printr'un punct (.); iar diviziunile asului, prin atâtea puncte 
câte uncii ele conţin; aşă, bunăoară, sextantul se însem- 
nează cu două puncte (..), fiindcă valorează două uncii; qua- 
drantul cu trei puncte (...), fiindcă valorează trei; trientul cu 
patru puncte (....), fiindcă' valorează patru. Semisul se în- 
semnează printr'un S latin şi semiuncia printr'un X elinesc. 

După o aşă costelivă explicaţiune metrologică, mă grăbesc, 

domnilor, a vă prezentă monetele sistemei de aşi librali, 
într'un punct de vedere cevă mai artistic. 

Fiecare din aceste diferite monete purtă pe dânsa câte două 
tipuri speciale, repărţite pe ambele feţe; popoarele italiote 
din jurul Romei le schimbară pe ale lor tot mereu, imitând 
varietatea şi adesea graţia emblemelor monetare ale Elenilor. 
In Roma însă tipurile rămaseră mai statornice şi pare că cu 
dinadinsul stilul se păstră mai grosolan. Vechea republică a 
Quiriţilor se temeă de desmierdările artelor ca de o slăbire 
a energiei răsboinice; şi cu toate acestea, sub aceă asprime 
a figurilor depe monetele lor de aramă se simt încă apu- 
căturile unei epoce de cultură estetică; depe toată probabi- 
litatea, tipurile fusese date de Greci. 

Efigiile cele mai uzuale pe greii bani, gs grave, ai Romei 
sunt îndoitul profil al lui Janus tipărit pe aşii deplini, iar 
capul lui Joe, pe moneta semis, de unde şi vine zicătoarea 
lui Varrone: «penes lanum prima, penes lovem summa», pe 
care am putea-o traduce: «cu Janus se începe, dar Joe îl 
întrece !» Apoi pe quadranţi se puneă capul lui Ercule, pro- 
tectorul avuţiilor din Esperida ; pe sextanţi, al lui Mercur, 
zeul negoţului; pe trienţi, al Minervei, scornitearea nume- 
relor, şi pe simplele uncii, aspra figură de femeie încoifată 
care simboliză cetatea Roma. 

Toţi aceşti bani, deşi scăzuţi din arhaica ponderositate a 
drugilor şi a ţiglelor zise as rude şi æs signatum, toţi aceşti 
bani erau încă bani grei, cs grave; dar cu timpul, cu ne- 
voile politice şi cu înmulţirea daraverilor, cari reclamau o 
monetă mai purtăreaţă, aşii se reduseră mereu din greu- 
tatea lor; de unde mai întâi trăgeau la cântar ca şi o libră 
sau o litră de aramă şi de aceea se şi numiau aşi librali, 
apoi se făcură aşi trientali de o treime de libră, pe urmă 
aşi sextentali, până ajunseră a fi numai unciali, adică de o 
unică uncie; de aci înainte se mărunţiră din ce în ce mai 
mult, scăpătând la o jumătate de uncie, la o treime, lao 
cincime, la a opta, ba şi chiar la a douăsprezecea „parte 
dintr'o uncie. Astfel, sub împărații din secolul al n-lea după 
Hr., aflăm asul de aramă cântărind abia două scrupule, 
atât cât o lăscaie sau o veche pară turcească. 

Ce departe suntem de anticul es signatum de cinci libre, 
care trăgeă la cântar de şase sute douăzeci de ori mai mult! 

Dar, vai! nu oare tot cu atâta scăpătase pe atunci şi vir- 
tutea romană ? 

Terminând, domnilor, această cam lungă excursiune în do- 

meniul anticei numismatice romane, să aruncăm şi noi un 
ban de recunoştinţă în salutariile ape Apolinare, cari ne-au 
păstrat în stare perfectă numeroase atestate despre ponde- 
roasa simplitate a Romei primitive, şi muzeului Kircherian 
să-i mulţumim căa pus la dispoziţiunea scrutatorilor antichi- 
tăţii o aşă completă colecţiune de preţioase documente nu- 
marii ale Italiei antice. 

Fără de a ieşi din sala cu bronzuria a acestui muzeu şi 
doară întorcându-ne numai ochii, am află un alt obiect antic 
cu totul demn de a noastră scrupuloasă atenţiune, ca o nouă 
şi pipăită dovadă de contactul ce pururea a existat între ar- 
tele perfecţionate ale Eladei şi aspra stângăcie a Romei pri- 
mitive. Voiu să vorbesc «despre vestitul ‘paner sau cutie de 
bronz, cunoscută sub numirea de cista, «keste», Prenestină 
a lui Ficoroni. 


MARCHIZUL A. G. CAPPONI. Pronunţând însă numele anti- 
carului Ficoroni îmi aduc aminte 
că printre donatorii muzeului Kircherian, eu îl am fost aso- 
ciat cu acela al marchizului Alexandru Greg. Capponi, şi 
fiindcă vechiul proprietar şi dăruitor al cistei Prenestine are 
să ne oprească până la sfârşitul acestei întruniri, îmi veţi 
permite ca cu prilejul principalului titlu de celebritate al lui 
Capponi să deschiz o paranteză arheologică, consacrată excluziv 
artelor religioase din ţările ortodoxe ale Europei răsăritene. 

Marchizul Capponi, dintr'o familie considerată în Roma, 
eră născut la 1683. Poziţiunea, gusturile şi averea sa îi in- 
lesniră adunarea a unei însemnate colecţiuni de antichităţi, 
de curiozităţi şi de cărţi, pe cari la moarte, în anul 1746, 
le împărţi între muzeul Colegiului Roman şi biblioteca Vati- 
canului; încrederea ce cu drept cuvânt aveă papa Clement 
al Xu-lea în cunoştinţele sale arheologice făcù ca dânsul să 
fie însărcinat cu instalarea, clasificarea şi descrierea preţioa- 
selor monumente antice, cari „pe acel timp se aşezară într'unul 
din cele trei elegante palate, cu cari Michel Angel în secolul 
trecut decorase muchia Capitoliului. 


ICONIŢELE RUSEŞTI In fine relaţiunile sale diplomatice, în- 
DIN VATICAN. suşite înaltelor funcțiuni ce ocupă în 
e ltalia, îl făcură să capete din Rusia cu- 

rioasele iconiţe lăsate de dânsul în Vatican printre obiectele 

de pictură bizantină şi cari poartă până azi numirea de tăblițe 

Capponiane. 

lată cu ce ocaziune, acele prețioase specimene de artă pic- 
turală moscovită, cari au exercitat foarte mult sagacitatea şi 
imaginaţiunea rătăcită a erudiţilor occidentali, ajunseră în po- 
sesiunea sa. 

Pe la anul 1712, ţarul Petru-cel-Mare, voind cu tot dina- 
dinsul să atragă daraveri neguţătoreşti în portul nouei sale 
capitale, improvizată pe ţârmurile sânului Finlandei, însărcină 
pe agentul său, Comitele Caretti, să trateze cu republica Ge- 
noveză pentru ca să trimită până acolo vase de comerţ. Ne- 
gociaţiunile acestui tratat izbutiră prin intervenirea puternică 
a marchizului Capponi ; iar Petru-cel-Mare voind să-l mulţu- 
mească şi aflând că este mare amator de obiecte curioase, 
îi trămise un cap d! operă al măiestriei zugravilor din Moscva. 

E una din acele icoane cu portiţe sau obloane, cari se 
resfrâng de patru laturi, spre a formă o cruce; câte şi cinci 
tăbliile de lemn de cedru, în mărime ca de 40 centimetri în 
pătrat fiecare, conţin, în miniaturi de o fineţă minunată, 
atâtea chipuri de sfinţi şi atâtea scene religioase, câte zile 
şi sărbători sunt în cursul unui an. E deci un calendar ilus- 
trat, purtând la fiecare chip şi scenă, numirea praznicului, 
scrisă cu litere slavone microscopice. 

Numeroşi erudiţi din Occident, cari au descris iconiţele 
Capponiane, le-au atribuit când o origină bizantină, când ru- 
tenică, când sârbească sau bulgărească, şi le-au preumbiat 
prin toţi secolii, începând dela al XI-lea încoace. Cu toate 
acestea, de-ar fi citit ei pe dânsele numele lui Andrei Ilin, 
Serghie Vasilief şi Nichita Ivanof, şi de-ar fi compulsat ana- 
lele breslei de zugravi ai ţarului din Moscva, ar fi aflat 
fără greşeală că icoanele lui Capponi a fost lucrate în vechea 
capitală a Rusiei cam pe la anul 1659, sub ţarul Alexe Mi- 
hailovici Romanof. 

Cu această ocaziune şi cu scopul de a vă semnală curioa- 
sele rătăciri, în care lipsa de noţiuni lămurite asupra artelor 
şi industriilor din Orientul creştin, au indus adesea şi induc 
încă pe mai toţi anticarii Apusului, vă voiu cere, domnilor, 
să urmăriți un minut paşii răpezi cu cari îmi propui a stră- 
bate istoria picturii religioase din ultimii opt secoli în păr- 
tile noastre ortodoxe, în Grecia, în Moscovia şi chiar în ţară 
la noi, 

CĂLĂUZA ZUGRAVILOR« A Ceeace se ştie despre zugravii 
LUI DIONISIE DIN AGRAFA. bisericeşti în imperiul bizantin şi 
apoi în Turcia creştină, se com- 
pune mai cu seamă din tradiţiunea vestitului zugrav Panse- 
linos, care se crede că trăiă prin secolul al xi-lea şi care a 
lăsat câtevă chipuri colosale, de un stil cu totul magistral, 
pe zidurile îneprite ale mănăstirilor dela muntele Atos şi 
totdeodată a întemeiat şcoala de pictură religioasă a călu- 
gărilor atoniţi, aghioriţi sau sfetagoriţi. Învățăturile acestei 
şcoale au fost adunate şi scrise de un monah, Dionisie, din 
schitul Furna de lângă Agrafa, cam prin secolul al xvi-lea şi 
preţuitul manuscript numit «e Ermeneia tes Zografias» sau 
«Călăuza picturii», recopiat mereu în nenumărate exemplare 
de zugravii greci, a fost găsit acum vreo treizeci de ani la 
Sfântul Munte, de un entuziast şi meritos anticar francez, 
d-l Didron, şi apoi tradus în limba franceză! şi în alte limbi 
europene. 

Acolo sunt însemnate cu deamăruntul toate reţetele şi pro- 
cederile pentru fabricarea colorilor şi a poleelilor, pentru 
tencuirea păreţilor şi pregătirea tăbliilor; apoi descrierea for- 
melor, costumelor şi dispoziţiunilor ce se dau tutulor perso- 
nagiilor şi tutulor scenelor din vechiul şi noul Testament, 
tutulor figurilor şi minunilor sfinţilor, tutulor fericirilor din 
raiu, tutulor muncilor din iad, cu însemnare despre locul ce 
fiecare din acestea trebuie să ocupe în decorarea unei bise- 
rici şi cu artare de cuvintele ce trebuiesc să însoțească fie- 
care icoană. 

Cele ce sunteţi obişnuiţi din copilărie a vedeă pe păreţii 
templelor noastre, acelea toate sunt trecute în tipicul lui Dio- 
nisie din Agrafa, şi ani s'au străcurat cu sutele, fără ca nimic 
să fie schimbat în ele. Numai limba în care sunt scrise epi- 
grafele consacrate, numai forma literelor şi ortografia cuvin- 
telor dau oarecari indicii cronologice mai sigure ; şi apoi încă, 
dar numai la ochii omului bine deprins cu vederea şi com- 
pararea picturilor eclesiastice din Orient răsar şi oarecari 
nuanţe în stilul şi în coloritul acelor zugrăveli. 

Astfel, arheologii ruşi au putut stabili în analele picturale 
ale patriei lor o gradaţiune succesivă a activităţii artistice, 
începând cu vechile picturi, mai cu totul bizantine, ale şcoalei 


1 Manuel d 'iconographie chrétienne grecque et latine, avec une intro- 
duction et des notes par Mr. Didron, traduit du manuscrit byzantin 
«Le guide de la Peinture», par le Dr. Paul Durand. Paris, 1845. 

din Korsun sau Cherson de prin secolul al xi-lea; trecând 
apoi la icoanele unui vestit zugrav, Andrei Rublef, din secolul 
al xIv-lea; memorând mai târziu o nouă şcoală naţională, 
zisă a lui Strogonof, şi alta mai mult occidentală, numită 
Friajkii sau a Frâncilor, şi în fine, în ajunul reformelor cu 
totul apusene ale lui Petru-cel-Mare, constatând existenţa în 
Moscva a unui numeros corp de zugravi ai ţarului, cari 
erau în stare a execută minuni de răbdare şi de fineţă, precum 
sunt miniaturile aşă de îngrijite depe iconiţele Capponiane. 

Zugravii ruşi din Korsun, din Kiev, din Moscva şi de 
aiurea au avut şi ei tipicele lor, cari se numiau Pod/iniki 
şi cari reproduceau cu mici diferenţe formele tradiţionale ale 
artei bizantine; ei însă de demult încă îşi aveau procederi 
ale lor particulare, pe cari le citează şi «Ermeneia tes Zo- 
grafias» şi despre cari mai târziu a vorbit cu laudă scriitorul 
grec loan Comnenul, unul din medicii lui Constantin Vodă 
Brâncoveanul, care a tipărit la 1701 în teascurile lui Antim 
Ivireanul din mănăstirea Snagovului, o interesantă descriere 
a chinoviilor dela muntele Atos intitulată «Proskynetarion 
tou agiou orous tou Athonos».1 Acolo, printre nenumărate 
clădiri şi odoare, cu cari domnii româneşti au înzestrat Sfân- 
tul-Munte, Comnen pomeneşte şi despre minunatele icoane 
ruseşti cele împodobite cu argint, «eikonismata moscovica ar- 
gyrohrysomena». 


PICTURA BISERICEASCĂ Am lăsat, pentru încheierea largei 
LA ROMÂNI, Noastre parenteze, câtevă noțiuni ce 
= voesc să adaug asupra vechilor pic- 
turi religioase din ţările româneşti. Nu e nici timp, nici loc 
ca să fac aci un istoric mai complet al acestor manifestări 
artistice din trecut; voiu numai cu două trei flori necunos- 
cute, pe cari le voiu cutege pe răzoarele desvoltării noastre 
naţionale, să precumpănesc marea reputaţiune universală a 
tăbliţelor Capponiane. 
N'am să vă citez, domnilor, vreo «Ermeneia», sau vreun 
Podlinic al zugravilor români; nu zic că nu va fi existând, 
dar încă noi n'am dat peste dânsul.? Sunt însă în ţară la 


! Proskinitariul lui Comnen a fost retipărit, cu o traducţiune latină, 
în Palaeographia Graeca a lui Montfaucon, în Paris, la 1105. 

> D-l maior Papazoglu posedă într'un timp un vechiu terfelog cu schiţe 
de picturi bisericeşti, care deşi nu eră un ce complet, însă tot prezentă 
un mare interes, 

noi, ba şi în bibliotecile şi în skevofilaciile sau comorile bi- 
sericeşti din străinătate, vechi icoane româneşti, cari dove- 
desc că pe timpii lui Ştefan cel Mare, lui Neagoe-Vodă, lui 
Vasile Lupu, lui Matei Basarab, lui Cantemir şi lui Brân- 
coveanu, România a avut zugravii săi bisericeşti, egali în 
merite şi cu cei dela Sfântul-Munte şi cu cei de prin Moscovia. 

Acum câţivă ani, d-l Hasdeu a adus dela Miinich şi dela Viena 
şi a cedat muzeului nostru nişte frumoase facsimile depe 
chipurile de evangelişii şi depe ornamentele picturale ale unor 
evangeliarii, scrise şi ilustrate în Moldova în zilele lui Ştefan 
cel Mare. Insumi am văzut la mănăstirea lvirului din mun- 
tele Atos, un liturgiar slavon de aceeaş origină, scris pe 
un sul de hârtie, îngust cât latul mânii, dar lung de mai 
mulţi coji, o adevărată minune de decoraţiuni caligrafice şi 
picturale, un giuvel de gust bun şi de colorit armonios. 

Dar fără de a merge aşă departe, n'avem noi oare încă 
pe păreţii frumoasei noastre biserici din mănăstirea Curţii de 
Argeş o mare parte din picturile originale, pe cari în anul 
dela facerea lumii 7035, adică la 1526 dela Hristos, le-a lu- 
crat cu mâna sa Dobromir zugravul, din porunca lui Radu- 
Vodă dela Afumaţi şi a doamnei sale Roxanda, îndemnați lu 
aceasta de către doamna mumă, Despina, văduva lui Neagoe 
Basarab ? 

În ele, sub incorecţiunea formelor şi sub numeroase alte- 
raţiuni moderne se simt încă trăsuri magistrale de ale şcoalei 
lui Panselinos. Nicăiri însă, domnilor, meritele împunătoare 
ale vechilor iconari români din secolul al xvi-lea nu mi s'au 
invederat sub mai pătrunzătoare forme decât într'o icoană 
ce se păstrează şi azi în bisericuţa schitului Ostrovul, ocolit 
de apele Oltului, sub stâncile Coziei, între veselele sate Că- 
limăneştii şi Jiblea. Aceă smerită capelă se vede a fi fost clă- 
dită de doamna Despina, ca un azi! al lacrimilor sale de vă- 
duvă şi de mumă. Icoanele tâmplei, rămase acolo ca prin 
minune tocmai din timpul ei, spun încă toate despre spe- 
ranţele şi despre durerile nenorocitei doamne; una însă mai 
cu seamă poartă tipărită în subiectul şi în ordonanța ei des- 
tăinuirea celei mai adânci şi mai înfrânte mâhniri. 

Pe dânsa, Maica Domnului îmbrăţişează pe fiul său co- 
borit depe cruce ; alături, Sfântul loan Botezătorul plânge cu 
mâna la ochi; Maria Magdalena îngenuchiată sărută picioa- 
rele sângerate ale martirului divin. Dar de cealaltă parte, fi- 
gurată în proporţiuni mai mici, depe obiceiul convenţional al 
timpului, stă doamna Despina, măreț acoperită cu largi veş- 

minte şi marame de doliu, şi pe braţele ei inălţate ține mort 
pe domnescul ei fecior, Teodosie Voievod, în podoabe de 
purpură şi de aur. D'asupra acestei grupe, impunătoare prin 
jalea maiestoasă ce stă răspândită într'insa, se vede scrisă în 
limba slavonă această cuvioasă rugă, ieşită din inima sdrobită 
a mumei: «Doamne, primeşte pe răposatul tău şerb loan 
Teodosie Voievod şi strămută-l in lăcaşele tale cereşti !» 

Am văzut, domnilor, şi am admirat multe picturi perfecte, 
în cari marii maestri ai ltaliei au reprezentat adesea, sub 
titlul consacrat de Pietà, coborirea depe cruce a Mântuito- 
rului nostru: nici una însă nu mi-a destăinuit, ca icoana cea 
incorectă şi părăsită de 350 de ani în umilitul schituleţ dela 
Ostrov, un aşă viu şi fraged simţimânt al pateticului exprimat 
prin penel. 

Deşi am aveă şi alte dovezi de dat, ea singură ne-ar au- 
toriză să afirmăm cu tărie că artelele grafice au avut la noi 
în trecut interpreţi de o mare valoare estetică. 

Un alt exemplu, şi pe acesta îl alegem contimporan cu 
iconiţele Capponiane. Biblioteca Seminarului central din Bu- 
cureşti posedă un preţios manuscript, ce i-a fost dăruit de 
actualul episcop dela Argeş, P. S. S. părintele Ghenadie. E 
Slujbelnicul sau liturgiarul, care s'a scris româneşte şi slavo- 
neşte şi s'a ilustrat cu chipuri, cu iconiţe şi cu iniţiale orna- 
mentate pe hârtie pentru mitropolitul Ungro-Vlahiei Ştefan, 
acela sub care, în timpul lui Matei Basarab, s'a tradus şi 
s'a tipărit Indreptarea Legii şi alte cărţi bisericezti în limba 
românească. Ştefan a păstorit dela 1648 până la 1668; în 
acest răstimp 's'a lucrat şi curioasa carte, în care se recu- 
nosc tendenţe şi procederi artistice cu mult mai migăloase, 
mai complicate, mai sclipitoare decât în ornamentele cumpă- 
tate ale manuscriptelor din timpul lui Ştefan cel Mare şi decât 
în chipurile şi în ordonanțele magistrale depe monumentele 
grafice ale familiei lui Neagoe Basarab. 

V'aş mai puteă vorbi şi despre picturile încă şi mai pre- 
linse, mai mărunţite, mai rotunjite şi mai crude la văpseă, 
cu cari Constantin Vodă Brâncoveanul a pus la 1694 să 
decoreze tot interiorul bisericii sale dela Horez. Zugravii 
«Constantin, loan, Andrei, Stan, Neagoe şi Ioachim» şi-au în- 
scris numele ior, toate româneşti, pe epigraful sau pisania 
depe uşa advonului; dar mai modeşti decât «Manea meş- 
terul de zidărie,» decât «Istrate lemnarul» şi decât « Vucaşin 
Caragea pietrarul», ei nu şi-au lăsat ca aceştia chipurile lor 
pe păreţi. In orice caz, stilul picturii lor dovedeşte că pe 


wo 
lie) 
~l 


ISTORIA ARHEOLOGIEI 


atunci artele religioase începuseră şi în România a se răs- 
fâță mai voios în deşertăciunile lumeşti ale unor conturne ! 
mai pline şi ale unui colorit mai viu. 

Din toate acestea, domnilor, vedeţi că cu mult puţinul ce 
ştim şi cunoaştem, chiar şi despre vechile picturi bisericeşti 
ale Românilor, tot li se poate aplică şi lor netăgătuite atri- 
buiri cronologice. Asemenea studii ne fac pe noi orientalii 
să preţuim mai cu siguranţă decât anticarii şi criticii Occi- 
dentului, epoca şi valoarea lucrărilor de stil bizantin. Noi vedem 
şi simțim mai lesne diferitele înrâuriri ale epocelor şi ale ţă- 
rilor, acolo unde apusanii se pierd mai adesea în cele mai 
extravagante anacronisme şi confuziuni. 

Dar mă opresc! Mă tem că digresiunea Capponiană a trecut 
cu mult peste marginile subiectului nostru. Ca să mi-o iertaţi, 
vă aduc însă aminte, domnilor, că ea are răvaş de drum vizat 
cu crucea arheologiei naţionale şi că până în cele din urmă 
ea nu ne-a mânat aiurea decât în domeniul notru, adică 
tot în cercul activităţii artistice din secolul al xvir-lea. 


FICORONI. „CISTA Să ne întoarcem dară fără mustrare la 
PRENESTINĂ“, anticarul Francesco Ficoroni şi la cista ° lui 
— ~~ Prenestină. 

Mai întâi, dânsul, Roman din Lugnano de naştere, a trăit 
dela 1664 până la 1747 şi a scris o mulţime de mici tra- 
tate despre tot felul de antichităţi mari şi mărunte, precum 
clădiri, inscripţiuni, monete, geme, plumburi, măsci şi bule 
aurite sau băşicuţe pe cari le purtau Romanii, ca să se fe- 
rească de deochiu. Plăcerea ce aveă pentru obiectele antice îl 
făceă să-şi adune asemenea lucruri şi însuşi ne spune cum 
la 1745 cumpărase dela nişte lucrători din Palestrina, vechea 
Preneste, frumosul vas de bronz, cu o oglindă de acelaş metal, 
ce tocmai atunci se găsise pe acolo împreună. «Fără de a mă 
lăudă — zice el — un cavaler englez, Frederik, voi să-mi 
dea pe dânsele şi-mi puse chiar pe masă un pumn de gal- 
beni, dar în deşert; şi ca să fie în veci păstrate, eu de bună 
voia mea le-am dăruit vestitei galerii Kircheriane». 

Acolo în adevăr şi este aceă mare cutie circulară de metal, 
„înaltă de 2 palme 1!/» țoli romani, având un diametru de | 
palmă 7!/, țoli; precum şi o mică oglindă rotundă cu mâner, 

unul din acele obiecte în formă de tigaie fără buze, cărora li 
se ziceă mai 'nainte patere etrusce, necunoscându-se încă uzul 
lor, cari s'au dovedit a fi oglinzi, lustruite de o parte şi ornate 
în dos cu figuri. Amândouă aceste bucăți sunt decorate pe 
fețele lor cu desemne lineare (cărora în limba franceză li se 
zice dessins au trait), foarte fin săpate cu sula. Ca stil însă, 
distanța este enormă dela corecțiunea şi eleganța cistei până 
la stângăcia grosolană a oglinzii. 

Pe aceasta sunt numai trei figuri: două bărbătești, cu tru- 
purile goale şi cu pumnii acoperiți cu de acele mânuşi de 
curele împletite şi bătute cu ţinte de plumb, ce se numesc 
cesti şi «myrmekes» şi cari serviau atleţilor în luptele pu- 
gilatului ; una din figuri e în picioare şi alături cu dânsa stă 
scris, cu litere latine arhaice, cuvântul POLOCES, formă stră- 
veche a numelui semizeului Pollux; cealaltă şade jos şi pe 
un stâlp învecinat se citeşte în prescurtare numele regelui 
Amycus, AMVC. Din dosul acestuia, în picioare, cu o mână în 
şold şi alta ornată de un lung toiag, e o femeie; numele ei, 
LOSNA, e scris“ lângă dânsa. Aceea este fără îndoială zeiţa 
Luna, cu denumirea ei în cea mai veche limbă a Latinilor. 

Dar să trecem la descrierea desemnelor depe cistă, cari ne 
vor lămuri îndată asupra subiectelor reprezentate pe ambele 
unelte. Mai întâi să spunem că în jurul pântecelor ei circu- 
lare, ornamentele gravate sunt distribuite pe trei diferite zone, 
din cari cea mijlocie e cu mult mai lată şi mai importantă; 
pe cea de jos sunt numai sfinxi şi decoraţiuni de îrunze, pe 
cea de sus, foi simetric dispuse în jurul unui şir de măsci 
juvenile. 


ARGONAUŢII ÎN Zona intermediară prezintă însă o serie 
TARA BEBRICILOR, Neîntreruptă de douăzeci şi unu de per- 
————— sonagli, in posture variate şi graţioase, 
cari ne dau priveliştea foarte animată a sosirii Argonauților 
în ţara puţin ospătoşilor Bebrici, 

Istoria plutirii şi a izbânzii Argonauţilor, deşi a fost una 
din fabulele predilecte ale poeziei şi ale artelor elineşti, ni 
s'a păstrat însă în foarte puţine scrieri de o valoare clasică 
şi în foarte rari monumente plastice. Poema târzie a poe- 
tului alexandrin Apolon din Rhodos nu se află cuprinsă în 
materiile de studiu şcolar, Paguba în sine nu este mare, dar 
aceasta mă va sili să memorez aci că o veche poveste mi- 
tologică a Grecilor spuneă că odinioară, în timpii cei mai 
nebuloşi, tinerimea vitejească a Eladei, Eracle şi Orfeu, Castor 

şi Pollux, Zetes, Calais şi mulţi alţii, s'au urcat pe corabia 
Argo, sub comanda junelui erou tesaliot Iason, şi au plutit 
peste Elespont şi peste Pontul Euxin, ca să descopere şi să 
răpească din depărtata Colchidă avuţiile regelui Aetes şi 
mai cu seamă lâna daurită a unui berbece sfinţit. Atunci pe- 
semne, Grecii au încercat mai întâi valurile arțăgoase ale Mă- 
rii-Negre. Printre întâmplările acestei primejdioase plutiri se 
numără şi poposirea voinicilor noştri pe țărmurile neospă- 
toase ale sălbaticilor şi păroşilor Bebrici, «komoontes Be- 
brykes». 

Dar pentru un minut să dăm cuvântul poetului elen Teo- 
crit, care într'una din idilele sale ne spune în plăcute versuri 
parte din ceeace pe cista Prenestină vedem în graţioase ima- 
gini : 1 

«Abiă vasul Argo scăpase de stâncile cari-i veniau asupră şi intrase 
în sânul primejdios al Pontului bătut de zăpezi, când el se opri, ducând 
pe feciorii iubiţi ai zeilor la țărmurile Bebricilor; acolo rezemând scara 
de păreţii corabiei, voinicii lui lason se coboriră jos dintr'însa de toate 
părțile şi răspândindu-se pe o râpă adâncă şi sub o muchie ferită de 
vânturi, ei îşi aşternură de repaos şi cu mânile puseră la foc merindele. 
Dar Castor cel cu cai dereşi şi Pollux cel oacheş, depărtându-se de soţii 
lor, înaintară, rătăcind amândoi. Pe când ei cătau de toate părţile cu 
mirare la acele sălbatice păduri depe munţi, sub o stană de piatră, iată 
că descoper un izvor îmbelşugat, care îşi varsă fără încetare apele sale 
limpezi şi, căzând de sus cu şoptă, se afundă într'o gură de cristal sau 
de argint; imprejuru-i crescuse brazi înalți, plopi alburii, platani şi chi- 
paroşi cu lungi plete; tot acolo răsărise şi flori mirositoare, seceriş plăcut 
al muncitoarelor albine, atâtea câte la curmarea primăverii spuzesc peste 
câmpii». 2 


Şi iată în adevăr, pe vasul Prenestin, corabia Argo oprită 
la mal; unii din junii viteji se odihnesc într'însa; dar scara 
e proptită de păreţii vasului şi unul din voinici coboară cu 
un paner şi un fedeleş în mâni; altul pare că s'a aşezat jos 
să facă focul; cei mai mulţi însă stau adunaţi în jurul fån- 
tânii ce curge din stânca umbrită de copaci şi vin acolo, 
sau ca să se răcorească, sau ca să umple cu apă burduşele 
şi largile lor amfore. Teocrit însă a uitat să vorbească de 
Silenul pântecos, bărbos, cârn şi pleşuv, care păzeşte rânjind 
izvorul şi cu un gest glumeţ se găteşte să-l apere în contra 
mândrilor feciori. 

El asemenea povestind mai 'nainte cum Amycos, sălba- 


1 Theocriti Idyll. XXil. v. 27. 
2 În original, şi textul elen. 

ticul rege al acelor locuri, a îmbiat cu asprime şi dispreţ la 
lupta palestrei pe semizeul Pollux şi apoi cum acela a fost 
biruit după o crâncenă luptă de viteazul Dioscur, fiu al lui 
Joe şi al Ledei, nu ne spune că învingătorul a legat ţeapăn 
cu ştreanguri de un copaciu pe pletosul Amycus, primind din 
ceruri o cunună dela o Victorie aripată, pe când zeiţa Mi- 
nerva, eroul lason, zeul cu lungi aripi ce-i ocrotise plutirea 
şi chiar doi păroşi Bebrici stau marturi la această scenă de 
dreaptă pedeapsă. Toate aceste lacune ale poetului, sula di- 
bace a săpătorului care a decorat pântecele cistei a ştiut a 
le implini cu o vioiciune şi cu o graţie, ce se luptă, putem 
zite, victorios cu condeiul de sigur foarte măiestreţ şi ele- 
gant al lui Teocrit. 

Nu mai puţin perfecte sunt scenele de vânătoare săpate 
pe capacul boltit al cutiei; nouă bărbaţi în diferite costume 
antice vânează cu câni şi cu arme felurite doi mistreți, un 
cerb şi o căprioară ; în centrul acestei reprezentări circulare 
sunt doi lei şi doi grifoni sau smei aripaţi. 

Fără îndoială, toate aceste chipuri poartă caracterul uzurilor 
eroice şi al perfecțiunii artistice din timpii cei mai lăudaţi ai 
desvoltării Elenilor; şi cu toate acestea se pare că în unele 
amănunte ale veşmintelor şi ale decoraţiuni, s'au strecurat 
sub mâna artistului trăsuri de stil etrusc, adică dovezi că 
obiectul a fost lucrat în Italia. 

Aceste bănueli se adeverează cu totul când cercetează cinevă 
de aproape unicul picior existent din cele trei ce a avut 
vasul, precum şi mai ales figurele depe vârful capacului. 

Piciorul e o curioasă compoziţiune, în care pe o bază pă- 
trată stă o broască strivită sub o labă de leu; iar d'asupra 
trei mici statuete îmbinate, cari reprezentă trei juni; cel din 
stânga este negreşit Ercule; poate că cel din dreapta va fi 
lolas, nepotul şi soţul lui de izbânzi; al treilea, din mijloc, 
copilandru aripat, trebuie să fie zeul Eros sau Amorul, unul 
din zeii protectori ai luptelor gimnice. 

Să trecem acum la capac. D'asupra lui, ca în chip de tå- 
țână sau mâner, se află o altă grupă formată de trei mai 
mari statuete bărbăteşti. La mijloc e un tânăr pe jumătate 
învelit cu o mantie înstelată, încălțat cu pantofi tuscani şi 
purtând atârnată de gât băşicuţa sau amuleta de deochiu a 
ltalioţilor; acesta e poate tânărul zeu Bacus, căruia Latinii 
îi ziceau şi Liber. De amândouă părţile îl ţin de subţiori 
câte un Satir cu nasul cârn, cu urechile lungi şi cu o piele 
de leopard pe spinare, drept unic acoperemânt. Buna cu- 

viinţă impusă adunărilor noastre moderne ne opreşte de a 
completă descrierea acestor doi vârtoşi şi arzoi sateliți ai 
zeului desfrânărilor, cari mai ţin şi în mâna lor liberă câte un 
păhăruţ. Literaturile şi artele antice n'aveau aşă multe scru- 
pule, mai ales în reprezentarea desfrânatelor sărbători bachice. 

E cu neputinţă de a nu recunoaşte în aceste diferite chi- 
puri, stilul şi felul de lucrare al statuetelor de bronz etrusce. 
Dar ce este şi mai doveditor pentru originea italică a cistei 
din muzeul Kircherian e chiar inscripţiunea ce pe două linii 
se află scrisă la picioarele figurilor depe capac. 

Literele sunt din cele mai arhaice ale popoarelor italiote; 
limba e cea latină din timpicu mult anteriori producţiunilor 
literare şi poate chiar cu oarecari inflexiuni luate dela locui- 
torii osci ai provinciei mai meridionale a Campaniei. Ea 
sună aşă: 

NOVIOS. PLAVTIOS. MED. ROMAI. FECID. 
DINDIA. MACOLNIA. FILEA DEDIT. 


şi ca s'o traducem fidel numai pe româneşte, vom zice: « No- 
vius Plautius m'a lucrat în Roma. Dindia Macolnia fiica 
m'a dat», 

Dacă vom întrebă acum pe numeroşii arheologi moderni 
cari s'au ocupat cu cista lui Ficoroni, spre a explică sce- 
nele mitice şi inscripțiunea depe dânsa, sau spre a determină 
destinaţiunea acestui vas, apoi în privinţa ultimului punct 
îi vom găsi împărţiţi între trei opiniuni diverse. Unii zic că 
cistele de bronz, cari sub această formă sau găsit numai 
în teritoriul vechei Preneste, al acelui oraş elinesc, aruncat 
sub Apenini în ţinutul Latinilor, sunt de caracter cu totul 
mistic şi înlocuiau, în această unică localitate, coşurile de 
richită de aceeaş formă, în cari prin alte locuri se purtau 
în sărbătorile misterelor dionisiace, uneltele sfinţite al cul- 
tului, şi din cari se văd adesea pe monumente grafice şi 
plastice ale antichităţii, ieşind şerpii misterioşi, genii ocrotitori 
ai vetrei, ca şerpii de casă ai ţăranilor noştri. + 

Pentru alţii, cistele Prenestine —- sunt acum cunoscute vreo 
zece — în cari s'au aflat uneori oglinzi, ulceluşe de profu- 


l Despre şerpii de casă precum şi despre alte datine ale poporului 
român se găsesc noţiuni interesante în încercările junelui nostru scriitor 
G. Dem. Teodorescu, a cărui cărticică asupra credințelor, datinelor şi 
moravurilor poporului nostru, (Bucureşti, 1674) dovedeşte un spirit stu- 
dios critic şi ingenios, dela care se poate aşteptă şi mai mult pe viitor. 

muri, ace de păr, scobitori sau strigile, piepteni şi alte mă- 
runţişuri femeeşti, sunt simple cutii în cari muierile işi ţineau 
podoabele şi cari se dau fetelor de zestre la măritiş; iar la 
cele cari muriau nemăritate se puneau în morminte, de unde 
acum le scot anticarii moderni. Astfel dar, cista lui Fico- 
roni ar fi lădița de nuntă — tronul miresei — făcută la Roma 
de meşterul Novius Plautius pentru fiica Dindiei Macolniei 
din Preneste. 

In fine sunt şi arheologi, cari, puind temeiu numai pe repre- 
zentaţiunile agonistice şi bachice ale cistei noastre, au crezut 
că ea a fost un dar sau un premiu câştigat de învingătorul 
jocurilor publice în sărbătorile junimii, zise Liberalia. 


ARTELE ELENE LA Cât despre stilul şi originea vasului, iată 
LATINI ÎN SEC, y, Cum eminentul arheolog francez Raoul 
~ Rochette, luându-se depe urmele ilustrului 
său coleg din Germania, Otto Jahn, rezumă cele mai bine 
intemeiate ipoteze: 1 


«Cista lui Ficoroni pare a fi fost lucrată de un artist grec din Cam- 
pania, Novius Plautius, ce-şi exercită arta sau meseria în Roma, pe la 
secolul al v-lea, mult pe la inceputul secolului al vi-lea dela clădirea ce- 
tăţii ; acesta, lucrând depe uzurile şi modelele elineşti, a adoptat însă 
în lucrarea sa oarecari amănunte luate din stilul artistic al Etruscilor, 
care se ştie că a avut destul influenţă asupra Campaniei, şi care, mai 
ales în Roma, a fost pururea uzitat şi plăcut», 


Observ tocmai acum, domnilor, şi poate cam târziu, că 
partea ce am făcut anticarilor în câte vam spus astăzi, până 
acum, este foarte neînsemnată şi că vorbindu-vă excluziv 
despre colecţiuni de antichităţi şi despre obiecte antice — nu 
fără interes însă sper — m'am servit cu numele unor anti- 
cari meritoşi din secolul al xvu-lea şi al xviu-lea, numai ca de 
firma unor vechili sau comisionari, spre a vă lăudă şi a vă 
cântări mai mult marfă străină ; astfel, descriindu-vă cu oare- 
care amănunte muzeul lui Kircher, ces grave-le erudiţilor ele- 
nisaţi Perizonius şi Neocorus, iconiţele muscăleşti ale lui 
Capponi şi cista Prenestină a lui Ficoroni, abiă dacă am men- 
ționat despre lucrări arheologice ale acestor lăudaţi bărbaţi, 
cari toţi au avut o activitate destul de însemnată în literatura 
anticară a timpului lor, 


i Raoul Rochette, La ciste de Ficoroni, în Journal des Savants. Pa- 
ris, 1852. 

MĂSCILE ANTICE. Adevărul e că greu se poate caracteriză 

altmintrelea decât printr'un punct oarecare 
din ele operele unor oameni de ştiinţă, când acelea se compun 
din adunătura cea mai variată de cercetări mărunte. Acesta, 
precum v'am spus, e mai în totdeauna cazul anticarilor din 
epoca ce ne ocupă; aşadar nu mi se poate face o vină 
serioasă că n'am dat aci o mare atenţiune producţiunilor 
speciale ale fiecăruia din citaţii erudiţi şi în orice caz, spre 
a mă limpezi de orice împutare, voiu termină atrăgând mai 
cu dinadinsui privirile d-voastre asupra uneia din cărţile prin- 
cipale ale lui Ficoroni, asupra tratatului său despre măscile 
antice, publicat italieneşte la 1736, sub titlul Le maschere 
sceniche e le figure comiche d'antichi Romani, şi tradusă 
latineşte la 1754, sub acela De /arvis scenicrs antiquorum 
disseriatio. 

In introducţiunea acestei cărţi, autorul, după ce arată cum 
s'au născut la Eleni reprezentaţiunile teatrale din jocurile şi 
măscările — scuzaţi-mi termenul, care însă aci este foarte 
bine aplicat — ce câmpenii grosolani făceâu in sărbătorile 
sgomotoase ale lui Dionisiu, măzgălindu-şi obrazul cu tes- 
covină şi ascuzându--l sub pocituri scobite în coajă de copaci, 
apoi spune, pe temeiul mai multor scriitori antici, că Romanii 
la început nu se serviau în petrecerile lor scenice cu măsci 
de lut sau de piele, ca Grecii, ci numai cu un fel de mari 
peruci negre, bălane, roşcate sau cărunte, cărora li se zicea 
galerae şi cari dau fizionomiei actorului expresiuni mai mult 
sau mai puţin grave sau comice. 


„GALERAE“ ŞI „PERSONNAE“ După ce junii patrici ai Romei 
IN TEATRUL ROMANILOR. Părăsiră istrionilor de profe- 
———————_ siune jocurile lor Atellane, îm- 
prumutate din cetatea oscă Atella, aceştia, ca să poată mai 
bine simulă personagii grotesci ca Maccus, Bucco, Pappus 
şi Manducus, strămoşi ai actualilor Pulcinella, Arlechino, Pan- 
talon€ şi Scaramucia din comedia populară italiană, zisă Come- 
dia deil'arte, nu se sfiiră a îimbrăcă costume şi măsci ridicule, 
travestindu-şi capul şi faţa sub acopereminte ce se numiau 
personnae, «caput et os cooperimento personnae tectum». 

Dar nu numai la teatru erau uzitate măscile în vechea socie- 
tate romană; Ficoroni citează pe rând pe autorii antici cari vor- 
besc despre ospeţele mascate ce se dau în palatele împăraţilor ; 
despre stratagemele militare în cari s'au utilizat măscile; 
despre sărbătorile religioase în cari eră obiceiu a se face tra- 


234 AL. |. ODOBESCU 


vestiri; despre măscile sau larvele luate cu humă, cu aluat 
şi chiar cu foi de metal, depe figura morţilor, şi cari adesea, 
pentru expiaţiunea păcatelor răposatului, se atârnau în temple 
şi în dumbrăvi sfinţite şi deaceea purtau numele de oscilla 
sau figuri cletinătoare ; apoi în fine, şi despre măscile gro- 
teşti şi adesea foarte necuviincioase, cari însoţiau armatele 
învingătoare la intrarea lor triumfală în Roma şi cântând, în 
hohotele şi aplaudele plebei, versuri fescenine, de acelea cari 
urechi ruşinoase nu trebuiau să le audă, făceau şi ziceau în 
cale toate necuviinţele ce s'au păstrat la noi în jocul poporan 
al Brezăii şi al desfrânatului său Unchiaş, două tipuri pe cari 
le regăsim, cu puţine schimbări, în picturi pe vase de lut, 
în sculpturi de geme şi în statuete antice, unele chiar re- 
produse de Ficoroni, 


LARVELE ŞI MĂSCILE In această răpede nomenclatură, per- 
FUNERARE DE METAL. Miteţi-miamă opri un moment asupra 
— categoriei de măsci funerare, numite 
«larve», din cari s'au aflat mai multe prin morminte antice 
din Italia, dar cari au căpătat o importanţă cu mult mai în- 
semnată, când în câteva din bogatele sepulcre ascunse sub 
movilele greco-scitice ale Rusiei meridionale s'au găsit feţele 
morţilor acoperite cu măsci de foi de aur lipite pe ele. Ne- 
greşit că acelea au fost lucrate în pripă la înmormântarea ră- 
posatului şi de aceea reproducând trăsurile fizionomiei lui 
sunt însă puţin îngrijite ca execuţiune. Dar aci la noi, pe 
malul Oltului sau la Celeiu, după cum spune d-l maior Pa- 
pazoglu, d-nialui a descoperit la 1863 o mască femeiască de 
bronz, de cel mai nobil stil antic; proporţiunile îi sunt ale 
unui obraz de 235 milimetri înălțime, 21 centimetri lărgime 
şi 12 centimetri adâncime ; foaia de metal, deşi nu prea 
groasă este rezistentă. Ochii, nările şi buzele sunt crăpate 
ca să poată fi purtată, şi de două părţi ale obrazului se 
află mici găuri spre a se puteă legă; părul depe frunte 
e frumos aşezat sub o cunună de foi de ştejar şi de ambele 
laturi atârnă pe faţă ca nişte graţioase inele de păr. Litere 
foarte uşor însemnate cu mici puncturi (au pointill€), atât 
pe faţă cât şi pe dosul măscii, ne dau un nume propriu latin, 
al artistului său al stăpânului, în orice caz al lui Titu Piu 
Priscu, T. PII PRISCI. 

Acest foarte preţios obiect de artă antică, în loc de a intră 
în muzeul nostru naţional, unde abiă posedăm câtevă mici 
măsci de lut, a trecut de curând prin vânzare în cabinetul 

de antice imperiale din Vien4. In zadar m'am silit timp în- 
delung a face ca guvernul nostru să-l cumpere; cel austriac 
ne-a luat înainte şi ne-a lipsit de un document artistic inte- 
resant pentru antica cultură a provinciei dacice. D-l profes. 
O. Benndori din Praga, mijlocitoru! acelei transacţiuni, arată 
că în muzeul din Belgrad a văzut o altă mască de felul 
acesta, dar chipul aceleia e cu barbă. Câtevă alte muzee din 
Apus au şi ele măsci de metal; dintre toate, cea din România 
se deosebeşte prin frumosul ei tip şi prin lucrarea sa îngrijită. 

Să nu răsipim însă timpul nostru, devenit acum foarte 
scump, şi să ne întoarcem îndată, împreună cu Ficoroni, la 
examinarea mai atentivă a măscilor teatrale sau scenice, asupra 
cărora ne-au rămas din vechime şi mai multe noţiuni scrise, 
şi mai multe reprezentaţiuni sculpturale, şi chiar mai multe 
desemne în colori, 

A doua din aceste categorii de documente, adică statuile 
şi reliefurile de piatră şi de bronz, gemele gravate, cameele 
şi figurinele de lut şi de metal, formând mai cu seamă obiectul 
de studiu al anticarului nostru din secolul al Xvu-lea, vom 
spune mai întâi drept pregătire lămuritoare câteva cuvinte 
despre forma şi natura măscilor teatrale, pe care Elenii le-au 
întrebuințat pe scenă în tot timpul şi fără restricţiune, iar Ro- 
manii cu mult mai puţină rigoare, 

Am zis, pare-mi-se, că măscile se lucrau de lut, de piele, 
de lemn şi chiar de metal, lăsându-li-se găuri pentru luminile 
ochilor, pentru răsuflarea nărilor şi mai ales pentru emiterea 
vocii. La măscile femeeşti, crăpătura buzelor eră mai îngustă ; 
rolurile de femei fiind implinite în antichitate de către băr- 
baţi, aceă dungă subţire îndulciă asprimea glasului şi-i pres- 
chimbă sunetul, precum se întâmplă şi în balurile mascate 
de acum. Dar gurile măscilor bărbăteşti erau uneori, şi mai 
ales în rolurile comice, foarte tare căscate, rânjite şi rotunjite ; 
semănau cu buzele unei pâlnii sau ale unei scoici cu cres- 
tături, Dispoziţiunea perucii eră iarăşi de o mare importanţă, 
căci trebuie să ştiţi că masca antică acoperiă capul întreg 
al actorului. Coloarea părului, desimea lui, modul de a-l 
aşeză, podoabele ce i se adăugau, toate acestea constituiau o 
artă foarte complicată, care determină tot atât cât şi tră- 
surile figuri, caracterul fiecărui rol. Se puneă un mare preţ, 
mai cu seamă în măscile destinate personagiilor tragice de 
sex bărbătesc, la o înaltă podoabă de păr numită greceşte 
«onkos», ce se purtà d'asupra frunţii şi căruia noi i-am puteă 
zice mof, precum francezii îi zic toupet. 

NOMENCLATURA MĂSCILOR Un retor grec din secolul al 
SCENICE DATĂ DE IULIU llea după Hr., luliu Pollux sau 
— ~ Polydeuces (născut la Naucratis 
POLLUX. în Egipet la 130, mort la 188), 

foarte iubit de împăratul Comod, 

ne-a lăsat în interesanta sa carte lexicografică, numită Ono- 
masticon, o lungă şi curioasă descriere a măscilor scenice, 
cu diviziunea şi nomenclatura lor, distribuită depe cele trei 
specii teatrale ale vechii literaturi elene, tragedia, comedia şi 
drama satirică, sau aceă bufonerie jucată de personagii eroice, 
secundate de un cor glumeţ de Satiri, cu o înfăţişare şi o 
purtare mai mult sau mai puţin decente. luliu Pollux, în des- 
părţirea a vi-a a Onomasticonului, enumeră, denumeşte şi 
descrie mai mult de şaptezeci feluri diferite de «prosopeia» 
sau figuri scenice, cari indicau fiecare câte un caracter „de 
rol special. Douăzeci şi şase din acestea sunt rezervate tra- 
gediei şi se împart în şase măsci pentru bărbaţii bătrâni, 
şapte pentru cei tineri, trei pentru sclavi, cinci pentru femeile 
libere şi alte cinci pentru femeile sclave. La comedie, nomen- 
clatura e cu mult mai bogată ; aci sunt nouă bărbaţi "bătrâni 
zece tineri, şapte sclavi, trei femei bătrâne şi patruzeci tinere. 
Să vi le numesc pe toate e de prisos; cu toate acestea, 
neputând a vă arătă aci straniile tipuri ale acelor numeroase 
măsci, nu crez a abuză de răbdarea d-voastre semnalând 
câtevă din numirile lor cele mai caracteristice ; astfel printre 
pătrânii comediei găsim pe moşul, «pappos», şi pe unchiaşui, 
«presbytes» ; apoi încă pe «egemon», care pare a fi ceeace 
în dramaturgica modernă se numeşte ro! principal; în urmă 
vin şi alţii de un caracter mai deochiat, bunăoară «sfeno- 
pogon», cel cu barba ascuţită, «lykomedeios», cel ce se uită 
cruciş, şi în fine, un personagiu, înlesnitor la multe, dar foarte 
puțin onorabile, pe care Grecii îl numiau «pornoboskos». 
Printre tinerii tot depe scena comică aflăm masca actorului 
bun la toate, «panhrestos», sau cum se zice acum în culise, 
utilitate ; alţii sunt: tânărul oacheş, «neanislkos melas», cel 
creţ, «oulos», amabilu!, «apalos», dichisitul, «eilkonikos», mo- 
jicul, «agroikos». Cel smead sau palid, «ohros», cel disperat 
sau sbârlit, «paroulos», şi cel desgustat sau neîngrijit, «pinaros», 
fac parte din rolurile tragice ; dar la comedie mai găsim încă 
pe militarul cu părul pe ochi, «episeistos stratiotes», pe lin- 
guşitorul, «lkolax», şi pe parazitul, «parasitos», acel lingău ne- 
lipsit, care trăeşte pe socoteala tinerilor eleganţi şi răsipitori. 
In seria sclavilor, al căror rol e aşă de important în co- 

mediile antice prin isteţimea şi păţelile lor, denumirile spun 
mult mai puţin decât comicile şi sgâitele chipuri ce li se 
văd date pe monumentele figurate. Să constatăm însă în 
treacăt că sclavul bucătar poartă denumirea curioasă de 
greere, «therapon tettix». Nu ştiu de ce, această fantastică 
calificare îmi aduce aminte pripita clănţănitură de cleşte, ade- 
vărat cântec de greere, cu care vătrăraşii dela cârciumi chiamă 
la grătar pe muşteriii de fleici fripte. 

Dar aşă, şi baba cea uscară şi sfrăjită, «graidion ishnon» 
pare a fi din neamul calicei noastre dela Vicleim ; iar «paheia 
graus» e mătuşa cea grasă şi «oikouron» jupâneasa chelă- 
reasă. In fine, printre femeile cele tinere aflăm toate varie- 
tăţile frumosului sex; aci intră şi muierea de treabă, «gyne 
lektike», şi fetiţa nevinovată, «kore», şi alta nu tocmai, «pseu- 
dokore», şi apoi încă foarte multe de acele femei libere cărora 
Elenii le ziceau Etere, «etairai», şi cari pe scena comică se 
prezentau ca etere perfecte, «teleion etairikon», sau mai naive, 
«etairidion», sau ornate cu conciu, «diamitros», sau linse şi 
prelinse, «parapsefiston», sau în fine muiate numai în aur, 
«diahrysos». Două roluri femeiești, cu cari vom pune capăt 
acestui lung repertoriu al personalului de teatru antic, poartă 
numiri de o graţie cu totul nebuloasă, adică unul e felină- 
raşul, «lampadion», şi celălalt, adierea vântului, «aura». 

Crez, domnilor, că încăpuiţi cu acest bagaj de cunoştinţe 
tehnice ale scenei, putem să redeschidem cartea lui Ficoroni 
şi de îndată să-i cerem explicaţiunea unui baso-relief pe 
marmoră din colecţiunea palatului Farnese, trecut acum în 
muzeul regal Burbonic din Neapole, relief ce ne prezentă 
cinci personagii, din cari numai trei poartă măsci comice, 
desigur un «pappos», un «egemon» şi un sclav «therapon» 
din cei mai pociţi. 

Scena se petrece dinaintea unei arhitecturi elegant orna- 
mentată şi a unei cortine, care ascunde o uşă. ln mijlocul 
grupei stă o fetiţă fără mască, suflând pe cât o ţin bucele 
în două flaute împărechiate ; aceea e /ibicina, «auletris», care 
în chip de orchestră însoţiă în totdeauna declamaţiunile 
istrionilor cu sunetele îlautelor sau tibiilor sale, modulate de 
pe plăcerea şi talentul autorilor comici. Să facem dar abstrac- 
țiune de acest personagiu, străin acţiunii teatrale, şi să vedem 
pentru ce unul din bătrâni opreşte pe celălalt de a se răpezi 
înfuriat şi cu bâta sa, numită pe scena comică pedum, în 
mână, asupra sclavului care se pitulează speriat sub umărul 

unui alt personagiu june şi fără mască, dar cu mâna ridi- 
cată în sus şi ţiind un ameninţător gârbaciu de curele. 
lată enigma sculpturală ce este de deslegat. 


„ANDRIANA“ LUI TERENŢIU. Când Scipione Africanul se în- 

toarse învingător din Cartaginea, 
pentru a doua oară sdrobită, printre gloata de robi ce târă 
după sine, el aduse în Roma şi un biet copil de African, pe 
care îl cumpără senatorul Terențiu Lucanus. Junele sclav, 
prin grațiile şi inteligenţa sa câştigă iubirea blândului său 
stăpân, care îi dete o creştere îngrijită, îl învăţă să cunoască 
şi să guste pe scriitorii eleni, îl dărui cu numele său şi-i 
acordă chiar şi libertatea. Erà încă tânăr africanul Publiu 
Terenţiu, când ispitindu-se a compune în versuri latinești o 
comedie, imitată depe alte două ale vestitului autor comic 
atenian Menandru, ceri dela edili ca să i-o primească pe 
scenă. | se răspunse ca să meargă să o citească bătrânului 
şi ilustrului poet Ceciliu. 


sapre erà la cină şi văzând imbrăcămintea sărăcăcioasă a tânărului 
african, îl puse să şează pe un scăunel în laturi de patul pe care eleră 
lungit dinaintea mesei ; dar după ce auzi abiă câtevă versuri, îl chemă 
aproape de sine, îl poiti să cineze cu el şi apoi îl puse să-i citească 
opera întreagă, aratându-i neincetat marea sa admiraţiune».! 


Astfel povesteşte Suetoniu prima lectură a comediei numită 
Andriana. 

Autorul ei primordial fusese, precum am mai spus, elenul 
Menandru, gloriosul renovator al comediei ateniene, din se- 
colul al n-lea înainte de Hr., dela care nu ne-a rămas nimic 
mai mult decât laudele entuziaste ale întregei antichități, 
câtevà crâmpeie de versuri şi chipul său cel genial, păstrat 
într'una din cele mai frumoase statue ale Vaticanului, unde 
poetul, lenos şi distrat din fire, se vede răsturnat cu neîn- 
grijire pe un jeţ cu rezimătoare. 

Din Andriana şi din alte comedii ale lui Menandru, Terenţiu 
încropi pe a sa, dar o făcu astfel ca intriga, dialogurile şi 
limba lui să ne fie astăzi tot aşă de plăcute precum fusese 
publicului Romei de acum două mii de ani. 

Descrierea unei intrigi teatrale e totdeauna cevă fastidios ; 
dar fiindcă nu pot să vă scutesc de această pedeapsă, o 
voiu reduce pe cât se va puteă. 


l Suetonii Tranquilli vita P. Terentii Afri, 1l. 

Bătrânul Simon, cetăţean din Atena, are un fiu Pamfil, a 
cărui purtare se arată a fi din cele mai înțelepte şi mai cu- 
viincioase. Tatăl său vrea să-l însoare cu juna fiică a unui 
vecin, anume Chremes. Pamfil însă într'ascuns iubeşte pe o 
copilă, ce se crede a fi orfană, gingaşa Gliceră, pe care o 
adusese cu sine în Atena răposata Chrysis, eteră venită din 
insula Andros şi naşa nevăzută şi neauzită a întregei comedii. 
Sclavul Davus...... Observaţi, domnilor, acest nume foarte 
adesea dat sclavilor în comediile antice şi care dovedeşte ori- 
gina dacică a celor mai mulţi servitori din Atena. Piraţii de 
pe atunci făceau pe semne pe țărmurile Mării Negre un 
negoţ analog cu mârşava speculă a Negrilor, care, spre ru- 
şinea omenirii, se execută până acum pe malurile africane. 
in orice caz, curioasă coincidenţă ! În vechime, Elenii numiau 
Daci sau Davi pe sclavii lor şi Grecii de acum dau oame- 
nilor grosolani dela ţară numirea de Vahi. Se vede că în 
tot timpul, iscusiţii fii ai lui Danau au tratat cu oarecare dis- 
preţ blândeţea de inimă şi simplitatea de cuget omenoşilor 
Dunăreni ! 

Sclavul Davus, ziceam, este confidentul lui Pamiil, astfel 
încât acesta aflând că tatăl său a decis să-l însoare îndată, 
aleargă la dânsul ca să născocească vreun mijloc de a nu 
se despărţi de iubita sa Giliceră, mai ales în momentul când 
ca este să devină mamă. Apoi de aci înainte, sclavul, mereu 
bănuit de cicălitorul Simon, încurcă din ce în ce mai mult 
iţele intrigei, ca să ajungă a strică nunta. Intre altele, voind 
să facă pe Chremes, tatăl miresei, să priceapă că ginerele 
are un copii cu amanta sa, pune pe servitoarea ei, Mysis, 
ca să arunce în grabă copilul, abiă născut, la uşa lui Simon. 
Dar acesta află toate vicleniile lui Davu şi ne mai putân- 
du-se stăpâni, chiar dinaintea viitorului său cuscru, se răpede 
cu bâta asupra lui şi chiamă-în gura mare pe servitorul în- 
sărcinat cu pedepsirea sclavilor, pe cel ce purtă la Romani 
numirea /orarius, din cauza biciului său de curele, /ora. 

Dar iată cum se încinge răpedele dialog din Terenţiu: 

Vă închipuiţi, domnilor, comicul scenei : de o parte Simon 
furios, strigând cât poate, cu bâta în mână, şi oprit în loc 
de Chremes; de altă parte, bietul Davu, făcându-se mititel 
şi, pe când vrea să se scuzeze cu vorba, mângâind cu mâna 
pe Dromo, care l-a şi înhăţat de ceafă: 


SIMON (chemând tn gura mare). — Hei, Dromo ! Dromo ! 
DAVU (cu mirare şi speriat). — Ce face? 

SIM, (strigând mai tare). — Dromo! 

DAV. (vrând să-l tmblânzească), — Àscultă-mă. 

SIM, (răstindu-se la dânsul). — De-i mai spune o vorbă... (Che~ 
månd ca nerăbdare). — Dromo ! 

DAV. (cu insistenţă disperată), — Ascultă-mă, te rog. 

DROMO (ieşind de sub perdea, cu gârbaciul în mână). — Ce pofteşti ? 

SIM, (înecat de mânie). — Ridică-mi-l pe sus şi mi-l du înăuntru, 
numai decât, 

DROM. (uitându-se cu mirare la Chremes, care se luptă cu Simon ca să-t 
oprească în loc), -— Pe cine? 

SIM. (urătâna înfuriat pe Davu), — Pe Davu. 

Dav. (cu glas jalnic), — Dar pentru ce? 

SIM, (cu autoritate), — la! fiindcă aşă îmi place mie! (Catre 
Dromo), la-l, îți zic! 

DAV. (stăruind cu glas milos). — Dar ce-am făcut? 

SIM, (şi mai supărat), — la-l! 

Dav. (eu gesturi persuasive şi rugătoare), — Dacă vei dovedi că am 
minţit întru cevă, să mă ucizi. 

SIM. (cu ton hotărtt şi cu gest ameninţător), — Nu aud nimica. O 
să te frec eu pe tine cum ţi se cuvine. 

DAV. (cu glas înecat de frică). — Dar dacă ce-ţi spui se va adeveri ? 

SIM. (repede şi răstit la dânsul), — Măcar şi atunci! (Către Dromo, 
cu ton poruncitor). Vezi de mi-l ţine bine legat, şi,... ai auzit?... 
să mi-l fereci de câte şi patru picioarele, ca o vită... Haidi ! 
(Ameninţânăd pe Davu). Mi ţi-oiu arătă eu, zău, ție azi (inecat de 
mânie), de nu mi-o ieşi sufletul, ce pate acela care înşeală pe 
stăpân ; (Untorcându-se către casa Glicerei, unde ştiă că se află Pamfil) şi 
lui, pe tată-său. 

CHREMES (eu ton înduplecător). — Ei, ci nu mai fii aşă tare su- 

părat !» ! 


BASO-RELIEFUL _FARNESIN. Acesta e, domnilor, pe cât se 

poate, sensul dialogului comic şi 
animat din Terenţiu, prin care Ficoroni a explicat scena nu 
mai puţin vie şi grotescă din vestitul relief farnesin, una din 
cele mai îngrijite sculpturi antice, relative la vechiul teatru 
clasic. Anticarul italian adaugă dela sine că liniştitul Chremes 
se sileşte a potoli mânia lui Simon, ca nu cumvă şi acesta 
să paţă în urmă ceeace a păţit un gentilom vecin al lui, care 
într'o zi, după ce a dat o bastonadă bună servitorului său, pe 
când el venià în casă cu un braţ de lemne, acesta răbdă bă- 


1 P, Terentii Andria Act, IV, Scen, n, În original urmează teatu! latin. 

taia şi se duse liniştit afară, dar întorcându-se îndată înapoi 
cu o bâtă mare în mână, sili pe stăpân ca drept pedeapsă 
să care şi el un alt braţ de lemne, însoţit cu aceleaşi dulci 
mângâieri. 


CODICELE ILUSTRAT Imi mai rămâne acum, domnilor, a vă 
DIN VATICAN. vorbi şi despre picturile cu personagii 
> teatrale mascate, cari s'au păstrat prin 

manuscriptele de antici autori. Tot Terenţiu ne va servi şi aci 
drept text al comentariilor artistice. In adevăr, faimoasa bi- 
bliotecă din Vatican, cea Ambrosiană din Milan, cea din Paris 
şi încă altele, posedă fiecare câte un vechiu codice ilustrat al 
acestui autor. Mai multe din ele au fost publicate încă de 
prin secolul al xvu-lea. Osebit de numeroasele scene alese de 
prin comedii, se văd reprezentate în acele curioase ilustraţiuni 
diferite serii de măsci comice dispuse în incadramente ornamen- 
tate, ca o expoziţiune prealabilă a materialului scenic ce serviă 
la reprezentaţiunea operelor cuprinse în volum. 

Dar ca să vă dau un rezumat mai răpede despre natura, 
epoca şi caracterele acelor picturi pe pergament, voiu traduce 
aci partea cea mai esenţială din notiţa ce le-a consacrat Sé- 
roux d'Agincouri, un distins anticar francez, care a publicat 
o parte din desemnele codicelui Vatican : 


' 


«Acest manuscript, zice el, poartă no. 3665. Eu îl cred executat pe la 
sfârşitul secolului al viil-lea sau în al IX-lea pe la început. Figurile, cari 
în genere sunt prea scurte, nu dovedesc câtuş de puţin ştiinţa; contur- 
nele grosolane, însemnate cu linii drepte, nu fac sa se simţa pe unde se 
află încheieturile membrelor ; formele trupului nu se destainuesc sub veş- 
minte ; acestea toate sunt defecte însuşite copiilor. Iata acum ceeace îmi 
dovedeşte că aceste defecte nu se află în originalele mai vechi, cari au 
servit de modele ; poziţiunea capetelor e totdeauna conformă cu inten- 
ţiunea actorului şi mişcarea mânilor fiind şi dânsa în acord cu a capetelor, 
din acestea răsare un înţeles aşa de lamurit ca şi al cuvântului; aşadar, 
spiritul dialogului nu lipseşte niciodata ; diferenţa între acţiunea celui ce 
vorbeşte şi repaosul celui ce ascultă e întotdeauna bine însemnată ; luarea 
aminte a acestuia şi chiar intenţiunea mai mult sau mai puţin apropiata 
ce el are de a se înduplecă la cuvintele celuilalt, sunt şi ele învederate. 
Pe de alta parte, mascile al căror efect teatral ne este cu totul necunoscut 
nouă şi pe cari teatrul antic le modifică depe sensurile, depe vârstele 
şi depe poziţiunea personagiilor, poseda şi ele un caracter minunat de 
adevar, deşi au forme pentru noi aşa de neobicinuite: acel caracter de 
realitate ne face sa trecem cu vederea monstruozitatea proporţiunilor şi 
el adauga mult la energia acţiunii, prin talentul cu care pictorul a ştiut 
a-l însuşi textului poemei. În scena din Andriana, în care sclavul Davu da 

servitoarei Mysis copilul, ca să-l arunce la uşa lui Simon, se invederează 
foarte bine graba şi insistența cu care îi zice: ! 


la-l dela mine mai repede şi pune-l dinaintea uşii noastre. 


In alt loc iar, când aceeaşi Mysis aude din gura lui Pamiiliu că tatăl 
său umblă sa-l însoare, numai văzând gestul ei se pricepe a sa excla- 
maţiune ; 2 


Nenorocita de mine! 
Ce vorbă mai aud? 


Aşadar, cu toată stângăcia liniilor, cu toată asprimea penelului şi 
toată incorecţiunea obişnuită a copistului, marele merit al originalului 
tot nu este pierdut. Se simte că a existat o compunere primitivă, admi- 
rabilă prin nimerita ei imitaţiune a naturii. 

Apoi aceste picturi ne fac înca să cunoaştem veştmintele epocei şi fe- 
luritele moduri de a le aşeză pe trup; asemenea vedem în ele cu ce co- 
lori se îmbrăcau diferitele personagii. Adevărul e ca acele culori sunt 
aşternute de copist fără nici o dibăcie ; dar trebuie să credem ca cel puţin 
le-a păstrat fiecare pe la locul sau. Cele mai obicinuite sunt verdele, al- 
bastrul, roşul amestecat cu galben şi cu oarecari umbre cenuşii; parul 
la bărbaţi e mai în totdeauna negru ; la femei, din contră, bălan. Se mai 
păsesc tot acolo şi urme ale mai multor vechi obiceiuri, din cari unele 
s'au păstrat până acum, precum acela al stergarului de gât, sudarium, 
pe cari servitorii şi oamenii de rând îl poartă la Roma. 

Dupa toate aceste observaţiuni. nu este oare permis a crede că ma- 
nuscriptul original şi autograf al lui Terenţiu, depe care sau făcut aşă 
numeroase copii, a fost și dânsul ornat cu figuri, din ordinul lui Caiu 
Terenţiu, frate cu stapânul poetului? Depe spusa lui Pliniu, acel roman 
a pus pe la anul 150 înainte de Hr. sa i se lucreze multe opere de 
pictură . 3 

Am făcut, domnilor, o prea mult întinsă şi desvoltată ex- 
punere a materii arheologice atingătoare de măscile aiitice, 
prezentându-le sub felurite faze ale lor, ca să nu o şi com- 
pletăm prin o ultimă noţiune estetică. 

Aceasta ne va servi tutdeodată şi de peroraţiune pentru 
a ieşi în fine astăzi din primul cerc de studii, ce ne-am cir- 
cumscris în istoria arheologică a secolilor al Xvu-lea şi al xvin-lea, 
şi fiindcă de aci îndată avem să intrăm în cercetarea explora- 
țiunilor ce a început a se face pe atunci în ţinuturile antichi- 
tăţilor curat elenice, să întindem de astăzi şi sfârşind, o nouă 
trăsură de unire între artele Italiei şi ale Greciei. 

In amândouă ţările în adevăr, dar în cea din urmă mai 
cu seamă, măscile au fost întrebuințate ca un motiv preferit 


l În original teatul este în latineşte. 

2 Jdem. 

3 Séroux d'Agincourt, Histoire de l'Art par les monuments, Paris, 
1827, t.u. 


ISTORIA ARHEOLOGIEI 243 


de decoraţiune, mai ales în acele monumente de orice mă- 
rime şi de orice importanţă, cari se referiau la cultul zeului 
Dionisos sau Bacus. Ştiţi negreşit că sub a lui ocrotire erau 
puse teatrele şi că în Atena reprezentaţiunile anuale de tri- 
logii dramatice se făceau numai la sărbătorile lui. 


CUPA PTOLEMEILOR. In arhitectură ca şi în uneltele cas- 
nice, pe mozaice ca şi pe geme, măs- 
cile se ivesc cu o profuziune extraordinară, astfel încât, spre 
a vă prezentă acum un unic exemplu de asemenea orna- 
mentaţiune, mă aflu în plăcută poziţiune de a vă vorbi 
despre cel mai frumos şi cel mai scump vas ce ne-a rămas 
din artele antice, acela care se păstrează în cabinetul de me- 
dalii din Paris, sub numirea de cupa Pfolemeilor. 

E un cantharus sau o cupă adâncă cu scaun şi cu două 
toarte, săpat cu totul într'o singură bucată de splendid sar- 
donix oriental, având 12 centimetri în înălţime şi 50 în 
circumferenţă, Pe ambele feţe sunt săpate în relief, cu o fi- 
neţe şi o corecţiune admirabilă, care trebue să fi costat ar- 
tistului numeroşi ani de muncă, tot felul de atribute ale 
cultului dionisiac, precum mese sfinţite sau frapezofore, 
vase de tot felul sau canțhare, cenochoe, fiale şi rhitone, 
afumători sau fhimiaterii, cutii şi coşuri mistice sau pyxide 
şi ciste, desagi, pera, şi bâte păstoreşti, pedum, clopoței, tin- 
tinabula, naiuri, syringes, şi dairale, cymbala, figurine ale 
lui Priap şi ale Cererei, ţapi şi pantere, dar mai cu seamă 
măsci, măsci tragice, măsci comice, măsci satirice şi măsci 
atârnate de copaci, de cele ce se numiau oscila, cu totul 
douăsprezece măsci de tot felul. Toartele închipuesc lujere 
de viţă cu foile şi cu strugurii lor. Niciodată dalta măiastră 
a vreunui sculptor nu s'a răsfăţat cu mai multă răbdare 
nici cu mai multă delicateţe, într'o mai deasă încurcătură de 
perfecţiuni sculpturale mărunte, într'o mai armonioasă imbi- 
nare de nuanţe fireşii ale bogatei materii în care el a 
lucrat, 

Acest mic cap d'operă, care nu poartă pe dânsul vreun 
nume de artist, s'a crezut că va fi fost rămas din tezaurul 
de vase preţioase ale regelui Mitridaie, pe care Pompeiu le-a 
adus în Roma; dar această presupunere nare nici măcar 
slabul temeiu al unei alte atribuiri, depe care frumoasa cupă 
de agată ar fi aparţinut regelui egiptean Ptolemeu Dionisiu 
sau moşului său Ptolemeu Filadelf, care a serbat pe patronul 
său divin în Alexandria, printr'o vestită procesiune, în care 

s'au arălat sute şi mii de statue şi vase de metaluri şi de 
pietre scumpe. 

Dar un fapt mai sigur şi chiar mai curios e că cupa în- 
chinată în orice caz zeului păgân Dionisiu, ajungând nu se 
ştie cum până în Franţa, pe timpul regilor Carlovingieni, 
unul din aceştia a pus să-i facă un picior de aur, ca s'o 
transforme în potir de grijanie, şi a dăruit-o mănăstirii Sf 
Dionisiu (S-t Denis), de lângă Paris. Soaria nu a voit să 
înstrăineze frumoasa cupă de numele, dacă nu şi de perso- 
nagiul cui dela început ea a fost dedicată. 

Descripţiunea şi istoricul acestui vas faimos le-au scris mai 
mulţi. anticari francezi şi mai cu deamăruntul, un original şi 
bătăios numismat din secolul al xvu-lea, messire Jean de Tristan, 
senior de Saint-Amand, gentilom ordinar al camerei regelui 
Ludovic al xui-lea (1595—1656). Acestui anticar, de o reputa- 
țiune destul de însemnată pe timpul său din cauza operei 
lui numismatice asupra împăraţilor romani, îi consacrăm aci 
numai o simplă menţiune. Succesorii lui imediaţi pe tărâmul 
medaliilor — despre cari vom vorbi mai târziu — l-au pus 
de mult la umbră, lăsându-i numai meritul de a fi scris în 
limba franceză, adică pentru cei din amatorii de monete an- 
tice cari nu se pricep a citi latineşte, opere posterioare cu 
mult mai importante. In cadrul ce mi-am impus şi în care 
adesea mă simt strimtorat, îmi este peste putinţă a da ori- 
cărei mediocrităţi dintre învățații trecutului, o atenţiune spe- 
cială. De seama lui Tristan, bunăoară, sunt şi alţi anticari, 
pe cari nici spaţiul nici timpul, precum vedeţi, nu-mi mai 
permit acum nici măcar a-i numi. 

Să revenim dar iute la cupa Ptolemeilor, ca să-i completăm 
istoricul. 

Rezervată fiind mai întâi numai pentru împărtăşirea re- 
ginelor Franţei la încoronarea lor, ea a avut a se strecură 
prin mari primejdii. Lasă că regele Henric al ur-lea de Valois 
o pusese odată amanet la evreii din Metz pentru un milion 
de livre turneze; dar apoi la 1790, adunarea naţională din 
Franţa, luându-o dela mănăstirea St. Denis, o degradă din 
sacrele şi regalele ei atribuţiuni şi o mută ca o simplă cu- 
riozitate anticară, în cabinetul de medalii. 

De aci ea dispăru împreună cu alte obiecte antice, în noaptea 
de 16 februarie 1804 şi când peste câtva timp o descope- 
riră în Olanda, furii îi topiseră piciorul de aur cu inscrip- 
țiunea regelui Carol al u-lea. Din norocire însă, ei lăsase 
nevătămată porţiunea cea mai adevărat prețioasă, cupa dio- 

misiacă sculptata în sardonix de un mare artist anonim. Ca 
şi cupa vestitului sculptor Mys, cântată de Marţial, nu aurul, 
ci arta face toată gloria ei:! 


Oii câta glorie aş scoate din preţiosul metal de Galicia din care-s 
făcuta, mai mândra sunt totuş de arta cu care am fost lucrată; căci 
sunt opera lui Mys. 


A UNSPREZECEA LECŢIUNE 


JUSTIFICAREA LECŢIUNILOR Domnilor, mă simţ dator as- 
PRECEDENTE. tăzi, mai "nainte de toate, să vă 

ETERA, Ii dau oarecum seama despre 
procederile de expunere, pe cari le-am întrebuințat în cele 
trei din urmă ale noastre întruniri şi cari, precum aţi observat 
poate, foarte puţin sau mai bine foarte încet ne-au făcut să 
înaintăm în cursul timpilor, cu istoria anticelor şi a antica- 
rilor, ori mai bine zis, cu analele arheologiei. 

Imi propusesem a împărţi principalele împrejurari, agoniseli 
şi progrese ale acestei ştiinţe, din răstimpul de un secol şi 
jumătate, adică dela anul 1600 pâna la 1750, sub diferite ru- 
brice, reprezentând fiecare câte o materie anticară osebită, 
câte un câmp mai, special de investigaţiuni. Cel dintâiu din 
acestea, care de sineși ni s'a prezentat dinainte, ca şi o ur- 
mare a subiectului ce preocupase mai excluziv şi mai cu pre- 
dilecţiune secolii precedenţi ai Renaşterii, a 'fost examinarea 
cercetărilor făcute în sânul Italiei asupra antichitaților ce se 
aflau în ea sau cari în mare parte se referiau la Romani şi 
la alte popoare italiane. 

Aci însă cam pe negândite m'am simţit şi eu cuprins de 
spiritul ce domniă pe atunci printre anticarii italieni, spirit 
minuţios, strângător de fărâme vechi, curios de singularităţi 
ale trecutului, pornit cu ardoare şi cu isteţime către amă- 
nunta scormonire a tot felul de antichităţi secundare, de ches- 
tiuni curat anticare. Astfel lăsând frâul în voia unei închi- 
puite călăuze — păreche negreşit cu vestitul cal şi colabo- 
zator în arheologie al lui R. Fabretti, luceafarul acelei epoce — 


l In original, textul e latm. 

trei seri d'arândul, cu d-voastre împreună, am dat mereu 
ocoale împrejurul unei mulţimi de mici descoperiri şi de mici 
monumente din ltalia şi de aiurea, cari au deşteptat atenţiunea 
celor mai însemnați erudiţi depe acei timpi, precum pictorul 
P. S. Bartoli, anticarii Fabretti, Bellori, Ficoroni, comitele de 
Marsigli, marchizul Capponi, părintele Atanasie Kircher, Lau- 
rent Beger, Gisbert Cuper, lacob Perizonius şi Ludolf Kiister. 
Prefirându-vă sub ochi, când sculpturi de marmoră şi de ştuc, 
când picturi pe păreţi şi pe pergamente, când monete antice, 
vase de bronz ori de pietre scumpe, măsci şi alte mărunţişuri.. 
când apoi iar monumente colosale ca podul lui Traian depe 
Dunăre şi chiar icoane măiestrite din timpii creştini, eu amt 
făcut în proporţiuni restrânse ceeace ştiinţa şi talentele numi- 
ților anticari făceă acum vreo două sute de ani în largul lor; 
căci mă grăbesc, domnilor, a reaminti că urmând într'astfel, 
n'am putut însă atinge decât o foarte neînsemnată porţiune 
din materiile tratate în cărţile şi în disertaţiunile lor ; iar pe de 
altă parte trebue să mărturisesc că nu m'am oprit numai 
la cele ce au ştiut şi au spus dânşii asupra chestiunilor alese 
de mine din grămadă, ci pentru ca în orice caz să vă fie 
d-voastre de un folos mai practic, le-am completat prin no- 
țiuni dobândite din cercetările şi din descoperirile arheolo- 
gilor moderni. 

Face-mi-se-va o vină din aceea că în cursul acestor lec- 
țiuni, mai mult pregătitoare la studiul sistematic al arheo- 
logiei, eu am schimbat adesea modul de expunere? Zice- 
mi-se-va că din neştiinţă sau cel puţin din lipsa de deprin- 
dere înaintez pe pipăite, învăţându-mi meseria de profesor 
pe capetele d-voastre ? 

La asemenea împutări pe cari mi le aduc răsunetele de 
afară, voiu răspunde cu cea mai sinceră şi deplină umilinţi, 
că n'am câtuş de puţin pretenţiunea de a posedă talentele 
unui profesor perfect şi elocuent, ba nici chiar meritele şi 
încercarea unui instructor emerit, clar şi metodic ; dar iarăşi... 
(nu voiu să mă încumetez un minut măcar a cugetă că nu 
eu singur, cu toate lipsurile mele, aş face la noi o pată în 
soare) dar iarăşi vă pot încredinţă, domnilor, că urcându-mă 
pe această catedră, oricât de egretie (2) i-ar fi soarta, eu i-am 
prețuit îndestul valoarfă spre a căută pururea să vântur, să 
cern şi să aleg din mult-puţinul căt voiu fi ştiind, atât na- 
tura materiilor cât şi chipurile de a vi le prezentă, care mi 
s'au părut în fiecare zi mai nimerite spre a însuflă şcoalelor 
noastre şi chiar societăţii române în genere un interes mai 

viu, o prețuire mai dreaptă, o consideraţiune mal înaltă 
pentru ştiinţa pe care mă cerc a v'o predă, 

Dacă, socotind să fac bine prin variațiunea şi digresiunile 
ce-mi impune sau îmi înlesneşte subiectul, eu din contră 
merg aiurind, aceasta mi-ar puteă-o dovedi numai lipsa totală 
de folos cu care s'ar alege binevoitorii mei auditori, după 
o asiduă şi pacientă urmare a întregii mele serii de lec- 
țiuni de estimp. Permiteţi-mi a speră, domnilor, că o decep- 
iune tocmai aşă de crudă nu ne aşteaptă nici pe d-voastre, 
nici pe mine. Drept chezăşie însă nu pot să vă dau deocam- 
dată decât via dorinţă ce am de a vă fi pe cât se va puteă 
mai mult folositor şi grija ce port neîncetat de.a nu pierde 
nici un moment din vedere unitatea firească şi legăturile 
neapărate, cari dau unei materii ştiinţifice, tratată serios, 
aceă cuvenită şi dreaptă cumpănire în desvoltările ei ceie mai 
necesare, 


CERCETAREA De vă puteţi mulțumi acum cu 
ANTICHITĂȚILOR ELENICE. atâta, păstraţi-mi, vă rog, încre- 
—————— derea cu care m'aţi onorat şi nu 
vă miraţi dacă astăzi chiar, spre a vă descrie mişcarea cea 
început a se face în secolul al xvii-lea pe tărâmul antichità- 
ților din Elada, voiu reveni la o expunere mai mult nara- 
tivă a subiectului, la o descriere făcută în trăsuri mai răpezi, 
mai putin deluroase. 

Şi cum aş face altfel, când ceeace caracteriză mişcarea de 
care am a vă vorbi nu mai este deloc, ca pentru monu- 
mentele Italiei, e examinare ticnită şi scrupuloasă a mărun- 
țişurilor antice adunate prin muzee, nici o desbatere literară 
a chestiunilor arheologice, frământate de învăţaţi în liniştea 
cabinetului lor de studii? Noile cunoştinţe despre fara an- 
ticilor Eleni vin pe acei timpi prin căi mai anevoioase, mai 
tulburate, prin mijloace cari abiă dau pas unor grabnice ob- 
servaţiuni făcute cam pe furiş şi în treacăt, necum unor me- 
ditaţiuni şi cercetări amănunțite. Călători diplomaţi, misionari 
religioşi şi răsboinici, plini de o legitimă curiozitate şi adesea 
chiar luminaţi de, progresele ştiinţei occidentale, încep a stră- 
bâte până pe țărmurile elenice şi primejduindu-şi vieaţa şi 
libertatea izbulesc a luă, a răpi cu sfieală de sub ochii bă- 
nuitori şi geloşi ai sălbăticimii turceşti, notițe, desemne, ba 
uneori chiar şi specimene mai mult sau mai puţin impor- 
tante, de monumentele vechi rămase în năpustire şi în dis- 
preţ pe pământul clasic al artelor antice. 

lată sub ce înfaţişare epică avem astăzi a semnalà înce- 
puturile arheologiei elenice, şi fiindcă, precum ştiţi, întâmplă- 
rile oricărei epopei se petrec simultan in două regiuni di- 
ferite, pe două scene de aspect neasemănat — una cu acţiu- 
nile eroilor, cu luptele lor sângeroase, cu patimi şi cu dureri, 
iar cealaltă, liniştită şi măreaţă, empireu glorios de unde pu- 
terea supremă aruncă sorții şi împinge pe fiecare spre no- 
rocul sau răstriştea sa — apoi şi noi, osebit de nobilele si- 
linţe ale anticarilor ce au colindat Răsăritul cu felurite succese, 
vom aveă să constatăm în Occident, o însemnată ocrotire 
şi o puternică impulsiune acordată cercetărilor anticare de 
către guvernul fastuos al Burbonilor, cari în tot periodul ce 
ne ocupă au cautat să întemeieze şi să menţină supremaţia 
Franţei asupra întregei Europe, în toate ramurile culturii 
omeneşti, 

Astfel vom preţui de îndată, întru cât cercul ştiinţei arheo- 
logice s'a largit atât în privinţa materiilor de cari ea se ocupă, 
cât şi a ţărilor europene în cari ea devine un subiect per- 
manent de investigaţiuni sistematice şi respectate. De unde 
până atunci, Italia singura fusese ţara arheologiei sau cel 
puţin unicul centru, din care se porniau în juru-i razele 
acestei ştiinţe, precum şi ale artelor, acum învățații şi artiştii 
de pretutindeni, din Germania, din Olanda, din Anglia şi 
chiar din Italia, găsesc în Franţa un focar activ pentru toate 
îndeletnicirile ştiinţifice şi estetice şi primesc la curtea sump- 
tuoasă a regilor ei o ospătare generoasă, deşi uneori cam 
asupritoare şi cam înfumurată. Nu este de tăgăduit, secolul 
al xvirlea este secolul Burbonilor. 

Va trebui dar ca în câtevă cuvinte să descriem, cu bunu- 
rile şi cu relele sale, caracterul special ce se dete culturii 
arheologice în societatea franceză din secolul al Xvir-lea ; iar 
dacă în cursul expunerii îmbinate a îndoitului nostru subiect 
de astăzi se va ivi vreun fapt anticar, care, deşi accesoriu, 
mi se va păreă demn de interesul d-voastre, declar de acuma 
că nu-l voi da în laturi. Când secerătorul găseşte printre 
spicuri o floare bună de leac, el nu o calcă în picioare, ci o 
pune la păstrare, căci poate şi aceea într'o zi sa-i prinza bine. 


IOAN MEURSIUS, Ar fi, domnilor, o mare eroare de a crede 

că pâna la anul 1600, niciunul din anticarii 
secolilor al Av-lea şi al *vi-lea nu s'a ocupat cu chestiuni 
relative la instituţiunile su la monumentele vechii Elade. 
Dovezile contrarii ne-ar deveni chiar împovărătoare, dacă 

n'am recunoaşte de îndată că studiile asupra arheologiei 
greceşti au avut pe atunci numai un rol secundar pe lângă 
ale antichităţilor romane şi că primul erudit de un merit su- 
perior, care şi-a consacrat mai cu totul cunoştinţele sale adânci 
şi talentul său de scriitor instituţiunilor Eladei şi mai în spe- 
cial anticei Atene, a fost Olandezul loan Meursius (sau Meurs), 
născut la Haga în anul 1579. 

De copil încă, acest om eminent scriă cu o mare eleganţă 
limba latină, compuneă versuri elineşti şi comentă poema 
mitologică A/exandra sau Casandra a celui mai confuz şi 
mai obscur poet din şcoala alexandrină, a lui Lycofron. Abiă 
ieşit din universitatea dela Leida şi în calitate de institutor al 
copiilor nenorocitului loan Barneveldt, marele pensionar al Olan- 
dei, el călători cu şcolarii săi prin diferite ţări, luă doctoratul la 
Orleans şi se puse în relaţiuni cu erudiţii de pretutindeni. După 
ce însă patronul său fu arestat şi executat fără de nici o dreptate, 
Meursius, care câştigase în patria sa o poziţiune însemnată, 
fiind şi profesor la universitatea din Leida şi istoriograf al 
statului, se desgustă de atacurile la cari eră mereu expus şi 
primi cu mulţumire o condiţiune analogă ce i se oferiă în 
Danemârca ; acolo, după patrusprezece ani de înstrăinare, el 
muri la 1639, în vârstă de şasezeci de ani, lăsând însă pos- 
terităţii mai multe ediţiuni comentate de autori antici și mai 
multe tratate anticare decât trăise ani în vieaţa sa cea mult 
activa. 


OPUSCULELE SALE O perfectă şi minuțioasă cunoștință a 
DESPRE ATENA. Vechilor scriitori, pe cari îi compilase 
> cu o minunată răbdare, întru toate cele 

ce priviau mai ales Elada antică, îl puse în poziţiune de a 

trată pe rând şi în parte despre tot felul de subiecte anti- 

care elineşti. Atena însă, precum am mai spus, Atena a fost 
obiectul predilecţiunilor sale; din istoria tradiţională sau po- 
litica a acestei cetăţi, din uzurile şi monumentele ei religioase, 
din instituţiunile, legiuirile, sărbatorile şi petrecerile sale lite- 
rare, din localităţile şi 'ediiiciile ei, din faptele bărbaţilor ei 
de stat şi din operele scriitorilor ei, Meursis luă materie pentru 
o mulţime de disertaţiuni, niciodată prea întinse, dar foarte 
sistematic împărțite în mici capitole, între cari el despică cu 
metod elementele felurite ale subiectului şi le întemeiă pe 
numeroase citaţiuni, dând totdeauna celor zise de alţii un 
loc mai însemnat decât propriilor sale apreciaţiuni ; deaceea, 
şi cu toate ca cercetările conştiinţioase ale lui Meursius au 

fost în curs de aproape doi secoli izvorul de căpetenie pentro 
antichităţile elenice, trebue să recunoaştem inir'însele mai 
multă erudiţiune, ordine, claritate şi bun gust decât putere 
critică şi spirit pătrunzător. 

O altă calitate secundară a eruditului nostru, care însă 
nici aceea nu trebue nesocotită, este puritatea şi corecţiunea 
stilului său, prin care aticul Meursius a obţinut un loc de 
onoare printre latiniştii moderni, alături cu ciceronianii C. Si- 
goniu şi Justu Lipsiu. 

Numeroasele scrieri ale elenistului Olandez au fost adunate 
pe la finele secolului trecut, într'o ediţiune completă, unde 
se cuprind toate acele mici opuscule, pe cari tipografia re- 
numită a Elzevirilor din Lyon le-a reprodus la începutul se- 
colului aj xvu-lea în elegante volumioare de format în W. 
Astăzi încă, iubitorii de antichităţi răsfoesc cu plăcere şi adesea 
cu folos, acele graţioase plachete sau filade ale lui Meursius, 
în cari se prezentă sub o formă atrăgătoare prin claritatea 
expunerii şi a stilului, noţiuni din cele mai diverse, precum 
Fortuna Attica, sau originea, creşterea, mărirea, starea varia- 
bilă, scăpătarea şi căderea Ateneilor, Lectiones Atticæ sau 
diferite puncturi relative la arheologia Aticei, Athenæ Atticæ 
sau principalele antichităţi ale Atenei, Cecropia sau cetăţuia 
Atenei, Theseus sau faptele acestui vechiu rege atenian, Solon 
sau legiuirile sale, Pisistratus sau a lui tiranie, Areopagus 
sau senatul Atenei, Archonfes sau magistraţii ei, Ceramicus 
geminus sau două din suburbiile cetăţii, Piræus sau portul 
ei, Panathena sau sărbătorile ei in onoarea Minervei, pre- 
cum şi o sumă de alte chestiuni relative la Atena, apoi şi al- 
tele atingătoare de Laconia, de Creta, de Cipru, de Rhodos, 
iar mai ales tratatele sale despre sărbătorile religioase şi mis- 
terele Greciei, intitulate Græcia feriata şi Eleusinia. 

Acestea toate, astfel precum vi le înşir aci, domnilor, sunt 
cu adevăr numai titluri de cărţi; dar dacă vreodată veţi 
aveă timp şi prilej să le citiţi în bătrânicioasa lor eleganţă, 
vă veţi încredinţă că ele sunt şi titluri de onoare pentru eru- 
ditul Meursius. In orice caz spre a le scrie şi a trată în- 
tr'însele despre aşa felurite antichităţi ale Eladei, învățatul 
profesor dela Leida şi dela Sora, în Danemarca, nu-şi pă- 
răsise nici catedrele, nici biblioteca ; căci toate câte el puse 
în cărţile sale, el tot din cărţi şi numai din cărţi antice le 
adunase. 

„TURCO-GRAECIA“ Pe atunci nici că se bănuiă în ce stare 
LUI M. CRUSIUS. se vor mai fi aflând țările, în cari odini- 
—— oară înflorise atâtea nobile instituţiuni, 
atâtea splendide monumente. Abiă dacă cu vreo câtevă ze- 
cimi de ani mai înainte, un alt renumit profesor din Tiibingen, 
Germanul Martin Krauss, mai bine cunoscut sub numele de 
Crusius (1526—1607), obținuse după multă insistenţă cevă 
relațiuni asupra stării politice, religioase, morale, literare şi 
chiar materiale a locuitorilor creştini ai Greciei de sub dom- 
nirea Turcilor. Punându-se în corespondenţă cu diferiţi càr- 
turari din oraşele greceşti, dar mai cu seamă cu protonota- 
rul patriarhiei din Constantinopole, numit Teodosie Zygo- 
malas, el adună într'un timp îndelungat de ani o colecţiune 
curioasă de notițe şi de epistole, pe cari la 1584 o publică 
la Basilea întrun volum foliante, în opt cărţi întitulat Turco- 
Græcia. Printre indicaţiunile felurite ale acestei scrieri, unde 
nu lipsesc nici chiar oarecari amănunte interesante asupra 
evenimentelor contimporane din ţările româneşti, se găsesc şi 
câtevă foarte scurte şi foarte greşite însemnări de arheologie 
locală, cum spre exemplu ciudata descriere a ruinelor din 
Atena, prin care Zygomalas răspunde la chestiunea ce-i adre- 
sase Crusius, că adică: «Atena va mai îi existând ea oare? 
căci istoricii noştri germani spun că pe locul ei n'a mai ră- 
mas nimic decât nişte colibe de pescari». 

Atena însă tot există, având pe atunci ca la vreo două- 
sprezece mii locuitori, şi monumeniele ei, câte mai rămăsese 
din vechime, ignoranţa acestora le păstrase până pe atunci, 
dacă nu cu mai multă îngrijire, dar cel puţin cu mai multă 
nepăsare, decât urgia evenimentelor politice ce aveau să ur- 
meze şi decât lăcomia arheologică a colecționarilor din Oc- 
cident. 

In vechea cetăţuie a Atenei, în Acropole, în Propileele sau 
palatele dela intrarea ei și chiar în ale ei temple, în Erech- 
tejon şi în Partenonul lui Ictinus şi lui Fidias, care fusese pe 
rând locaş de inchinare al Minervei, biserică creştină şi acum 
geamie mahometană, Turcii, stăpânii locului, îşi aşezase dom- 
nirea lor, apăraţi de anticele ziduri ale Pelasgilor, ale lui Te- 
inistocle şi ale lui Cimon, şi de solidele clădiri interioare cari, 
după cum se ştie, păstrau încă pe atunci urme măreţe şi ve- 
ghiate ale splendoarei lor primitive. 

La anul 1656 insă, trăsnetul cade pe Propilee, unde gar- 
nizoana turcească își ţinea prăfăria, şi anticele porţi ale Acro- 
polei, cu galeriile şi cu scările lor de marmoră, se spulberă 

în vânt. Vom vedeă mai târziu ce soartă aşteptă peste trei- 
zeci de ani, chiar şi pe mândrul Parthenon, 


CARACTERELE MIŞCĂRII Să ne mutăm acum privirile la 
ANTICARE DIN FRANŢA cealaltă margine a Europei, unde ca 
—— o nouă Atenă, Parisul, capitala 
SUB LUDOVICAL XIV-lea. Franţei, supus plecată la gusturile 
luxoase şi la setea de orice mărire a 
regelui său Ludovic al xIv-lea, Parisul începuse a se împo- 
dobi cu monumente sumptuoase şi a se înavuţi cu institute 
menite a împrospătă în sânul Franţei toate ramurile culturii 
literare şi artistice ale antichităţii. Miniştrii săi, şi mai cu seamă 
Colbert, om foarte iubitor de istorie şi de arte, secundau cu 
inteligenţă şi cu activitate voinţele şi plăcerile marelui rege, 
şi dacă ştiinţa antichităţilor, luată pe atunci ca un dreptar al 
literelor şi al artelor, primiă adesea sub influenţa ceremonia- 
lului pompos al Curţii şi sub censura rigoristă a bisericii, 
o înfăţişare foarte mult abătută dela ideile etice şi dela for- 
mele estetice ale lumii antice, apoi totuş razele ei, ori şi cât 
de împestriţate, răspândiau un luciu minunat peste tot traiul 
societăţii franceze din acel timp. 

Nepreşit, nu se poate zice că Franţa, care cu puţin mai 
înainte avusese filologi şi erudiţi ca Scaligerii, Casaubon şi 
Estienii, artişti inspirați de antichitate ca sculptorul Jean Goujon 
şi pictorul Nicolas Poussin, poeţi chiar nebuni de elenism ca 
Ronsard, strănepotul presupusului nostru compatriot banul 
Mărăcine, nu se poate zice că Franţa rămasese până atunci 
înstrăinată de orice mişcare anficară. Acum însă, în secolul 
al Xviu-lea, această mişcare se organizează în mod mai sis- 
tematic; ea se disciplinează sub autoritatea suprema a tot- 
puternicului rege; ea devine c/asică şi sub acest nou aspect 
trufiş, ea cutează a pune producţiunile sale în rivalitate cu 
capetele d'operă ale antichităţii, De aci naşte aceă faimoasă 
luptă: sau ceartă (querelle) intre partizanii Elenilor şi Latinilor, 
şi preţuitorii culturii moderne, ceartă care în Franţa a preo- 
cupat d'alungul secolului al xvu-lea pe toţi literaţii şi pe toţi 
artiştii, 

Cu toate acestea studiul antichităţii, deşi luase un caracter 
mai superficial, mai lumesc, mai pretenţios, nu pierdu nimic 
din ardoarea sa; dar filologii se preocupau mai mult de a 
scoate la lumină eleganţele literare ale scriitorilor antici decât 
de a le urmări cu atenţiune şi de a le controlă texturile, 

«Oamenii extraordinari din secolul al xvilea, —a zis 

Goethe, — erau ei înşişi nişte academii întregi, precum este 
Humboldt în zilele noastre; dar când ştiinţa luă desvoltări 
mai întinse, învățații se adunară spre a face impreună ceeace 
nu se mai puteă face prin indivizi izolaţi». 

Impins poate de o cugetare analogă, Ludovic al xIv-lea, 
pe lângă Academia franceză, pe care o crease la 1633 tatăl 
său sau mai bine cardinalul de Richelieu, institui o secţiune 
academică, având drept sarcină de a închipui şi de a redactă 
depe modelele antice, monumente, serbări, inscripţiuni şi 
medalii, cari să satisfacă desele şi pompoasele petreceri re- 
gale şi să relateze totdeodată viitorimii despre toate gloriile 
domnirii sale. Aceasta a fost misiunea primitivă dată Aca- 
demiei de inscripţiuni şi bele-litere, pe care în curs de o 
sută de ani o vedem luând un caracter din ce în ce mai 
serios şi atrăgând în sânu-i pe învățații de frunte, nu numai 
ai Franţei, ci ai lumii întregi. 

In privinţa artelor antice, tot guvernul marelui Ludovic, 
care puse să-i scoată în Roma tipare depe columna Tra- 
iană şi chemă în Paris pe vestitul artist italian cavalerul 
Bernini, ca să propună o restauraţiune a Luvrului depe prin- 
cipiile artei antice, tot el trimise în Ítalia la anul 1674 pe 
arhitectul Antoine Desgodets (1653-1728), care desemnă depe 
originale şi publică cu spesele casei regale marea sa operă 
asupra «Edificiilor antice din Roma», adevărat monument ar- 
tistic al arhitecturii Romanilor. 

Dar mai ales în politică, atât pe câmpurile de răsboiu cât 
şi în relaţiunile diplomatice, superbia Burbonică a regelui 
Franţei îşi depusese toate stăruințele ca să înfrângă orice cu- 
tezare de rezistenţă, orice nesocotire a măririlor sale. Pe când 
toate statele Europei occidentale ajunsese, cari de frică, cari 
cu sila, să recunoască egemonia cel puţin morală a monar- 
hului din Versailles, departe, pe țărmurile orientale ale Bosfo- 
Tului, sălbaticul ministru al unui despot păgân, Mehmet Kiu- 
pruli, vizirul padişahului turcesc, îndrăzniă să pună pe seizii 
lui ca să dea brânci pe scări ambasadorului francez, strigându-i 
în gura mare: «leşi afară, câne, ghiaur !» 


AMBASADA MARCHIZULUI DE Ludovic al xıv-lea voi în- 
NOINTEL LA CONSTANTINOPOL, dată să-şi capete răsbunarea 
—————_ prinarme; dar după o lungă, 
crâncenă şi desperată apărare a Cretei sau Candiei, republica 
venețiană abiă izbutise la 1669 să încheie o pace de mult do- 
rită cu primejdioasa Turcie; prudenţa lui Colbert îndemnă 

pe regele Franţei a se mulţumi deocamdată cu o reparaţiune 
diplomatică. O nouă ambasadă, de o pompă până atunci ne- 
pomenită, fu pregătită spre a se trimite Ja Constantintinopole. 
Marchizul Olier de Nointel, om cu instrucţiune solidă, cu mân- 
drie de caracter şi cu gusturi foarte luxoase, fu însărcinat a 
merge să trateze cu Poarta o prenoire a capitulaţiunilor dintre 
Soliman şi Francisc 1-iu de Valois, pe baza unor foloase excep- 
tionale pentru Franţa, atât în comerţul schelelor din Medite- 
rana cât şi în paza sfintelor locuri din Palestina. 

Nointel duceă cu sine un cortegiu numeros, printre care 
se prenumără renumitul orientalist Galland şi mai mulţi pic- 
tori de talent. La intrarea sa în Bosfor, pe cele mai mândre 
corăbii regale, tunurile Saraiului împărătesc, cari niciodată nu 
răsunase în onoarea unei puteri creştine, refuzară de a-l salută ; 
atunci şi el îndată opri orice demonstraţiune onorifică din 
partea flotei sale. Această îndrăzneață infracţiune la ceremo- 
nialul pretins de Poartă înfurie pe Turci; turbarea lor eră la 
culme, ca şi obstinaţiunea demnă şi curajoasă a reprezen- 
tantului marelui Ludovic. O luptă inegală eră p'aci p'aci să 
izbucnească, când printr'o fericită inspiraţiune, Sultana Valide, 
în lipsa Padişahului care eră la Adrianopole, ceri grațios sa- 
lutarea pentru sine, ca femeie. Curtenia franceză rupse ghiaţa 
şi în câtevă minute pe toate catartele corăbiilor fâlfâiau ele- 
gante bandiere, iar bateriile lor bubuiau vesel la auzul Ha- 
remului încântat. 

N'am a vă vorbi, domnilor, despre succesul politic al mi- 
siunii lui Nointel, înlesnit cu doi ani mai în urmă de ma- 
rele sgomot al victoriilor lui Ludovic al xıv-lea pe Rin; voiu 
aminti numai că în toamna anului 1673, după ce tratatul cu 
Poarta fusese semnat, ambasadorul, cu o pompoasă escortă, 
întreprinse a vizită toate schelele Orientului şi făcu pe ţăr- 
murile Mediteranei o călătorie, care avii cel mai mare răsunet 
în tot continentul. El cercetă mai întâi coastele Asiei-Mici şi 
insulele Archipelagului, treci la Mitilen, la Smirna, la Chios. 
la Patmos, la Delos, şi, printr'una din acele idei de fastuoasă 
originalitate, se instală cu o populaţiune de aproape cinci sute 
de inşi spre a petrece sărbătorile Crăciunului în peştera din 
mica insulă Antiparos, faimoasă prin minunatele ei stalactite, 
în mijlocul cărora el puse să cioplească un altar pentru ofi- 
ciul divin al Naşterii, care se celebră acolo la lumina a câtorvă 
sute de facle şi de candele şi în sunetele trâmbiţelor şi ale 
armelor. În anul următor, el treci: în Siria, merse la Ierusalim, 
la muntele Sinai şi după ce înaintă până la Tripoli şi la Alger 

se întoarse în Orient şi petrecù mai mult de cincisprezece 
zile în Atena. 

Dealungu! căiei sale ca şi în Constantinopole, învățatul şi 
cheltuitorul ambasador cumpără manuscripte, medalii şi pietre 
antice, ba chiar şi costume, mobile şi curiozităţi orientale; 
pictorii ce-l însoţiau desemnau vederile, monumentele şi ti- 
-purile de oameni; meşterii pietrari desprindeau inscripţiuni şi 
fragmente de sculpturi antice ; iar din toate acestea, Nointel 
îşi constituiă preţioase colecţiuni, a căror soartă o voiu spune 
îndată. 


PARTENONUL LA _ 1674. Mai "nainte însă, permiteţi-mi a 
traduce din raportul său către Col- 
bert, adresat din Atena la 17 decemvrie 1674, câtevă rân- 
duri, cari pot să vă dea o idee şi despre starea de atunci 
a principalului monument antic din Atena şi despre lucrările 
făcute acolo prin îndemnul lui Nointel, şi în fine despre im- 
presiunea extraordinară ce produceă vederea atâtor capete de 
operă necunoscute, asupra unui om instruit şi dedat cu an- 
tichităţile cari până atunci fusese revelate Europei apusene. 
Monumentul de care e vorba, aţi înţeles negreşit că este 
Partenonul, care pe atunci posedă încă osebit de păreţii şi 
columnele sale, mai toate sculpturile lui exterioare, şi anume 
frisa cu cortegiul panatenaic din sărbătorile Minervei, adică 
cu acel lung brâu de anaglife care încingeă clădirea ; meto- 
pele dintre căpătâiele columnelor, reprezentând luptele Cen- 
taurilor cu Lapiţii, şi în fine ambele frontoane, pe cari, deşi 
trunchiate foarte, se recunoşteau, la răsărit, o mică parte din 
statuiele ce odinioară înfăţişau naşterea Minervei din creștetul 
lui Joe, iar la apus, mai toate acele cari grupate împreună 
figurau disputa dintre Atena, zeiţa înţelepciunii, şi Posidon, 
zeul mărilor, pentru dreptul de patronare a cetăţii. 
lată acum în ce fel descrie Nointel intrarea sa în acel edi- 
ficiu, care păstră încă pe sine atâtea minuni ieşite de sub 
daltele şcoalei lui Fidias, rămăşiţe splendide, pe cari numai 
pictorul Jacques Carrey a avut fericirea a le desemnă pe atunci. 
El îndeplini această lucrare cu multă îndemânare, reprodu- 
când cu creionul, în câtevă zile, douăzeci şi şapte figuri ce 
mai existau pe ambele frontoane, nouăzeci şi două tăblii ale 
metopelor şi o lungime de trei sute picioare din frisă: 


«Cu pompă şi în sgomotu, tunurilor am intrat pentru prima oarä în 
tezaurul unde sau pastrat atâtea minuni; dar mam mai dus încă de 
vreo patru, cinci ori acolo incognito, ca să pot mai lesne admiră şi re- 

cunoaşte frumoasele desemne pe cari le-a scos foarte bine pictorul meu, 
şi cari cuprind mai mult de doua sute de figuri, unele ca natura şi al- 
tele mai mari, unele în alto-relief şi altele mai oable, unele intregi şi 
altele fărâmate. Sunt printre ele barbaţi, femei, centauri, luptele şi iz- 
bânzile acestora, triumfuri, sacrificii, şi daca mi-ar sta prin putinţa să 
expun chiar acum bogata confuziune pe care o rândueala aşa de fru- 
moasa, o întocmire aşa de vie şi expresiunea atâtor simţiri felurite au 
lasat-o în spiritul meu, apoi aş întreprinde-o cu plăcere; dar având încă 
mult de meditat asupra lor, îmi vei permite, domnul meu, a lusă această 
lucrare pentru mai târziu. 

Atâta numai pot zice deocamdată că nimeni până acum n'a avut aşă 
mare înlesnire ca noi spre a cercetă aceste comori ale artei, şi ca se 
poate spune despre cele ce se văd în cetaţnie (Acropole), că ele întrec 
cu mult tot ce s'a văzut pâna acum în cele mai frumoase reliefuri şi 
statue din Roma. 

Ceeace pot încă adaugă, spre mai mare lauda lor, este că asemenea 
originale ar merită să fie aşezate in cabinetele şi în galeriile Maiestaţii 
Sale, unde ele sar bucura de protecţiunea ce marele nostru monarh 
acorda artelor şi ştiinţelor cari le-au produs; acolo ele ar fi ferite de 
injuriile şi de întruntările ce încearcă din partea Turcilor, cari spre a se 
lepădă de orice închipuită idolatrie, cred că suvârşesc fapte de lauda, 
când le sparg nasurile sau orice alte parți din ele». 


Nointel exprimă aci o dorinţă, pe care cu 175 de ani mai 
în urmă, un alt ambasador strein ca dânsul, lord Elgin, a 
realizat-o, dar nu în favoarea Luvrului ci în a muzeului Bri- 
tanic, unde astăzi se văd mai toate rămăşiţele sculpturale ale 
Partenonului. Cât despre trimisul lui Ludovic al xıv-lea, el 
ridică din Atena numai câtevă fragmente şi inscripţiuni, pe 
cari le transportă în Franţa. Dar necumpătatele cheltuieli ce 
dânsul făcuse în Orient, ca să susţină în faţa trufiei musul- 
mane fala guvernului francez, îi atraseră reprobarea şi dis- 
graţia regelui; rechemat în Franţa, Nointel muri la 1685 în 
părăsire şi colecţiunile lui se împrăştiară. Parte din preţioa- 
sele desemne ale lui Carrey, unice dovezi sigure ale înfăţi- 
şării încă măreţe a Partenonului, au intrat în biblioteca re- 
gală din Paris; dar pietrele lui, masivele inscripţiuni elenice, 
abiă au fost scăpate de ruinare de către academicul Baudelot 
de Dairval, avocat al parlamentului, care din întâmplare de- 
veni anticar într'o călătorie ce făcu din Paris numai până la 
Dijon şi apoi scrise la 1686 o carte plină de erudiţiune ar- 
heologică, sub titlul original de «Folosul călătoriilor sau despre 
câştigul ce pot aveă oamenii învăţaţi din cercetarea antichi- 
tăţilor» !. Acest bun preţuitor al ştiinţei de care se înamorase, 


1 Utilité des voyages et de l'avantage que la recherche des antiquités 
procure aux savants. — Baudelot de Darval a trait dela 1648 până la 1723. 

adună marmorele lui Nointel de prin beciuri şi le lăsă mu- 
zeului de antichităţi din Paris, 


MARMORELE LUI NOINTEL. Printre ele se deosebesc mai cu 

seamă cele două faimoase table 
de marmoră din Pentelic de un metru 40 cent. înălţime, cari 
conţin liste de numele ostaşilor din breasla sau «fyle» Ereh- 
teidă, morţi la anul 457 înainte de Hr. şi mai târziu, în 
răsboiul Cipriotic, inceput sub comanda lui Cimon şi con- 
tinuat apoi cu triste rezultate în Egipet, în Fenicia, la Egina 
şi la Megara. Aceste vestite table, cele mai vechi prin data 
lor dintre toate inscripţiunile elenice din muzăul Luvrului, 
au fost desprinse, din ordinul lui Nointel, la 20 noembre 
1674, depe păretele bisericei «tou Stauromenou» din Atena. 
Principalul lor interes constă în caracterele lor, foarte inte- 
resante pentru paleografia şi epigrafica ateniană din epoca 
depărtată in care au fost săpate şi care nu poate fi pusă 
la îndoială. Intr'insele lipsesc vocalele lungi H şi 9, cari s'au 
introdus în alfabetul atic sub arhontele Euclide în anul al 
n-lea din Olimpiada 94 (402 în. de Hr.); spiritul aspru e 
incă reprezentat, ca în limba latină, prin litera aspirată H; 
mai mulie din consune au forme arhaice; în fine dispozi- 
țiunea epigrafei este aceea numită «stoihedon», adică cu li- 
terele fiecărui rând superpuse în linie verticală. 


IACOB SPON ŞI CĂLĂTORIA Pe când însă cele mai multe 
LUI IN ORIENT. din tezaurele artistice adunate de 
.— ambasadorul Nointel, şi mai ales 

notițele scrise în excursiunile sale, se risipiau lăsând puțin 

folos pentru ştiinţa arheologiei, la Lyon apăreă în anul 1678, 

relajiunea unei călătorii în Orient, care aveă să producă o 

adevărată revoluţiune în cercul antichităţilor elenice. 

Un june medic protestant din acel oraş, lacob Spon, care 
de student încă fură cât puteă mai multe din orele destinate 
lui Esculap, spre a le consacră studiilor arheologice, citind 
şi tipărind cu preţioase adnotaţiuni dela sine o relaţiune 
despre cetalea Atenei, scrisă cu câţivă ani mai înainte de 
un călugăr misionar, părintele Babin, se aprinsese de un dor 
neînvins de a vedeă însuşi cu ochii acele locuri sfinte ale 
culturii antice. Filolog şi anticar, el până atunci se ocupase 
mai mult cu numeroasele şi însemnatele rămăşiţe vechi ale 
patriei sale şi publicase asupra lor o carte meritoasă, în care 
desvoltă atâta erudiţiune, cât şi spirit sistematic. El mai 


Ai. I. Obosescu.— Istoria Arheologiei. 


258 AL. 1. ODOBESCU 


întâi se cercă a impune o clasificaţiune diverselor ramuri 
ale ştiinţei antichităţilor; şi când, în prima noasiră întrunire, 
vam citat, domnilor, cuvântul de Arheograjie, ca o denumire 
ce s'a aplicat descrierii antichităţilor materiale, pe care noi 
le-am numit estetice, în opoziţiune cu aceea de Arheologie, 
păstrată pentru cele efice, eu nu vam spus atunci, ci am 
rezervat a vă spune acuma că o asemenea împărţire a ştiinţei 
este datorită eminentului arheolog francez lacob Spon din 
secolul Xvu-lea, 

«Focul meu, pasiunea mea, ziceă el, sunt inscripţiunile 
antice !» Şi neîndestulat cu câte adunase din părţile centrale 
şi meridionale ale Franţei, el la 1675 părăseşte Lyonul, 
colindă Italia şi țărmurile răsăritene ale Adriaticei ; iar la 20 
iunie se îmbarcă în Veneţia, ca să meargă drept în Orient. 
Dintre trei ai săi tovarăşi de călătorie, toţi Englezi, numai 
botanistul Wheler îl însoţi pretutindeni. Mai întâi ei se duseră 
la Constantionopole, unde marchizul de Nointel le arătă toate 
comorile anticare ce adunase; de acolo purtând pentru înles- 
nirea drumului îmbrăcăminte armenească, ei străbătură: Asia- 
Mică şi în primăvara anului 1676 sosiră în Atena. 

E minunat lucru a constată cu câtă erudiţiune şi cu ce 
critică sănătoasă, Spon a ştiut să descurce multe din enig- 
mele şi din erorile ce prezentau mai tuate atribuirile moderne 
ale vechilor monumente rămase în Atena. Negreşit că des- 
crierile lui nu sunt cu totul lipsite de rătăciri, unele chiar 
neiertate; drept exemplu, şi ca să apucăm îndată boul de 
coarne, v'aş puteă cită încurcătura ce el comite, privind ca 
orientare primitivă a Partenonului pe aceea ce o dedese creş- 
tinii anticului templu, când spre a-l preface în biserică a cul- 
tului lor îi mutase intrarea principală dela răsărit la apus 
şi aşezase altarul în partea opusă cu cella unde se înălţase 
odinioară statua Minervei; apoi iar confuziunea care-l făcù 
să creadă că minunatele sculpturi, ridicate de Pericles pe 
frontoanele aceluiaş templu erau lucrate în timpul împăra- 
tului Adrian, al cărui chip i se păruse a-l recunoaşte într'una 
din figuri, 

Dar cu toate erorile lor, uneori, precum vedeţi, foarte 
grave, cele trei mici volume în 120 ale călătoriei lui Spon,! 
au rămas în cele mai multe ale lor puncte ca o bază te- 


1 Voyage d'Italie, de Dalmatie, de Grèce et du Levant, fait aux années 
1679 et 16;6, par Jacob Spon et George Wheler, Lyon, 1678, 

meinică in arheologie; în cel dintâiu, el a descris monumente 
din Italia, Dalmația, Constantinopole, Smirna şi Asia-Mică ; 
al doilea e relativ la Grecia şi la întoarcerea sa în Franţa; 
al treilea cuprinde tot avutul său epigrafic, adică o comoară 
de inscripţiuni decopiate şi explicate de dânsul. În cale, el 
nu culesese mai puţin decât trei mii epigrafe latine inedite 
şi alte şase sute elene. Osebit de acestea, el aduceă cu sine 
cincizeci manuscripte greceşti şi mai mult de şase sute medalii. 


«Această călătorie, — zice comitele de Laborde în cartea sa despre 
istoria modernă a Atenci 1. — această călătorie a întemeiat gloria lui 
Spon şi va rămâneă pururea ca o onoare pentru Franţa, căci în acele 
trei mici volume se cuprinde o parte din aceă inițiativă, pe care pa- 
tria noastră o poartă în depărtare şi în orice lucru. Aci e iniţiativa 
curajului în călătorii şi a criticei erudite applicată la studiul antichi- 
tăţilor. Spon a făcut mai mult decât se puteă aşteptă dela un om 
singur; cu o mână vârtoasă, ela spulberat o mulţime de rătaciri şi 
dacă însuşi na putut să vază totdeauna drept, apoi cel puțin el a în- 
văţat pe călătorii, urmaşii lui, să cunoască metodul cel mai sanătos de 
a descrie». 


Negreşit, cartea lui Spon fåcù mare sgomot în Europa şi 
nici criticile nriîntemeiate ale unor inchipuiţi anticari, nici în- 
suşirea lucrărilor sale de către tovarăşul lui, Wheler, într'o 
prefacere engleză a operei, nu aduc azi umbră în conside- 
raţiunea posterităţii, adevăratului ei autor; dar dânsul, săr- 
manul Spon, întorcându-se în Lyon, unde îşi pierduse clien- 
tela sa de medic şi unde cu arheologia nu puteă să-şi câş- 
tge, biet, vieaţa, apoi şi persecutat ca protestant în urma 
revocării edictului dela Nantes, acelui act de intoleranţă 
religioasă care dezonoră domnirea imbătrânitului Ludovic al 
xiv-lea, Spon la vârstă abia de 38,de ani moare singur şi 
părăsit, la 28 decemvre 1685, în spitalul din Geneva în El- 
veţia, unde el îşi cătase scăparea. Tristă soartă pentru un 
bărbat care atât de june dovedise prin numeroasele sale lu- 
crări că ştiinţa arheologiei puteă să aştepie dela dânsul ser- 
vicii încă şi mai mari. 

Acelaş an 1685 seceră dar în jalnice condițiuni pe ambii 
oameni cari au admirat şi ne-au păstrat amintirea Parteno- 
nului în ultimele sale zile de splendoare, pe Spon şi pe 
Nointel. Aceste două iriste morţi par a fi fost cobea sau 
piaza-rea a capului de operă al arhitecturii elene. 


1 Comte de Laborde, Athènes aux Xv, Xvi et XVII siècles, Paris, 1554 
Tom. 1. p. 2l. 

DĂRÂMAREA PARTENONULUI Şi în adevăr, abiă doi ani 
"DE VENETȚIENL trecură şi în mijlocul unui seco} 

DE VENEȚIENI. de lumini, pe când toată socie- 
tatea europeană se preocupă cu interes de tot felul de ches- 
tiuni anticare, pe când filozofia, literele, artele, ba chiar şi 
petrecerile cele mai lumeşti, cătau a se modulă depe cultura 
antică a Romanilor şi mai ales a Grecilor, ora cea din urmă 
sună pentru monumentul care păstrase până atunci, în floarea 
lor cea mai învoltă, în manifestajiunea lor cea mai măreaţă, 
artele din Atena. 

Cu trei ani mai 'nainte, la 1684, Austria în unire cu Po- 
lonia deoparte, iar Veneţia de alta, sub îndemnul şi bine- 
cuvântarea papei, declarară răsboiu Turciei. O armată se gă- 
teşte în Adriatica; în capul ei se află pus vestitul amiral 
Francisc Morozini, neobositul luptător al creştinătăţii în 
Orient, iar sub dânsul se rânduesc pâlcuri împestriţate 
de ostaşi călări şi pedeştri, năimiţi atât în Italia, cât şi 
în ţările Nordului. Lefegii florentini, milanezi, sclavoni, mal- 
tezi, hanovrezi, bavarezi şi saşi, compun o armată curcită, 
ca de zece mii de oameni, cari comandaţi de căpitani din: 
toate neamurile Europei cuprind răpede toată Morea sau 
Peloponesul şi dobândesc lesne bătrânului amiral venețian, 
titlul de Peloponesiacul. 

Spre toamna anului 1687, după strălucita învingere dela 
Patras, generalul suedez, comite Otto Wilhelm de Koenigs- 
mark, şef cu tocmeală al puterilor de uscat, propune lui Mo- 
rozini ca să cuprinză portul Pireului şi oraşul Atenei, spre 
a puteă să păzească mai lesne trecătoarea dela Corint. Ami- 
ralul consimte, şi la 21 septemvrie porneşte cu vasele sale 
în apele Aticei, chemat fiind acolo şi de creştinii locului, ca 
un adevărat mântuitor al lor. Dar Turcii din Atena, îngri- 
jaţi foarte, îşi duc armele, muniţiunile şi averile în Acropole, 
şi spre a le feri mai bine le depun impreună cu proviziu- 
nile de praf şi de catran destinate apărării, în trainicele zi- 
duri ale Partenonului. 

Oştirea lui Morozini soseşte şi la somaţiunile ei, Turcii 
refuză de a predă cetatea. Atunci asediul începe cu bombar- 
darea zidurilor de două şi de trei ori milenare: Kcenigsmark 
aşează o baterie de opt tunuri pe movila Pnixului, de unde 
odinioară se auziă numai glasul oratorilor şi care acum 
asvârli cu urlet, bombe în ruinele Propileelor; pe dealul 
Muzeului e o altă baterie de cincisprezece tunuri şila poalele 

Areopagului sunt patru mortare !, cari toate împreună ciuruesc 
vechile ziduri întărite de Cimon şi de Temistocle. Cetăţuia 
seculară stă însă mândră şi neapropiată ; dar la 25 septemvrie, 
o bombă aprinde o mică ierbărie dela Propilee. Focul tunu- 
rilor continuă a doua zi necurmat şi țelul proiectilelor de- 
vine acum chiar Partenonul, unde se aflase că sunt grămă- 
dite toate mijloacele de apărare. 

Pe la miezul nopții o izbucnire formidabilă, urmată de 
vâlvoarea întunecată a flăcărilor, sguduie din temelii cetatea 
întreagă şi vesteşte tuturor că țelul a fost nimerit. 

A doua zi, la lumina soarelui, Partenonul, după două mii 
ani de glorioasă existenţă, se arătă surpat în două; păreţii 
lui masivi, columnele-i cele elegante, grelele-i arhitrave, în- 
velitoarea-i de marmoră, mai toată friza, mai toate metopele, 
stau răsturnate la pământ; numai ambele peristile, despăr- 
ţite acum unul de altul printr'un morman de ruine, îşi înălțau 
frontoanele lor triumiale, cari trunchiate, dar tot măreţe, în- 
fruntase brutalitatea momentană a răsboiului ca şi strică- 
ciunile necurmate ale timpului. 

Partenonul lui Pericles, cu ordonanța lui fără seamăn pe 
lume, nu mai există. Turcii cei barbari, cari de sigur nici că 
bănuiau cât de mult el preţuise, îi părăsiră ruinele fără de 
a le mai atinge; dar reprezentanţii civilizaţiunii occidentale 
se grăbiră a da rămăşiţelor lui o nouă şi crudă lovire. 

Luarea Atenei, care fusese aşă de fatală artelor, nu pre- 
zentă din punctul de vedere strategie decât numai anevoinţe. 
Trebui dar ca oştirea creştină, bântuită de epidemie şi ză- 
dărită de bandele rătăcitoare ale Turcilor, să o părăsească 
în primăvara următoare, ruinată şi pustiită. Morozini însă, 
gelos de gloria strămoşului său, care la anul 1204 răpise 
din Constantinopole şi înălţase pe faţada S-tului Marcu din 
Veneţia cei patru vestiți cai de bronz aurit, podoabă odi- 
nioară a Romei, Morozini vru şi el să desprindă depe fron- 
tonul occidental, care eră încă în stare destul de bună, spre a-l 
duce dar patriei sale, carul cu doi telegari de marmoră a 
Victoriei fără aripi precum şi statua colosală a lui Posidon 
din centrul grupei. Meşterii însărcinaţi cu această anevoioasă 
lucrare nu se îngrijiră bine şi toată aceă splendidă porţiune 
a frontonului, toate acele uriaşe nestemate de marmoră scân- 
teietoare, toate acele figuri de o frumuseţe sublimă, de o 


1 mortiere, 

conservaţiune admirabilă, zeul Posidon în postura sa mă- 
reață, cei doi armăsari aprinşi de un foc ceresc, statua Vic- 
toriei plină de o grațioasă demnitate, toate acele capete d'o- 
peră neimitabile, surpându-se deodată dela o aşă mare înăl- 
time, se făcură praf şi fărâme pe pământ. 

lasma periciunii îşi înfigeă din ce în ce mai adânc ghia- 
rele în acele minuni ale geniului artistic, pripăşite acum pe 
câmpurile de răsboiu. 


LEUL PIREULUI.  Morozini părăsind cetatea Atenei, în care 
el nu ştiuse a face alta decât să-şi atragă 
dreapta urgie a anticei zeițe a înţelepciunii, Morozini cătă a 
se mângâiă de pagubele sale luând drept trofee pentru ce- 
tatea leului Sf. Marcu, o întreagă turmă de lei de marmoră; 
unul eră un chip antic, care sta în vecinătatea templului lui 
Teseu; altul o leoaică fără cap tot din cuprinsul Atenei şi 
în fine al treilea eră chiar leul colosal, care în secolul de 
mijloc dase numele său portului din Pireu, numit pe atunci 
Porio-Leone. Aceste trei despuieri ale nenorocitei campanii 
din 1687 stau şi acum aşezate dinaintea porţilor la arsenalul 
din Veneţia. 

Leul din Pireu merită însă, domnilor, o menţiune specială ; 
sculptat depe stilul arhaic, anterior epocei lui Pericles, în- 
tr'un bloc de marmoră pentelică ca de zece picioare înăl- 
țime, el de douăzeci de secoli poate şi mai bine sta acolo 
mândru rezimat pe picioarele-i dinapoi. Câte mari fapte de 
răsboiu, câte vesele sărbători, câte sălbatice cuceriri, câte spe- 
cule mărunte vor fi trecut pe sub fruntea lui cea încreţită de 
o grije seculară, pe sub ochii lui'aţintiţi în etern ! El a fost 
poate martor la glorioasa învingere a lui Temistocle dela Sa- 
lamina ; el a văzut adesea pornindu-se şi sosind cu pompă 
galerele împodobite cu daruri pentru zeul dela Delos; el a asistat 
la toate importantele daraveri neguţătoreşti ce se făceau în 
învecinatul Emporion; el a stat neclintit pe când spartanul 
Lisandru, şi mai târziu romanul Sylla răsturnau împrejuru-i 
cu mânie toate clădirile Pireului. Dar nimic din toate aceste 
ci numai un singur fapt, cu mult mai neînsemnat şi mai 
târziu, o uşoară izbândă săvârsită de barbari ai Nordului 
asupra poporimii din acele locuri, o silnică împilare a oşti- 
rilor simbriate de despoţii bizantini, a liisat urme neşterse pe 
trupul lui de marmoră. 

RUNELE SCANDINAVE. Pe umerii şi pe şoldurile sale, de 
O ambele părţi stau gravate, în bande 
sau şuviţe înguste şi încurcate ca încolăciturile unor şerpi 
uriaşi, nişte litere, pe cari nici străbunii nici urmaşii lui 
Pericles nu le-au cunoscut şi nu le-au întrebuințat. Acele, după 
cum a dovedit acum câţivă ani un învăţat danez, răpo- 
satul C. C. Rafn, sunt fără îndoială rune scandinave sau 
scrisoare veche de a popoarelor Nordului. 

lată-ne fără veste, domnilor, dinaintea unei ramuri cu totul 
nouă a epigraficei şi a paleografiei. Lepăda-ne-vom oare de 
dânsa, când ea ne-a ieşit de sineşi în cale? 

Nu! să nu refuzăm chiar astăzi o fărâmă de ospitalitate 
între noi anticelor rune, cu atât mai mult că deşi elucidarea 
lor mai lămurită aparţine de drept timpilor contimporani, dar 
încă şi în secolii al xvu-lea şi al xviu-lea găsim unii erudiţi 
de merit, cari şi-au depus silinţele spre a descifră şi a inter- 
pretă cu mai mult sau mai puţin succes, vechile monumente 
epigrafice ale ţărilor Nordului. Putem cită îndată trei nume, 
cari ocupă un rang onorabil printre antecesorii runografilor 
moderni, şi fiecare din aceste trei nume reprezentă una din 
țările ce conţin mai numeroase monumente vechi scandinave. 
in Danemarca aflăm pe medicul şi anticarul Olaus Worm, 
care a trăit dela 1588 până la 1654 şi a lăsat, osebit de 
foarte importante descoperiri anatomice, mai multe scrieri 
despre literatura runică. In Suedia dăm între anii 1618 şi 
1682 de istoricul Olaus Verelius, autorul unei opere întitu- 
lată Runographia scandica. In fine, Englitera a numărat 
printre învățații ei teologi şi filologi dela 1642 până la 1715, 
pe George Hickes, care printre altele multe a scris şi gra- 
matice ale limbilor anglo-saxonică, moeso-gotică şi islandică, 
în cari el a tratat şi despre runele cele vechi. Astfel năşteă 
încă depe atunci arheologia naţională a popoarelor nor- 
dului, împreună şi cu stiința exegesei runelor. 

Să spunem însă acum ce sunt acele rune. 

Istoricul Tacit, în cartea sa despre moravurile Germanilor, 
pe cari rigurosul moralist latin le laudă aşa mult în dauna 
corupţiunii romane, Tacit constată la acele popoare barbare 
uzul următor: | 


«Mijlocul lor de a consuliă sorții este simplu. Ei taie o ramură din- 
trun pom roditor, o împart în beţişoare, surculos, şi crestând pe ele 
oarecari semne diferite le risipesc după cum se întâmplă, pe o pânză 


1 In original, şi textul latin. 

albă; apoi preotul cetăţii, dacă consultaţiunea se face pentru binele 
public, sau însuşi părintele familiei, dacă ea este privată, după ce sau 
rugat la zei cu ochii spre cer, ridică în sus de câte trei ori fiecare din 
ele şi le explică pe toate, depe crestătura mai dinainte însemnată». 


Beţişoarele, surcelele, cu semnele crestate pe ele, aveau dar 
o limbă a lor, pe care numai preoţii şi căpeteniile o înțelegeau. 
Aceasta explică cele zise într'alt loc tot de Tacit, că adică 
«tainele literelor, nici bărbaţii, nici femeile nu le cunosc». 

În orice caz, literele existau la vechii Germani; ele aveau 
un caracter fatidic, pe care îl atestă nu numai Tacit, dar încă 
şi nişte poeme sentenţioase, compuse în limbile Nordului, pe 
cari le-au publicat mai întâi Olaus Worm şi George Hickes, 
şi în cari fieşice literă reprezentă totdeodată un obiect real şi 
o idee morală. Acele litere „însemnate pe surcele şi având 
ele însele forme de beţişoare felurit îmbinate, purtau numirea 
de rune. Un poet latin din secolul al vi lea, Venanţiu For- 
tunatu, episcop în Poitiers, ne spune aceasta în versurile urmă- 
toare, unde el pomeneşte despre «tăblijele de frasin, pe cari 
barbarii scriau runele lor» : 


Barbara îraxineis pingatur runa tabellis 
Quodque papyrus agit virgula plana valet. 


In limbile germanice, domnilor, frasinul se zice Buche, şi 
tot în acele limbi, literele de scris au purtat pe rând numirile 
de Runastafas, Runenstæbe şi Buchstaben, adică beţişoare 
runice şi surcele de frasin. 

Sub cele mai arhaice ale lor forme, ni se prezentă runele 
gotice pe una din verigele de aur din tezaurul nostru dela 
Petroasa, unde se văd semnele următoare: 


LARR TL HEIry 


Transcrisă în caractere runice mai corect formate, înscrip- 
țiunea  XATRHI 8<PI HRIHRX seciteşte Guthani ocwi hailag şi 
pare a fi o invocaţiune prin care vechii Goţi, veniţi din Scanzia, 
consacrau zeului lor Odin sau Gufhan, noua lor patrie Scitia, 
sub numirea ei gotică de Ovim. 

Aceiaşi Goţi cuprinseră în secolul al n-lea după Hr., lunca 


1 Taciti de morib. Germanor. X şi XIX. 

Dunării şi aci în Dacia, unul din ei Ulfila le aduse din 
Bizanţiu legea creştinească şi Sfânta Scriptură scrisă în limba 
lor cu nişte litere, pe cari el le formase dintr'o combinare 
a runelor germanice cu alfabetul elinesc ; acele litere se numiră 
la ei bokos, tot depe tradiţiunea surcelelor de frasin; mai 
târziu tot aşă ziseră şi Slavonii semnelor de scriere RSkani ; astfel 
încât până mai deunăzi, noi ne-am servit pentru denumirea 
literelor cirilice, cu termenul de buchi, care nu mai aveă nici 
o legătură cu frasinul, precum nu mai are nici vorba ger- 
mană Buch, carte. lată cum surcelele pomenite de Tacit sunt 
străbunele buchilor germane şi slavone. 

Dar pe când Goţii creștinați din Dacia şi din Mesia adop- 
tase alfabetul lui Ulfila, seminţiile germanice despre Nord, 
Saxonii şi Scandinavii, urmară a scrie cu rune de cele vechi, 
lăsând pe oriunde treceau urmele lor epigrafice, săpate pe 
tot felul de monumente. În timpii de decaaenţă ai imperiului 
bizantin, pe când autocratorii greci din Constantinopole işi 
recrutau oştirile lor numai printre simbriaşii străini, cuteză- 
torii Varegi, răsboinici rătăcitori din Dania şi din Norvegia, 
străbăteau pustiile Rusiei, ca să-şi cerce norocul pe bogatele 
țărmuri ale Răsăritului, numit de ei Ostrogard. 

Se vede că o ceată de acei voinici cutrierători de ţări şi 
de mări a însemnat pe coastele leului din Pireu izbânda lor, 
când la anul 1040 au fost trimişi în Grecia, ca să sdro- 
bească răscoala poporului, desperat de jefuirile sameşilor împă- 
răteşti ai lui Mihail Paflagonitul. 

lată ce a citit Rafn pe făşiile intortochiate depe şoldurile 
leului. 

Convins că veţi fi puţin simţitori la armonia limbii norice 
sau vechia daneză, care acum s'a păstrat numai în Islanda, 
vă traduc pe româneşte inscripțiunea, care zice aşă, pe partea 
stângă : 

«Hakon, împreună cu Ulf, cu Asmund şi cu CErn au cuprins acest port. 
Aceşti bărbaţi şi Harald-lungul impuseră biruri grele, din pricina răs- 
coalei Grecilor. Dark rămase robit în țari depărtate. Egill plecase la 
răsboiu cu Ragnar, în Rumania şi în Armenia». 


iar în partea dreaptă s'a adaus: 
«Asmund a săpat aceste rune în unire cu Asgeir, cu Thorleif, cu Thord 


şi cu Ivar, după cererea lui Harald-lungul, cu toate că Grecii rău-voi- 
tori se impotriviau» !. 


l In original, şi textul danez. 


266 AL. I. ODOBESCU 


Iscusitul runolog care a descifrat aceste epigrafa şi care 
prin curioasa denumire locală de Rumania a înțeles partea 
septentrională a Asiei-mici — ceeace poate să fie o eroare, când 
acelaş nume îl găsim aplicat tot pe atunci ţărilor dunărene — 
Rafn a restabilit depe documente bizantine şi scandinave 
biografia persoanelor numite în această inscripţiune runică, 
dintre cari însă voiu alege numai pe căpetenia principală. 

Harald-lungul, zice el, a fost fiul lui Sigurd şi cumnatul 
regelui danez Sfântul Olaf; la vârstă de optsprezece ani, după 
o bătălie în care regele fusese ucis, el s'a dus în Gardarika, 
adică în Rusia, dar neputând obţine dela laroslav, cneazul 
Novgorodului, mâna fiicei sale Elisif, el se porni mâhnit către 
miazăzi, către vestitul Țarigrad al Slavilor şi Miklegard al 
Scandinavilor, intră în serviciul împăratului şi petreci zece 
ani răsboind când în Asia, când în Sicilia, când în Grecia; 
apoi pe la anul 1043 plutind pe Marea Neagră, ca să se 
întoarcă în Gardarika, unde-l cheamă păsul inimii sale, şi 
aducându-şi aminte de izbânzile ce făcuse în cetatea dela 
miazăzi, în burgul Atenei, şi chiar poate de epigrafa come- 
morativă ce lăsase în portul Pireului, el compuse un cântec 
de dor şi de vitejie, în care junele voinic îşi exprimă cam 
astfel amintirile şi temerile sale: 


Nu e fecioară, nu e femeie, 

Care sa spuna că noi nam lost 
Pân' la cetatea unde scânteie 
Arşiţa verii fără d'adăpost. 

Cu-al nostru paloş, lucios la soare, 
Ne-am croir calea şi-am răsboit 
Acolo unde leul cel mare 

Va spune lumii c'am biruit, 


Dar astea toate nu par nimica 
Fecioarei mândre din Gardarika ! 


Zău, nu prea ştiu acum, domnilor, până la ce punct mi se 
mai poate iertă această nouă digresiune, făcută astă dată prin 
domeniul nebulos al tradiţiunilor boreale, prin anticele legende 
sau saga ale Nordului, scrise odinioară cu misterioase rune 
de catre înţelepţii scalzi ai Scandinavilor. 

Curând, curând să ne grăbim a reintră cu smerenie în 
sânul studiilor clasice, cărora singure, secolul al xvu-lea le 
rezervă toate onorile capitale şi fiindcă abaterea noastră prin 
regiuni barbare, explorate mai mult de romantismul modern, 
a fost provocată de o curiozitate epigrafică, apoi tot pe calea 

inscripţiunilor să reintrăm în cercul descoperirilor şi cerce- 
tărilor de antichităţi elenice ce s'au făcut pe atunci. 


EPIGRAFICA_ ELENĂ. Voind să vă vorbesc acum despre 

câtevă monumente epigrafice elene, 
cari au fost semnalate lumii culte într'al xvi-lea şi în prima 
jumătate a secolului al xvm-lea, adică mai 'naintea, în timpul 
şi în urma călătoriilor lui Nointel şi Spon, voiu procede, nu 
tocmai după ordinea de prioritate a descoperirilor, ci după 
şirul cronologic al înseşi monumentelor, Această procedere ne 
va înlesni lămurirea câtorvă noţiuni interesante despre paleo- 
grafia sculpturală a Elenilor. 


INSCRIPȚIUNEA La anul 1721, un meritos anticar englez, 
BOUSTROFEDON« Edmund Chishul, (1670—1735) care în 
» 


calitate de pastor deserviă capela angli- 

DELA SIGEA. cană a factoriei neguţătoreşti din Smirna, 
tipări o disertaţiune foarte erudită asupra unei curioase inscrip- 
țiuni, pe care cu câţivă ani mai 'nainte o semnalase un com- 
patriot al său ca aflată la promontoriul Sigeei, în vecină- 
tatea anticei Troie, > Acest monument, stâlp de piatră pătrat, 
d'asupra căruia se cunoaşte încă locul unde fusese înfipră o 
statuă, un bust sau un chip oarecare, e săpat, pe una din 
laturile sale, cu două inscripţiuni superpuse, cari repeţesc mai 
aceleaşi cuvinte, cu puţine diferenţe. S'ar zice că scriitorul cel 
de jos a voit să corecteze erorile şi să împlinească lipsele 
predecesorului său de mai sus. Amândoi însă au scris într'un 
dialect ionic primitiv, cu caractere de formă arhaică şi de 
pe o dispoziţiune originală, care face că rândurile succesive 
trebuesc citite, unul de la stânga spre dreapta şi cel ur- 
mător, în sens invers. 

In sine inscripţiunile nu spun mare lucru ; ele rememorează 
despre un cetățean din Procones, care dăruind casei comu- 
nale a Sigeenilor diferite vase se roagă de aceştia ca să-i 
caute de suflet după moarte. 

lată-le in textul lor cel bătrânesc; prima, pe unsprezece 
rânduri, cu direcţiune alternată, zice:? 

lar cea de jos, pe alte unsprezece rânduri, scrise mai mărunt 
si mai îndesat: î 


l Înscriptio Sigæa antiquissima « b oustrofedon» exarata, comentario his 
torico-gramımatico-critico illustrata. 

2 In original urmează textul elen. 

3 Idem. 

Şi apoi iată acum şi a lor traducţiune pe româneşte: 


<A lui Fanodic sunt, fiul lui Ermocrat din Procones; şi un crater 
“(sau o căldare) cu pirostrii şi cu căpisterie am dat la Pritaneul Sigeenilor»,. 


iar a doua: 


«A lui Fanodic sunt, fiul lui Ermocrat din Procones ; şi eu, o căldare 
cu pirostrii şi cu căpisterie am dat Pritaneului, ca să mă pomenească 
Sigeenii ; iar dacă voiu păţi cevă, îngrijiţi de mine, voi Sigeenilor, Şi 
ma lucrat Hesop şi frații lui». 


Auziţi, domnilor! par'că citim pisania unei smerite danii 
de vase pentru trapeza unei chinovii, făcută mai deunăzi de 
un biet creştin, îngropat la bolniţă. 

Interesul monumentului antic constă mai cu seamă în na- 
tura arhaică a inscripţiunii, în dialectul şi ortografia ei in- 
culte, în forma scălâmbată a literelor, în ordinea cum stau ele 
rânduite. Dar sunt oare aceste caractere de vetustate, sincere 
sau numai imprumutate ? 

Chishull, care nu se bucură încă de toate descoperirile. pos- 
terioare ale epigraficei elene, s'a pronunţat curat pentru prima 
opiniune. Noi însă vom spune acum întru cât dânsul a fost 
greşit, emițând această opiniune, 

Se ştie că Grecii, cari nu par a fi avut mai "nainte semne 
ieroglifice sau idiografice, spre a-şi exprimă prin imagine de 
obiecte ideile lor, au primit literele alfabetului fonetic dela 
Fenici şi foarte puţin le-au modificat formele la început. 
Cadmu a fost, după legendă, introductorul acestei preţioase 
noutăţi; deaceea scrisoarea cea mai veche a Elenilor s'a zis 
cadmeană. 

Erodot rezumă în câtevă cuvinte istoria primitivă a scrierii 
la Eleni şi iată cum: 


«Fenicii veniţi din Atena împreună cu Cadmu, printre cari erau şi 
Gelireii, locuind în această ţară, aduseră Elenilor felurite învățături şi 
înseși chiar literele, Pe cât ştiu eu, Elenii până atunci nu le cunoşteau. 
Mai întâi ei le întrebuinţară intocmai astfel ca, şi toţi Fenicii; dar apoi 
trecând timp la mijloc, împreună cu sunetele, ei schimbară şi formele 
literelor. Pe acel timp, prin toate ţările din jurul Elenilor locuiau lonii ; 
aceştia adoptară literele învăţate dela Fenici şi se serviră cu ele, preiă- 
cându-le puţin ; dar servindu-se cu dânsele, ei mărturisiră, precum eră 
şi drept, deoarece Fenicii le adusese în Elada, că ele se numesc fe; 
niciane». 


Din cele zise de părintele istoriei rezultă dar că în urma 
literelor lui Cadmu veniră ale Ionilor, cari reprezentă, cum am 
zice, al doilea stadiu al paleografiei elene ; de aci apoi, des- 

curcând confuziunea numeroaselor varietăţi de alfabeturi lo- 
cale ale secolilor următori, epigrafiştii moderni au stabilit 
câtevă tipuri mai caracteristice, cari diferă între sine prin nu- 
mărul semnelor şi prin valoarea atribuită unora din ele. Unul 
e tipul eolo-doric, cu douăzeci şi cinci semne, întrebuințate mai 
"nainte de secolul al 1v-lea creştin în părţile nordice şi apu- 
sene ale Eladei, în Pelopones, la Argos şi Corint, în Sicilia 
şi în Grecia-mare ; al doilea e tipul atic, cu douăzeci şi una 
de litere, rezervat numai teritoriului atenian, şi despre care 
am citat chiar azi un specimen, vorbind despre marmorele 
lui Nointel; un al treilea tip, încă şi mai mult variat decât 
cele precedente, căci posedă până la douăzeci şi şapte de 
semne, este al insulelor din Arhipelag ; în fine, tipul ionic, 
«lonika grammata», care uzitat fiind mai întâi numai în Asia- 
mică şi cuprinzând douăzeci şi cinci de litere, primi pe la 
mijlocul secolului al Iv-lea înainte de Hr. ultimele sale mo- 
dificaţiuni şi deveni de aci înainte alfabetul generic al tu- 
turor Grecilor. 

Inscripţiunea lui Fanodic aparţine negreşit unei forme mai 
vechi a tipului ionic şi se poate consideră ca scrisă într'al 
v-lea secol înainte de era noastră. O particularitate obser- 
vată nu aşă de mult scade foarte valoarea adevărată arhaică 
a acestei inscripţiuni şi o reduce a fi privită ca o imitaţiune 
nu tocmai ni:nerită a primitivelor uzuri scripturale din epoca 
quasi-feniciană a scrierii ionite. 

In adevăr, Fenicii, ca toate popoarele de origină semitică, 
au scris aşezând literele lor dela dreapta spre stânga; astfel 
au scris mai întâi şi Elenii, imitatorii lor; dar pe săpătu- 
rile în piatră şi mai ales pe picturile parietale şi ceramice, 
numele personagiilor reprezentate şi alte indicaţiuni stilizate 
s'au scris la ei în linii şovăite, cari apoi restrângându-se 
în spaţii mai înguste au luat dispoziţiunea şerpuită a brazdei 
ce trag boii arând o țarină cu plugul; aceă dispoziţiune s'a 
numit dar de Greci bustrofedon, şi astfel s'a scris elineşte 
câtvă timp, mergând rândul întâiu dela dreapta spre stânga, 
ai doilea dela stânga spre dreapta, şi aşa mai 'nainte, Până 
la sfârşit însă, direcţiunea dela stânga spre dreapta, adică cea 
opusă uzului fenician, a rămas la Elem predomnitoare. 

Examinând acum inscripţiunea din Sigea, ce vedem ? Rândul 
întâiu, în loc de a se porni dela dreapta, ca toate epigrafele 
elenice, proaspăt scrise după introducerea literelor feniciene, 
işi are din contră începutul la stânga, depe modul 'adoptat 
mai târziu de Greci, şi tocmai rândul al doilea urmează calea 

semitică. Din aceasta rezultă neapărat că scriitorul sau scrii- 
torii au vrut să se facă mai vechi decât ce erau şi n'au ni- 
merit îndestul de bine vicieşugul lor, ca să izbutească a 
amăgi chiar şi critica cea veghiată şi neînduplecată a arheo- 
logiei noastre moderne. 

Dela inscripţiunea bustrofedon a lui Fanodic din Sigea, 
care acum se păstrează în British Museum, să trecem la alta 
mai târzie prin data sa, cu mult mai importantă şi mai ves- 
tită prin cuprinsul ei şi anterioară celeilalte numai prin epoca 
descoperirii sale. 

Aceasta este tabela cronologică din Paros, pe care un 
Francez, care o descoperise la 1627, a scăpat-o din mână în 
Smirna, pentru ca ea să ajungă îndată în posesiunea Engle- 
zilor. Ambele naţiuni, rivale depe atunci încă, se luptau crâncen 
în Orient, pe tărâmul arheologiei, ca şi pe cel politic. 

Francezul, care printr'un agent al său plătise 500 ludovici 
de aur preţioasa placă de marmoră, eră învățatul Fabri de 
Peiresc, un om ce pe timpul său (1580—1637), prin feluri- 
tele-i colecţiuni, prin bogata sa bibliotecă, prin doctele sale 
poveţe, prin binevoitorul său îndemn şi prin nepregetata sa 
ardoare pentru cultură, înlesni desvoltarea ştiinţelor istorice 
şi naturale, mai tare decât mulți alţii prin meditaţiunile şi 
scrierile lor; dar şi antagonistul său, al cărui trimis izbuti să 
ia pe seamă-i tabla din Paros, eră şi el nu mai puţin lău- 
datul comite Tomas Howard "de Arundel, mare amiral al 
Engliterei (1589—1646), bărbat foarte zelos pentru inaintarea 
ştiinţei anticare şi încurajarea belelor-arte. Numele eruditului 
francez a cam rămas astăzi în umbră, pe când din contră 
Englezii, totdeauna mândri de a onorà întru toate orice 
merit răsărit în patria lor, au consacrat numele lui Arundel, 
pe deoparte păstrându-l nepreţuitei colecţiuni de marmoră 
veche ce fiul amiralului dărui la 1667 Universităţii din Ox- 
ford ; iar pe de alta, instituind sub patronagiul său onomastic 
vestita societate artistică, Arundel-Society, care astăzi înles- 
neşte aşă de mult reproducerea şi popularizarea producţiu- 
nilor de artă ale trecutului. 


MARMURELE_ ARUNDELIANE Pe când eră încă în vieaţă, co- 
DIN OXFORD. 2 Mitele Arundel adunase în palatul 

= şi în grădinile sale depe Tamisa, 
treizeci şi şapte de statue, o sută douăzeci şi opt de bus- 
turi, două sute cincizeci de'inscripţiuni, osebit de multe sar- 
cofagii, altare şi alte fragmente antice. In revoluţiunea dela 

1642, bătrânul lord, partizan al Stuarților, fiind silit a se 
expatrià în ltalia, multe din obiectele sale de artă fură su- 
puse stricăciunii ; dar o bună parte din ele întocmesc şi astăzi 
secțiunea marmorelor Arundeliane din Oxford. 


CRONICA DIN PAROS, Printre acestea se deosibeşte ca o 
7 bucată capitală, placa de marmoră pe 
care este scrisă cronica din Paros, adică o enumerare crono- 
logică de şaptezeci şi opt epoce din istoria anticei Elade, 
cuprinse întrun spaţiu de 1319 ani, dela domnirea lui Ce- 
crops, 1583 în. de Hr., până la arhonţii Astyanax în Paros 
şi Diognet în Atena, la anul 263 în. de Hr., când se şi 
crede că a fost săpată inscripțiunea ; faptele relatate cu în- 
semnarea anilor în ţifre elenice, sunt atingătoare şi de istoria 
politică şi de cea literară ; dar ele sunt amestecate astfel incât 
s'a crezut că cronica Pariană a fost făcută nu atât cu scop 
de a păstră analele politice, cât de a servi ca un memento 
pentru cunoştinţa evenimentelor principale în desvoltarea 
poeziei, a artei dramatice şi a muzicei la Eleni. 


JOHN SELDEN. Indată după sosirea lor în Europa, la anul 
1627, cele 95 rânduri gravate pe cronica din 
Paros au fost descifrate, tipărite şi comentate de un vestit 
publicist englez, John Selden (1584—1654), una din cele mai 
respectabile fizionomii din Lung-Parlamentul dela 1640, în 
sânul căruia el reprezentă Universitatea dela Oxford, ilus- 
trată prin lecţiunile sale. Advocat foarte dibaciu al dreptu- 
rilor iluzorii ce Englitera pretindeă că posedă asupra plutirii 
mărilor, în contra principiilor de libertate a navigaţiunii emise 
de Olandezul Hugo Grotius în vestitul său tratat De mare 
liberum; orientalist distins, care desbăti cu multă erudiţiune 
despre legile civile şi despre uzurile căsătoriei la Ebrei; teo- 
log, scriitor politic, orator şi jurisconsult, Selden a fost re- 
putat pe iimpul său ca omul cel mai instruit, mai activ, mai 
drept şi mai afabil dintre Englezi; el a fost un patriot şi 
un erudit cu care şi ţara lui şi ştiinţa secolului al xvi-lea au 
drept a se mândri. 

Cu un colecţionar zelos şi luminat protector al artelor ca 
comitele Arundel, şi cu un erudit de merit ca Selden, am 
văzut, domnilor, Englitera intrată în concertul primitiv al 
exploraţiunilor Eladei; să ne aruncăm acum privirile asupra 
desvoltării aceleiaşi sfere de preoccupaţiuni arheologice în sânul 
Italiei, unde totuş, precum ştiţi, activitatea anticarilor pà- 

mânteni şi străini află cu prisos materie locală de investi- 
gațiuni. 

Şi cu toate acestea, Italienii, mai ales prin daraverile ne- 
guļjătoreşti şi prin luptele ce republica Veneţiei întrețineà 
mereu cu Orientul, aveau adesea ocaziune de a vizită locu- 
rile pe unde se aflau încă rămăşiţe prețioase ale vechii cul- 
turi elene. Dar am constatat în ce mod ostaşii lui San-Marcu 
ştiau să se poarte cu monumentele antice şi de sigur n'avem ` 
a ne aşteptă la o altfel de purtare din partea cămătarilor din 
Procuraţii. Drept e a zice că Veneţianii, pe unde găsiau la 
îndemână vreo vechitură de preţ, bună de luat, ei o ridicau, 
o duceau acasă şi împodobiau cu dânsa sau pereţii catedralei 
şi ai palatului lor ducal, sau sumptoasele lor locuinţe par- 
ticulare depe Canalul-Grande, Astfel se formară în Veneţia 
mai multe colecţiuni de antichităţi, printre cari în secolul al 
xvu-lea se deosebiă a nobilului istoriograt Gian-Battista Nani, 
prin mulţimea de fragmente sculpturale şi de inscripţiuni elene, 
adunate din Pelopones. 


PACIAUDI. Un învăţat călugăr piemontez, părintele Paciaudi, 
e care născut fiind la 1710 şi răposat în Parma la 
1785 ocupă un loc însemnat în analele arheologice din în- 
tregul secol al xviu-lea, a descris şi a comentat acele monu- 
mente, cu o critică fină şi serioasă, cu o sagacitate rară, cu 
un metod luminos şi cu multă vioiciune în raționamentele şi 
conjecturile sale. Cartea sa intitulată Monumenta Peloponnesia 
(Roma, 1761) e una din producțiunile vechi cele mai stimate 
asupra antichităților gliptice şi epigrafice ale Eladei. Vom men- 
ționà dintr'insa o singură stelă sau placă funerară, pe care 
osebit de doi soți ținându-se de mână cu o copilă alături, 
se văd figurate d'asupra descrisei grupe, două palme de mâni 
deschise şi înălțate în sus, 


INSCRIPŢIUNI COMINATORII Monumentele de felul acesta 
AGA atrăsese incă cu câţivă ani mai 

PAGANE ŞI CREŞTINE, 'nainte (1751), atenţiunea judicio- 
sului Paciaudi, şi într'o mică dar interesantă disertaţiune, el 
întrunise un număr destul de însemnat de pietre funerare cu in- 
scripţiuni elene şi latine, însoţite toate cu acele două palme 
deschise. Două din acestea fusese descoperite cu vreo două- 
zeci de ani mai 'nainte, de Ficoroni, într'o cameră sepulcrală 
de lârgă poarta Appia din Roma unde, sub o frumoasă pic- 
tură parietală reprezentând pe Apolon cu capul ornat de raze, 

stând în picioare pe carul său şi mânând patru telegari negri, 
erau încastrate trei plăci de marmoră; pe câte şi trele se 
vedeau sculptate acele două mâni ridicate în sus, par'că ar 
invocă pe zeul soarelui şi al luminii. Sub ele, pe una sta scris: 


D. M. Zeilor Mani 
TIMOTHEAE ai Timoteei. 
M. VLPIVS Marcu Ulpiu 
NICANOR (adică) Nicanor 
VERNAE pentru sclava-de-casă 
SVAE. F. a sa a făcut această piatră 


KOJ. FIBI COMMENDO 


O soare! ţie îţi donunt 
QVI MANVS INTVLIT EI 


pe cel care a ridicat mânu asupra ei 


Pe celelalte două: 


D. M. S. QVISQVIS El LAESIT 
CALLISTO FILIO AVIT NOCVIT SEVERAE 
PARENTES IMMERENTI DOMINE 


SOL TIBI COMMENDO 
VT VINDICES EIVS MORTEM 


adică : 
Consacrat Zeilor Mani ai fiului Ori cine-l va fi vătămat sau greu 
lor Calist de către părinţii lui. îl va fi atins pe dânsul nevinova- 


tul, doamne zeule Soare,ţieţi-l de- 
nunţ, ca să răsbuni moartea lui. 


In fine, printre alte mai multe monumente latine de aceeaş 


natură, găsite în Italia, mai cităm, depe Paciaudi, şi pe cel 
următor, de mult cunoscut în Roma: 


PRO COPE. MA NUS Procope. 

LE BO. CON TRA Mânele ridic 

DE x VM RS QVI către Zeul care 
ME Ā INNO J CEN fără vină m'a 
TEM Š SVSTV z LIT luat pe mine, 
QV Și AE. VIXI T care am trăit 

AN N. XX numai 20 de ani. 
POS. PROC LVS Piatra a pus-o Proclu 


Aceste texturi epigrafice, cari insoţesc şi explică semnifica- 
țiunea mânilor ridicate în sus, v'au şi făcut, cred, să pricepeţi 
obiceiul funerar al celor vechi de a sculptă pe mormântul ori- 
cărui june omorit de ucigaşi necunoscuţi, două palme înăl- 
tate spre rugăciune, şi de a scrie alături o invocaţiune către 
zeul Soarelui, care toate le vede, ca să-i pârască lui pe cul- 
pabil şi să ceară dela dânsul răsbunare. 

Consecința ce Paciaudi trage din dovezile mai sus enun- 
tate este că şi acele monumente lapidare, grece sau latine, 

unde se văd palmele deschise şi ridicate în sus, fără dea se 
află scrisă vreo rugăciune către zei, sunt şi ele epitafe comi- 
natorii, adică ameninţări despre vindicta divină, ce atrage după 
sine o moarte silnică şi prematură. Astfel eră cu stela pelo- 
ponesiacă din colecţiunea lui Nani; astfel cu alta reprodusă 
tot de Paciaudi, unde un bărbat şezând pe scaun ţine de 
mână pe o “tânără fată, şi jos stă scris: 


DEMETRIOS ! Demetriu 
TETOU (adică) al lui Tetu. 
HRESTE HAIRE Scumpu! meu, salutare ! 


Astfel este încă şi cu numeroase alte stele funebre, gre- 
ceşti şi latine, de cari învățatul profesor Ludolf Stephani din 
St. Petersburg numărase până la 1849, vreo treisprezece prin 
diferite muzee ale Europei. Alți arheologi moderni, precum 
renumitul Otto Jahn, profes. Wachsmuth din Bonn şi alții, 
au retipărit şi au comentat aceste diverse monumente, ală- 
turându-le încă şi cu alte specii de inscripţiuni objurgatorii 
sau de afurisanii, ce uneori în antichitate se săpau pe pie- 
trele mormântale şi alte ori, sgâriate cu litere cursive pe plăci 
de plumb şi alte metaluri, se puneau chiar în sicriile mor- 
ților, ca să atragă pedeapsa zeilor asupra celor ce le-au voit 
ori le-au făcut vreun rău. Numărul acestor curioase monu- 
mente epigrafice, între cari se găseşte chiar şi o inscripțiune 
scrisă în limba oscă, este acum destul de însemnat, spre a 
necesită un studiu mai complet asupra lor. 

Printre cele publicate până acum lipseşte totuş o inscrip- 
țiune, care pe noi ne interesează mai cu osebire, căci ea se 
află în muzeul nostru de antichităţi, unde a depus-o acum 
vreo zece ani binecuvântatul donator, general N. Mavros. 

O mică divresiune neapărat ne va readuce, cu mai multe 
lumini. la subiectul nostru. 

Pe la începutul acestui secol, un arhitect francez, Blouet, 
explorând monumentele Eladei, a dat la Myconi peste o 
mică stelă funerară (0»,56 înălţime, 0™,33 lărgime) purtând 
pe dânsa o inscripțiune, în multe locuri ştirbită, care se cu- 
noşteă însă a fi dintr'o epocă creştină; ea proveniă din in- 
sula Rhenea, vechiu cimitir al învecinatei Delos, 

O inscripțiune cu aceeaş cuprindere, dar completă şi re- 
peţită pe ambele feţe ale pietrei, o găsim pe şi mai mica 
noastra stelă din Bucureşti (0,45 înălțime, 02,30 lărgime) 


1 În original, inscripţia e cu caractere elene, 

însă cu adausul ambelor palme deschise şi ridicate în sus, 
cari stau săpate d'asupra inscripţiunii şi sunt acum frânte la 
extremitatea lor superioară. 

lată, în facsimile, această inscripţiune: 

Şi iată apoi şi traducerea ei pe româneşte: 


«Chem întru ajutor şi implor pe Dumnezeu cel înalt, pe stăpânul spi- 
ritelor şi al oricărui trup, în contra ucigaşilor sau otrăvitorilor nenoro- 
citei tinere Eraclei, cari au varsat al ei sânge nevinovat cu nedreptate, 
pentru ca tot aşa să se întâmple ucigaşilor ei sau otrăvitorilor şi copiilor 
lor. Doamne, care toate le vezi şi îngerii lui Dumnezeu, la cari orice 
suflet în ziua de astazi cu supunere se închină, vă chem ca să cau- 
taţi a rusbună sângele cel nevinovat şi cât mai curând». 


Nu mă voiu opri, domnilor, asupra simţimântului de ne- 
împăcată jale şi de răsbunătoare ură, care este prefirat printre 
pietoasa devoțiune exprimată în stilul încurcat al acestui epitaf. 
El este ca şi o antică invocaţiune cominatorie, în care însă 
Dumnezeul şi îngerii creştinilor au luat un loc de curând pă- 
răsit de către divinilăţile păgâne, de zeul Soare atotvăză- 

torul şi de neimblânzitele Erinii. Chiar şi mânile înălțate în 
sus spre rugă au păstrat pe monument, poziţiunea lor tra- 
dițională. Deosebirea consistă numai în unele formule creş- 
tineşti, pe cari le regăsim în alte epigrafe creştine de prin 
secolul al VI-lea; aceasta este pentru monumentul nostru, un 
fel de indicaţiune cronologică, pe care nu par a o desminţi 
nici forma literelor, nici ortografia, nici expresiunile, nici stilul 
ei puţin corect. 


MĂSURA CRITICEL IN Am auzit punându-se în suspiciune 
ŞTIINŢA” EPIGRAFICĂ. autenticitatea acestui monument, Nu 

Ştiu să fie pentru aceasta un alt ar- 
gument de invocat, decât marea lui asemuire în stil şi cu- 
prins, cu stela din insula Rhenea; dar pornind pe aşă cale, 
mă tem c'ar trebui să dăruim pe falsari cu mai mult de ju- 
mătate din monumentele epigrafice existente azi prin muzeş, 
şi totdeodată să închipuim că stilul lapidar al antichităţii, 
compus mai cu totul din formule foarte puţin variabile, a 
fost cu mult mai capricios de cum ni-l dovedesc monumen- 
tele ce sunt sau se dau de vechi. 


SCIPIONE MAFFEI. Această sistemă de lesnicioase denega- 

jiuni, pe care a inaugurat-o chiar din se- 
colul al xvin-lea, marchizul Scipione Maffei din Verona (1675— 
1755), unul din cei mai iluştri literați şi istorici ai Italiei, 
spirit universal, care a dat scenei tragice un capd'operă ca 
Meropa, oraşului său natal un muzeu şi o istorie, diploma- 
ticei, studii asupra mediului ev italian, şi arheologiei, cerce- 
tări felurite şi critice epigrafice pline de bănuieli, acest scep- 
ticism exagerat îşi are, zicem, în materie epigrafică neajun- 
surile sale. Negreşit că se cuvine a aplică studiului inscrip- 
ţiunilor o critică foarte atentivă, mai ales când aflăm fapte 
neiertate ale unor oameni învăţaţi, cum a fost bunăoară aca- 
demicul francez Michel Fourmont (1690—1746), care şi-a 
permis a strecură printre mulţimea de o mie şi mai multe 
inscripțiuni elene, pe cari el le decopiase în călătoriile sale 
în Grecia, şi un număr destul de însemnat de epigrafe spurii 
sau închipuite de dânsul, pentru intemeierea teoriilor sale per- 
sonale asupra paleografiei şi a istoriei. Apoi iar cu o egală 
circumspecţiune trebue să fim, când monumentele depărtate 
ne sunt descrise de călători fără instrucţiune solidă, de pre- 
cupeţi de antice, de panglicari şi răvăşari archeologici, cum, 
bunăoară, a fost un oarecare Paul Lucas din Rouen (1664-1737), 

om îndrăzneț şi dibaciu, care după mai multe raite prin Egipet, 
prin Asia şi prin Turcia, cu scop de a pescui pe acolo marfă 
arheologică, a izbutit a dobândi în Franţa titlul de anticar 
al regelui Ludovic al xv-lea şi a publicat cu ajutorul altora 
exploraţiunile sale, în cari a povestit şi câte a văzut şi câte 
i sa părut că văzuse, 


SCEPTICISMUL, Asemenea oameni sunt pecinginea 


FALSIFICAŢIUNILE ştiinţei ; dar dacă spusele, relatările, tran- 
scripțiunile şi teoriile lor trebuesc tot- 


ŞI. IONORANZA: deauna puse sub cea mai straşnică şi 
aspră carantină, apoi din aceea nu rezultă că în arheologie, 
prepusul, neîncrederea, sfiala, temerile şi tăgăduirea în toate 
trebuesc luate de normă absolută, Abuzul unor aşă negative 
procederi şi al unor aşă displăcute simţiri ar răci, ar secà şi 
ar slei curând aceă vie curiozitate firească, stimulul cel mai 
viu şi mai puternic al studiilor arheologice. Măsura în toate, 
iată care este cumpăna cea dreaptă a artelor şi a ştiinţelor 
ce se ating de ele. 

Măsura ?... măsura îmi impune, domnilor, de a mă opri 
astăzi, mai 'nainte de a fi completat tabloul ce voiam să vă 
fac despre studiul antichităţilor elenice şi despre mişcarea 
arheologică în Franţa, până la mijlocul secolului al xvm-lea ; 
mai 'nainte de a vă fi vorbit despre lucrările numismaţilor 
principali ai acestui period; mai 'nainte de a fi aruncat o 
privire asupra activităţii institutului academic din Paris, des- 
voltată în cercul mitologiei şi al artelor antice, 

Voiu face din aceste rămăşiţe introducerea viitoarei mele 
cuvântări; şi spre a da o legătură finală atâtor ramuri diverse 
de cercetări făcute în răstimpul de 150 de ani ce ne ocupă, 
pe tărâmurile vechilor civilizaţiuni elenă şi romană, ca o sim- 
Dolizare tipică sau ca un rezumat sintetic al tuturor studiilor 
din aceă epocă, asupra antichităţilor etice ale ambelor popoare, 
vă voiu prezentă pe unul din cele mai vaste, mai erudite şi 
mai active spirite ale Franţei, pe ilustrul Nicolas Freret, a 
cărui neiertată modestie l-a oprit de a fi în ochii lumii întregi, 
marele bărbat de geniu ce el a fost şi este în cugetul tuturor 
oamenilor studioşi, 

Domnilor, în rândul trecut am făcut partea ce li se cuvine, 
exploraţiunilor Eladei din secolii al xvi-lea şi din începutul 
celui al xvui-lea. Am arătat ce slabe informaţiuni locale a putut 
dobândi profesorul german Marlin Crusius asupra monu- 
mentelor antice din Grecia ; cu ce succes eruditul loan Meursius 
a adunat de prin scrierile celor vechi, noţiuni despre antica 
cultură elenă şi cum mai târziu călătorii fructuoase, ca a 
ambasadorului francez de Nointel şi a medicului lyonez lacob 
Spon, au adus dela faţa locului indicaţiuni mai precise despre 
monumentele Greciei. Am rememorat actul de vandalism, care 
la 1687 a dat lovirea de moarte celui mai însemnat şi mai 
bine păstrat din aceste monumente, Partenonului din Atenă, 
şi apoi schiţând în câtevă trăsuri imaginea strălucită a fas- 
tuoasei curţi a lui Ludovic al xiv-lea, în care antichitatea, luată 
drept model în toate, primi interpretaţiuni mai adesea scâi- 
ciate, am trecut răpede în reviziune colecţiunile şi lucrările de 
epigrafică elenă ce s'au făcut pe acel timp în Englilera, în 
Franţa şi în Italia, de bărbaţi eminenţi, ca lordul Arundel, 
meritosul Peiresc şi patriciul venețian Nani, ca erudiţii Chishuli 
şi Selden, Paciaudi şi Maffei. Printre vizitatorii mai târzii ai 
Orientului am citat, cu menţiuni diferite, pe călătorul speculant 
şi incult Paul Lucas şi pe învățatul, dar puţin constiinţiosul, 
epigrafist, abatele Michel Fourmont. 


DESVOLTAREA M'am oprit în momentul când voiam 


NUMISMATICEI ÎN SEC. Să adaug pe lângă lista epigrafiştilor, 
"AL XVII SI XVII. Pe aceea a numismaţilor şi să vă fac 

ALAVIY Aa, cunoscuți pe bărbații cari, mai ales 
în Germania şi Franța, au conlucrat în acest period la îna- 
intarea stiinței medaliilor. Şi în adevăr este de observat că 
dacă 'nainte de epoca modernă, studiul şi interpretarea inscrip- 
țiunilor şi mai cu seamă ale celor latine a fost o ştiinţă mai 
mult italiană, adică cultivată mai cu predilecţiune dincolo de 
Alpi, apoi, din contra, cercetările numismatice au preocupat 
mai cu oseibre pe anticarii din țările Nordului. Lucrul este 
uşor de inţeles, când cugetă cinevă că monetele se transportă 
mai lesne decât orice alte monumente antice, că numărul lor 
a fost totdeauna neasemuit mai mare decât al ori căror altele, 
şi că prin urmare asupra lor sau purtat şi curiozitatea ama- 

torilor de obiecte vechi şi sagacitatea anticarilor de prip tările 
unde antichitățile greco-romane, singurele prețuite pe atunci 
de lumea cultă, erau încă obiecte de importațiune. 

Pe când cetăţile Italiei începeau a forma măreţe muzee de 
monumente gliptice şi epigrafice, ca bunăoară cel din Capi- 
toliu, capitalele Europei centrale şi nordice, pe lângă puţine 
sculpturi antice numărau mai cu seamă bogate cabinete de 
medalii. Nu numai monarhii şi principii, dar încă şi simplii 
erudiţi şi amatori de prin Englitera, Olanda, Germania, Scan- 
dinavia şi Franţa posedau colecţiuni numismatice însemnate. 
A regelui Ludovic al XIV-lea ajunse însă a fi cea mai avută 
şi mai splendidă din toată Europa, graţie numeroaselor explo- 
raţiuni şi cumpărători ce se făceau cu cheltuiala regelui, de 
către bărbaţi specialişti, trimişi adesea prin Italia şi prin tot 
Orientul. Deaceea vedem pe cei mai reputați dintre anticarii 
străini mergând pe atunci în Paris, ca să-şi satisfacă legitima 
curiozitate şi să-şi complinească acolo cercetările lor asupra 
monetelor antice. 

Am citat cu alte ocaziuni pe mai mulţi dintre aceştia, precum 
Meursius, Perizonius, Cuper, Küster şi alții; îmi mai rămâne 
însă a vă atrage atenţiunea asupra ambilor elveţiani, Ezechiel 
Spanheim şi Andrei Morell, cari în ramura numismaticei pot 
fi priviţi ca corifeii din timpul lor. Deşi ei erau contimporani 
şi amici, destinele acestor doi bărbaţi au fost tot aşă de dife- 
rite, ca şi soarta scrierilor lor. Unul, înălţat în cea mai con- 
siderată poziţiune socială la care puteă să ajungă, în curţile 
regale, un fiu al republicei geneviane, respândi cu profuziune 
elegantele sale cărţi de ştiinţă, atât prin gravele chilii ale învă- 
țaţilor, cât şi prin sburdalnicele saloane ale lumii celei mari. 
Celălalt, modest erudit, dedat cu totul stiinţei şi nedeprins cu 
limbagiul şi cu purtările linguşitoare ale curtenilor, nu ştiu 
să câştige în Paris, unde fusese chemat ca să redacteze cata- 
logul monetelor din cabinetul regal, decât o închisoare de 
patru ani la Bastilia şi apoi, retras în patria sa, muri la 1703, 
în vârstă de 67 deani, fără ca să fi putut dobândi mijloace, 
spre a tipări opera vieţii sale, nepreţuitul său tezaur numis- 
matic. Acesta este Andrei Morell din Berna, dintr'ale cărui 
voluminoase manuscripte abiă s'au publicat, cu 30 şi 50 de 
ani după moartea sa, numai două porţiuni, relative la fami- 
liile romane şi la doisprezece primi Cesari. 

EZECHIEL SPANHIEIM. Compatriotul său, Ezechiel Spanheim, 

"născut la 1629 în Geneva, îşi termină 
studiile în Leyda, învățând chiar şi limbile ebraică şi arabă; 
curând după aceea, electorul palatin Carol Ludovic îi încre- 
dinţă educaţiunea fiului său şi având prilej să preţuească 
instrucţiunea, talentele şi isteţimea lui de spirit, îl însărcină 
cu o misiune diplomatică la Roma. Acolo Spanheim cultivă 
mult aplecările sale către erudițiune şi în anul 1664 tipări 
prima ediţiune a marei sale opere De præstantia et usu 
numismatum antiquorum, în care, pentru prima oară, noţiu- 
nile împrăştiate ale ştiinţei numismatice se aflară întrunite 
într'o singură scriere şi coordonate depe sistema care fu adop- 
tată şi urmată de toţi, până când în ultima jumătate a seco- 
lului al xvm-lea învățatul Eckhel veni să aşeze pe nouă baze, 
ştiinţa monetelor. 

Opera lui Spanheim, pe care el apoi o completă succesiv 
în ediţiunile dela 1671 şi dela 1706, este compusă de trei- 
sprezece disertaţiuni de diverse întinderi şi fiecare din ele e 
distribuită, depe importanţa subiectului, în mai multe sub- 
diviziuni secundare. In prima disertaţiune, el tratează în genere 
despre însemnătatea monetelor vechi ; în a doua despre literele 
întrebuințate în epigrafele' monetare ; în a treia arată carac- 
terele civile şi morale ale ştiinţei; cele trei următoare se raportă 
la figurile de animale, adevărate sau fabuloase, şi la cele de 
plante, cari se văd pe monete; în disertaţiunile a şaptea şi 
a opta cercetează numismatica regatelor vechi din Europa, 
din Asia şi din Africa, cu excluziunea republicelor elineşti şi 
a statului roman ; a noua este consacrată originelor, privile- 
giilor şi magistraturilor din cetăţile greceşti; Roma ocupă pe 
cele trei următoare, însă una este despre monetele consulare 
şi celelalte două despre ale Cesarilor. Disertaţiunea a xul-a, 
cea complementară, se atinge atât de felurite particularităţi 
ale monetelor romane, cât şi de alte chestiuni accesorii ale 
ştiinţei numismatice. 

Am crezut necesar de a schiţă această nomenclatură, ca să 
puteţi căpătă dintr'însa o ideie despre sistema adoptată de 
Spanheim în clasificaţiunea sa, în care se simt toate şovăirile 
neînlăturate dela orice materie ştiinţifică, încă nu pe deplin 
explorată în toate ramificaţiunile ei. Negreşit însă că o operă 
capitală ca aceasta, compusă cu o deplină cunoştinţă despre 
tot ce se scrisese până atunci asupra monetelor antice, şi 
semănată peste tot locul cu apreciaţiuni critice şi descoperiri 
personale ale autorului, a trebuit să ocupe timp indelung pe 

eruditul diplomat; cu toate acestea, biografii lui ne asigură 
că însărcinările sale politice n'au avut niciodată să sufere 
din preocupațiunile-i ştiinţifice şi că el a ştiut pururea să 
asocieze studiile sale anticare cu regulata tratare a afacerilor 
politice şi cu numeroasele îndatoriri şi distracţiuni lumești 
ce-i împuneă poziţiunea sa de ambasador pe lângă diferitele 
curţi, în cari a fost trimis. El servi în această calitate pe elec- 
torul palatin, la Roma, în Olanda şi la Londra; apoi tre- 
când în serviciul electorului de Brandenburg, la 1680 fu trimis 
de acesta ca ambasador la curtea din Versailles, unde petreci ani 
îndelungaţi ; când noul său stăpân luă titlul de rege al Prusiei, 
el fu dăruit cu acela de baron şi apoi, strămutat fiind la Londra, 
el muri acolo la anul 1710. 


IULIAN APOSTATUL ŞI Dintre lucrările prin cari Spanheim 


REVERSUL MEDALIEI s'a ilustrat, osebit de opera sa cea 
——— mare asupra insemnătăţii şi uzului mo- 
LUI TRAIAN. 


netelor antice, vom semnală impor- 
tanta sa traducere a operei satirice, 
scrisă elineşte de impăratul lulian Apostatul, sub titlul de Ce- 
sarii. Spanheim însoţi această traducere cu note şi comentarii, 
cari întrec cu mult întinderea şi chiar valoarea originalului 
tradus, şi o ilustră cu mai mult de trei sute imagini de me- 
dalii şi de alte monumente antice, pe cari el întemeiă mare 
parte din observaţiunile sale. 


«Am crezut, — zice el în precuvântarea cărții, — că aceste ilustraţiuni 
nu vor fi de prisos, spre a face pe fiecare casă vază şi să pipăie cu de- 
getul, de pot zice aşâ, folosul medaliei, spre a-l arătă celor ce nu-l cu- 
nosc şi a convinge pe cei ce se îndoesc de dânsul. Spunând aceasta, nu 
am câtuş de puţin gândul de a intră aci în întinsul câmp de laude al 
medaliei, despre care am vorbit îndestul în cartea inea cea mare asupra 
acestei materii... ; ci mă voiu mărgini a zice că mi sa părut cum că o 
xcărticică ca aceasta pe care o public acum, va insinuă cititorilor, mai 
lesne decât o voluminoasă carte specială asupra medaliilor, ideia despre 
folosul lor... Mulţi se spăimântă de asemenea lucrări cu totul consacrate 
medaliilor şi trebue să mărturisesc că şi cam au dreptate, mai ales când 
cei ce au tratat despre ele nu sunt oameni învăţaţi, ci simpli preţuitori 
«de medalii... Nenorocirea a fost că până acum, bărbaţii cei mai erudiţi 
şi criticii cei mai buni au nesocotit medaliile, iar cei mai mulţi dintre 
Oamenii cari se numesc medalişti şi dintre anticari n'au avut instruc- 
țiune... Abiă în timpul nostru erudiţii încep a deveni medalişti, şi me- 
'daliştii, erudiţi». 


Mi s'a părut interesant, domnilor, de a vă cită aceste ex- 
tracte din consideraţiunile mult mai desvoltate ale lui Span- 
heim, cari foarte bine caracteriză starea cunoştinţelor numis- 

matice din timpul său, atât în sânul cercurilor de învăţaţi, cât 
şi în întreagă societatea cultă. Interesul va fi poate şi mai 
mare pentru d-voastre, dacă voiu alege, spre a vi-l citi, un 
fragment oarecare din gluma literară şi politică a împăratului 
lulian, comentată de eminentul numismat al secolului al 
xvu-lea. Când zic un fragment oarecare, nu prea este tocmai 
ceeace am de gând a face ; căci am să culeg bucăţi din cari să 
ne putem alege cu cevă folos istoric, chiar şi dacă acelea ne 
vor arătă într'o lumină cam turbure pe veneratul nostru pa- 
tron, chiar dacă ele ne vor înfăţişă reversul medaliei — ier- 
taţi-mi expresiunea tehnică, căci acum vorbim despre numis- 
malică — sau cum am zice va da de gol dosul aramei marelui 
Traian, 

Dar mai întâi se cade ca prin câtevă cuvinte să vă spun 
în ce constă satira Cesarilor, scrisă de împăratul lulian, operă 
despre care mai adesea şi istoria şi literatura clasică fac cu 
totul abstracţiune. Bietul Iulian, unicul împărat care în urma 
lui Constantin-cel-Mare a cutezat să se lepede de legea creş- 
tină, bietul lulian Apostatul poartă în ochii drept-credincio- 
şilor aşă de multe ponoase, încât arareori îşi aduce aminte 
vreun critic literar sau vreun arheolog despre talentele sale 
ca scriitor şi orator în ambele limbi, elena şi latina, sau despre 
înfocata lui iubire pentru credinţele, uzurile, artele, pentru în- 
treaga cultură antică, pe care el în zadar s'a cercat a le re- 
înviă, când amorţeala morţii le şi cuprinsese, Crescut şi trăit 
la Antiohia şi la Atena, în societatea lui Libanios şi a ul- 
timilor sofişti, lăstăriți pe tulpina putrezită a filozofiei şi a li- 
teraturii alexandrine, în ochii săi legea cea nouă a lui Hristos 
se înfăţişă numai ca o prigonire a dulcilor sale petreceri fi- 
lozofice, ca o răsturnare sălbatică a preţuitelor monumente 
ale artei păgâne, ca o nelegiuită călcare şi nesocotire a an- 
ticelor tradiţiuni strămoşeşti. Firea lui de anticar se spăi- 
mântă de toate inovaţiunile, cari loviau d'adreptul în ideile 
şi în gusturile sale predilecte, şi — trebue să o mărturisim — 
numai de dorul antichităţilor, el, aşă blând şi curat la suflet, 
se văzii nevoit să persecute pe creştini, cari, drept să spunem, 
nu voiau câtuş de puţin să cruţe aplecările sale de arheolog, 

lată o nouă dovadă, domnilor, despre incompatibilitatea preo- 
cupaţiunilor arheologice cu vieaţa activă a politicei. Un biet 
om blând, cumpătat în toate, învăţat şi plin de talente, cum 
a fost lulian, a rămas înfierat în memoria posterităţii, cu 
numele urgisite de monstru şi de apostat, fiindcă el se în- 
cumătase a face politică arheologică. 

Biserica şi lumea îl invinovăţesc unde a iubit prea tare tre- 
cutul şi antichităţile ; noi nu putem să-i găsim altă vină, decât 
aceea de a fi primit moştenirea împărătească a verilor săi, 
fiii lui Constantin, şi de a nu se fi consacrat cu totul studiilor 
literare şi arheologice, în cari spiritul său ingenios şi cultivat 
pare a se fi desfătat cu o învederată mulţumire. 

lată, bunăoară, în ce chip fantazia lui satirică îl făcu să 
judece pe cei mai însemnați din Cesarii cari-l preceseră pe 
tronul imperial. El inchipueşte că întemeietorul cetăţii, Romul 
Quirinul, a întrunit la un ospăț pe toţi zeii din Olimp şi cu 
dânşii pe Cesarii Romei, pentru ca aceştia, mărturisind fie- 
care purtările sale în vieaţă, să se aleagă dintre ei acela care 
pe toţi îi întrece în merite. Ercul reclamă însă ca să fie chemat 
la concurs şi protejatul său, Macedonul Alexandru-cel-Mare. 
Atunci, pe rând intră unul câte unul, Iuliu Cesar, August, 
Tiberiu cu ai lui urmaşi, şi asupra fiecăruia din ei, isteţul 
Silen, lungit la masă alături cu iubitul său şcolar zeul Bacus, 
găseşte de spus câte o glumă, de care face haz tot Olimpul. 
Abiă trecuse la locul său Domițian, batjocorit de maliţiosul 
Silen : 


«Şi se arătă un frumos bătrân, căci uneori chiar şi butrâneţile sunt 
frumoase ; dar acela eră încă şi drept în a sa purtare, blând și omenos, 
astfel încât la vederea lui, Silen, pătruns de respect, nu cuteza să des- 
chidă gura. Deaceea îl şi întrebă Mercur, dacă nu mai are nimica de 
zis. — Ba da, răspunse el; am să vă acuz pe d-voastre, zeilor, c'aţi 
făcut o mare nedreptate, Cum se poate su daţi domnia cincisprezece 
ani d'arândul acelei fiare sângeroase de Domițian, când urmaşului suu, 
acestui Nerva, i aţi lăsat-o numai un an? — Nu te prea grăbi a ne 
face vină, zise atunci Joe, căci de acum înainte am să aduc pe mai 
mulţi oameni, demni de a împărăţi». Atunci întră şi Traian, purtând pe 
umerii săi trofeele ce câştigase în victoriile sale asupra Geţilor şi Par- 
ților. Cât îl zări Silen, el şopti încetinel, dar îndestul de tare, ca sa poată 
fi auzit: «Vezi acum să-şi păzească bine stăpânul nostru Joe, pe favo- 
ritul lui Ganimed». ... 

Apoi pe când Neptun turnà apă în clepsidră sau în orariul care 
regulă cuvântarea oratorilor : — Bauă de seamă, îi spuse râzând Silen, 
ca nu cumvă Alexandru şi Traian să creadă că apa este nectar şi sa o 
dea toată deodată pe gât.— Nu-ţi fie teamă, răspunse Neptun; aceşti 
doi voinici nu au prea băgat în seamă apa mea, ci mai mult băutura 
voastră ; deaceea mai în primejdie sunt cu dânşii ale voastre vii, decât 
fântânele mele. Silen înghiţi în sec şi deschise urechile ca să asculte... 

Se dete atunci voie lui Traian ca să vorbească, şi cu toate ca din fire 
nu-i lipsiă darul vorbei, el din lenevire numai se învățase a lăsă lui 
Liciniu Sura grija de a-i pregăti cuvântările sale. Aşadar, declamând 
mai mult decât vorbind, «fdengomenos mallon e legon», el începi a 
destăşură dinaintea zeilor trofeele ce înălțase după învingerea Geţilor şi 
a Parţilor, şi totdeodată se plângeă că bătrâneţile nu i-au lăsat timpul 
de a sfârşi răsboiul ce el întreprinsese în contra acestor din urmă. Dar 

Silen de colo: «O nesocotitule! îi zise; dar n'ai domnit tu douăzeci de 
ani, pe când Alexandru cel de colea a stăpânit numai doisprezece? 
De ce nu laşi vina pe seama moliciunii tale şi o atribui lipsei de 
timp?» Traian se simţi foarte atins de această glumă şi nefiind lipsit 
de măiestria vorbei, ci numai oarecum tâmpit de necumpătarea sa la 
băutură, începu a grăi într'astiel: «O Joe şi voi zeilor! ştiţi că după 
ce am primit imperiul lânged şi slăbit în toate ţările sale, prin tirania 
care îl munciă „înlăuntru şi prin desele năvăliri din afară ale Geţilor, eu 
unul am cutezat a înfruntă pe acele popoare, cari locuiau dincolo de 
Dunăre. Am supus pe acei Geţi, cea mai răsboinică naţiune din câte au 
fost pe lume, nu numai prin vârtoşia trupului oamenilor, dar încă şi 
prin acele învățături pe cari Zamolxis, cel mult venerat de dânşii, le-a 
întipărit adânc în sufletele lor; căci ei nu cred că mor, ci numai că-şi 
schimbă locaşul, şi prin urmare se răped la moarte cu aceeaş veselie 
cu care sar porni la un drum oarecare. 

Şi toate acestea le-am făcut în mai puţin de cinci ani. Mai puneţi încă 
aceea că toţi supușii mei m'au recunoscut ca cel mai drept şi mai blând 
-dintre toţi împărații câţi au fost mai 'nainte de mine; negreşit că nici 
Cesar, nici oricare altul nu va puteă să mă întreacă în privinţa bună- 
tăţi. lar întru ceeace priveşte pe Parţi, apoi eu n'am socotit că trebue 
să ridic armele în contra lor, până ce dânşii mai întâi nu mau atacat; 
dar îndată ce ei mi-au dat pricină, apoi nici bătrâneţile, nici legile cari 
mă scutiau de răsboiu, nu m'au opritd'a merge însumi în persoană, ca 
să resping atacul lor. Depe toate acestea n'ag merită eu oare să fiu 
răsplătit mai bine decât toţi ceilalţi, deoarece am fost cel mai blând 
către supuşi şi atât de înfricoşat cu inimicii? Apoi iarăşi în tot timpul am 
arătat cel mai mare respect către fiica voastră iubită, Filozofia». — După 
ce Traian vorbi într'astfel, zeii fură de părere că lui se cuveniă preţul 
blândeţii şi al dreptăţii, şi astfel deteră să înţeleagă cât de plăcute le 
sunt aceste virtuţi... 

Joe dete ordin lui Mercur ca să pronunţe sentinţa... lăsând fie- 
căruia din judecaţi a-şi alege printre zei un stăpân şi un protector... 
Atunci Alexandru alergă către Ercul, August către Apolon, iar Marcu 
Aureliu se ținù mândru alături cu Joe şi cu Saturn. Cesar, după ce 
rătăci câtvă, se opri lângă marele Marte şi lângă Vinerea, cari prinseră 
milă de dânsul; Traian îşi căută un loc în preajma lui Alexandru ; iar 
Constantin, care în vieaţa sa n'avusese nici un model printre zei, gă- 
sind în vecinătate-i pe Moliciune, dete năvală la dânsa». 


Aci vorbeşte chiar ura personală a autorului. 

Am prelungit foarte mult această citaţiune, în care, precum 
v'am prevestit, se arată ambele feţe ale medaliei lui Traian; 
deoparte gloria sa vitejească în răsboaie, dreptatea şi blân- 
dețea sa în pace; de alta, oarecari daruri cam deochiate, de 
acelea cărora li se zice pe româneşte cusururi; am prelun- 
git-o, zic, aşă de mult, încât nu mai cutez a mă întinde şi la 
bogatele comentarii ale lui Spanheim. El a completat prin 
extracte din alţi autori antici şi prin tipuri de medalii, ele- 
gâut reproduse de unul din cei mai vestiți gravori de medalii 
ai timpului — de francezul E. Picart, supranumit Romanul, 
din cauza lungei sale petreceri în Roma — toate faptele şi 

toate aluziunile cuprinse în textul, a cărui originalitate am 
ținut mai cu seamă a vă o semnală. 


NUMISMAŢII FRANCEZI. Dar nu e drept şi nu voiu lăsă ca 


Spanheim şi lucrările lui să ne ocupe 
tot timpul de astă seară; sunt şi alţii cari merită aproape 
cât şi dânsul şi am încă a vă prezentă o numeroasă gloată de 
numismaţi francezi, cari tot pe acel timp au lucrat, toţi 
împreună, la cultivarea țarinei unde răsăriau mereu pe atunci 
noţiuni luminoase supra medaliilor antice. Academia de ins- 
cripțiuni şi medalii — aşă se chemă la început —i-a întrunit 
mai pe toţi în sânul ei, astfel încât activitatea lor multiplă 
s'ar puteă consideră ca o colaborare la una din sarcinile 
principale ale acestui corp de erudiţi; cu toate acestea nu 
mă pot dispensă de a numi în parte pe cei mai de căpe- 
tenie dintre numismații francezi din secolul al xvu-lea şi al 
xvul-lea. 


CEI DOI VAILLANT. Prin vârstă, prin celebritate şi chiar 
CĂLĂTORIILE TATĂLUI. Prin importanța publicaţiunilor sale, 
= ne iese mai intâi înainte bătrânul 
Vaillant (1632—1706), care în nenumărate călătorii prin toate 
țările cunoscute adună pentru cabinetul regelui un număr 
însemnat de monete antice, şi înzestră ştiinţa cu primele lu- 
crări complete asupra seriilor de regi din dinastia Seleuci- 
zilor în Siria, din a Achemenizilor la Perşi, din a Arsacizilor 
la Parţi şi în parte, din a Ptolemeilor în Egipet; osebit de 
aceasta, el se ocupă cu monetele greceşti bătute sub impă- 
raţii romani, precum şi cu acelea ale coloniilor, municipiilor 
şi cetăților dăruite cu dreptul latin. Contingentul adus ştiinţei 
de Vaillant este considerabil şi se adaugă încă prin aceea că 
fiul său, născut la Roma în timpul alergăturilor exploratorii 
ale părintelui, a fost şi dânsul un forte bun numismat, deşi 
a murit încă tânăr. 

Călătoriile lui Vaillant amintesc o curioasă anecdotă, care 
prin natura-i nu prea de tot academică vă va face să pre- 
țuiţi la ce fel de primejdii erau expuşi pe acei timpi, eru- 
diţii cari cutrierau ţările şi mările, ca să adune elemente pentru 
lărgirea cunoştinţelor arheologice. Anecdota a fost povestită 
mai întâi de lacob Spon; dar noi o culegem chiar din ana- 
lele Academiei din Paris şi prin urmare ne lepădăm asupra 
acestui grav institut, de orice răspundere. 

La 1074, Vaillant se îmbarcase în Marsilia, ca să meargă 


26 AL. 1. ODOBESCU 


la Roma, când pe mare corabia fu prinsă de pirați barba- 
reşti şi tot echipagiul dus în robie la Alger. Abià după patru 
luni de grele nevoi, numismatul nostru fu răscumpărat şi li- 
berat, şi după multe rugăciuni şi bacşişuri i se deteră chiar 
inapoi câtevă preţioase monete antice de aur ce aveâ cu sine. 
Se reimbarcă îndată, ca să se întoarcă acasă ; dar în milocul 
mării iată-l ameninţat de o nouă primejdie. Un alt vas de cor- 
sari înaintă răpede către corabia în care el se află. In desperarea 
sa, la ce oare credeţi că s'a gândit mai întâi anticarul? El căută 
să-şi scape pentru a doua oară medaliile şi nu află la îndemână 
altă ascunzătoare mai tăinuită şi mai sigură decât stomacul său; 
în grabă le şi înghiţi. Din norocire, o vijelie despărţi coră- 
biile şi Vaillant cu soţii lui, după mari pericole, ajunse la 
mal şi debarcă în Marsilia. Acum grija nu mai eră de pi- 
raţi, ci de efectele neobişnuitei mâncări de aur, Medicii fură 
consultați; dar toţi rămaseră la îndoială, căci nici Hipocrat, 
nici Galen nu prevăzuse cazul. Numismatul nostru se şi 
credeă osândit a muri de groaznica pedeapsă a sgârcitului 
Midas, când natura, medicul cel mare, îi aduse de sineşi scă- 
parea şi câtevă zile d'arândul, fericitul Vailant jucă însuşi 
rolul cocoşului din poveste, pentru care «se întind zăblaiele 
şi se bate cu maiele». 


C. PATIN. Cu fața curată însă, să trecem, domnilor, la 
alt numismat francez. Unul din cei mai renumiți, 
pe care patria sa l-a alungat din sânul ei, a fost nedreptă- 
titul Carol Patin (1633—1693), fiu al acelui vestit medic Guy 
Patin, care la începutul secolului al xvu-lea s'a semnalat în 
Franţa prin gusturile-i studioase şi prin vioiciunea sarcastică 
a stilului său familiar şi epistolar, acela care printre sute şi 
mii de apreţuiri judicioase şi originale ziceă despre Pliniu, na- 
turalistul că «este o mare întinsă, în care e bine de pescuit», 
Ţineţi poate minte, domnilor, cât ne-am folosit şi noi de 
această povaţă, când am vorbit despre opera lui cea nesecată 
în izvoare chiar şi pentru arheologie. 

Al doilea fiu al acelui bărbat, de tânăr încă îşi făcuse o 
bună reputaţiune de medic şi de numismat, când deodată 
şi fără ştire îl ajunse o persecuţiune neimpăcată a minis- 
trului Colbert; ameninţat de osândă la moarte pentru o 
vină nimănui cunoscută, tânărul Patin fu silit să fugă în El- 
veţia şi apoi în Padova, unde ocupă cu mare laudă diferite 
catedre şi publică cele mai multe din ale sale lucrări asupra 
colecţiunilor de monete din Italia. 

Să reintrăm însă în sânul Academiei din Paris şi vom 
mai află acolo o spuză de numismaţi, dintre cari vom cità 
numai pe cei mai arătoşi, atât prin influenţa ce au exercitat 
în acel corp, cât şi prin originalitatea cercetărilor lor. 


G. de BOZE. Unul va fi Gros de Boze (1680—1713), se- 

cretar al acestei adunări de învățați în timp de 
treizeci şi şase de ani şi mereu ocupat şi cu chestiuni de 
numismatică romană, şi cu alcătuirea marei opere oficiale de 
care se interesă aşă de mult însuşi regele Ludovic al xıv-lea, 
adică de Istoria metalică sau reprezentarea faptelor domnirii 
sale, în medalii comemorative, 


MAHUDEL. Altul e Mahudel (1673—1747), care, el mai 

întâi, revărsă oareşicari lumini asupra unui fel 
de medalii de aramă, ale căror tipuri foarte variate se văd 
ocolite cu un cerc sau conturn de metal gol şi deaceea au 
şi fost numite medali conforniate; el dovedi că oricari ar 
fi chipurile şi figurile depe ele, toate contorniatele sunt nişte 
fise, turnate la Constantinopole numai în primii ani ai creş- 
tinismului, 


SCHOEPFLIN. Apoi încă vom numi pe profesorul din Stras- 

burg, Schoepflin (1694-1771), căruia Alsacia 
îi datoreşte un preţios monument literar de arheologie locală, 
Alsatia illustrata, şi care, în calitate de corespondent al Aca- 
demiei din Paris, i-a împărtăşit o erudită lucrare asupra 
speciei de monete de aur, numite bracteate, şi cari sunt nişte 
medalii bătute în secolii mediului ev (ai xi-lea—xrwv-lea) pe foi 
subţiri de metal, tipărite mai adesea numai pe o parte, cu 
câte o efigie foarte grosolan lucrată şi neposedând în genere 
nici greutate, nici titlu, nici valoare monetară. 


BANDURI. In fine să numim şi pe călugărul raguzan 
Banduri (1671-1743), care, adus fiind în Franţa 
de ilustrul anticar Bernard de Montfaucon, îşi purtă mai cu 
seamă atenţiunea asupra monumentelor bizantine şi tipări 
cu gravuri cartea, până atunci cea mai completă, asupra numis- 
maticei împăraţilor Orientului, cu începere dela Traian. Deci 
şi până la ultimul dintre dânşii, Constantin Dragoş Paleologul. 

PELLERIN.  Voiu încheiă această nomenclatură puţin atră- 

gătoare a numismaţilor din secolul al xvir-lea şi 
al Xvii-lea, prin numele unui om, care ocupând postul de 
secretar intim al miniştrilor lui Ludovic al xv-lea n'a ajuns 
însă niciodată a fi din Academie, deşi ela trăit o sută fără 
doi ani (1684-1782), deşi a lucrat cu mult metod la clasi- 
ficarea monetelor, deşi a adunat în vieaţa sa o colecţiune ca 
de 40.000 bucăţi, care la 1776 a fost cumpărată pentru cabi- 
netul naţional din Paris, pe preţ de 300.000 franci. Numele 
lui era Pellerin. 


LUCRĂRI DIVERSE ASUPRA Dacă, domnilor, am dat numis- 


ANTICHITĂȚII ÎN ACADEMIA maticei o aşă largă parte în ocu- 
paţiunile Academiei de inscripţiuni 


DE_INSCRIPȚIUNI ȘI LITERE şi bele-litere, să nu se crează că 
DIN PARIS. dela creaţiunea ei şi până la 1750, 
ea n'a tratat şi alte chestiuni anti- 
care. N'avem a intră în examinarea cercetărilor şi apreţuirilor 
literare, cari prindeau o parte însemnată din întrunirile erudiţilor 
francezi; dar au fost şi chestiuni arheologice la ordinea zilei 
printre dânşii. In genere însă, spiritul care a domnit până la 
un timp în acel corp, se reduceă la un fel de pozitivism lipsit 
de critică; astfel bunăoară, atestaţiunile scriitorilor vechi în 
istorie, în etnografie, în mitologie, se primiau toate de bune, 
fără de nici un control; orice fabulă era privită ca un fapt 
pozitiv, orice mit, ca o realitate, cărora academicii se siliau 
cu tot seriosul a le face loc în cronologie. 


EVEMERISM. Chiar şi zeitățile păgânilor, conform sistemei 
7 deinterpretaţiune inventată cu patru secoli îna- 
inte de Hr. de filozoful elen Evemer, erau privite ca regi, 
răsboinici şi personagii însemnate din timpii primitivi, pe 
cari urmaşii lor îi înzeise prin puterea imaginaţiunii şi a 
respectului. Astfel se explică în sânul Academiei şi istoria 
primitivă a vechilor popoare, şi diversele lor credinţe religioase. 

In privinţa obiectelor de artă, critica anticarilor francezi n'a 
fost, până pe la 1750, mai pătrunzătoare decât apreciaţiunile 
lor asupra materiilor etice ale antichităţii; cei dintr'înşii cari 
s'au ocupat cu productele sculpturii şi ale ceramicei, nu pose- 
dau câtuş de puţin aceă educaţiune anticară, pe care o dă 
deasa vedere şi neîncetata pipăire a multor şi feluritor monu- 
miente vechi. Deaceea ei se mănţineau mai mult în câtevă 
chestiuni teoretice, pe cari socotiau că le vor puteă rezolvă 

numai depe texturi şi fără de a cere lumini dela însăşi 
monumentele. Pe când în ltalia, erudiţii îşi formau practică 
arheologică prin muzee şi în faţa ruinelor, cei francezi erau 
reduşi a discută mai adesea depe mărturii străine şi astfel 
erau neîncetat expuşi a se înşelă. 

Să nu mi se impute că sunt prea aspru către academicii 
francezi de până la mijlocul secolului al Xviu-lea şi că-i depre- 
țiez mai prejos de ce merită; căci pe de o parte ultimele 
apreciaţiuni ce emisei sunt împrumutate chiar dela un aca- 
demic francez contimporan, iar pe de alta, omul despre care 
am a mai vorbi acum, spre a încheiă cercul studiilor clasici- 
tăţii până la 1750, răscumpără singur prin geniul său intaitiv 
prin erudiţiunea şi soliditatea ştiinţei sale şi chiar prin marea 
sa modestie, orice defecte ale antecesorilor şi ale contimpo- 
ranilor săi din Academia parisiană. 


N. FRERET. GENIUL E Acela este E ae Fréret. Născut în 
x — Paris la anul 1688, primit in Academie, 
SAU UNIVERSAL: cu titlul de elev la vârsta de 26 de ani, 
el pe atunci eră dedat cu matematicele, cu fizica, cu astro- 
nomia, cu jurisprudenţa, cu filozofia, cu istoria şi geografia 
tutulor timpilor şi ale tuturor popoarelor; şi cunoşteă nu 
numai limbile europene vechi şi moderne, dar încă şi o mul- 
ţime din dialectele asiatice. Spirit drept şi luminos, descurcând 
în toate adevărul şi neştiind a-l ascunde chiar şi când i îi puteă 
fi vătămător, dela primul său pas printre colegii, dar nu şi 
semenii săi, el avù prilej de a recunoaşte folosul ce puteă 
trage o fire ca a sa dintr'o vieaţă de studiu cu totul retrasă 
din lume. 

Alegându-şi drept subiect de disertaţiune inaugurală istoria 
primitivă a Francilor, el lovi fără cruţare în prejudeţele ridicole 
şi vanitoase ale timpului său şi cuteză să trateze de basne fără 
temeiu originile troiane ale primilor regi merovingiani ai 
Franţei ; acest fapt se califică drept lipsă de respect şi atac 
la maiestatea tronului şi pârit fiind ministrului de către un 
istoric rival, abatele Vertot, junele Fréret stătù arestat vreo 
şase luni în Bastilia, unde prin noi studii se deslipi din ce 
în ce mai mult de contactul ideilor şi al oamenilor din timpul 
său. Deaceea, cutoatecă vreo câţivă ani el a fost şi se- 
cretar al Academiei, acţiunea lui s'a simţit în acel corp numai 
prin numeroasele lucrări, cu cari el neîncetat revărsă lumina 
asupra disputelor întunecate ale confraţilor săi. In materii de 
filologie europeană şi orientală, de cronologie, de geografie 

antica, de istorie veche şi modernă, de mitologie greacă şi 
romana, şi chiar în chestiuni speciale de arheologie, Freret a 
umplut scrinele Academiei cu aşă numeroase, lungi şi eru- 
dite memorii, incât nici până astăzi n'au fost toate publicate, 
deşi cele mai multe cuprind măcar câte o scânteie de geniu 
filologic sau istoric. 

Acele memorii sunt chiar vieaţa acestui neobosit lucrător 
al inteligenţei şi «dacă într'adevăr», precum a spus panegi- 
ristul sau din Academie, «a trăi este a cugetă, apoi nimeni 
pe lume n'a trăit atât cât Fréret». Cu vieaţa Jui— Fréret 
a murit la 1749— cu vieaja lui se incheie şi periodul de 150 
de ani pe cari vi-l descriu, ca o epocă de transiţiune între 
studiile arheologice ale timpilor moderni, şi cele cari aparţin 
curat Renaşterii. Şi într'adevăr, ideile emise de Fréret în mai 
toate ramurile ştiinţei trecutului sunt raze luminoase revăr- 
sate în calea succesorilor săi. 

In cronologie, însoţind cunoştinţele sale astronomice cu 
aceea a tuturor documentelor scrise ale antichităţii, el ieşi în- 
vingător din desbaterea ce susţinii în contra marelui astronom 
Newton, şi dovedi că nu trebue nesocotită nici chiar ştiinţa, 
uneori rătăcită, a celor vechi: 

«Dacă cei moderni, zice el, sunt cu cevă mai presus de cei vechi, 
aceasta provine din aceea că dânşii au venit în urma celorlalţi şi pot 
călcă pe căi bătute ; apoi iarăş, fiindcă ei se pot lumină nu numai din 
descoperirile acelora, ci încă şi din ale lor rătăciri, Cei din moderni cari 
nesocotesc aşă mult cunoştinţa antichităţii, se lipsesc ei înşişi de acele fo- 
loase ; vederile lor se mărginesc în cercul generaţiunii prezente; totul 
pentru dânşii este nou şi ceeace ei văd pentru prima oară li se pare ca 
ei mai întâi l-au descoperit», 

Apoi, când se află pe tărâmul ştiinţelor istorice şi voeşte 
a stabili o cumpănă dreaptă între cei prea lesne crezători în 
orice fabule antice, şi cei cari din contră tăgăduesc cu uşu- 
rință realitatea multor fapte istorici necontestabile, iată cum 
el statorniceşte regulele adevăratei critice în materie istorică 
şi cum semnalează defectele principale ale contimporanilor şi 
ale compatrioţilor săi: 

«Adevărata critică nu este altcevă decât spiritul filozofic aplicat la dis- 
cuţiunea faptelor ; în examinarea lor, ea urmăreşte aceleaşi procederi, pe 
cari le întrebuinţează şi filozofia în cercetarea adevărurilor naturii. Drep- 
tatea în raţionament se aplică la orice fel de fapte; ea nu se mărgineşte 
numai în fenomenele firii, 

Partidul neştiinţei care nesocoteşte acele regulei este din nenorocire 
încă foarte tare într'un secol şi într'o naţiune ca a noastră, care-şi pune 
gloria întru a da precadere sburdalniciilor plăcute şi gingăşiei fireşti, 
asupra meritului temeinic, pe care numai studiul şi ocupaţiunile serioase 
îl pot da spiritului», 

In chestiunile speciale cari se frământau pe atunci între 
erudiţi, verdictele sale sunt totuş aşa de sănătoase, de ca- 
racteristice şi de clar exprimate, ca şi apreţuirile-i generale 
asupra metodelor de procedere critică spre a descoperi ade- 
vărurile ştiinţifice. In discuţiunea asupra mitologiilor elenă şi 
romană, deşi el se află lipsit de tot contingentul adus în urmă 
acestor noţiuni prin cunoştinţa mai adâncită a limbilor şi a 
monumentelor antice, totuş el ştiu să deosibească izvoarele 
alegorice, miturile poetice, desvoltările succesive, distincţiunile 
etnice şi prefacerile locale ale divinităţilor elene şi italice, şi 
prin urmare combătu cu o mare putere logică excesele sis- 
temei evemerice, care domniă pe atunci cu excluziunea ori- 
cărei alteia, în ştiinţa mitologiilor. 

Sub un punct însă, el, ca printr'un dar profetic, se înălță 
cu totul mai presus de secolul său. Pe când filologia băltăciă 
într'o mocirlă turbure şi confuză de etimologii extravagante şi 
de asimilări de cuvinte fără de şir şi fără de raţionament; 
pe când ştiinţa etnologică eră un ghem încurcat, pe care în- 
văţaţii îl împleticiau şi mai rău de câte ori se ispitiau a-l 
atinge, Fréret, ca printr'un fel de intuiţiune genială, descoperi 
“afinitatea de origină a seminţiilor indo-europene şi în mai 
multe din lucrările sale etnografice, el întrevăzù o clasifica- 
iune şi o înrudire originală a limbilor acestor seminţii. In 
memoriul său asupra Cimerianilor mai cu seamă, scris la 
anul 1745, el însemnă chiar şi calea ce au urmat migraţiunile 
primitive ale popoarelor asiatice, când depe țărmurile Pon- 
tului-Euxin, ele s'au răspândit unele în valea depe malul 
stâng al Dunării, altele pe coastele meridionale ale Balticei. 

Fréret enunţând asemenea presupuneri a călcat cu trei pă- 
trare de secol mai 'nainte, pe adevărata cale a ştiinţei filo- 
logice şi etnografice. El a găsit prima scânteie a luminii, pe 
care aveă a o înteţi cu şaptezeci şi cinci de ani mai târziu, 
oameni ca Schlegel, Bopp, Burnoufi şi alți mari filologi mo- 
derni. Intru ceeace priveşte patria noastră, domnilor, el mai 
întâi a recunoscut marele rol de receptacol comun, de loc 
general de popas, ce i-a fost impus de situaţiunea şi de con- 
figuraţiunea ei, în istoria impopulării primitive a Europei cu 
oameni din seminţia ariană, veniţi din centrul Asiei.” 

Mă opresc, căci deşi numai în trăsuri generale am putut 
schiţă însemnătatea ştiinţifică a geniului lui Fréret, cred însă 
că am izbutit a-l aşeză în opiniunea d-voastre pe o treaptă 
nu mai prejos de ce i se cade. Cronologist, geograf, filozof, 
mitologist, filolog, el peste toate ştiinţele morale şi pragma- 

tice, cari ajută arheologiei sau sunt ajutate de dânsa, a răs- 
pândit căldura spiritului său drept, conştiincios şi prevăzător. 
Intr'insul nu numai că se află rezumată toată ştiinţa trecu- 
tului, dar el încă prin îndrăzneţe avânturi de logică a des- 
coperit şi zarea viitorului. Oare asemenea calităţi de spirit 
nu sunt ele, vă întreb, domnilor, chiar şi însuşirile caracte- 
ristice ale geniului? 

Nu putem dar contestă că ne aflăm în ajunul unei pre- 
faceri radicale a ştiinţelor istorice, printre cari se prenumără 
şi arheologia. Perspective. nouă şi luminoase se deschid în 
amurgul trecutului şi sub razele ştiinţei moderne, toate ele- 
mentele anticare, adunate de două trei sute de ani, au de 
acum "nainte să ia o înfăţişare mai clară, au să se rânduească 
depe ordinea timpilor, au să se grupeze depe originea lor 
naţională, au să se elucideze nu numai unele prin altele, ci 
încă şi printr'un puternic contingent de noi descoperiri, astfel 
încât toate împreună vor constitui în curând o adevărată 
ştiinţă a binelui şi a frumosului din trecut, un codice ał 
desvoltărilor morale şi estetice, la toate epocele şi la toate 
popoarele lumii. 

lată punctul mărginaş la care am sosit cu studiul nostru, 
prefirând pe cât sa putut mai cu deamăruntul cercetările 
făcute până la 1750 pe tărâmul antichităţilor clasice, adică 
spre elucidarea anticelor instituţiuni şi monumente ce au 
aparţinut culturii elene şi latine. Am puteă acum să purce- 
dem înainte de cursul timpilor şi să pătrundem de îndată în 
a doua jumătate a secolului al Xvul-lea, în care studiul an- 
tichităţilor clasice, secundat de mai multe împrejurări fericite, 
a luat un avânt extraordinar; dar mi-e teamă că făcând 
astfel am lăsă în urma noastră, neatinse de noi, câtevă bo- 
gate comori arheologice, pe cari însă secolii precedenţi au 
inceput cu felurite succese a le exploră. O asemenea lipsă 
am Simţi-o cu neplăcere mai târziu, când în analiza lucră- 
rilor făcute de arheologia modernă asupra aceloraşi materii, 
n'am găsi în memoria noastră temeliile mai mult sau mai 
puţin solide, aşezate uneori pe tărâmurile cele mai diverse 
ale ştiinţei, cu o netăgăduită autoritate, de unii vechi pre- 
cursori ai erudiţilor din epoca modernă! 

Să stăpânim dar încă nerăbdarea ce putem aveă dea intră 
cât mai curând în cercul luminos şi imbelşugat al ştiinţei 
contimporane şi să ne mărginim încă peniru câtvă timp în 
cercetarea activităţii exercitată de anticarii dintre 1600 şi 1750, 
în ramuri privite pe atunci ca mai mult sau mai puţin se- 

cundare. Acestea, precum vi le-am semnalat de mai "nainte, 
sunt antichităţile orientale, cele primitive creştine şi cele me- 
dievale. Le vom trece pe rând în reviziune şi sper că chiar 
şi rezultatele mărunte, adesele rătăciri, ba uneori şi extrava- 
ganţele ce au să ni se prezente în studiul lor, nu vor ră- 
mâneă nici acelea fără de folos pentru dreaptă preţuire a 
desvoltărilor treptate prin cari a trecut ştiinţa arheologiei. 


CARACTERUL STUDIILOR ASUPRA Astăzi, în timpul cât avem 
ANTICHITĂȚILOR ORIENTALE, disponibil, mă voiu cercà 

a schiță un tabel rezumat 
despre exploraţiunile ce s'au făcut pe acei timpi în largul do- 
meniu al culturilor orientale. Dintr'însul vă veți puteă convinge 
că pe cât este de nemărginită intinderea acestei materii, pe 
atâta de restrânse şi de neinsemnate sunt şi rezultatele cele 
serioase, obţinute într'însa de erudiţii acelei epoce. Ca sa mă 
serv cu o comparaţiune familiară, închipuiti-vă, domnilor, nişte 
pescari dându-şi cele mai mari şi mai zadarnice osteneli, ca 
să pescuească în câtevă mici ochiuri tăiate pe luciul îngheţat 
al unei bălți fără margine. De câteori vreunul a nimerit să 
prinză câte un biet vârlănaş, apoi aceă neînsemnată plevușcă 
ia proporţiunile fantastice ale unui balaur monstruos în închi- 
puirea flămânzită a pescarului. 

Cam asta a fost şi soarta orientaliştilor din secolii trecuţi; 
dar dacă productele silinţei lor sunt mici, nu trebue însă să 
nesocotim multa muncă de spirit ce şi-au dat aceşti oameni 
laborioşi, învăţaţi, dar rău secundaţi de împrejurări. Pe când 
interiorul Asiei şi al Egiptului se aflau mai cu totul închise 
Europenilor şi mai ales oamenilor de ştiinţă, pe când docu- 
mentele scrise în vechile limbi ale Răsăritului erau rarităţi 
enigmatice, pe când colosalele clădiri şi ruine din văile Nilului, 
Eufratului şi Gangelui se pomeniau numai prin basne, cu 
greu ar fi fost erudiţilor dela Apus ca să le descrie exact, să 
le explice cu temeiu şi să tragă dintr'însele însemnatele des- 
tăinuiri istorice, netăgăduitele mărturii arheologice, cu cari ele 
dela un timp încoace înzestrează mereu ştiinţa trecutului. 

Cu toate acest lipsuri însă, şi chiar putem zice din cauza 
lor, erudiţii din secolul al xviu-lea n'au cruțat închipuirii lor 
nicio osteneală, spre a reconstitui cu fapte puţine şi mai 
adesea rău inţelese, cele mai multe din anticele civilizaţiuni 
orientale ; a Ebreilor, a Egiptului, a Perşilor, a Cartaginei, a 
Indiei, toate au fost încercate şi mai pretutindeni imensele 
clădiri fantastice ale învăţaţilor orientalişti, anteriori secolului 


294 AL, I. ODOBESCU 


nostru, s'au răsipit în noianul absurdului, îndată ce Orientul 
s'a deschis şi s'au putut face exploraţiuni şi elucidări locale 
asupra monumentelor existente, 


EGIPTUL. In privinţa Egiptului, am avut ocaziune a vă 
"spune cum a lucrat în secolul al xvu-lea, un om 
de o mare erudiţiune dar de o ingeniozitate prea mult cu- 
tezătoare. E vorba despre briginalul egiptoman, părintele 
Atanasiu Kircher. 


L. PIGNORIA ŞI Ca să nu fac însă nedreptate unui alt 
TABELA ISIACĂ. anticar cu mare şi cu meritată reputaţiune 

—— depe acelaş timp, voiu numi şi pe iezuitu! 
padovan Laurenţiu Pignoria (1571—1634), care ocupându-se 
şi dânsul de religiunea egipteană a avut însă bunul simţ a 
da, depe texturile scriitorilor eleni şi latini, o interpretaţiune 
destul de bine nimerită. a figurilor de zeități egiptene, săpate 
cu linii aurite, pe o antică tablă de bronz. Aceă tablă fusese 
descoperită în Roma la anul 1527 şi apoi, după mai multe 
peregrinațiuni şi rătăciri, a fost depusă în preţiosul muzeu de 
antichităţi egiptene din Turin ; ea este numită 7ab/a /siacă, 
fiindcă reprezentă scene ale cultului zeiţei Isis sau Natura, şi 
a fost supusă la tot felul de interpretaţiuni; cea dată de Pig- 
noria, în disertaţiunea sa de Mensa Isiaca, (1669) şi-a pastrat 
oarecum valoarea, chiar în urmă descifrării ieroglifelor de 
pe dânsa; şi aceasta se explică prin aceea că în loc de a 
fi, precum credeă Pignoria, un monument originar din Egipet 
strămutat în Roma, dânsa este o simplă imitaţiune a sculp- 
turilor egiptene, lucrată în Roma pe timpul Antoninilor, când 
cultul zeiţei Isis se introdusese cu oarecare favoare în lialia; 
şi astfel ceeace se vede pe tabla pseudo-egipteană se puteă 
explică prin ceeace se găseşte în mitografii antici. 

lezuitul padovan a fost, precum vedeţi, mai prudent şi mai 
modest, dar a avut şi mâna mai norocoasă decât colegul 
său, germanul Kircher, în alegerea monumentelor, asupra că- 
rora şi-a exercitat sagacitatea sa egiptologică. 

Să trecem acum la alt obiect. Era lucru firesc ca antichi- 
tăţile biblice ale anticei Palestine şi ale poporului ebreu să 
devină un subiect de studiu favorit, mai ales atunci când re- 
formele religioase ale protestantismului readusese în mare ve- 
neraţiune texturile originale ale Vechiului Testament. Şi'n 
adevăr pretutindeni, în Germania, în Elveţia, în Franţa, în 
Anglia, în Scandinavia, proseliţii lui Luther şi ai lui Calvin 


ISTORIA ARHEOLOGIEI 295 


cătau în Biblie nu numai principii morale pe cari să înte- 
meieze doctrinele lor, dar încă şi tot felul de amanunte pri- 
vitoare la vieaţa socială, la legile, la obiceiurile, la obiectele 
de artă şi de uz casnic ale poporului lui Dumnezeu, precum 
şi la productele naturale ale pământului făgăduinţei. 

Spiritul de veneraţiune religioasă cu care se făceau ase- 
menea cercetări nu se prea supuneă în totdeauna la cerin- 
tele unei critici riguroase, şi deaceea putem afirmă că lo- 
gica ştiinţifică nu a fost mai la onoare în exegesele erudiţilor 
protestanți decât în ale învăţaţilor catolici, când erà vorba 
de Sfintele Scripturi şi chiar de datinele Vechiului Testament. 


BIBLIA POLIGLOTĂ Să constatăm însă o mare 
PUBLICATĂ DE ORIENTALIŞTII activitate de erudiţiune biblică 
în secolul al xvu-lea. Englitera 

ENGLEZI. mai ales numără pe atunci un 
număr însemnat de orienta- 
lişti, cunoscători de multe limbi ale Răsăritului, precum ebraica, 
caldeica, siriaca, araba, persiana, etiopica şi altele; acolo șe 
făcu publicarea renumitei Biblii poliglote, tipărită în Londra 
dela 1654 până la 1657, în nouă limbi, cuprinsă în şase 
volume şi însoţită cu numeroase comentarii, cu disertaţiuni 
asupra unor subiecte de arheologie ebraică şi cu un dicţionar 
eptaglot ! oriental. Această mare publicaţiuire, pe care nici 
turburările politice n'o întrerupse, deoarece, începută fiind 
sub patronagiul regelui Carol Stuart, ea s'a terminat cu aju- 
torul stăruitor al lui Cromwell, a fost executată sub direc- 
țiunea vestitului orientalist Bryan Walton (1600-1661) şi prin 
concursul a unui mare numar de eminenţi profesori şi teo- 
logi englezi, dintre cari vom cită numai pe cei mai renumiţi, 
precum eruditul călător Edward Pococke (1604-1691), lexi- 
cograful Edmond Castell (1606-1685), arhitipograful Samuel 
Clarke (1623-1669), bibliograful şi persianistul Thomas Hyde 
(1636-1703), editorul Pida/ionului sau actelor sinodicale Be- 
veridge (1638-1708) şi alţii, cari ca însuşi ilustrul John Sel- 
den au contribuit într'un mod mai mult sau mai puţin di- 
rect, la această mare întreprindere ştiinţifică şi propagan- 
distă. 


l în şapte limbi. 

EBRAISTUL FRANCEZ Pe când însă limbile orientele şi 
“SAMUEL BOCHART, arheologia biblică erau cultivate cu aşă 
—————— multă ardoare dincolo de strâmtoarea 
Mânecei, în catolica Franţa şi chiar într'o provincie înveci- 
nată, în Normandia, trăiă un ministru „protestant, Samuel 
Bochart, născut în Rouen în 1595 şi răposat în Caen la 1667, 
care exercită peste toate continentele o mare influenţă, prin 
autoritatea sa teologică şi prin adâncile-i cunoştinţe în lim- 
bile orientale. Perspicacitatea lui de filolog eră aşă de cu- 
tezătoare, încât el cercă a se folosi de varietatea noţiunilor 
sale asupra limbilor Orientului, spre a da o interpretare ⁄ 
lungului monolog de şaptesprezece versuri şi a tutulor fra- 
zelor în limba veche a Cartaginezilor, pe cari Plaut le-a in- 
trodus în actul al v-lea din comedia sa Pænulus. Aceă inter- 
pretare a fost de atunci încoace adoptată ca o substituţiune 
bine potrivită cu subiectul, dacă nu şi ca o traducere pozi- 
tivă sau cel puţin probabilă depe o limbă al cărei înţeles 
s'a pierdut cu totul, Invitat şi primit cu onoare prin toate 
curţile şi ţările protestante, lăudat, respectat şi consultat de 
toţi învățații epocei sale, Bochart a fost sprijinul de căpetenie 
al acelei sisteme, care căută originea tuturor cunoştinţelor 
omeneşti şi mai ales a limbilor, în principiile, în textul şi în 
expresiunile Bibliei; dar cu toate exageraţiunile sale, arheo- 
logia în unire cu ştiinţele fizice şi naturale îi datoresc douâ 
lucrări de o foarte mare valoare; una e Geografia sacră, 
sau descrierea pământului depe Bibhe, pe care a lăudat-o 
în secolul nostru ilustrul Humboldt; cealaltă e zoologia bi- 
blică sau Hierozoicon, pe care a admirat-o' marele Cuvier şi 
care a fost completată puţin în urmă printr'o botanică bi- 
blică sau Hierobotanicon, lucrată de eruditul naturalist şi 
orientalist suedez Olaus Celsius (1670-1756), profesor şi pro- 
tector al' vestitului Linneu. 

Printre colaboratorii la Biblia polygiotta lui Walton, găsim 
erudiţi cari nu-şi au mărginit cercetările lor asupra vechilor 
religiuni orientale, numai în cercul tradiţiunilor ebraice; mai 
întâi, cunoscutul nostru John Selden a compus un opuscul 
despre zeii siriani, De diis Syris, idoli de o fire misterioasă, 
printre cari cel mai de căpetenie este faimoasa zeiță Astartea 
sau Afrodita asiatică, al cărei cult straniu şi desfrânat i 
fost descris de Lucian. Această materie, care astăzi încă se 
află foarte puţin elucidată, deşi un învățat academic francez, 
Felix Lajard (mort la 1858) a consacrat lungi studii speciale 

cultului multiplu al Vinerei, ! această materie n'a fost în lu- 
<rarea lui Selden decât subiectul unei conştiinţioase compi- 
tări de prin autorii antici. 


T. HYDE ŞI RELIGIUNEA Un alt erudit englez, tot dintre edi- 
PERȘILOR. torii Bibliei din Londra, Thomas Hyde. 
=== a întreprins o lucrare de acelaş fel, 

dar cu mai multă întindere şi mai mult amestec de idei pei 
sonale, asupra anticei religiuni a Perşilor. Pe lângă ce aflase 
dela scriitorii eleni şi latini, Hyde, bun cunoscător al limbii 
moderne persiane, a adaus şi noţiuni culese de prin scrieri 
cu mult mai nouă în această limbă şi astfel a întocmit o carte, 
pe care el şi contimporanii lui au crezut-o a fi cea mai cre- 
dincioasă imagine a religiunii instituită odinioară de Zoroastru. 
lluziunile create de Hyde, care acordă anticilor magi o pri- 
mitivă teodicee monoteistă, amestecată în urmă cu adora- 
ţiunea astrelor, şi o morală sub multe privinţe înrudită cu a 
creştinismului, se risipiră atunci numai când în a doua ju- 
mătate a secolului al xvin-lea, junele călător Anquetil Duperron 
aduse în Europa parte din cărţile lui Zoroastru, păstrate sub 
numirea de Zend-Avesta în limbile pehlvi şi zendă, de către 
secta Ghebrilor, ultimii îuchinători ai focului. 


ZEUL MITHRA ÎN DACIA. De atunci încoace, ideile s'au schim- 

bat cu totul asupra vechei religiuni 
persane şi tot lui Félix Lajard îi datorim cea mai însemnată 
lucrare — din nenorocire rămasă incompletă — asupra cul- 
tului persic al zeului Mithra, despre care s'au găsit în Dacia 
aşă multe monumente plastice, baso-reliefuri mitiiace, dove- 
ditoare că acel cult a fost introdus acilea de legiunile lui 
Traian, cari răsboise şi cantonase în provinciile Asiei cen- 
trale. ? 


1 Félix Lajard, Recherches sur le culte, les symboles, les attributs et 
les monuments figurés de Venus, en Orient et en Occident, avec un 
atlas de 3U planches. Paris, 1837. 

2 Félix Lajard, Recherches sur la culte public et les mystères de Mi- 
thra, en Orieut et en Occident. Ouvr. posthume. Paris, 1867. — Osebit 
de această mare scriere necompletă şi însoțită cu un album de 110 
stampe, autorul scrisese un mare număr de memorii asupra aceluiaș 
subiect, dintre cari vom cită, ca mai interesante pentru noi, pe cele doua 
urmatoare: Memoire sur deux bas-reliefs nmaythriaques, qui ont été de- 
couverts en Transylvanie, (1530) şi Additions å ce même mémoire (1939). 
tratând despre baso-reliefurile mitriace descoperite la 1587, într'o peştera 

Oricare insă ar fi fost meritul lucrărilor făcute de orien- 
taliştii secolului al xvir-lea în liniştea cabinetului lor de studiu, 
ne-am putut convinge, domnilor, că ele mai niciodată n'au 
putut să reziste dinaintea unor informaţiuni mai pozitive venite 
dela faţa locului. Ceeace plăsmuiă închipuirea apusanilor, înte- 
meiată pe o ştiinţă care le prezentă orice ideie etică şi este- 
tică sub o înfăţişare cu totul străină culturilor răsăritene, 
ceeace ieşiă în astfel de condițiuni de sub pana orienta- 
liştilor europeni, n'aveă în sine nici cel mai mărunt caracter 
de veracitate. 


CĂLĂTORII ÎN Pe de altă parte însă trebue să sputem 
ASIA CENTRALĂ. Că Nici rarii Europeni, cari cu scopuri poli- 
————— tice, religioase sau neguţătoreşti putuse 
până atunci să pătrundă în adâncul Asiei, nu fusese în stare 
să aducă depe acolo informaţiuni clare şi luminoase, cari 
să pună pe învăţaţi în calea adevărului. Minţile lor erau aşă 
tare preocupate de străinătatea naturii, a oamenilor şi a 
lucrurilor ce văzuse cu ochii prin acele locuri depărtate, încât 
în descrierile prin cari se cercau să arate compatrioţilor întipă- 
ririle lor, toate obiectele se învederau sub o formă minunată 
şi fabuloasă. Cu greu poate să aleagă cinevă, acum în zilele 
noastre, necum pe timpul lor, porţiunea de datine arheologice 
ce se află răsipite în curioasele relaţiuni ale călătorilor, cari 
in mediul-ev au străbătut până în miezul Asiei. Aceştia sunt 
mai cu seamă călugărul franciscan Plane del Carpino, trimis 
la 1246 de papa Inocențiu al:v-lea, ca să cerce a potoli furia 
cotropitoare a înfricoşatului han tătăresc Bathii: apoi urmaşul 
său, flamandul Roysbrceck sau Rubriquis, misionar al regelui 
Franţei Ludovic al ix-lea în aceleaşi locuri, pe la 1253, şi 
mai presus de toţi vestitul Veneţian Marco Polo (1256-1323), 
care a stat la curtea mongolă a lui Kubilai-Han ani înde- 
lungaţi şi a vizitat toată Asia dela țărmurile Mediteranei până 
în mările Japoniei şi ale Indo-Chinei. 

Cu trei secoli în urma acestor cutezători drumeţi, dela cari 
nici că putem .cere preocupaţiuni anticare, o altă serie de 
curioşi din Europa, misionari, comercianţi şi simpli turişti, 
întreprind călătorii în centrul Asiei şi mai toţi pătrund cel 


consacrată sau Mithreum depe malul Oltului, la Slăveni (județul Olt). 
Aceste baso-reliefuri, acum frânte, se află în muzeul din Bucureşti. Ele 
au fost descrise de răposatul Wlad, Blaremberg într'un articol din ziarul 
„Muzeul național. no. 8; novem. 1837. Bucureşti, anul al 11-lea. 

puţin până în Persia, ai cărei şahi par a fi fost pe atunci mai 
lesne primitori de străini europeni, decât cum erau în deobşte 
domnitorii asiatici. Mai toţi acei călători au dat seamă pu- 
blicului la întoarcere despre ceeace văzuse; dar informaţiunile 
lor, mai adesea superficiale, se rapoartă mai mult la starea 
contimporană a ţărilor vizitate, decât la monumentele şi insti- 
tuţiunile antice; acest caracter ni-l prezentă o sumedenie de 
relaţiuni de călătorie de prin secolul al xvu-lea, şi anume a 
italianului Pietro dela Valle (1614-1686), renumit prin vieaţa 
sa mult turburată şi care zice că a văzut în treacăt ruinele 
Babilonului; a neguţătorului francez Tavernier (1605-1687), 
care reîntorcându-se din Persia şi din India vându lui Ludovic 
al xiv-lea diamante pe preţul de trei milioane şi apoi abuzând 
în Paris de luxul său oriental, sărăci şi muri foarte bătrân 
la Berlin; a instruitului loan Thevenot (1633-1667), ale cărui 
informaţiuni sunt încă foarte preţioase, mai ales pentru ştiin- 
tele naturale; a părintelui iezuit Philippe d'Avril (1685), care mer- 
gând în Asia centrală a trecut prin Moldova şi a dat asupra-i 
o relaţiune, pe care meritosul Papiu Ilarian a reprodus-o 
în 7esaurul său de monumente istorice !; în fine, şi mai cu 
seamă a lui Chardin (1643-1713), giuvelier protestant din 
Paris, care a petrecut mai mulţi ani în Persia, stând în mare 
favoare la şahul Abas al u-lea, şi reîntorcându-se în Europa 
a publicat din Londra, unde se stabilise, călătoriile sale, pre- 
ţioase din foarte multe puncturi de vedere. 

Intr'însele găsim pentru prima oară o lungă şi amărunţită 
descripţiune a măreţelor ruine din Persepolis, cunoscute în 
partea locului sub numirea de Cehe/-minar sau patruzeci de 
stâlpi, precum şi a sculpturilor partice depe stâncile numite 
Nakşi-Rustem. Chardin, având cu dânsul pe artistul Grelot, a 
putut să însoţească descrierile sale cu numeroase stampe, desem- 
nate depe natură, în cari se văzură reproduse mai întâi 
dar sub forme foarte alterate, anticele ruine şi sculpturi ale 
palatelor şi ale mormintelor regilor Achemenizi şi Sasanizi. 
Cunoscător al limbilor moderne din Asia centrală, el în zadar 
căută într însele cheia enigmatică a inscripţiunilor cuneiforme, 
sau precum le zice el cludeiforme, pe cari le-a decopiat. Cu 
toate aceste imperfecţiuni, domnilor, aci putem constată primul 
pas foarte sfiicios şi şovăind, ce face curiozitatea europeană 
pe adevăratul tărâm al antichităţilor din centru Asiei. 


1 Tomul 11, p. 188—192. 

MISIONARII IEZUIŢI Pe acelaş timp însă, o altă grupă de 
ÎN CHINA. neobosiţi şi statornici exploratori, stră- 


băteă oceanele, ca să ducă pe depărtatele 
țărmuri resăritene ale Asiei legea lui Hristos şi de acolo 
să împărtăşească Europei minunate ştiri despre antica şi 
curioasa cultură a Chinezilor. Urmând unei prime cercări 
făcute cu un succes îndoios printr'al xvu-lea secol de că- 
lugări portughezi, o numeroasă misiune de iezuiţi francezi 
izbuti în secolul al xviui-lea să pătrunză în Cerescul Imperiu-al- 
Mijlocului, şi printro corespondenţă asiduă cu colegii lor 
şi cu învățații din Europa aduse acestora un puternic con- 
tingent de cunoştinţe cu totul nouă. Descripţiunea imperiului 
Chinei publicată la 1735 de părintele Duhalde, a dat un 
rezumat al preţioaselor informaţiuni căpătate până atunci de 
misionarii francezi, înformaţiuni cari sunt expuse mai pe larg 
în imensa colecţiune de scrisori ale misiunilor religioase din 
Orient, numită Lettres edifiantes et curieuses, unde se găsesc 
multe noţiuni foarte preţioase pentru arheologie. 

Nu crez c'ar fi drept ca dintr'un material aşă de voluminos 
să nu extrag pentru d-voastre măcar câtevă răpezi noţiuni 
asupra unei chestiuni de industrie artistică a Chinezilor, de 
care m'am atins în mod incidental şi poate chiar cam fără 
temeiu, când v'am vorbit despre mult preţuitele vase murrhine 
ale Romanilor. 


SINOLOGII DIN EUROPA, Ce au fost acele vase, noi pozitii 
nu putem şti ; dar iată câtevă infor- 
maţiuni ce culeg din relatarile asupra istoriei şi fabricaţiunii 
porțelanei chinezeşti, date de părintele D'Entrecolles, misionar 
iezuit născut în Lyon la 1664 şi răposat în Pekin la 1741. 
Acest amabil şi instruit sinolog, ! care scrisese şi cărți de 
religiune creştină în limba chineză, se făcuse bun prieten 
cu un mandarin, dregător mai mare peste cele cincizeci şi 
şase manufacturi, cu trei mii de cuptoare, din cetatea Kin-te-cin, 
unde în timp de 800 de ani a fost centrul principal al 
fabricaţiunii de porţelană. lezuitul descrise cu deamăruntul 
acest paşnic oraş, ai cărui numeroşi locuitori erau toţi cu 
totul lucrători sau neguţători de porţelană. 


l orientalist care se ocupă cu China. 

NOŢIUNI DESPRE Invenţiunea unei arte aşă de răs- 
PORŢELANA CHINEZĂ.  Pândită se pare a fi fost anterioară 
———— dinastiei numită Han, care a ocupat 
tronul Chinei dela anul 185 în. de Hr. până la 88 după Hr.; 
dar desvoltările ei fură răpezi şi felurite. 

Aceste noţiuni, confirmate prin toate cercetările ce sau 
făcut mai de curând în cărţile chinezeşti, pun la cea mai 
mare îndoială, dacă nu autenticitatea, dar în orice caz epoca 
de depunere a unor mici vase şi sigilii cu inscripţiuni chi- 
neze, cari s'au găsit prin ipogee funerare din Egipet, prin 
ruinele Ninivei dela Khorsabad, prin movile celtice din Ir- 
landa şi chiar prin straturile subpământene pe cari le-a 
desgropat mai anii trecuţi d-l Schliemann, pe locul vechei 
Troie. Acelea trebue să fie obiecte introduse mai de curând 
in aşă antice monumente. Se ştie că pe timpul lui Marco 
Polo, uzul porţelanei eră foarte răspândit în tot imperiul 
chinezesc şi mongolic; că demult în porturile din sânul 
Persic, la Ofir, veniau pe tot anul ca la patru sute corăbii 
încărcate cu marfă de China, aur, aramă, mătăsuri, mosc, 
porţelană, pietre scumpe şi altele; că încă din' secolul al 
xvi-lea, Portughezii aduseră în Europa producte de ceramică 
chineză, cărora ei mai întâi le deteră numirea de porcellana ; 
şi în fine că înşişi Chinezii ajunsese a fabrică vase de ex- 
port pentru acei curioşi Europeni, cari veniau la dânşii pe 
corăbii şi cărora ei le ziceau Dracii mării. 

In secolul al xvi-lea, anticarul Guido Pancirolli, despre care 
am vorbit cu ocaziunea comentariilor sale asupra Notiţei. 
demnităţilor Imperiului, depe informaţiuni primite dela ne- 
guţători cari fusese in China, spune că: 


«In vechime, porţelana nu se cunoştea ; ea numai acum e cunoscută. 
Ea se conlpune dintr'o amestecătură de gips, cu coaje de ou pisată, cu 
coaje de raci şi alte materii, cari, după ce se plămădesc bine impreună, 
se aşează sub pământ într'un loc tăinuit, pe care tatăl îl arată numai 
copiilor, şi de unde abiă strănepoţii o scot după trecere de 80 de ani. 
Apoi după ce o înmoaie bine cu apă şi o stoarce, se fac cu dânsa 
vase de preţ, foarte frumoase la vedere, transparente, de orice formă şi 
de orice culoare, după plăcere. Aceste vase au darul de a se sparge 
îndată ce se toarnă într'insele vreo materie veninoasă. Cel care face 
migma nu o scoate niciodată el însuşi, ci o lasă copiilor săi ca o 
mare avuţie, de care au a se îolosi. O astfel de comoară e mai pretuită 
chiar decât aurul». 


Constatările mai pozitive ale părintelui D'Entrecolles ne-au 
învăţat a nu pune temeiu nici pe calitatea destăinuitoare de 
venin ce Pancirolli, împreună cu Turcii, o acordă porţelanei 

de China, nici modului de seculară pregătire a migmei, pe 
care-l descrie anticarul padovan; dar ele ne dau lămuriri 
asupra diferitelor faze prin cari a trecut această interesantă 
industrie ; ne spun, spre exemplu, că încă din epoca sa pri- 
mitivă a existat o calitate superioară de porţelană numită 
Ciai, care se fabrică numai pe seama împăraţilor, şi aceea, de 
pe spusa vechilor poeţi ai locului, eră «albastră ca cerul, 
lucioasă ca oglinda, subţire ca hârtia, răsunătoare ca cimbalele, 
minunată prin vinele şi crestăturile ei şi asemănată la înfă- 
țişare cu pietrele nestimate». Şi observați că pentru uzul pala- 
telor împărăţeşti, fabricaţiunea anuală de asemenea vase se 
urcă până la cifra enormă de 76.650 bucăţi felurite. Alte specii 
preţioase de porţelană antică purtau, din cauza dispoziţiunii 
coloritului lor, calificaţiuni originale, precum «pielea şarpelui, 
spinarea păstrăvului, icrele de peşte, laba racului, dungile aurite, 
reţeaua de crestături», şi altele nu mai puţin ciudate, cati 
aduc aminte numirile consacrate de babele noastre pentru 
încondeietura ouălor de Paşti. Ca artişti în arta porţelanei, 
vechile cărţi chineze pomenesc cu mare laudă despre un «vene- 
rabil Şu şi despre fiica lui, frumoasa Şu». 

Sub dinastia Ming, între 1368 şi 1649, industria artistică 
a porţelanei a luat o şi mai întinsă desvoltare; atunci arta 
ceramicei chineze ajunse la apogeul său prii fabricarea de 
porţelane netede «ca untura sleită» şi «ca coaja oului», sau 
„grăunţoase și aspre «ca coaja racului, ca pielea găinei şi ca 
coaja de portocală». Tot pe atunci, unul din subiectele favo- 
rite ce se reprezentau pe vase erau bătăliile de greieri, devenite 
petrecerea favorită a acelui ciudat popor. Dar desemnele, 
mărcile şi devizele scrise pe obiecte de porţelană erau aşă 
de felurite, de capriţioase şi de fantastice, ca şi formele de 
vase, de mobile casnice şi de figurine ce ieşiau din numeroasele 
ateliere ale Cerescului-Imperiu, Părintelle D'Entrecolles vorbeşte 
cu admiraţiune despre un minunat chip de pisică, al cărei cap 
serviă noaptea de candelă, şi toată lumea cunoaşte acele 
comice statuete chineze, reprezentând un bătrân smead, 
pleşuv şi bondoc, care ţine mânile ridicate în sus şi clatină 
mereu din cap; acela, trebue să ştiţi, că înfăţişează chiar pe 
zeul protector al industriei ceramice, pe martirul Pusa, lucrător 
din Kin-te-cin, care depe legenda locală s'a devotat artei, 
asvârlindu-se însuşi într'un cuptor aprins, ca să asigure izbu- 
tirea unei inovaţiuni, ce după numeroase încercări nu voiă 
să iasă la căpătâiu, Vedeţi, domnilor, că grotescul Pusa chi- 
nezesc e un fel de confrate al blândei soţii zidită în părete 

de meşterul Manole, ca să întărească temelia bisericii dela 
Argeş. 

Dar fiindcă vorbim de productele variate ale ceramicei 
chineze, nu trebue să uităm plăcile sau cărămizile smălţuiie 
ce se numesc /icu-li, şi cu cari e clădit faimosul turn de por 
țelană din Nankin. Se zice că acest curios monument a fost 
înălţat mai întâi în condițiuni mai modeşte, la anul 883 în. 
de Hr.; apoi a fost prefăcut la 371 al erei noastre şi în fine 
tocmai la anul 1431, după şaptesprezece ani de lucrare, a 
fost terminat astfel cum există şi astăzi, adică înalt de 330 
picioare, compus din nouă caturi şi clădit cu plăci de por- 
țelană smălțuită alb, roşu, albastru, verde şi cafeniu. El a 
costat ca la două milioane de lei. 

Chinezii sunt, domnilor, mari amatori de. antichităţi; por- 
ţelanele cele vechi, cele numite Ciai, se plătesc de dânşii, 
când sunt autentice, cu preţuri fabuloase; chiar un mic vas 
veritabil, «ca spinarea păstrăvului», se urcă la valoarea de 
şapte şi opt mii lei. O căutare aşă de extraordinară a anti- 
chităţilor ceramice a făcut să nască demult incă la dânşii 
«contrafactori, şi tradiţiunile locale citează cu laudă pe cel mai 
dibaciu dintre aceştia, pe un oarecare Ciu, care a trăit dela 
1567 până la 1619 şi a făcut falsificări şi imitaţiuni, cari şi 
ele astăzi sunt foarte mult căutate. Eră privit ca un mare merit 
pentru un artist de a şti să lucreze depe stilul arhaic, şi tot 
părintele D'Entrecolles ne povesteşte că amicul său, manda- 
rinul din Kin-te-cin, îşi făceă o plăcută petrecere din fabri- 
carea unor mici vase imitate depe cele antice, pe cari le 
dăruiă de anul nou casnicilor săi. 

Toate aceste noţiuni, cu o mulțime de altele asupra întregei 
culturi chinezeşti, şi împreună cu ele, vase de porţelană, să- 
pături de fildeş, pe -iesm şi pe lemn, picturi pe hârtie de orez, 
de bumbac şi de mătase, şi mii de alte obiecte de o înfăţi- 
şare cu totul neobicinuită şi originală, viind în Europa, deş- 
teptau cea mai entuziastă curiozitate, cel mai viu interes dc 
modă în societatea franceză, aşă mult setoasă de noutăţi 
luxoase. 


ET. FOURMONT ŞI Pe de altă parte, manuscriptele 
MANUSCRIPTELE TIBETANE. Chineze ce se aduceau in Franţa 
— ~ ý preocupau foarte tare pe învâ- 
taţii dela Academia Belelor-Litere şi osebit de ilustrul Fréret, 
care şi el fu unul din părinţii sinologiei europene, un coleg 
al său, Etienne Fourmont (1683—1745), frate mai mare al 

epigrafistului Michel Fourmont, îşi făci pe atunci, fără voia 
lui Dumnezeu şi a ştiinţei, o mare reputaţiune de sinolog. 
Sub a lui direcţiune fură lucrate în Franţa, cu mare chel- 
tuială, toate semnele de scriere chineză pentru tipărirea în 
această limbă ; apoi el compuse şi o gramatică chinezească, 
pe care cu mare pompă o prezentă regelui Ludovic al xv-lea. 
In toate acestea însă eră mai mult laudă şi trufie, decât ade- 
vărată ştiinţă ; printre neştiutori, Fourmont, căruia numai în- 
drăzneala nu-i lipsiă, se prefăceă că citeşte şi pricepe în per-- 
fecţiune orice documente scrise într'o limbă, pe care numai 
cu ajutorul modeştilor misionari iezuiţi izbutiă a o înţelege. 
Astfel fiind, toată ignoranţa şi fantazia sinologică a lui Four- 
mont se dete de gol, când părintele Premare, sosit din China, 
publică conştiincioasa sa lucrare gramaticală intitulată: «No- 
titia linguæ siniçæ». 

Dar n'a fost acesta unicul caz, în care laborioasa şi înfumu-- 
rata erudiţiune a lui Fourmont se dovedi a fi fără de temeiu 
solid. La anul 1717, ţarul Rusiei, Petru-cel-Mare, vizitase Aca- 
demia din Paris şi promisese a se pune în relaţiuni mai di-- 
recte cu dânsa. Nu treci mult până să se prezente ocaziunea.. 
Peste patru ani de atunci, la 1721, soldaţii ruşi găsise în 
nişte bolți clădite pe sub pământ în ţara Calmucilor, mai 
multe cărţi scrise cu litere albe şi aurite, pe lungi făşii de 
hârtie de bumbac înegrită ; cele mai multe fură stricate şi ră- 
sipite ; dar câtevă foi ajunseră până la Sf. Petersburg, unde 
nimeni din învățații Academiei improvizată de Petru nu ştii 
a le descifră. Atunci el le trimise la Paris şi după o exami- 
nare atentivă, Fréret împreună cu Fourmont descoperiră că 
ele erau scrise cu litere tibetane. Cel din urmă nu se mul- 
ţumi cu atâta, ci din puţine cuvinte ale limbii tibetane cari 
ajunsese pe atunci în Europa, el închipui o traducere a ma- 
nuscriptului, cel puţin aşă de iluzorie ca şi interpretaţiunea 
versurilor cartagineze din Plaut, făcută cu un secol mai. 
'nainte de ebraistul Bochart. 


MORMÂNTUL MONGOLIC Permiteţi-mi, domnilor, a 'mă fo-- 
~ DELA CONTESTI. <C ŞTI. losi de citarea acestui fapt spre a 

vă spune câtevă cuvinte despre o- 
descoperire, mai în toate analogă cu aceea a soldaţilor lui 
Petru-cel-Mare, care s'a făcut în ţară la noi, sunt acum 
mai mult de şasezeci de ani. Aţi auzit poate vorbindu-se 
despre comoara, care pe timpul ocupaţiunii ruseşti dintre 
1806 şi 1812 s'a descoperit pe malul Prutului, la satul Con- 

teşti din ţinutul Dorohoiu. Insumi acum vreo patru ani, am 
rezumat într'un raport arheologic ceeace ştiam pe atunci 
despre acea descoperire !. Controlând două relaţiuni târzii ce 
s'au făcut despre cele gasite la Conţeşti, am ales dintr'insele 
că în malul pârâului Podriga s'a aflat o boltă zidită, în care 
eră un schelet bărbătesc, purtând pe el arme şi podoabe 
aurite; alaturi erau osemintele unui cal cu hamuturi po- 
leite şi mai multe vase de argint aurit, dintre cari guverna- 
torul rusesc depe atunci, amiralul Ciceagov, a transportat 
la Sf. Petersburg o tava rotundă, o amfora sau urcior cu 
două toarte şi capac, şi o mica galeata, câte şi trele de ar- 
gint, ornate cu figuri în relief, reprezentând subiecte de mi- 
tologie elenă, precum luptele Centaurilor cu Lapiţii, ale Ama- 
zoanelor cu Elenii, vânatori scitice de cerbi şi în fine sce- 
nele eroice şi fabuloase, a Ledei cu lebada, a lui Apolon cu 
Dafne şi a junelui Hylas răpit de nimfele fântânilor. Aceste 
vase, păstrate azi în muzeul Ermitagiului, sunt făra îndoiala 
lucrări din epoca de decadenţă a armatelor romane, poate 
de prin secolul al u-lea sau al m-lea dupa Hristos. 

Depe aceste unice rămăşiţe cunoscute ale mormântului 
din Conţeşti, eu nu-l puteam crede de altă origină decât ro- 
mană sau eleno-scitică, precum sunt alte atâtea bogate mor- 
minte descoperite în movilele sau furganele Rusiei meri- 
dionale. . ; 

Dar se vede că m'am înşelat. Vasele din Ermitagiu sunt 
negreşit romane ori grece ; însă ele, luate fiind poate ca pradă 
de răsboiu, au făcut parte, în bolta dela Conţeşti, din po- 
doabele unui mormânt mongolic sau tătărăsc din secolul al 
Xill-lea. Şi iată cum : 

Răposatul vornic Alexandru Sturza Miclăuşanul, părintele 
învățatului nostru numismat Dimitrie Sturza, a păstrat 
din acel curios mormânt o mica foiţă lungăreaţă de hârtie 
de bumbac (0,20 lung., 0,7 înălţ.), vapsilă negru şi scrisă 
pe patru rânduri cu litere albe. Examinând aceste litere, m'am 
putut încredinţă că sunt caractere curat tibetane, de cele cari 
aduc foarte mult cu literele davanagari, scrisoarea clasică a 
literaturii sanscrite. 

Mărturisesc că eu unul nu cunosc limba Tibetului nici 


l In n. 152 din og Iulie 1871 al Monitorului Oficial al României: 
«Notiţă despre localitaţile însemnate prin ruimăşiţe antice în districtul 
Doroboiu». 

măcar atât cât Fourmont, dar cu ajutorul publicaţiunilor mo- 
derne, am fost destul de norocit spre a regăsi textul depe 
foiţa lui Sturza, chiar în capul unui tratat liturgic al reli- 
giunii budiste, scris în aceă limbă. 

Se ştie că legea quasi-monoteistă a lui Buda, care a fost 
în India către brahmanism ceeace creştinismul a fost în Oc- 
cident către legea lui Moise, s'a răspândit peste mai toată 
Asia, începând de acum vreo două mii de ani. Dela secolul al 
vii-lea încoace, ea îşi are centrul ei oficial în Tibet, unde ma- 
rele pontifice budist, Dalai-Lama, ocupă o poziţiune cam ana- 
logă cu a papei din Roma. Cărţile religioase ale Budiştilor, 
compuse mai întâi în limba sanscrită, au fost traduse în cea 
tibetană şi scrise eu nişte litere imitate, precum am spus, de 
pe cele davanagari. Popoarele Nordului asiatic, .cari par a fi 
trăit fără de a urmă o anume religiune, până în timpul când 
Gengiskhan le-a întrunit spre a constitui cu ele groaznica 
putere a imperiului mongol, au adoptat succesiv credinţele 
budiste, pe care Kubilai-Han, protectorul lui Marco-Polo, 
le-a decretat ca religiune de stat, aducând din Tibet preoţi 
sau lamai pentru instruirea poporului şi cu dânşii împreună, 
cărţile liturgice tibetane, din cari parte mai apoi s'a tradus 
şi în limba mongolă. Tibetana însă rămase mult timp ca 
limba consacrată a cultului budist la Mongoli, precum e cea 
latină la catolici şi cea elenă la Grecii moderni. 

Timpul nu mă iartă a mă întinde aci asupra doctrinelor 
metafizice ale religiunii lui Buda, care reduce ştiinţa supremă 
la o anihilare completă a individului şi la o întreagă ab- 
sorbire a sa în marea divinitate a Universului; pentru ex- 
plicarea textului nostru însă, vă voiu spune numai că această 
doctrină numită pe limba sanscrită Pragima-paramita, adică 
complexul cunoştinţelor şi practicilor religioase ce conduc 
la perfecțiunea absolută şi constitue pe omul ajuns mai 
presus de toată ştiinţa, se cuprinde în cuvântul sanscrit 
Yana, ce însemnează «mijlocul de a ajunge». In imensa li- 
teratură liturgică a budiştilor există trei feluri de Yana, cea 
mică, cea mijlocie şi cea mare, numită Mahayana. Intreaga- 
doctrină budistă zisă Pragimasparamita e pe deplin cuprinsă 
numai într'aceasta din urmă, care şi este adevărata Sfânta 
Scriptură a acelei religiuni. Dar acea carte multiplă se com- 
pune ea însaşi dintr'un foarte mare număr de foarte volu- 
minoase sutra sau tratate metafizice speciale; cea mai de 
căpetenie dintre sutralele Mahayanei e scrisă tocmai în una sută 
de mii de s/oka sau versuri gemene, după cum se obiş- 

nueşte în poetica indiană; ea se numeşte pe limba tibetană 
lüm; dintrînsa s'au făcut două prescurtări, una de 25.000 
sloka şi cealaltă de 8.000. Dar spre a scurtă şi a se feri de 
aşă multe şi lungi desvoltări abstracte, pe cari nu le puteă 
preţui obştea credincioşilor, s'a făcut un rezumat al doctrinei 
Pragima-Paramita, într'un fel de breviariu sau ceaslov, un fel 
de mic /iim sau lim-ciung, care poartă în Tibet şi numirea sem- 
nificativă de Dorge-ciodpa sau tăietorul de diamante, prin 
care se caracterizează şi preţul şi dificultatea învățăturilor 
şi practicilor, atât sufleteşti cât şi trupeşti, ce se dobândesc 
din studiul acelei mult-venerate cărţi. 

Titlul amărunţit în limba sanscrită, cu traducţiunea sa în 
cea tibetană şi cu invocaţiunea iniţială a acestui mic tratat 
liturgic, compun chiar inscripțiunea noastră, al cărei înţeles 
se reduce cam la frazele următoare: 


«Veneratul tratat liturgic din care se învaţu doctrina biruitorului de- 
sivârşit sau a tăietorului de diamante, care a ajuns mai presus de ştiinţa 
supremă, 

nalţ cu respect rugăciunile mele catre toate manifestaţiunile lui Buda 
şi catre toţi sfinţii budişti». 


Dacă documentul dela Conţeşti nu ne-ar spune decât ce 
este scris pe dânsul, apoi importanţa lui ar fi minimă; dar 
mai mult decât cuprinsul său e importantă a lui provenienţă. 

Cronicile secolului de mijloc vorbesc cu groază despre năvă- 
lirea ordiilor tătăreşti, conduse de Bathii-Han, căpetenia Mon- 
golilor din Kapciak, în Rusia, în Polonia, în Ungaria şi în ţările 
noastre,la anul 1240. Pustiirile lor în timp de doi ani au ameninţat 
Europa întreagă, când deodată ordiile s'a tras înapoi, măr- 
ginindu-se în părțile cucerite ale Rusiei. lată ce aflăm despre 
trecerea lor pe la noi, în analele scrise persieneşte, la anul 
702 al Egirei (1303 după Hr.), pentru sultanul Mahmud- 
Gazan-Han, de medicul din Hamadan, Fazel-ullah-Raşid, care 
a consultat toate cronicile mongolice, redactate de învățații 
chinezi, indieni, uiguri, kipciaki şi alţii. 

La vieaţa împăratului mongol Ogotai, găsim într'un ca- 
pitol intitulat «despre principii din Deşt-Kipciak sau din 
câmpiile Rusiei» cele următoare, în cari descoperim lesne, 
sub alterările pronunciaţiunii orientale, numiri geografice şi 
etnice din părţile româneşti: 


«Pe la mijlocul primăverii (anul 1240), principele Bathu cu fraţii săi 
şi principii Cadan, Buri şi Bugiek, (după ce cucerise ţara celor trei fii 
ai lui Vladimir), trecură munţii spre a intră în ţara Bularilor (Bulga- 

rilor ?) şi a Başghirzilor (Seruilor ?). Orda care inainta pe dreapta, 
trecând în ţara llautului (Oltului), vazu venind în contrâ-i pe Bezerenban 
(Banul Basarab) cu oștile sale; acesta fu biruit. Cadan şi Buri, cari se 
idreptase impotriva Sasanilor (Saşilor), îi învinse în trei batâlii. Bugiek 
strabatu munţii acestei țari ca sa intre în Cara-Ulag (Țara Româneasca), 
sdrobi popoarele Ulag (Vlahii, Românii), treci munţii Babak-berk (2) şi 
intra în ţara lui Micislav (2), unde birui pe inimicul care îl aştepta, 
Asadar principii umblând deodată pe cinci căi diferite, cuprinseră toata 
țara Başghirzilor, a Maghiarilor şi a Sasanilor. al căror rege Kelor (kiraly 
pe ungureşte) o luă la fuga. Apoi ei petrecura vara pe malurile Tisei 
şi ale Tunhei (Dunarii)». 


Nu rămâne îndoiala, domnilor, că pe timpul când se în- 
tâmplau aceste răpezi şi spăimântătoare cuceriri, vreo capetenie 
mongolă va fi murit pe malul Prutului, şi cu toate că cro- 
nicile locale spun ca Tatarii de atunci îşi strămutară la în- 
toarcere morţii în ţinuturile lor asiatice, apoi tot e probabil 
că în malul dela Conţeşti a fost înmormântat depe uzurile 
tradiționale ale popoarelor scitice. şi ale budismului, kaganul 
sau mârzacul, căruia i s'au pus în bolta-i funerară calul cu 
hamutul său, armele şi podoabele-i cele preţioase, vasele 
adunate de dânsul în pradă şi îm fine sentenţe şi texturi li- 
turgice, scrise în limba religiunii, cu litere albe pe făşii de 
hârtie neagră, cum erau acelea găsite la 1721 în ţara Kalmu- 
cilor şi cum sunt înca cele dovedite la popoarele Asiei nordice 
şi centrale, de catre mai mulţi exploratori moderni. 

Aceasta lungă digresiune ne-a adus, domnilor, pe un câmp 
de cercetări în filologie şi arheologie asiatică, cari, precum ve- 
deţi, nu au fost cu totul înlăturate din studiile învăţaţilor oc- 
cidentaii din secolul al xvui-lea ; mai mulţi erudiţi au început 
pe atunci a se ocupă de istoria şi uzurile popoarelor asia- 
tice ale mediului-ev şi cea mai imporlantă publicaţiune, în 
acest cerc de investigaţiuni, este colecţiunea cea mare de do- 
cumente asiatice de tot felul, formată în secolul al xvi-lea, 
de orientalistul francez d'Herbelot (1625—1695), sub titlul de 
< Bibliothèque orientale» sau Dicţionar universal cuprinzând 
tot ceeace priveşte popoarele Orientului. Această mare între- 
prindere a fost terminată de renumitul Galland (1646—1715), 
dragomanul lui Nointel în ambasada sa şi introducătorul în 
Europa a frumoaselor basme arabeşti, cari poartă numirea de 

O mie şi una de nopţi», iar la noi, după turceşte, de «Ha- 
lima». i 

Galland a jucat un rol destul de important sub Ludovic 
al xiv-lea, fiind şi anticar oficial al curţii, şi profesor de lim- 
bile orientale la Colegiul Franţei, şi membru tare activ al Aca- 

demiei, şi în fine un literator foarte popular. Se povesteşte 
că pe când el tipărià unul dupa altul numeroasele volume 
ale elegantei sale traduceri depe basmele arăbeşti, publicul 
se interesà aşa tare de poveştile lui, încât adesea se adunà 
sub ferestrele cabinetului în care el lucrà şi-i strigă în gura 
mare: «Ei! domnule Galland, când ne mai dai o nouă carte 
de basme ?» 

Publicul lui Galland aveà poate dreptate a nu se obosì cu 
frumoasele basme din Halima ; dar în acelaş caz nu sunteţi 
şi d-voastre, domnilor, public binevoitor al conferenţelor mele ; 
caci de sigur îmi lipseşte cu totul darul sultanei Şeherazade 
spre a vă face să uitaţi orele, ascultând ceeace vă spuiu despre 
anticarii trecutului. Mai mult poate decât oricând veţi fi con- 
statat această lipsă, astăzi când am luat asupra-mi anevoioasă 
sarcină de a cuprinde într'o singură cuvântare doua subiecte 
diferite şi bogate prin sineşi: istoria numismaticei şi aceea 
a studiilor de arheologie orientală, dela începutul secolului 
al xvi-lea până la jumătatea lui al xvuu-lea. Şi cu toate acestea 
mă văd silit a vă cere încă un moment de atenţiune; poate 
că mi-l veţi acordă mai bucuros, când vă voiu spune că-l 
reclam în favoarea unui mare orientalist şi anticar român din 
acea epocă. 


DIM._CANTEMIR. Nu vă miraţi de ceeace vă spuiu; 
VIEAŢA ŞI OPERELE LUI. caci am să numesc pe ilustrul şi 
eruditul nostru istoric, principele 

Dimitrie Cantemir. 

Ştiţi negreşit că fiu, frate de domn şi însuşi domn al Mol- 
dovei, Dimitrie Cantemir s'a născut în Constantinopole în 
ziua de 26 Octomvrie 1673. Educaţiunea şi-a facut-o parte 
în capitala Orientului şi parte în Moldova, unde tatăl său 
Constantină Voevod adusese pentru instruirea fiilor săi pe 
eruditul dascăl grec leremia Cacavelas din Creta, ebraist, 
elenist şi latinist totdeodată. Prima operă a junei beizadele, 
cartea întitulată «Divanul lumii sau gâlceava înţeleptului cu 
lumea sau judeţul sufletului cu trupul», scrisă greceşte şi ro- 
mâneşie şi tipărită la 1098 în laşi, se resimte de învaţăturile 
teologice şi filozofice ale dascalului, precum iar tratatul său 
despre muzica turcească şi compunerile sale muzicale, lucrate 
în Constantinopole, dau dovada despre ştiinţa şi gusturile ar- 
tistice ale amabilului june trimes la Poarta, ca în fel de zalog. 

Insă gravele evenimente politice ce s'au petrecut la 1711, 
în scurta lui domnie, și după ce, înstrăinat cu toţi ai sai din 

țara părintească, ajunse a fi unul din cei mai consideraţi con- 
silieri ai lui Petru-cel-Mare, spiritul său devenind şi mai copt 
prin serioase studii istorice şi prin propriile sale observaţiuni, 
el consacră orice moment de repaos casnic la compunerea 
numeroaselor scrieri istorice şi filozofice, cu cari îl vedem 
înavuţind literatura şi ştiinţa între anii 1714 şi 1721. Adânc 
cunoscător al limbilor orientale, căci osebit de limba greacă 
ştiă turceşte, arăbeşte şi persieneşte, el scrise pentru Petru, 
în limba rusă, un tratat despre religiunea mahomedană, o 
istorie a originilor Mahometanilor, pierdută la 1722 într'o 
corabie care se înecă pe marea Caspică, pe când el urmă 
pe Petru în expediţiunea sa în contra Persiei; în fine scrise 
şi Istoria imperiului otoman, publicată până acum în trei 
limbi (engleză, germană şi franceză) şi în curând şi în cea 
română, tezaur nesecat de indicaţiuni preţioase asupra isto- 
riei tutulor popoarelor din ţinuturile Turciei. 

Tot aşă de bun cunoscător al celor mai multe limbi euro- 
pene, el scrise latineşte un tratat teologo-fizic asupra crea: 
fiunii, o istorie antică şi modernă a Daciei, pierdută şi aceea 
în naufragiul depe Caspica, şi în fine nepreţuita Descriere 
a Moldovei, pe care el a compus-o după cererea Academiei 
din Berlin, ce îl alesese de membru al ei. Această ultimă 
operă, tipărită pentru prima oară în textul ei original, în 
anii trecuţi, de Societatea Academică Română, Descriptio 
Molidavice şi de altă parte, Hronicul Româno- Moldo- Vlahilor, 
publicată la 1835 în laşi şi pe care autorul îl tradusese depe 
opera latină cea pierdută, sunt două lucrări capitale, în care 
se învederează şi întinsa erudiţiune şi adâncul patriotism al 
acestui mare bărbat. 


VECHILE CETĂȚI Aş dori să vă arăt cu deamăruntul, în 
DIN MOLDOVA. aceste două scrieri, interesul nepregetat 
————— ce prinţul Cantemir purtà studiilor arheo- 
logice ; aş dori, dacă ar fi timp, să vă arăt cum peste tot 
locul, în ţara Moldovei, el se informà despre ruinele vechi- 
lor cetăţi ; cum cercà a dovedi epoca dărămăturilor depe 
procederile tehnice ale zidirilor şi depe poziţiunile lor topo- 
grafice ; cum în fine purtă pururi grija ştiinţei trecutului, tot 
aşă de inult ca şi a destinelor viitoare ale patriei sale. Răs- 
foiţi, domnilor, capitolul din Descrierea Moldovei, «asupra 
ținuturilor şi cetăților de acum ale Moldovei», şi veţi con- 
stată că la fiece pas el se opreşte spre a vorbi de ruinele 
istorice ale patriei; la Roman, el află pe malul răsăritean al 

Siretului, urmele cetăţii Srmedorova: în jos de Bârlad men- 
ționează despre o Cetate de pământ, în ţinutul Putnei con- 
stată ruinele cetăţii vrâncene Crăciuna ; la Fălciu, neputând 
să afle însuşi urmele cetăţii Taifalilor, trimile oameni cu- 
noscători ai locurilor, ca să le cerceteze prin pădurile depe 
malul Prutului; apoi el spune legenda populară a movilei 
Răbaia de lângă Huşi: la Bender crede a găsi urmele Zar- 
gidavei ; la Orhei, ale Perridavei; la Suceava, ale Sanda- 
vei, apoi nu departe de Chişinau, el relatează că a văzut 
şirul de pietroaie aşezate în linie dreaptă, ca cum ar fi puse 
acolo de mână de om, cărora li se zice Cheile Bâcului; în 
fine după ce numeşte şi descrie cetatea Neamfului, a Chi- 
liei şi multe altele, după ce vorbeşte despre vechile steme 
sculptate pe piatră în cetatea Sucevei, după ce discută asupra 
poziţiunii locului unde a fost exilat poetul Ovidiu, apoi el se 
întinde cu deamăruntul asupra Va/u/ui împăratului Traian, 
pe care zice că l-a văzut însuşi compus din două şanţuri 
având încă pe atunci o adâncime de doisprezece coţi, şi îl 
urmăreşte dela Petrovaradin, prin munţii Porţilor de fier, 
dW'alungul României şi a Moldovei, peste Prut la satul Tra- 
ianul, peste Botna la târgul Cauşani, şi prin ţara Tătarilor 
până în malul Donului. 

Acestea, domnilor, sunt amărunte cari dovedesc că prin- 
cipele, preocupat de exploraţiuni anticare, a făcut cercetări 
serioase, pe cari nimeni mai 'nainte de dânsul, şi poate chiar 
nimeni în urmă-i, nu le-a mai făcut cu aşă mult zel şi cu 
aşă multă ştiinţă. 


INSCRIPŢIUNEA_ DELA O împrejurare fericită a venit, chiar 


GHERTINA. pe timpul său, să răsplătească lăudatele 
Ci sale silinţe de anticar: 


In apropiere de Galaţi, zice el, la gurile Seretului despre rusărit, sunt 
dárämăturile unei cetați, căreia oamenii din partea locului îi zic acum 
Ghertina. lar cum că această cetate a fost întemeiată depe vremea lui 
Traian, despre aceasta ne încredințează banii vechi cari s'au aflat acolo 
la leatul 7211 (1703), precum şi o piatră pe care şi noi singuri, precum 
am putut, am citit-o, în care cu slove vechi lătineşti scrie aşă: 


IMP. CAESARI, DIV. FILIO. NERVAE. TRAIANO. 
AVGVSTO. GERM. DACICO. PONT. MAX. FEL. P. DICT. 
XVI. IMP. VI. CONS. VII. P. P. CAL 
PVRNIO. PVBLIO. MARCO. C. AVRELIO. RVFO. 


care aşă socotim să se înțeleagă: «/mpăratului, Chesariului, 
Dumnezeescului, fiului Nervei, lui Traian Augustului, Ger- 
manicului, Dacianului, Preutului celui mai mare, fericitului 

Domn, Invăţătorul al şasesprezecelea, Împăratul al şa- 
selea, Sfetnicul al şaptelea, Părintelui Patriei, lui Cal- 
purnie, Marco, Aurelio Ruf». 


«Către aceasta mai scrie Neculai Costin logofatul, precum sa mai fie 
vazut o piatra, care sa aflat la cetăţuia năruita la Galaţi, ce-i zic 
Ghertina, şi sa fi cetit singur într'însa: Sever împaratul Râmului. Ce 
noi aceasta piatra şi în domnia fratelui Antioh, şi pe vremea noastra, 
trecând pe la Galaţi, intr'adins am cercetat-o ; ce mu s'a aflat, fără cât 
intrun rând îmi au adus Teodori parcalabul de Galaţi un ban de argint, 
în cari scria: «Const, Vict. Aug. Imp...» 

Dar fără a mai prelungi aceste citațiuni pline de interes, 
d-voastre ştiţi acum cât de mult datoreşte arheologia noastră 
naţională eruditului principe Dimitrie Cantemir. In traiul 
necontenit turburat ce el a avut în patria sa şi apoi stând 
ani îndelungaţi depărtat de dânsa, el totuşi a studiat-o în 
prezentul şi în trecutul ei, astfel încât ne mirăm şi de stă- 
ruința şi de memoria acestei minunate inteligenţe. Dacă în 
grelele împrejurări în cari el a vieţuit a putut lucră atât pen- 
tru patria sa, ue închipuim ce neasemuită strălucire ar fi 
fost dat el culturii naţionale, de-ar fi fost soarta mai favo- 
rabila aspiraţiunilor sale patriotice ? 

Dimitrie Cantemir e mândria trecutului nostru în toate 
ramurile ştiinţelor istorice şi prin urmare şi în arheologie. 

Cu câţivă ani înainte de a muri, în vârstă de cincizeci de 
ani (14 ianuarie 1723), suferind de o grea boală căpătată 
în expedițiunea Persiei, cea din urmă a lui preocupaţiune 
literară a fost de a lăsă naţiunii române, în limba ţării, 
monumentul istoric ce el inulțase spre a ei mărire. lată cu 
ce mândre cuvinte, graiul său bitrânesc rostește această no- 
bilă dorinţă, însoţită de nu mai puţin admirabile poveţe: 

«Aeste toate, fiind de noi m limba latineasca scrise şi alcătuite, so- 
cotit-am că cu strâmbatate, inca ,i cu pacat va fi de lucrurile noastre, 
deaceea înainte mai mult strainii decât ai noştri sa ştie, De care lucru 
acum de isnoava ostenința luand, din limba latineasca iaraşi pe cea a 
noastra româneasca le piefacem, Slujeuscă-se dar cu osteninţele noastre 
neamul românesc, si ca într'o oglinda curată, chipul şi statul, batrâne- 
tele şi cinstea neamului shu pri+ indu-si, îl sfatuesc, ca nu în trudele şi 
sângele imosilor stramosilor sai si se m indreasca ; ce în ce au scăzut din 
calea vredn cici, chicr înțelegând urma si barbaţia lor ravnind, lipsele 
sa-şi plineasca si să-şi aduca aminte cn precum olata, aşă acum tot 


aceia birbaţi sunt, cais cu mult mii cu fericire au ţânut cinste şi a 
muri, dacât cu chip de cinstea şi de birbaţia lor nevrednici a traì l» 


lata ce învățase Cantemir din studiul istoric şi arheologic 
al patriei. Noi toţi, Români de azi şi ai viitorului, să nu uităm 
î* ațaturile acelui glorios Român al. secolului trecut ! 

A TREISPREZECEA LECŢIUNE 


STUDIILE ASUPRA Domnilor, încă odată sun- 
ANTICHITĂŢILOR CREŞTINE ŞI tem astăzi nevoiți să luăm 
ASUPRA SECOLULUI DE MIJLOC, calea timpului înapoi şi să ne 


i intoarcem la hotarul seco- 
DELA RENAŞTERE INCOACE. Juluial xvı-lea, pentru ca iarăş 


de acolo plecând, să urmăm 
pe căi pâna acum cu totul necunoscute nouă, lucrarile ar- 
heologice executate în timp ca de una sută cincizeci de ani 
de către exploratorii antichitaților creştine şi ai culturii euro- 
pene din mediul ev. 

In studiul oarecum mai amărunţit, ce am socotit de tre- 
buinţă să consacru periodului care desparte adevărata epocă 
a Renaşterii, adică secolul al xvi-lea, de momentul în care 
ştiinţa arheologiei a schimbat a sa faţă sub impulsiunile vâr- 
toase ce ea a primit acum vreo cinci pătrare de secol, în aceă 
expunere a activităţii anticare dintre anii 1600 şi 1750 a 
trebuit chiar din cauza aspectului multiform al acestei acti- 
vităţi să caut a o răspică în mai multe ramuri divers carac- 
terizate, pe cari mi-am propus a le atinge şi a le desvoltă 
pe rând, gradat şi fiecare în deosebi, spre a produce cât se va 
puteă mai puţină confuziune în mulţimea şi în varietatea fap- 
telor ce aveam a relată. r 

Astfel fără de a sacrificà şirul cronologic al analelor ar- 
heologiei, mi-am permis numai a deschide prin îmbelşugata 
holdă ce aveam de vizitat, mai multe cărări directe, pe cari 
străbătându-le succesiv, ne vom află, crez, şi mai puțin în pe- 
ricol de rătăcire, şi mai siguri că umbiând cu luare aminte 
vom căpătà bună cunoştinţă despre tot avutul ştiinţific al în- 
tregului tărâm de care acum ne îngrijim. 

Printre aceste diferite cărări a fost şio cale mai largă, pe 
care am intrat încă dela început, fiindcă dânsa eră chiar pre- 
lungirea vastei cariere, deschisă de către anticarii din secolii 
precedenţi; aceea eră croită d'adreptul prin domeniul mai 
apropiat al antichităţilor romane sau italice. Ţineţi minte, 
domnilor, că abiă după trei lungi conferenţe d'arândul, ne-am 
putut abate dintr'însa fără totuş de a-i fi sleit interesul. 
Apoi în laturile ei, şi nu departe, am găsit răzorul până atunci 
puţin explorat al antichităţilor elenice, care însă de aci înainte 

are să mearga tot laţindu-se, până va deveni in timp de 
aproape un secol centrul predilect al studiilor arheologice. A 
trebuit iar să căutăm a ne strecură cu oareşcare atenţiune 
mai specială prin desişurile în cari s'au fost grămădit lucră- 
rile epigrafice şi numismatice, ce de altmintrelea fac şi ele 
parte din cuprinsul îmbinat al antichităţilor grece şi romane. 
In fine ne-am făcut potecă chiar şi prin hăţişul confuz şi 
spinos al întunecatelor tradiţiuni din anticul Orient, deşi 
trebuie să mărturisim că pe acela numai epoca modernă a 
ştiut a-l curăţi de iarbă rea, 

D'alungul acestor felurite căi am putut vedeă şi preţui ce 
anume lucrări s'au efectuat până pe la jumătatea secolului 
al xviui-lea pentru desgroparea şi elucidarea culturilor antice, 
cari în Europa meridională şi chiar în unele părţi ale Asiei 
şi ale Africei s'au desvoltat, sau mai 'nainte sau înlăturate 
de credinţele şi de faptele societăţilor creştineşti. Am puteă 
dar zice ca până acum am cercetat pe urmele anticarilor de 
până la 1750 mai toate ţinuturile lumii antice, explorate de 
dânşii. Dacă prin silințele mele am izbutit a vă descrie, cu 
oarecare fidelitate, progresele şi lipsele ştiinţei arheologice în 
acele cuprinsuri, apoi negreşit d-voastre acum cunoaşteţi cel 
puțin în mod general elementele din cari se compuneă ma- 
terialul arheologic, adunat depe tărâmurile antichităţii până la 
momentul când ştiinţa trecutului aveă să intre într'o fază nouă 
şi dintr'o simplă adunătură de fapte anticare şi curioase aveă 
să devină o lănţuire raţionată de producţiuni, bazate toate pe 
teorii morale şi deduse din nestrămutate principii de estetică. 

Dar nu numai culturile antice, cu vieaţa lor socială şi cu 
artele lor, au avut prerogativa de a prezentă material pentru 
constituirea adevăratei ştiinţe arheologice; deşi putem zice 
că antichitatea elenă şi romană a fost ca şi sâmburul prin- 
cipal, din sânul căruia a lastărit mai întâi această ştiinţă, totuş 
ea n'a putut a sc intemeiă cu tărie decât atunci numai când 
alte multe ramuri ale culturii omeneşti din felurite părţi ale 
„lumii şi din felurite epoce ale timpului, au venit să-i aducă 
contingentul lor variat. 

Dacă Roma şi apoi Atena au uimit mai întâi de toate 
vederile şi minţile primilor anticari şi le-au absorbit mai 
toată activitatea, apoi a trebuit ca după aceea faptele şi 
desvoltările etice şi artistice, sau anterioare sau posterioare, 
sau cu totui străine existenţei acestor două mari centruri de 
cultură, să vină a lărgi cercul cunoştinţelor omeneşti cu no- 
țiuni pozitive, culese atât de prin străvechile civilizaţiuni ră- 

saritene şi transatlantice cât şi de prin barbaria preistorică 
a seminţiilor nordice, ba chiar şi de prin clocotirea dezur- 
donată a mediului ev, pentru ca printrun aşă larg, aşă 
variat şi aşă întreg complex de datine şi de monumente, sa 
se poată constitui o adevărată ştiinţă specială a culturii tre- 
cutului, adică ceeace este în realitate arheologia modernă, 

O astfel de ştiinţă, anticarii secolilor trecuţi negreşit ca 
nici nau visat-o în toată mareaţa ei întregime; dar îm- 
pinşi de acel nobil şi pietos instinct, care face pe om să cu- 
leagă cu îngrijire amintirile şi rămăşiţele stramoşeşti, ei au 
muncit fără preget, ca să adune mereu, piatră cu piatră, o 
foarte mare parte din materialul edificiului. 

Până acum am căutat, precum am mai zis, să vă dau 
seama despre ceeace au făcut ei în domeniul excluziv, al 
timpilor antici; dar spre a cunoaşte toată întinderea cu- 
prinsului lor arheologic, îmi rămâne a vă mai informă şi 
despre modul cu care ei au explorat originile lumii mo- 
derne, adică pe de o parte antichităţile primitive ale creş- 
tinismului, iar pe de alta actele sociale şi producţiunile ar- 
tistice ale populaţiunilor europene din secolul de mijloc. 

Cu aceste două serii de studii, cari prin epocele la cari 
se refer se află excluse din cercul propriu al aşă numitei 
antichităţi clasice, vom completă tabloul activităţii din al 
doilea period al istoriei arheologice, pe care l-am cuprins 
sub numirea generică de Renaștere, 

Şi în adevăr, în secolul al xvi-lea şi al xvir-lea, ideile so- 
ciale şi concepțiunile artistice ce domnise şi se produsese î în 
sânul nouălor societăţi europene, dela căderea imperiului ro- 
man -al Occidentului încoace, adică spiritul şi uzurile me- 
diului-ev, erau destul de învechite ca să poată deşteptă 
până la oarecare punct interesul unei epoce, stăpânită de 
cea mai vie curiozitate pentru faptele trecutului ; dar totdeo- 
dată faţă cu perfecțiunea productelor intelectuale şi artis- 
tice ale antichităţii clasice, cari acum fermecase cu totul spi- 
'ritele, acele vechituri, de abiă câtevă sute de ani, păreau lu- 
cruri executate numai depe fantazii barbare şi inculte, urmări 
stranii şi neraţionate, născociri lipsite de ordonanţă, de lo- 
gică şi de gust, în două cuvinte, acte desmădulate ale unei 
nesociabile barbarii şi producte incorecte ale unei arte gro- 
solane. 

Pe unele însă, necesităţile vieţii practice impuneau mo- 
dernilor datoria de a le păstră şi de a le înregistră ca tit- 
luri ale drepturilor politice, civile şi religioase; acelea sunt 

vechile documente legale, vechile hrisoave, vechile scripturi, 
materie a studiului diplomaticei şi al paleografiei. 

Pe altele, tradiţiunea şi uzul, paznici mai în totdeauna cre- 
dincioşi ai moştenirilor părinteşti, izbutiră uneori a le apără 
în contra urii, dispreţului şi ridicolului, ce lumea nouă, îna- 
morată de geniul antichităţii clasice, aruncă mereu asupra 
producţiunilor de artă şi de industrie medievală, ieşite pe 
atunci cu totul din modă. Au trecut încă de atunci încoace 
multe zecimi de ani la mijloc, pâna când să sune şi ora re- 
naşterii pentru studiul şi prețuirea originalei culturi a artelor 
neo-romane, bizantine şi gotice. Acest studiu, această pre- 
țuire aparţin cu totul secolului nostru. 

Ceeace zicem însă aci despre manifestaţiunile vieţii ome- 
neşti din secolul de mijloc, se aplică cu mult mai puţin la 
datinele, la actele şi obiectele cultului religios. Societatea mo- 
dernă renăscândă, şi mai cu seamă porţiunea ei cea cultă, 
se lepădă din ce în ce mai mult de uzurile necioplite şi de 
instituţiunile pocite ale secolilor imediat anteriori ; dar întru 
ceeace priviă biserica şi tradiţiunile ei, cu mare sfială cu- 
teză a introduce într'însa inovaţiuni. Artele aduceau în adevăr 
cultului prinoasele perfecţionării lo? ; dar spiritul religios, — 
ales în ţările catolice şi mai cu osebire în Italia, ţara pa- 
pală, — stăruiă pururea acelaş, nestrămutat în autoritatea şi 
în rigoarea lui tradiţională. 

Şi mai mult, se pare că din momentul când interpreta- 
țiunea dogmelor creştine ajunse a învrăjbi mai toate popoa- 
rele Europei, atunci când inovatorii, protestând în contra 
neindreptăţitului despotism pontifical, căutau în textul Sfin- 
telor Scripturi, în antichităţile Bibliei, primitiva Carte a căr- 
filor, împrospătarea credințelor primordiale şi întărirea nouălor 
doctrine, chiar atunci în sânul Italiei catolice, în cetatea pa- 
pilor, se produceă o mişcare de reacțiune importantă, în care 
tot arheologia aveă sarcina de a restatornici prin venerabile 
dovezi ale trecutului, întâietatea, consfinţită de secoli, a _ce- 
tăţii şi a pontificilor Romei asupra întregei creştinătăţi. 

Astfel se întâmplă ca încă depe la sfârşitul secolului al 
xvI-lea, antichităţile creştine şi originile cât de modeste ale 
religiunii catolice, să obţină în cultura societăţilor apusene, 
un loc de onoare şi dacă nu încă destul de bine prețuit din 
punctul de vedere al caracterului lor estetic, dar în orice caz 
foarte respectat prin esenţa lor morala. 

PRIMELE CIMITIRE Chiar în prima noastra întrunire de 
CREŞTINE DIN ROMA. aci a venit ocaziunea, domnilor, să 
———— fac menţiune despre catacombele Romei 
şi despre admirabilele lucrări ştiinţifice, pe cari le-a executat 
de curând în acest cerc al arheologiei, unul din corifeii con- 
timporani ai ştiinţei, d-l de Rossi. Împreună cu marele ar- 
heolog, am avut atunci imprudența a numi şi pe săpătorul, 
care după ce l-a ajutat cu casmaua în frumoasele sale ex- 
ploraţiuni, acum stând la gura ocnei sau a catacombei su- 
râde cu încredere vizitatorului curios şi facându-i semn din 
ochiu, îi şopleşte invitarea tradiționala: Ed jo sarò il tuo 
guida! «Eu îţi voiu îi călauză !» 

Fiindcă am cutezat insă atunci a spune ca sapătorul d-lui de 
Rossi, cu tot meritul ce-i constitue minunata sa dibăcie de a 
scoate din pământul jilav ulceluşele neştirbite, nu poate îi totuş 
calificat nici măcar de anticar, ştiu ca mi-am aprins, cum am 
zice, paie în cap. De atunci, credeţi-mă, am rămas cu o mus- 
trare de cuget şi deoarece ţin cu tot dinadinsul a iîmpăcă 
pe apăratorii meritelor extraordinare şi ai sistemei arheologice 
ale lui Pietro săpătorul, îmi tot băteam capul cum aş face 
ca să-mi ajung mai curând scopul. Astăzi, pe neaşteptate, 
iată mi se înfăţişează un mijloc de mântuire. 

Oare ce dovadă mai învederată de pocăință aş puteă da, 
decât luând eu însumi în fața d-voastre rolul nedreptaţi- 
tului călăuză ? Binevoiţi dar a vă închipui că eu ţin acum în 
mâna mea torja aprinsă, şi daţi-mi voie a vă preumblă câtevă 
momente — numai cu ‘gândul — prin întunericul catacom- 
belor dela Roma. Mai modest şi decât Pietro, tot ce vă voiu 
spune d'alungul căiei, să fiţi siguri ca-l voiu fi cules numai 
din carte, Să n'aveţi dar teamă că o să va rătacesc. In orice 
labirint vom pătrunde vreodată împreună, puteţi fi pe pace, 
căci eu — cum fac pentru mine însumi în materie de ştiinţă 
voiu purtà mereu grija a vă ferì chiar şi de praguri. Deci, 
fie-mi toate iertate, Ed io sarò il tuo guida ! - 

„Roma de astăzi, Roma contimporană, domnilor, ocupă ca 
oraş populat abià o parte din vechea cetate ; în lăuntrul se- 
cularelor ei ziduri de împrejmuire, mai ca la jumătate spațiul 
este cuprins cu grădini, cu livezi, cu vii şi cu locuri virane, 
unde pometul sau bălăriile cresc printre măreţe ruine de mo- 
numente antice, printre vechi biserici singuratice şi lipsite de 
enoriaşi. Afară din ziduri, extra muros, aceeaş înfăţişare 
pustiită; osebit de câtevă locuri alese, unde arta şi luxul 
modern an înconjurat câte o elegantă vi//a, cu vesele şi raco- 

roase dumbrăvi, osebit de acele minunate oasise!, dealungul 
largilor căi dogorite de soare, ochiul întâlneşte numai amintiri 
de doliu, morminte şi mausolee, felurite prin formele şi prin 
gradul lor de dărăpănare, cari stau şi acuma marture despre 
sumptuoasele uzuri funerare ale anticilor Romani. 


CATACOMBE ŞI ARENARII. Dar dacă pe luciul câmpiei, 
o Roma cea păgână a lăsat aşă fal- 
nice urme, consacrate zeilor ei mani sau geniilor mitologici 
ai morţii; apoi în întunericul pământului, afundate la marile 
adâncimi ale stratului de tuf grăunţos, umiliţii credincioşi din 
primii secoli creştini au scobit cu răbdare în timp de trei 
sute şi mai bine de ani, nenumărate chilii sau cripte șine- 
măsurate galerii superpuse şi încrucişate în tot sensul, în 
cari cu o taină cuvioasă, cu o mângâioasă jale, ei depuneau 
rămăşitele trupeşti ale răposaţilor şi printre acestea, nenu- 
mărate despuieri sfâşiate ale martirilor credinţei. 

Aceste misterioase locuri de astrucare, de adormire, după 
cum le numiră mai întâi creştinii, aplicându-le zicerea gre- 
cească «koimeterion» adică dormitorium, aceste cimitire sub- 
pământene, create şi întrebuințate numai de închinătorii crucii, 
legea comună a Romei le apără sub scutul ocrotitor al morţii, 
astfel încât timp îndelung, prigonirile înverşunate, îndreptate 
în contra vieţii lumeşti a creştinilor, le da oarecum pace în 
vieaţa lor de veci. 

In laturi de acele petice de pământ sau are, cari d'a- 
lungul căilor se concedeau cetăţenilor avuţi, pentru fastuoasa 
păstrare a cenuşelor culese pe rugurile funerare, în laturi şi 
de neregulatele galerii subterane, numite arenaria, de unde 
se scoteă nisip şi piatră de clădiri şi în cari la locurile zise 
puticuli se asvârliau amestecate cu stârvuri şi cu gunoaie, 
cadavrele săracilor, în laturi de fala deşeartă şi de nemiloasa 
nepăsare a păgânilor, câţivă din cei mai de frunte proseliţi 
romani ai apostolilor lui Hristos au pus să sape sub pro- 
priile lor are, tainice bolți şi gârliciuri, spre a depune 
într'insele, ferite de orice amestec necurat, trupurile lor şi 
ale fraţilor lor în Isus, mai puţin avuţi decât dânşii. 

Aceasta este prima origină a cimitirelor creştine de sub 
pământurile împrejmuitoare ale Romei. Cele mai vechi au 
fost poate criptele depe căile Cornelia şi Ostiense, în cari 

s'au depus mai întâi trupurile martirizate ale sfinţilor apos- 
toli Petru şi Pavel, şi cari în urmă au dispărut sub teme- 
liile catedralei San-Pietro din Vatican şi basilicei San-Paolo- 
fuori-le-mura. Acele sfinte moaşte au stat apoi ascunse câtvă 
timp într'o peşteră scobită sub biserica Sf, Sebastian depe 
calea Appia, peşteră care se numise mai special ad catacumbas, 
depe zicerile greceşti «kata», de desubt, şi «kumbos», scobitura, 
sau poate şi depe verbul latin cumbere, a zăceă, a dormi; 
în orice caz, numeroşii închinători ai acestei peşteri întinseră 
mai târziu numirea de Catacombe asupra tuturor cimitirelor 
subpământene ale creştinilor primitivi, şi o lăț ră chiar asupra 
celora din alte părţi ale Italiei, precum la Neapole, la Milano 
şi aiuria, ba încă şi din alte locuri mai depărtate, adică la 
Cartaginea în Africa şi la multe cetăţi locuite în vechime de 
creştinii persecutați. 


POZIŢIUNEA ŞI NU MIRILE Dintre catacombele cele mai 
CATACOMBELOR vechi, încă existente la Roma, 
ST putem şi acum cità câtevă, cărora 

le-a rămas numele venerat al anticilor proprietari ce le-au 

deschis pentru sine, pentru neamul şi pentru coreligionarii 
lor. Spre Nord, dincolo de noua poartă Salaria, e al Priscillei, 
muma acelui senator Pudens, care a găzduit în casa lui pe 
capii apostolatului creştinesc şi ale cărui fiice, gingaşele şi 
smeritele fecioare Praxede şi Pudentiana, au însoţit până la 
locul de supliciu pe glorioşii sfinţi şi apoi cu o cuvioasă 
solicitudine au adăpostit în cimitirul familiei lor sutimi de 
trupuri de martiri, îngrijind chiar a culege cu bureţi sângele 
răspândit de dânşii pe lespezi şi prin ţărână, La miazazi, 
unde catacombele sunt mai numeroase şi mai îndesate, astfel 
încât s'a calculat că dedesubtul unei suprafeţe de 123 pi- 
cioare romane se pot măsură până la 700 metri de galerii 
încrucişate şi superpuse, se află în preajma căilor Ostiense, 
Ardeatina şi Appiana, printre alte multe cimitire subterane 
mai posterioare, şi unele cari se rapoartă la primul, mult al 
doilea secol al creştinătăţii. Acestea sunt: al Lucinei, nobila 
matroană romană din ilustra familie a Ceciliilor, care a primit 
din însăşi gura Sfântului Pavel învăţaturile nouei credinţe; 
al Domitilei, vara sau nepoata împăraţilor Titu şi Domițian, 
care împreună cu alţi membri ai familiei Flaviane a împăr- 
taşit legea şi soarta creştinilor; apoi încă al lui Pretextat şi 
al lui Callist, ambii bărbaţi de viţă patriciană, ale căror bolți 
funerare, deschise tuturor drept-credincioşilor, primiră cu 

timpul desvoltari însemnate şi deveniră ca şi multe alte ca- 
tacombe mai nouă, proprietăți comune ale asociațiunilor creş- 
tine, ce luase numirea legală de collegium sau ecclesia 
fratrum. 

Mai mult sau mai puțin îngăduiţi a-şi exercită pe ascuns 
cultul în întunericul locaşelor mortuare, frații creştini, în 
timp de trei sute de ani, adică până în zilele lui Constantin 
cel Mare, aflară într'însele nu numai repaosul morții, dar 
încă şi mângâierile liturgice ale religiunii, ba adesea chiar şi 
adăpostirea în contra prigonirilor, Numărul lor fiind depe 
atunci foarte însemnat în Roma, pretutindeni unde în jurul 
cetăţii tărâmul consistă în tuf grăunţos, ei scobiră mereu 
galerii şi cripte, aşă încât se pot numi până la şasezeci de 
catacombe, purtând fiecare un nume osebit şi conţinând cu 
miile morminte, moaşte şi epitafe creştineşti. 

Cele mai însemnate catacombe se aflau, precum am mai 
zis, spre partea meridională, în ocolul căiei Appia sau Trium- 
fală, unde la suprafaţă se vedeau şi cele mai de căpetenie 
monumente funerare ale_păgânismului. 

Multe din catacombe purtau numele principalilor sfinţi, 
martiri şi papi, cari fusese îngropaţi într'însele sau cari le 
deschisese pentru poporenii lor; dar altele păstrară şi vechi 
denumiri locale, uneori foarte originale. Astfel e curios lucru 
a întâlni în vieţile sfinţilor martiri din Roma, menţiuni despre 
cimitirele poreclite ad ursum pileatum, la ursul păros, în di- 
recţiunea apuseană a căiei Portense;-ad duas lauros, la cei 
doi dafini, pe calea Labicană; ad Nymphas S-ti Petri, la 
Nimfele sau la fântâna Sfântului Petru, spre poarta Nomen- 
tană; ad septem columbas, la şapte porumbi, ha chiar şi 
ad clivum cucumeris, la dealul castravetelui, o milă şi jumă- 
tate departe de Roma, în partea nordică, despre vila Borghese. 

Pretutindeni, în jurul unor morminte mai venerate de mar- 
tiri sau de arhierei, sprijini ai legii, săpatorii şi cioclii din 
catacombe, numiţi fossores, pregătiau gropile, în cari cu o 
afectuoasă pietate trupurile drept-credincioşilor de orice neam, 
de orice condiţiune şi de orice vârstă, erau depuse apropiate 
unul de altul, pentru ca acolo să doarmă şi să se odihnească 
în pace şi la racoare, aşteptând ziua dorită a reînvierii : po- 
situs ori depositus ad dormiendum sau requiescit in pace 
et in refrigerio, după cum se citeşte pe multe din inscrip- 
țiunile subterane cele mai antice. | 

Adevărata epocă-de creare şi de desvoltare a catacombelor 
a fost epoca persecuţiunilor; aceasta se explică chiar prin 

libertatea relativă, de care numai sub pământ se bucurau pe 
atunci creştinii. 


DESVOLTAREA Cu toate acestea s'a în- 
ŞI ROLUL LOR ÎN PERIOADA tâmplat adesea ca cruzimile 


prigonitorilor să pătrundă şi 
PERSECUŢIUNILOR RELIGIOASE. până în acele tainice aziluri, 


a căror intrare a fost uneori 
riguros interzisă închinătorilor crucii. Pe la jumătatea seco- 
lului al n-lea, împăratul Valerian dete un decret, prin care 
creştinii bănuiţi că complotează în contra siguranţei statului 
fură opriți de a intră, vii sau morţi, în catacombe. Această 
măsură, care totuş fu mereu călcată într'ascuns, a venit cu 
puţini ani înainte de momentul când legea lui Hristos, înăl- 
țată pe tronul imperial, nu mai avù nevoie dea se ascunde 
la întunerec. De aci înainte, catacombele cari până atunci 
fusese privite ca nişte umilite refugii de scăpare şi de mân- 
tuire, se prefăcură deodată în glorioase sanctuare, unde pre- 
zenţa atâtor mii de moaşte sfinţite atrase mereu gloata cuvioasă 
a peregrinilor din întreagă lumea creştină. 

Dar mai 'nainte de a urmări istoria catacombelor în această 
a doua, mai falnică dar nu mai interesantă a lor fază, şi 
mai "nainte chiar de a le descrie dispoziţiunile interne, cred 
că e bine, domnilor, ca să ne dăm seama despre ideile şi 
despre simţimintele, cu totul neobişnuite în timpii anteriori, 
cari inspirau pe neofiţii creştinismului şi-i făceau, după ce 
îmbrăţişase cu înfocare noua lege egalitară, să trăească înfră- 
țiți între sine şi lepădaţi de orice prejudeţe păgâne, să se 
înmulțească pretutindeni cu o minunată repeziciune, să în- 
frunte cu mândrie la lumina soarelui toate torturile marti- 
riului şi să-şi pregătească în taina catacombelor o paşnică 
şi binecuvântată petrecere în sânul luminos al vieţii eterne, 


„APOLOGETICUL“ LUI TERTULIAN Orice v'aş spune eu dela 

1 MARTIRII CREȘTINI. mine în acest sens, ar fi 

ŞI MARTIRI CRESTINI. numai o foarte palidă li- 
cărire pe lângă lumina ce revarsă asupra spiritului arzător al 
creştinismului primitiv, entuziastul Apologetic al africanului 
Tertulian, care in secolul al u-lea al erei noastre cuteză şă 
rostească în faja păgânismului încă triumfător, cuvinte semeţe 


Ar, |, Ovosescu, — Istoria arheologiei, 2l 

ca cele pe cari le voiu extrage din cartea sa, scrisă cu limbă 
de foc, în graiul latinesc:! 


o creştinii, abià de ieri suntem şi chiar de acum am umplut toate 
ale voastre cetăţi, insule, castele, municipii, consiliuri şi chiar ale voastre 
armate ; credinţele noastre au pătruns pretutindeni, şi în breslele popo- 
rului şi în palatele împăraţilor, şi în Senat şi în For; numai templele 
voastre vi le-am lasat pe seamă. Orice răsboiu — chiar cu precădere la 
număr — am fi noi în stare şi pregătiţi să îutreprindem, dacă legea 
noastră nu ne-ar prescrie să voim mai bine a fi ucişi decât a ucide... Dar 
ne veţi zice: «Pentru ce oare vă plângeţi că vă persecutam, dacă vă place 
a suferi ? Ar trebui să fiţi recunoscători acelor cari vă impun suierin- 
tele ce vă plac». Adevăr este că ne place a suferi; dar astfel precuni 
nimănui nu-i*place răsboiul, în care trebuie să rabde nevoi şi primejdii, 
şi totuş cel ce s'a plâns de dânsul, se luptă după ce a intrat într'însul 
din toate răsputerile şi se bucura de victorie, căci ea îi aduce şi glorie 
şi câştig. Răsboiu este pentru ndi, când suntem chemaţi la judecăţile 
voastre, spre a ne luptă acolo în ruptul capului pentru adevăr. Şi a 
noastră este victoria, deoarece noi câştigăm aceea pentru care ne-am 
luptat. Căci victoria e şi gloria dea plăceă lui Dumnezeu, şi câştigul de 
a trăi vieaţa cea eternă... Daţi dar înainte, vrednici judecatori, spre a 
vă căpătă mai multă laudă dela popor, ucigând pe bieţii creştini! Pu- 
neţi-ne în cruci, munciţi-ne, osândiţi-ne, sdrobiţi-ne. Dovada nevinovăţiei 
noastre este chiar a voastră nelegiuire ; deaceea şi iartă Domnul ca 
noi să pătimim... Cruzimile voastre cele mai crunt închipuite sunt pentru 
noi cele mai plăcute ademeniri ale credinţei noastre. Cu cât mai groaznic 
voi ne seceraţi, cu atât mai spornic noi ne înmulţim; căci sămânță e 
sângele creştinilor !... Chiar acea statornicie pe care ne-o imputaţi este 
o măiastră plină de înduplecări. Şi în adevăr, cine a stat martur la 
dânsa, fără de a se simţi mişcat şi fără de a cercetă care să-i fie cauza 
intimă ? Cine a cercetat-o fără de a şi-o însuşi? Şi dacă şi-a însuşit-o, 
apoi a şi dorit să pătimească, pentru ca să câştige iubirea lui Dumnezeu 
şi prin sacrificiul sângelui său să se spele de orice culpă. Numai prin 
astfel de sacrificii se dobândeşte iertarea tuturor păcatelor. lată pentru ce 
noi primim cu mulţumire ale voastre sentinţe. E ca o luptă între jude- 
cata lui Dumnezeu şi a oamenilor; căci de câte ori voi ne osândiţi, 
Domnul ne mântueşte !» 2 


Un avânt sufletesc aşă de puternic, un aşă înfocat dor de 
gloriile martiriului, secundate fiind în timp de secoli de oarba 
şi netolositoarea cruzime a păgânilor, a trebuit negreşit să 
răsfrângă mai târziu asupra creştinismului persecutat şi mai 
cu seamă asupra amintirilor lui păstrate în catacombe, o lu- 
minoasă zare de veneraţiune. 

Centrul principal al persecuţiunilor, Roma, deveni sfântă 
prin sângele preţios al sfinţilor ei, precum zice un vechiu 
apologist al gloriilor martirilor : 


Sancta es, Sanctorum pretioso sanguine, Roma! 3 


1 Q. S. Flor. Tertulliani. Apologetici adversus gentes, XXVII. 
2 In original, şi textul latin. 
3 O Romă, sfântă eşti prin sângele cel de preţ al Sfinţilor. 


ISTORIA ARHEOLOGIEI 323 


DECORAREA CATACOMBELOR Deaceea, îndata după ce lău- 
DUPĂ PACEA BISERICII. datul edict din Milan, dela 313, 
CE aduse pacea lumească în sânul 

bisericii lui lisus şi-i dete drept oficial la vieaţa făţişă, 
vechile locaşe mortuare, în cari cuvioşii obținură din ce 
în ce mai rar favoarea de a se astrucă alături cu sfintele 
moaşte, catacombele fură obiectul celei mai vii solicitudini 
din partea papilor şi a puternicilor Romei. 

La mai multe din intrările lor principale se clădiră sump- 
tuoase biserici şi aceste nouă templuri înalţate cu fală pe 
pământ servira mai întâi de tindă sau de peristil anticelor 
cripte subterane. Astfel a fost cu basilica Sf. Petru depe Va- 
tican, cu a Sf. Pavel dela poarta Ostiense, cu a Sf. Laurent 
din agrul Veran, cu a Sf. Sebastian depe calea Appia; astfel 
şi cu biserica afară din cetate a Sf. Agnese, jună copilă ro- 
mană, frumoasă, nobilă şi blândă, care cu o minunată tărie 
de suflet a înfruntat dezonoarea şi moartea cu foc şi cu sabie, 
mărturisind cu ardoare legea lui Hristos; astfel şi cu alte 
multe vechi edificii ecleziastice din Roma. 

Pe de altă parte, mai toţi papii de prin acei timpi s'au 
ocupat a înfrumuseţă bolțile şi galeriile subterane ale cata- 
combelor, cu icoane zugrăvite pe păreţi, cu inscripțiuni co- 
memorative sculptate pe marmoră, cu ochiuri dătătoare de 
lumină, cu clădiri de altare şi de amvoane, cu sarcofagii şi 
mai ales cu preţioase vase şi odoare sfinte. 


PAPA DAMAS l. Dintre toți însă, cel care se deosebi mai 
mult prin solicitudinea ce arătă catacom- 
belor Romei, a fost papa Damas 1. 

Păstorind dela anul 366 până la 384, el a lucrat fără 
preget la sporirea bisericii creştine, atât prin sineşi, cât şi prin 
grămăticul sau, ilustrul parinte al bisericii latine, Sf. leronim 
din Panonia. Pentru decorarea monumentelor şi a catacom- 
belor cu frumoase inscripţiuni versificate de dânsul, papa 
Damas a întrebuințat pe un oarecare Dionisiu Filocalus, a 
cărui daltă măiastră a dat un caracter cu totul special lucră- 
rilor epigrafice din epoca damasiană. lubirea şi respectul acestu 
sfânt papă către catacombe s'au păstrat până şi după moarte-i, 
atestate prin versurile ce însuşi şi le-a scris în cripta ponti- 
ficală : 


liic fateor Damasus volui mea condere membra, 
Sed cineres timui sanctos vesare piorum. 

«Mărturisesc, eu însumi Damas, că aci aş fi dorit să-mi aştern mem- 
brele ; dar m'am temut să nu supar cenuşa sfinţită a celor pietoşi». 


PRĂDĂRILE BARBARILOR. Pe lângă zile bune, catacombele 
= avură a încercă şi grele nevoi; de 
mai multe ori, Goţii barbari ai lui Vitiges şi ai lui Totila 
pătrunseră până şi în veneratele locaşe ale moaştelor, le tur- 
burară şi le prădară de tot avutul adunat într'însele. In urma 
fiecărei nouă prădări, zelul neobosit al pontificilor se cercà să 
repareze stricăciunile şi pierderile. 


TRANSLAŢIUNEA Dar după groaznica pustiire a fieroşilor 
MOAŞTELOR.  Lombarzi ai lui Astault, la 756, papii ju- 
2 decară că osemintele sfinţilor vor fi la mai 

sigur adăpost în biserici şi de atunci încoace se începi des- 

groparea moaştelor dim catacombe şi transferarea lor în alta- 
rele templelor creştineşti din Roma şi de aiurea. 

Această operaţiune se prelungi în timp de mai mulţi se- 
coli; monumente epigrafice şi documente bisericeşti ne-au 

„păstrat curioase relaţiuni despre modul cu care se executau 

translaţiunile. 


PAPA PASCAL I. In ziua de 20 iunie 817, bunăoară, sub 

papa Pascal 1, se aduseră din catacombe în 
cetate 2300 trupuri de martiri, cari fură depuse în biserica 
preînoită a Sfintei Praxede, şi poate tot pe atunci se trans- 
portară în Panteonul lui Agrippa, închinat Maicii Domnului şi 
tutulor sfinţilor, în secolul al vu-lea, de către Bonifaciu Iv, 
treizeci şi două de căruţe pline cu moaşte sfinte, 

Osebit de anticele Marfirologii sau Acte ale martirilor, ce 
s'au păstrat sub diverse forme mai mult sau mai puţin al- 
terate prin reviziuni şi intercalaţiuni posterioare, există o carte 
foarte prețioasă pentru antichităţile primitive ale creştinis- 
mului latin; aceea este istoria sau vicţile papilor, redactate 
de un Anastasiu, bibliotecar al Vaticanului în secolul al Ix-lea, 
sub titlul de Liber Pontificalis, şi cuprinzând una sută şapte 
biografii mai mult sau mai puţin desvoltate ale episcopilor 
Romei dela Sf. Petru până la papa Nicolae l-iu (858). Pe lângă 
faptele de căpetenie ale pontificilor romani din primii opt 
secoli se găsesc acolo indicaţiuni foarte interesante despre 
clădirile ce ei au înălţat sau au reparat, despre daniile de 
tot felul, cărţi, vase, odăjdii şi altele, ce au închinat biseri- 
cilor, în fine despre toată mişcarea religioasă şi artistică a 

vechei Rome creştine. Vicisitudinile catacombelor din prima 
şi mai ales din a doua a lor fază de înflorire, ocupă un loc 
destul de însemnaț în substanţialele notițe ale registrului în- 
tocmit de Anastasiu bibliotecarul. 


CATACOMBELE ÎN EVUL-MEDIU  Trebue să constatăm că 
LÎN TIMPUL RENAȘTERII. dela secolii al Ix-lea şi al X-lea 

P TIMPUL RENAŞTERII: încoace, cimitirele de sub pă- 
mânt, despuiate în mare parte de moaştele şi de avutul lor 
mişcător, fură cu totul părăsite ; dealungul secolului de mijloc, 
abiă dacă uneori, monahi şi închinători, veniţi să viziteze 
sfânta cetate a papilor, cutezau să se afunde în vreuna din 
acele năpustite şi periculoase locuri de peregrinagiu şi lăsau 
drept unică amintire a trecerii lor pe acolo, numele lor ob- 
scure, scrise pe păreţi. 

Cu renaşterea culturii, o nouă eră de interes aveă să se 
deschidă pentru dânsele şi cu toate acestea, printr'o curioasă 
anomalie a soartei, adepţii acelui straniu colegiu de anticari 
romani din secolul al xv-lea, în capul căruia se află entu- 
ziastul arheolog Pomponio Leto, îşi aleseră chiar criptele ca- 
tacombelor creştine, spre a îndeplini în taina lor simulacrul, 
uneori foarte puţin respectabil, al anticelor serbări păgâ- 
neşti, 

Abiă în secolul următor, junele călugăr veronez, Onufriu 
Panviniu, pe care l-am mai lăudat şi pentru eruditele sale 
lucrări asupra antichităţilor romane, adună într'un tratat despre 
înmormântările şi cimitirele vechilor creştini, De ritu sepeliendi 
mortuos apud veteres christianos et eorum cometeriis, toate 
noțiunile scrise despre catacombele romane, câte se aflau 
respândite prin vechile cărți şi documente ale creştinităţii. 
Panviniu a cunoscut dar numai din citire şi nu din vedere 
monumentele despre cari a vorbit. 

Tot asemenea se poate zice şi despre indicaţiunile asupra 
vechilor cimitire, pe care le-a consemnat în renumitele sale 
Anale ecleziastice, celebrul cardinal napolitan Cesare Baronius 
(1538—1607), unul din cei mai laborioşi şi mai erudiţi is- 
torici moderni ai bisericii, a cărui operă, monumentală şi ră- 
masă clasică, deşi nu scutită de erori, se întinde cu cerce- 
tările până la anul dela Hr, 1198, 


326 AL, L ODOBESCU 


REAFLAREA LOR Aşadar până pe la finele secolului al 
IN SEC. AL XVI. XVirlea, numai tradiţiunile scrise păstrase 
——— Și deşteptase amintirea catacombelor creş- 
tine din Roma; dar în ziua de 21 maiu 1578, nişte lucră- 
tori scoțând nisip dintr'o groapă depe calea Salaria des- 
fundară o boltă a cimitiriului Sf. Priscille, în care se văzură 
picturi, inscripţiuni, morminte şi sarcofagii creştine. 

Pe atunci, călugarul spaniol Alfons Chacon, acelaş care des- 
crise columna lui Traian, se află în Roma; cuprins de o 
mare curiozitate pentru această descoperire, el puse să-i de- 
semneze tot ce se află în catacombă. 


MACARIUS. Dar el nu fu singur a se interesă de această 
nouă specie de antichităţi, cari acum mai întâi 
se arătau publicului modern; doi călători veniţi tocmai din 
Belgia, adică junele nobil Filip Wingh din Leuven şi mo- 
nahul Macarius sau Jean l'Heureux din Gravelines (1540 
1604), se aplicară şi dânşii la studiul, la desemnarea şi la 
elucidarea monumentelor figurate şi inscripţiunilor ce decorau 
singura catacombă de curând aflată. Cel dintâiu muri foarte 
tânăr şi mavù nici timpul a-şi redactà notele sale; celălalt, 
din modestie poate, ca şi din lipsă, lăsă netipărite interesan- 
tele sale lucrări arheologice, din cari până acum numai două 
au trecut sub teascuri, la epoce foarte depărtate una de alta. 


PIETRELE „ABRAXAS“. In adevăr, la anul 1657, un alt în- 

vățat din Belgia, medicul J. J. Chifflet, 
despre care voiu aveă a vă mai vorbi, a tipărit la Anvers, 
comentându-l, tratatul lui Macarius, intitulat Abraxas seu 
Apistopistus quce est antiquaria de gemmis Basilidianis dis- 
quisitio. In acesta, autorul se cearcă a lămuri înţelesul enig- 
matic al unor antice pietre gravate, de-un stil în genere gro- 
solan, cari reprezentă figuri ciudat îmbinate, precum trupuri 
omeneşti cu capete de cocoş sau de leu şi cu şerpi în loc 
de picioare; tot pe ele se văd şi felurite inscripţiuni grece, 
ebraice ori siriace, dintre cari cele mai clare sunt cuvintele 
«Abraxas, lao, Hnoufis, Sabaoth» şi altele. 

Macarius a recunoscut în ele amulete sau semne portative 
şi numiri de zeități cosmice ale sectei gnostice, ce se ziceă 
şi basilidiană, depe întemeietorul ei Basilide, şi ofică, fiindcă 
priviă şarpele, «ofis», ca emblema eternității. Această sectă 
ereziarcă, împărţită în nenumărate ramuri de falşi credincioşi, 
apistopisti, cum le zice Macarius, se află prin secolul al u-lea 

în mare luptă cu părinții bisericii creştine. Pietrele gravate 
numite abraxas sau geme basilidiane fiind aşă de nume- 
roase, cât şi de variate, am crezut că nu va fi de prisos a 
vi le semnală spre cunoştinţă, cu prilejul primei scrieri ti- 
părite din ale lui Macarius. 

A doua, cea relativă la picturile şi la sculpturile descope- 
rite pe atunci în catacombele din Roma, precum şi la sem- 
nificarea acelor monumente, a ieşit la lumină, sunt acum abiă 
optsprezece ani, sub titlul Hagioglypta sive pictura et scul- 
pturæ sacra antiquiores præsertim-quæ Rome reperiuntur, 
(Paris, 1856). Eruditul ei editor, părintele Rafael Garucci, a 
judecat cu drept cuvânt că o vechime de aproape trei sute 
de ani n’a trezit încă tot interesul lucrării lui J, l'Heureux, 
de care mai mulți anticari posteriori se folosise în manuscript. 


ANTONIU BOSIO, FUNDATOR Să observăm însă că nimic nu 
AL ARHEOLOGIEI CRESTINE. ŞTINE. s'a publicat în secolul al xvi-lea 
despre descoperirile din cata- 
combe. Meritul şi onoarea adevăratelor cercetări arheologice 
asupra acestei materii, precum şi ale primei opere ştiinţifice 
despre antichităţile creştine, revine de drept ilustrului Antoniu 
Bosio, care a întrunit cu erudita cunoştinţă a vechilor texturi, 
o minunată şi neobosită perspicacitate de anticar explorator. 
Bosio se născuse în Malta, cam pe timpul când la Roma, 
pe calea Salaria, se deschisese bolta din cimitiriul Sf. Priscille ; 
el de tânăr se adăpostise pe lângă un unchiu al său, care 
îngrijiă în cetatea papală de afacerile ordinei religioase malteze. 
Devenind avocat, luă ca moştenire sarcina rudei sale, găsind 
timp îndestul spre a se ocupă cu un zel fără preget şi cu 
o minunată pătrundere de toate rămăşiţele lăsate în tărâmul 
Romei de creştinismul primitiv. 

Eră în vârstă de 18 ani, când la 1593 intra pentru prima 
oară într'o catacombă şi nespusa plăcere ce simţi la pri- 
veliştea acelor misterioase locuri îl faci să uite şi calea pe 
unde intrase şi timpul care mistuiă făcliile, astfel în cât ră- 
ăcind într'însele două zile, lipsit de lumină îi veni temerea, 
zice însuşi, «că va profană cu a sa mizeră despuiere, mor- 
mintele martirilor». 

O întâmplare ca aceasta, care pe altul l-ar fi depărtat 
pentru totdeauna de primejdioasele ipogee, a decis oare cum 
despre a lui menire şi i-a insuflat pentru anticele cimitire 
creştine o neţărmurită curiozitate şi o iubire nestinsă; s'ar 
crede că printr'o legătură, care negreșit n'a fost cea mai 

puţin spornică din minunile sfinţilor, spiritele tânguioase ale 
catacombelor îi promiseră a-l ajută în disperata lui dibuire 
prin întuneric şi a-l scoate la lumină, dacă şi dânsul pe viitor 
îşi va închină vieaţa şi geniul său la redescoperirea şi la 
ilustrarea acestor uitate monumente. Şi în adevăr în timp de 
treizeci şi şase de ani, cât mai trăi Bosio, se ocupă fără în- 
cetare de a completà tot materialul literar, adunat, de prin 
vechile documenie scrise de predecesorii săi Panviniu, Baro- 
nius şi alţii; dar mai mult decât dânşii, el căută mereu jur- 
împrejurul Romei, atât la suprafaţă cât şi în sânul pămân- 
tului, existenţa locală a vechilor catacombe ale creştinilor de 
odinioară, 

El voi să le vază cu ochii şi rătăcind fără repaos pe câmpii, 
prin vii şi printre ruine izbuti a regăsi un număr din anticele 
cimitire; apoi întrebuinţând orice mijloace spre a pătrunde 
în interiorul lor le descrise cu deamăruntul şi se studiè a re- 
cunoaşte pe fiecare anume depe indicaţiunile păstrate în ve- 
chile înscrisuri, Negreşit ca printre numeroasele sale atribuiri 
s'au strecurat şi erori. Nici despre cele sfinte vorbind, omul 
nu e scutit de greşeală! Dar nu este mai puţin adevărat că 
Bosio, ca sub o statornică inspiraţiune, în care religiozitatea 
se uniă cu amorul ştiinţei, a explorat d'arândul şi siste- 
tematic toate direcţiunile, urmând cu cea mai mare luare- 
aminte vechile căi consulare ce se porniau din cetate şi apli- 
când fiecăreia în parte noţiunile speciale, înşirate până atunci 
în mod confuz de simplii erudiţi literatori de înaintea lui, 
Astfel el văzi cu ochii cea mai mare parte din antica Romă 
subterană a primilor creştini şi-i reconstitui fizionomia în vo- 
Iuminoasele şi interesantele sale descrieri, 

Ca omul ce-şi iubeşte prea mult lucrarea, ca s'o afle vreo- 
dată îndestul de perfectă şi de completă, Bosio a murit la 
1629, fără de a fi apucat să-și tipărească cercetările sale 
asupra cimitirelor romane; dar manuscriptele lui trecând în 
proprietatea ordinei maltezey procuratorul acesteia din Roma, 
cardinalul Aldobrandini, încredinţă manuscriptele ilustrului 
anticar unui călugăr oratorian, părintele Giovanni Severano, 
care trei ani după aceea scoase într'un mare volum în folio, 
prima ediţiune originală, în limba italiană, a cărţii lui Bosio, 
Roma sotterranea, nella quale si tratta de’ sacri cimiterii 
di Roma, 1632. 

Această carte, deşi conţine numai o parte din cercetările 
lui Bosio, eră curata revelajiune a unei lumi încă necunos- 
cute ; efectul ce ea produse în public fu minunat. Printr'însa 

o altă Romă antică şi venerabilă, Roma sfinţită prin sângele 
martirilor credinţei, ieşiă glorioasă şi impunătoare din secu- 
larele ei catacombe. Societatea catolică simţi strecurându-i-se 
prin vine ca un nou fior de călduroasă fervoare. Toţi din 
toate părţile voiră să citească veridica relaţiune despre atâtea 
sfinte locuri, reaflate în cetatea eternă ; toţi cerură noul Pros- 
kyhitar al catacombelor. In puţini ani, opera lui Bosio fu 
retipărită de mai multe ori şi în mai multe limbi; iar la 1631, 
un alt călugăr oratorian, Aringhi, publică o bună ediţiune 
latină, înzestrată cu câtevă adause ale sale proprii. 


STUDIUL CATACOMBELOR Bosio deschisese o cale nouă 
DEPE METODUL TOPOGRAFIC. Ştiinţei arheologice şi printr'o 
S favoare extraordinară a soartei, 
el dela început croise acea cale pe un tărâm solid, adoptând 
în cercetările sale asupra catacombelor sistema topografică, 
care de ar fi fost mereu observată şi de către urmaşii lui 
imediaţi, ar fi cruțat numeroase confuziuni în cunoştinţa 
epocei, în atribuţiunile şi în destinaţiunile multora din anti- 
chităţile creştine. 

Indicaţiunea locală, bine determinată, este unul din cele mai 
preţioase elemente ale ştiinţei arheologice; mai adesea toate 
celelalte, relative la timp, la persoane, la stil şi la scop, vin 
cu înlesnire a se grupă împrejuru-i. Dar când locul de unde 
provine un obiect sau o datină antică rămâne cu totul necu- 
noscut, acea noţiune ori acel product al trecutului este ca un 
copil sărman, ce nicăieri nu-şi află un adăpost temeinic. 

In cartea lui Bosio, putem zice că critica topografică co- 
vârşeşte cu mult orice alte preocupaţiuni arheologice şi cu 
toate că din patru despărţiri ale operei sale, două, adică întâia 
şi cea depe urmă, sunt consacrate la cercetări mai mult is- 
torice şi ermeneutice (pe deoparte asupra feluritelor suplicii 
încercate de martirii creştini, asupra adunării şi desgropării 
moaştelor şi asupra riturilor funerare ale primilor drept-cre- 
dincioşi ; iar pe de altă parte, asupra uzului imaginilor pictu- 
rale şi plastice în biserică şi asupra diverselor simboluri în- 
trebuinţate de creştinii primitivi în decorarea păreţilor şi mor- 
mintelor din catacombe), cu toate, zic, că introducerea şi con- 
cluziunea cărţii au un caracter diferit, totuş corpul ei prin- 
cipal, adică voluminoasele secţiuni centrale conţin în 88 de 
capitole descrierea minuțioasă a tuturor cimitirelor cercetate 
sau descoperite de autor în diversele regiuni ale împrejmuirii 
Romei. 


330 AL. l. ODOBESCU 


In partea a il-a, grupând în jurul tradiţiunilor Sfântului Petru 
investigaţiunile sale, el se ocupă în special de cimitirele re- 
giunii occidentale, ale Vaticanului şi ale căilor Aurelia, Cor- 
nelia şi Portuense; în a m-a, el începe, la miazăzi, cu crip- 
tele Sfântului Pavel dela poarta Ostiense, trece succesiv în re- 
viziune catacombele depe căile meridionale, Appia şi Ardeatina, 
depe cele răsăritene, Latina, Labicana, Prenestina şi Tibur- 
tina, şi depe cele nordice, Nomentana, ambele Salarie şi Fla- 
minia, spre a termină cu oarecari cripte antice, cuprinse în 
interiorul cetăţii. 


DESCRIEREA CATACOMBELOR, Aş dori, domnilor, după acest 

conspect general al operei lui 
Bosio şi al distribuirii căilor şi catacombelor în jurul Romei, 
să vă prezent şi oarecari amănunte mai interesante, atingătoare 
de obiectele pe cari anticarul le-a găsit prin catacombe şi pe 
cari el le-a descris ; dar mai "nainte de aceasta se cade, cum 
a făcut şi Bosio, să dau o ideie despre însăşi structura acelor 
necropole subpământene,. 

Luând la serios rolul meu de călăuză, eu pare-că mi-am 
închipuit că pe când vă schiţam istoricul catacombelor, 
d-voastre vă ajutaţi cu vederea, ca să judecaţi formele şi as- 
pectul locurilor despre cari vorbiam. lertaţi-mi această ilu- 
ziune, pe care mă tem, zău, că foarte rău va şti a o suplini 
graiul, dacă nu şi memoria mea, descriindu-vă acele întune- 
coase, dar mult atrăgătoare cetăţi ale morţilor. 

Spre a-mi înlesni anevoioasa sarcină, daţi-mi voie să cer 
ajutor dela vechii scriitori creştini, cari cu suflete cuvioase 
au pătruns odinioară în catacombe şi cu elocuente cuvinte 
au împărtăşit posterităţii ale lor adânci impresiuni. 


SFÂNTUL IERONIM. Unul din aceştia va fi chiar ilustrul 

Sf. leronim, în care papa Damas, pre- 
noitorul catacombelor, îşi pusese încrederea. lată cum vor- 
beşte eruditul părinte al bisericii latine din secolul al 1v-lea: 1 


Pe când eram copil şi învăţam la şcoala în Roma, luasem obiceiu, 
dumineca, a ma duce cu alţi băieţi ca mine, să cercetez mormintele 
apostolilor şi ale martirilor. Rătăciam adesea prin acele bolți scobite în 
baierile pământului, în ai căror păreţi se aîlă de amândouă părţile, 
numai morminte de răposaţi şi în cari, întunecimea este aşă de adâncă, 


1 Saucti Hi’ onymi in Ezech. 60, 


ISTORIA ARHEOLOGIRI 331 


îucåt acolo îşi poate omul însuşi cuvintele profetului: «De vii pogori- 


se-vor la Iade. 
Paalm. LIV, 16. 


«Abia pe alocuria câte o slaba lumină, străbătând de sus prin nişte 
ochiuri ce nu se pot nunii ferestre, vine să mai împuţineze groaza ace- 
lei besne şi înaintând încet şi pe dibuite în acea neagră noapte, îţi vin 
aminte cuvintele poetului, când zice: «De toate părţile întunericul şi tă- 
cerea cuprind sufletul de groaza». 

Horror ubique animos simul ipsa silentia terrent. 


Virg, Eacid, II, 756, 


POETUL _PRUDENŢIU. Un alt scriitor creştin cu puţin pos- 

terior, poetul Aureliu Prudenţiu, origi- 

nar din Spania (348—405), care în nhmeroase poeme de 

de; e M Pe è È a 

caracter religios a cântat cu multă erudiţiune clasică şi teo- 

logică, deşi într'o limbă cam muncită, faptele şi virtuțile 

creştinilor, a descris şi dânsul, în poema sa “martirologică, 

Peristephanon, cripta în care s'au depus la anul 235, rămă- 

şițele Sf. Ipolit, după ce, ca mitologicul său omonim, fusese 
târît şi sfâşiat prin mărăcini de telegari neînfrânaţi:! 

- «Nu departe de zidurile cetaţii, printre frumoase livezi de pomi, se 
deschide cripta cu adâncimile ei întunecoase. O carare povârnita duce 
pe trepte şerpuite, în tainuitele-i cârmituri lipsite de lumină, căci printr'o 
slabă zare, ziua pătrunde până la primele-i uşi şi luminează numai pragul 
tindei ; iar de acolo înainte, besnele nopţi, crescând foarte rapede, în- 
tuneca tot cuprinsul acelor indoioase locuri. Ici şi colo însă se zăresc 
ochiuri, strapunse în acoperamânt, cari de sus aştern raze luminoase în 
sânul bolților. Deşi caile lungi şi îndesate se împletesc în răscruci de 
toate parţile, ca umbroase tinde în jurul unei înguste chilii, apoi totuş 
la unele Jocuri lumina patrunde în acele bolți strapunse, cari au fost 
săpate în rărunchii scobiţi ai dealului. 

Astfel chiar- pe sub pamânt, vin de se strecoară razele soarelui de- 
partat şi omul încă şi acolo se bucura de a lui lumina» 2. 


In acele tainice şi liniştite locuri, Prudenţiu spune apoi 
cum au fost depuse sub altarul, mensa, unei mici capele, 
cedicula, membrele şi sângele martirului pe cari însăşi Se- 
rena, soţia împăratului Dioclețian, le adunase în pădure şi 
în bureţi, depe ţărâna stropită cu aşă sfinţită rouă. Mai 
târziu, alte mâni cuvioase ornase subteranul paraclis al 
Sfântului Ipolit cu lespezi de marmoră de Paros şi cu lu- 
citoare podoabe de argint. «Acolo, adaugă poetul, dinaintea 
acelui prestol aşezat la indemâna oricărui închinător, adesea 


! Aurel. Prudentii Clem., Peristephanon. X1, 1, v, 153, 
2 In original, şi textul latin, 

însumi, cu trupul lânged şi cu sufletul obidit, am căzut cu 
` rugăminte şi m'am ridicat sănătos şi mângâiat l!» 

Astăzi, domnilor, bogatele podoabe ale catacombelor au 
dispărut, răpite, cari de jefuitori, cari de pietoşii strămută- 
tori ai moaştelor sfinte; dar şi acum, cărări şerpuite printre 
vii şi livezi conduc la gropnijele întunecoase, ce dau intrare 
în catacombele din jurul Romei. Te cobori în ele pe răpezi 
şi înguste scări cu nenumărate trepte, până ce ajungi în 
nişte lungi şi negre galerii, scobite în tuful roşiatic. 


LOCULI, Acele galerii n'au adesea nici un metru lărgime 

şi bolțile lor uneori se înalță de abiă le zăreşte 
ochiul, alte ori te silesc a umblă cu capul plecat. De am- 
bele laturi, păreţii au fost săpaţi d'acurmezişul, cât să facă 
loc unui trup de răposat, şi apoi după înmormântate, gaura 
s'a astupat cu o lespede sau cu plăci de lut, cari mai toate 
poartă o însemnare gravată, scrisă sau figurată, amintind 
despre cel mort; astfel unul d'asupra altuia, acele mor- 
minte sau /oculi stau superpuse câte patru, cinci şi uneori 
până şi douăsprezece, d'alungul păreţilor, în galeriile încru- 
cişate ale catacombelor. 


CUBICULA. Foarte des, în laturile acelor numeroase căi, 

cari întocmesc pe sub pământ uriaşe reţele de 
galerii, dispuse pe mai multe caturi, se deschide câte o mică 
uşe ce te duce într'o chilie sau într'un şir de chilioare bol- 
tite, cari poartă numele de cubicula. Şi acolo, în acele stanje 
de astrucare, păreţii sunt tixiţi cu /ocu/i de răposaţi; dar 
adesea în planurile lor inferioare, d'asupra unor morminte 
mai importante, se văd nişte glafuri sau firide arcuite, cărora 
li se zice arcosolia. 


ARCOSOLIA. Acilea sunt anticele-altare sau prestoluri, cari 

acoperiau în genere moaşte mai preţuite de 
sfinţi şi de martiri, şi pe cari în timpii de persecuţiune ca 
şi în cei de prosperitate ai catacombelor, se săvârşiă sfânta 
jertfă pentru drept credincioşii adunaţi în chilioarele criptei. 
Mai totdeauna acele cubicula, cari au fost paraclise închinate 
sfinţilor papi şi martiri ce se îngropase într'însele, sau găsit 
decorate cu rămăşiţe mai mult sau mai puţin întregi de pic- 
turi murale, cu inscripţiuni comemorative pe lespezi, cu frân- 
turi de columne şi de frumoase balustrade sau fransenncez, scul- 
ptate în piatră, cu sarcofagii sau sicrie monumentale de mar- 

moră, şi chiar cu obiecte mai mărunte, ramase acolo dela 
vechii închinători. Tot într'insele, pe tavanuri, s'au descoperit 
cele mai multe din acele ochiuri sau gropi de lumină, cari 
străbăteau tot stratul de pământ, spre a răspunde la supra- 
faţă, în câte un loc izolat şi greu de nimerit. 


LUCERNARIA. Timpul şi împrejurările au infundat mai toate 
acele lungi urloaie, adeseaori zidite împrejur 
ca coşurile căminului, ce se numiau /ucernaria şi luminare, 
şi despre cari, atât Sf, leronim cât şi poetul Prudenţiu spun 
că prin răsuflători drepte sau oblice, razele slăbite ale soa- 
relui veniau a se prelinge pe păreţii criptelor din catacombe. 
Dar lumina câtă intră în cubicule prin acele adânci găuri,- 
practicate mai toate în al doilea period de cultivare al cata- 
combelor, nu ajută întru nimic la răsipirea întunecimii ce 
domniă prin galerie; se pare că spre a nu le lăsă şi pe 
acestea cu totul adâncite în bezne, se înfigeau în păreţi şi se 
atârnau cu lanţuri de boltă, mai cu seamă la răspântii, mici 
candele de bronz şi de lut, pe cari îngrijitorii cimitirelor, nu- 
miţi fossores, le aprindeau la trebuinţă. Bosio a găsit în cimi- 
tirul S-tei Agnese asemenea candele sau /ychni, ornate cu 
cruci şi cu alte embleme creştineşti. Tot dânsul, printre pic- 
turile depe păreţii catacombelor a văzut câtevă scene, re- 
prezentând pe acei fosori sau ciocli săpând tuful cu târnă- 
copul, la lumina candelei înfipte sau agăţate de părete. Alteori 
fosorul, îmbrăcat cu tunică scurtă şi ornată pe poale şi la 
grumaz cu semne de cruci, ţine târnăcopul pe umăr şi can- 
dela în mână; astfel cel puţin se arată în fundul unui ar- 
cosolium din cimitirul Sf. Callist, răposatul fosor Diogenes, 
înconjurat de toate uneltele meseriei sale. «Diogenes fossor, 
in pace depositus, octabu kalendas octobris», sună epi- 
taful său. 

Rolul fosorilor a fost, precum puteţi înţelege, de cea mai 
mare însemnătate în istoria catacombelor; pe când ele nu 
mai erau cimitirele obligatorii ale creştinilor, breasla fosorilor 
le purtă de grije şi vindeă familiilor cari voiau încă să în- 
groape pe răposaţii lor în vecinătatea sfinţită a martirilor, 
locuri pentru un cadavru, ca şi pentru mai multe. Cele în- 
doite se numiau bisomus, cele întreite, frisomus; cele de 
patru, quadrisomus ; iar când acelaş locus conţineă un număr 
mai mare de trupuri — ceeace s'a întâmplat când se grămădiă 
în aceeaş zi o prea mare câtime de martiri — acela se ziceà 
polyandrum. 

EPIGRAFICA DIN CATACOMBE.  Inscripţiunile, în număr de 
mai multe mii, cari s'au scos 
şi s'au decopiat din catacombe, relatează asemenea incidente. 
Uneori sculptate pe piatră sau. pe cărămidă, alte ori sgâriate 
pe tencuială sau numai scrise cu negru ori cu roşu, ele se 
disting atât prin incorecţiunea lor de limbă şi de ortografie, 
cât şi prin stilul lor mai cu totul înstrăinat de uzurile epi- 
grafice ale păgânismului latin şi elen. Unele sunt cu totul 
scrise greceşte ; dar mai adesea ele sunt latine, deşi în multe 
din ele, ziceri şi litere din aceste două graiuri sunt ameste- 
cate în modul cel mai arbitrar; astfel, bunăoară, litera gre- 
cească B, vita, este întrebuințată în loc de V latinesc, şi stă 
scris BIBAS acolo unde trebuie să se citească vivas. Apoi 
vocalele E şi I, sau O şi V sunt adesea confundate, cum 
spre exemplu, dulces în loc de dulcis, şi neguciator în loc 
de negociator; precum şi consunele C şi G, Callus în loc 
de Gallus, C şi K, in pake în loc de in pace, C şi Q, 
cinque în loc quinque, D şi T, quodannis în loc de quotannis ; 
iar dinaintea lui S, uneori N se suprimă şi alte ori se adaugă 
un | eufonic; astfel mesis în loc de menses şi ispiritus în 
loc de spiritus. 

In genere cei cari au scris cele mai vechi epitafe ale creş- 
tinilor nu par a fi fost nici literați nici caligrafi, ci oameni 
din popor, cari transcriau în pripă şi după cum îi tăiă 
capul, barbarismii dialectului rustic sau vulgar şi neologismii 
hibrizi, introduşi prin limbagiul unei nou  religiuni, venită la 
Roma din Grecia şi din Orient. Deaceea să nu ne mirăm 
când găsim într'însele tot felul de anomalii filologice şi de 
scrisori abiă descifrabile. 

Dar pe lângă erorile de limbă şi pe lângă incorecţiunile 
epigrafice ale inscripţiunilor creştine din catacombe, ce dulce 
serenitate, ce blânde şi mângâioase simţiminie se văd expri- 
mate prin scurtele lor formule! Ele conţin numele mortului, 
mai adesea vârsta lui, foarte minuţios indicată, până şi prin 
ore şi scrupule în loc de minute; apoi încă momentul morţii 
cu însemnarea cronologică a consulilor sau a indictionului, 
şi câteodată umilita lui profesiune; dar nimic despre deşer- 
tăciunile lumeşti, ci numai la sfârşit o afectuoasă amintire, o 
pietoasă urare sau un semn simbolic, care mărturiseşte despre 
credinţa lui în Hristos şiin vieaţa cea eternă. 

Acele semne simbolice, aşă dese atât în picturile cât şi în 
sculpturile depe feluritele monumente primitive ale creşti- 
nismului, au fost înregistrate de Bosio în exploraţiunile sale 

şi eļucidate de dânsul in urma lui Macarius, cu citațiuni ge 
prin texturile religioase cari le-au inspirat. Nu mă pot dis- 
pensà aci, domnilor, de a vă semnală pe cele mai antice şi 
mai uzitate; căci eļe constitue unul din principalele caractere 
ce despart arta creştină de ideile şi de uzurile estetice ale 
antichității păgâne. Să recunoaştem totuş de îndată că nu 
sub punctul de vedere artistic au fost privite şi prețuite repre- 
zentațiuniļe grafice şi plastice ale primilor creştini, de către 
arheologii epocei de care ne ocupăm. Pentru dânşii, criteriile 
artelor erau formele antichităţii clasice; tot ce nu purtă acel 
caracter, despre care însă ei nu ştiuse încă a-şi da bine seama, 
tot ce nu eră curat antic, mitologic şi clasic, nu aveă dreptu] 
în ochii Jor de a se numi obiect de artă. Astfe] tot interesul 
ce se acordă pe atunci imaginilor zugrăvite şi sculptate de 
prin catacombe şi biserici, eră inspirat numai de valoarea ex- 
c]uziv religioasă a acelor antichităţi. 

Dar aveau oare aceje imagini, aşternute cu pripă pe piatră 
sau pe tencuială, la palida zare a unei candele, cevă legături 
cu picturile şi cu săpăturile ce în aceiaşi timpi se lucrau pe 
îndelete şi Ja |umina soarelui, de către artiştii greci şi romani? 

Sau nu .cumvă în ele se simţiă o inspiraţiune mai fragedă 
mai proaspătă, ca o resfrângere a blândeţii şi a entuzias- 
mului creştinesc? 

Aceste idei nu preocupară nici pe Bosio, nici pe anticarii 
ce-l urmară în studiu] monumentelor creştine. Caracterele es- 
tetice şi până |a oarecare punct chiar şi succesiunea crono- 
logică a producţiunilor artei creştine, sunt materii de explo- 
rațiune ce rămaseră pe seama arheologilor mai moderni. Să 
nu cerem dar dela Bosio decât enumerarea şi explicaţiunea 
simbolismului apropriat subiectelor, pe cari e] le-a văzut figu- 
rate în catacombele de dârjsuj explorate, 

Spre a introduce oarecare ordine în atâtea feluri de subiecte 
diverse, să le grupăm chiar de acum, cam după cum a făcut 
şi d-] de Rossi, în mai multe specii de reprezentaţiuni, pe 
cari depe caracterul şi depe originea Jor le vom denumi: 
semne simbolice şi alegorice, motive de decoraţiuni antice, 
scene din Vechiul] Testament, scene din Testamentu] Nou, 
icoane sau chipuri de personagii sacre ori profane şi în fine 
felurite unelte plastice sau figurate. 

Bosio, pretutindeni unde a cercetat e] însuşi mm în criptele 
pasilicei Vaticane, în cimitiru] Pontian «dela Ursu] păros», 
în bolțile subterane aje Sfintei Agnese depe calea Tiburtină, 
în criptele Sfinţilor Marcelin şi Petru numite «între doi 

dafini», în catacomba Priscillei, în a lui Callist, precum şi în 
altele depe căile Latina, Salaria, Flamina, etc. — pretutin- 
deni a însemnat cu deamăruntul orice a găsit, sau zugrăvit 
pe tavanuri, pe păreţi şi în arcosoliile cubiculelor, sau scris 
şi figurat pe tăbliile şi pe tencuiala ce astupau gropniţele 
numite loculi, sau sculptat pe sarcofag, sau în fine şi exis- 
tent sub forme naturale în interiorul mormintelor, ori ames- 
tecat în năruirile şi în dărâmăturile bolților catacombale. 


SEMNE SIMBOLICE Dintre semnele simbolice, unul din 
ÎN CATACOMBE. cele mai dese şi mai vechi este negreşit 

porumbul, columba, reprezentat adesea 
cu o cunună sau cu o ramură de maslin ori de palm în 
cioc. Imagine a Sf. Spirit, prin care mai târziu s'a împlinit 
icoana dumnezeeştii Treimi, în catacombe, candida păsărică 
pare a fi numai emblema sufletului curat al oricărui drept 
credincios, 

Mult mai rar se întâlneşte cocoșul, simbol al neadormitei- 
privegheri şi amintitor al statorniciei în credinţă, la orele 
periculoase de slăbiciune, în care însuşi Petru a putut şovăi; 
asemenea şi păunul, a cărui aureolă de mândre pene se 
preînoeşte neîncetat ca speranţele nemuririi. 

Să ne aducem aminte că mulţi din primii apostoli au fost 
simpli pescari şi că pentru aceea Mântuitorul a ales adesea 
exemplele sale morale în cercul activităţii lor; pescuitori de 
suflete i-a învăţat să fie, şi într'adevăr, pescarul cu undița, 
luntrea plutind pe mare cu vâsla la cârmă, iar mai cu seamă 
ancora, alegorie la fericita şi statornica împlinire a tuturor 
speranjelor creştineşti, şi apoi încă şi peștele, acestea sunt 
semne cari se repetă neîncetat pe monumentele primitive ale 
creştinismului. Mai uzitat decât toate este fără îndoială peştele, 
nu numai pentrucă dânsul înfăţişează cu naivitate pe oricare 
din adepţii scăldaţi în apele botezului, dar mai ales fiindcă 
în numele grecesc al peştelui, «IHTHYS», se ascundeă un în- 
teles mistic, un acrostih al cuvintelor cari întruniau toate 
numirile şi calităţile divine ale lui lisus; căci el se compune 
în adevăr din primele litere ale fiecărei ziceri din formula 
«lesous, Hristos. Theou. Yios. Soter». «Isus Hristos, fiul lui 
Dumnezeu, Mântuitor». Această coincidenţă întâmplătoare, 
potrivită cu dispoziţiunile de spirit ale epocei, dete peştelui, 
în timpii de mister ai persecuţiunilor, o învederată precă- 
dere asupra tuturor celorlalte semne simbolice. El eră neîn- 


ISTORIA ARHEOLOGIEI 337 


cetat reprodus pe inelele, pe sigiliile şi pe amuletele sau en- 
golpiile portative, prin cari creştinii se recunoşteau între sine. 

Hristos nu vorbi însă numai pescarilor ; câmpenii — păstori, 
plugari şi vieri — găsiau toţi în cuvintele lui, parabole culese 
din uzurile lor. Mai toate acele parabole deteră artelor creş- 
tine câte un semn alegoric; aci, vifa şi butoiul; dincolo, 
târnăcopul săpătorului ; iar mai cu seamă oaia cea blândă, 
agnelul sau mielul cel nevinovat, oala cu lapte răcoritor, 
toiagul ciobanului şi mai presus de toate, păstorul cel bun, 
care «aflând oaia cea pierdută, o pune pre umărul lui, bucu- 
rându-se». 

In fine ca semne simbolice, mai întâlnim foarte des cu- 
nunile şi ramurile de palmi sau finic ale victoriilor antice, 
cari aci se aplică la victoriile sufleteşti ale martirilor; şi apoi 
încă şi altele mai puţin uzitate, precum urmele de fă/p;, prin 
cari creştinul «pasă către Domnul», candelabrul cu şapte 
făclii ale templului din lerusalim, cerbul cel însetoşat «care 
pofteşte către izvoarele apelor, precum sufletul pofteşte către 
Dumnezeu», şi altele şi mai rari, la cari nu ne vom opri. 

Tot aci trebue să menţionăm şi nenumăratele monograme, 
formate din literele ce compun numele lui Hristos, mai cu 
seamă X şi P, monograme ce vin mai adesea decât orice 
alte semne pe mormintele şi monumentele creştineşti şi cari 
se află uneori îmbinate în forma unei cruci, pe când dealt- 
mintrelea acest semn caracteristic al simbolicei creştineşti de 
mai târziu a fost mai cu totul neuzitat în primii secoli ai 
catacombelor,. 


PICTURA ŞI SCULPTURA Până aci văzurăm numai mate- 
“DIN CATACOMBE. Tfal biblic şi evanghelic servind, prin 

Saroe F simple embleme, la decorarea cimi- 
tirelor subpământene; vom regăsi şi alte subiecte de aceleaşi 
origini, în reprezentaţiuni mai întinse; dar mai întâi să 
constatăm că în câtevă din cele mai vechi catacombe, deco- 
raţiunea picturală, ca şi sculpturile, au păstrat din motivele 
artei antice dispoziţiunile ornamentale de figuri simetrice şi 
acele capricioase împleticiri de frunze şi flori, de poame şi 
pasări, de monştri şi genii, cari dau un aspect aşă de plăcut 
bolților şi păreţilor din locuinţele antichităţii. Un fapt şi mai 
curios este că Bosio a găsit într'o criptă a cimitirului Sf. 
Callist un arcosoliu, unde se vedeă cântăreţul frigian Orfeu 
îmblânzind cu a sa liră lei, cămile şi păsări, adunate îm- 
prejuru-i. Această imagine mitologică se află de mai multe 

ori repeţită în sânul catacombelor şi s'a recunoscut că sub 
chipul lui Orfeu, creştinii au figurat pe Hristos, îmblânzitorul 
naturii. Erà tocmai timpul pe atunci când circulau sub titlul 
de antice poeme orfice, diverse profeţii apocrife în versuri 
elineşti, în cari se vestiă şi sosirea Mântuitorului. Se ştie 
asemeni că, urmând spiritului eclectic al epocei sale, împă- 
ratul Alexandru Sever aşezase în /arariul sau paraclisul său 
personal chipul patriarhului Abraham, alături cu al filozofului 
taumaturg Apoloniu din Tyane, şi pe al lui Hristos alături cu 
al lui Orfeu. 

De vom cercetă acum cari sunt scenele din Vechiul Tes- 
tament ce se reproduc mai adesea în catacombe, vom cons- 
tată că s'a, dat preferinţă acelora cari se puteau mai lesne 
aplică la dogmele de sacrificiu şi de mântuire ale nouei reli- 
giuni. Sub forme de o simplitate cu totul antică, deşi foarte 
puţin corecte în amănunte, pictorii şi sculptorii creştini au în- 
făţişat mai bucuros pe Adam şi Eva stând în primul mo- 
ment al căinţei lor, de două laturi ale şarpelui încolăcit pe 
pom; pe Noe plutind singur peste ape, într'un mic chivot 
pătrat şi primind din gura porumbiţei ramura de măslin; pe 
Abraham gata a sacrifică Domnului pe fiul său Isac; pe Moise 
izbind cu toiagul stânca de unde ţâşneşte un izvor ; pe cei 
trei prunci din Babilon, neatinşi de flacările în cari au fost 
aruncați; pe Daniil în groapă, cruțat de leii ce-l înconjoară ; 
în fine, şi cu o simțită predilecţiune, pe profetul lonă, în 
patru scene diferite, adică aruncat din corabie, cu trupul gol, 
în botul căscat al unui monstru marin ; apoi ieşind din gura 
chitului; pe urmă, rezemat cu gânduri tânguioase de o stâncă, 
la malul mării; şi în fine, cuicat şi adăpostit cu plăcere sub 
un umbrar încărcat cu tivge sau colocinte. Pe semne, creş- 
tinii din Roma credeau a fi soli de mântuire ca şi profetul 
lonă, pentru aceă nouă Ninivă. 

Dintre scenele Noului Testament, cele favorite sunt: Hristos 
răspunzând depe catedră cărturarilor şi fariseilor, ale căror 
suluri de cărţi sunt aduse de faţă într'o cutie sau capsa ro- 
tundă; Mântuitorul înmulţind pânile în panere şi vinul în 
amfore la nunțile din Cana Galileei; fetele înțelepte şi fetele 
nebune aşteptând pe mirele; Lazăr înviat, sub forma unei 
mumii înfăşurată în pelince; şi apoi încă paraliticul sau slă- 
bănogul, plecând cu patul în care zăcuse, la spinare, după 
ce Fiul omului i-a grăit: «Ţie zic, scoală şi luând patul tău, 
pasă acasă !» 

Hristos este pretutindeni prezentat sub figura unui june, 

cu părul tuns, fără mustăţi, nici barba, purtând toga romană. 
Cercul de lumină sau nimbul nu înconjoară încă al său cap. 
Scenele patimilor sunt străine catacombelor şi foarte arareori 
apare Maica Domnului şezând jos cu pruncul în braţe, sau 
stând în picioare, cu mâinile înălțate în sus spre rugăciune. 
Această poziţiune, în care adesea pe pietre funerare se văd 
înfăţişate femei, este aceea sub care se prezentau cei mai vechi 
închinători sau orantes creştini. 

Nu mă voiu opri mai mult nici asupra chipurilor şi icoa- 
nelor de sfinţi, dintre cari cele mai frecuente sunt bătrânele 
capete alăturate ale S-ţilor Petru şi Pavel, nici asupra cinelor 
frățeşti sau agape, în cari creştinii se văd culcaţi în cerc pe 
un tricliniu sau pat antic de mâncare, având pe masă, dinaintea 
lor, peşti, coşuri cu pâine şi ulcele cu vin. Voiu pomeni ia- 
răş numai în treacăt despre mormintele, pe cari sculptorii 
sau pictorii au însemnat uneltele meseriei răposatului sau ins- 
trumentele cu care el a fost torturat. 

Dar trebue să vă semnalez încă existenţa primitivă în 
criptele catacombale a unui mare număr de sarcofagii sau 
mari sicrie sculptate în piatră, cari de trei secole încoace au 
fost mereu strămutate în bisericile şi în muzeele din Roma. 
Bosio a cunoscut ca la două sute, pe cari erau sculptate, sau 
arabescuri de stil antic, sau semne simbolice creştineşti, sau 
scene din Biblie şi din Evanghelii, sau în fine simple glafuri 
paralel şerpuite, depe un motiv de decoraţiune sculpturală, 
care imită forma anticelor răzuitori de baie, numite s?rigile, 
şi care este cu totul caracteristic pentru primii trei, patru se- 
coli ai erei moderne. 

Atât în sarcofagii cât şi în simplele morminte sau loculi, 
s'au găsit mai totdeauna mici obiecte plastice, mărunțişuri, ce 
deodată cu mortul au fost depuse în groapă sau înfipte în 
tencuiala încă moale, cu care se astupa gaura lor; mai adesea 
se găseşte acolo câte o monetă, contimporană cu epoca în- 
gropării, alte ori inele şi amulete, cu semnele vreunui simbol 
creştinesc ; în alte cazuri, mici candele de lut şi în fine, vase 
sau ulcele de sticlă de mai multe feluri. 


VASELE DE SÂNGE, Acestea fiind mai totdeauna înfipte 
„în migma proaspătă a tencuielii şi aceasta 
întărindu-se cu timpul, ele nu s'au putut scoate mai ni- 
ciodată întregi;, dar în mai multe din ele, s'a părut că ar 
fi sânge închegat; însuşi Bosio a dat deplin crezământ unei 
tradiţiuni, care ziceă că acelea erau vase în care sângele mar- 

tirilor fusese adunat cu îngrijire şi depus în ale lor morminte : 
«spongiis exceptum in ampullis reponebant». Această credinţă 
eră, zice-se, confirmată prin cuvântul sanguis şi prin o ra- 
mură de palmi, ce se găsiră însemnate pe unele din ele. 
Vasele de sânge au fost supuse de arheologi şi teologi la o 
desbatere din cele mai înverşunate, 

Dar s'au aflat în unele /oculi, alături cu osemintele sdro- 
bite, adevărate instrumente de tortură, precum cange sau câr- 
lige, uncus, dinţi de fier, pectines ferrei, gârbace de lanţuri 
cu sfârcuri de plumb, p/umbei, şi toate aceste oribile unelte 
se păstrează şi acum în muzeul creştin din Vatican şi în cel 
Kircherian, Aceste neîndoioase dovezi ale crâncenelor suferinţe 
încercate de martirii credinţei, umplu încă şi astăzi sufletele de 
groază. 

Pentru ca să alunge omul aşă fioroase impresiuni şi să 
scuture giulgiul de doliul:în cari îşi simte minţile învăluite, după 
ce — ca noi astăseară — a cutreerat cetăţile morţilor şi a pi- 
păit uneltele de tortură; ca să resimtă în fine aceă speranţă, 
aceă pace şi aceă lumină, Spes, Pax et Lux, pe cari le pro- 
mit epitafele din catacombe, mai bine, cred, nu poate face 
decât să ceară o dulce alinare tot dela una din acele suave şi 
mângâioase legende ale martirilor creştini. 


LEGENDA SFINTEI CECILII. Aşă vom face acum şi noi; iar 
ilustrul Bosio, care ne-a dat prin 
cartea sa asupra Romei subterane mai toate contingentele de 
curioase noţiuni rezumate până aci, ne va oferi încă în /s- 
toria patimilor Sfintei Cecilii, scrisă de dânsul la anul 1600, 
elementele mai mult sau mai puţin arheologice, pe cari se 
întemeiază tradiţiunea graţioasă a acestei june martire. 
Născută într'o nobilă şi bogată familie senatorială din Roma, 
Cecilia încă de copilă îşi simţise sufletul încins de acel dor 
fierbinte al fericirilor cereşti. Aci pe pământ, palatele şi co- 
morile ei erau adăpostul şi mângâierea săracilor; iar dânsa, 
fugind de deşertăciunile lumeşti, numai în tăinuitele cripte de 
sub pământ, acolo unde venerabilul arhiereu Urban rostiă cre- 
dincioşilor cuvinte de mântuire, numai acolo îşi găsiă pentru 
suflet alinare şi întărire. Firea împodobind-o cu toate farme- 
cele frumuseți, o înzestrase şi cu darul de a încântă pe toți 
prin dulcele ei glas şi prin sunetele armonioase ce mâna ei 
măiastră ştiă să scoată din orice instrument muzical. Când 
Cecilia cântă laudele lui Dumnezeu, se auziau, îngerii de sus 
răspunzându-i cu melodii cereşti, 

Ascultătoare şi supusă la voinţele părinţilor, ea primi drept 
mire pe junele şi nobilul Valerian, căruia-i lipsiă numai 
darul de a fi ca dânsa creştin. Dar când îndată după cununii, 
fecioara se văzu singură cu el, ea îi declară că pentru tot- 
deauna inima şi credinţa ei eră jurată unui alt soț, unui înger 
dela Dumnezeu. Valerian nu voi să crează şi certi să vază 
pe acel ce-i furase iubirea miresei sale. Atunci dânsa îl mână 
la catacombele depe calea Appiană, către papa Urban, făgă- 
duindu-i că acela îi va ridică depe ochi vălul ce-l opreşte 
de a vedeà pe îngerul lui Dumnezeu, soţul ei. După o noapte 
petrecută în tainica criptă, unde auzi numai şoapta cu- 
vioasă şi înduplecătoare a bătrânului preot, adevărata lumină 
se arată lui Valerian. El, ca şi Cecilia, îşi închină vieaţa înge- 
rului fecioresc al mântuirii şi curând atrase cu sine în sânul 
bisericii lui Isus, pe iubitul său frate, pe tânărul Tiburciu. 

Prigoniţi amândoi, fiindcă se împotriviau cu dispreţ a sa- 
crifică zeilor păgâneşti, ei fură judecaţi şi osândiţi; dar su- 
blimul avânt cu care ei alergară la moarte smulse din rătăj 
cire pe tribunul Maxim, ce eră însărcinat să-i ducă la supliciu, 
şi câte şi trei câştigară împreună palmii glorioşi ai martiriului. 
«Păşiţi înainte!» — le şoptiă Cecilia, cu minţile răpite de în- 
gerul durerilor — «păşiţi înainte, ostaşi ai lui Hristos! Lepă- 
daţi depe voi straiele întunericului şi înarmaţi-vă în ceruri 
cu mândrele platoşe ale luminii!» 

Dar curând după aceea veni şi rândul ei. Cu semeaţă sta- 
tornicie, ea înfruntă amenințările judecătorilor şi mărturisi în 
faţa lor credinţele-i creştineşti. Aceştia, temându-se de a pro- 
vocă, prin supliciul public al virtuoasei şi mult iubitei Cecilii, 
o înteţire a fervoarei în poporul creştin, plănuiră a-i da în 
propria ei casă o moarte tăinuită. O închiseră în başca abu- 
roasă a băilor numită, caldarium, şi puseră să dea foc kipo- 
caustului sau cuptorului, de şapte ori mai tare decât de 
obiceiu. Dar două zile şi două nopţi petrecu acolo sfânta în 
mijlocul aburilor fierbinţi, fără de a simţi nici cea mai mică 
suferinţă ; îngerii din cer vărsau pe dânsa roua răcoroasă şi 
amestecau ale lor glasuri cu cântările ei. 

Atunci se trimise un lictor ca să-i truncheze capul cu pa- 
loşul. De trei ori arma se izbi pe fragedul ei grumaz, făcând 
numai răni adânci) dar legea opriă pe gâde de a lovi mai 
mult de trei ori, şi el se retrase. Fecioara căzu jos pe lespe- 
zile de marmoră. Ea nu voi să se ridice de acolo; ci pe 
când sângele-i se scurgeă cu încetul, glasul ei cântă laudele 
Domnului şi împărţiă încă danii şi mângâieri la tot poporul 

ce sosiă de toate părţile, ca să fie faţă la dulcea şi sfânta ei 
agonie şi ca să înmoaie scutice în sângele ei binecuvântat. 

A treia zi veni şi papa Urban; ea îl aşteptă, spre a-i ins 
credirțță ultima sa voinţă, care eră de a consacră cultului 
creştinesc locuinţa, în care, curând după aceea, răceala morţii 
cuprinse despuierea-i pământească. Sufletu-i se înălțase în 
corurile celor drepţi ! 

Astfel înmărmurită, precum somnul etern cuprinsese fras 
gedele şi palidele ei membre, ea fu strămutată şi depusă 
într'una din cele mai spaţigase cripte din cimitirul lui Callist. 
Credincioşii şi papii decorară în urmă acel cubicul cu tot 
felul de preţioase ornamente ; dar când apoi veniră desele urgii 
ale prădărilor barbare, întâmplarea sau grija creştinilor în- 
fundă uşa acelei bolți, astfel încât la anul 817, papa Pascal 
cătă în deşert moaştele sfintei Cecilii, spre a le strămută 
în cetate împreună cu ale altor nenumărați martiri; neputân- 
du-le descoperi, el crezii că le răpise sau le răsipise Lombardul 
Astaulf. 

Trecură zece ani de atunci. Intr'o noapte, în basilica Vatis 
canului, cuviosul papă obosit aromise ascultând psalmodiile 
privegherii. Deodată, ca într'o luminoasă vedenie, el zări o 
blândă fecioară cu veşminte îngereşti, care i se cobori în 
preajmă şi-i zise: «Nu voiu ca silinţele tale să rămână der 
şerte ; tu ai căutat despuierea mea pământească ; numai un 
părete prin care îţi auziam glasul mă despărţiă de tine. Eu 
sunt martira Cecilia !» 

Papa Pascal se trezi uimit de această fericită destăinuire. 
El se întoarse curând în catacomba lui Calist şi descoperi 
cripta dorită. Când se ridică lespedea ce acoperiă trupul 
sfintei, membrele ei se văzură păstrând nesmintite aceă plăa 
pândă frumuseţe, aceă lină şi smerită simplitate din ceasul 
morţii. Veşmintele ei şi scuticele scăldate în sânge rămăsese 
toate la locul lor. Tot astfel fu strămutată sfânta în cripta 
bisericii din Transtevere, clădită pe locul anticei sale case, 
şi preinoită de papa Pascal. 

Acestea toate ni le atestă Anastasiu Bibliotecarul, în vieaţa 
sfântului pontifice. 

Dar mai trecură încă opt secoli la mijloc şi la anul 1599, 
sub papa Clement al vur-lea, sarcofagiul de marmoră şi 
sicriul de chiparos al sfintei Cecilii fură din nou deschise. 
Bosio eră martur?la această pietoasă operaţiune şi ceeace 
vom spune este relatat chiar de dânsul. 

Cardinalul Sfrondati, titularul bisericii, cu o cucernică 

temere trase binişor zovonul de mătase ce eră aşternut sub 
pleoapa sicriului. Miñune ! neauzită minune ! Nimic într'însul 
nu eră schimbat. Trupul virginal al sfintei, învăluit în boga- 
tele-i veşminte, sta culcat pe partea-i dreaptă, în postura 
simplă şi mlădioasă a unui somn lin şi adânc; mânile ei 
cu o graţie firească erau aduse dinainte ; pieliţa grumazului 
se vedeă, pătată de loviturile paloşului şi de şiroaie de sânge; 
iar capul îmbrobodit cu o maramă zăceă plecat gingaş 
în jos pe lespede cu fața întoarsă spre fundul sicriului, pare 
Car fi vrut să cruţe ochilor străini, spasmele spăimântătoare 
ale morţii. In preajmă-i adiă ca un dulce profum, ca o 
boare de candidă şi senină sfinţenie! 

Roma întreagă merse să se închine cu smerenie la minu- 
natele moaşte. 

Nu voiu acum să cercetez aci până la ce punct, adânca 
evlavie de bun catolic a lui Bosio a lăsat câmp liber imagi- 
naţiunii sale, când el vine a confirmă cu formală încredin- 
țarei minunata conservare a moaştelor mult simpaticei şi gin- 
gaşe martire Sfânta Cecilia; nu voiu nici să ştiu ducă acele 
moaşte au mai făcut de atunci şi alte minuni. La ce să ră- 
sipim cu sceptică răceală această blândă şi luminoasă vedenie ? 


STATUA SFINTEI CECILII, Dar ceea despre care vă pot 
DE MADERNO. încredinţă şi eu este că ea a in- 


spirat sculptorului Stefano Ma- 
derno, o adevărată minune artistică, statua de marmoră, în 
care juna martiră e reprezentată în simpla şi graţioasa postură, 
pe care tradiţiunea şi mărturiile credincioşilor atestă că ea a 
păstrat-o în timp de patrusprezece secoli. 

Această' minune, capd'operă al statuariei italiene din se- 
colul al xvu-lea şi unica lucrare în care Maderno şi-a scurs tot 
talentul său, şe află de atunci aşezată sub altarul principal 
al bisericii Sfânta Cecilia din Roma. De două sute cincizeci 
şi mai bine de ani, toţi vizitatorii acestei biserici în genere 
au admirat-o ca una din cele mai fericite producţiuni estetice 
ale artei moderne. Dar în ochii celui” care a consacrat anti- 
chităţilor creştine din cetatea eternă o atenţiune mai specială, 
aceâ operă magistrală câştigă o îndoită valoare. Fiind fără 
îndoială concepută şi executată sub puternica impresiune ce 
produsese în Italia investigaţiunile active ale lui Bosio, a cărui 
ardoare şi perspicacitate de arheolog erau mereu stimulate 
de un mare zel religios, statua lui Maderno se învederează 
ca o admirabilă simbolizare a spiritului totdeodată candid, 

naiv şi entuziast, care a inspirat eroicele devotamente ale 
martirilor şi misticele beatitudini ale vieţii din catacombe, 

Aşadar de va luă cinevă bine seama simţimântului intim 
ce lasă după sine studiul antichităţilor creştine, astfel cum 
Bosio l-a inaugurat cu o netăgăduită autoritate de maestru 
în secolul al xvi-lea, desigur nu va puteă tăgădui că minunata 
Sfânta Cecilie a lui Maderno poartă, în corecta simplitate a 
formelor ei şi în melancolica serenitate ce domneşte într'insa, 
o puternică resfrângere estetică a aceluiaş simţimânt. 

De mi-ar sta prin putinţă, domnilor, a vă pune acum sub 
ochi acel cap d'operă artistic, v'aş zice cu încredințare: 
«Rămâie-vă pururea aceă frumoasă imagine a gingaşei mar- 
tire, lin adormită de somnul etern, ca un plăcut simbol 
amintitor despre meritoasele revelaţiuni arheologice ale ilus- 
trului Bosio !» 


A PATRUSPREZECEA LECŢIUNE 


Domnilor, am dat în rândul trecut o simţitoare întindere 
analizei lucrărilor lui Antoniu Bosio, creatorul arheologiei 
creştine. Natura materiei, foarte puţin cunoscută mai ales la 
noi, cari trăim înstrăinaţi de preocupaţiunile bisericii catolice, 
m'a îndemnat să descriu cu oarecari amănunte obiectul prin- 
cipal şi primitiv al studiului din această ramură, adică cimi- 
tirele subterane“sau catacombele din jurul Romei. Le-am cer- 
cetat originea, le-am schițat istoricul, le-am prezentat pe scurt 
structura şi decoraţiunile, am căutat a defini spiritul cu care 
ele au fost privite d'alungul secolilor, apoi şi acela cu care, 
în secolul al xvi-lea, ştiinţa arheologiei le-a scos dela uitare; 
în fine m'am cercat a da seamă şi de impresiunea produsă 
mai întâi în lumea cultă, de acest studiu nou şi atrăgător. 
Şi în toate acestea, lucrările însemnate ale lui Bosio mi-au 
servit, cum am zice, de urzeală, de tipic. 

Mai puţin nici că se cădea eminentului anticar. 

Dovadă despre meritele extraordinare ale lui Bosio stau 
chiar faptele şi operele arheologice ale urmaşilor săi ime- 
diaţi în acelaş cerc de activitate. Nesocotind până la oarecare 
punct conştiinţioasa scrupulozitate cu care maestrul făcuse 
încă dela început exploraţiunile sale şi înregistrase cu dea- 

măruntul rezultatele lor, succesivii custodi oficiali ai cata- 
combelor, printre cari se numără şi vestitul Fabretti, lăsară 
calea liberă şi deschisă tuturor acelora, cari dintr'o orbească 
şi nesocotită religiozitate răsturnau fără cruţare preţioasele 
monumente subpământene, cu unicul scop de a scoate din- 
tr'însele oase, mai mult sau mai puţin autentice de sfinţi şi 
de martiri. Un vandalism cucernic, nepăsător cu totul de 
valoarea artistică şi arheologică a sculpturilor şi mai ales a 
picturilor din catacombe, pustiează atunci în curs de aproape 
un secol anticele cimitire. Abiă dacă în acest răstimp, Fa- 
bretti — şi aci mai luminat decât alții — se ocupă a culege 
o câtime destul de însemnată de inscripţiuni creştine, pe cari 
le publică la 1700 într'un capitol special al întinsei sale 
opere de epigrafică, 

De altmintrelea în decursul acestui period de stârpiciune 
ştiinţifică, pe deoparte învățații şi publicul luminat se mul- 
țumesc cu citirea şi admirarea sau criticarea cărţii lui Bosio ; 
pe de altă parte, călugării din toate părţile şi uneori chiar 
şi speculanţii întreprind prin catacombe, după plac şi făra 
control, cercetări şi desgropări de oase sfinte, stricând sau 
răpind toate curiozităţile anticare ce li se prezentă. 


CONTROVERSELE Asemenea daraveri în ocnele cu 
URMAȘILOR LUI BOSIO ÎN Moaşte, cari se aduc foarte mult 


cu negoţul celor cari la noi fac cu- 
STUDIUL CATACOMBELOR. jioasa meserie de aflători de co- 


mori, aruncă — poate nu fără drep- 
tate — oarecare discredit asupra descoperirilor din tărâmu- 
rile creştine ale Romei. Să lăsăm că însuşi acel spirit de 
exagerată cuvioşie, care văzurăm că în privinţa virtuţilor 
minunate ale moaştelor de martiri făceă nălucă chiar şi unor 
minţi sănătoase şi critice ca a lui Bosio, acel bigotism nera- 
ționat inspiră bănuieli serioase antagoniştilor de tot felul ai 
autorităţii ecleziastice din Roma; apoi iar nimeni nu se mai 
prezentă ca să susţină cu dovezi ştiinţifice, autenticitatea is- 
torică şi arheologică a vechilor cimitire creştine. Teologiştii 
protestanți, germani şi englezi deschiseră o adevărată cam- 
panie în contra însemnatelor descoperiri ale lui Bosio şi aser- 
ţiunile lor, deşi adesea foarte puţin întemeiate, întru ceeace 
priviă mai ales caracterul religios al catacombelor, pe cari 
ei, fără de a le fi văzut, le confundau cu arenariile şi cu 
puticulele anticilor sclavi păgâni, începuse a câştigă tărâm în 
opiniunea publică, Chiar erudiții eminenți ai bisericii galicane, 

precum învățatul şi curagiosul teolog şi critic bisericesc J. B. 
Thiers, simplu preot de sat depe lângă Chartres (1636-1703) 
şi însuşi ilustrul benedictin Mabillon, omul cel mai învăţat şi 
mai modest din Franţa, se pronunţase în contra unor ab- 
surde superstițiuni religioase şi în contra speculei ce se făceă 
în Italia cu moaştele de prin catacombe fără de nume sigure, 
cu sângele închegat al martirilor, ba chiar şi cu lacrimi de ale 
sfinţilor, adunate de îngeri în sticluţe. 

Intru acestea se deşieptă îngrijirea şi în cetatea pontificală. 
Pe deoparte papa Clement al xr-lea şi urmaşii lui opriră ri- 
guros explorarea catacombelor de către particulari, rezervând 
acest drept numai custozilor autorizaţi de guvernul Vatica- 
nului; pe de altă parte, şi spre a răspunde la alegaţiunile 
de neîntemeiat scepticism, cari se răspândise în public asupra 
caracterului antichităţilor aflate în catacombe. 


BOLDETTI, Canenicul Marcu Antoniu Boldetti (1663—1749) 
publică la anul 1720, sub titlul de Osservazioni 
sopra i cimiteri dei S. S. Martiri ed antichi cristiani di 
Roma, o carte de controversă religioasă. Intr'însa opiniunile 
bisericii romane asupra acelor antichităţi se află sprijinite 
pe argumente şi pe descrieri arheologice, datorite interesan- 
telor explorațiuni la cari luase parte în curs de treizeci de 
ani, acest bărbat pietos şi învățat, Cu toate ale sale netăgă- 
duite merite, Boldetti părăsise ştiințificul metod de expunere 
al lui Bosio şi dânsul se folosià acum de propriile sale con- 
statări arheologice, mai cu seamă spre a susține şi a deslegà 
probleme de cazuistică religioasă, la care el subordină ştiinţa 
antichităţilor, 


MARANGONI. Doi anticari, şi mai erudiţi decât dânsul în 

"materii arheologice, îl ajutase la publicarea sa; 
unul dintr'înşii, Marangoni (1673—1753), care în timp de 
douăzeci de ani pregătise o mare lucrare asupra antichită- 
ților creştine, complement îmbelşugat şi preţios la descope- 
ririle lui Bosio, avù nenorocirea de a pierde toate manus- 
criptele sale într'un incendiu, din care abiă însuşi scăpă cu 
vieaţă ; două disertaţiuni ce au rămas dela dânsul tratând 
despre cimitirele unor sfinţi, precum şi două scrieri, una 
despre obiectele păgâne primite în uzul bisericilor creştine 
(1744), iar alta asupra circului Flavian sau măreţului Coliseu 
din Roma (1746), ne întemeiază a deplânge foarte tare pier- 
derea operei sale capitale, 

BOTTARI. Ea nu s'a putut înlocui nici prin noua ediţiune 

a operei lui Bosio, adnotată şi publicată din nou 
între anii 1737 şi 1754 de către canonicul J. G. Bottari 
(1687—1775), sub titlul de Sculture e Pitture sacre estratte 
dei cimiteri di Roma, al căror adaus principal la cele cu- 
prinse în opera Roma Sotterranea de cu un secol mai înainte, 
consistă în descrierea picturilor originale ce se aflase în trei 
arcosolii din catacomba Sf. Pretextat, şi în cari Bottari crezu 
a recunoaşte subiecte creştine, travestite sub imagini şi nu- 
miri mitologice păgâneşti. Eroarea lui Bottari s'a răsipit abiă 
în epoca noastră, când s'a dovedit că acele trei morminte 
din cimitirul căiei Appiane înfăţişează scene de mistere ale 
sincretismului sau eclectismului frigian, cu cari s'au decorat 
mormintele unui Vincențiu şi unei Vibie, amândoi preoţi ai 
lui Bacus Sabezianul şi al unor sectatori ai zeului persic 
Mithra. 

Bottari, care osebit de alte numeroase opere asupra fru- 
moaselor arte şi literaturii, a publicat descrierea muzeului 
Capitolin şi a redactat textul critic la ediţiunea codicelui va- 
tican al lui Virgiliu, decopiat în gravură de pictorul P. S. 
Bartoli, Bottari n'a făcut, precum vedeţi, mare spor în ştiinţa 
antichităţilor creştine. 


BUONAROTTI ŞI FUNDURILE Mai mult decât lui datorim 
SR STICIĂ AlipITă Celui de al doilea ajutor al lui 

DE STICLĂ _AURITĂ. Boldetti, adică anticarului flo- 
rentin Filip Buonarotti (1661—1733) din familia marelui Mi- 
chel-Angelo, care, deşi senator în patria sa, nu nesocoti ocu- 
paţiunile arheologice şi tipări mai multe cărţi meritoase cu 
asemenea cuprindere. Una dintr'acestea, şi poate cea mai im- 
portantă, se atinge deadreptul de antichităţile creştine şi scoate 
la lumină nişte mici monumente din catacombe, de un ca- 
racter foarte curios şi pline de interes. 

Am făcut menţiune în ultimul rând despre vasele sau bu- 
țilcuţele de sticlă ce se găsesc în mormintele din catacombe, 
înfipte sau îngropate în tencuială şi cari mai totdeauna nu 
s'au putut scoate decât sparte şi fragmentate. Ştiţi asemenea 
că unele din aceste sticluțe au dat pricină la lunga şi înver- 
şunata desbatere a vaselor cu sânge de martiri; dar nu sunt 
acestea cele de cari s'a ocupat Buonarotti şi despre cari 
voesc acum a vă vorbi. In celelalte, în loc de îndoioase urme 
de sânge rămase pe fund, se văd foarte netede şi lămurite 
figuri şi inscripţiuni de aur, fixate mai 'totdeauna pe partea 

cea dreaptă şi mai solidă, adică pe piciorul pe care se aşeză 
jos vasul sau mai bine cupa. 

Aceste figuri şi litere tăiate, fiind într'o foiţă subţire de 
metal preţios — foarte rar însă în argint — se lipiau la locul 
ce le eră destinat şi peste ele apoi se aşterne o altă placă 
de sticlă, care la căldura focului se fierbeâ cu vasul, lăsând 
a se vedeă de ambele părţi, prin transparenţa materiei, chipul 
său scrierea pusă la mijloc. De acest fel de vase sau mai 
bine funduri de vase (căci din tencuiala lovită cu ciocanul 
se alegeau numai fundurile cu figuri), Buonarotti a adunat şi 
a desemnat spre a le descrie ca la şaptezeci bucăţi, pe cari 
le publică şi le explică în cartea sa intitulată: Osservazioni 
sopra alcuni frammenti di vasi antichi di vetro ornati de 
figure, trovati ne’ cimiteri di Roma (1726). Numărul lor s'a 
adaus cu mult de atunci încoace şi arheologi moderni le-au 
ilustrat cu lucrări mai complete. Cu toate acestea, opera lui 
Buonarotti este încă stimată pentru explicațiunile sale ; într'însa 
sunt reprezentate mai toate subiectele cari se întrebuinţau în 
această specie de decoraţiune, ce pare a fi aparţinut nu numai 
creştinilor, ci întregi societăţi romane din cei trei sau patru 
primi secoli ai erei moderne. Dacă productele acestei industrii, 
în genere cam grosolană sub raportul desemnelor, poartă mai 
adesea caractere ale nouei religiuni şi sunt mai frecuente decât 
oriunde în cimitirele creştinilor, cauza este poate obiceiul aces- 
tora de a depune drept amintire în mormintele lor, cupele 
de băut ce le fusese dăruite întrun moment mai solemn 
al vieţii. In orice caz, dela a patra sutime încoace, acest fel 
de vase de sticlă aurită dispare chiar şi din morminte. Cât 
despre vechimea procederilor prin cari ornamentele lor erau 
produse, Buonarotti crede că o poate împinge până în timpii 
lui Ptolemeu Filadelf, în a cărui vestită procesiune dioni- 
siacă figurau «două vase de sticlă daurite împrejur» «yalina 
diahrysa dyo». 

Că unele din vasele daurite ale catacombelor erau de pro- 
venienţă cu totul păgână, nu mai poate rămâne îndoială, 
când aflăm printre ele funduri cu reprezentaţiuni mitolo- 
gice, precum figurile zeilor Ercul şi Minerva ţinându-se de 
mână; apoi a zeescului prunc Amor, îmbrăţişând pe iubita 
sa Psyche, în mijlocul unui rotocol, pe care se citeşte o ero- 
tică îndemnare ca aceasta: Anima dulcis, fruamur nos sine 
bile, zeses! «Sufletul meu cel dulce, să ne bucurăm de vieaţă 
fără de venin. Să trăeşti !» 

Observaţi, domnilor, această latinească puţin corectă şi curcită 

cu expresiuni greceşti. Urarea elinească «Zeses» ! Să trăeşti ! 
pare a fi fost adoptată în acei timpi de către Romani, tot 
astfel precum zicem acum pe latineşte Vivat! în loc de: 
Să trăească ! Urarea «Zeses», ca şi strigătul nostru Vivat, 
trebue să fi servit spre închinare la ospeţe, deoarece o în- 
tâlnim aşă des pe fundul aurit al vechilor cupe de sticlă. 

In calitatea lor de daruri, aceste cupe amintiau despre 
toate întâmplările fericite ale vieții, cu prilejul cărora fusese 
oferite ; deaceea vedem pe ele uneori jocuri de ale circului, 
vânători şi cai înhămaţi, cu cari, în petrecerile favorite ale 
ipodromelor, proprietarul vasului întrecuse pe semne pe ri- 
valii lui. Alte ori sunt chipuri izolate de particulari sau de 
familii mai mult sau mai puţin numeroase, cu numele lor 
şi cu câte o urare de fericire; câtevă înfăţişează doi soţi, 
cărora la nuntă li s'a dat cupa cu o deviză de felul acesta: 
Dulcis anima vivas! sau: Saluti, pie zeses cum Donata! 
şi altele. Pentru creştini erau negreşit de bun augur şi acelea 
pe cari se vedeau chipuri de sfinţi, cu inscripţiuni zicând: 
Dignitas amicorum, vivas cum tuis feliciter! şi Hilaris 
zeses cum tuis. Spes! cum am zice.: «Şi la mai mare printre 
amici: să trăeşti fericit, sau vesel cu ai tăi. Speranță bună!» 
Subiectul cel mai adesea repeţit pe fundurile de vase creş- 
tine este fără îndoială capetele Sfinţilor Petre şi Pavel, puse 
în faţă unul cu altul. Dintre acestea, unele poartă şi inscrip- 
ţiuni de un cuprins mai melancolic ori mai religios, precum: 
Hilaris vivas cum tuis, semper refrigeris in pace Dei. «Să 
trăeşti vesel cu ai tăi şi pururea să te răcoreşti în pacea 
Domnului»; dar altele, deşi poartă în centru imagini sfin- 
tite, ca bunăoară a Bunului-Păstor, spun cetitorilor: Con- 
. cordi, bibas in pace: Dei! Oare nu este aci un joc de cu- 
vinte, întemeiat pe diferenţa de pronunciaţiune a literei B în 
limbile greacă şi latină? Zice oare vasul: «Fiţi uniţi şi să 
trăeşti, vivas, în pacea Domnului?» sau «să bei, bibas, în 
paced Domnului ?» 

Dar e de prisos a vă mai cità inscripţiuni, cari toate va- 
riază în cercul urărilor şi cuvintelor menţionate până aci, 
precum şi a vă descrie toate subiectele ce reproduc mereu 
monogramele, simbolurile şi scenele cunoscute din Vechiul 
şi Noul Testament. Este însă la Buonarotti un fond de 
cupă aflat la 1688 în cimitirul lui Pontian, pe care se vede 
um măgar alergând în fuga mare cu un clopoțel de gât; ca 
să nu rămână vreo îndoială, i s'a scris d'asupra şi numele 
Asinus. «Cine ştie, zice anticarul, dacă nu din reprezenta- 

țiunea ieslei sub care s'a născut Mântuitorul sau din modul 
intrării sale în lerusalim, călare pe asin, nu-şi va fi luat 
origine infama calomnie a păgânilor în contra creştinilpr, 
că adică dânşii s'ar închină la un zeu.sub formă de asin?» 

Intr'adevăr, în Apologeticul lui Tertulian, găsim următorul 
fapt, pe care au venit de curând a-l adeveri monumente ar- 
heologice, osebit de asinul aurit depe fundul de sticlă din 
cimitirul dela «Ursul păros». lată acum ce zice Tertulian: ! 


«De curând în această cetate sa publicat un nou chip al Dumnezeu- 
lui nostru, pe care unul din acei oameni care se năimesc spre a se luptă 
în jocuri cu fiarele, l-a înfăţişat în pictură, cu o inscripţiune de felul 
acesta : Zeul creștinilor, de neam magăresc. El eră cu urechi de asin, 
cu copită la un picior, cu o carte în mână şi cu togă pe dânsul, Noi 
am râs şi de numele şi de forma lui; căci la un astfel de zeu curcit se 
cădeă să se închine numai acei cari s'au dedat cu zei ce poartă capete 
de câni sau de lei şi coarne de capră ori de berbece, şi cu de cei cari 
sunt ţapi până la brâu şi şerpi la picioare sau cari au aripi la călcâie 
şi la spate... Noi ne închinăm numai la unul Dumnezeu !» 


Profit, domnilor, de această nouă citaţiune din apologia creş- 
tinismului a lui Tertulian, spre a sfârşi, precum am început-o 
deunăzi, expunerea lucrărilor arheologice din secolul al xvi-lea 
şi al xvin-lea relative la antichităţile din catacombele romane. 
Dar aceste lucrări nu au constituit întregul complex al stu- 
diilor de arheologie creştină din aceă epocă. Pe tărâmul des- 
coperit de Bosio, unii au spicuit cu sfială, precum văzurăţi, 
rămăşiţe ale bogatului său seceriş; alţii, urmând clina tim- 
pului, s'au coborit cu gercetările lor la producţiuni cevă mai 
nouă sau la datine şi la monumente, create şi adoptate de 
creştini afară din cercul restrâns ai catacombelor, 

Asupra celor mai însemnate din asemenea cercetări, vom 
aruncă acum o răpede privire, încredinţaţi fiind că aceste lu- 
crări, cu toate ale lor lipsuri şi rătăciri, au servit foarte mult 
ştiinţei prin adunarea faptelor pe cari se reazimă cunoştinţa 
originilor religioase şi artistice ale lumii moderne, Materiile 
de cari se ating lucrările despre cari vom vorbi mai întâi 
nu sunt încă cu totul din domeniul secolului de mijloc; ele 
țin foarte de aproape cu antichitatea, şi poate chiar din 
această cauză ele au deşteptat aţenţiunea şi au atras inte- 
-resul anticarilor din secolul al xvir-lea şi al xvur-lea. De n'ar 
fi stat în aşă strânsă legătură cu ultimii timpi clasici ai vieţii 
şi artei antice, negreşit că nici vechile rituri bisericeşti ale 


l Tertulliani Apologet, xvi. In original, şi textul latin. 

creştinilor, nici monumentele ecleziastice şi civile din secolii 
năvălirilor de Barbari n'ar fi provocat pe acel timp aşă multe 
şi aprofundate studii de arheologie. Drept e a spune că în 
aceste studii, spiritul critic nu se repurtă câtuş de puţin asupra 
valoarei estetice a nouălor producţiuni. Erà lucru admis de 
mai "nainte că tot ce se impuneă vederii prin calităţi plastice 
superioare, tot ce se puteă privi ca obiect de artă, acela erà 
cu sau fără dreptate rânduit printre operele antichităţii pă- 
gâne; pe când din contra, numai lucrările întinate de rău gust 
şi executate depe. procederi neîndemânatice şi grosolane, se 
considerau ca unicele producte ale epocei creştineşti, ce se 
înfierase cu numirea de decadenţă a artelor. Totuş să re- 
cunoaştem că veneraţiunea datorită preţului moral al unor 
asemenea antichităţi religioase ale decadenţei, nu erà câtuş 
de puţin scăzută în ochii anticarilor şi ai publicului, prin ne- 
socotirea şi despreţul cu cari încăpăţânarea de clasicism a 
spiritelor depe atunci le tăgăduiă orice umbră de merit estetic. 


CIAMPINI. Pe astfel de principii este bazată toată teoria 
arheologiei creştine din secolul al xvu-lea şi din 
prima jumătate a celui următor. Aşă, spre exemplu, raţio- 
nează în tot decursul operelor sale asupra monumentelor bi- 
sericeşti, meritosul anticar roman |. I. Ciampini (1633—1698), 
care la 1693 a consacrat un volum special edificiilor sacre 
construite cultului creştin de Constantin cel Mare, şi a pu- 
blicat sau a lăsat a se publică după moarte, două alte vo- 
lume despre vechile monumente şi mai ales despre orna- 
mentarea lor cu mozaice profane şi sfinţite, intitulate Vetera 
monimenta, in quibus præcipue musiva opera sacrarum pro- 
fanarum cedium structura, ac nonnulli antiqui ritus, disser- 
tationibus iconibusque, illustrantur, Roma, 1690—1699. 


PRIMELE MONUMENTE Ambele aceste scrieri ofer un interes 


ARHITECTONICE ALE Viu şi variat prin multiplicitatea de fapte 


şi de notițe conţinute în ele, precum 
CREȘTINILOR. chiar şi prin mediocrele lor desemnuri, 


cari în multe cazuri sunt singurele ima- 
gini amintitoare despre unele vechi monumente, de atunci 
încoace pierdute. Abstracţiune făcând de rătăcirile de critică, 
pe cari le semnalarăm adineaori, noţiunile istorice ădunate 
de Ciampini asupra vechilor clădiri creştineşti sunt cât se poate 
de instructive ; el a compulsat nenumărate documente ale 
timpilor, spre a relată originea şi vicisitudinile edificiilor şi 

ale decorațiunilor arhitectonice pe cari le-a descris. In cartea 
despre clădirile lui Constantin, fiecare din anticele basilice 
patriarhale ale Romei, cea din Lateran şi cea din Vatican, a 
Sfântului Pavel afară din cetate şi a Sfântului Laurenţiu in 
Agro Verano, precum şi multe alte vechi biserici din Roma, 
din Constantinopole şi din felurite părţi ale Italiei, ale Pa- 
lestinei, ale Asiei mici şi chiar ale Africei, clădite sau trans- 
formate în temple creştine îndată după edictul din Milan, 
sunt descrise, depe vechi autorităţi, cu ale lor primitive al- 
tare,. oratorii, baptistere, cripte şi mozaice. 


BASILICE ŞI ROTONDE. Mai toate aceste construcţiuni se 
aflau subordinate la unul din cele două 
planuri predomnitoare în epoca primitivă a arhitecturii creş- 
tine; unele sunt edificii basilicale sau Basilice, adică spa- 
țioase săli în formă de lungi patrulatere, împărţite pe din 
lăuntru d'alungul lor, prin două sau mai multe şiruri paralele 
de columne interioare, pe cari se reazimă un acoperemânt cu 
căpriori sau cu grinzi aparente; altele sunt Rotonde baptiste- 
riale, adică nişte bolți circulare, având şi ele uneori câte o 
galerie înconjurătoare tot boltită, de care le despart rânduri 
simple sau împărechiate de stâlpi. Ciampini nu poate vedeă 
în ambele aceste planuri decât forme consacrate de temple 
păgâneşti şi de pretorii antice, pe cari cultul creştinilor şi 
le-a însuşit în pripă fără de nici o preocupaţiune artistică a 
sa proprie şi fără ca spiritul epocei să fi luat cea mai mică 
parte de iniţiativă în corectele dispoziţiuni şi în frumoasa 
decorare primitivă ale acelor edificii. Astfel caracterele spe- 
ciale ale stilului arhitectonic care s'a numit neo-roman — 
fiindcă cu adevăr el este o transformaţiune creştinită a an- 
ticei arhitecturi romane —erau încă cu totul nesocotite; ar- 
heolagii depe atunci nu s'ar fi putut împăcă cu ideia că epoca 
decadenţei a avut un stil al său propriu, cu merite originale. 
Insă arhitectura şi artele bizantine în genere erau pentru 
dânşii anomalii, pe cari cătau pururea a le delătură din stu- 
diile lor; şi când nu le puteau ocoli, atunci se mulțumiau a 
afirmă că tot ce eră bun şi frumos în creațiunile Constan- 
tinopolei şi ale Orientului, trebue să fie imitaţiuni depe ope- 
rele antice, iar ceeace nu purtă acest caracter nu puteă nici 
într'un chip să aibă vreo valoare artistică. Cât despre arta 
gotică, abiă dacă vine vorba de dânsa în cercetările de arheo- 
logie monumentală ale epocei despre care tratăm; aceea în 

orice caz erà privită ca un plod grosolan şi nerumegat al 
barbariei, «rudis indigestaque moles», 

Spre a reintră în cercul cercetărilor şi totdeodată al ero- 
rilor lui Ciampini, voiu semnală drept exemplu îndărăt- 
nicia cu care el respinge afirmațiunea pozitivă a lui Anastasiu 
Bibliotecarul, în privinţa bisericii Sfintei Constanţe, despre 
care vechiul biograf al papilor zice curat că, după obiceiul 
timpului, acest templu circular fusese clădit de împăratul 
Constantin, ca baptister sau boltă de botezare a basilicei Sfin- 
tei Agnese depe calea Nomentană, pentru ca într'insul să fie 
botezate sora şi fiica sa, numite amândouă Constanţa. Dar 
Ciampini a văzut pe bolțile circulare dimprejurul turlei cen- 
trale un frumos câmp de mozaică semănat în răscruci, cu 
frunze, cu flori, cu vase, cu mici animale şi mai ales cu viţă, 
cu ciorchine şi cu genii culegând şi tescuind struguri; această 
lucrare i s'a părut prea mult perfectă, spre a fi din epoca de 
decadenţă a lui Constantin, şi el a susținut că baptisterul 
Constanţelor trebuie să fi fost un templu antic al lui Bacus, 
la care împăratul Constantin a adaus numai două grosolane 
mozaice — recunoscute mai târziu a fi din secolul al vui-lea— 
ce reprezentau d'asupra uşilor, două scene din Evangelie. 

Cu acelaş spirit de defavorabile prejudecăţi în contra artei 
creştine, a descris şi a comentat acest anticar, în a doua a 
sa operă, planurile şi ornamentele arhitecturale, procederile de 
zidărie şi de construcţiune, altarele, amvoanele, porţile şi si- 
criele sculptate, apoi chiar şi accesoriile mobiliare, precum 
unele odoare şi odăjdii ecleziastice ale unui număr însemnat 
de vechi biserici din Roma, din Ravenna, din Pisa şi din 
alte părţi ale Italiei; dar materia asupra căreia s'a întins cu 
mai mari desvoltări, a fost decoraţiunea cu mozaică a celor 
mai multe din acele edificii. 


NOŢIUNI DESPRE Intr'una din primele mele prelegeri, v'am 
MOZAICĂ. vorbit, domnilor, despre originile acelei arte 


a mozaicei, care constă în formarea de fi- 
guri geometrice sau naturale, dispuse uneori în vaste tablouri 
picturale, prin înfigerea şi alipirea pe o tencuială pregătită 
înadinş a unor bucățele mai mult sau mai puţin mărunte 
de piatră, de migmă ori de sticlă colorată. Această artă in- 
trodusă la Greci — căci ea pare a fi fost mai 'nainte cunos- 
cută de Egipteni şi de Perşi — sub numirile «mouseion» şi «li- 
thostrotos» iar mai târziu «psefis», s'a răspândit foarte mult 
pe timpul împăraţilor romani, împărţită între trei diverse pro- 

cederi tehnice, cari se numiau: opus fesse/afum, când păr- 
ticelele colorate de piatră sau de sticlă aveau forme geome- 
trice şi compuneau simple îmbinări simetrice; opus vermi- 
culatum, când ele erau mărunt tăiate, spre a se puţeă dis- 
pune depe configuraţiunea obiectelor variate ce aveau a re- 
prezentă în compoziţiuni picturale; şi opus sectile, când ma- 
teria colorată redusă în plăci de diverse mărimi şi forme, 
se incastră în bucăţi massive sau în păreţi de marmoră, sco- 
biţi depe măsura incrustaţiunilor. Cu mozaice s'au aşternut 
mai întâiu pardoselile în edificiile cele sumptuoase; apoi acest 
fel de ornamentare se urcă pe păreţi şi ajunse pe boltele in- 
terioare ale palatelor şi ale bisericilor. Sub formă de opus 
tesselatum, ele împodobiau cu scânteietoare ornamente geo- 
metrice, împestrițate cu negru, cu roşu, cu alb şi cu aur, al- 
tarele şi stranele unora din vechile biserici, cum spre exemplu, 
în aceea a Sf. Clement din Roma, unde tot corul e ocupat 
de o întinsă şi graţioasă construcţiune de marmoră incrus- 
tată cu mozaice de felurite colori. 

In pavimentele, în mobilierul stabil şi mai ales în decorarea 
interioară a zidurilor şi a bolților de prin biserici a căutat 
Ciampini elementele descrierilor şi disertaţiunilor sale asupra 
mozaicelor. 


CARDINALUL FURIETTI. Cu vreo patruzeci de ani mai târziu, 

cardinalul Alexandru Furietti (1685— 
1761), descoperitorul faimoaselor porumbiţe din Capitoliu, a 
publicat o carte şi mai completă despre mozaică: De mu- 
sivis, vel pictorice mosaicæ arlis origine et progressu, în 
care a tratat pe larg despre toate lucrările de acest fel, câte 
s'au păstrat din antichitate şi câte s'au executat în Italia 
până în timpii moderni. Acest cardinal anticar, căruia îmi 
veţi permite a-i face un locşor, este şi până acum o autori- 
tate principală pentru istoria picturii cu mozaică; tot dânsul, 
la locul unde aflase tabloul columbelor, adică în ruinele vilei 
lui Adrian dela Tiyoli, găsi şi doi frumoşi Centauri sculptați în 
marmoră neagră cenuşie, pe cari, pe cât trăi papa Benedict al 
xIv-lea nu voi să-i cedeze pontificelui nici măcar în schimb 
cu titlul de cardinal, zicând că nu-i pasă a fi Cardinalul 
Centaur. Ambele statui intrară în Capitoliu după a lui moarte; 
unul din Centauri, cel mai tânăr, ridică o bâtă păstorească 
cu o mână şi un iepure în cealaltă; cel mai bătrân e cu 
brațele legate la spate, şi pe trunchiul de copaciu de care e 
rezemat calul, se vede atârnată o păreche de piedici sau de 

chiostecuri. Amândoi par a fi purtat statue de copii pe ale 
lor şolduri. Doi artişti greti, Aristeas şi Pappias din Afrodi- 
sium,: sunt autorii lor. 


MOZAICELE CREŞTINE DIN Dar fie-ne acum mai mult aminte 
ROMA SI DIN RAVENNA. mozaicele creştine descrise de Ciam- 
pini. Nu voiu numi de sigur cele 


treizeci şi mai multe biserici din Roma, din Ravenna şi de 
aiurea, în cari el constată asemenea decoraţiuni ; aş dori numai, 
pentru ca să vă rămână o ideie cevă mai lămurită despre 
această măreaţă şi durabilă specie de ornamentare arhitecto- 
nică, să vă menţionez câtevă din principalele picturi musive ! 
descrise şi explicate în cartea lui Ciampini, şi totdeodată să 
ating ca în sbor, istoricul şi răspândirea acestei arte în secolii 
moderni, în cari ea mai că nu s'a ispitit a ieşi din sânul 
bisericilor. 

Intrebuinţată în unele rari ocaziuni, chiar şi în arcosoliile 
catacombelor, noi am văzut-o consacrată decorării edificiilor 
creştine, în baptisteriul Sfintei Constanţe, unde asemănarea 
producţiunilor sale cu ale artei păgâne a inspirat lui Ciampini 
cele mai neîntemeiate îndoieli. Ca să o recunoaştem cu mult 
mai pătrunsă de influenţa ideilor creştineşti, trebue să mer- 
gem ao căută în câtevă biserici din Roma şi din Ravenna, cari 
păstrează rămăşiţe însemnate de mozaice lucrate încă prin 
secolul al v-lea. La Roma, în măreaţa basilică a Sfintei Maria- 
Maggiore depe Escuilin, clădită pe la anul 352 de papa Li- 
beriu, semi-bolta din fundul absidei este şi acum acoperită 
cu numeroase scene din Noul Testament, lucrate în mozaică 
pe la anul 433 din ordinul papei Sixt al m-lea; apoi iar 
d'alungul aceleiaş clădiri, d'asupra ambelor şiruri de columne 
cari susţin corpul edificiului, se destinde un brâu semănat cu 
vreo treizeci şi şase scene din Vechiul Testament, tabeluri de 
mozaică înegrită de timp, dar cari uneori te minunează prin 
caracterul lor naiv şi totdeodată impunător. Ca unic exemplu 
voiu cità scena în care judele Isus Navi, sosind grabnic în 
ajutorul Gavaonenilor se răpede călare cu sulița în mână, 
asupra Amorrheilor şi-i răstoarnă de toate părţile, «surpându-i 
pe ei Domnul surpare mare la Gavaon», după cum grăeşte 
Scriptura. Ai zice că armăsarul lui ridicat pe picioarele de 
dinapoi are să sară afară din părete; iar călăreţul în focul 


l în mozaic. 

pornirii sale, cu mantia fălfâindu-i pe umeri, singur fără coif 
dintre toţi ostaşii săi, işi sguduie lancea cu aceă triumfătoare 
mişcare ce Rafael a dat-o arhangelului său Mihail! 

Din Roma să trecem la Ravenna. Această veche cetate, 
odinidară port de mare vestit pe Adriatica, iar acum ca şi 
părăsită printre insalubre băltişuri, la vreo două ore de ţăr- 
muri, a păstrat, “maigmult decât oricare altă localitate, nenu- 
mărate monumente ale înfloririi sale, care s'a brodit să fie 
între secolul al 1v-lea şi al vur-lea, adică într'un period foarte 
preţios pentrutoriginile artei creştine. 

Decoraţiunile cu mozaică sunt aşadar în Ravenna tot aşă 
de numeroase ca şi de interesante; din a lor mulţime, să 
alegem numai câtevă exemple din epoce diferite. 

lată mai întâi o veche clădire octogonă, care serviă de bap- 
tisteriu catedralei Sfântului loan, zidită la 425 de episcopul 
Ursin ; ornamentele ei musive şi sculpturale, superpuse pe 
trei caturi, ofer cea mai variată şi mai grajţioasă îmbinare a 
diverselor procederi ale mozaicei: tăblii multicolore simetric 
aşezate, împletituri de frunziş, chipuri de sfinţi şi simboluri 
religioase, toate acestea acoper păreţii până la bolta tavanului, 
pe care în centrul unui cerc format de chipurile apostolilor, 
Mântuitorul, cu trupul gol şi scăldat până la mijloc într'o 
apă transparentă, primeşte pe capul său, înconjurat de nimb, 
apele botezului, pe cari Sfântul loan i le varsă depe o siâncă 
învecinată ; între dânşii este o cruce înaltă; d'asupra lui Isus 
se coboară Sfântul Spirit reprezentat printr'un porumb. Dar 
din apele râului, ca o amintire a simbolicei antice, iese un 
bătrân pletos şi încununat cu foi marine, d'asupra căruia se 
citeşte numele său Jordan. Vedeţi că ne aflăm încă pe răzorul 
lăturaş al artei păgâne, 

Mai dincolo, iată o mică clădire boltită în formă de cruce, 
cam înfundată azi în pământ; aceea e capela Sfinţilor Na- 
zarie şi Celsu, pe care pela anul 440 a zidit-o, ca să-i fie 
mormânt, vestita Galla Placidia, fiica lui Teodosiu cel Mare, 
surora împărăteştilor moştenitori Onoriu şi Arcadiu, mândra, 
nemiloasa şi desfrânata soţie a gotului Ataulf şi apoi a ge- 
neralului roman Constanțiu, Aci totul se prezentă sub întu- 
necosul luciu al unui aşternut de sticlărie civită, semănată 
pe sus cu stele şi împodobită cu coroane şi cu ramuri aurite ; 
în patru firide laterale se văd compoziţiuni creştineşti de un 
caracter minunat ; cerbi adăpându-se la un izvor, porumbi albi 
sorbind dintr'un vas — amintire poate a columbelor lui Sosus 
din Pergama —, apoi Păstorul cel bun rezimat de cruce în 

mijlocul turmei sale; şi în fine sfântul martir Laurent, cu 
crucea la spinare, răpezindu-se cu un avânt entuziast către 
grătarul înflăcărat ce i s'a pregătit. 

Din secolul următor, din al vı-lea, pe când Raveana erà 
capitala exarhatului bizantin, dependent de împărații Orien- 
tului, voiu cità încă două edificii faimoase atât prin or- 
donanța lor arhitectonică, cât şi prin însemnatele lor deco- 
rațiuni de mozaică. Amândouă s'au păstrat färă alterare, ca 
modele caracteristice ale artelor din epoca de înflorire, pe 
când împăratul Justinian înălţă în Constantinopole catedrala 
Sf. Sofia, a cărei bogată decoraţiune musivă, lucrată pe 
câmp aurit, stă încă în mare parte ascunsă sub tencuiala 
cu care au acoperit-o:Mahomedanii. Depe acelaş plan bi- 
zantin în formă de cruce, dar în proporţiuni cu mult mai 
mici, a fost clădită pe la anul 547 biserica Sf. Vitale din 
Ravenna. Totul într'însa inspiră interes din punctul de ve- 
dere al artelor şi al arheologiei; dar mie astăzi, timpul abiă 
îmi va permite să vă semnalez cele două tabeluri de mozaică, 
care pe pâreţii absidei din fund sau al altarului reprezentă 
de o parte pe împăratul Justinian. şi de'alta pe soţia lui 
Teodora, înconjurați fiecare de curtenii şi curtenele lor şi 
purtând pe mâni vase sfinţite. Ciampini a crezut că aceste 
două”scene de o importanţă neasemuită pentru cunoştinţa 
celor mai mici amărunte din bogatele costume ale epocei, în- 
făţişează strămutarea moaştelor Sfinţilor Gervasiu şi Protasiu, 
fii ai martiruluisravenat Sf. Vitale, care „s'a petrecut chiar pe 
atunci, Fie aşă sau într'altfel, aceste două vestite compoziţiuni 
sunt cele mai splendide şi mai curioase prototipuri ale acelor 
icoane de ctitori bisericeşti, al căror uz s'a perpetuat pretu- 
tindeni în decursulysecolului de mijloc şi care nouă ne-a păs- 
trat, în vechile biserici ale ţării, chipurile? şi portul multor 
domni, arhierei şi căpetenii de tot felul, mai mult sau mai 
puţin „iluştri în analele! trecutului. 

Nu ne vom depărtă de Ravenna şi de numeroasele şi pre- 
țioasele ei mozaice vechi, mai 'nainte de a pomeni şi despre 
basilica Sfântului Apollinariu cel nou, pe care episcopul Sf. 
Agnello a pus să o decoreze pretutindeni, la anul 570, cu 
pictură de mozaică. D'asupra celor douăzeci şi patru columne 
interioare ale clădirii se destind de ambele laturi, ca la Sf. 
Maria- Maggiore din Roma, câte un brâu aşternut cu mozaice. 
Incepând dela intrarea bisericii, pe dreapta, se vede, mai în- 
tâiu o clădire, Palatium, negreşit palatul cu columne ex- 
terne, pe care îl înălțase în Ravenna, regele got Teodoric, 

şi din care există încă un zid; apoi de acolo se porneşte un 
şir de douăzeci şi şase de sfinți martiri, bătrâni şi tineri, 
toţi în lungi veştminte albe, cu cercuri de lumină pe cap şi 
cu câte o cunună verde în mâni, despărțiți unul de altul 
printr'un arbore de .palm sau finic, ale căror ramuri s'a- 
pleacă pe capetele lor; la fund, spre altar, această serie 
se termină printr'o magistrală figură a Mântuitorului şe- 
zând pe tron, cu câte doi îngeri de fiecare parte. In faţa 
acestei impunătoare procesiuni bărbăteşti se destinde brâul 
din partea stângă, care se începe cu înfăţişarea zidurilor 
cetăţii şi a portului Ravennei, numit Classis; urmează 
apoi o serie de douăzeci şi două de sfinte fecioare, pur- 
tând şi ele nimburi la cap şi cununi în mână, umbrite şi 
ele cu foi de palmi; la capătul lor se arată Maica Domnului 
pe tron, cu pruncul în braţe şi cu alţi patru îngeri de două 
laturi. De sigur acele blânde chipuri de martire creştine, cu 
bogate veşminte, n'au corecţiunea de forme ale fecioarelor 
ateniene din teoriile panatenaice ale frisei sculpturale dela 
Partenon; dar nu este mai puţin adevărat că decoraţiunea 
picturală a mozaicelor din basilica Sfântului Apollinariu pro- 
duce asupra privitorului un efect din cele mai impozante. 
Acele chipuri variate de martiri de o parte, de sfinte fecioare 
de alta, purtând toate cu o linişte cuvioasă cununa martiriului 
lor, se prezentă acolo ca într'o galerie din locaşele cereşti, ca 
intr'o dumbravă a raiului, prin care omul nu se poate stre- 
cura fără un oarecare simţimânt de pietoasă admiraţiune. 


MOZAICELE ÎN ORIENT. Este dar o valoare artistică — ori- 

cât de nepăsători s'ar fi arătat către 
dânsa Ciampini şi contimporanii lui— este o estetică?a artei 
creştine, pe care ne-o invederează în mod puternic chiar şi 
operele de mozaic de prin vechile biserici. Dar nu numai 
Roma şi Ravenna, în zecimi de clădiri creştine, nu numai Mi- 
lanul, în unele capele ale vechilor basilice Sant’ Ambroggio 
şi San Lorenzo, ne-au păstrat specimene despre mozaica pri- 
milor secoli creştineşti; osebit de anticele temple din Con- 
stantinopole, desfiguraie acum în geamii, apoi sunt încă în 
diferite părţi ale Orientului, iar mai cu seamă în vechea ce- 
tate a Tesalonicului, foarte însemnate rămăşiţe de acest fel. 
In această ultimă localitate, adevărată Ravennă a peninsulei 
Balcanice, baptisteriul rotund al Sfântului George, astăzi Or- 
tagi-Giamisi, pare a fi din epoca Constantiniană; splendida 
basilică a Sfântului Dimitrie, acum numită Kasimi&, e din se- 

colul al v-lea; biserica în rascruci a Sfintei Sofie sau Aia- 
Sofia, din secolul al vr-lea. La fiecare din acestea, din înălţimea 
bolților şi a păreţilor învechiți, chipurile de sfinți şi simbo- 
lurile creştine lucrate cu mozaică, înfruntă sub spoiala lor 
cojită, mihrabele.şi versetele din Coran, sub care au voit a 
le ascunde cotropitorii mahometani. 

Arta mozaicei s'a păstrat în Imperiul Oriental chiar şi pe 
timpii când în Italia toate procederile artistice căzuse în ui- 
tare ; astfel s'a întâmplat ca în secolul al 1x-lea artiştii bizantini, 
persecutați în patria lor de către secta triumfătoare a Icono- 
clastilor, să caute azil în Italia. Ei fură bine primiţi de papa 
Pascal I-iu, care deschise refugiaților greci mai multe mănăstiri 
din Roma şi le încredinţă ornamentarea cu mozaic a biseri- 
cilor prefăcute de dânsul, iar mai cu seamă a Sf. Praxede 
şi a Sf. Cecilii. De atunci un stil, nou pentru Italia, original 
prin împestriţarea-i armonioasă de colori dar foarte incorect 
sub raportul desemnului, se arată în mozaicele Romei. Nu 
mult după aceea, arta bizantină începe a decoră cu mozaice 
de un caracter magistral, bisericile din lagunele Adriaticei, 
precum basilicele dela Torcello, dela Murano, dela Aquileia, 
dela Parenzo în Istria, şi în fine, faimoasa catedrală a Sf. 
Marcu din Veneţia. In toate acestea domneşte pe deplin 
stilul oriental, cu asprele sale forme şi cu viul său colorit, 
desprinzându-se pe câmpuri de sticlă aurită. 

Când pe la anul 1066, Didier, egumen al vestitei mănăs- 
tiri benedictine din muntele Cassino, în regatul Neapolei, voi 
să-şi impodobească biserica, el trimise la Constantinopole ca 
să-i aducă de acolo lucrători meşteri în arta mozaicei; ase- 
menea au făcut mai târziu şi regii normanzi ai Siciliei,spre 
a acoperi cu mândre podoabe de sticlă aurită şi colorată, 
păreţii Capelei Palatine şi ai Domului din Monreale, de lângă 
Palermo. Dar nu treci mult timp şi această artă redeveni 
cu totul italiană, astfel încât la 1298 aflăm că vestitul pictor 
Giotto a lucrat în mozaică minunatul tablou al pescuirii Dom- 
nului, numit la Navicella, care se poate admiră şi acum sub 
mândrul portic al Sf. Petru din Vatican. De atunci încoace 
Roma, Veneţia şi Florenţa au cultivat mereu arta mozaică, 
ce se părăsise cu totul în cetăţile de dincoace de Adriatica, 
şi cu o discreţiune din ce în ce mai mare, impusă de ma- 
rele preţ şi de anevoinţele practice ale meseriei, au decorat 
cu tabeluri musive unele biserici principale ale lor. 

CAPELA LUI CARLOMAGNU In orice caz vedem că această 
ODIN AQUZ-GRANL artă în tot timpul a rămas măr- 

= ginită în ţările meridionale ale Eu- 
ropei. Ca un ce cu totul extraordinar, ni se citează de Ciam- 
pini catedrala sau mai bine capela circulară, pe care împă- 
ratul franc Carlomagnu o clădi la 802 în reşedinţa sa dela 
Aqu&-Grani sau Aix-la-Chapelle şi puse să o decoreze cu 
mozaice de către lucrători aduşi din Ravenna. Din nenoro- 
cire, aceă decoraţiune — din care numai Ciampini ne-a păs- 
trat un fragment depe boltă, unde Mântuitorul se vede şe- 
zând pe tron, înconjurat de sfinţi ce întind spre dânsul cu- 
nune — din nenorocire, ea a fost stricată şi acoperită cu 
tencuială. Cevă urme dintr'însa s'au regăsit, sunt acum câţivă 
ani, şi guvernul prusian se ocupă a supune anticul templu 
neo-roman al lui Carlomagnu la o restauraţiune, ce-i va redă 
caracterul său primitiv, Studiile moderne şi indicaţiunile lui 
Ciampini vor fi de mare ajutor pentru reînfiinţarea acestui 
preţios monument al artei creştine din secolul al ix-lea şi al 
gloriei împăratului Carol-cel-Mare. 


SCULPTURILE_PE FILDEŞ. Sub multe priviri arheologice e 


în adevăr interesantă catedrala 
dela Aix-la-Chapelle, pe care am avut ocaziune a o studiă cu 
deamăruntul; dintre toate ale ei curiozităţi anticare, voiu 
acum să vă semnalez numai frumosul amvon poleit, care 
în secolul al XI-lea a fost dăruit acestei biserici de împăratul 
Henric al u-lea şi printre ale căruj bogate şi variate orna- 
mente, constatăm existenţa a şase foarte curioase sculpturi 
in alto-relief, pe bucăţi de fildeş, ca de 28 centimetri, tăiate, 
dintr'un dinte de elefant, crăpat în două, Din acele sculpturi, 
două reprezentă pe zeul Bacus, rezemat de o viţă, adăpând 
un leopard; una pe Vinerea sau pe zeița marină Amfitrita, 
purtată pe valuri de un monstru amfibiu; a patra, pe divi- 
nitatea egipteană Isis, sub forme şi cu atribute cu totul eu- 
ropene ; în fine în cele două din urmă se vede câte un june 
răsboinic încununat de câte doi genii; unul stă în picioare, 
înarmat cu coif, cu sceptru şi cu pavăză; celălalt e călare şi 
ca un Sf. Gheorghe străpunge o fiară. Sta discutat mult 
asupra înţelesului şi asupra epocei acestor sculpturi, ale căror 
subiecte profane par a fi în contrazicere cu stilul aspru şi 
grosolan al lucrării, stil ce denotează o epocă târzie; fără 
îndoială, ele ne prezentă mitologia antică exprimată prin arta 
unei epoce creştine şi fac în oarecare chip antiteză cu sculp- 


ISTORIA ARHEOLOGIEI 361 


turile şi cu picturile primitive din catacombe, în cari se văd 
din contra scene şi simboluri ale nouei religiuni, reproduse 
depe stilul şi depe ideile păgânismului. 

Curioasele alto-reliefuri mitologice din catedrala carolin- 
giană ne deschid calea către un nou subiect de studii anti- 
care, căruia nu ne putem dispensă de a-i face loc aci, în 
urma mozaicelor. Sculpturile pe fildeş, reduse acum la pro- 
porţiuni cu mult mai modeste decât în măreţele producte ale 
glipticei hriselefantine din timpii lui Fidias, au fost una din 
industriile artistice sau de lux, cari aveau mai mai mare tre- 
cere în societatea romană din primii secoli ai creştinismului. 
Ea negreşit se exercită în diverse mici obiecte de uz casnic 
şi portativ; dar dintre toate acele mărunţişuri ni s'au păstrat 
mai cu seamă tăblițe lungăreţe, de acelea pe cari cei vechi 
obişnuiau a le purtà pe sine, atârnate de brâu ori de braţ, 
spre a le aveă la îndemână când voiau să scrie cevă pe ele. 
Acele portofolii ale antichităţii se chemau pugillares, când, 
prin proporţiunile lor se puteau cuprinde cu pumnul; când 
erau însă mai măricele şi când se desfăceau pe balamale, în 
două, trei şi mai multe foi, ele se numiau diptice, <diptyha», 
triptice, «triptyha», pentaptice, <pentaptyha» şi în fine polip- 
tice, «polyptyha», când aveau mai mult de cinci tăblii. 


TĂBLIŢELE CERUITE Nu totdeauna aceste tabele purtăreţe 
"DIN ABRUD. erau de fildeş; pentru oamenii de rând, 
R ele se făceau mai adesea de lemn simplu, 
precum de brad, de teiu şi de cimişir; de brad bunăoară sunt 
cele treizeci şi mai bine de tăblițe ceruite, triptice com- 
plete sau despărechiate, cari în mai multe rânduri, dela anul 
1790 şi până la 1854, s'au găsit în băile de aur dela Roşia 
Abrudului în Ardeal şi se află acum răspândite prin muzeele 
din Pesta, din Cluj, din Blaj, şi din alte localităţi ale Tran- 
silvaniei. Ele conţin scrise cu litere cursive latine, adeseori 
cu totul şterse, diverse înscrisuri particulare, precum acte de 
asociaţiune pentru înmormântări, contracte de închiriere şi 
mai ales vânzări, printre cari sunt şi vânzări de sclavi; mai 
toate poartă datele lor, dintre anii 131 şi 167 după Hristos, 
şi dau curioase indicaţiuni asupra petrecerii primilor coloni 
romani în provincia Daciei. In urma mai multor învăţaţi 
străini, le-a publicat şi le-a explicat venerabilul nostru erudit 
român, părintele T. Cipariu, în Arhivul pentru filologie şi 
istorie din 1867. 
Alte tăblițe aşternute pe dinăuntru tot cu ceară sau cu 

piele, ori cu vreun metal moale ca plumbul şi cositorul, se 
făceau de lemne mai scumpe precum lămâiul şi cedrul, de 
os, de fildeş şi chiar uneori de argint şi de aur, împodobin- 
du-se pe din afară cu tot felul de ornamente sculptate şi in- 
crustate. i 

Un obiceiu, pe care noi îl putem constată prin fapte netă- 
păduite abiă în secolul al v-lea, se stabilise la Roma şi în 
Constantinopole, cæ dregătorii cei înalţi, precum mai ales 
consulii, pretorii şi chestorii, să dăruească autorităţilor şi chiar 
unora din plebeii de frunte, cu ocaziunea intrării lor în func- 
țiune sau oferirii de jocuri publice, asemenea diptice de fildeş 
săpate în relief cu chipurile, numele şi titlurile lor, şi adese 
ori chiar cu alte feluri de figuri şi de ornamente, mai tot- 
deauna relative la împrejurările cari au dat prilej la aceste 
bogate şi artistice oferte. 

Printr'o norocită întâmplare, încă dela început, bisericile 
creştine luase şi ele obiceiul de a înscrie în diferite cataloage 
sub formă de diptice, cari se păstrau cu sfinţenie în altar şi 
în proscomidie, numele credincioşilor, adică pe ale noilor 
botezați, pe ale cununaţilor, ale răposaţilor, ale dănuitorilor, 
ale episcopilor, ale preoţilor şi chiar ale simplilor închinători 
şi enoriaşi în vieaţă. Acestea erau precum vedeţi sau registre 
de acte civile, sau pomelnice, cari şi până astăzi există ìn 
bisericile noastre. Dar în timpii trecuţi, preoțimea se îngrijiă 
pentru ca acele liste sau matricole eclesiastice să fie înscrise 
pe tăblițe sfinte, «agiai deltoi», şi de aceea, se folosi adesea 
şi de luxoase diptice consulare, ba uneori şi de pugilare cu 
reprezentaţiuni mitologice. 

Astfel au ajuns până la noi, păstrate în biserici, ca scoarţe 
de pomelnice şi de cărţi liturgice, un număr destul de în- 
semnat din acele preţioase obiecte de uz profan, pe cari 
poetul Claudian le descrie în următoarele versuri din Lau- 
dele consulatului lui Stilicon : ! 


RE adică de «acele tăblițe tăiate cu fierul în dinţi uriaşi de 
elefant, pe cari între săpături strălucitor aurite se înscriă cu 
roşu numele consulului, spre a fi prezentate căpeteniilor şi 
poporului». 


1 Claudiani de laudib. Stilic. ui, v. 346. In original urmează tex- 
tul latin. 

A. F. GORI. Un anticar renumit din secolul al xviur-lea, 

şcolar al lui M. Buonarotti şi mai târziu povă- 
țuitor chiar al lui Winckelman, preotul florentin Antonio Fran- 
cesco Gori (1691—1757), care îşi câștigase o cuvenită auto- 
ritate printre contimporanii săi, s'a ocupat a întruni un bogat 
material de erudiţiune, pentru ilustrarea a mai mult de trei- 
zeci vechi diptice profane, ce-i erau cunoscute osebit de alte 
foarte multe de origină creştină. Gori n'apucă să tipărească 
el însuşi al său Tezaur de vechi diptice consulare şi ecle- 
siastice. Acesta e titlul cărţii sale, care a apărut cu doispre- 
zece ani după a lui moarte, în trei mari. volume in-folio, 
însoţite cu frumoase stampe. 


DIPTICELE CONSULARE Dispuse depe ordinea lor crono- 
ŞI ECLESIASTICE, | logică, figurează în cele două dintâi 
dipticele consulare, atât cele anonime 

cât şi cele cu nume cunoscute, dintre cari cel mai vechiu este 
după ştirea lui Gori, al lui Flavius Felix, consul în Occi- 
dent la anul 428 — cel atribuit lui Stilicon dintre 400 şi 405 
este îndoios — iar cel mai modern, al chiar ultimului consul 
cu importanţă pentru cronologie romană, adică al lui Anicius 
Faustus Albinus Basilius, din anul 541. Intre dânşii se rân- 
duesc diptice dela alți unsprezece consuli, reprezentaţi în 
diferite moduri totdeauna cu un mare lux de amănunte, dar 
într'un stil aspru şi stângaciu. Pe când cei doi consuli citați 
stau în picioare, mai toţi ceilalţi îmbrăcaţi cu bogate veşminte 
şed pe jeţuri ornamentate şi ţin în mânile lor emblemele 
dregătoriei ; într'una, sceptrul, scipio, cu acvila şi cu imaginea 
împăratului la căpătâiu ; în cealaltă, un fel de ştergar ghe- 
muit în formă de săculeţ lungueţ. Acela este mappa cir- 
censis, pe care consulul o aruncă în arenă, ca să dea sem- 
nalul jocurilor din circ, Se zice că acest obiceiu l-a introdus 
Neron, când într'o zi prelungind peste măsură ospăţul său 
în Casa cea aurită şi auzind cum poporul adunat strigă de 
nerăbdare în Circul Maxim, se sculă dela masă şi-şi asvârli 
şervetul pe fereastră, dând astfel ordin să înceapă jocurile. 
Intr'unele diptice, ca bunăoară în cele trei ale lui F/avius 
Areobindus Dagalaiphus Areobindus, vir illustris ex co- 
mite sacri stabuli et magistro militiæ per Orientem ex 
consule ordinarius la anul 506, chipul magistratului are 
deasupra sau de laturile sale, capete din familia imperială, 
sculptate în medalioane. Intr'altele, precum într'al lui Rufinus 

Gennadius Probus Orestis, din 530, se adaugă şi statuiele 
încoifate a Romei vechi şi a celei nouă. 

Dar şi mai curioase sunt scenele cari :mai adesea ocupă 
partea de jos a tăblițelor şi în cari se vede în genere o 
imagine a jocurilor date publicului de consuli; aci, spre 
exemplu, vedem în ipodrom alergări de cai, înhămaţi câte 
doi la bige, sau câte patru la guadrige; aci, luptele bestia- 
rilor mascaţi şi închingaţi, cu animale sălbatice, lei, tigri şi 
urşi; aci, nenorociţi aruncaţi fără apărare printre fiare; aci, 
jocuri inocente ca mingea, sau altele de o comică cruzime, 
ca osânda de a-şi apucă nasul între labele unui stacoj. Pe 
unele diptice se văd la picioarele consulului, oameni vărsând 
din saci, bani, giuvaere şi scumpe pugilare, drept semn de 
dărnicie sau /argiții. 

Precum am mai spus, cele mai multe din aceste tăblițe de 
fildeş s'au păstrat nealterate în tezaurele bisericilor; sunt şi 
unele însă pe cari creştinii au cercat a şi le însuşi în mod 
mai complet; aşă a făcut papa Gregoriu cel Mare, când a 
trimis reginei lombarde Teodolinda un diptic în care a pus 
să facă vechiului consul anonim o tunsură preoțească pe 
creştet şi să-i prefacă sceptrul în cruce, botezându-l cu nu- 
mele Sanctus PEENE pe când imaginei similare depe a 
doua tăbliță îi dete pe acela de David Rex. 

Ca să nu mai lungesc, nu mă voiu opri nici asupra unor 
frumoase diptice cu mult mai vechi, pe cari sunt sculptate 
scene antice, precum sacrificiile făcute de două june femei; 
o muză cântând din liră şi un poet meditând; semizeul me- 
dicinei Esculap şi fireasca lui soaţă Higia sau sănătatea; 
apoi nici de altele curioase, reprezentând apoteoza lui Romul, 
sau portretul ecvestru al împăratului Constanțiu triumfător. 
Voiu trece asemenea răpede pe d'asupra tuturor dipticilor 
curat eclesiastice, hierotecelor sau cutiilor de moaşte, ferecă- 
turilor de Evangelii şi icoanelor triptice sau troiţelor sculp- 
tate pe fildeş, foate acestea purtând pe ele simboluri creşti- 
neşti, scene din Vechiul şi din Noul Testament, chipuri de 
sfinţi şi de personagii istorice din epoca bizantină. 

Gori a făcut din toate acestea o bogată colecţiune, asupra 
căreia scurtarea vieţii nu i-a permis a-şi întinde pe deplin 
eruditele sale comentarii ; el însă a atras mai întâi atenţiunea 
asupra acestei ramuri de antichităţi mărunte, care putem zice 
că în ltalia, în Orientul bizantin şi arab, şi apoi şi în ţările 
gotice reprezentă arta sculpturală, în cea mai minuțioasă şi 
mai îngrijită a ei expresiune, d'alungul secolilor medievali, 

adică dela încetarea statuariei antice până la redeşteptarea 
din secolul al xv-lea. 

Interesul acestui studiu s'a adaus cu multe cercetări şi cu 
multe descoperiri mai nouă, consemnate, acum câţivă ani 
într'o interesantă notiţă, de învățatul d-l Fr. Pulszky, director 
general al muzeelor din Pesta. Din aşă îndemn, societatea 
artistică din Englitera, numită Arundel Society, a întreprins 
a reproduce în gips mai mult de patru sute sculpturi pe 
fildeş, începând dela anticele subiecte mitologice şi diptice 
imperiale şi consulare, ca să ajungă până la uneltele eclesias- 
tice şi la micile obiecte de artă, lucrate în secolul al xv-lea 
şi al xvi-lea. Intr'o aşa bogată adunătură de facsimile exacte 
puse la un loc în faja ochilor, se pot studià cu mare folos, 
caracterele şi desvoltarea artei gliptice în timp de aproape 
doisprezece secoli. 

Complexul de idei estetice ce dă un asemenea studiu com- 
parativ este poate chiar ceeace lipsiă lui Gori, în explicaţiunile 
sale; cu toate acestea este un fapt ce nu se poate tăgădui, 
că lucrările acestui anticar au fost spornice pentru ştiinţă. 

S'a întâmplat ca nouă, al lui nume să ne vină înainte cu pri- 
lejul operei sale asupra dipticelor de fildeş; dar mai 'nainte 
de aceasta, sagacitatea lui de erudit se arătase în alte foarte 
numeroase şi însemnate publicaţiuni. Numind numai câtevă 
din ele, veţi judecă despre varietatea lor: la 1729, el a tipărit 
o carte asupra Columbariului sau bolţii funerare a servito- 
rilor lui August şi ai Liviei, care la 1726 se descoperise pe 
calea Appiană; apoi în curs de doisprezece ani, dela 1731 
până la 1743, se ocupă cu explicarea şi publicarea impor- 
tantelor monumente sculpturale şi numarii adunate în boga- 
tele muzee din Florenţa. 


OCHIRE RETROSPECTIVA În acelaş timp! împărțind a 
ASUPRA sa atenţiune între toate felu- 


rile de antichităţi ale patriei 
sale, el pe deoparte se cercă 
a explică unele rămăşiţe ale an- 
ticilor Etrusci, pe de alta cercetă şi descrise diverse curiozi- 
tăți medievale ale Toscanei. 

La 1749 publică interesanta tablă de bronz, care se aflase 
cu doi ani mai 'nainte în ruinele Velleiei, lângă Piacenţa, şi 
în care se arătă cum printr'o ingenioasă operaţiune finan- 
ciară, marele împărat Traian da cu împrumut bani de ai te- 
zaurului, municipiilor de prin provincie, sub condiţiune că 

interesele vor servi pentru alimentarea şi educarea copiilor. 
In Velleia aveau a se întreţine astfel trei sute copii dintre 
cari 264 băieţi primiau câte 192 sesterţii, adică 48 lei pe 
an; iar 36 fete, câte 144 sesterţii sau 36 lei. Grijile răs- 
boaielor, ale politicii unui vast imperiu şi ale măreţelor clă- 
diri de utilitate publică nu făceau pe marele împărat să ne- 
socotească creşterea generaţiunilor viitoare. 

Gori s'a mâi ocupat şi de pietrele gravate, publicând 
patru mari opere dactiliografice ; iar la 1751, reproducând cu 
comentarii ale sale o parte din tezaurul numismatic al Elve- 
țianului Andrei Morell, el a dat într'însul o descriere pres- 
curtată a columnei Traiane. 


G. B. PASSERI. Să nu lipsim totuş a spune că parte din 
T scrierile sale şi mai cu seamă Tezaurul dipti- 
celor a fost editat de amicul său anticarul G. Battista Passeri 
(1694—1780), care şi dânsul a desvoltat pe acelaş timp o mare 
activitate ìn diferite ramuri aie arheologiei. Lui între altele îi 
datoresc amatorii de mărunţişuri anticare o publicaţiune foarte 
întinsă asupra candelelor de lut, /ucernæ fictiles, ale antichi- 
tăţii, publicaţiune care, trebuie să mărturisim, dete ştiinţei mo- 
derne încă şi mai puţină lumină decât pe timpul lor vor fi dat 
lumii antice obiectele de cari ea se ocupă. 

Prin anii vieţii sale este evident că Passeri trece peste ter- 
menul ce am impus studiilor noastre actuale; dar în orice 
secol sunt de sigur oameni ai trecutului, precum uneori sunt 
şi oameni ai viitorului. Laboriosul Passeri a cugetat şi a lu- 
crat în arheologie până pe la 1780, ca şi când n'ar fi trecut 
cu un pătrar de secol în era cea nouă a ştiinţei; preocupa- 
țiunile lui predilecte au fost antichităţile etrusce, cari începuse 
pe atunci a se ivi mai dese pe tărâmurile Toscanei. Sunt, 
domnilor, în cursul timpilor momente cu deosebire favorabile 
unei specii oarecare de antichităţi până atunci abiă cunos- 
cută; aşă a fost şi cu cele etrusce depe la 1750 înainte. 

Să-mi permiteţi însă în socoteala addendelor şi corrigen- 
delor de a cumpăni pasul ce cu Passeri l-am făcut peste ho- 
tarul nostru, printr'un alt pas înapoi. Ar fi trebuit, când vor- 
biam despre studiile antichităţilor italice în secolul al xvu-lea, 
să vă fi făcut cunoştinţa unui original erudit scoţian, căl- 
duros teolog catolic, şi anticar pe la soroace. 

TH. DEMPSTER. Thomas Dempster, născut la 1579 din 
părinţi nobili, cari înzestrase patria lor cu 
douăzeci şi opt de copii, studiè mai întâi dela Justu Lipsiu 
şi apoi cam de pretutindeni ; căci nicăiri mulţumit el colindă 
mai toată Europa occidentală, păţind tot felul de neajunsuri 
şi scriind mereu la cărţi, în cari cea mai vastă erudiţiune se 
nomoliă uneori în raționamente false şi în amăgiri precu- 
getate. O imaginaţiune înfocată şi o îndrăzneală fără stavili 
cârmuiră faptele ca şi cugetările sale. Cu astfel de aplicări 
de minte, el scrise la 1619 în Paris, sub titlul de Etruria re- 
galis, o carte în care adună mai tot anticul material literar 
asupra vechilor populaţiuni tuscane, fără însă de a face 
într'însa vreo critică monumentelor acestui popor. Cartea ieşi 
la lumină abiă la anul 1726, cu un adaus de M. Buonarotti. 
La 1767, Passeri aduse şi dânsul un puternic contingent la 
entuziasmul vechiului erudit scoţian pentru națiunea Etrus- 
cilor în care amândorora le plăci a vedeă un prototip de 
perfecţiune etică şi estetică. Câtevă monumente sepulcrale şi 
mai ales vasele zugrăvite cari începeau a se află cu grămada 
prin necropolele Toscanei împinseră pe noul etruscoman şi 
mai departe decât antecesorul său. Devenise pe atunci un 
punct 'de onoare naţional pentru anticarii din Toscana, dea 
lăudă pe Etrusci mai presus de toate. 

Acum însă Winckelmann eră aproape; el aveă să poto- 
lească cu perfectul său simţ estetic asemenea exageraţiuni, 
şi în urmă-i critica viitorului aveă să aleagă mai mult adevăr 
decât elucubraţiunile lui Dempster, lui Passeri şi consorţilor, 
din monumentele enigmaticului popor al Etruscilor. Să ne 
mulţumim dar cu atâta asupra studiilor etrusce, deocam- 
dată ; le vom regăsi pline de o mai serioasă activitate chiar 
la primii paşi ce vom face călcând în periodul modern al 
analelor arheologice. 

Totdeodată, domnilor, să punem acum capăt şi cercetă- 
rilor noastre asupra studiilor. de arheologie creştină, pe cari 
din secolul al xvi-lea, de când cu compilaţiunile literare ale 
lui Panvinius şi Baronius, le-am urmărit până la mijlocul se- 
colului al xvul-lea, recunoscând mai întâi o neasemuită parte 
de merite lui Bosio, primul explorator al catacombelor ro- 
mane şi adevăratul creator al arheologiei creştine, apoi pre- 
firând lucrările urmaşilor săi, ale lui Boldetii, Marangoni şi 
Bottari asupra cimitirelor, ale lui Buonarotti asupra sticlelor 
aurite, ale lui Ciampini asupra edificiilor şi mozaicelor reli- 
gioase, în fine ale lui Gori — iar în mod incidental şi ale lui 

Passeri, asupra sculpturilor pe fildeş şi mai cu seamă asupra 
dipticelor consulare şi ecleziastice: 

Toate aceste materii nu ne-au depărtat în chip prea tare 
simţitor de timpii antici şi de societatea romană ; fiind mai 
cu totul răstrânse în primitivul cerc de activitate al bisericii 
catolice din Roma abiă, dacă ele ne-au dat ocaziune până acum 
de a ne cobori în secolii şi mai ales în țările unde nouă po- 
poare îşi crease în laturi de ideile şi de uzurile antichităţii, 
o vieață nouă. Pe dealtă parte ele ne-au lăsat înstrăinaţi şi 
de mişcarea ce pe acelaş timp se produceă în sânul Orien- 
tului creştin, cu care încă de prin secolul al v-lea, Roma s'a 
aflat într'o ostilitate din ce în ce mai pronunţată. 

Am crezut că voiu face bine a nu ieşi din cercul mărginit pe 
care arheologia creştină şi l-a circumscris chiar din periodul 
său inițial; deaceea voiu repurtă, sub rubrica generală a stu- 
diilor medievale, alături cu câtevă imperfecte şi fragmentate 
cercări arheologice făcute pe atunci în adevăratul domeniu al 
artelor şi al industriilor socotite de barbare ale secolului de 
mijloc, atât laborioasele lucrări executate pentru elucidarea do- 
cumentelor istorice din timpii moderni, cât şi informaţiunile 
luate de erudiţii occidentali asupra riturilor religioase, asupra 
uzurilor civile şi chiar asupra unor monumente plastice şi li- 
terare ale imperiului creştin dela Răsărit. 


CARACTERUL FRAGMENTAT lată-ne dar acum dinaintea 


AL STUDIILOR ASUPRA Unui Câmp de studii, larg și 
variat, dar care ni se prezentă 


EVULUI MEDIU. sub înfăţişarea cea mai împes- 
trițată; voind să mă serv cu o 
comparaţiune împrumutată din cultura pământului, şi care, 
la noi în ţară nu vă poate fi străină, v'aş zice că explora- 
țiunea ştiinţifică a secolului de mijloc se arată, în decursul 
periodului ce ne ocupă, ca arătura cea împeticată, pe care 
muncitorii o fac în rariştele desţelenite ale unei păduri, pe 
când ei încă lucrează a o curăţă de buturugi; ici colea apare 
câte o fărâmă de ogor, răsipite printre desişul sălbatic al co- 
drului ; pe alocurea, lanul deşi îngust a răsărit des şi mănos; 
dar dincoace, spicul sec şi opăcit se pierde sub năbuşeala 
buruienii. 

Tot aşă când voim să ne dăm seama despre ceea ce au 
descurcat erudiţii şi anticarii din secolul al xvu-lea prin haosul 
învălmăşat al iustituţiunilor şi al creaţiunilor artistice, ce s'au 
ivit în Europa dela năvălirea Barbarilor încoace, tot aşă în- 

tâlnim niscaivà puține lucrari rudimentare şi neindemânatice 
asupra unor monumente plastice, şi apoi de altă parte cer- 
cetări serioase, stăruitoare, minunate, făcute mai ales cu 
scopul de a înlesni cunoştinţa documentelor bisericeşti, ci- 
vile şi literare, atât ale numeroaselor mici staturi din Europa 
apuseană şi nordică, cât şi ale îmbătrânitului imperiu bizantin. 

Aşă, dintre toate ramurile în cari eu, dela începutul acestui 
curs, am răspicat ştiinţa arheologiei şi din cari am căutat, 
pe cât s'a putut, să aduc mai numeroase exemple în succe- 
sivele mele prelegeri, dintre toate specialităţile ce se refer la 
studiul antichităţilor, fără îndoială, acelea a paleografiei şi a 
diplomaticei au ocupat rangul de întâietate în lucrările între- 
prinse pentru lămurirea originilor societăţii moderne, Aceste 
lucrări au avut în vedere, fără distincţiune, interesele reli- 
gioase şi cele civile economice şi politice, astfel încât daca 
pe de o parte ele s'au aplicat a pune în lumină vechile tra- 
dițiuni şi rituri ale diferitelor biserici creştine, pe de alta ele 
au elucidat şi au adunat material pentru cunoştinţa critică a 
faptelor istorice şi a aşezămintelor sociale din secolul de 
mijloc. Vom aveă dar a le examină pe rând, sub diversele 
lor faze, reprezentate atât prin colosale lucrări colective ale 
unor laborioase asociaţiuni de călugări, cât şi prin câtevă 
puternice şi strălucite individualităţi ştiinţifice. 

Aci ne vom află într'o poziţiune analogă cu aceea în care 
ne-au pus meritoasele şi neobositele lucrări ale erudiţilor ex- 
ploratori ai antichităţii romane, cari în secolul al Xvi-lea au 
meritat, prin a lor nepregetată ardoare filologică şi arheolo- 
gică, numirea de G/adiatori ai republicii literelor; multi- 
plicitatea, adâncimea critică şi mai adesea chiar simplitatea, 
astăzi banală, a rezultatelor obţinuie de dânşii printr'o 
muncă gigantică, nu mă vor îngădui poate a vă prezentă 
analiza, nici măcar parţială, a operelor lor. Cum am făcut cu 
scrutatorii antichităţilor etice ale vechei Rome, pe care vi 
i-am numit, notând în treacăt principalele subiecte despre 
cari ei au tratat, tot cam aşă voin fi silit acum a face şi 
cu călugării Bollandişti, lezuiţi şi Benedictini, cu editorii de. 
colecţiuni hagiologice ! și liturgice, de cronici şi de hrisoave 
vechi, cari în secolii al xvu-lea şi în al xvur-lea au pregătit 
material pentru istoria şi arheologia mediului ev. 

Dar mai'nainte de a schiţă acest răpede și descolorat tabel, 
în care îşi vor găsi locul cercetările de hagiografie? şi de di- 


1, 2 privitoare la sfinţi. 


A, L Oposiser. Istoria Arheolugeei, “4 

plomatică occidentală, de paleografie, de arheografie şi de 
liturgică bizantină, împreună cu figurile celor mai răsăriți dintre 
luptătorii acestor paşnice arene, să ne oprim pentru un moment 
asupra unui fapt curat anticar, care în secolul al xvi-lea este pri- 
mul jăruş înfipt cu sfială pe un tărâm arheologic, ce abià peste 
vreo două sute de ani îşi va nimerì adevărații săi explicatori. 

Sunt puţine zecimi de ani de când s'a mai răsipit — şi 
nu încă de tot — dintre oamenii culţi, ideia că orice lucrare 
antică aflată în ţările europene şi în care se dovedeşte o 
valoare artistică oarecare sau cel puţin cevă măiestrie, nu 
poate fi altcevă decât un product al industriei grece ori ro- 
mane, din vreuna din epocele desvoltării lor. Desbateri de 
felul acesta se ţin încă şi astăzi asupra unei preţioase specii 
de antichităţi, cari graţie capriciilor soartei şi activităţii ar- 
heologice a timpului nostru s'au înmulţit acum în mod ex- 
traordinar, în foarte puţini ani. Aceste antichități sunt obiecte 
de mare preţ intrinsec, giuvele de aur masiv, împodobite cu 
pietre scumpe, cari— cu sau fără semne de creştinism — provin 
toate fără îndoială dela popoarele barbare de viţă germanică, ce 
au cuprins Europa între secolul al n-lea şi al vn-lea, dela 
Goţi, dela Franci, dela Burgunzi, dela Longobarzi, dela Saxoni. 

Până astăzi, regiunile cele mai opuse ale Europei, dar numai 
acelea pe unde au locuit ori au trecut seminţiile gotice şi teu- 
tonice, au: destăinuit morminte şi tezaure cu de acest fel de 
cimelii, caracterizate atât prin materialurile şi formele, cât şi 
mai ales prin procederile lor de ornamentare. Splendide vase 
de ospeţe şi de altar, bogate teci de arme, şi mai cu seamă 
podoabe trupeşti, coroane, colete, cingători, brățări, inele şi 
chiotori sau fibule, şi toate acestea numai de aur şi mai 
totdeauna tixite cu scânteietoare nestimate şi cu sticle felùrit 
colorate : iată din ce se compune pârga rămasului arheologic 
al regilor şi al căpeteniilor barbare din primii timpi ai is- 
toriei medievale în Europa. 

In Rusia, d'alungul Tanaisului şi Palus-Meotidei, în pus- 
tele Ungariei, în Banat pe malurile Tisei, sub Carpaţii Ro- 
mâniei, în vechi'e catedrale şi cetăţi lombarde, în necropolele 
burgundice şi alamanice, pe câmpii de bătălie din Campania, 
unde s'au lovit Goţii cu Hunii, în mormintele anglo-saxone şi 
scandinave din Suedia şi Danemarca, din Normandia şi Bri- 
tania, la Toledo în reședințele regilor vizigoți ai Spaniei, în 
provinciile nordice şi centrale ale Galiei, unde şi-au întemeiat 
puterea urmaşii franci ai lui Faramund, pretuţindeni s'a găsit 
asemenea giuvele, cărora fieşicare naţiune modernă a voit să 

le atribue o origină şi o numire locală, dându-le, când drept 
orfăurărie merovingiană, când vizigotă, când lombardă, când 
germanică, când hunică, când scitică, ba chiar şi dacică. 

Printr'un punct însă, printr'o procedere specială de fabri- 
caţiune, toate acele obiecte aşă mult răspândite ofer neîn- 
doioasa dovadă a unei industrii cunoscută, practicată şi pre- 
țuită mai presus de toate de către primitivele popoare gotice 
şi scandinave; aceă procedere tehnică este obiceiul de a 
încastră pietre şi sticle, tăiate înadins în ochiuri sau alveole 
de felurite desemne, formate cu făşioare de aur înguste, 
subțiri şi aşezate vertical. Din cuvântul francez cloison, in- 
grădire, s'a admis, ca denumire a acestui fel de lucrare, ter- 
menul de orfevrerie cloisonnee, căreia i-am puteă zice şi noi 
orfăurărie cu îngrădiri sau îngrădită. 

In această categorie de antichităţi de un caracter original 
încap: frumoasa ferecătură a Evangheliei primită şi păs- 
trată în biserica din Monza, dela regina Teodolinda ; cununile 
votive ale regilor Svintilla şi Recesvintus, aflate la Guarrazar 
lângă Toledo şi dâpuse acum în muzeul din Madrid şi al 
ospelului Cluny din Paris; măreţele chiotori în formă de 
păsări, coletul şi căldăruşele ajurate ce s'au descoperit la 
1837 în Pietroasa şi cari se adăpostesc acum, groaznic de 
stricate, în muzeul nostru din Bucureşti; în fine o mulţime 
de alte giuvele, vase şi arme, cu ornamente de pietre şi de 
sticlărie încastrate, de prin câtevă biserici şi muzee, la Sf. 
Petersburg, la Stockholm, la Pesta, la Viena, la Londra, la 
Paris, la Oviedo în Spania, la Troyes în Champania, la Sf. 
Maurice în Elveţia, la Ravenna, la Roma şi în alte localităţi. 

Rolul însemnat ce joacă: muzeul nostru de antichităţi în 
această nomenclatură, m'a îndemnat a mă întinde cu oare 
cari desvoltări cu totul contimporane asupra unei materii 
arheologice, care tocmai în mijlocul secolului al xvi-lea, adică 
la anul 165% s'a strecurat mai întâi pe scena anticară, sub 
aspectul unei răstălmăciri cu totul străină naturii sale. 


MORMÂNTUL LUI CHILDERICI-iu i Andi în sl) Tournay 

in Belgia, vechiul Turnacum, 
SL OREAURARIA „BARBARILOR. capitală a Nervilor pe timpul 
lui Iuliu Cesar, şi mai târziu a primilor regi merovingiani, 
se descoperi în pământ un mormânt, în care scheletul ome- 
nesc eră încă acoperit cu bogatele sale arme şi podoabe 
de aur: o spadă dreaptă, ale cărei mâner şi teacă erau de- 
corate cu măruntă sticlărie roşie îngrădită în foițe de aur, 

precum şi ornamentele hamutului de cal, printre cari se 
vedeă şi un mic cap de bou de aur cu granate ; apoi diferite 
chiotori de acelaş fel, o sumă mare de bumbi şi peste trei 
sute de albine, tot astfel formate, cari, împreună cu alte fi- 
returi, serviau la decorarea hainelor acum putrezite. Mai erau 
şi arme de fier, o bardă sau francisca, un vârf de suliță sau 
de framea, apoi o brățară elastică de aur sau spinfher, o 
minge de cristal alb, o ferecătură de pungă, diferite mici 
vase şi monete de aur şi de argint bizantine din al v-lea 
secol. Dar printre toate acestea erau şi două inele de aur, 
din cari unul aveă la toartă o piatră cu un chip sculptat 
în mod grosolan, împrejurul căruia sta scris Chi/derici regis. 
Indoială nu puteă fi: mormântul eră al regelui franc Chil- 
deric 1-iu, care la anul 458 a început a domni în urma ta- 
tălui său Meroveu şi care, după ce a fost gonit de popor 
din cauza relelor sale purtări, s'a reîntors peste opt ani dela 
curtea regelui din Turingia, răpind pe soţia acestuia, şi a 
murit la anul 481 în reşedinţa sa din Turnaciu. 
Descoperirea acestor regale despuieri mortuare făcu mare 
sgomot în cercurile anticare şi politice. Arhiducele Leopold, 
guvernator al Ţărilor de jos, şi le însuşi şi le lăsă după 
moartea sa, în tezaurul imperial din Viena; dar la 1664, 
arhiepiscopul elector din Maienţa, doritor de a-şi face mână 
bună pe lângă Ludovic al xIv-lea, obţină dela împăratul Ger- 
maniei această legitimă moştenire a tronului francez şi o 
dărui marelui rege. De atunci până la 1831, ea stătù în di- 
ferite colecţiuni ale Parisului, adeseaori publicată şi comen- 
tată de anticari; dar furii cari jefuiră în noaptea de 5 
Noemvrie, cabinetul de antice dela Biblioteca regală, răsipiră 
numeroase mărunţişuri ale acestui tezaur ; dintr'însul s'au găsit 
în albia Senei, unde ei le aruncase de frică, spada cu teaca 
ei, câtevă mici ornamente şi un dinte, numai unul, din gura 
regelui Childeric l-iu. Acestea sunt şi acum expuse în Luvru. 


J. J. CHIFFLET. Indată după ce la 1653 s'a făcut această 

importantă descoperire, J. J, Chifflet din Be- 
sançon (1588—1673), medic al regelui Spaniei Filip al 1v-lea 
şi apoi al arhiducilor guvernatori ai Țărilor de jos, tipărì la 
1655 în Anvers, o carte sub titlu de Anastasis Childerici 
I Francorum regis, sive Tesaurus sepulchralis, Tornaci 
Nerviorum effossus et commentario illustratus, Acest pu- 
blicist, a cărui pană spornică scrise cu multă uşurătate despre 
felurite subiecte arheologice, precum despre pietrele basili- 

diane, despre ordinul imperial al Mielului de aur, despre 
sfântul giulgiu mohorit al Mântuitorului, crinii emblematici 
ai regilor Franței şi altele, depuse aceeaş erudiţiune flutu- 
ratică în opera sa asupra mormântului regal din Tournay ; 
drept exemplu vom spune numai că el explică capul de bou 
al regelui franc prin imaginea bovină a zeului egiptean Apis, 
că originea albinelor depe veşmântu-i o caută pe antice 
camee elene, că chiotorile, al căror ac de prins se mişcă pe 
balamă, sunt pentru dânsul condeie sau stiluri de scris pe 
pugilarii ceruite. 

Despre arta orfăurăriei la Franci nu atinge nici o vorbă; 
şi cu toate acestea şi cronica Sfântului Grigorie din Tours, 
şi tradiţiunile populare, şi chiar monumente pe atunci exis- 
tente în diverse biserici, păstrau memoria vestitului argintar 
Sfântului Eligiu, pe care regele Dagobert îl aveă ca ministru, 
precum şi a multor alte lucrări de orfăurărie din timpii me- 
rovingieni. Asemenea chestiuni de istorie a artelor nu pre- 
zentau încă nici un interes pe timpul lui Chifflet. Astăzi însă 
ele aţâţă foarte tare curiozitatea arheologilor; dar ei sunt 
despărțiți în două câmpuri opuse. Unii vor ca toată arta or- 
făurăriei bizantine cu îngrădituri să fie un product al in- 
dustriei bizantine sau latino-bizantine; alţii pretind că ea 
aparţine excluziv, ca invenţiune şi ca practică, populaţiunilor 
germane. Adevărul poate stă drept la mijloc; căci dacă în 
specimenele existente ale acestei arte se recunosc forme şi 
practici împrumutate învederat dela cultura greco-romană, 
de ce apoi iar numai însoţite cu netăgăduite urme ale bar- 
barilor Germani, ni s'au păstrat pretutindeni asemenea an- 
tichităţi ? 

Mi-e teamă că m'am abătut prea tare din cursul subiec- 
tului meu, anticipând asupra viitorului, cu prilejul cărţii lui 
Chifflet. Să intrăm dar în limitele primei jumătăţi a seco- 
lului al xvui-lea. Intriînsa trebue măcar printr'o scurtă in- 
dicaţiune, să recunoaştem că unii anticari din țările Nordului 
începuse a se preocupă de antichităţile naționale, fie ele chiar 
şi barbare. 

In Franţa, originalul călugăr Dom Jacques de Martin (1684— 
1751) scziă cărţi despre originile, despre cuceririle şi despre 
religiunea druidică a vechilor Gali, explicând chiar unele an- 
tice monumente celtice cuprinse în Bretania, depe teorii 
astrologice, şi însoţind ale sale publicaţiuni scrise într'un 
stil uşor, elegant şi sarcastic, cu stampe aşă de puţin cu- 
viincioase, încât poliţia opri vânzarea lor. 

Englezii, mai serioşi, adunaų antichități din toate epocele, 
aflate pe teritoriul lor, şi le explicau în colecțiuni speciale, 
precum sunt Glosarul antichităților britanice, tipărit dela 
1719 până la 1733, de eruditul Willian Baxter şi Monumen- 
tele anglicanice, repertoriu epigrafic local, format pe acelaş 
timp de John Le Neve, cu concursul pasionatului şi modes- 
tului anticar Tom Martin din Thetford. 


ARHEOLOGIA NAŢIONALĂ In ţările scandinave şi germa- 

nice, mişcarea în acest sens nu 
IN TANCE NORDULUI fu mai puțin simţitoare. Vorbind 
mai deunăzi despre inscripţiunile runice, vam menţionat pe 
Olaus Worm şi pe Verelius, cari împreună cu mai mulţi 
alți erudiţi locali întreprinsese în Danemarca şi în Suedia 
publicarea şi elucidarea monumentelor antice ale patriei lor. 
Mai de 'nainte incă vam vorbit despre eruditul Conrad Peu- 
tinger, care depe la 1506 scrisese asupra minunilor anti- 
care din Gemania, precum şi despre geograful Abraham 
Ortelius, care la 1596 a prezentat într'o carte Imaginea se- 
colului de aur, ceeace pentru dânsul eră sinonim cu vieafa, 
moravurile, riturile şi religiunea vechilor Germani. Cu un 
pătrar de secol mai târziu, adică în al xvi-lea, un alt geo- 
graf din Danţig, Filip Cluverius (1580—1623), care în nume- 
roasele-i călătorii învățase mai toate limbile Europei, descrise 
cu multă sagacitate, dar şi cu multe exageraţiuni patriotice, 
în trei cărţi speciale, starea antică a Germaniei cu a Vinde- 
liciei şi a Noricului, pe cari le cunoşteă bine din lunga sa 
şedere în Austria şi Ungaria. Mult timp cartea lui Cluverius 
despre Germania antică a fosi ca şi un titlu de glorie al 
popoarelor teutonice. 

Cu un secol mai târziu, activitatea istorică şi anticară se 
încinsese cu mult mai mare printre erudiţii germani. Nu 
puţin contribuise la aceasta ilustrul filozof Leibnitz, care cu 
geniul său luminos şi cu nepregetata sa ardoare la lucru 
dase studiilor istorice o tendinţă critică plină de temeiuri 
şi astfel îndemnase pe toţi la cercetări active asupra origi- 
nilor şi analelor patriei. Leibnitz a murit la 1716. Cu câţivă 
ani mai 'nainte, pastorul luteran din Apenrade în Flolstein, 
Trogil Arnkiel, partizan încă depe atunci al ostilităţilor în 
contra guvernului danez, scriă despre vieaţa, faptele şi petre- 
cerea străvechilor popoare din miazănoapte, Der uralter mit- 
ternæchtsischen Vælker Leben, Thaten und Bekehrung, (Ham- 
burg 1703), o carte în care trată pe rând despre religiunea pă- 

gână a Cimbrilor, despre cornurile de aur aflate la 1639 
in Gallehus, sat din Jutland, despre uzurile funerare ale pă- 
gânilor şi în fine despre vieaţa păgânească a Cimbrilor, 
Tot în decursul primei jumătăţi din sutimea a XVul-a, Bava- 
rezaul I. Schilter adună şi publică în Ulm (1727) un Tezaur 
de antichităţi teutonice, bisericeşti civile şi literare, ilustrând şi 
explicând monumente naţionale şi latine ale vechilor Franci 
şi Alemani şi mai cu seamă de acelea cari aveau raport la 
epoca carlovingiană. 

n primul an al periodului următor la 1751, meritosul Schep- 
flin aveă să înceapă publicarea preţuitei sale descrieri arheo- 
logice a Alsaciei, sub titlul AZsatia illustrata celtica, romana 
francica, monument literar care prin pacienta gravitate şi 
prin metodul critic cu care este compus, leagă Alsacia de 
corpul naţiunii germane cu mai multă tărie morală decât cu- 
ceririle armatelor prusiane. 

Din toate acestea se poate vedeâ că în secolul al xvii-lea, 
anticarii germani nu mai erau de fel aceia cari credeau că 
„oalele funerare ale strămoşilor lor creşteau de sineşi pe sub 
pământ. 


„ACTA SANCTORUM“ Tot mult răbdătoarei activi- 
PUBLICATE DE BOLLANDIŞTI, tăłi a erudiţilor de viță ger- 
Tao mană datoreşte biserica creş- 
tină şi ştiinţa istorică aceà colosală lucrare hagiografică 1, care 
poartă numirea de Acta Sanctorum şi care s'a preurmat 
în curs de două sute de ani, spre a ajunge a formă 54 de 
mari volume in-folio, Mineiu critic şi complet al ritului ca- 
tolic, această colecţiune conţine vechile documente asupra vie- 
ților de sfinţi, dispuse depe lunile anului şi depe zilele în cari 
biserica îi serbează, 

Un călugăr iezuit flamand, loan Bolland, născut la 1596 şi 
răposat la 1665, întreprinse pe la 1640 cu ajutorul unui 
confrate al său din Olanda, Godtred Henschen, închişi 
amândoi într'o sărăcăcioasă chilie, această lucrare seculară, 
căreia începătorul său îi lăsă pentru totdeauna al lui nume. 
Intr'adevăr, toţi învățații monahi — cei mai mulţi din socie- 
tatea lui Gesù — cari până în timpul nostru au colaborat la 
această imensă colecţiune, au primit cu mândrie numele ge- 
neric de Bollandişti ; printre dânşii însă au fost şi bărbaţi ale 
căror nume merită o menţiune personală, cum spre exemplu 
lăudatul Daniil Papebrceck din Anvers (1628—1714), care în 


i despre sfinţi. 

notele critice făcute asupra actelor din lunile Martie, Aprilie 
şi Mai, a stabilit cele dintâi principii ale ştiinţei diplomatice. 
Dar mi se va zice: «Intru ce oare vieţile sfinţilor pot ele 
figură printre lucrările sau printre documentele arheologiei?» 
Un răspuns cu argumentări teoretice ar fi cam lung pentru 
momentul de faţă şi poate chiar nu aşă doveditor ca simplul 
fapt pe care il voiu cità, spre a sfârşi. 


ARGINTARII SFÂNTULUI In ziua de 8 ianuarie, biserica ca- 

pe  tolică serbează printre alţii şi pe 
SE VENIN DIN. FAVAANE: Sfântul Severin, apostolul Noricului. 
In colecţiunea Bollandiştilor găsim la aceă zi vieaţa acestui 
sfânt povestită de preotul african Eugippiu din secolul al 1v-lea. 

Acolo vedem cum provincia romană a Noricului depe malul 
drept al Dunării, rămasă fără stăpân şi în prada năvălirilor 
barbare, află între anii 454 şi 472 un sprijin blând şi puternic 
în pietosul ei episcop Sfântul Severin, aşezat în cetatea Fa- 
viane, nu departe de actualul oraş Passau. 

Dincolo de Dunăre, conăciă pe atunci sălbatica naţiune a 
Rugilor, cari, de câte ori le veniă bine, treceau râul, jefuiau câm- 
piile din jurul cetăţii şi luau în sclavie pe câţi din Romani pu- 
teau pune mâna. Severin, cu vorbe bune, cu ameninţări cereşti 
şi uneori şi cu bani, izbutiă a scăpă şi a intoarce acasă pe 
multe din oile de sub păstoria sa. Regele Barbarilor, numit Fava, 
eră un om cam sfiicios, ce se înduplecă lesne la cuvintele 
pătrunzătoare ale cuviosului preot; tocmai deaceea soţia lui, 
mândra regină Ghisa, fiică îndârjită a sălbăticiei teutonice, ură 
din suflet pe Sfântul Severin şi-i nesocotiă înţeleptele şi blân- 
dele poveţe : 


«Într'o zi— adaugă vieaţa sfântului 1 — după ce însăşi regina se răpezi 
într'un sat învecinat cu Faviane şi porni în pripă dincolo peste Dunăre 
pe mai mulţi oameni, spre a-i supune la lucrările cele mai grele, omul 
lui Dumnezeu trimise un sol la dânsa, ca să-i ceară a le da drumul. Dar 
„ea scoțându-şi focul în furii muigreşti, porunci să i se întoarcă drept răs- 
puns aceste aspre cuvinte: «Caută tu, şerb al lui Dumnezeu, de te as- 
cunde în chilia ta, căci noi suntem liberi a dispune cum voim de şerbii 
noştri». Omul lui Dumnezeu auzind acestea zise: «În tine 'mă în- 
crez, Doamne lisuse Hristoase, şi ştiu bine că de nevoie se va îndeplini 
ceeace cu voie nu vrea să facă aceă muiere nesocotită.» Curând după 
aceea sosi şi pedeapsa care înfrânse sufletul semeţei femei. Barbarii în- 
chisese într'o başcă, sub pază, pe mai mulți argintari, pentru ca să le lu- 
creze podoabe regale. Fiul numitului rege, un copilaş numit Frederik 


l Bollandus, Acta sanctor, Januari Tom.1, p. 458. 

chiar în ziua când regina infruntase pe omul lui Dumnezeu, se ispiti 
printr'o curiozitate copilărească, să intre la dânşii. 

Atunci argintarii închipuiră a pune cuțitul pe pieptul pruncului, stri- 
gand că dacă cinevă ar cuteză să pătrundă acolo, mai 'nainte de a se 
i jurat că le dă libertatea, ei vor strapunge mai întâi pe fiul regelui şi 
apoi se vor ucide înşişi, deoarece lor nu le-a mai rămas nici o alta 
speranţă de vieaţă, fiind supuşi toată ziua la o muncă fără de repaus. 
Auzind acestea, regina cea crudă şi nelegiuită, îşi rupse de durere veş: 
mintele depe dânsa şi strigă într'astiel : «O, Severine, şerb al lui 
Dumnezeu, astfel oare îşi răsbună Dumnezeul tău de injuriile ce i se 
fac? Oare prin rugile tale ai obţinut ca pentru disprețul meu, să mi 
se impună o aşă crudă pedeapsă şi să fii tu răsbunat în rodul inimii 
mele ?» Şi astfel rostind tot felul de căinţe şi de ticăite bociri, ea recu- 
noscii că pentru culpabila ei nesocotire a cuvintelor şerbului lui Dum- 
nezeu, pătimiă o tortură aşă de cruda, şi trimise îndată oameni călări 
ca să ceară iertare ; iar pe Romanii pe cari ii prinsese şi apoi nu voise 
a-i înapoiă la a lui cerere, îi porni, şi argintarilor, către cari se legă cu 
jurământ că-i va liberă de-i vor lăsă copilul, asemenea le dete drumul, 
ca să se întoarcă pe la casele lor». ! 


Acum, domnilor, ce culegem noi oare pentru arheologie 
din această hagiologică anecdotă? De nu mă înşel, e chiar 
o soluţiune a desbaterii dintre anticari, asupra provenienţei 
orfăurăriei Barbarilor. 

Regina Ghisa prinde cu sila argintari romani şi-i pune să-i 
lucreze fără preget podoabe regale, sub ochii ei, şi după 
placul ei. Cam tot astfel pare-mi-se a trebuit să fi fost lu- 
crate cele mai multe din scumpele giuvele barbare, pe cari 
vi le-am citat mai adineaori. 

lată ce fel de învățături arheologice ne dau cu grămada 
vieţile de sfinți ale Bollandiştilor. 


l In original, şi textul latin. 

A CINCISPREZECEA LECŢIUNE 


Domnilor, astăzi de odată cu completarea cercetărilor asupra 
periodului al doilea din istoria arheologiei, voiu pune capăt 
şi studiilor noastre de estimp. Mă voiu opri dar cu ele pe 
la anul 1750, lăsând în zarea viitorului descrierea unui alt 
period de abiă una sută douăzeci şi cinci de ani, in care 
ştiinţa arheologică a dat şi dă neincetat fructele sănătoase şi 
spornice ale maturității sale. 

Legănată mai întâi d'alungul întregei antichităţi, în resfă- 
țările literare ale societăţilor grece şi romane, ea ca prin me- 
tempsicoză renăscù, sunt acum vreo patru, cinci sute de 
ani, aducând cu sine toate bunurile şi toate plăcerile civili- 
zaţiunii, şi în decurs de trei secoli cresc, crescă încet, dar 
mereu, precum v'aţi putut convinge din câte afi auzit în cele 
mai numeroase din conferenţele mele de până acum. 


LUCRĂRI DE DIPLOMATICĂ Imi rămâne însă a vă mai sem- 
ASUPRA DOCUMENTELOR nală oarecari puncturi ale trep- 
— tatei sale desvoltări, şi acelora 

MEDIEVALE. am să consacru această ultimă a 
noastră, întrunire. Am arătat în 
rândul trecut natura studiilor despre cari avem a ne mai 
atinge; am zis că ele au avut drept rezultat de a limpezi, 
prin minunate cercetări de diplomatică, de paleografie şi de 
liturgică, istoria şi instituţiunile societăţii medievale din Apusul, 
precum şi din Orientul Europei; am adaus că neobosite co- 
munităţi de călugări erudiţi, precum şi unii bărbaţi de un 
merit cu totul superior, au lucrat şi au produs asemenea 
rezultate ; în fine, ca să dăm fiecăruia ce este al său, trebue 
să recunoaştem că osebit de câţivă eminenţi erudiţi italieni 
şi germani, societatea franceză, în gloriosul secol al Burbo- 
nilor, a dat acestei ramuri a arheologiei principalii săi lu- 
ceferi. 

Ca să intrunesc acum toate noțiunile cele mai necesare 
asupra acestui subiect special şi în urmă să vă prezent tot 
azi un fel de sinteză generală a productelor, a faptelor şi a 
ideilor ce au caracterizat lungul period. pe care noi l-am 
numit al Renaşterii, va trebui neapărat ca să condensez în 
mod extraordinar, toate materialele ce-mi stau dinainte. Spre 

a face din ele un snop, cât sa-l poată cuprinde astăzi margi- 
nile cuvântării mele şi ale cât de binevoitoarei d-voastre 
atenţiuni, din parte-mi mă voiu sili a alege obiectele, spic cu 
spic, scuturându-le de orice floare şi de orice pleavă, iar 
'd-voastre vă voiu cere ca dela încordarea memoriei să aş- 
teptaţi mai mult sprijin şi ajutor decât dela lănţuirea logică 
şi înlesnitoare a faptelor ce voiu expune. Drept este că ele 
şi sunt mai mult fapte izolate şi desmădulate, noţiuni fără 
legătură aparentă între sine, muguri vârtoşi încolţiţi ici şi colea 
pe trunchiul încă despuiat al vieţii din secolul de mijloc, sau 
şi mai bine, mănoasă foloştină anticară scapată de sub teascul 
Renaşterii, ce va revărsă în curând un must foarte preţios 
în cada cea îmbelşugată a arheologiei moderne. 


BENEDICTINII. Dar să nu pierdem timpul şi părăsind crama 

vierilor, să pătrundem îndată în laborioasele 
chinovii ale călugărilor Benedictini. Cât bine şi cât rău au 
făcut ştiinţei numeroasele ordine monastice din Occident, 
precum şi tagma călugărească a Sf. Vasile dela noi, nu este 
aci nici timp, nici loc a cercetă. Din punctul de vedere ar- 
heologic, am aveă poate multe plângeri în contra lor; dar 
când este omul, ca mine azi, pe ducă, e mai bine să aibă 
aminte numai faptele cele bune; deaceea dintre monahi, 
voiu vorbi numai despre lăudata companie a Benedictinilor, 
cari mai ales în secolul al xvu-lea, cu mână vitează au făcut 
proaşcă în ignoranţa istorică a timpului lor. 

Cu o mie şi mai bine de ani mai 'nainte, Sf. Benedict, 
cuvios anahoret din secolul al vi-lea, aşezase în muntele 
Cassin de lângă Neapole, o chinovie, care spori iute, răspân- 
dind lăstare în toate ţările catolice. In secolul al vur-lea, pie- 
tosul englez Winfrid, adică Sf. Bonifaciu, martir al zelului său 
creştinesc, institui în sălbatica Turingie mănăstirea benedic- 
tină dela Fulda, care şi dânsa se ramifică apoi prin Germania 
şi Englitera. Patru sute de ani în urmă, elocuentul Sf. Ber- 
nard, călugărit în vechea mănăstire benedictină dela Cisterne 
(Citeaux) în centrul Franţei, întemeie pe cea dela Clairveaux 
şi alte ca la şaptezeci aşezăminte religioase de Bernardini şi 
de Benedictini reformaţi, răsipite peste tot cuprinsul ţării; pe 
atunci se desvoltă şi mânăstirea din St. Maur, de lângă Paris, 
care la 1631 luă drept metoc în capitală, antica abatie a 
Sf. Germain-des-Pres, darama ă apoi în timpul revoluţiunii 
dela anul 1794. Aceste două sfinte şi paşnice locaşe deve- 
niră în secolul al xvu-lea centrul unei minunate activități 

literare, care se răspândi, secundată de tradijiunile laborioase 
ale ordinei Benedictinilor, prin numeroasele lor chinovii din 
Franţa, din Italia şi din Germania. Lucrările literare şi ştiin- 
țifice — mai toate în domeniul istoriei — ce au întreprins şi 
au executat pe atunci docţii bărbaţi, de orice condiţiune so- 
cială, cari îmbrăcau cu plăcere şi cu mândrie rassa neagră a 
ordinei Sf. Benedict, sunt şi până astăzi titluri glorioase, cari 
au făcut ca numirea de Benedictin să rămână însuşită celor 
mai vaste şi mai stăruitoare lucrări de erudiţiune. In opu- 
nere cu asprii şi umiliţii Trapişti, cari voiau ca vieaţa mate- 
rială a călugărului să se petreacă numai în străşnicii trupeşti 
şi în ostenitoarea muncă a pământului, Benedictinii dela Sf. 
Maur susțineau cu energie, prin discuţiuni şi mai cu seamă 
în practică, teza studiilor monastice, şi mândri de anticele 
drepturi senioriale ale aşezămintelor lor, ei singuri dintre 
călugări însoţiau ale lor nume proprii, cu titlul nobiliar de 
Dominus sau Dom. 


MABILLON,. Dintre ei toţi, corifeul erudiţiunii a fost mai 
pa întâi Dom loan Mabillon, născut în Champania 
la 1634, dintr'o familie în care vârstele seculare erau o moş- 
tenire părintească. A ilustrului loan Mabillon se reduse la trei 
pătrare de secol; dar ce-i lipsi lui din anii părinţilor săi, ur- 
sitele i-l plătiră cu merite intelectuale şi cu virtuţi sufleteşti. 
Reputaţiunea lui eră aşă de întemeiată pretutindeni, încât la 
27 Decemvrie 1707, când spuseră lui Ludovic al XIV-lea că a 
răposat omul cel mai învăţat şi mai pietos din statele sale, 
regele nu se îndoi un minut a zice: «Ce! a murit părintele 
Mabillon l» Această reputaţiune eră întemeiată mai cu seamă 
pe însemnatele lucrări istorice executate de vestitul benedictin. 
Luând sarcina de a redactă analele anticei ordine în care 
intrase, el adună documente de prin arhivele tuturor mănă- 
stirilor ei, atât în Franţa, cât şi în Germania şi Italia ; dis- 
tincțiunea cu care fu primit pretutindeni dovedeşte înalta 
considerațiune de care se bucură, în palate ca şi în chilii, 
omul care reprezentă mai bine decât oricare altul, erudiţiunea 
laborioasă a Benedictinilor. / 

Despre voluminoasele scrieri de hagiografie, de liturgică şi 
chiar de arheologie religioasă ale lui Mabillon, nu ne vom 
atinge, deşi ele conţin toate noţiuni interesante pentru ştiinţa 
antichităţilor ; voiu cità numai în special tratatul său De re 
diplomatica, apărut în 1681, adevărată piatră unghiulară a 
edificiului acestei ştiinţe. Jezuitul Papebroeck, care se cercase 

mai 'nainte de dânsul să aştearnă câtevă principii de diplo- 
matică, fu cel dintâiu a recunoaşte în public superioritatea 
cercetărilor şi regulelor, făcute şi stabilite de urmaşul său, în 
arta de a dovedi antichitatea şi valoarea vechilor docu- 
mente medievale. Dacă unii rivali, precum învățatul englez 
George Hickes şi mai târziu ilustrul istoric italian Muratori, 
au ridicat oarecari contestaţiuni asupra unora din ideile lui 
Mabillon, apoi tot ei l-au mărturisit în genere de maestru 
al lor în ştiinţa diplomaticei. 

Poate că nu ar fi tocmai de prisos, ca cel puţin într'o 
foarte răpede clipire să vă spun cum este împărţită şi ce 
anume cuprinde opera magistrală a lui Dom Mabillon. Ideile 
nu prea sunt lămurite în public asupra naturii de cunoştinţe 
din cari se compune ştiinţa despre care ea tratează, şi de- 
daţi acum mai cu seamă cu zicerea dip/omafie, mulţi uită 
că diplomatica are raport nu în specie la actele de politică 
externă, ci în genere la toate diplomele sau documentele de 
orice natură ar fi. 

Cartea lui Mabillon, in şase ale ei despărţiri, arată mai 
întâi cât sunt de neapărat folositoare pentru istoria pozitivă 
a omenirii feluritele instrumente sau documente scrise, fie 
ele atingătoare de biserică, de domnitori, de localităţi şi de 
persoane; enumeră diversele denumiri ce poartă documentele 
şi explică pe ce feluri, şi cu ce feluri de materiale şi în câte 
specii de scrisori au fost redactate documentele vechi, atât 
în Franţa cât şi în alte ţări vecine. A doua parte este con- 
sacrată stilului şi cuprinsului intrinsec al documentelor, pre- 
cum şi accesoriilor, adică formulelor, titlurilor, subscripţiu- 
nilor, sigiliilor şi însemnărilor cronologice; în cartea a treia 
se cuprind câtevă desbateri şi elucidări suscitate de polemica 
zilei, asupra unora din puncturile atinse în cărţile precedente; 
a patra conţine o listă alfabetică şi analitică a reşedinţelor de 
unde au emanat actele vechi: In cele două din urmă, pe vreo 
cincizeci de tabele, sunt figurate felurite scrisori şi documente 
din toate epocele şi din toate ţările apusene, începând dela 
anticele legi ale republicii romane şi întinzându-se cu expli- 
caţiuni şi comentarii, mai ales asupra actelor latine dintre 
secolii al vi-lea şi al xv-lea ai creştinismului, 

Atât vă pot spune, domnilor, în câtevă rânduri despre tot 
bogatul material ştiinţific expus cu o admirabilă luciditate, în 
marele volum foliante al lui Mabillon. Atât vă voiu spune şi 
despre părintele sau marele legiuitor al artei diplomatice. 

MURATORI. In urmä-i, pe aceeaş cale, atlenjiunea ne-o 

reclamă vestitul istoric italian Lodovico Antonio 
Muratori (1672—1750), bibliotecar în Ambrosiana din Milan 
şi apoi în oraşul său natal la Modena, care putem zice că 
mai singur a făcut pentru Italia, ceeace întregul corp al eru- 
diţilor Benedictini a început să facă pentru Franţa, când ei 
ddunau şi publicau documente religioase, istorice şi literare, 
în cele trei renumite colecțiuni Gallia cristiana, Collection des 
historiens français şi Histoire lilteraire de la France. Mu- 
ratori, călcând pe urmele compatriotului său Carol Sigoniu, 
cel mai vechiu dintre d'plomatiş i, a publicat însuşi ca la vreo 
cincizeci volume de vechi anal şi documente dintre anii 500 
şi 1500 şi apoi încă numeroase notițe asupra unor antichităţi 
medievale ale Italiei; osebit de acestea sunt scrierile sale bi= 
bliografice şi tezaurul său de inscripțiuni şi editarea vechilor 
liturgii latine şi alte opere accidentale, cu cari a înavuţit li- 
teratura istorică a Itah i. Dintr'atâta veţi înţelege, cred, peniru 
ce Italienii se laudă cu al lor unic Muratori, atât cât Franţa 
cu toţi Benedictinii ei împreună. 

Şi zicând aceasta, nu zic puţin, domnilor, căci chiar alături 
cu renumitul benedictin diplomatist Mabillon se rândueşte ca 
un alt stâlp al arheologiei, ilustrul benedictin paleografist Ber- 
nard de Montfaucon. 


„PALAEOGRAPHIA GRAECA“ Născut la ie dintr'o familie 

nobilă din Franţa meridională, 
A LUI B. DE MONTFAUCON. acesta părăsi la vârsta de 23 de 
ani uniforma strălucitoare de militar, ca să îmbrace rassa Sfân- 
tului Benedict şi să se consacre cu totul la felul de ocupaţiuni 
ale doctei congregaţiuni. Ca şi Mabillon, el vizită Italia; ca şi 
dânsul, îşi consemnă descoperirile şi observaţiunile arheolo- 
gice într'un ziar de călătorie, Diarium italicum (1702), demnă 
soţie a cărţii lui Mabillon Musæum italicum (1687—89); ca 
dânsul colaboră la edițiunea părinţilor bisericii, lucrată în 
mănăstirea Sf. Maur; şi pentru ca să-i stea întru toate ală- 
turi, ca o cuvenită păreche la tratatul De re diplomatica, el 
tipari la 1708 un preţios volum sub titlul Palegraphia groca, 
sive de ortu et progressu litlerarum græcarum. 

Ceeace unul facuse pentru inscrisurile, documentele şi diplo- 
mele latine, celălalt, luând de baza însăşi scrierea, adica unul 
din instrumentele practice ale diplomaticei, îl făcu pentru ma- 
nuscriptele, ep'grafele şi hrisoavele greceşti. Și dânsul în 
partea întâi a cărţii sale, trată despre tincturile de scris, 

cerneala, «melanion», chinovarul sau cinabru şi poleiala, 
«hrysografia» ; despre papirul egiptean, despre tăblițele de 
plumb, de ceară, de fildeş şi de lemn, despre membrane, 
‘pergamente şi despre vechea hârtie de bumbac; apoi despre 
condeie, stile şi pene; despre forma înscrisurilor şi despre 
scribii, librarii, caligrafii, tahigrafii şi notarii Grecilor din di- 
ferite epoce şi localităţi. În partea a doua studiè cu dea- 
măruntul forma literelor greceşti, începând cu cele feniciane 
şi terminând cu semnele cabalistice ale pietrelor Abraxas 
şi cu monogramele depe sigilii. În a treia parte cercetă 
pe rând şi depe ordine cronologică, manuscriptele gre- 
ceşti pe pergament, scrise cu litere pătrate şi unciale, dela 
secolul al vi-lea până la al X-lea ; între altele, el dete o me- 
ritată atenţiune manuscriptelor ilustrate ce s'au conservat în 
diferite biblioteci, depe cartea de botanică a medicului elen 
Dioscoride din Anazarba, care a trăit în primul secol ereştin 
şi ne-a păstrat printre numirile de vegetale câtevă cuvinte 
din limba Dacilor, cari serviau pentru denumirea unor plante, 
locale. Interesantele desemnuri din  codicele Dioscoridiane 
impreună şi cu alte curioase ilustraţiuni antice din biblioteca 
imperială din Viena, fusese publicate între anii 1659 şi 1679, 
în preţuitele opere bibliografice ale învăjatului Petre Lambe- 
cius, unul din cei mai meritoşi erudiţi germani din secolul 
al xvii-lea. 

Dar să revenim la tratatul didactic al lui Dom Montfaucon 
şi să constatăm că în a patra parte se cuprind noţiuni despre 
scrierea cursivă cu litere legate, care s'a întrebuințat mai 
ales dela secolul al x-lea încoace, precum şi despre feluritele 
alfabete străine şi tăinuite, adică despre «kryptografie». Par- 
ticularităţile scrisoarei, precum abreviaţiunile zise monocon- 
dile, notele tahigrafice, numerele, semnele monetare, astro- 
nomice, meteorologice, medicale şi cele astrologice sau ghi- 
citoreşti, fac materia părţii a cincia. 


STUDII ASUPRA A şasea expune regulele ge- 
ANTICHITĂȚILOR BIZANTINE, nerale ale diplomaticei bizantine 
= şi prezentă decopiarea şi ana- 
liza mai multor hrisoave şi scripturi greceşti dintre anii 1099 
şi 1230. In fine cartea se termin , precum am arătat aiurea, 
prin reproducerea Proskinitariulu: dela Sf. munte al Atonului 
de loan Comnenul, retipărit greceşte depe ediţiunea din 
Snagov dela 1701 şi adaus cu o precuvântare foarte intere- 
santă şi cu o traducere latină. 

O lucrare ca aceasta dovedeşte nu numai o vastă erudi- 
țiune, repurtată cu o admirabilă stăruinţă asupra celor mai 
puţin atrăgătoare dintre „rămăşiţele vechimii, dar încă şi un 
spirit adânc de observaţiune, o pătrundere minunată a amă- 
runtelor şi o aptitudine specială de a coordină fapte secun- 
dare şi izolate spre a trage dintr'insele regule de critică se- 
rioasă. Aceste calităţi, măsurate de provedinţă cu o egală 
cumpănă, inteligenţelor extraordinare ale lui Mabillon şi Mont- 
faucon, deschiseră şi înlesniră deopotrivă şi în acelaş timp 
calea cercetărilor arheologice şi filologice, atât în traiul me- 
dieval al ţărilor dela Apus, cât şi în al imperiului bizantin. 

Un al treilea fenomen de erudiţiune, francez şi acesta, veni 
mai tot pe atunci să răsbată cu a sa genială instrucţiune, 
misterele linguistice ale secolului de mijloc şi totdeodată să 
descurce analele întunecate ale împărăției greceşti dela Răsărit. 


DU_CANGE. Acesta fu neobositul Carol Du-Fresne Du- 

Cange, avocat şi tezaurier, originar din Amiens 
(1610—1688), care din citiri şi compilaţiuni colosale întocmi 
glosare pentru cuvintele latine, grece şi chiar vulgare, între- 
buinţate în documentele, în scrierile precum şi în vorbirea 
uzuală ale secolilor de mijloc. Tot ce poate culege omul 
dintr'aceste cărţi pentru cunoştinţa obiceielor, intituţiunilor şi 
a monumentelor mediului-ev este necalculabil, căci se poate 
zice că fiecare cuvânt dintr'insele este o prețioasă notiţă ar- 
heologică. 

Pe lângă acele admirabile glosare se adaugă scrierile istorice 
şi disertaţiunile curat anticare ale autorului asupra unor mo- 
numente ale vechii istorii franceze precum şi asupra mone- 
telor bizantine. Dar aci, Du-Cange află un concurent de mare 
merit în călugărul dalmat Anselm Banduri, despre care am 
mai vorbit tot cu ocaziunea operei sale de numismatică bi- 
zantină. Banduri nu se mărgini numai întru atâta ; el culese, 
publică, traduse şi comentă pe mai mulţi scriitori greci cari 
tratase despre geografia, topografia şi clădirile Constantino- 
polei, formând din toate acestea o voluminoasă operă inti- 
tulată Imperium Orientale, sive antiquitates Constantinopo- 
litanæ. Intr'însa se văd printre alte mai mărunte rămăşiţe 
ale artelor bizantine, desemnele luate de Giovanni Bellini depe 
columna acum dispărută a împăratului Teodosiu cel Mare, 
imitaţiune a columnei Traiane dela Roma, şi pe care erà 
reprezentat triumful împăratului după biruinţele sale în contra 
"Sciţilor, adică a Quazilior, Marcomanilor şi Visigoţilor. Cât 

se poate de interesante sunt scenele unde apar felurite amă- 
nunte ale traiului religios, răsboinic şi păstoresc al popoarelor 
de dincoace de Dunăre şi de Tisa, precum căruțele căpete- 
niilor trase de boi înjugaţi ; idolii preumblaţi pe cămile, despre 
cari vorbeşte şi istoricul religios Sozomen,:când spune cum 
regele vizigot Atanaric ucideâ pe creştinii din Dacia, cari nu 
voiau să se închine la zeii lui portativi; hergheliile de cai şi 
turmele de capre păscând prin codrii Carpaţilor; cerbii do- 
mesticiţi de preotesele barbarilor; în fine porturile lor băr- 
băteşti şi femeeşti, cari se aduc foarte mult cu ale Dacilor, 
de cu două sute şaptezeci de ani mai 'nainte. Se vede că 
elementul getic eră încă şi pe atunci viu şi vegheat în națiunea 
Goţilor. 

Tot în cartea lui Banduri se află descris pe larg sumptuosul 
ipodrom al lui Constantin, pustiitul At-maidan de astăzi, cu 
obeliscul său din centru şi cu o vestită columnă formată de 
trei şerpi de bronz încolăciţi, relicuă venerată care proveniă 
din anticul templu dela Delfi; apoi tot acolo sunt și planu- 
rile, desemnele şi descrierea bisericii Sf. Sofia, capul de operă 
al artelor bizantine, publicate mai întâi de pictorul francez 
Grelot la anul 1680. 


CERCETĂRI ŞI PUBLICAŢIUNI Cercetările ce Montfaucon, Du- 


ASUPRA RITULUI ORTODOX. Cange, Banduri şi alții făceau 
———— pentru dobândirea unor cuno- 


ştinţe pozitive asupra documentelor grafice şi plastice ale impe- 
riului bizantin, alţi învăţaţi italieni şi francezi le întreprinsese 
în domeniul religios şi mai ales în cercul liturgic al bisericii 
ortodoxe. Nu pot face mai mult decât a numi d'arândul pe 
unii dintr'aceştia şi chiar pe aceia numai în treacăt, cu atât 
mai mult, că nici unul din ei nu avù merite de acelea cari 
rezumă într'o personalitate predomnitoare activitatea unui 
complex de laborioşi scrutatori. 

Ritul oriental a avut în secolul al xvii-lea un antagonist 
înverşunat în persoana eruditului, dar violentului teolog, Leon 
Allatius sau Allaci din Chios (1586—1669), care aşezându-se 
în Roma ca bibliotecar al Vaticanului îşi dobândi acolo o 
mare reputaţiune prin scrierile sale literare, istorice şi mai 
ales prin neincetatele sale agresiuni în contra bisericii orto- 
doxe. Acest original bărbat trăi 83 de ani, stând mereu la 
îndoială dacă se va însură sau se va călugări, şi nu sę putu 
hotări nici la una, nici la alta, de teamă că nu-l va lăsă inima 
să păstreze credinţă nici rassei, nici femeiei; în orice caz, el 


Ar. I. Ononescu. — Istoria Arheologiei. 2 


386 AL, lI. ODOBESCU 


stătù credincios penei sale, nu numai prin necontenite scrieri, 
dar încă prin aceea că în timp de patruzeci de ani el se 
servi cu o singură pană. Dacă l-am numit pe dânsul aci în 
fruntea exploratorilor occidentali ai uzurilor bisericii dela Ră- 
sărit, trebue să nu uităm că necumpătata lui intoleranţă re- 
ligioasă l-a orbit mai mult decât pe oricare altul în privinţa 
adversarilor săi. 

Amicul său, dominicanul francez Goar (1610— 1653), care a 
petrecut mult timp ca misionar în Chios şi apoi a trăit şi la 
Roma, a comentat cu un spirit mai drept şi cu o critică mai 
judicioasă compilaţiunea sa «Euhologion», despre riturile şi 
ceremoniile bisericii greceşti ; minoritul maltez Magri (1604— 
1672), întorcându-se cu cunoştinţe speciale*din misiunea sa 
la patriarhia Antiohiei, a adus şi el un preţios contingent de 
lumini prin diferite scrieri asupra bisericii orientale, dar mai 
cu seamă prin folositorul său dicţionar eclesiastic numit Hie- 
rolexicon ; în fine un alt dominican francez Michel Lequieh 
(1661—1757) dete asupra organizării, lăţirii şi desvoltării ri- 
tului creştinesc oriental o operă voluminoasă din cele mai 
însemnate sub titlul Oriens cristianus. 

lată, domnilor, în câtevă indicaţiuni mai mult bibliografice, 
istoricul cercetărilor apusenilor asupra ritului ortodox, în cursul 
secolilor al xvir-lea şi al Xvul-lea, 


SIMEON_TESALONICUL, Ele sunt fără îndoială meritorii şi 
chiar instructive; dar încă şi mai 
preţioase pentru noi sunt, asupra acestor materii, scrierile de 
exepesă religioasă ale unui arhiepiscop al Tesalonicului, Si- 
meon, răposat chiar în anul 1430, când sultanul Ahmet tuă 
prin arme în stăpânire aceă veche cetate creştină. Tratatele 
speciale ale lui Simeon Tesalonicul despre diferitele rituri, 
ceremonii, uzuri, clădiri, unelte, vase şi veşminte eclesiastice 
ale bisericii ortodoxe, prezentă cât se poate de interesante 
explicaţiuni mistice şi istorice asupra întregului complex al 
arheologiei religioase din biserica noastră. 

Voiţi să ştiţi bunăoară cum se chiamă şi ce însemnează în 
simbolica arhitecturală a bisericii din Orient altarul cu firi- 
dele sau cu cămăruțele din laturile sale, unde se ţin sfintele 
vase ? lată cum le explică cartea Tesalonicului. 

Citez depe o veche şi foarte imperfectă traducţiune româ- 
sească, tipărită la 1765 în Mitropolia din Bucureşti; şi cu 
această ocaziune să nu uit a vă spune că ediţiunea princeps 

în limba greacă a acestui autor este tipărită la laşi, în anul 
1683, sub Duca Voievod:! 


Locul cel de laturea oltariului «tou Bematos», al skevofylakiei, care şi 
proscomidie, «Prothesis», să chiamă, insemnează Vitleemul şi peştera, 
«to Spelaion». Drept aceea, ca într'un ânghiu iaste, şi de jertveanic, «tou 
Thysiasterious nu este departe, măcar de au şi fost cândvă mai departe 
la besearecile cele mari pentru paza vaselor. Deci a îi în ânghiu prosco- 
midia, cu aceasta arată venirea lui Hristos cea întâi cum că a fost cu 
sărăcie şi arată prostimea peşterii unde s'au nascut. Deci proscomidia 
este aproape de oltariu, căci şi Vitleemul este aproape de lerusalim şi de 
mormântul Domnului, unde s'au şi pus mai nainte, întrupându-se pentru 
noi cuvântul lui Dumnezeu, nascându-se din fecioară sfântă. Drept aceea 
şi din prescură, «Prosforas», curată să scoate Agnețul, «o Artos». lar 
deasupra lui aduce steaua, carea o şi închipueaşte aicea Zvézda, «o Asteris- 
kos» şi cu scutecile înfăşurându-să, carele le închipuiaşte aici Pocroveatțele, 
«ta Kallymata», iar în locul darurilor celor trei feluri sunt acestea : S/An- 
tele vase, «ta iera Skeue», în locul aurului ; darurile ce se aduc în sfân- 
tele vase sunt în locul smirnei ; (aci textul elinesc adaugă... arătând că 
procovejele şi ceeace se numeşte epitaful, pe cari se înfaţişează smirna, 
sunt în locul faşelor şi giulgiului) ; şi tămâia în locul tămâiei, «Libano- 
tou»; iar în locul închinăciunii şi al slovosloviei, <proskyneseos kai 
doxologias», cari au făcut păstorii şi magii, sunt rugăciunile şi slavoslo- 
viile cele dela preoţi şi dela norod... lar Cuvucliul, «ieron Katapetasma», 
care este prea dumnezeiască Masă, «te theia Trapeze», însemnează cortul 
cel nevăzut carele este împrejurul lui Dumnezeu, adică slava lui Dumnezeu 
şi darul cu carele însuşi se acopere, îmbrăcându-se cu lumina ca cu un 
veşmânt şi pre scaunul cel prea înalt al slavei lui şezând. Drept aceea, 
ca întru ceriul cel văzut, adecă în besearecă, «en to Nao», ca nişte stele 
„sunt luminile, «os asteres ta fota», şi încongiurarea luminilor arată tăria 
cerului şi planitele... 


Din aceste câtevă rânduri, chiar şi sub limba greoaie şi îm- 
pleticită a traducătorului, am puteă alege o mulţime de în- 
văţături atingătoare de antichităţile bisericeşti; dar acestea 
sunt subiecte de un interes anticar mult prea special pentru 
momentul de faţă, când timpul ne zoreşte. Să curmăm dar 
aci pe pragul altarului ortodox lungul şi ostenitorul nostru 
peregrinagiu prin vechile regiuni ale arheologiei. Numai azi 
am prefirat până acum îf fuga mare exploraţiunile făcute în 
secolii trecuţi, prin diplomatica, paleografia şi liturgica me- 
dievale ale Europei şi am numit pe corifeii acestor explora- 
țiuni, pe Mabillon, Muratori, Montfaucon, Du-Cange, Banduri 
şi alții. Mai 'nainte ne informasem despre rudimentarele cer- 
cetări de arheologie estetică, îndreptate asupra producţiunilor 
aceleiaşi epoce. 


1 In original se dă titlul grecesc al lucrării, cum şi termenii respectivi. 

Dacă însă acum, aruncând în urmă-ne o privire ca din 
sbor, vom măsură toată întinderea cuprinsului pe care l-am 
colindat împreună, ne vom aduce aminte că mai 'nainte de 
studiile asupra mediului ev ne-am purtat atenţiunea asupra 
antichităţilor creştine, analizând lucrările lui Bosio, Boldetti, 
Buonarotti, Ciampini şi Gori asupra catacombelor romane şi 
asupra vechilor biserici şi ornamente bisericeşti ale Occiden- 
tului. Şi mai de demult am cătat să ne strecurăm printre la- 
borioasele confuziuni în cari orientaliştii trecutului, Atan. Kir- 
cher, Sam. Bochart, Thom. Hyde şi semenii lor au cufundat 
anticele culturi ale Asiei apusene şi ale Africei, şi totuş n'am 
nesocotit nici pe curagioşii exploratori ai extremului Orient. 
Cu un pas mai departe, ne-am dat seamă despre activitatea 
numismaţilor din Europa centrală, printre cari să rememorăm 
aci numai pe Ezech. Spanheim şi pe Vaillant; am vorbit şi 
despre epigrafiştii cari pe atunci au ilustrat mai cu seamă 
ştiinţa italiană; dar totdeodată am recunoscut efectele salu- 
tare ale mişcării arheologice care s'a produs pe acei timpi 
în Franţa şi cari după felurite cercări mai mult sau mai puţin 
superficiale au ajuns a se rezumă în studiile geniale ale lui 
N. Freret. Astfel am putut să observăm şi începuturile cer- 
cetărilor îndreptate asupra antichităţilor elenice, menţionând 
printre mai mulţi alţii pe arheologul călător Iacob Spon şi 
pe meritosul compilator loan Meursius. 

In fine repurtându-ne mai departe până în cercul aşă de 
variat al antichităţilor romane sau italice, ne vom aduce aminte 
de aceă pleiadă de minuţioşi şi ingenioşi anticari, pe cari i-am 
rânduit în jurul ilustrului Fabretti şi din cari tei mai renu- 
miţi au fost Bartoli, Bellori, Ficoroni, Furietti, Cuper, Perizonius 
şi încă mulţi, foarte mulţi alţii. 

lată, domnilor, ciclul arheologic cuprins într'un spaţiu ca de 
una sută cincizeci de ani, cè se incheie la mijlocul secolului 
al xvui-lea pe care l-am străbătut împreună, după ce încă de 
mai "nainte vă arătasem temeliile solide, ce laborioşii erudiţi ai 
secolului al xvi-lea şi anume un Manuciu, un Sigoniu, un Pan- 
viniu, un Scaliger, un Justu Lipsiu, un Cujas, un Gruter şi un 
Goltz, aşternuse ştiinţei arheologice pe tărâmurile abiă atinse 
cù uşurinţă de ai lor predecesori din secolii al xv-lea şi al xvi-lea, 
precum au fost entuziaştii Pomponio Leto, Flavio Biondo, 
Marsiglio Ficino şi mai 'nainte încă Ciriaco Anconitanul, Gui- 
lielmo di Pastrengo şi chiar ilustrul Petrarca. 

Privit în întregimea sa şi caracterizat prin numele mai ră- 
sărite pe cari le amintii acuma d'arândul, acest period de 

patru ori secular se arată nu numai ca leagănul, dar şi ca 
şcoala ştiinţei arheologice. Meritele lui nu se mărginesc întru 
a-i fi dat numai naştere; el a crescut-o, a întărit-o, a înro- 
dit-o. Aţi putut preţui, domnilor, cari au fost progresele şi 
desvoltările ei în decursul acestui răstimp. La momentul în cari 
noi îl oprim, avuţiile adunate de secolii precedenţi erau mari 
şi felurite. E învederat că periodul juneţei, pe care noi l-am 
numit al Renaşterii, lucrase bărbăteşte. 

Dar când omul, după o tinereţe laborioasă, a ajuns a-şi 
adună la vârsta matură o avere de care să se bucure în vieaţă 
cu o legitimă mulţumire, el mai întâi de toate mândru de a sa 
vrednicie, caută a-şi face inventarul întregului său avut. 

Aceasta pare a fi şi fost una din preocupaţiunile arheolo- 
gilor în epoca la care am ajuns cu studiul nostru istoric. Publi- 
caţiunile se înmuljise şi ele se aflau răspândite prin toate 
centrurile Europei, cari acum se întreceau a produce care de 
care mai multe opere notabile şi curioase asupra antichită- 
ților. Cu toate acestea comunicațiile şi transporturile erau 
încă departe de a prezentă înlesnirile de astăzi; însăşi publi- 
citatea n'aveă până atunci organele sale moderne pentru 
răspândirea oricărui fel de ştire. Erà foarte greu lucru — 
uneori peste putinţă — unui om studios, de .a află şi mai 
ales de a-şi procură tot ce se scrisese în diferite ţări şi la 
diferite epoce asupra antichităţilor. Negoţul cărţilor mai des- 
voltat decât oriunde pe acei timpi în ltalia, Olanda, întâm- 
pină totuş neînvinse greutăţi, când prin capriciile censurii 
religioase şi politicc, când prin desele răsboaie şi întreruperi 
de orice relaţiuni între staturile europene. 

Eră asemeni foarte anevoie şi obositor pentru publicul cul- 
tivat în genere, de a fi silit să recurgă la numeroase, volu- 
minoase şi rari tratate speciale, pentru a dobândi orice mă- 
runtă cunoştinţă asupra materiilor antice şi istorice. In fine, 
nu sta în puterea fiecăruia — şi mai ales nu în a oamenilor 
de ştiinţă, în deobşte puţin avuţi — de a călători prin toate 
localităţile unde se mai aflau, rămase la faţa locului, sau 
adunate în muzee şi colecţiuni, monumente de ale trecutului, 
spre a le vedeă şi a le studiă în original. 


PUBLICAŢIUNI ENCICLOPEDICE Aceste diverse anevoinţe se 
ASUPRA ARHEOLOGIEI. puteau însă toate înlătură 
până la oarecare punct prin 

publicarea de cărţi cu caracter enciclopedic. Ele nu lipsiră a 
se ivi la lumină în decursul secolilor al xvir-lea și al xviil-lea, 

şi foarte multe din ele întruniră preţioase calităţi, atât sub 
raportul executării lor materiale, cât şi prin spiritul de adâncă 
erudiţiune, care mai mult decât pătrunderea critică au pre- 
dominat în întocmirea şi redactarea lor. Deşi în genere în- 
făţişarea lor este acgea a voluminoaselor foliante, tipărite des 
şi mărunt pe câte două coloane şi uneori ilustrate cu fru- 
moase gravuri pe oţel, ele ca cuprindere ni se prezentă sub 
diferite forme şi titluri: unele sunt fezaure şi corpuri, adică 
vaste culegeri de diverse tratate anticare, retipărite în extenso 
depe mai vechi ediţiuni speciale; dicționare, lexicoane şi 
biblioteci sau manuale şi enhiridii, în cari materiile arheo- 
logice, istorice şi bibliografice stau coordonate depe şirul 
alfabetic ori depe o distribuţiune mai mult sau mai puţin 
raţionată a subiectului; altele se intitulează monumente şi 
muzee şi conţin reproducţiuni stampate şi explicate depe 
obiectele existente prin diferite localităţi şi colecţiuni de an- 
tice; în fine sunt şi diserfafiuni sau memorii critice, citite 
şi desbătute în sânul diverselor societăţi şi academii ştiin- 
țifice şi apoi tipărite fără vreo anume ordine, în publica- 
țiunile colective ale unor asemenea corpuri de învăţaţi. 

Din toate acestea se cuvine să alegem pe cele cari făcând 
mai multă onoare autorilor sau editorilor, sunt totdeodată ca 
un repertoriu sau un rezumat al ştiinţei anticare din secolii 
Renaşterii, 


TEZAURELE GRECE ŞI In fruntea tuturor se cade să pu- 
ROMANE ALE LUI nem marea colecţiune intitulată 
GRONOVIUS ŞI GRAEVIUS. Thesaurus antiquitatum græcarum 
et romanarum, ai căror editori 
principali sunt doi erudiți germani 
de un merit necontestabil, filologii şi anticarii |. G. Grævius 
şi lacob Gronovius. Tatăl celui din urmă, I. Frederic Gro- 
novius, a fost un vestit profesor la Universitatea din Leyda, 
prin ale cărui lecţiuni s'au format şi saxonul Greffe sau 
Grævius (1622—1703) şi propriul său fiu Jacob Gronovius 
(1645—1716). Aceşti doi urmaşi ai catedrelor bătrânului pro- 
fesor întreprinseră fiecare în parte a adună o mare câtime 
de tratate asupra antichităţilor, publicate de învățații anteriori 
şi contimporani ai lor, a le dispune în oarecare ordine şi a 
formă cu ele unul, adică Grzvius, un Tezaur de antichităţi 
romane, în douăsprezece volume în folio; celălalt Gronovius, 
e egală colecţiune, atingătoare de vechea Eladă. 
|deia nu eră cu totul nouă; pe la începutul secolului al 

xvi-lea, neobositul loan Gruter, părintele eprigrafiei, publicase 
in şase volume o colecţiune de felul acesta, sub titlul de 
Lampas seu Fax artium liberalium ; dar în compilaţiunea 
lui Gruter figurau învederat numai scrieri de prin secolii al 
XV-lea şi al xvi-lea, Gravius se folosi şi de cele mai impor- 
tante dintre cele nouă, asfel încât toate numele ilustre ale 
ştiinţei anticare din întregul period al Renaşterii figurează în 
repertoriul său, tipărit mai întâi la Utrecht, între anii 1694 
şi 1699, 

Ordinea urmată de dânsul este pe scurt aceasta : în primul 
volum sunt mai cu seamă disertaţiuni asupra originei Ro- 
manilor şi constituirii lor primitive; al doilea e consacrat le- 
gilor; al treilea, administraţiunii şi topoprafiei Romei; al 
patrulea, monumentelor din această: cetate ; într'al cincilea se 
cuprind tratate despre religiunea poporului roman, printre 
cari se numără şi scrierea lui Plutarh, Cesfiunile romane, 
comentată de un meritos anticar olandez, Marcu Boxhorn 
(1612—1683), care de sigur ar fi meritat să fie citat de noi 
printre cei mai distingi reprezentanţi ai erudiţiunii neerlandeze 
din acea epocă; al şaselea volum din colecţiunea lui Græ- 
vius se referă mai mult la veşminte; al şaptelea, la familiile 
romane şi la dregătoriile statului; aci stă reprodusă “şi No- 
tifa demnităților cu notele lui Pancirolli; al optulea tratează 
despre calendar, despre nunţi şi conţine micul tratat al lui 
Meursius despre luxul Romanilor. Jocurile amfiteatrului şi ale 
scenei umplu al noulea; noţiunile despre oştire, pe al ze- 
celea ; în al unsprezecelea sunt reproduse fastele consulare 
ale Romei, apoi disertaţiuni despre monete, măsuri şi greu- 
tăţi. In fine volumul al doisprezecelea se compune din notițe 
asupra ospeţelor, vaselor de plutire, giuvelelor şi antichi- 
tăţilor mărunte de tot felul ale Romanilor. Descrierea mor- 
mântului Nasonilor de Bellori, cu stampele lui Bartoli, şi un 
tratat al anticarului francez Michel-Ange de La Chausse, pe 
latineşte Causeus (1660—1738), despre vase, brățări, inele, 
chei, strigile, lacrimatorii, candele şi altele, şi-au găsit aci 
locul. - 

Tezaurul grecesc al lui Gronovius, publicat la Leyda, dela 
1697 până la 1702, se bucură de un credit şi mai mare decât 
cel latin al lui Graevius, din cauza valorii personale a edi- 
torului, care a contribuit însuşi foarte mult la redactarea no- 
tiților biografice ce ocupă o parte însemnată într'această co- 
lecţiune. lacob Gronovius a fost un filolog distins şi un bun 
latinist, tare lăudat de oparte pentru corectele sale ediţiuni 

critice de autori antici, iar de altă parte foarte defăimat 
pentru caracterul său violent şi arțăgos; chiar şi în discu- 
țiuni ştiinţifice, el pierdeă cu totul cumpăna bunei cuviinfe, 
şi dacă vă aduceţi aminte în două rânduri până acum i-am 
citat şi noi numele cu prilejul vestitelor sale certuri cu Fa- 
bretti şi cu Perizonius. 

In compilaţiunea sa anticară, el consacră cele trei prime 
tomuri, iconografiei personagiilor mitologice şi istorice ale 
Greciei şi ale Romei, reproducând chipurile lor, culese depe 
monete, pietre grăvate, statue şi alte monumente vechi, de 
către Fulvio Orsini, Bartoli, La Chausse şi alţii, şi însoţindu-le 
cw notițe biografice, mitice şi istorice, scrise de dânsul. Vo- 
lumele următoare revin la metodul adoptat de Graevius, 
adică se compun din tratate streine retipărite împreună. Se 
înțelege că Mersius, cei care a scris aşă de mult despre ale 
Atenei, ocupă rolul principal în ele; dar după dânsul se rân- 
dueşte un învăţat istoric olandez, Ubbo Emmius 1547—1626), 
care şi dânsul publicase o descriere amănunţită a Eladei an- 
tice, sub titlul de Vetus Graecia ilustrata. De altmintrelea 
materiile în cele nouă volume următoare ale tezaurului lui 
Gronovius, sunt repărţite între geografie şi topografie (vol. 1v 
şi v), legiuiri civile şi uzuri religioase (vol. vı şi VII), pe- 
treceri teatrale şi obiceiuri casnice (vol. vui şi 1x), vieaţa lite- 
rară (vol. x şi xı), şi în fine, în volumul al xu-lea, varietăţi, 
precum scrierile lui Bellori despre mormintele şi lămpile an- 
tice, şi ca mai importante, retipărirea latină a minunatului 
manual de arheologie greacă, scrie mai întâi englezeşte la 
1699, de meritosul episcop şi profesor din Oxford, John 
Potter (1674—1747), o carte care a fost reprodusă în nenu- 
mărate ediţiuni şi tradusă în mai multe limbi, ca cel mai bun 
compendiu al conştiinţelor arheologice, dobândite asupra an- 
ticei Elade, mai 'nainte de secolul nostru. 

Ca să completez informaţiunile asupra tezaurelor de an- 
tichităţi grece şi romane din secolul al xvn-lea şi al xviii-lea, 
trebue să adaug, ca corolare la publicaţiunile primitive ale 
lui Graevius şi Gronovius, o serie de suplemente, de lexi- 
coane şi de cataloage, ce au verit tot mereu a se rândui in 
această colecţiune, spre a formă cu dânsa un total de vreo 
şasezeci de volume in-folio, registru uriaş al unei adevărate 
comori. Adausele sunt: Noul tezaur de antichităţi romane, 
publicat în trei volume, de Francezii Sallengre, între anii 
1694 şi 1723; suplimentul la ambele tezaure grec şi roman, 
editat la 1757, de învățatul fizic şi anticar venețian marchizul 

Poleni ; apoi Tezaurele de antichități şi de istorie ale Italiei 
şi ale insulelor învecinate, Sicilia, Corsica şi Sardinia, intre- 
prinse la 1704 de Graevius şi terminate în douăzeci şi patru 
de volume la 1712, de şcolarul său Petre Burmann din 
Utrecht. La toate acestea se mai adaugă pe deoparte Lexi- 
conul antichităţilor romane, redactat la 1713 în două volume, 
de germanul Pitiscus ; iar pe de alta, catalogul complet al 
tezaurelor, întocmit în cinci tomuri, de acelaş Petre Burmann, 
care la 1712 tipări în Utrecht un breviariu de antichităţi, 
sub titlu de Antiquitatum romanorum brevis descriptio. 


MANUALE DE_ANTICHITĂŢI. In fine, ca să sleim cu totul 

această materie, trebue să men- 
ționăm şi manualul de antichităţi romane, Antiquitatum ro- 
manorum corpus, libris decem complexus, anticarului saxon 
loan Rosinus sau Roszfeld (1521—1626) din Eisenach. Acest 
compendiu a fost şi dânsul adesea ori retipărit cu ædause şi 
adnotaţiuni, astfel încât se poate zice că cele două breviarii 
anticare, al lui Rosin pentru Romani, şi al lui Potter pentru 
Eleni, au avut sarcina de a populariză cunoştinţele de arheo- 
logie etică asupra acelor popoare, în tot secolul xvir-lea şi 
al Xvm-lea. Notaţi că partea estetică a ştiinţei eră cu totul 
substrasă din noţiunile ce ele conţin, noţiuni şi acelea adeseori 
necomplete şi oarecum abătute dela adevăr. Spuind acestea 
nu voiu însă câtuş de puţin să scaz din foloasele ce ele au 
dat de timpul lor. 


„BIBLIOTHECA ANTICARIA“ O carte din aceeaş epocă, 
A_LUI FABRICIUS, foarte prețioasă pentru nume- 
roasele, variatele şi interesantele 

noțiuni ce o compun, este Bibliotheca anticaria a vestitului 
loan Albert Fabricius, unul din cei mai laborioşi şi mai con- 
sideraţi erudiţi ai Germaniei. Născut la 1668, dintr'o familie 
de învăţaţi din Leipzig, el şi-a petrecut vieaţa cu modestie în 
Hamburg, unde a trăit până la 1736, înconjurat mereu de 
stima şi de admiraţiunea întregei Germanii, şi lucrând fără 
încetare la opere teologice, istorice şi bibliografice. Desvolta- 
tele sale notițe asupra scriitorilor şi scrierilor elene şi latine 
din antichitate şi dir mediul ev, conţinute în voluminoasele 
sale publicaţiuni întitulate Bibliotheca græca, Bibliotheca la- 
tina, Bibliotheca eclesiastica şi Bibliotheca latina media et 
infime cetatis, sunt şi până azi bazele istoriei literare şi ale 

bibliografiei ambelor limbi clasice, din antichitate până în 
epoca modernă. 

Sub un titlu analog, Bibliotheca anticaria, el a întrunit 
întrun volum publicat mai întâi la 1713, titlurile tuturor 
cărţilor scrise până atunci asupra celor mai felurite subiecte 
de arheologie şi a rezumat opiniunile emise de diverşii au- 
tori, în diferite chestiuni de interes anticar. Cartea lui, în 
douăzeci şi trei de capitole, tratează succesiv despre autorii 
cari au scris în genere asupra antichităţilor ebraice, egip- 
tene, persane, grece, romane şi altor antice popoare păgâne; 
apoi şi asupra celor creştine. La urmă ia d'arândul pe cei 
cari s'au ocupat de geografie şi horografie în genere, de 
topografia Romei, de cronologie tehnică şi de istorie; vin 
apoi scriitorii despre zei, genii şi sfinţi; cei despre templele 
şi altarele păgâne şi creştine; despre sărbători, sacrificii, ru- 
găciuni şi ceremonii; despre divinaţiune şi minuni; despre 
preoţi şi ordine călugăreşti; despre magistraturi, legiuiri, în- 
tocmiri financiare şi băneşti, despre arta militară şi naviga- 
țiune; despre veşminte şi nutrimente, despre relaţiunile de 
familie, despre şcoale şi interese literare; despre jocuri şi 
obiecte de artă; în fine despre ceremoniile şi monumentele 
funerare. 

Intr'această nomenclatură, vedeţi, domnilor, că nimic nu 
lipseşte, nimic decât numai o ordine raţionată. Această lipsă 
face ca opera lui Fabricius, cu tbată nesecata-i avuţie, să-şi 
piardă tot preţul în ochii celor ce o consultă cu gândul că 
vor luă lesne dintr'insa o cunoştinţă limpede despre activi- 
tatea arheologică a epocelor anterioare şi contimporane cu 
autorul. Ea e bună de consultat numai pentru acei cari pri- 
mesc sarcina de a descurcă nepreţuitele materialuri grămă- 
dite într'insa. Incă ceva de observat asupră-i este că anti- 
chităţile ebraice şi creştine ocupă într'iînsa un loc precum- 
pănitor. 

Cât despre mine, voiu să profit acum de această împre- 
jurare spre a implini oarecare lacune, pe cari graba şi poate 
chiar lipsa de memorie m'au făcut ale lăsă în expunerea 
acelor materii speciile. Acestea vor fi ca erratele şi addita- 
mentele dela ultima pagină a unei cărţi. Ele se rezumă în 
câtevă indicaţiuni biografice, 

Trebuiă într'adevăr, când v'am varbit de ebraiştii englezi 
şi francezi din secolul al xvu-lea, să nu uit a vă face cunos- 
cută pe renumita familie de orientalişti germani Buxtorf, din 
cari cel mai vechiu, loan Buxtorf din Basel (1564—1629) 

s'a ilustrat prin lucrările sale gramaticale asupra limbii ebraice 
şi mai ales prin adâncile sale cunoştinţe despre Talmud şi 
despre celelalte cărţi rabinice. 


EBRAIŞTII EVREI. Dar în urma antichităţilor ebraice am fi 

putut să ne urcăm şi mai sus, spre a cită 
în secolul al xi-lea pe vestitul filozof ebreu Maimonide din 
Cordova, făclia lui Israel, care a trăit în Egipet, ca medic 
al sultanului Saladin, şi a scris mai mult arăbeşte despre 
antichităţile poporului ebraic, osebiț de celelalte ale sale 
scrieri teologice, filozofice şi medicale ; apoi tot cam pe atunci, 
pe rabinul Beniamin din Tudela, care a călătorit ca să cer- 
ceteze peste tot locul sinagogele Israeliţilor şi ajungând în 
partea din Macedonia, care pe atunci se chemă Vlahia de 
sus, «Ano-Vlahia», deoarece eră locuită de Românii dela 
Pind, a emis asupra acestora curioasa opiniune că ei s'ar fi 
ținut de legea mozaică, fiindcă cei mai mulţi purtau nume 
împrumutate din Biblie. 

Bine că nu le-a dat în gând naşilor noştri să ne boteze 
azi pe noi mai des cu numele de lacov, de llie sau de Da- 
vid, căci altmintrelia Alianţa israelită s'ar fi cercat de sigur 
să dovedească Europei că suntem neam de neamul nostru, 
ieşiţi d'adreptul din sânul lui Avram. 

Dar, ca curiozitate, daţi-mi voie a cità în traducţiune, chiar 
textul jidovului călător!. 


«Aci se incepe Vlahia, ai căreia locuitori stau în munţi. Acel popor 
se numeşte Vlahi, ei sunt iuți la picior ca căprioareie şi se cobor din 
piscurile lor, ca să fure şi să jefuească în pământurile Grecilor. Nimeni 
nu se poate sui până la dânşii ca să le facă răsboiu şi ei nu cunosc 
nici un stăpân. Ei nu ţin în seamă legea Nazareenilor sau creştinilor. 
Intre sine îşi dau nume de ale Jidovilor, deaceea pare că şi” sunt Ji- 
dovi; unii din ei numesc pe Evrei fraţi ai lor; însă când îi prind, îi 
jefuesc, dar nu-i omoară ca pe Greci. De altmintrelia ei nu păzesc nici 
o legiuire». 


Voiu da încă un exemplu de acel spirit de prozelitism 
imaginar şi îngâmfat al Ebreilor. Pe acesta ni-l prezentă în 
secolul al Xvir-lea apologia poporului /lui Israel, scrisă in 
limba engleză de rabinul portughez Manases ben Israel, 
care între altele căută a dovedi că vechii locuitori ai Ame- 


1 Prima edițiune a textului ebreesc al lui Beniamin din Tudela a fost 
tipărită în Constantinopole la 1543. De atunci călătoriile lui s'au reti- 
părit de douăzeci şi şase de ori în diferite limbi. 

ricii, Indigenii cu pieile roşii din Mexic, din lucatan, din 
Peruvia şi din Guatemala, au primit antica lor cultură reli- 
gioasă şi chiar unele uzuri sociale nu tocmai de lăudat, de 
la coloni israeliți cari ar fi emigrat în vechime dincolo de 
oceane, după ce Titu i-a fost alungat din Palestina. Aceasta 
eră teza arheologică cea mai acreditată pe acei timpi asupra 
antichităţilor americane. 

Tot din Biblioteca anticară a lui Fabricius să mai culeg 
şi trei nume spre completarea listei de meritoşi exploratori 
ai antichităţilor creştine. Ele reprezintă fiecare câte o ţară 
deosebită : Godfred Voigt (1644—1682), autorul Thysiaste- 
riologiei sau descrierii vechilor altare creştine, tipărită cu 
mare laudă de însuşi Fabricius, a fost German ; benedictinul 
Dom Edmund Martenne (1654—1739), care a urmat cu o 
demnă ardoare lucrările începute de capii erudiţiunii bene- 
dictine, a fost Francez; şi în fine ambii Bianchini, Francesco 
unchiul (1662—1729), astronom celebru şi anticar de merit, 
precum şi nepotul său losif, care a completat unele din ope- 
rele anticare: ale antecesorului său, au fost amândoi Italieni; 
lucrările lor au avut raport la monumente antice şi creştine 
din Roma. 

Vă cer iertare, domnilor! Când încape cinevà pe mâna 
bibliografilor, apoi cu anevoie scapă de asemenea mărunte 
noţiuni asupra autorilor şi asupra cărţilor. Ei sunt cârpacii 
literaturii, cari tot pun la petice unde li se pare că văd câte 
un gol în analele ştiinţei. Vina nu este a mea. Răsfoind pe 
Fabricius pentru d-voastre, m'am dedulcit şi eu cu meseria 
lui. Dar mă grăbesc a recunoaşte că nu d-voastre trebue 
să-mi duceţi mai îndelung păcatul. Aşadar dela cărţi voiu 
trece îndată la monumentele plastice, 

In mai multe rânduri vam vorbit despre colecţiunile epi- 
grafice, numismatice, dactilografice şi iconografice, cari s'au 
publicat în decursul secolilor Renaşterii. Imaginile eamenilor 
iluştri de Fulvio Orsini, corpurile de inscripţiuni ale lui Gruter, 
Fabretti şi Muratori, tezaurele numismatice ale lui Goltz, 
Morell, Patin şi alţii, în fine colecţiunile de mărunţişuri, 
geme, vase, candele, etc., ale lui Ficoroni, Gori şi Passeri, 
nu vă vor fi scăpat cu totul din memorie; asemeni vă adu- 
ceţi, poate, aminte de unele publicaţiuni speciale asupra mu- 
zeelor, precum descrierea celui Capitolin, pe care a început-o 
marchizul Capponi, dar pe care a executat-o apoi Bottari; 
precum şi opera cea mare a lui Gori asupra muzeului Flo- 
rentin. Au mai fost şi altele de acest fel, pentru monumente 

şi cabinete mai puţin importante, din Verona, din Modena, 
din Veneţia şi de aiuria, pe cari le-au ilustrat oameni emi- 
nenţi ca Maffei, Muratori, Paciaudi şi alţii. Să nu uităm de 
a numără printre publicaţiunile de un caracter mai întins, 
opera lui La Chausse, intitulată Museum Romanum, care 
cuprinde statui, geme, baso-reliefuri şi alte antichităţi plas- 
tice, adunate numai din Roma. 


MONUMENTELE FIGURATE Dar nici una din aceste publi- 
ALE LUI MONTFAUCON. caţiuni parţiale nu are însemnă- 
tatea operei capitale, pe care a 
întreprins-o şi în curs de vreo douăzeci de ani a izbutit a 
o îndeplini vestitul benedictin Dom Bernard de Montfaucon. 
Cu o răbdare şi cu o stăruinţă care numai luptătorilor ştiinţei 
dela St. Maur erau date, Montfaucon adună cu miile de- 
semne de monumente antice, mari şi mărunte, le controlă 
depe originale, pe cât îi stătu cu putinţă, făcu pentru fie- 
care câte un text explicativ în ambele limbi, latină şi fran- 
ceză, le dispuse depe o ordine logică, formând din ele mai 
multe grupe distincte, ce se refer fiecare la câte una din ra- 
murile activităţi din societăţile antice, şi stăruind însuşi şi 
neîncetat pe lângă pictori, pe lângă gravori, pe lângă tipo- 
grafi, folosindu-se de marea consideraţiune de care el se bu- 
cură în public, spre a strânge sumele enorme ce-i erau ne- 
cesare pentru o aşă gigantică publicaţiune, el începu la 1719 
tipărirea întinsului său repertoriu de antichităţi plastice, numit 
Antichitatea explicată şi reprezentantă prin figuri. 

Ca să lămuresc întră ce anume constă această lucrare, 
cred că nu pot face mai bine decât a enunţă pe rând tit- 
lurile celor zece despărţiri ale ei, publicate în cincisprezece 
volume în-folio, în cari nenumărate stampe, frumos gravate, 
sunt însoţite de textul lor descriptiv. Nu voiu să pretind că 
acele explicaţiuni au o mare valoare arheologică, nici că de- 
semnele sunt de o exactitate fără defect; dar astfel cum 
sunt şi gravurile şi textul, ele până acum încă prezintă cea 
mai bogată şi mai variată colecţiune de monumente antice, 
In orice caz, opera lui Montfaucon este imaginea fidelă a ar- 
heologiei estetice din secolul al xvi-ea, precum tezaurele lui 
Gravius şi Gronvius sunt chintesenţa cunoştinţelor de ar- 
heologie etică din acelaş period. 

Să facem dar inventariul compilaţiunii lui Montfaucon, cu 
încredințarea că recapitulăm toată materia ştiinţifică despre 
care s'au ocupat arheologii din timpii Renaşterii. 

In partea întâia sunt chipurile de zei ai Grecilor şi ai Ro- 
manilor, de primul, de al doilea şi de al treilea rang, dispuse 
depe ordinea timpilor; a doua cuprinde pe ale eroilor ajunşi 
la înzeire. In a treia sunt monumentele cultului la Greci şi 
la Romani; în a patra, tot ce se atinge de religiunea Egip- 
tenilor, Arabilor, Siriacilor, Perşilor, Sciţilor, Germanilor, Ga- 
lilor, Spaniolilor şi Cartaginezilor. A şasea parte e relativă 
la uzurile vieţii şi reprezentă veşminte, mobile, vase, monete, 
măsuri şi greutăți de ale Elenilor, Romanilor şi altor vechi 
popoare; a şaptea completează aceleaşi subiecte, cu figuri 
despre băi, nunţi, jocuri de tot felul, pompe, vânătorie, pes- 
cuiri, arte şi altele. In partea a opta sunt înfăţişate, obiectele 
de răsboiu, recrutaţiunile de ostaşi, muniţiunile lor, magazi- 
nele, lucrările militare, insemnele, luptele, armele tuturor na- 
țiunilor vechi, maşinile lor de răsboiu şi altele; despre căile 
publice, punți şi poduri, despre turnuri de apărare, apeducte, 
navigaţiune şi faruri sunt figuri şi vorbiri în partea a noua. 
Vin acum, în partea a zecea, reprezentaţiunea supliciilor şi 
a uzurilor funerare, mormintele, mausoleele, candelele şi 
orice alte amănunte atingătoare de ideia morţii, la Greci şi 
la Romani, cari se completează prin noţiuni şi imagini de 
aceeaş specie, la celelalte popoare ale antichităţii, ocupând 
acestea partea a zecea şi cea din urmă. 

Repertoriul este, precum vedeţi, complet pentru ` naţiunile 
vechimii, pe cât le cunoştea lumea cultă la începutul seco- 
lului al Xvil-lea ; abiă de se vor dibui prin cărţile de arheo- 
logie anterioare lui Montfaucon vreo rămăşită antică de oare- 
care valoare, pe care să nu o fi reprodus la locul său la- 
boriosul benedictin. Apoi o mare parte din figuri sunt pu- 
blicate de dânsul pentru prima oară şi constitue tezaurului 
său numeroase merite de întâietate. De ar voi cinevă să facă 
astăzi pentru periodul modern al arheologiei ceeace Mont- 
faucon a făcut pentru al Renaşterii, abiă putem calculă cu ce 
progresiune geometrică s'ar urcă numărul rubricilor, al stam- 
pelor şi.al desvoltărilor din text. 

Benedictinul, intrând cu o aşă curagioasă iniţiativă în do- 
meniul arheologiei estetice, nu puteă să-şi mărginească cer- 
cetările în cercul antichităţii clasice şi barbare. Lucrările 
asupra mediului-ev erau cu deosebire familiare erudiţilor ex- 
ploratori dela Saint Germain-des-Pres ; Montfaucon dete 
dar dela 1729 până la 1733, ca urmare la opera sa anti- 
cară, o lucrare de acelaş fel, în cinci tomuri in-folio, asupra 
Monumentelor monarhiei franceze, cuprinzând istoria Franţei 


ISTORIA ARHEOLOGIEI 399 


cu figuri asupra fiecărei domniri, pe câte le cruţase până 
atunci timpul. Ordinea cronologică este observată în acel 
prim muzeu a! antichităţilor plastice şi grafice din mediul-ev 
francez. Partea întâia se întinde dela originea Francilor până 
la regele Filip 1-iu ; cucerirea Engliterei de ducele Norman- 
diei, Gulielm Bastardul, depe o frumoasă cusătură din se- 
colul al xr-lea, atribuită reginei Matilda şi încă păstrată la 
Bayeus, precum şi alte monumente până la regele Ioan, 
ocupă a doua parte; apoi celelalte trei se întind treptat până 
la moartea lui Henric al V-lea, primul dintre Burboni. 

Această carte, cu toate lacunele şi imperfecţiunile sale, a 
fost pentru Franţa un admirabil monument naţional, care şi 
astăzi servă de bază arheologiei locale şi împlineşte multe 
lipsuri căşunate de nesocotitele şi sălbaticele pustiiri ale re- 
voluţiunii dela 1793, La noi, numai Turcii şi Tătarii au putut 
prădă şi nimici lucrări de artă ce ne-ar fi păstrat imaginea 
culturii noastre din trecut, atâtea câte poporul din Franţa, 
turbat de idei subversive, a sdrobit în pornirile sale barbare, 
monumente ale gloriei şi ale măestriei strămoşeşti, care avea 
raport la rege, la nobilime şi la religiunea catolică. 


DICŢIONARE ISTORICE, In cursul timpilor, ne aflăm însă 

acum cel puţin cu o jumătate de secol 
mai "nainte desacele brutale devastaţiuni şi putem încă con- 
stată în activitatea literară a secolului al xvi-lea şi a celui 
precedent, diferite alte mişcări făcute cu scopul de a deş- 
teptă şi de a răspândi cunoştinţa şi prețuirea trecutului, în 
toate treptele societăţii culte. Aceste mişcări sunt învederate 
prin publicaţiunea de mari dicţionarii istorice şi filozofice, 
sau mai bine zis enciclopedice, în cari biografiile oamenilor 
din trecut şi explicarea uzurilor şi monumentelor antichităţii 
ocupă un loc totdeauna însemnat. Sunt încă şi lucrările de 
un caracter mai special, ce se făceau şi se editau prin în- 
truniri şi asociaţiuni ştiinţifice, 

Oprindu-ne numai un moment asupra dicţionarelor, în 
cari, curat vorbind, arheologia intra abiă ca una din părţile 
constitutive ale lucrării, voiu cità în treacăt pe cel biblic al 
părintelui benedictin Dom Calmet (1720), care este ca şi o 
enciclopedie a teologiei şi a istoriei religioase; dar mai cu 
seamă voiu numi marele dicţionar istoric al junelui învăţat 
francez Moréri, apărut mai întâi la 1674 şi care fiind în- 
soţit de un mare succes a fost adesea ori retipărit, prefăcut 
şi înavuţit de atunci încoace. Renumitul critic protestant Petre 

Bayle (1647—1706), care în vieaţa sa mult turburată s'a 
luptat fără preget cu toate neajunsurile filozofice şi religioase 
ale timpului său şi care la 1699, a refăcut pe dea'ntregul dic- 
ționarul istoric şi filozefic al lui Moréri, spune însuşi despre 
predecesorul său aceste judicioase cuvinte, cari tot aşă de 
bine i se pot aplică şi sieşi: 

«Moreri, zice el, şi-a dat o mare osteneală, care a servit tuturor şi care 
a înlesnit multora toată ştiinţa câtă le-a fost de trebuinţă. Ca toţi primii 
autori de dicţionare, el a comis foarte mari greşeli, pe care urmaşii lui 
nu se cade să şi le însuşească, precum nici ale lui merite. Lucrarea lui 
a răspândit lumini în unele locuri, unde alte cărţi mai speciale n'ar fi 


pătruns cât lumea, şi unde nu se cere mai mult decât o cunoştinţă pres- 
curtată şi înlesnitoare a faptelor . 


ÎNMULŢIREA ACADEMIILOR ŞI Cu greu s'ar puteă carac- 
SOCIETĂŢILOR_DE_ ÎNVĂŢAŢI. ma mai bine natura şi fo- 


oasele unòr asemenea publi- 
cațiuni, dacă nu cu totul populare, dar cel puţin accesibile 
celor de o mediocră cultură. Cu mult mai restrâns, dar şi 
cu mult mai temeinic, este al doilea cerc, în care s'a exer- 
citat activitatea colectivă a învăţaţilor din ultimii doi secoli ai 
Renaşterii. Prin formarea de asociaţiuni literare şi ştiinţifice, 
de academii private sau oficiale, mai adesea patronate de mo- 
narhi inteligenţi sau numai vanitoşi, şi uneori de simpli par- 
ticulari avuţi, ori zeloşi, adevăraţi Mecenaţi ai literelor, "prin 
emulaţiunea care se produceă în asemenea întruniri, ideile şi 
faptele ştiinţei a luat o extensiune mai mare, un spor mai 
viu, o înteţire mai neprecurmată. Acest fapt îl recunoscuse 
marele filozof Leibnitz, care cu mulţumire luă parte activă 
în cele mai multe asociaţiuni ştiinţifice din Europa şi susțin 
că numai dela înfrăţirea oamenilor de un geniu îndrăzneţ în 
politică se poate aşteptă şi revelarea vechilor civilizaţiuni ale 
antichităţii şi răspândirea luminilor moderne în toate ţările ce 
zăceau încă sub barbarie. 

Asemenea propuneri, deşi nu au putut găsi o realizare de- 
plină în secolul trecut ba chiar nici până acum — totuşi 
aveau un răsunet puternic la curţile unor suverani şi în tot 
publicul luminat din secolul al xvm-lea. Depe modelul Aca- 
demiilor de curând reformate din Franţa, împăratul Austriei 
Leopold instală în Viena la 1677, sub numele de Academie 
Leopoldină, societatea ştiinţifică a curioşilor naturii, Naturæ 
Curiosorum, care de vreo cincisprezece ani se formase în 
Lipsca; Frederic-cel-Mare institui la 1700 o Academie de 
ştiinţe în Berlin, pe care o încredinţă direcţiunii lui Leib- 

nitz; însuşi Petru-cel-Mare improviză la 1724 în improvizata 
sa capitală boreală o Academie ştiinţifică. Tot pe atunci 
Spania, Suedia, Danemarca, Scoţia şi alte staturi secundari 
înființau la dânsele societăţi erudite, în sânul cărora chestiu- 
nile de astronomie, de fizică şi de istorie naturală se tratau 
d'arândul cu cele de filozofie, de istorie pragmatică şi” de 
arheologie clasică sau naţională. 

Incă depe la jumătatea secolului al xvu-lea există în En- 
glitera, aşezată la Oxford şi apoi în Londra, Societatea re- 
gală a transacţiunilor filozofice; iar Franţa, osebit de Aca- 
demiile sale oficiale, numără diferite asociaţiuni literare foarte 
active, printre cari trebue să menţionăm măcar pe a lezui- 
ților, cari depe la anul 1701 începură a publică în oraşul 
Trevoux un ziar literar şi ştiinţific, 

Am lăsat până acum în laturi Italia, fiindcă tocmai acolo 
asemenea institute erau mai vechi şi mai numeroase, De 
când Marsiglio Ficino întemeiase Academia din Florenţa şi 
Pomponio Leto pe aceea din Roma, multe alte societăţi li- 
terare şi ştinţifice luase locul acelor vechi focare ale entu- 
zlasmului arheologic. La Florența înflorise pe rând Academia 
filologică dela Crusca, căreia Italia îi datoreşte dicţionarul 
clasic al limbii naţionale, publicat la 1612, şi apoi Academia 
ştiinţifică del Cimento, creiată la mijlocul secolului al xvu-lea. 
în Roma, unde activitatea intelectuală erà şi mai activă pe 
atunci, se formă cevă mai târziu Academia, cu mult mai li- 
terară, a Arcadienilor, ale cărei pretenţioase uzuri poetice le-a 
descris Goethe în călătoria sa în Italia. In Bolonia, pe lângă 
vechea Universitate se întocmi tot pe atunci o societate de 
ştiinţe, care publică disertaţiunile desbătute în sânul ei, şi mai 
târziu, pe la 1735, tot în Florenţa, anticarii se întruniră spre 
a constitui Academia arheologică a Columbariilor. 

Ar fi de prisos să vă fac aci o nomenclatură şi mai com- 
pletă a asociaţiunilor, în cari atât în Italia, cât şi în alte părţi 
ale Europei, s'au tratat chestiuni arheologice şi s'au publicat 
disertaţiuni' de asemenea natură. Pentru Italia în special există 
o interesantă şi prețioasă colecţiune de disertaţiuni academice 
de tot felul, publicată în 75 de vohime la Veneţia, între anii 
1728 şi 1778 de călugărul Angelo Calogera. 


Ai l Ovuneacu,  Istwoia di henlogiei 

SPIRITUL GENERAL AL Din toate aceste fapte izolate, pe 
MIŞCĂRII ARHEOLOGICE cari le grămădesc aci cam fără 


şir, ce rezultă oare, domnilor? 
DIN EUROPA, LA MIJLOCUL Dacă nu mă amăgesc, ele dau 


SEC. XVIII. o netăgăduită dovadă de marea 
` activitate literară şi ştiinţifică ce 
existà în mai toate părțile Europei la mijlocul secolului al 
xvul-lea, activitate în care arheologia ocupă un rol foarte în- 
semnat, fiind ea nu numai preocupaţiunea câtorvă învăţaţi 
specialişti, ci chiar o chestiune de amor propriu şi de modă 
pentru tot omul care pe atunci se bucură de oarecare cultură 
literară. Simplul umanist, poetul, criticul, pictorul şi statuarul, 
trebuiau să cunoască faptele şi atributele zeilor şi persona- 
giilor mitologice sau istorice ale antichităţii, cari formau ca şi 
urzeala pe care imaginaţiunea lor aveă voie dela gustul pu- 
blicului a-şi ţese bătătura; omul de stat şi magistratul citiă 
pe istoricii şi pe oratorii greci şi latini, dar poate şi mai mult 
încă pe comentatorii Institutelor împărăteşti; medicul se re- 
férià neîncetat la autoritatea lui Ipocrat, lui Celsu şi lui Ga- 
lenu ; arhitectul se lăudă cu cunoştinţa regulelor stabilite “a 
artă de Vitruviu ; militarul eră privit cu distincţiune, când puteă 
să citeze pe Polibiu şi pe Vegeţiu; în fine chiar şi lumea cea 
elegantă şi sburdalnică căută în uzurile răstălmăcite ale an- 
tichităţii, croieli de îmbrăcăminte şi forme de găteli, cari să 
se asemene cu ale luxoasei Rome. 

In mijlocyl acestei favori universale, de care se bucură an- 
tichitatea în ochii societăţii culte, s'ar crede că arheologia 
trebuiă să ajungă încă depe atunci la apogeul său şi să des- 
chidă fără cruţare toate tezaurele oculte ale artei şi ale vieţii 
sociale din trecut. 

Cu toate acestea ea păstră încă tăinuite multe din darurile 
ei. Nimeni dintre anticari până după 1750 nu se gândise a 
cercetă regulele depe cari artiştii eleni şi apoi cei romani, 
crease atâtea capete de operă, nici se ispitise a descurcă în 
documentele literare şi plastice ale antichităţii, desvoltarea 
progresivă, transformaţiunile locale şi scăpătarea treptată a 
artelor la diferitele popoare. Nimeni iar dintre dânşii nu se 
înălțase cu mintea până întru a judecă starea socială şi mo- 
rală a vechilor Eleni şi Romani, lepădat de orice prejude- 
căţi ale timpului său, de orice preocupaţiune a credințelor 
sale religioase, a uzurilor şi a instituţiunilor moderne, cari 
toate se resfrângeau mereu cu lumini false asupra cunoştin- 
telor despre etica vechilor popoare. Nimeni dintre dânşii nu 

putuse incă dobândi ştiri destul de pozitive despre limbile, 
monumentele şi documentele anticelor națiuni din Orient, ca 
să poată pricepe natura şi productele culturii lor şi totdeo- 
dată să constate adevărata parie de înrâurire ce ele au avut 
asupra civilizaţiunilor elenă şi romană. Nimeni dintre dânşii 
în fine nu aveă încă destulă consideraţiune pentru creaţiu- 
nile plastice şi pentru intocmirile sociale ale oamenilor din 
mediul-ev, pentru ca să înţeleagă spiritul moral şi estetic care 
a domnit în aceà confuză şi entuziastă epocă a secolului de 
mijloc, 

Din astfel de însemnate şi, felurite lipsuri în criteriul anti- 
carilor; rezultă pentru ştiinţa arheologiei un fel de stare 
desmădulată, neorganică şi oarecum superficială; între no- 
țiunile ei felurite nu se simţiă o legătură logică, o lănţuire 
normală, o coeziune intimă, care să-i dea adevărata înfăţi- 
şare a unei ştiinţe serioase, în care toate faptele se desvoltă 
sistematic depe regulele providenţiale, ce fac să predom- 
nească în lume principiile binelui, frumosului şi adevărului, 

S'ar puteă zice că -anticarii depe atunci, vrând să explice 
antichitatea, îi făceau un portret cam de felul aceluia pe 
care un bun şi laborios şcolar de desemn ar nimeri să-l 
facă cu mâna liberă şi din memorie, depe chipul învăţă- 
torului său: Norocire când acel portreţ nu ajunge a fio ca- 
ricatură, ceeace s'a întâmplat adesea cu antichitatea, când 
anticarii Renaşterii nu erau tocmai din cei mai pricepuţi. 

Ceeace a câştigat ştiinţa arheologică în zilele noastre este 
că în loc de asemenea portrete fantastice ori pocite, ea mai 
totdeauna scoate în lucrările sale de frunte minunate foto- 
grafii depe toată vieaţa morală şi artistică a popoarelor cu- 
noscute din antichitate. 


CONSPECT AL MATERIILOR ŞI Acum, domnilor, cu bine, cu 


AL METODULUI DIN ACESTE Tău, iată-mă ajuns la termenul 
—— carierei, în care trebuie să mă 
PRELEGERI. 


mărginesc deocamdată. V'am 
dat”o răpede ideie despre fo- 
loasele ce poate trage studiul arheologiei din scrierile auto- 
rilor eleni şi latini ai antichităţii, şi apoi vam expus cu 
oarecari amărunte lunga şi neobosita activitate a societăţii 
moderne în curs de patru secoli, spre a ajunge cu. cercetă- 
rile-i anticare până la mijlocul secolului al Xvii-lea, de unde 
apoi ştiinţa, încercând prin fericite împrejurări o transformare 
radicală, primi un spornic avânt. 

Acum e timpul să mulţumesc acelora cari au avut rab- 
darea de a-mi încredinţă a lor luare-aminie în tot decursul 
acestor prelegeri şi cari prin această statornică bunăvoință 
mi-au dovedit că imperfecţiunile rostirii mele n'au risipit tot 
interesui subiectului, pe care l-am tratat în acest curs preli- 
minar. Mi s'a zis însă, depe dinafară, că ceeace am făcut 
nu este folositor, nici instructiv, nici apropriat catedrei depe 
care am rostit cuvântările mele.’ 

Nu se cădeă, au zis unii, să caut a distră în deşert por- 
țiunea studioasă din publicul meu cu. istoria arheologiei, ci 
trebuiă să expuiu de îndată, pur şi simplu, principiile şi faptele 
ştiinţei; să iau bunăoară ca bătrânul Rosin, dela căpătâiu, 
aşezarea Romei între cele şapte colnice de către Romul, şi 
instituţiunile lui Numa-Pompiliu, şi să vi le înşir aci depe 
carte, depe tipic; căci aşă se învăţă odinioară arheologia în 
şcoalele iezuiţilor din Austria, şi osebit de aceasta, fiindcă 
pentru noi Românii, Antichitate nu va să zică altcevă decât 
vechile instituţiuni ale Romanilor, din cari noi ne tragem în- 
tocmai ca şi muşcoiul din armăsar. 

lmi pare rău — adică nu, îmi pare bine — că nu pot îm- 
părtăşi cu totul asemenea păreri. Cultul naţionalităţii noastre, 
întru care intră negreşit şi oarecare mândrie că suntem din 
vița lui Traian, nu mă va orbi niciodată în punctul de a 
lăudă şi gâştele din bătătură, sub cuvânt că sunt urmaşe ale 
gâştelor din Capitoliu. Strănepoţi direcţi sau curciţi ai Ro- 
manilor, noi Românii suntem azi un popor, o naţiune de 
sineşi stătătoare, şi abstracţiune făcând de originile noastre, 
cată să ne cultivăm mintea cu ştiinţele desvoltate ale seco- 
lului nostru şi să nu căutăm, ca unele îndărătnice popoare 
vecine, a ne oțeli într'o deşeartă şi ridiculă îngâmfare de ori- 
gine, că adică noi suntem fii ai Romei şi nu vrem să ştim 
decât limba Romei, decât istoria Romei şi decât antichităţile 
Romei. 

Nu mai vorbesc despre limbă şi istorie; dar cât despre 
antichităţi, afirm că dacă nu vom învăţă decât pe ale Romei, 
apoi vom puteă zice că din ştiinţa arheologiei, adică din des- 
voltarea etică şi estetică a omenirii, nu vom şti curat nimic, 

In arheologie, ca în orice ştiinţă de ordine morală, trebue 
să urmăriin progresele şi şovăirile geniului omenesc, ca să 
putem alege dintr'insele învăţăminte de o valoare ştiinţifică. 
Câtevă fapte izolate şi rău îndrugate nu pot să constitue o 
ştiinţă ; aceasta ám cătata o dovedi chiar adineaori, consta- 

tând starea cunoştinţelor anticare în secolul al xvu-lea. Cu o 
floare, două, zice Românul, nu se face primăvara. 

Apoi dacă am înclinat a începe acest curs, mai în special 
cu istoria ştiinţei, m'am gândit că în orice subiect este de 
folos omului a şti cu cine sau cu ce va aveà aface; a cu- 
noaşte cum s'a ivit şi s'a întocmit, cum a născut șia crescut 
ceeace-l va ocupă. (Când vrea cinevă să priceapă bine fap- 
tele şi calităţile unui bărbat, apoi se informează mai întâi 
despre originea şi educaţiunea lui şi apoi din aplecările, din 
deprinderile, din instinctele şi din apucăturile copilăriei şi ale 
juneţei lui, el înţelege ce poate să aştepte dela acel bărbat. 

In privinţa arheologiei, eu crez că o va studiă totdeauna 
mai cu înlesnire, mai cu plăcere şi: mai cu folos, acela care 
mai întâi a prețuit treptatele ei desvoltări şi care va şti în 
tot decursul studiilor sale ulterioare, din ce izvoare se scurg 
elementele cunoştinţelor actuale. 

Un astfel de studiu preliminar mi s'a părut a fi mai cu 
deosebire indispensabil la noi, unde chiar şi noţiunile cele 
mai rudimentare ale ştiinţei antichităţilor au lipsit până acum 
cu totul din şcoale şi unde eu am cutezat a primi sarcina 
de a prezentă publicului acest curs, un subiect cu totul nou, 
un personagiu cu totul străin. 

M'am silit în adevăr, pe cât am putut, a vă dovedi că acel 
personagiu, pe care l-am adus încă de prunc dinaintea d-voastre, 
spre a-l creşte până aproape de vârsta bătrâneţii, deşi vă eră 
cu totul străin, nu este însă un venetic, o fiinţă fără căpătâiu 
fără trecut şi fără viitor. 

Izbutit-am oare ? lată, vă mărturisesc, domnilor, care-mi este 
acum grija. 


“CARACTERELE Din subiectul pe care l-am 
ÎNVĂŢĂMÂNTULUI UNIVERSITAR, ĉles ca cel mai potrivit cu tre- 
buinţele momentane şi chiar 
cu firea cam precară a acestei catedre, un om înzestrat cu 
darul didacticelor ademeniri ar fi semănat de îndată printre 
junimea studioasă rădăcini temeinice pentru învăţământul 
arheologiei. Cât despre mine, domnilor, tot ce pot zice este 
că am conştiinţa de a fi prezentat această materie, nu în mod 
plăcut, ci sub o formă care este aceea a’ instrucţiunii uni- 
versitare. 
Este o distincţiune notabilă de stabilit între învăţătura gim- 
nazială şi aceea a facultăților. Nu ştiu zău, până la ce punct 
ea a fost până acum observată în junele noastre facultaţi de 

litere. Făcând toate rezervele pentru stimabilii profesori ce 
ocupă în ele catedre şi printre cari mă bucur a numără şi 
amici, nu mă pot opri de a zice că a adoptă un manual 
oarecare compus de ori şi cine şi a-l”ţine,„ în mână sau în 
minte, spre a recită pe fiecare zi dintr'însul studenţilor câte 
un capitol, acest__metod, dreptul lui Dumnezeu, nu poate fi 
considerat decât ca o foarte mediocră predare gimnazială. 
Pe de altă parte iar tot cam aşă s'ar califică şi cursurile în 
cari profesorul, luând în mână un autor străin, l-ar traduce 
din cuvânt în cuvânt studenţilor, cu” expresiuni româneşti 
mai mult;sauimai puţin stângace, şi ar, reduce tot studiul 
critic 'al textului la o simplă analiză gramaticală sau cel mult 
logică a zicerilor şi a frazelor. 

Negreşit că pentru cine înţelege învăţătura universitară, 
numai depejaceste două metode, cu totul mecanice şi create 
ca înadins spre a tâmpi printr'o practică migăloasă şi stearpă 
minţile junimii, negreşit că pentru acela nu poate să aibă 
nici un sens, nici o valoare şi nici un folos un curs în care 
profesorul se preocupă mult mai puţin de mărunţişul prag- 
matic şi mecanic al materiei pe care o tratează, decât de a 
formă şi a îndreptă spre bine prin naraţiuni desvoltate, prin 
aprecieri critice, prip desbateri de chestiuni controversate, in- 
teligenţa activă şi setoasă de cunoştinţe a ascultătorilor săi. 

Seoul principal al unui astfel de învățământ adevărat 
superior nu esteztocmai de a înfige în memoria junimii, în 
răstimpul destinat studiilor universitare, oarecari anumite fapte 
şi regule tehnice, ci de a-i înzestră intelectul cu o puternică 
armă de atac şi de apărare, cu un criteriu ştiinţific care încă 
îi lipseşte; nu este de a-l învăţă cutare porţiune mai mult 
sau mai puţin restrânsă dintr'o ştiinţă, ci de a-l învăţă cum 
însuşi poate să înveţe cu spor orice porţiuneZa acelei ştiinţe. 

Un scop ca acesta, profesorul nu poate niciodată să spere 
că-l va atinge, pe cât nu va şti sau nu va voi a da nimic 
dela sine, ci va aşteptă totul delaslucrări străine, fie acelea 
cât de bine întemeiate. Invăţământul său, ca să nu fie sterp 
şi superficial, trebue să se conforme cu felurite împrejurări 
locale şi momentane. Aceeaş programă, acelaş cerc de des- 
voltări şi nici chiar acelaş mod de expunere nu au o valoare 
absolută pentru drice curs de facultate. Trebue ca mai presus 
de toate, profesorul să ţină seamă de trebuinţele, de dispo- 
ziţiunile şi de lipsurile ce domnesc în spiritul publicului său ; 
trebue ca el să caute a se mlădiă după cerinţele lui, ca doară 
astfel să-l răpească cu sine pe singura cale unde instrucţiunea 

superioară nu este o fastidioasă şi inutilă prelungire a cursului 
gimnazial, ci un complement folositor al educaţiunii intelectuale. 

Pentru aceasta se cere neapărat, mai ales dela un profesor 
de facultate literară, ca iniţiativa lui să se ‘manifeste depe 
catedră cu lucrări ale sale proprii, cu creaţiuni mai mult sau 
mai puţin meritoase, dar în totdeauna destinate a deşteptă 
în tinerimea studioasă interes şi plăcere pentru studiul ce el 
predă şi a deschide junilor inteligenţe orizonturi pline de 
ademenitoare lumini, pentru mai departe cercetări în cercurile 
multiple şi nemărginite ale ştiinţei. 

Tânărul, care pe băncile unei facultăţi de litere nu în- 
cearcă dorinţa de a se instrui mai mult prin sineşi, de a 
învăţă prin propria silinţă mai mult decât ceeace aude din 
fugitivele prelegeri ale profesorului, acela sau că nu are mintea 
croită pentru studiile literare, sau că profesorul nu a ştiut să 
deştepte într'însul ceeace constitue esenţa instrucţiunii supe- 
rioare, adică îndemnul la noi cercetări, la mai largi explora- 
țiuni, la judecăţi critice, purtate asupra chestiunilor contro- 
versate ale ştiinţei. 

Nu dar, încă odată, din manuale didactice, nici din analize 
gramaticale şi logice, se capătă şi se desvoltă acel dor de 
necunoscutul ştiinţific, care este felul tutulor catedrelor lite- 
rare în cele mai de frunte universităţi ale Europei culte. 

Pe catedrele facultăţilor, formularele tipice trebue să dis- 
pară ; profesorul nu mai poate fi acel riguros învăţător, con- 
damnat a se ţine pururia restrâns în marginile unor anume 
noţiuni practice, pe cari trebue neapărat, cu o măestreaţă 
răbdare, să ştie a le tipări în mintea şi în memoria copilului. 
Aci el are în faţă-i inteligenţe în proces de formare, setoase 
de apreţuiri critice şi apte la orice desbateri intelectuale, ima- 
ginaţiuni arzătoare cari cer a străbate regiunile neţărmurite 
ale ştiinţei, cari aşteaptă o suflare priincioasă, spre a-şi' des- 
chide aripile şi a sbură de sineşi în lumi necunoscute. 

Ce are el de făcut atunci? 

Să vină a sdrobi acele generoase şi spornice avânturi, sub 
lovirile brutale ale unui păcătos de manual? Să le înstrune 
fără cruţare sub jugul sterp şi mecanic al unor tâmpitoare 
analize gramaticale ? Adică fără cuget şi fără mustrare să 
usuce şi să sleească în mlădiţe mustul viu şi spornic a 
rodirii ? 

Nu, domnilor ! ci să caute a descoperi treptat junimii zarea 
dorită, prin mijloace aflate în iniţiativa sa personală, în pro- 
pria sa ingeniozitate şi instrucţiune ; să-i însemneze drumul, 

cu o prudentă, dar stimulătoare solicitudine; şi dacă pro- 
vedinţa l-a daruit cu aşă preţios dar — să sufle asupra acelei 
junimi alese suflarea călduroasă şi învietoare, ce o va Ìm- 
pinge, pentru vieaţa întreagă, pe calea cea luminată şi ono- 
rabilă, cea prosperă şi lină, pe calea cea adeseori chiar glo- 
rioasă, a solidelor cercetări şi studii în câmpii nemărginiţi şi 
îmbelşugaţi ai frumoaselor litere ! 

Grotius sau Van Groot (Hugo), ju- 
risconsult. 161. 271. 

Grouchius (N. de Grouchy), elenist. 
143, 158, 

Gruter (anus; epigrafist. 147 sq. 
159. 391. 


Henschen (Godfred), istoric. 375. 
d'Herbelot, orientalist. 308. 
Herculanum. 51. 91. 

Hersifron Gnosiotul, arhitect elen. 47, 
Hildesheim. Tezaurul dela Hild. 66.67. 
Horus. Statua zeului H. 112. 
Hriselefantin. Statue hriselef. 40. 55. 
Hyde (Thomas), orientalist. 296. 


Icoane din Orient. 222. sq. 

Iconoclaşti. 109 sq. 

Ictinos, arhitect, 38, 47. 

leroglife. 205. 

Iliada. 200—202. 

Inscripţii. leroglife 205. Inscr. Bou- 
strofedon. 267 sq. Inscr. Triopeene. 
106. 

lonieni. Stilul ionic. 47. 

Ipocentauri. $.!. sq. 

ipogriii. 67. 

Isis. Statuele zeiţei |. 112. 


Istru. 68 sq. 

Itinerariul Teodosian. 156. 
lulian Apostatul. 280 sq. 
lahn (Otto), arheolog. 274. 


Joe Olimpicul. Statua lui J. 39. 55. 
107. Templul lui J. 37, 47. 


Keramikos, suburbie a Atenei. 77. 

Kircher (Atanasiu), arheolog, erudit. 
203 sq. 205 sq. 209 sq. Sua. Mu- 
zeul Kircherian 212 sqq. 

Kogălniceanu (M.) istoric. 193. 

dr. Krause, istoric. 76. 

Krusius sau Martin Kraus, istoric. 251. 

Küster (Ludolf), numismat. 216 sqq. 

Kynosarges. Gimnaziul K. 77. 79. 


Labarte (J.), istorit. 3. 

de Laborde (Contele), istoric. 259. 

de la Chausse (Michel Ange) zis 
Causius, anticar. 391. 397. 

Lajard (Felix), orientalist. 296 sq. 

Laocoon. 56—60. 132. 139. 

Lapiţii. 55, 90, 

de Altele (Ferdinand), arheolog. 


Lazius (Wolfgang), istoriograf, epi- 
ni 146. fhs, j E 

Leibnitz, filosof. 374. 

Le Neve (John), epigrafist. 374. 

Lenormant (Charles), arheolog. 27. 

Legulen (Michel), scriitor religios. 

Lessing. 59. 60. 181. 

Libanios, iconograf. 91. 

Liceul (şcoala antică) 77 sq. 

Lippi (Filippo), pictor. 133. 

Lipsius (Justus), anticar, filolog. 745 
sq. 148. 158. 250. 

Lisip, sculptor. 82. 

Logograii. 32. 35. 

Lucian, sofist, scriitor, 72—92. 105. 
106. Tratatul «Filopseudul» lui 
L. 83, 

de Luynes (Ducele), arheolog. 35. sq. 


Mabillon (ioan), arheolog. 143. 179. 
346. 380 sqq. 

KAS (Jean l'Heureux), anticar. 
326. 

Maderno (Stefano), sculptor. 343 sq. 

Maffei (Scipione), istoric arheolog. 
144. 276. 

Magiriscia 66. 

Magri, lexicograf. 386. 

Mahudel, numismat. 286. 

Maimonide, filosof evreu. 395. 

Manuci (Alde şi Paul), tipografi, ar- 
heologi. 142 sq. 148. 158. 

Marangoni, arheolog. 346. 

Marcellu. Teatrul lui M. 110. 

Marco-Antonio, pictor. 140. 

Marcu Aureliu imparatul. 105. 

Marco-Polo, călător în Orient. 298. 
300. 

Maretfoschi. Mozaicul lui M. 91. 

Marsigli (L.F.) erudit, anticar. 191 sqq. 

Marsiglio Ficino, erudit florentin, 125 
sq. 129. 

Măsci antice. 233 sqq. 243. Mascile 
teatrale 232, 235 sqq. 241 sq. Măs- 
cile funebre. 234. 

Mazois (Francisc), arhitect. 102, 

Medicis (Lorenzo). 5. 724 sq. 138. 
139. Villa Medicis. 153. 

Mercati (Mihail), erudit 
125 sq. 

Metagene, arhitect. 47. 

« Metamorfosele» lui Ovid. 176. 

Metope. Met. Partenonului. 90. 

Metrologia. 16. 

Meurs (loan) zis Meursius, erudit, ar- 
heolog. 248. 249 sqq. 391. 

Michel Angel. 130, 

nativi ie, Portretul lui M. V. 

55. 

Milano. Domul din M. 102. 

Minerva, Statua M. de Fidias. 55 sq. 
Templul M. 36. 

Mistagogi. 35. 103. 

«Mistreţul din Calidon» (pictură). 
175 sq. 

Mithra. Cultul zeului M. 297. 

Moldova. Cetățile vechi din M. 310 sq. 

Monete. 22. 2/4. Mon, Padovane. 141. 
Mon. lui Traian. 196. 

de Montfaucon (Bernard), paleograf. 
382 sqq. 397 sq. 

Montorsoli (Fra Giovanni: Angelo), 
sculptor. 139. 

Morales (Ambrogio), epigratist. 149. 

Morell (Andre), arheolog. 154. 278. 
279. 366. 

Mortri, lexicograf. 3. 399 sq. 

Morminte vechi. Morm. Nasonilor. 
173 sq. 179. 391. Morm. mongo- 
lic dela Conţeşti. 30£. 


florentin 

Mozaicuri. 20. 63. sq. 353 sq. «Po- 
rumbii  Capitoliului». 64. Moz. 
dela Grădişte-Haţeg. 65. Moz. lui 
lui Marefoski 91. Moz. creştine din 
Roma şi Ravenna. 355 sq. Moz. 
orientale. 358 sq. 

Măller (K. Otfr.) arheolog. 2. 31. 
167 sq. 

Müller Regiomontanus, matematician. 
126. 133. 

Muratori (Lodovico-Antonio), istoric. 
110. 143. 381. 382. 

Murrhine (vase). 67. 

Muziano (leronim), pictor anticar. 
149. 153. 

Muzele. 207. 

Myron, sculptor. 82. 83. 

Mys, sculptor. 245. 


Neapole. 51. 

Nemea. Jocurile dela N. 30. 

Neron împăratul. 67. 93. 103. «Casa 
de aur» a lui N. 104. 132. 

Niceron, istoric. 3, 

Niebuhr, istoric. 112. 159. 

Nilul. Statua fluviului Nil. 137, 

Nisard (Ch,), istoric. 142. 

de Nointel (Olier), arheolog. 254 sgg: 

Notre-Dame de Paris (biserica). 38. 

Numismat, numismatica. 22. 140, 214 
sq. 278 sq. 

«Nunţile Aldobrandine» (pictură), 
170 sq. 


Obeliscuri. 205, 206. 

Oertel (Abraham) zic Ortelius, isto- 
ric. 155. 159. 374. leronim Orte- 
telius, istoric. 55. 

Olimpia. Jocurile dela Ol. 80 

Omer. 32. 198 sqq. Apoteoza i O. 
(pictură) 203 sq. 207 sqq. Şcoli 
omerice. 198 sq. 

Orfeu. 126. 180. 

Orfevreria. 370 sqq. 

Orsini: (Fulvio), anticar. 139 sq. 159. 
17 


Ovidiu, 42. 174. 176. 


Paciaudi, arheolog, 272 sqaq. 
Paleografia. 22, 257. 267 sqq. 382 sq. 
Palestre. 81. 85. 

Palimpseste 112. 

Palmira. 107. 

Panatenee. Serbările Pan. 80. 

Pancirolii (Guido), jurisconsult. 161. 
sq. 800 sq. 391. 

Pancraţiu, pancraţiaşti. 79. 84. 

Panselinos, pictor. 223 sq. 

Panteonul lui Agrippa, 103. 

Panvinius (Onuiriu), arheolog. 144. 
sq. 147. 158. 325. 

Papadopol-Calimach. istoric, 187. 

Papebroeck (Daniel), arheolog. 143. 
375. 880, 

Papii: Alexandru ul. 132. Bonifaciu 
1v. 324. Clement vı. 119 Clem. 
Vu. 189. Clem. vi, 342. Clem. 
xı. 846. Clem. xu. 221. Clem, xui. 
64. Damas 1. 325 sq. 330. Euge- 
niu IV, 127. Grigore cel Mare, 
110, 152. 364. Grig, viu. 147. Grig. 
xu, 143. Inocentiu iv. 298. luliu 
l, 56. Leon x. 132. 137. Nicolae 
v. 124. Pascal 1. 324. 342, Paul u. 
132, 138. Pius 1v. 143. Pius vu. 
170. Sixt v. 152. Urban. 341 sq. 

Paris. Judecata lui Paris (mozaic) 65. 

Paros. Cronica din Paros. 271. 

Partenonul, 87. 38. 55. 56. 90. 251. 
255 sq. 258. 260 sq. 

Passeri (G. Battista), arheolog. 366. 

Pasiteles, sculptor şi scriitor. 40. 

di Pastrengo (Guilielmo), arheolog. 

"423, 194, 129. 147. 

Patin (Ch.), numismat. 286. Guy Pa- 
tin, literat. 286. 

Pausanias, scriitor antic. 38. 39. 48. 
49. 55. 71. 106. 151. 

Pavimente. 63. 64.,65. 

Pellerin, numismat. 287. 

Pentatlu. 78. 83. 

Peoniu din Efes, arhitect. 47 

Pergama. Mozaicuri din P. 63—65. 

Periegeţi. 3/. 35. 36. 48. 49. 30. 71.94. 

Peripatetici, filosofi. 78. 

Petrarca, 41. 121. 122. 137. 

Peutinger (Konrad), anticar, geograf. 
155 sq. 159. 374. Tabela Peutin- 
geriană. 155 sq. 

Philippe d'Avril, călător în orient, 298. 

Philippe le Bas, epigrafist. 36. 

Picart (E.), gravor. 284. 

Pictura, pictori. 20. 59. 85. 86, Pict. 
antică. 140 sqq. 175. 337. Pict. bi- 
sericească. 223 sqq. 

Pietre gravate, 21, 112. 139. Pietrele 
Abraxas 326 sq. 

Pietro della Valle, călător în Orient. 
298 


Pietroasa. Tezaurul dela P. 67. 264. 

Pignoria (Laurenţiu ),egiptolog. 293 sq. 

Pinacotecă. 20. 

Piranesi, pictor, gravor. 154. 

Pireu. 38. Leul Pireului (statuă) 2652 sg, 

Pirru Ligorio, epigrafist. 149. 

Pisano (Nicola), sculptor. 129. 

Plano del Carpino, călător italian. 
34. 298. 

Platon. 72. 78. 125. 

Pliniu. 50. 57T. 60. 68. 71. 82. 102. 
172. 216. sq. i 

Poggio Bracciolini, istoric. 137, 182. 

Polemon, scriitor elen. 36. sq. 48 sq. 

Polibiu, istoric. 100—103. 145. 

Policlet, sculptor. 82. 131. 

Polidor, sculptor. 56. 57. 

Polignot, pictor. 85, 201. 

Polihromie. 20. 40. 


‘Pollux (lulius), lexicograf. 236 


Polyphilus (Francesco Colonna), an- 
ticar. 128 129. 

Pompei. Ruinele P. 51. 102. 

Pompeiu (triumvirul) 104. 

Por ponio Leto, arheolog, 127. 129. 

Portland. Vasul lui P. 62. 62. 

Poussin (Nicolas), pictor. 168. 252. 

Primaticcio (Franc.), arhitect. 138. 

Poe pi din Cesarea, istoric. 109. 
196. 

Propilee, 36. 37. 251. 260. 

Prostylon. 47. 

Prudențiu (Aureliu), poet creştin. 331. 

Ptolemeii. 243. Cupa Ptolemeilor. 243. 
245. 


Quatremère de Quincy, arheolog. 
39. 55. 
Quintilian. 82. 


Rafael, pictor. 132 

Rain (C.C.) epigrafist scandinav. 263. 
265. sq. 

Rawlinson (George). arheolog, 34. 

Renaşterea. 27. 28. 144 sqq. 

Retina (oraş) 51, 52. 

Rienzi (Cola) 119, sq. 

Regiomontanus (Müller), matemati- 
cian. 126. 133. 

Rizo-Rangavj, epigrafist. 36. 37. 

Rochette (Raoul), archeolog. 232, 

de' Rossi (Comandatorele), arheolog. 
8. 9. 335. 

Rpa (loan) zis Rosinus. anticar, 
93. 

Rune scandinave. 263 sq. 


Saglio (Ed.), arheolog. 3 

de Saint Amand (Jean de 'İristan), 
numismat. 244. 

Sant Angelo (castelul) 105. 110. 122. 
184 


Schilter (1.), arheolog. 375. 

Schliemann, arheolog. 36. 

Schoepflin, arheolog. 287. 375. 

Schott, anticar. 204. 

Sciți. 33, 74 sq. 

Sculptura. 20. 240. 339. Sc. în fil- 
deş. 360 sq. 

Selden (John), erudit, epigratist, 271. 
295 sq. 

Septimiu Sever. 91. Septizoniu lui 
S. 107. 110. 

Serviu Sulpiciu, scriitor antic. 92. 

Siragistica. 21. 

Sidoniu Appolinaru, scriitor. 109. 

Sigilografia. 21. 

Sigonius (Carlo Sigone din Modena), 
arheolog: 143 sq. 148. 158. 250. 

Silvio Pellico, scriitor. 118. 

Simart, sculptor. 55. 56. 

Simeon Tesalonicul, scriitor biseri- 
cesc. 386 sq. 

Simplegma ja cu piu 84, 

Sinologi. 300. 

Smalţuri 20. 21. 

Smetius (Martin) din Bruggen, epi- 
grafist, 147. 148, 159. 

Snyders, pictor. 175. 

Sofişti. 31. 77. qs 

Solon, legislator. 75—81. 

Sosus din Pergama, sculptor. 3—65. 

Spanheim (Ezechiel), numismat. 204. 
278. 279 sq. 

Spon (lacob), anticar. 257 sqq. 

S-ta Cecilia. Legenda S-tei Cec. 340 
sqq. Statua S-tei Cec. 343 sq. 

St. Germain en Laye (muzeul) 153. 

St. leronim, scriitor creştin. 330 sq. 

St. Petru. Statua St. P. 152. 

St. Severin. 376 sq. 

re Sofia. Biserica S-ta S. 357. 339. 
385. 


Stabiae (orasul) 51. 52. 

Staţiu. <Epitalamul lui Stella şi Viol- 
lantillei» de către St. 171 sq. 

Stele (stâlpi funerari) 84. 272 sa. 

Stesichor, poet. 201. 

Sticla, sticlăria colorata. 20. 21. 60 
03. 64. 348. 

Stilobata. 151. 

Strabone, geograf. 37. 

Sulzer, istoric. 193. 


Tabla lliaca (baso-relief). 186. 198 


sqq. 

Tabla lsiaca (gravură) 293 sq. 

Tăblițe ceruite (pugillares) 361 sqq. 

Tacit, istoric. 51. 52. 203. 

Teatru antic. 233 sq. T. lui Scauru. 
102. 

Temple antice. 38. 47. 

Teodor, pictor elen. 201. 

Terenu (Publiu), scriitor latin. 238. 

42, 

Terme. 11. 110. T. lui Agrippa. 82. 
T. lui Titu. 132. 18 '. 

Tertulian, scriitor creştin. 321 sq. 350. 

Theofil, inginer grec. 195. 196. 

Tiberiu împăratul. 82. Triumful lui 
T. (camee), 112. 

Tibru. Statua fluviului T. 137. 181 sq. 

Titu impăratul. Amfiteatrul lui T. 
110. Arcul de triumf al lui T. 104 
Termele lui T. 56. 132. 

Toreutica. 20. 67. 

Traian impăratul. 704 sq. 138. 281. 
283 sq. 365. Columna lui Tr. 149 
sq. Forul lui Tr. 132. 150. Podul 
lui Tr. 139 sqq. Statua lui Tr. 
150. 152. 

Triopeum. Înscripţii Triopeene. 106. 

de Tudela (Beniamin), ebraist. 395. 

Tzetzes, cronicar bizantin. 196. 


Uifila, scriitor got. 265, 
Urechia (V. A.) istoric. 154. 
Ursinus (Fulvius), anticar. 140. 


Vaillant, numismat. 284 sq. 
MOr aula Scene de v. în pictură. 
5. 

Varrone (M. Ter.) 41 sq. 46. 

Vase artistice antice. 62 sq, 102, 243. 
sqq. Vase de China. 300 sqq. Vase 
de sânge. 339. sq. 347 sqq. 

Vesuviu. Erupțiunea V. 51—583. 

Vico Aeneas, numismat. 140. 141.159, ! Worm (Olaus), auticar, 263, 814. 


Vignole (lacob), arhitect, 153. 

Viollet le Duc, arhitect. 3*. 150. 

Virgiliu. 58. 60 180. 

Visconti (E. Q.), arheolog 106 Fran- 
cesco Visc. din Milan, gravor. 139. 

Vitruviu, arhitect, scriitor. 43-—49. 17. 

Voorbroeck (lacob) zis Perizonius, 
numismat, 216 sqq. 


Winckelmann, critic şi arheolog. 57. 
82. 84. 172. 179. 


Xitilin, cronicar bizantin. 190. 
Xist (portic) 78. »0. 


Zamosius (Ştefan) sau Szamoskösi, 
istoriograf şi epigrafist. 148. 
Zamoscius sau Zamojsky (loan Sarius), 
scriitor polon, 144. 148. 158. 
Zeiler (Mathias), arheolog. 113. 
Zeuxis, pictor antic. 85. 89. 92, 

